
Prefaţa ediţiei germane 


Filosofici în secolul XX este noua versiune germană a operei în două 
volume apărută iniţial în limba daneză* şi mai apoi în suedeză, operă ce ne 
oferă o privire de ansamblu asupra celor mai importante curente ale filosofiei 
europene şi americane din secolul XX. Sunt trataţi pe larg toţi filosofii 
semnificativi în contextul curentelor în care se situează şi la a căror formare 
au contribuit. 

Nu este însă vorba de expuneri cuprinzătoare, unitare din punct de 
vedere istoric. Scopul lucrării este mai degrabă acela ca, pe bazaunorreflecţii 
exemplare, alese cu grijă, să ofere o înţelegere a felului în care filosofii 
secolului nostru şi-au abordat problemele. La baza acestei alegeri se află o 
anumită concepţie despre filosofie: filosofia nu este produsul unor genii 
solitare, propovăduire profetică sau înţelegere intuitivă a lumii, ci o activitate 
argumentativă, o încercare de a-şi da socoteală sieşi precum şi altora, cu 
argumente şi contraargumente, de presupoziţiile fundamentale ale gândirii 
noastre, ale existenţei şi acţiunilor noastre. Din acest punct de vedere, 
dezvoltareafilosofică nu mai apare ca o activitate determinată de întâmplare, 
ci ca un dialog inteligibil, în care fiecare poziţie poate fi înţeleasă ca răspuns 
la poziţii, întrebări sau obiecţii anterioare. 

Filosofia - şi aceasta este a doua premisă a noastră - nu priveşte doar 
pe filosoful de specialitate, ci pe fiecare dintre noi. Prin urmare, această 
operă nu se adresează în primul rând specialiştilor - deşi în circumstanţele 
actuale şi ei ar putea găsi câte o informaţie valoroasă -, ci unui public mai 
larg interesat de filosofie. Ea este condusă de eforturile de a oferi profanului 
în filosofie o introducere în modul de a gândi şi argumenta al filosofilor 
moderni, şi doreşte să facă inteligibile acele probleme care preocupă pe 
filosofii zilelor noastre pornind de la evoluţii filosofice anterioare. Pentru a 
da cât mai multă viaţă filosofiei, nu se va vorbi la modul abstract despre 
direcţii şi probleme, ci se va restabili mereu legătura cu persoanele care se 


Vor ticls filosofi. Voi. 1: „Engagement og forstâelse”, voi. 2: „Videnskab og sprog.” 
Kobenhavn: Politikens Forlag: 1982 (red. Poul Liibcke). 

află în spatele acestor idei, cu experienţele lor şi cu fenomenele fundamentale 
de care sunt conduşi. De aceea, sperăm ca prin Filosofia în secolul 20 să vă 
fi oferit o operă cu multiple utilizări: o introducere unitară în filosofia modernă 
pentru oricine e interesat de istoria filosofiei, cât şi un manual sau dicţionar, 
consultabil pe fragmente, pentru elevi, studenţi şi profesori. 

Filosofia existenţialistă. Fenomenologia, Hermeneutica, Filosofia 
critică - cuprinsul primului volum al acestei lucrări - tratează mai ales 
curentele filosofice determinante din Germania şi Franţa. în centru se află 
efortul filosofilor contemporani de a se distanţa critic de metafizica 
tradiţională şi de imaginea tradiţională despre om şi de a aşeza filosofia pe 
noi baze. în Germania, în prim-plan se situează mai ales experienţa umană 
a sinelui şi a lumii, iar în Franţa, rolul pe care angajamentul şi implicarea îl 
au pentru viaţa umană. Filosofii importanţi sunt aici Husserl, Heidegger, 
Jaspers, Adomo, Horkheimer şi alţi reprezentanţi ai şcolii de la Frankfurt, 
Gabriel Marcel, Merleau-Ponty şi Jean-Paul Sartre. 

în volumul doi. Teoria ştiinţei, Filosofia analitică, sunt prezentate 
mai ales curentele filosofice contemporane care s-au dezvoltat - printr-o 
distanţare critică de filosofia continentului european - în spaţiul anglo- 
saxon. Eforturile centrale ale acestei filosofii de sorginte anglo-saxonă 
sunt axate pe analiza conceptelor şi expresiilor noastre cotidiene, ştiinţifice 
şi logice. Volumul prezintă debuturile acestui stil de a face filosofie o dată 
cu Russell, Moore, Wittgenstein, Frege şi fondatorii pragmatismului 
american - James şi Pierce. Cu ajutorul unorautori precum Quine, Strawson 
sau Hare, cititorul se va familiariza cu etapele principale ale filosofiei 
analitice. Luând ca exemplu cele mai recente discuţii referitoare la aşa- 
numita problemă corp-minte, se va arăta cât de dinamic este acest mod 
argumentativ de a face filosofie. 


Basel / Copenhaga 


Anton Hiigli / Poul Liibcke 

Helmut Holzhey 


Neokantianismul 


Despre discursul filosofic 
la începutul secolului XX în Germania 

începutul secolului XX nu marchează nici un fel de cezură în cadrul istoriei 
filosofiei. în filosofia germană, abia anul 1918 reprezintă un moment de 
ruptură, însă nicidecum total. Filosofia anilor ’ 20 s-a delimitat în nenumărate 
privinţe şi punctual de filosofia de dinainte de război - în special ca o încercare 
de a ţine seama, după războiul pierdut, de conştiinţa politico-culturală a 
timpului. Ca reprezentant al unei gândiri depăşite, neokantianismul era cel 
care trebuia întotdeauna să plătească. Neokantianismul este, fără îndoială, 
un fenomen spiritual al Reich-ului imperial al lui Wilhelm. Dezvoltîndu-se 
în nenumărate orientări, a ajuns în ultimul sfert al secolului al XlX-lea curentul 
dominant al filosofiei germane universitare. Dar se constituise el oare 
într-un fel de ideologie a epocii? Nivelul actual al cercetării nu permite un 
răspuns concludent la această întrebare. în schimb pot fi expuse acele 
probleme filosofice la formularea şi prelucrarea cărora neokantianismul a 
contribuit esenţial. Ele pot fi extrase nemijlocit din dezbaterile filosofice ale 
sfârşitului de secol. Care erau, în acea vreme, temele de comun interes? 

Au fost abordate, în primul rând, problemele fundamentale ale ştiinţelor, 
la dezbateri participând atât oameni de ştiinţă cât şi filosofi, de multe ori o 
singură persoană fiind şi una şi cealaltă. Spectrul disciplinelor care formau 
obiectul discuţiilor seîntindede la matematică, trecând prin fizică şi biologie, 
până la istorie, psihologie şi sociologie. Această gamă vastă a discursului 
teoretico-ştiinţific poate fi surprinzătoare - dar care sunt oare interesele 
specifice cu care se apropie filosofia sfârşitului de secol de teoria ştiinţei şi 
de ştiinţă? Problema nu mai e ce putem, respectiv ce nu putem să ştim, aşa 
cum o formulase Kant cu intenţie meiafiiic-critică\ interesul filosofic se 
referă mai degrabă la temeiul cunoaşterii ştiinţifice factice, aflate în continuă 
acumulare, la temeiul ei raţional sau poate iraţional şi la elaborar ea acestuia, 
în această interogare intră în joc motive fundamentale pentru formarea unei 

Filosofici germană 


concepţii despre lume: e vorba de nevoia unei viziuni de ansamblu asupra 
lumii şi a omului, viziune care să ţină seama de noile descoperiri ştiinţifice. 
Un mare ecou a avut de exemplu E. Haeckel prin cartea sa Die Weltrăthsel 
(Enigmele lumii) (1899), în care transformă teoria evoluţionistă a lui Dar- 
win într-o concepţie despre lume materialist-monistă. Totodată, această 
poziţie dă naştere în domeniul biologiei unei critici virulente din partea 
neovitalismului (H. Driesch), care scoate în evidenţă finalitatea şi caracterul 
holist al formelor de viaţă. „Energetica” (W. Oswald) declară energia ca 
singură substanţă, cu intenţia de a depăşi contradicţia dintre materie şi spirit; 
ea este susţinută în acest sens de explicarea fizicală a raportului dintre energie 
şi masă (A. Einstein, 1905). In cadrul tuturor acestor dezbateri există un 
consens asupra faptului că „ceea ce ţine unită lumea în miezul ei” nu poate 
fi sesizat nemijlocit filosofic sub forma unei filosofii a naturii şi a spiritului, 
ci - în cazul în care acest lucru este în genere posibil - numai cu ajutorul 
analizei filosofice a temeiurilor ştiinţei şi a cunoştinţelor ştiinţifice. în 
înfloritoarea teorie a cunoaşterii (ştiinţifice) sunt susţinute însă cele mai di¬ 
verse poziţii: materialiste, realiste, idealiste - şi acestea iarăşi în diverse 
modalităţi. Un interes deosebit e acordat diferenţei dintre ştiinţele naturii şi 
cele socio-umane', diferenţă a cărei lămurire merge în paralel cu întemeierea 
metodologică a ştiinţelor socio-umane. Filosofiile bazate pe teoria cunoaşterii 
tind fie spre o metafizică materialistă, vitalistă sau idealistă, fie spre 
demonstrarea faptului că ştiinţa ca atare este de esenţă raţională, fie spre 
afirmarea temeiului ei iraţional în „viaţă”. Slăbiciuneaacestoreforturi constă 
în faptul că nu se mai reuşeşte oferirea unei „interpretări raţionale şi 
sistematice de ansamblu a realităţii”. „Singurul concept de totalitate... pe 
care gândirea mai crede că îl deţine după renunţarea la conceptul idealist de 
absolut” este conceptul de viaţă.' 

Gândirea epocii stă în umbra lui. încă din anii ‘90 se declanşează 
receptarea largă a „filosofiei etice a vieţii” a lui Nietzsche, chiar dacă ea 
abia influenţează filosofia academică. Ecou în cadrul filosofiei de catedră 
găseşte întemeierea lui Dilthey, din perspectiva filosofiei vieţii, a ştiinţelor 
socio-umane în trăire, al cărei subiect nu mai este doar omul raţional, ci 
omul întreg ca „fiinţă care îşi reprezintă dorind şi simţind” 2 . Semnificaţia 


* Termenul este echivalentul expresiei germane Geisteswissenschaften, care literal 
s-ar traduce „ştiinţe ale spiritului”. Cuvântul apare în vocabularul filosofic german 
la jumătatea secolului XIX, ca echivalent al expresiei engleze „moral philosophy”, 
folosită de J. St. Mill (nota trad. - A. Apostol). 

moral-filosofică, precum şi cea bazată pe teoria cunoaşterii a „vieţii" îşi 
găseşte explicaţia, respectiv critica, într-un alt concept central al filosofîei 
din jurul anului 1900, în noţiunea de valoare. Relaţia valorică constituie 
obiectele ştiinţelor socio-umane; de aceea pietrele preţioase, de exemplu, 
formează obiectul de studiu al unui arheolog şi nu doar al unui chimist, 
deoarece au fost apreciate drept frumoase în cadrul unei culturi şi purtate 
ca bijuterii. Dar mult dincolo de această semnificaţie teoretico-ştiinţifică, 
conceptul de valoare preia funcţia conceptului (hegelian) de spirit, şi 
anume de a depăşi diferenţa dintre ceea ce este şi ceea ce trebuie să fie, 
adică de a ancora enunţurile normative („trebuie să dobândeşti agatul”) 
în enunţuri descriptive („agatul este valoros”). Această pretenţie duce la 
discuţii extinse despre existenţa valorilor („valabilitate”, Geltung) şi 
despre modalitatea de a le sesiza (de exemplu prin „simţul valorii”). Din 
nou, principiile acţiunii noastre morale, normele morale ca atare, ci 
întemeierea lor este cea care suscită interesul filosofic. Acest lucru este 
valabil atât pentru caracterizarea nietzscheană, din perspectiva filosofîei 
vieţii, a valorilor drept „condiţii de conservare şi potenţare referitoare 
la alcătuiri complexe de durată relativă ale vieţii” 3 , cât şi pentru filosofia 
neokantiană şi fenomenologică a valorilor, care, împotrivindu-se nihilis¬ 
mului ameninţător, caută în asigurarea obiectivităţii valorilor unitatea 
raţională a binelui şi existentului. 

în ciuda diferenţelor de şcoală, poziţia neokantianismului este 
principial univocă în cadrul tuturor discursurilor timpului: orientat către 
probleme ştiinţifice de fundament, el promovează întemeierea raţională a 
culturii printr-un refuz decis al oricărui tip de filosofie a vieţii. împotriva 
sentimentului din ce în ce mai răspîndit de dezamăgire faţă de ştiinţă, 
potrivit căruia aceasta nu poate împlini speranţele învestite în ea, şi anume 
de a întemeia o viziune cuprinzătoare a vieţii care să direcţioneze praxisul 4 , 
neokantianismul fundează în ştiinţă raţiunea, care trebuie elaborată 
filosofic. La sfârşitul secolului, neokantianismul nu se mai sprijină doar 
pe tradiţia kantiană. Pe lângă teoremele platonice, capătă relevanţă mai 
ales ideile lui Leibniz şi Fichte. însă critica kantiană a raţiunii rămâne, mai 
ales datorită laturii ei „negative” de destrucţie a ontologiei „naive” şi a 
metafizicii, fundamentul mişcării care poartă, pe drept cuvânt, atât înainte 
cât şi după acest moment, numele de„neokantianism", oricât de diferit ar 
fi interpretate şi apreciate operele critice ale lui Kant în cadrul diverselor 
şcoli neokantiene. 

Noţiunea de neokantianism 
şi apariţia sa istorică 

Influenţa gândirii kantiene poate fi urmărită de-a lungul întregului 
secol al XlX-lea. Ea se face simţită nu în ultimul rând în dezbaterile 
ideologice din cadrul perioadei „ Nachmcirz când se dezvoltă - în faza 
de represiune postrevoluţionară - o poziţie „critică” de neutralitate 
ideologică, sceptică faţă de metafizică şi bazată pe teoria cunoaşterii. 5 
Dar Kant este prezent şi în afara Germaniei. în timp ce receptarea engleză 
a lui Kant, prin care se promovează critica empirismului, abia ajunge să se 
structureze într-un neokantianism autentic, în Franţa (Charles Renouvier) 
şi Italia (Carlo Cantoni) se manifestă tendinţe propriu-zis neokantiene. 
Dar numai în Germania se ajunge, în acelaşi timp cu întemeierea celui 
„de-al doilea” Reich, la un nou început sub semnul lui Kant, la o mişcare 
cu adevărat kantiană, care ulterior se divide în orientări diferite şi se 
instituţionalizează parţial ca şcoli. 

începutul va fi făcut de indivizi izolaţi, de tineri care în 1871 împlineau 
sau nu aveau încă 30 de ani: de Otto Liebmann (1840-1912), Hermann 
Cohen (1842-1918), Aloys Riehl (1844-1924) şi Wilhelm Windelband 
(1848-1915), pentru a-i numi pe cei mai importanţi. Publicaţiile cele mai 
relevante nu exprimă o poziţie unitară. Acest lucru se datorează nu în ultimul 
rând faptului că tinerii neokantieni provin din medii filosofice diferite. 
Liebmann şi Windelband fuseseră elevii profesorului Kuno Fischerdin Jena, 
a cărui concepţie despre Kant manifesta trăsături pronunţat idealiste; Riehl 
şi Cohen fuseseră şcoliţi în psihologia vremii, arătând amândoi un puternic 
interes pentru ştiinţele naturii. Cohen, care frecventase cursurile lui Adolf 
Trendelenburg de la Berlin, a intervenit activ în controversadintre profesorul 
său şi Kuno Fischer privind înţelegerea corectă a teoriei kantiene despre 
spaţiu şi timp. 

în ciuda acestor diferenţe, se poate totuşi recunoaşte o orientare pole¬ 
mică comună: autorii combat absolutizările nepermise şi argumentează de 
aceea antinaturalist şi antimaterialist - împotriva unei devalorizări ideologice 
curente a bunei reputaţii de care se bucură ştiinţele naturii; anticlerical - 
luând atitudine împotriva tutelei spirituale a bisericii în cadrul „bătăliei 

' Perioada ,JV achmârz'’ (Postmartie) denumeşte epoca de după mişcarea populară 
a germanilor, din martie 1848. Ea se carcaterizează printr-o pronunţată tendinţă 
liberală şi democrată (n. red.). 

culturale”, disputa dintre statul prusac şi biserica catolică, şi antipesimist - 
faţă de schopenhauerianismul dominant; prin aceasta, ei întemeiază şi apără 
deopotrivă idealurile libertăţii civile 6 . Pe lîngă alţi factori, provenienţa diferită 
a gânditorilor neokantieni a determinat, în perioada următoare, scindarea 
neokantianismului în orientări de şcoală. Hermann Cohen, interesat încă de 
timpuriu de „idealismul din ştiinţa naturii”, a dezvoltat pentru teoria 
cunoaşterii şi etică „un idealism critic”, care va constitui laitmotivul „Şcolii 
de la Marburg”. El a preluat mai ales critica materialismului, exersată de 
Friedrich Albert Lange (1828-1875) în cunoscuta sa lucrare Geschichte des 
Materialismus (Istoria materialismului). Acolo însă unde acesta pleda, cu 
referire la nevoile de orientare etică, pentru un „punct de vedere al idealului” 
care s-ar obţine printr-un exerciţiu de liberă „poezie conceptuală” 7 , Cohen 
apără o „întemeiere riguroasă a eticii bazată pe teoria cunoaşterii”®, deci o 
utilizare logică a ideilor raţionale în locul uneia poetice. în acest program 
sunt incluse, pe de o parte, teoreme din Logische Untersuchungen (Cercetări 
logice) de Adolf Trendelenburg; pe de altă parte, capătă tot mai mare 
importanţă o reconstrucţie a Teoriei Ideilor a lui Platon care interpretează 
„Ideile” ca fundamente pure (ipoteze) ale cunoaşterii. Ideile sunt deci 
instrumente de cunoaştere de un tip deosebit, nu însă entităţi existente inde¬ 
pendent. Această referire nemetafizică la filosofia platonică devine posibilă 
prin distincţia dintre fiinţă şi lucruri, dintre proces şi eveniment, dintre 
substanţă şi relaţie - şi dintre validitate şi propoziţii. Hermann Lotze (1817- 
1881), care impune în 1874 această distincţie fundamentală pentru întregul 
neokantianism, clarifică totodată faptul că acea presupusă „fiinţă” a ideilor 
platonice nu ar semnifica nimic altceva decât „valabilitatea adevărurilor”. 9 
Scrierile lui Wilhelm Windelband manifestă înrâurirea nemijlocită a lui Lotze, 
ilc vreme ce ideea acestuia despre valabilitate devine fundamentul înţelegerii 
logicii şi a filosofiei în cadrul „neokantianismului Şcolii de la Baden”. 
„Impulsul hotărâtor pentru mişcarea neokantiană” trebuie însă căutat la Kuno 
I Mscher: lucrarea sa despre Kant a fost cea care, după părerea lui H. Rickert, 
„l-a redat, încă din 1860, filosofiei în întregime pe Kant”, „recucerit de 
Windelband abia în 1880”; aşadar, imaginea fichteană pe care o aveaFischer 
despre Kant a fost cea care şi-a pus amprenta asupra acestei mişcări. 10 

în timp ce Şcoala de la Marburg şi Şcoala de la Baden sunt separate 
prin „părinţii” lor, asemănarea dintre ele rezidă într-un idealism critic prin 
care se delimitează realismul critic - aşa cum e întruchipat, printre alţii, de 
A. Riehl. Această a treia mare încercare de a reasimila, într-o formă 
modernă, 11 filosofia critică a lui Kant manifestă o afinitate faţă de tradiţia şi 

pretenţiile cognitive ale empirismului. Aşadar, cunoaşterea ştiinţifică a 
experienţei nu este analizată unilateral pornind doar de la componentele ei 
raţional-apriorice, ci sunt evaluate şi elementele ei „reale”, care reprezintă 
ceea ce e dat. în general, deja în neokantianismul timpuriu al anilor ‘70 ai 
secolului al XlX-lea există legături multiple cu „pozitivismul”. 

în vederea unei schiţări a mişcării neokantiene timpurii trebuie să ne 
referim şi la filologia kantiană, constând din prelucrarea unor texte 
cunoscute sau inedite din opera postumă, dar şi din clarificarea preistoriei 
filosofiei kantiene - o cercetare care dezvoltă o atitudine fundamental 
critică faţă de orice reconstrucţie sistematică. Munca filologică, istorică şi 
interpretativă asupra textelor kantiene îşi găseşte în cele din urmă organul 
publicistic în Kant-Studien (Studii kantiene), înfiinţat de H. Vaihingerîn 
1897. 

Termenul de „neokantianism” devine familiar în anii ‘70 ai secolului 
al XlX-lea, deşi el este deja utilizat de F. Lasalle în 1859 şi C. L. Michelet 
în 1862. 12 Răspândirea lui este prilejuită mai ales de polemica lui E. V. 
Hartmann 13 şi de dezbaterile referitoare la neokantianismul teologic al 
şcolii lui A. Ritschl (1822-1889) 14 , care s-a orientat după figura biblic- 
istorică a lui Iisus. O jumătate de secol mai târziu, în 1924, H. Rickert, 
într-un articol comemorativ dedicat lui A. Riehl, în a cărui moarte vede şi 
sfârşitul „apariţiei istorice” a neokantianismului, găseşte o semnificaţie 
precisă termenului de neokantianism în sensul că neokantieni ar trebui 
numiţi doar acei kantieni care au adus ceva nou, doar „aceia care, prin 
faptul că se reîntorceau la Kant, au dus filosofia ştiinţifică înainte”. Ca 
reprezentanţi principali ai unui astfel de neokantianism sunt consideraţi 
H. Cohen, A. Riehl şi W. Windelband. 15 

începând cu anii ’20, neokantianismul este prezent în discuţia filosofică 
prin două „şcoli”. Interpretarea realistă a lui Kant de către Riehl pare a fi 
trecut în ,.realismul critic” a lui O. Kiilpe (1862-1915). în timp ce „Şcoala 
de la Marburg”, cu H. Cohen, P. Natorp şi tînărul E. Cassirer, a ridicat 
explicit pretenţii asupra moştenirii lui Kant, integrând însă, de la sfârşitul 
secolului, filosofia lui Leibniz, criticismul bazat pe teoria valorii al „Şcolii 
de la Baden”, cu reprezentanţii ei principali W. Windelband, H. Rickert şi 
E. Lask, a participat în cele din urmă la resuscitarea filosofiei hegeliene 16 ; 
organul ei reprezentativ fiind revista Logos (înfiinţată în 1910). 

Delimitarea istoriografică a filosofiei neokantiene prezintă dificultăţi. 
După primul război mondial, Natorp manifestă un raport cât se poate de 
ambivalent faţă de Şcoală. Nici lucrările lui Rickert nu sunt atribuite în 

întregime neokantianismului. Cu atât mai mult acest lucru este valabil pentru 
reprezentanţii neokantianismului aşa-numit mai tânăr, pentru E. Cassirer, 
B. Bauch, A. Liebert, R. Honigswald şi J. Cohn. Istoriografie, este firesc să 
vorbim despre neokantianism doar cu referire la filosofia de dinainte de 
1918, care - concentrată în noţiunea sistematică a neokantianismului şi 
desemnată parţial polemic - a constituit una din cele mai importante 
contrapoziţii faţă de filosofia anilor ‘20. 

Prezentarea următoare a acestui neokantianism autentic trebuie să se 
limiteze la teoriile cele mai importante ale acestor două şcoli, şi, în plus, la 
ideile fundamentale ale teoriei cunoaşterii şi ale eticii. Doar într-o manieră 
indirectă se poate face referire la contribuţiile aduse în estetică, filosofia 
religiei, drept şi psihologie filosofică. 


Şcoala de la Marburg 

La 17 martie 1883, Hermann Cohen - care cu 7 ani înainte fusese numit 
profesor de filosofie ca succesor al lui Friedrich Albert Lange - a ţinut un 
discurs festiv în aula Universităţii din Marburg cu ocazia sărbătoririi zilei de 
naştere a împăratului. El a vorbit Von Kants Einflu/1 auf die deutsche Kultur 
(Despre influenţa lui Kant asupra culturii germane). Discursul său a avut, 
dincolo de caracterul ocazional, unul programatic. Căci Cohen a expus, în 
cadrul unei aprecieri laudative a istoriei influenţei exercitate de filosofia 
kantiană, raportul fundamental dintre filosofie şi ştiinţă şi a formulat prin 
aceasta pentru prima dată modul de abordare sistematic propriu gândirii 
sule, care va duce la întemeierea unei noi şcoli. 

Punctul de pornire îl constituie o proporţie: filosofia se raportează 
lu ştiinţă ca arta la natură şi, cu referire la o anumită artă, ca poezia la 
mit. „Natură” înseamnă aici „activitate naturală”, crearea unor imagini 
naiv-mitice, înseamnă a lucra naiv cu „forţa naturală a spiritului”. în 
poezie, naivitatea naturală a mitului este suprimată, deoarece poetul 
lucrează în chip reflexiv cu materialul miturilor. în analogie cu aceasta, 
urmându-şi „instinctul întunecat", filosoful problematizează „procesul 
natural” al ştiinţei, iar astfel ridică ştiinţa „la libera ei conştiinţă de sine, 
lu siguranţa activităţii sale naturale, la claritate cu privire la scopurile 
sale, la cunoaşterea limitelor ei”. 17 

în spatele acestei analogii stă o experienţă personală a lui Cohen. Avem 
mai întâi de-a face cu relaţia directă cu obiectul care leagă mitul şi ştiinţa. 

Această relaţie ar putea fi însă tematizată şi altfel decât se face în reflecţia 
poetică şi filosofică: s-ar putea cerceta psihologic „formarea ei în contextul 
culturii”. Iar tânărul Cohen a cercetat tocmai acest lucru în domeniul formării 
miturilor. Pentru analiza psihologică a „originii” lor în spiritul uman, ştiinţa 
sau mitul nu prevalează unul asupra celuilalt, ele sunt mai degrabă presupuse 
ca „activitate naturală”, care se realizează în acord cu „legile mecanismului 
psihologic”. 18 Acum însă trebuie făcută o delimitare strictă între explicarea 
psihologică a „originii” şi întemeierea filosofică a legităţii ştiinţei. 

Programul lui Cohen începe astfel să se contureze: 

1. Filosofia cercetează condiţiile de cunoaştere şi principiile ştiinţei, 
mai ales ale ştiinţelor naturii. Aşa cum apare într-o formulare mai târzie: 
„Nu ne priveşte ce este natura atât timp cât filosoflm şi nu vrem să facem 
poezie.” Cohen face aluzie aici la definiţia lui Lange a metafizicii ca poezie 
conceptuală. Tema teoriei filosofice a cunoaşterii (critica cunoaşterii) este 
mai degrabă ceea ce face ca ştiinţele naturii să devină ştiinţă, ceea ce constituie 
presupoziţiile certitudinii cunoaşterii ştiinţifice. 19 

2. în cadrul acestei activităţi reflexive, filosofia porneşte de la faptul 
existenţei ştiinţei, de la valabilitatea factică a cunoaşterii ştiinţifice. Care e 
sensul acestei presupoziţii? Aceasta înseamnă că filosoful critic nu face 
concurenţă omului de ştiinţă cu privire la cercetarea acesteia; de asemenea, 
el nu porneşte de la datele senzoriale, de la senzaţii presupuse ca fiind datul 
„puf’. Ca fapt al cunoaşterii ştiinţifice, faptul nu este un fapt nud (factum 
brutum), ci este el însuşi cunoaştere, şi anume nu în sensul unui eveniment 
psihic sau social, ci ca un adevăr articulabil prepoziţional. De la această 
realitate porneşte cercetarea filosofică. Faptul este descifrabil, inteligibil. 

3. Asigurarea certitudinii cunoaşterii ştiinţifice prin clarificarea 
presupoziţiilor ei este de folos şi ştiinţei, deoarece omul de ştiinţă lucrează, 
aşa cum arată exemplul lui Newton, cu principii filosofice, respectiv concepte 
fundamentale, fără a putea reflecta suficient asupra acestui „element 
speculativ”. 20 

4. în sensul intenţiei kantiene de a întemeia metafizica ca ştiinţă, filosofia 
dobândeşte caracterul unei ştiinţe prin aceea că, plecând de la valabilitatea 
factică a cunoaşterii ştiinţifice pozitive, ea analizează presupoziţiile acesteia, 
adică condiţiile certitudinii sau valabilităţii ei. Filosofia procedează - potrivit 
unei formule a lui Cohen - după metoda transcendentală. Rezultatul poate 
fi ilustrat printr-un exemplu, şi anume prin întrebarea referitoare la condiţiile 
raportului cunoaşterii cu realitatea. Cine nu poate întemeiarelaţia cu realitatea 
pornind de la date nemijlocite (senzaţii), trebuie să o întemeieze altfel, 

dacă o poate în genere întemeia. Cohen înţelege realitatea ca pe o determinare 
categorială, mai precis ca „mijloc de gândire”. Problema realităţii se referă 
la justificarea instituirii a ceva în genere. Nu este vorba nici de purtătorul 
substanţial al proprietăţilor, nici de realitate (existenţă), ci de un fel de calitate- 
originară, de „reitate” - e vorba şi de fiinţă, dar tocmai de fiinţa ca lucru sau 
Ceva. Cohen ancorează vechea problemă ontologică (ce face ca existentul 
să fie existent) în problema realităţii, care are de asemenea un obiect fictiv 
sau un accident. Contrariile sunt Ceva-ul şi Nimicul. Instituirea a Ceva 
înseamnă: „originea este indicată, lucrul nu începe accidental” 21 . Prin această 
demonstraţie a categoriei care se află la baza pretenţiei de cunoaştere a 
realităţii, cercetarea filosofică nu şi-a atins nicidecum ţinta. Este nevoie să 
se demonstreze că în acest mijloc de gândire categorial este întemeiat raportul 
cunoaşterii cu realitatea. La fel ca pentru categoria „realitate”, pentru toate 
categoriile trebuie demonstrat şi probat că sunt condiţii necesare ale 
valabilităţii cunoaşterii ştiinţifice. 

Programul lui Cohen de teoria cunoaşterii se dezvoltă plecând de la 
scrierea Kant - Interpretation. Aceasta e orientată dintru început nu doar către 
reconstrucţia teoriei kantiene a condiţiilor nonempirice („a priori”) ale 
cunoaşterii prin experienţă, ci şi către o revalorizare a acesteia în cadrul unei 
teorii modeme a cunoaşterii. Vechea dispută cu privire la existenţa ,.ideilor 
înnăscute” fusese resuscitată de înţelegerea, de către neokantienii timpurii (H. 
v. Helmholtz, F. A. Lange), a a priori-ului kantian drept înzestrare naturală 
ereditară, drept „organizare ţinând de specie” a omului, înzestrare care ar sta 
la baza cunoaşterii fenomenelor. Cohen, dimpotrivă, relevă sensul 
transcendental al aprioricului: teoria kantiană a experienţei descrie şi întemeiază 
condiţiile apriorice ale posibilităţii experienţei exclusiv printr-o analiză logică 
a acestei experienţe. Ce se înţelege atunci prin „experienţă”? O orientare 
decisivă a acestei probleme o dăduse deja August Stadler (1850-1910): „Eu 
îmi exprim, ca presupoziţie a tot ce va urma, opinia că, de la Kant încoace, 
prin metafizică în genere nu ar trebui să se înţeleagă nimic altceva decât 
problema posibilităţii experienţei ştiinţifice.” 22 Cohen îl urmează: experienţa 
este experienţă ştiinţifică - dar aceasta nu în sensul empirismului, pentru că 
experienţa este dată ca matematică şi ştiinţă pură a naturii; teoria experienţei 
are ca scop, ca teorie a matematicii şi a ştiinţei pure a naturii, să demonstreze 
şi să probeze principiile şi conceptele fundamentale ale acestor ştiinţe drept 
propriile sale condiţii necesare a priori. - Această interpretare culminează 
în*-un punct sistematic situat dincolo de teoria kantiană. Şi aceasta deoarece, 
în vreme ce Kant distinge între întrebarea cu privire la posibilitatea unor astfel 

de principii nonempirice (aşa-numitele judecăţi sintetice a priori) în matematică 
şi ştiinţele naturii şi întrebarea cu privire la posibilitatea unei metafizici ştiinţifice, 
Cohen admite doar întrebarea cu privire Ia temeiul posibilităţii, respectiv al 
valabilităţii „ştiinţei matematice a naturii”. Metafizica nu semnifica pentru el 
- aşa cum o formulase deja Stadler - absolut nimic altceva decât „problema 
posibilităţii experienţei ştiinţifice”. Apare astfel un al doilea moment al 
delimitării de Kant: în timp ce, potrivit explicaţiei acestuia, experienţa este 
alcătuită din materia impresiilor senzoriale şi acea formă provenită din propria 
noastră facultate de cunoaştere 2 ’, teoria lui Cohen tematizează experienţa doar 
cu privire la forma ei. Aceasta rezultă din faptul că „experienţa” este înţeleasă 
drept „ştiinţă matematică a naturii”, iar aceasta drept cunoaştere valabilă a 
priori. Să pui, în cadrul unei pretinse teorii transcendentale a experienţei, 
problema condiţiilor valabilităţii unei cunoaşteri apriorice înseamnă să excluzi 
dintru început momentul senzorial-material din noţiunea de experienţă, 
respectiv să-l suprimi într-o determinare formală a experienţei. Unei astfel de 
„apriorizări” a experienţei, mai bine spus: a senzaţiei ca moment senzorial- 
material al experienţei, îi este dedicat întregul efort reflexiv al lui Cohen cu 
privire la problema cunoaşterii. 

Punctul de plecare îl constituie „principiul kantian al anticipaţiilor 
percepţiei”, care spune: „în toate fenomenele, realul, care este un obiect al 
senzaţiei, are o mărime intensivă, adică un grad” 24 . Cohen îl transformă, în 
efortul de a reformula conceptul de realitate, în .Principiul mărimii intensi¬ 
ve sau a anticipaţiilor” 25 . Impulsurile importante în acest sens le oferă setul 
de probleme ridicate de psihofizică. La finalul importantei scrieri Das Prin- 
zip der Infinitesimal-Methode... (Principiul metodei infinitezimale...), Cohen 
ia făţiş atitudine faţă de legea psihofizică fundamentală a lui G.T. Fechner, 
o „formulă de măsură” a mărimii senzoriale, gândită în funcţie de intensitatea 
stimulului, respectiv în funcţie de creşterea stimulului. Discuţia contemporană 
referitoare la această întrebare s-a preocupat printre altele de problema 
aplicabilităţii conceptului matematic de mărime asupra senzaţiilor, i. e. 
calcularea raportului dintre intensitatea stimulului şi intensitatea senzaţiei. 
Pentru a provoca în genere o senzaţie, este necesară o anumită intensitate 
minimă a stimulului (prag de excitare), iar un stimul dat trebuie întotdeauna 
modificat până la un cuantum finit, aşa-numitul prag de diferenţiere, înainte 
de a obţine o schimbare sesizabilă a senzaţiei. Legea Weber-Fechner spune 
că raportul dintre creşterea devenită sesizabilă a stimulului şi intensitatea 
stimulului iniţial este (aproape) constant. Prin integrarea acestei „formule 
fundamentale” se obţine o „formulă de măsură psihofizică”, potrivit căreia 

intensitatea senzaţiei se comportă proporţional cu logaritmul intensităţii 
stimulului. - Interesul filosofic al lui Cohen e legat aici de posibilitatea de a 
măsura mărimile senzoriale prin intermediul unorecuaţiidiferenţiale. Metoda 
formării de diferenţiale, respectiv integrale („metoda infinitezimală”), a cărei 
invenţie şi utilizare în soluţionarea problemelor matematice şi fizice este 
bogat documentată istoric de către Cohen, devine pentru el paradigmă pentru 
capacitatea gândirii în procesul cunoaşterii obiectului, ba chiar i se pare 
instrumentul decisiv de gândire al ştiinţei modeme a naturii. Metoda este 
întemeiată logic prin „principiul mărimii intensive”. Ce semnifică acest 
principiu, pe care Cohen, spre deosebire de Kant, nu l-a formulat explicit? 
Pentru început nimic altceva decât „principiul kantian al anticipaţiilor 
percepţiei”, potrivit căruia obiectelor reale ale percepţiei le trebuie atribuită 
o mărime (intensivă). Cohen merge însă mai departe, deoarece „principiul 
mărimii intensive” nu trebuie să fie doar o descriere cantitativă ci şi o 
punere a realului. Realul nu numai că are o mărime intensivă, el este mărime 
intensivă. în vreme ce pentru Kant senzaţia, în ciuda posibilităţii ei de a fi 
determinată matematic, rămâne indispensabilă, ca moment senzorial- 
material, în relaţia cunoaşterii cu realitatea, pentru Cohen capacitatea de a 
avea senzaţii devine un moment al gândirii logico-matematice. Instituirea 
realului, a ceva în genere, ţine de gândire, şi nu de senzaţie. 

Trebuie remarcat că aici este vorba despre condiţia esenţială a 
valabilităţii cunoaşterii ştiinţifice, şi nu despre descoperirea cunoaşterii. 
Valabilitatea cunoaşterii ştiinţifice este considerată în teoria lui Cohen inde¬ 
pendent de datul empiric; categoria (determinaţia gândirii) realităţii este aceea 
care realizează abia raportarea conştiinţei la un X ca un dat, adică la intuiţie, 
în „principiul mărimii intensive” se realizează această legătură dintre intuiţie 
şi categoria realităţii. Pentru obiectul cunoaşterii aceasta înseamnă că realul 
(calitatea realului) ca „obiect al senzaţiei” este produs de unitatea infinite¬ 
zimală dx, infinitezimalul. Această „unitate” nu trebuie înţeleasă ca o unitate 
de măsură, ci ca [unitate] producătoare calitativă. De exemplu: „Punctul 
tangentei care uneşte diferitele mişcări ale unui punct într-o direcţie produce 
pe această direcţie curba.” 26 Mai târziu, Natorp aduce precizări şi corecturi 
acestei teze: de fapt nu punctul, ci legea este „originea” pe care ai putea să o 
gândeşti concentrată „intensiv” într-un punct. Atunci când Cohen vorbeşte 
de punctul producător, „punctul” trebuie considerat drept purtător al legii, 
din care derivă prin integrare caracterul extensiv al mărimii. 27 

Din punct de vedere tematic, programul sistematic dezvoltat de Cohen 
în anii ‘80 devine doctrina determinantă pentru dezvoltarea Şcolii de la 



16 


Filosofici germană 


Marburg. Natorp arată, într-o scrisoare din 1915, că se află foarte aproape 
de determinarea raportului dintre intuiţie şi gândire, aşa cum se găseşte el în 
lucrarea Pritizip der Infinitesimal-Methode (Principiul metodei infinite¬ 
zimale) a lui Cohen. Această afirmaţie a lui Natorp trebuie privită pe fundalul 
unei evoluţii care-1 duce pe Cohen la renunţarea completă la dualismul dintre 
intuiţie şi gândire. Metoda infinitezimală devine semnul puterii suverane a 
gândirii asupra fiinţei. întemeierea filosofică a valabilităţii obiective a 
cunoaşterii fără a recurge la intuiţie, fără raportarea la un X ca „dat”, defineşte 
programul din lucrarea Logik des reinen Erketininis (Logica cunoaşterii 
pure, 1902). Legitimarea valabilităţii cunoaşterii ştiinţifice se face de acum 
înainte sub forma unei logici ce nu are nevoie de nici o asociere cu vreo 
teorie a intuiţiei. Aşa cum Cohen dezvoltă, în scrierea din 1883, un principiu 
critic al cunoaşterii, şi anume principiul generării realuluica mărime intensivă, 
la fel, în prima parte, fundamentală, a lucrării System der Philosophie (Siste¬ 
mul filosofiei), el consacră unei judecăţi, şi anume .judecăţii originii”, o 
poziţie deosebită. „Gândirea este gândire a originii” 28 şi rămâne astfel în 
toată cunoaşterea pură. Aceasta înseamnă: gândirea este întemeiere, ei nu-i 
este nimic dat; către „dat” în sensul certitudinii complete a obiectului tinde 
mai degrabă procesul infinit de cunoaştere. Temeiul pur al cunoaşterii din 
matematică şi ştiinţele naturii constă într-un sistem deschis de judecăţi (în 
analogie cu principiile kantiene), şi este perceput ca un sistem de metode 
producătoare de obiecte ale gândirii pure. Funcţia unificatoare a acestor 
.judecăţi” sau „cunoştinţe pure” nu se întemeiază, după Cohen, în unitatea 
conştiinţei de sine pure, în acea „apercepţie transcendentală” kantiană, ci în 
unitatea dintre separare şi unificare, care constituie judecata ca atare. 
.Judecăţile” transcendental-logice, la rândul lor, sunt gândite în aşa fel în 
raport cu cunoştinţele ştiinţifice încât, pe de oparte, se presupune similaritatea 
lor, atribuindu-se deci şi cunoştinţelor ştiinţifice („experienţei”), de exemplu 
legii păstrării energiei, caracter aprioric („puritate”), iar pe de altă parte se 
păstrează facticitatea „experienţei” atâta vreme cât este respectat progresul 
ei infinit. Acest respect îşi găseşte expresia în logica lui Cohen prin aceea că 
acel conţinut logic produs de cunoaştere păstrează u n moment de autonomie. 

Modul de considerare a problemei cunoaşterii ilustrează acest lucru. 
Deşi e stabilit faptul că datul nu trebuie întemeiat pe intuiţie, ci pe gândire, 
deci trebuie produs logic, „pretenţia senzaţiei” în .judecata modală a 
realităţii ” este apreciată pozitiv. Senzaţia nu-şi poate realiza singură această 
pretenţie a ei, care poate fi îndeplinită mai degrabă în sistemul cunoaşterii 
pure, însă în aşa fel încât structura sistemului urmează „tendinţa către 

senzaţie” 29 . O dată cu transformarea problematicii originii (legată iniţial în 
mod tipic de producerea realului finit din infinitezimal în cadrul analizei 
infinitezimale) într-o logică generală a originii, nu mai poate fi vorba, în 
cadrul problemei senzaţiei, doar de producerea realului ca determinaţie 
specifică a obiectului, ci de judecarea critică a tuturor detenninaţiilor pure 
ale obiectelor în relaţia lor cu realitatea. Această evaluare este cerută prin 
cuvântul cheie „senzaţie”; pentru o logică a cunoaşterii pure ea poate fi însă 
realizată doar prin gândirea pură, care este definită, în corelaţie cu această 
pretenţie, ca „origine”. 

Prin acest concept de logică se face referire la o poziţie originală a 
idealismului critic, diferită atât de încercarea oricărui idealism speculativ de 
a construi sistemul cunoaşterii raţionale dintr-un ansamblu structurat de 
principii, respectiv de a da cuvântul explicării de sine a cunoaşterii absolute, 
ci'il şi de intenţia teoriei analitice a ştiinţei, de a institui criterii formale pentru 
veri ficarea unor enunţuri ştiinţifice „date”. Logica cunoaşterii pure este mai 
degrabă o „reluare” a Criticii raţiunii pure. Şi aşa cum, în cadrul acesteia, 
criticile pozitive se înlănţuiesc cu cele negative, tot astfel capătă contur şi 
li igica lui Cohen prin critica materialismului şi a empirismului, pe de o parte, 
m a metafizicii religioase, pe de. altă parte; scopul pozitiv este demonstrarea 
constituţiei ideale a ştiinţelor. Cohen elaborează această demonstraţie prin 
leza teoretică principială potrivit căreia toate determinaţiile fiinţei sunt 
I in iduse ale gândirii pure. El realizează astfel o deontologizare a conceptului 
filosofic de cunoaştere şi acelui de ştiinţă. 

Receptarea ideilor lui Paul Natorp (1854-1924) referitoare la teoria 
cunoaşterii a rămas mult timp în umbra colegului şi vechiului său prieten 
mai burghez Cohen. Au fost apreciate însă lucrările sale separate despre 
filosof ia antică, concepţia sa despre psihologia „critică” şi mai ales lucrarea 
Si K iulpiiciagogik (Pedagogia socială) (1899). Fără îndoială că şi Natorp s-a 
consacrat scopului de a întemeia un idealism critic; el participase, totodată, 
l.i turnura „logicistă” a lui Cohen, dar cu reţineri. Pe de altă parte, pentru el, 
i an' absolvise studiile filosofice de tinereţe cu pozitivistul Emst Laas la 
Siinliburg, problema datului n-a avut niciodată aceeaşi semnificaţie co¬ 
vârşitoare ca pentru Cohen; la fel de reţinut fusese şi în aprecierea prin- 
. ipniliii filosofic infinitezimal. Care sunt deci contribuţiile sale personale la 
dezvoltarea ftlosofiei teoretice a Şcolii de la Marburg? 

Reflecţia filosofică nu se referă doar la faptele din „ştiinţele matematice 
ale naturii”, ea e departe de a-şjjua-ea presupoziţii doar fapte ştiinţifice (ale 

ştiinţelor naturii şi ale ştiinţelor socio-umane), ci se referă dincolo de acestea 
la morală, artă şi religie, adică la „întreagul travaliu creator al culturii”. Pe 
lângă „configurarea teoretico-ştiinţifică a obiectului” se găseşte şi „configurarea 
practică a ordinii sociale”, „conferirea artistică de formă” ş.a.m.d. Pentru ca şi 
.activitatea neştiinţifică a culturii” să poată fi înţeleasă transcendental-filosofic 
cu privire Ia „temeiul legii” ei, trebuie să se presupună că ea este inteligibilă 
(teoretizabilă). Natorp exprimă această inteligibilitate a culturii prin determi¬ 
narea „temeiului raţional al legii” ei. Această „lege originară a Logosului” 
este activă atât în „legea etică pe care raţiunea şi-o dă sieşi” cât şi în „fapta 
artistică a spiritului uman”. Pentru sfera cunoaşterii teoretico-ştiinţifice 
(respectiv analitică; aşa-numita „ştiinţă a teoriei” - Theoretik) stă ca fundament 
aceeaşi raţiune logică ca şi pentru morală (respectiv etică) şi crearea artei 
(respectiv estetică), o lege cuprinzătoare care nu e nici practică, nici nu ţine de 
ştiinţele naturii. Natorp vizează aici o logică superioară sau o teorie a raţiunii, 
în cadrul căreia particularităţile diverselor domenii culturale să poată fi des¬ 
făşurate logic (nu teoretic) din „unitatea originară a legii” care îi stă la bază. în 
ceea ce priveşte raportul dintre „ştiinţa teoriei” şi etică, reiese atunci faptul că 
„ştiinţa teoriei” are ca obiect o legitate condiţionată cauza] şi spaţio-temporal, 
în vreme ce etica o legitate necondiţionată. 30 

Delimitarea făcută de Natorp între întemeierea obiectivă a cunoaşterii 
(în teoria filosofică a cunoaşterii) şi cea psihologic-subiectivă s-a eliberat 
repede de tentaţia polemicii şi a avut drept consecinţă obţinerea, foarte 
fecundă pentru teoria critică a subiectivităţii, a unui nou tip de psihologie 
filosofică. 31 Ea se bazează pe următorul raţionament: în cadrul fiecărui 
fenomen trebuie să distingem între relaţia faţă de obiect şi relaţia faţă de 
conştiinţă. Fiecare din cele două relaţii poate fi considerată separat. Relaţia 
fenomenului cu obiectul cunoaşterii este tematizată în cadrul teoriei cu¬ 
noaşterii, relaţia subiectivă cu conştiinţa constituie tema psihologiei. Teoria 
cunoaşterii cercetează legile obiectualizării în gândire, în frunte cu 
principiul legităţii ca atare; într-o corelaţie riguroasă cu aceasta, psihologia 
reconstruieşte fenomenul - din obiectivările sale - în relaţie cu conştiinţa 
sub formă de conţinut psihic al conştiinţei. Din punct de vedere metodic, 
explicaţia psihologică a cunoaşterii este o reconstrucţie, trimite deci, por¬ 
nind de la obiectivările mereu prezente, în urmă, către fenomenul subiectiv; 
„imediatul conştiinţei” nu poate fi sesizat în chip nemijlocit nici din punct 
de vedere psihologic. 

în centrul teoriei cunoaşterii a lui Natorp se află conceptul de unitate 
sintetică. El desemnează legea fundamentală în sensul structurii fundamen- 

tale a cunoaşterii. Această structură fundamentală este una relaţională: relaţia 
unului şi a diversului. Ea funcţionează ca temei al cunoaşterii prin faptul că 
din ea pot fi extrase elementele apriorice ale cunoaşterii (categoriile). In 
relaţia fundamentală sunt unite două direcţii ale gândirii, cea separatoare 
sau periferică, care conduce la cantitate, şi cea unificatoare sau centrală, 
care conduce la calitate. Cantitatea se obţine când se scoate diversul din 
relaţia fundamentală ca atare, iar calitatea se obţine prin orientarea gândirii 
înspre unitatea diversului; relaţia ia naştere prin instituirea unor raporturi de 
dependenţă între unităţile determinate cantitativ-calitativ, în vreme ce 
modalitatea cuprinde contribuţia la cunoaşterea obiectului a fiecărei trepte a 
„funcţiilor de gândire” constitutive pentru obiect. Natorp dezvoltă astfel un 
sistem al „funcţiilor logice de bază” 12 . El descrie elementele care alcătuiesc 
noţiunea şi judecata. 

Spre deosebire de Cohen, Natorp nu se raportează, în structurarea 
sistematică a funcţiilor de bază, la un sistem al ştiinţelor; oricum, 
sistematicitatea logică trebuie să-şi găsească confirmarea în faptul că toate 
conceptele ştiinţifice fundamentale, şi mai ales cele ale matematicii, pot fi 
legate de cele logice. Căci şi pentru Natorp, şi mai cu seamă pentru el, logica 
cunoaşterii - ca „dezvoltare multilaterală" a relaţiei fundamentale - se află 
în strânsă relaţie cu ştiinţele exacte, cu conceptele şi judecăţile fundamenta¬ 
le ale acestora. întemeierea logico-filosofică nu este însă o componentă a 
ştiinţelor particulare, şi rămâne astfel independentă de reflecţia acestora 
asupra propriilor fundamente, deşi fundamentele logice ale cunoaşterii trebuie 
să fie determinante şi pentru cunoaşterea din cadrul ştiinţelor particulare, 
fără a deveni însă teme ale reflecţiei în cadrul acestora. Analitica logică 
depăşeşte orizontul ştiinţelor particulare; ea se orientează către ştiinţă ca 
proces infinit al creării de cunoaştere şi caută „legea” acestuia. O dată însă 
cu legea care determină în genere direcţia procesului de cunoaştere nu este 
descoperit un principiu transcendent, ci temeiul imanent ca lege de formare 
a procesului. Natorp sugerează unitatea dintre logica cunoaşterii şi ştiinţă 
printr-o relaţie reciprocă: prima tinde către centru, deci către legea originară 
a unităţii sintetice, a doua către periferie, către diversitatea cunoştinţelor 
particulare. Natorp nu admite o teorie logică a principiilor, care ar căuta 
întemeierea legii originare independent de funcţia ei în cadrul procesului 
infinit de cunoaştere. Logica lui se bazează pe o anticipare; a o include şi pe 
aceasta, la rândul ei, într-o încercare de întemeiere ultimă i se pare cu ne¬ 
putinţă. Chiar dacă este de acord cu Cohen în această rezervă faţă de exi¬ 
genţele raţionaliste de întemeiere, Natorp urmăreşte totuşi un alt scop: înte- 

meierea logică progresivă a ştiinţelor exacte, pornind de la unitatea sintetică 
a unului şi diversului. Raţiunea ştiinţei este confirmată de reuşita dezvoltării 
ei, şi nu de situarea originii întregii cunoaşteri în gândirea pură. 

în ceea ce priveşte etica, două sunt căile adoptate de membrii Şcolii de 
la Marburg. Prima porneşte de la recunoaşterea faptului că teoria cunoaşterii 
presupune deja un normă ( Sollen ); cea de-a doua se leagă de un fapt ştiinţific. 

Nu conceptul de libertate, ci conceptul de normă este acela care trasează 
o punte între raţiunea teoretică şi raţiunea practică. Ideea regulativă a 
progresului infinit al experienţei implică deja o normă teoretică, de care se 
leagă norma practică. Totalitatea lumii nu-i este dată cunoaşterii niciodată, 
ci doar dată ca sarcină; Kant vorbeşte despre o ,.regulă a progresului ex¬ 
perienţei’” 5 , care spune că nu trebuie să ne oprim niciodată la un anumit 
nivel al cunoaşterii ca în faţa unei limite absolute. Neokantienii, mai cu 
seamă Natorp, utilizează deja această idee atunci cînd e vorba de sesizarea 
obiectului individual, a faptului particular: în „sarcina” impusă de obiectul 
individual al cunoaşterii „se află deja o normă” 34 . Că aici ar fi totodată 
implicată norma etică pare foarte îndoielnic, dar este vorba de travaliul de 
cunoaştere a existentului, travaliu considerat, din punct de vedere meta- 
teoretic, ca tinzând către un progres infinit. Cunoaşterea este supusă unei 
norme imanente, pe care - în sensul realizării sarcinii ce-i este dată - nu o 
depăşeşte niciodată. înţelegerea acestei determinaţii normative a cunoaşterii 
se articulează într-o teorie a ideilor, care, ca „logică normativă”, tematizează 
norma în genere. 

Dar are oare logica normativă vreun conţinut? La Natorp, întregul 
conţinut al cunoaşterii sau al „experienţei” trebuie pus sub „legea nor¬ 
mativă”. 35 Cunoaşterea progresivă nu este gândită ca fiind stăpânită la 
modul general sau ideal de către această normă, ci norma este legată de 
etapele separate ale progresului acestei cunoaşteri şi îl determină concret 
pe acesta. Cu alte cuvinte, se ajunge la implicarea unei deontologii, la o 
obligativitate a cunoaşterii prin experienţă. Expresiile „travaliu” de cunoaş¬ 
tere, experienţa ca „activitate”, trebuie luate pe de-a-ntregul literal în acest 
context. Norma sesizată într-o astfel de activitate nu este altceva decât 
voinţă. Dacă norma nu se mai raportează doar abstract la conţinutul gândirii, 
ci la activitatea gândirii, atunci ea devine în mod necesar voinţă. O dată cu 
voinţa este dată urmărirea scopurilor. Natorp accentuează însă c ă realizarea 
scopurilor, chiar dacă nu norma însăşi, e inclusă prin intermediul tehnicii 
în contextul cauzal al realităţii. 

Logica unei norme care se realizează îşi are punctul de pornire în 
năzuinţă, înţeleasă ca alegere a unei direcţii plecând de la un anumit punct al 
experienţei. Pe treapta sa inferioară, năzuinţa înseamnă instinct, care în lupta 
cu materia sensibilă ia forma muncii. Pe aceasta se bazează alegerea prin 
care se obţine concentrarea forţelor instinctuale asupra unui „lucru”. Cea 
mai înaltă formă a activităţii o reprezintă voinţa raţională. Teoria virtuţii a 
lui Natorp, prezentă aici, rămâne tradiţional-platonică; în schimb, capătă 
însemnătate intersectarea dintre etica individuală şi cea socială. în legătură 
cu gradele năzuinţei, el defineşte şi viaţa socială ca „o comunitate de muncă 
datorată reglementării comune a voinţei manifestate în instinctele de muncă 
ale indivizilor socializaţi; subordonându-se prin această reglementare criticii 
raţionale comune” 36 . Raţiunea este reprezentată pe plan social prin activităţile 
creatoare; aici Natorp şi-a întemeiat filosofic propriul său angajament social- 
pedagogic. în genere, putem spune că etica, dreptlogică normativă, formează 
fundamentul ştiinţelor culturii. 

Ca fundament al celei de-a doua căi neokantiene de întemeiere a eticii - 
realizată exemplar în lucrarea lui Cohen Ethik des reinen Willens (Etica voinţei 
pure) (1904) - se situează existenţa incontestabilă a ştiinţelor socio-umane 
(Sciences morales). Şi pentru Cohen este definitorie întrebarea referitoare la 
realitatea normei etice. Aşa cum ştiinţele naturii dezvăluie natura, tot astfel 
ştiinţele socio-umane dezvăluie „cultura morală” ( sittliche Kultur) pentru 
cunoaştere; ele o fac referitor la legea normativă a voinţei umane. Cohen se 
gândeşte în prima instanţă la o ştiinţă juridică pură, după modelul ştiinţei 
intenţionate deja de Rudolf Stammler în lucrarea Die Lehre von dem Richti- 
gen Rechte (Doctrina despre dreptul autentic) (1902) şi aidoma încercării 
ulterioare a lui Hans Kelsen. 37 Ca logică a ştiinţelor socio-umane, mai cu 
seamă a unei ştiinţe juridice pure, etica probează şi demonstrează structura 
normativă fundamentală a faptelor supuse abordării. Prin jurisprudenţă, prin 
procedura juridică şi teoria dreptului, este vizată „experienţa” 38 din sfera acţiunii, 
ale cărei condiţii normative de valabilitate sunt analizate de etică. 

Cohen îşi concepe etica sub forma unei doctrine despre om, şi nu despre 
voinţa bună. Prima ei parte, de filosofie juridică, culminează cu conceptul 
de stat, care reprezintă în mod ideal o „comunitate de fiinţe autonome”. Dar 
şi teoria virtuţii are o orientare social-etică; Cohen descrie virtuţile ca „suport’ ’ 
afectiv pentru „mersul continuu al moralei”. Statul formează subiectul etic 
propriu-zis al voinţei, el îl întruchipează pe omul moral, aşezat sub categoria 
totalităţii , mai precis; voinţa pură a acestuia ca voinţă determinată de o normă 
morală. Este respinsă orice întemeiere a legităţii etice în natura omului, în 

„persoana naturală”. Voinţa pură nu are nici un fel de substrat natural, ea 
este mai degrabă însuşi dreptul, respectiv ordinea de drept concretizată în 
persoana juridică a cooperaţiei, respectiv în statul constituit cooperativ. Cohen 
vede în cooperaţie o formă de societate în care se realizează practic „ideea 
eticăde reformă” a acesteia. în noţiunea de cooperaţie, capătă contur diferenţa 
dintre societate şi comunitate 39 . Cooperaţiile se caracterizează prin voinţe 
generale capabile de acţiune juridică, în vreme ce în comunităţi funcţionează 
întotdeauna doar o voinţă particulară. Elaborarea acestor distincţii în sfera 
eticii este o componentă esenţială a întemeierii etice a socialismului. în acord 
explicit cu F. Lasalle, Cohen delimitează conceptul de societate conceput 
cooperativist de noţiunea romantică de stat. Socialismul etic se realizează în 
statul constituit cooperativ prin mijlocirea, realizată de „particularitatea” 
social-cooperatistă, dintre voinţa generală şi voinţa individuală. Această teorie 
despre socialism se situează pentru Cohen, din punct de vedere istoric, în 
contradicţie cu oferta religios-bisericească de determinare a subiectului etic 
al voinţei. Fără îndoială însă că acestei teorii îi este imanentă şi critica privind 
formele particulariste ale formării voinţei la nivelul statului, şi mai ales critica 
prejudecăţii despre particularitatea dreptului. 


Şcoala de la Baden 

Continuarea filosofiei critice întemeiate de Kant reprezintă de asemenea 
intenţia fundamentală a Şcolii de la Baden. W. Windelband formulează în 
1883 cuvântul cheie: „A-l înţelege pe Kant înseamnă a-1 depăşi.” 40 în ciuda 
punctului de pornire comun şi a unei multitudini de trăsături conceptuale 
comune cu Şcoala de la Marburg, diferenţa dintre poziţiile filosofice ale 
celor două direcţii principale ale neokantianismului s-a accentuat continuu. 
O diferenţă esenţială în delimitarea ambelor şcoli faţă de filosofia kantiană 
apare deja o dată cu dezvoltarea unei filosofii transcendentale a valorii de 
către Windelband. Faptul că ideea primatului raţiunii practice în sistemul 
filosofic leagă ambele şcoli nu poate înşela asupra contradicţiei în care se 
situează introducerea în logică a „motivului etic” de către Windelband cu 
determinarea raportului dintre logică şi etică la Cohen. întemeierea sis¬ 
tematicii filosofice într-un sistem al „valorilor universal valabile” 41 porneşte 
de f apt de la o interpretare valorică a teoreticului. Putem accede la înţelegerea 
caracterului valoric al propoziţiilor teoretice prin intermediul distincţiei, 
dezvoltată deja de F. Brentano, dintre judecată şi apreciere {Urteil und Be- 

urteilung). Adevăratesau falsesuntacele predicate apreciative care nu extind 
conţinutul cunoaşterii, ci exprimă acordul sau dezacordul. O dată cu 
aprecierea în funcţie de adevăr sau fals, conţinutul judecăţii este raportat la 
un scop şi se verifică dacă se adecvează sau nu cu acesta, adică dacă e 
valabil. Cunoaşterea teoretică esteînţeleasăcao formă de atitudine practică. 
Darcum poate fi asigurată valabilitatea universală a valorizărilor teoretice? 
Şi legile logice sunt concepute ca norme Jn funcţie de care trebuie să se 
gândească” 42 . în vederea aprecierii unor astfel de valorizări ca universal 
valabile, Windelband postulează o „conştiinţă regulativă” 43 . El nu susţine 
deci un obiectivism valoric; valorile trebuie reduse întotdeauna la valorizări 
şi prin aceasta la o conştiinţă valorizatoare. Aşa-numitele „legi regulaţi ve”, 
valorizările universal valabile, sunt fundamentate în cadrul „conştiinţei re¬ 
gulaţi ve” drept condiţii transcendentale ale cunoaşterii obiectului. Toate 
complexele de reprezentări stau sub aceste „presupoziţii ale gândirii regu- 
lative în genere” 44 . 

H. Rickert (1863-1936) se raliază aceastei concepţii atunci când 
defineşte teoria cunoaşterii ca „ştiinţa despre valorile teoretice”. 45 Prin 
orientarea către conceptul de valoare, teoria cunoaşterii este opusă tuturor 
ştiinţelor despre existent. în cunoaştere şi judecată este implicată atitudinea 
faţă de o valoare, afirmaţia sau negaţia. Atitudinea însă nu are de-a face cu 
conţinutul reprezentării judecăţii, ci aparţine formei acesteia. Rickert distinge 
între conţinutul nonlogic şi forma logică a cunoaşterii. Ambele momente, 
forma şi conţinutul, sunt însă corelate logic: „principiul heterologic” spune 
că „forma solicită conţinutul ca pe un altceva al ei” 46 . Concentrarea asupra 
problemei formei rezultă din refuzul teoriei cunoaşterii ca oglindire. Adevărul 
unei judecăţi este întemeiat în legătura dintre formă şi afirmaţie. Prin aceasta, 
judecata se mută în sfera normativă: adevărul acesteia pretinde recunoaştere. 

Rickert descrie două căi ale teoriei cunoaşterii. Cunoaşterea tematică 
din cadrul acesteia este definită ca gândire adevărată. Pentru a putea fi 
adevărată, ea trebuie să se raporteze la un obiect, în funcţie de care să se 
orienteze. Acest obiect, independent de gândire, este numit de Rickert obiect 
„transcendent”, însă prin aceasta nu se vizează o realitate suprasenzorială, 
căreia i-ar corespunde o gândire specifică, ce transcende experienţa. Teoria 
cunoaşterii transcendental-filosofice este complet diferită de metafizică. Prin 
ambele căi deschise de ea este căutată determinarea obiectului transcendent 
al cunoaşterii. Calea transcendental-psihologică pleacă de la actul adevărat 
de cunoaştere sau judecată pentru a ajunge la obiectul transcendent; calea 
transcendental-logică pleacă de la realitatea propoziţiei adevărate. 47 în pri- 

ma cale, cea subiectivă, obiectul se arată ca fiind ceea ce este afirmat în 
cunoaştere; el are deci caracterul unei cerinţe sau al unui imperativ, şi anume 
al unui imperativ transcendent, independent de orice existenţă. Actul judicativ 
este recunoaşterea acestui imperativ moral, ce transcende existenţa. Cea 
de-a doua cale, cea obiectivă, desemnează ca sens semnificaţia logică a 
propoziţiei. „Sensul” se află dincolo de sfera existenţei, el este mai curând 
valoarea teoretică cea mai universală. O propoziţie adevărată este 
caracterizată la modul cel mai general prin faptul că are un sens pozitiv; 
formulat negativ: că nu este fără sens sau absurdă. Chiar şi formele speciale 
ale sensului, de exemplu identitatea, sunt iarăşi valori (logice, respectiv 
teoretice). Acel a priori al cunoaşterii, elaborat de teoria cunoaşterii, constă 
în valorile teoretice valabile transcendental, fără de care n-ar exista nici un 
adevăr. 48 Valorile teoretice nu sunt nimic altceva decât „obiectul 
transcendent”: obiectulîn funcţie de care trebuie să se orienteze gândirea, în 
măsura în care este adevărată; transcendenţa obiectului în raport cu actul de 
gândire înseamnă că el este valabil independent de orice existenţă. 

întemeierea cunoaşterii pe valorile teoretice valabile transcendental 
are urmări mai ales pentru conceptul de realitate. Ceea ce subiectul empiric 
al cunoaşterii vede în faţă ca „obiect” al său, pentru teoria cunoaşterii se 
dovedeşte a fi suma unor legături deja structurate. Forma acestui obiect 
constă în „formele judecăţilor care afirmă ceva ca real” 45 . între produsul 
cunoaşterii („forma judecăţii constituite”) şi obiectul cunoaşterii („norma”), 
Rickert introduce conceptul de categorie. Obiectul cunoaşterii reale se 
transformă astfel în cerinţa de a gândi în categorii, cerinţă prin care realitatea 
empirică se prezintă ca „o anume dispunere a faptelor independentă de 
subiectul cunoscător” 50 . Ca subiect care emite judecăţile ce întemeiază 
realitatea empirică ca întreg, intră în discuţie doar subiectul cunoaşterii 
teoretice, în calitate de „conştiinţă judicativă în genere”. Rickert consideră 
că realizarea sa cea mai deosebită constă în faptul că a fost cel dintâi care a 
introdus în cadrul teoriei cunoaşterii „conceptul de realitate coerentă, care 
din punct de vedere ştiinţific nu e deloc elaborată, dar totuşi, din punctul de 
vedere al realismului empiric, este pe deplin constituită”. 51 

Cum reuşeşte însă subiectul empiric al cunoaşterii să cuprindă realitatea 
ce i se înfăţişează? Aici trebuie să ţinem seama că realitatea finită nu izvorăşte 
dintr-o sinteză specifică a intelectului finit, ci ea este totodată scindată în 
conferirile categoriale de formă pe care trebuie să le opereze de fiecare dată 
pentru sine. în scopul prelucrării diversităţii infinite de obiecte individuale 
şi procese care apar ca realitate, sunt necesare „forme conceptuale sau 

metodologice” 52 de un tip deosebit. Sarcina lor este de a face comprehensibilă 
realitatea pentru spiritul uman finit, prin selecţia şi combinarea părţilor se¬ 
parate ale datului. 53 Pentru aceasta se pune în cele din urmă doar problema 
procedeelor de generalizare şi individualizare, deoarece ele sunt singurele 
capabile, potrivit logicii lor intrinseci, să ducă la o depăşire completă a 
diversităţii infinite. Ca expresie a unui ideal logic, amândouă se întemeiază 
într-o presupoziţie supraempirică, demonstrată prin teoria cunoaşterii, fapt 
care face ca ele să deţină pentru om o valoare cognitivă absolută. 54 

Emil Lask (1875-1915) împărtăşeşte întru totul concepţia de bază a lui 
Rickert, potrivit căreia ceea ce poate fi gândit se împarte în cele două domenii 
ale valabilului şi existentului, cunoaşterea trebuind considerată însă exclusiv 
ca un fenomen ţinând de valabilitate. Datorită acestei căi obiective a teoriei 
cunoaşterii (calea transcendental-logică), Lask renunţă la orientarea primară 
către judecată în favoarea „fenomenului logic originar” al categoriei. 
Valabilitatea teoretică este descrisă de el prin intermediul unei teorii a 
categoriilor, care se întemeiază pe raportul funcţional dintre formă şi material. 
Materialul dat, care este răspunzător de particularităţile teoreticului, este, ca 
material categorial, „înălţat” la obiectualitate în categoria ca formă; el este 
elementul nonlogic în raport cu forma logică, având, însă, asemeni formei 
logice, funcţie de principiu. 55 A cunoaşte înseamnă atunci „a aduce un 
material sub stăpânirea logicului.” 56 Plecând de la acest concept, Lask a 
preluatîn cele din urmă teoria normativă a lui Rickert, unificând sub conceptul 
de „sentiment al valabilităţii” ( Geltungserlebnis ) conţinutul obiectiv al 
sensului şi comportamentul subiectiv. - Ca realizare deosebită a lui Lask 
mai trebuie amintită lucrarea Die Logik der Philosophie (Logica filosofiei), 
în cadrul căreia logica transcendentală este lărgită într-o teorie categorială a 
sferei valabilităţii. „Obiectul” acestei logici nu mai este valabilitatea 
cunoaşterii existentului, valabilitatea drept corelat al sensului subiectiv, ci 
valabilul ca atare şi odată cu acesta „forma categorială a formei” 57 . 

în opera sa târzie, Rickert dezvoltă o teorie obiectivă a valorilor, care 
este întemeiată doar pe diferenţa dintre existent şi valabil. Valabilul se 
distinge nu doar de existentul real (de exemplu un lucru fizic), ci chiar şi 
de existentul ideal (de exemplu un număr). în domeniul teoreticului subzistă 
un nonexistent care are însă valabilitate în sensul de propoziţie adevărată. 
Acest sens este „o configuraţie valorică ireală”, care nu există nici în mod 
real, nici ideal, dar care totuşi „există la fel de cert ca existentul real”. 58 
Această excesivă accentuare obiectivistă a fost prilejuită de disputa cu 
filosofia vieţii. 59 Acest tip de filosofie, constată Rickert, nu poate fi combătut 

în mod satisfăcător printr-o filosofie a conştiinţei, ci numai prin obiec¬ 
tivitatea lumii valorilor, în care se întemeiază, inconştient, chiar şi invoca¬ 
rea „vieţii”, ce constituia o temă la modă. 60 

O influenţă considerabilă au avut scrierile lui Windelband şi Rickert 
asupra teoriei ştiinţelor socio-umane, respectiv a ştiinţelor culturii ; ele nu 
au înrâurit doar dezbaterile metodologice, printre altele concepţia lui Max 
Weber despre sociologie ca ştiinţă comprehensivă a acţiunii, ci au făcut 
deopotrivă ca numele autorilor lor - dincolo de existenţa şcolii - să rămână 
în continuare vii în spaţiul public mai larg. 

în discursul său de rector de la Strasbourg, Geschichte und Natunvis- 
senschaft (Istoria şi ştiinţele naturii) (1894) 61 , Windelband delimitează 
„ştiinţele normative”, nomotetice, de „ştiinţele factice”, idiografice. în mod 
evident, această „opoziţie metodologică” va trebui să clasifice doar procedee, 
nu conţinuturi. De aceea, împărţirea în ştiinţe nomotetice şi ştiinţe idiografice 
nu este identică cu cea dintre ştiinţe ale naturii şi ştiinţe socio-umane. Semni¬ 
ficaţia deosebită pe care Windelband o acordă ştiinţelor idiografice se înte¬ 
meiază pe valoarea acordată de el individualului şi unicului. Nu tot ce este 
real deţine însă rangul unui „fapt” (istoric), căruia să-i fie caracteristic un 
moment teleologic: alegerea faptelor are loc în funcţie de o unitate de măsură 
a valorilor universal-valabile, de exemplu din perspectiva participării la o 
„concepţie vie de ansamblu”. - H. Rickert a continuat să dezvolte această 
teorie a ştiinţei. El diferenţiază metoda generalizatoare a ştiinţelor naturii de 
metoda individualizatoare a istoriei. 62 „Formarea conceptelor în ştiinţele 
naturii” se realizează ca abstracţie pornind de la diversitatea intuitivă a lumii 
empirice; intuiţia empirică este neglijată, caracterul individual al realului se 
pierde. Printr-o generalitate din ce în ce mai mare, conceptele se distanţează 
tot mai mult de realitate; potrivit propriei sale tendinţe, cunoaşterea proprie 
ştiinţelor naturii se îndepărtează astfel de realitate. Deoarece „singularul, 
intuitivul şi individualul alcătuiesc singura realitate” neprelucrată de ştiinţă 
pe care o cunoaştem, în conceptele ştiinţelor naturii nu mai pătrunde în cele 
din urmă nimic real.® Dimpotrivă, „formarea conceptelorîn cadrul istoriei” 
este determinată de interesul faţă de ceea ce e intuitiv şi individual; 64 tendinţa 
acestora vizează apropierea cunoscătoare de realitatea empirică. Ascultând 
de această tendinţă, istoria se dovedeşte a fi „ştiinţa adevărată a realităţii” 63 , 
în cadrul ştiinţelor naturii, materialul iraţional esteprelucrat în forma raţională 
a unui continuu omogen (de acelaşi fel); în cadrul ştiinţelor istorice ale culturii, 
el este prelucrat în forma unui discret eterogen, a unui şir evenimenţial in¬ 
stabil. 66 Istoricul îşi constituie obiectele prin principiul de selecţie a valorilor 

culturale. Procedeul său se raportează la valori. 67 Aceasta nu înseamnă însă 
că el emite judecăţi valorice. „Raportarea teoretică la valori” ţine, spre 
deosebire de „valorizarea practică”, de sfera stabilirii faptelor; istoricul se 
ocupă numai de ceea ce este, şi extrage apoi de aici ceea ce, datorită valorizării 
factice a unor subiecţi, capătă importanţă culturală. 68 Max Weber (1864- 
1919) a preluat teoria lui Rickert despre constituirea transcendentală a 
cunoaşterii istorice prin raportarea la valori şi a transf ormat-o în fundamentul 
logic al propriei sale ştiinţe sociale (aici fiind inclusă şi sociologia). El îşi 
înţelege ştiinţa socială ca o „ştiinţă a realităţii” 69 în sensul lui Rickert. în 
lucrările sale referitoare la metodologia sau „epistemologia” ştiinţelor sociale. 
Weber se sprijină în plus pe teoria cunoaşterii a lui Rickert şi pe logica 
ştiinţelor naturii a acestuia. 70 O însemnătate covârşitoare o deţin aici 
cercetările lui Weberprivind categoria cauzalităţii şi conceptul de explicaţie 
cauzală, precum şi reflecţia asupra demersului comprehensiv din ştiinţele 
istorice. 71 în plus, este meritul lui de a fi introdus, prin „tipul ideal”, un 
instrument de interpretare al determinaţiilor logice ale ştiinţelor culturii, 
instrument utilizat până atunci în mod tacit în cadrul acestora. 72 Dincolo de 
problemele pur metodologice. Weber este interesat însă şi de integrarea 
„tendinţei ştiinţifice de a cunoaşte ... în constituţia istorică specifică şi în 
problematica întregii vieţi modeme”. 75 Plină de consecinţe pentru activi¬ 
tatea cultural ştiinţifică se dovedeşte a fi dezvrăjirea lumii prin raţionalismul 
occidental, însă de aceasta se leagă totuşi „posibilitatea principială şi 
insurmontabilă a ultimelor valorizări deviatoare ” 74 . Chiar dacă obiectivita¬ 
tea valorilor rămâne neafectată de aceasta, ea semnifică totuşi un prejudiciu 
esenţial adus obiectivităţii valorilor culturale. Un sistem valoric constituit 
după etalonul lui Rickert pare prin urmare exclus pentru Weber; totodată, 
activitatea omului de ştiinţă din domeniul culturii se rezumă la a-i înfăţişa 
individului condiţionarea valorică a activităţii sale: cărei „divinităţi” îi slu¬ 
jeşte el printr-o anume atitudine şi cărei alteia îi aduce astfel un prejudiciu. 75 

Spre deosebire de fundamentarea logico-epistemologică a ştiinţelor 
culturii de către Windelband şi Rickert, lucrările lui Paul Natorp şi Emst 
Cassirer de teorie a matematicii şi a ştiinţelor naturii 76 n-au avut parte de un 
ecou deosebit. Aceasta s-a datorat, se pare, mai ales orientării lor idealiste şi 
antiempiriste. De altfel, ei nici nu prea au contribuit cu ceva nou la înţelegerea 
reflexivă sau la metodologia ştiinţelor exacte din vremea lor, oricât ar fi fost 
de importantă purificarea critic-metafizică din sfera teoriei filosofice. Tot 
atât de puţin succes au avut încercările celor de la Maiburg de a edifica o 
teorie a ştiinţelor socio-umane. O revistă înfiinţată sub influenţa şi prin 

participarea lor şi purtând titlul Die Geisteswissenschaften (Ştiinţele socio- 
umane) a apărut doar până la caietul 39 al primului an de apariţie (1913714). 
Deşi lucrarea Ăsthetikdes reinen Gefiihls (Estetica sentimentului pur- 1912) 
a lui Cohen a reconturat estetica filosofică şi a urmărit totodată intenţii 
concrete de filosofie şi de critică a artei, efectul ei nemijlocit a rămas limitat; 
ea a exercitat o oarecare intluenţă asupra lui Emst Cassirer (1874-1945). 77 
Abia lucrarea lui Cassirer Philosophie der symbolischen Formen (Filosofia 
formelor simbolice) (1923-1929), o fundamentare teoretică a unei filosofii 
cuprinzătoare a culturii, care a depăşit teoria conştiinţei culturale de 
provenienţă marburgheză, a iradiat în multe domenii de cercetare socio- 
umană (limbă, religie, artă, tehnică); se poate spune că această operă nu a 
fost nici până astăzi depăşită din punct de vedere filosofic. 78 


Continuarea influenţelor 

După primul război mondial, problemele şi teoriile neokantiene nu 
se mai aflau în centrul dezbaterii filosofice. Dacă încă în 1912 Natorp 
declarase, cu referire la critica „psihologismului” din Cercetările logice 
ale lui E. Husserl 79 , că celor de la Marburg „nu le-ar mai fi rămas chiar 
multe de învăţat”, acum filosofia transcendentală este dominată de şcoala 
fenomenologică. Idealismul critic a fost expus unor atacuri virulente din 
partea „pozitivismului logic”, şi anume chiar pe tărâmul său, al teoriei 
cunoaşterii şi epistemologiei. Kant însuşi este citit tot mai mult ca meta¬ 
fizician. Dezbaterea publică este dominată de filosofii ale vieţii care 
exersează critica culturii. 

Venise şi ora convertirilor filosofice. N. Hartmann se distanţează pro¬ 
gramatic de concepţia lui Cohen - anterior împărtăşită - potrivit căreia 
cunoaşterea ar fi o producere a obiectului şi susţine existenţa acestuia inde¬ 
pendent de cunoaştere; el se dedică cercetărilor ontologice, pornind de la 
concepţia potrivit căreia cunoaşterea este o relaţie de fiinţă între subiectul 
real şi obiectul real sau ideal. R. Kroner, un discipol a lui Rickert, îşi declară 
apartenenţa la neohegelianism. M. Heidegger se desprinde de poziţiile de 
principiu ale profesorilor săi Rickert şi Husserl, de vreme ce aşază faptul- 
de-a-fi-în-lume al omului la baza analizei sale a „întrebării privitoare la 
fiinţă” ca subiect transcendental. în genere, şi în cadrul neokantianismului 
mai recent domină dorinţa de „realitate” - mai ales pentru conceptul de 
subiect. Martori ai schimbării de direcţie de la teoria transcendentală a 

subiectului la filosofia omului concret din anii ‘20 sunt teologia dialectică, 
filosofia existenţială şi antropologia filosofică. 

Parţial împotrivindu-se acestor tendinţe ale timpului, parţial în acord 
cu ele, neokantienii mai tineri au continuat, alături de Rickert, problematica 
criticismului. Un efort deosebit părea că merita consacrat lămuririi „relaţiei 
dintre formele raţionale ale gândirii şi conţinuturile sale iraţionale” şi 
aprofundării prin aceasta a raportului dintre „valabilitate obiectivă”, pe de o 
parte, şi „sesizarea subiectivă a valabilului în trăire”, pe de altă parte. 80 Pornind 
de la această problematică, R. Honigswald (1875-1947) reia verdictul dat 
psihologismului în neokantianismul timpuriu. Psihologism - aceasta însemna 
„psihologie la locul nepotrivit”. Plecând de la cele mai recente descoperiri 
ale psihologiei experimentale, pe care o aborda într-o manieră filosofico- 
principială, Honigswald a încercat iarăşi să împace o psihologie bine înţeleasă, 
redevenită filosofică în ceea ce priveşte temeiurile metodice, cu filosofia 
criticistă; el şi-a denumit proiectul „psihologia gândirii” 81 . Un alt gânditor, 
Jonas Cohn (1869-1947), autor al singurei estetici mai cuprinzătoare a şcolii 
de la Baden 82 , a oferit, fără să renunţe la criticism, o Theorie der Dialektik 
(Teorie a dialecticii) (1923). Ea se întemeiază pe „utraquismul”* său, adică 
pe concepţia cu privire la identitatea cooriginară a elementelor de cunoaştere 
(forma de gândire şi conţinutul relativ străin de gândire), între care trebuie 
să se mişte gândirea în cazul cunoaşterii faptice sau valorice; respectul faţă 
de pozitiv, păstrarea caracterului nederivabil al datului din forma de gândire, 
deosebesc această dialectică critică de o dialectică absolută de tip hegelian. 

O dată cu naţional-socialismul şi cel de-Al Doilea Război Mondial, 
continuarea ideatică a problematicii formulate de neokantianism s-a 
întrerupt aproape total. In anii ‘50 şi ‘60, filosofia sistematică a acestei 
tradiţii mai ridica probleme doar unor indivizi izolaţi; de amintit ar ft mai 
ales H. Wagner şi W. Flach. Chiar şi interesul istoric s-a stins temporar. 
Abia în vremurile mai recente a apărut, pe lângă reprezentarea istoriografrcă 
a neokantianismului în sens mai restrâns, o meditaţie transcendental- 
filosofică prin care marele proiect neokantian al unei teorii filosofice a 
ştiinţei şi acţiunii noastre, teorie raţională şi permanent conştientă de 
imposibilitatea de principiu de a fi încheiată, ar putea fi asimilată productiv 
în cadrul unor noi abordări. 


* Termenul „utraquism" („sub utraque specie" - în ambele moduri) desemnează 
iniţial doctrina lui Jan Hus, după care laicii au acces nu doar la comuniunea cu 
pâine, ci ţi la cea cu vin (fapt neacceptat în catolicism) (n. rad.). 

Raportul lui Dilthey cu tradiţia 

Cronologic, Wilhelm Dilthey (1833-1911) aparţine secolului al XIX- 
lea; influenţa sa trece însă mult dincolo de acesta. Dilthey este una din 
figurile mijlocitoare din filosofia germană, în care, într-un anume sens, 
se unifică tendinţele secolului trecut, formând punctul de plecare ale 
unei noi ere. El participă pe de o parte la reabilitarea filosofiei germane 
clasice de la Kant până la Hegel; pe de altă parte, este profund influenţat 
de relativismul modem, de specializarea ştiinţifică, istorismul şi psiholo¬ 
gismul acestuia. 

După ce, la început, studiase cu hegelianul Kuno Fischer la Heidel- 
berg, Dilthey vine la începutul anilor ‘50 ai secolului trecut la Berlin, unde 
audiază cursurile lui Ranke, Bockh şi Trendelenburg. Chiar în aceşti ani, 
şcoala istoricistă atingea punctul ei culminant ca mişcare academică, iar 
tânărul.Dilthey primeşte de la aceasta impulsuri care îl vor marca întreaga 
sa viaţă. Exigenţa şcolii istoriciste, potrivit căreia cunoaşterea trebuie să- 
şi ia ca punct de pornire experienţa, încrederea ei în posibilităţile dezvoltate 
de critica izvoarelor, perspectiva ei istoric-universală şi încercarea de a 
privi din perspectivă istorică întreaga viaţă spirituală: toate acestea sunt 
puncte de vedere pe care Dilthey nu numai că le-a preluat, dar a încercat 
să le şi dezvolte. Pentru el, şcoala istoricistă desăvârşise procesul de 
emancipare a conştiinţei istorice. Ştiinţele socio-umane constituiau o 
realitate incontestabilă. Şi totuşi lipsea ceva. Dilthey s-a delimitat de 
istoricişti în mai multe privinţe. Pentru început, el a reintrodus reflecţia de 
tip teoretic în ştiinţele socio-umane, solicitând o analiză bazată pe teoria 
cunoaşterii a temeiurilor filosofice ale ştiinţelor socio-umane. 1 în con- 

tinuare, el a pus în legătură relativizarea de tip istoricist a vieţii spirituale 
cu încercarea de a găsi în chiar acest relativ ceva universal. în fine, Dilthey 
a considerat scrierea istoricistă a istoriei drept o variantă din mai multe 
posibilităţi. Pe el îl preocupă, înainte de toate, o istoriografie care să unifice 
simţul pentru individual al criticii istoriciste a izvoarelor cu capacitatea de 
a oferi explicaţii istorice. De aceea, opinia tradiţională 2 potrivit căreia 
Dilthey este cel care duce mai departe istoricismul şcolii istorice este 
adevărată doar în anumite condiţii. într-adevăr, gîndirea lui Dilthey a pornit 
de la istoricism, dar l-a modificat în punctele esenţiale. 

în ceea ce priveşte abordarea problemelor, Dilthey se dovedeşte a 
fi copilul timpului său. Obiectul problemei îl preia de la istoricişti, iar 
formularea acesteia corespunde spiritului neokantianismului care tocmai 
apărea. în prelegerea inaugurală ţinută ca profesor la Basel, în anul 1867, 
susţine deschis faptul că Immanuel Kant a determinat o dată pentru 
totdeauna problema fundamentală a filosofiei. 3 Este însă limpede că 
Dilthey nu se referă aici la Kant ca fondator al metafizicii, aşa cum a 
fost interpretat de idealismul german, iar în secolul nostru de Heidegger. 
Accentul cade exclusiv pe Kant ca teoretician al cunoaşterii. Filosofia 
este „ştiinţa ştiinţelor”, adică o „doctrină a ştiinţei” având ca scop dez¬ 
voltarea unei expuneri metodice a temeiurilor ştiinţelor experimentale 
pozitive. La fel ca neokantienii, Dilthey consideră Critica raţiunii pure 
a lui Kant ca parte a unei teorii epistemologice a ştiinţelor naturii. Spre 
deosebire însă de mulţi neokantieni, Dilthey nu credea că practica de 
cercetare din ştiinţele naturii ar putea servi drept model ştiinţific funda¬ 
mental pentru teoria cunoaşterii. în schimb el a accentuat autonomia 
ştiinţelor socio-umane. O presupoziţie a progresului ulterior al teoriei 
cunoaşterii o constituie tocmai purtarea unei dezbateri cu ştiinţele socio- 
umane şi explicarea particularităţii acestora 4 . Omul şi viaţa lui spirituală 
nu pot fi reduse la natură, ci trebuie interpretate pornind de la existenţa 
lor istorică. Prin urmare, ştiinţele socio-umane operează cu alte concepte 
şi metode decât ştiinţele naturii. 

Specificul acestor concepte şi metode evidenţiază o nouă diferenţă 
faţă de punctul de pornire kantian. Kant încercase să găsească conceptele 
fundamentale prin care ne interpretăm experienţele noastre, adică acele 
categorii de care se serveşte gândirea. Categoriile nu trec dincolo de 
experienţă, deci nu o transcend pe aceasta, ci mai degrabă o preced şi îi 
determină specificul. Conceptele care preced experienţa şi determină 
specificul ei sunt numite de Kant concepte transcendentale. Sarcina 

filosof iei este de a găsi premisele transcendentale ale ştiinţelor expe¬ 
rimentale. Aceste premise transcendentale nu sunt date prin experienţă, ci 
înainte de orice experienţă, deci a priori. în acest punct Dilhey părăseşte 
poziţia kantiană şi respinge posibilitatea unei filosofii transcendentale 
apriorice. în schimb, el este de părere că înseşi categoriile trebuie câştigate 
prin experienţă. în acest caz însă experienţa nu trebuie înţeleasă în sensul 
kantian îngust de experienţă senzorială, ci ca expresie comună a ceea ce 
iese la iveală prin viaţa istorică a oamenilor. De aceea, teoreticianului 
cunoaşterii aflat în căutarea categoriilor care stau la baza cunoaşterii umane 
îi revine sarcina de a studia această viaţă istorică. 

Astfel, Dilthey şi-a delimitat clar poziţia atât faţă de istoricişti, cât 
şi faţă de Kant. Aceasta i-a permis să critice în egală măsură tendinţele 
pozitiviste şi empiriste care s-au afirmat încetul cu încetul în Germania 
anilor ‘60 ai secolului trecut sub influenţa lui Auguste Comte (1798- 
1857) şi John Stuart Mill (1806-1873). în încercarea de a proteja 
moştenirea germană în faţa gânditorilor francezi şi englezi, Dilthey a 
îmbinat tendinţele naţionaliste cu critica obiectivă a faptelor. După o 
opoziţie iniţială, el a manifestat o anume simpatie pentru măreţele viziuni 
germane ale lui Bismarck. Simpatia a crescut pe măsură ce se apropia de 
capitala Reich-ului. După perioada de profesorat din Basel (1866-1868), 
el ajunge la Kiel (1868-1905), apoi la Breslau (1871-1882) şi în sfârşit 
la Berlin (1882-1905). Dilthey a fost la început un om de ştiinţă relativ 
obscur, cunoscut doar prin opera sa monumentală Lebens Schleier- 
machers (Viaţa lui Schleiermacher); dar influenţa lui era în continuă 
creştere, printre altele datorită activităţii sale în societatea de studii 
kantiene. Cea mai mare parte a lucrărilor sale a fost scrisă în perioada 
profesoratului său berlinez şi în perioada de după aceasta. Cele două 
opere principale ale sale, Einleitung in die Geisteswissenschaften 
(Introducere în ştiinţele socio-umane) precum şi fragmentul editat postum 
Der Aufbau der geschichtlichen Welt in den Geisteswissenschaften 
(Construcţia lumii istorice în ştiinţele socio-umane) provin din anii 1883 
şi 1907 - 1910; se mai adaugă o serie de tratate mai mici. Opera lui 
Dilthey nu este închegată, ci se prezintă drept ceva încă neîncheiat; în 
continuare se va lua în consideraţie doar acea parte importantă pentru 
dezvoltarea ulterioară a filosofiei. 

Autonomia ştiinţelor socio-umane 

Dilthey utilizează termenul ştiinţe socio-umane ca termen colectiv pentru 
psihologie, filologie, istorie, lingvistică, teorie economică, jurisprudenţă, 
etică, teologie, estetică, logică, ştiinţe sociale ş.a.m.d. 5 El preferă această 
denumire expresiilor mai restrictive cum ar fi cele de ştiinţe ale moralei, 
istoriei, culturii, societăţii 6 .Diferenţa decisivădintre ştiinţelenaturiişi ştiinţele 
socio-umane constă, după părerea lui, în modalitatea de a ne raporta la 
obiectele acestor ştiinţe. Tot ceea ce e fizic are o mărime, umple un spaţiu, 
se întinde într-un timp, poate fi măsurat şi cântărit. Datorită simţurilor noastre, 
natura ne e accesibilă sub forma fenomenelor. Pornind de la aceste fenomene 
construim, prin intermediul abstracţiilor matematice, o legătură cauzală 
riguros mecanică, care cuprinde întreaga natură fizică. Pe lângă această 
experienţă a naturii, avem, totuşi, experienţa propriei noastre vieţi spirituale. 
Obiectul ştiinţelor naturii este constituit din acele fapte date conştiinţei din 
exterior sub forma unor fenomene singulare; obiectul ştiinţelor socio-umane 
este, în schimb, un complex interior viu. 7 Există deci o diferenţă deter¬ 
minantă între natură, adică factorul doar fizic şi exterior, cunoscut prin 
percepţia senzorială, şi spirit, cunoscut prin experienţa lăuntrică a propriei 
noastre vieţi. 

Prin această separaţie dintre natura extinsă şi viaţa spirituală interioară, 
Dilthey continuă tradiţia idealismului german, care trimite înapoi până la 
Descartes (1596-1650). Viaţa interioară este ceea ce e mai aproape şi datul 
nemijlocit, în timp ce natura este ceva străin, cunoscut doar prin construcţii 
pe baza percepţiilor noastre senzoriale. Definitorie pentru presupoziţiile 
teoriei cunoaşterii este lucrarea Beitrăge zur Losung der Frage vom Ursprung 
unseres Glaubens an die Realităt der Aufienwelt und seinem Recht 
(Contribuţii la soluţionarea problemei privind originea credinţei noastre în 
realitatea lumii exterioare şi îndreptăţirea acesteia) din anul 1890. Problema 
tratată este clasică: cum putem fi siguri că lumea exterioară există, dacă 
putem s-o percepem numai prin simţurile noastre? Cum putem şti că 
percepţiilor subiective le corespunde ceva obiectiv, exterior? Dilthey nu 
derivă credinţa într-o lume exterioară dintr-o corelaţie ideatică, ci dintr-o 
corelaţie de viaţă, care se bazează pe instinctele, sentimentele şi voinţa 
noastră. 8 Deoarece instinctele noastre, interesele, manifestările voinţei şi 
sentimentele orientate către un scop tind către împlinire, ne lovim perma- 
ncni de corelaţii stabile, care vin în întâmpinarea dorinţelor noastre sau le 
blochează acestora calea. Acesta e fundamentul pe care ne formăm o ima- 

gine a unei lumi exterioare determinată cauzal, lume diferită de propria 
noastră viaţă spirituală. O parte a acestei lumi exterioare se află într-un raport 
mai strâns cu viaţa noastră spirituală decât restul naturii. Această parte a 
naturii este corpul nostru. Corpul este în fond ceva fizic, un fragment de 
natură, deci o parte a lumii exterioare; dar el se află într-un raport special, 
legic, faţă de viaţa mea spirituală, astfel încât percepţiile mele senzoriale, 
acţiunile volitive şi manifestările afective îşi au corespondentul lor în anumite 
stări corporale. Distingem aşadar între corp, ca o parte a noastră şi restul 
lumii exterioare, ca parte a naturii care nu ne aparţine. 

Această reflecţie - destul de tradiţionalistă - de teorie a cunoaşterii, 
Dilthey o continuă prin abordarea întrebării privind realitatea altor persoane, 
deci prin soluţionarea aşa-numitei probleme a psihicului celuilalt. Dilthey 
se serveşte aici de clasicul argument analogic, care se află şi la baza explicării 
ştiinţifice şi cotidiene a înţelegerii altor oameni 9 . Pornind de la propria noastră 
viaţă, ajungem la cunoaşterea faptului că anumite stări ale conştiinţei sunt 
legate în mod regulat de anumite stări ale corpului; astfel, trăirea unei bucurii 
este deseori legată de un zâmbet ca formă a stării noastre corporale. Dacă 
percepem în lumea înconjurătoare obiecte fizice care se comportă la fel ca 
şi propriul nostru corp, deducem prin analogie că aceste obiecte fizice sunt 
la fel de sistematic legate de acte de conştiinţă ca şi propriul nostru corp. 
Dacă observăm un om care geme şi se înconvoaie, deducem prin analogie 
că această fiinţă sau are dureri, sau are voinţa conştientă de a se comporta de 
parcă ar avea dureri. Alte mişcări fizice le interpretăm întotdeauna ca expresie 
a unor acte volitive, de exemplu acţiunile de luptă ale unui soldat ca încercare 
de a se apăra într-un război, sau anumite activităţi ale unui om de afaceri ca 
încercare de a-şi consolida firma Un fizician poate privi corpul unui om de 
afaceri ca pe un obiect fizic printre alte obiecte fizice şi poate încerca să 
descrie interacţiunile respective [dintre aceste corpuri, n. red '.] în acelaşi 
mod în care ar descrie orice alt sistem fizic. Şi medicul cercetează corpul 
omului de afaceri ca pe un obiect fizic, deşi ca pe unul de natură extrem de 
complicată. Nici unul din aceşti oameni de ştiinţă nu poate însă, prin noţiunile 
şi metodele ştiinţelor naturii, să releve fără rezerve tot ceea ce s-ar putea 
spune cu sens despre acest om. Abia ştiinţele socio-umane pot interpreta 
mişcările sale corporale ca expresie a actelor de voinţă, a instinctelor, 
dorinţelor, speranţelor, năzuinţelor, dezamăgirilor şi trăirilor bucuriei. Altfel 
formulat: abia ştiinţele socio-umane pot ţine seama de faptul că trupul este 
mai mult decât natură exterioară, şi anume că este totodată purtător al unei 
vieţi interioare. Această viaţă interioară este denumită în mod obişnuit viaţă 

spirituală ( geistiges Leben) l0 \ am găsit astfel baza terminologică a expresiei 
Gmtowissenschaft (ştiinţă a spiritului). 

Propriile mele trăiri subiective şi cele ale altora se exteriorizează în 
activităţile noastre corporale şi în rezultatele acţiunilor noastre. în acest con¬ 
text, Dilthey vorbeşte de obiectivarea spiritului": ceea ce mai înainte era 
accesibil doar conştiinţei individuale, izolate, a păşit acum în sfera fizică 
general accesibilă. Din aceste obiectivări ale spiritului fac parte bineînţeles 
gesturile noastre corporale, dar şi rezultatele acţiunilor noastre, în măsura în 
care ele îşi găsesc exprimarea în piatră, marmură, sunete muzicale, în cuvânt 
şi în scris, în lucrări ştiinţifice ş.a.m.d. Toate aceste obiectivări stau ca semn 
exterior pentru o viaţă spirituală interioară. 

Procesul prin care recunoaştem ceva interior pe baza unui semn exte¬ 
rior dat în percepţia noastră senzorială este numit de Dilthey înţelegere 
( Verstehen). Cuvântul este împrumutat din limbajul cotidian, este însă utilizat 
de către Dilthey în sens restrâns ca denumire specific filosofică pentru 
cunoaşterea de tipul ştiinţelor socio-umane. El poate spune de aceea că o 
ştiinţă face parte din ştiinţele socio-umane doar atunci cândobiectul acesteia 
ne-a devenit accesibil într-un context de viaţă, în care înţelegem o expresie 
spirituală. în acest context este vestită afirmaţia sa că natura o explicăm , 
însă viaţa sufletească o înţelegem , 12 Semnificaţia mai precisă a acestei 
distincţii nu este foarte clară la Dilthey. Fără îndoială, ea este legată de ideea 
fundamentală că natura este ceea ce e exterior, străin, respectiv ceea ce este 
dat numai în fragmente şi prin filtrul percepţiei noastre senzoriale, în timp 
ce viaţa spirituală este ceea ce e interior şi cunoscut: ceea ce este dat într-un 
complex unitar. Spiritualul se aşterne deschis în faţa noastră şi poate fi de 
aceea înţeles în întreaga sa realitate. Dimpotrivă, cunoaşterea naturii prin 
experienţă graduală semnifică faptul că, pentru a obţine legătura explicativă 
necesară, ştiinţele naturii trebuie să gândească, alături de fenomenele efectiv 
cunoscute prin experienţă, fenomene care nu sunt percepute ca atare 13 . 
Ştiinţele socio-umane se pot sprijini permanent pe corelaţiile oferite de viaţa 
sufletească, în vreme ce ştiinţele naturii trebuie să se servească de concluzii 
întregitoare, construite pe baza unor ipoteze abstracte. 14 

în legătură cu concluzia prin analogia deja amintită, sarcina ştiinţelor 
socio-umane constă în transpunerea în fluxul ideilor celuilalt în care se 
încearcă reproducerea trăirilor sale. 13 Această retrăire 16 , bazată pe reconstru' 
irea situaţiei celuilalt, constituie încercarea de a reface viaţa sufletească a 
acestuia ca proprie posibilitate. Retrăirea poate fi foarte intensă, mai ales 
atunci cînd, de exemplu, un spirit superior citeşte opera unuia înrudit: se 

poate vorbi, în astfel de cazuri, chiar de empatie (Einfiihlung) 11 , respectiv de 
o aşa numită compătimire ( Nachfiihlen ) 18 . Ceea ce este comun oricărei 
înţelegeri este faptul că pe baza unui dat senzorial - a unei opere de artă, 
unei cărţi, unui document juridic, unei arhitecturi specifice, unei maşini, 
unei activităţi de cult ş.a.m.d. - încercăm reconstruirea vieţii spirituale a 
altcuiva. Diferenţa dintre înţelegerea cotidiană şi ştiinţifică a obiectivării 
spirituale a altcuiva este în primul rând o problemă a gradului de rafinare, 
adică o problema referitoare la măsura în care vrem să ne asigurăm 
înţelegerea. Prin conştiinţa metodică proprie ştiinţelor socio-umane, 
înţelegerea este transformată într-o artă, arta aşa-numitei interpretări ( Kunst 
der Auslegung).' 9 Ştiinţa acestei arte este hermeneutica. în acest punct, 
Dilthey recurge la Schleiermacher (1768-1834), ca la cel al cărui moştenitor 
propriu-zis s-a considerat în toată creaţia şi activitatea sa. 

Schleiermacher pornise de la regulile practice ale exegezei teologice, 
considerând că sarcina sa ar fi transformarea acelui canon înlr-o teorie 
generală a interpretării textului, independent de faptul că era vorba de un 
text teologic sau nu. 20 Hermeneutica trebuia înţeleasă ca o teorie generală 
a metodelor ce trebuie aplicate pentru a putea deduce gândurile autorului, 
pornind de la opera sa. Dilthey preia această noţiune deoarece consideră, 
asemeni lui Schleiermacher 21 , că problema principală a oricărei interpretări 
stă în aşa-numitul cerc henneneutic. Dacă citim de exemplu o carte, atunci 
înţelegem cuvintele separate numai în relaţie cu propoziţiile pe care le 
formează; în acelaşi mod, putem înţelege propoziţiile numai în relaţie cu 
un ansamblu de fraze. Cel din urmă este, iarăşi, doar o parte a unui con¬ 
text mai larg al operei; opera completă a unui autor face parte oarecum 
din biografia sa, care la rândul ei trebuie subordonată unui mediu socio- 
economic, unei epoci şi, în final, istoriei universale. Reciproc, textul sau 
opera completă a unui autor - mai general: istoria universală - este 
inteligibilă pentru noi ca întreg doar pentru că avem cunoştinţe despre 
părţile ei separate. De aceea, orice înţelegere se vede confruntată cu 
dificultatea că, pe de o parte, presupune o cunoaştere a întregului respectiv, 
iar pe de altă parte înţelegerea întregului este dependentă de cunoaşterea 
individualului. Dilthey împărtăşeşte aici concepţia lui Schleiermacher, 
respectiv a idealismului german în genere, cu privire la obiectivarea 
spiritului ca expresie a unei corelaţii organice. Această idee a organismului 
implică faptul că, o dată cu progresul cunoaşterii unei perioade istorice 
sau a operei complete a unui autor, putem înţelege acţiunile istorice 
individuale sau operele literare ale acelui autor mai bine decât au putut-o 

face vreodată contemporanii săi. De aceea, idealul hermeneutic este să 
înţelegi un autor mai bine decât s-a înţeles el pe sine 22 . 

Pe acest fundal, devine limpede faptul că, prin expresia „înţelegere”, 
Dilthey nu avea în vedere doar retrăirea intuitivă a ceva trăit odinioară, ci 
faptul că o înţelegere superioară include chiar un tip de explicaţie. Atât 
ştiinţele naturii cât şi cele socio-umane se folosesc de aceleaşi operaţii logice 
elementare: inducţie, analiză, construcţie şi comparaţie. în ambele domenii 
se cere ca particularul să fie subsumat generalului şi ca faptele individuale 
să fie considerate într-o anume corelaţie. în ştiinţele naturii, această corelaţie 
este un sistem logic fundamental de mijloace de construcţie abstracte. în 
ştiinţele socio-umane se vorbeşte în schimb de o corelaţie sufletească dată 
prin experienţa interioară, care se leagă de anumite situaţii de viaţă. Idealul 
construcţiei ştiinţelor naturii este un model de inteligibilitate al cărei principiu 
îl reprezintă relaţia dintre cauză şi efect. Dimpotrivă, idealul ştiinţelor socio- 
umane este înţelegerea integrală a unei individualităţi uman-istorice, 
înţelegere provenită din corelaţia vieţii spirituale în totalitatea ei. 


Filosofia vieţii 

Pânăîn acest moment, punctul de plecare îl constituia distincţia dintre ştiinţele 
naturii şi ştiinţele socio-umane, realizată pe baza unei concepţii relativ sim¬ 
ple a relaţiei dintre natură şi spirit. Natura este ceva străin, în vreme ce 
despre viaţa noastră spirituală avem cunoştinţe nemijlocite. Viaţa spirituală 
a celorlalţi oameni o putem înţelege prin analogie cu propriile noastre acte 
de conştiinţă, în măsura în care ajungem la concluzii întemeiate fie pe acţiunile 
lor corporale, fie pe rezultatele concrete ale acestor acţiuni. Aceasta presupune 
o transpunere intuitivă în trăirile celuilalt. Totodată însă, a devenit clar că 
acest concept intuiţionist restrâns de înţelegere nu poate reprezenta pentru 
Dilthey „esenţialul”, deoarece o dată cu conceptul de organism a apărut 
ceva nou. De acum încolo, conştiinţa nu mai poate fi înţeleasă drept ceea ce 
întemeiază în mod absolut, ci ea însăşi este considerată ca o parte a vieţii, 
care cuprinde mai mult decât simpla viaţă conştientă. 

Prin noţiunea de viaţă, Dilthey nu se referă doar la viaţa biologică pe 
care oamenii o au în comun cu animalele. El se gândeşte mai degrabă la 
nenumăratele destine diferite, care participă la configurarea realităţii sociale 
şi istorice a omenirii. Această realitate trece mult dincolo de viaţa spirituală 
a oamenilor individuali şi se desfăşoară în acea viaţă anonimă, care se află 

mereu la baza experienţelor noastre individuale. în ultimă instanţă, tocmai 
această viaţă este cea care face posibilă experienţa interumană şi co¬ 
municarea. Evident, Dilthey recurge aici la anumite raţionamente, predo¬ 
minante în idealismul german, şi anume la încercarea lui Schleiermacher 
de a întemeia filosofia (şi hermeneutica) într-o aşa-numită dialectică. în 
continuare, devine limpede că Dilthey încearcă să evite consecinţele holiste 
pe care le implică discursul despre viaţa supraindividuală. Oricum, nu se 
poate afirma că ar fi rezolvat această problemă. La fel de tensionat apare 
la Dilthey raportul dintre abordarea de tipul filosofiei conştiinţei (care 
implică concepţia fundamentată analogic despre înţelegerea altor oameni) 
şi interpretarea prin filosofia vieţii a vieţii spirituale. în filosofia vieţii 
aflăm, la Dilthey, fundamentul unei depăşiri a conştiinţei pure puse în 
termeni de teoria cunoaşterii. Vom reveni la această problemă mai târziu, 
cu ocazia prezentării lui Husserl şi Heidegger. 

Este relevant faptul că Dilthey foloseşte expresia, amintită mai sus, de 
obiectivare a spiritului ca sinonimă cu conceptul de manifestare a vieţii. 23 
Este respinsă pretenţia psihologiei elementare a lui Mill de a constitui 
fundamentul abordării, specifice ştiinţelor socio-umane, a acestor manifestări 
ale vieţii. Viaţa sufletească nu poate fi explicată prin descompunerea şi 
reducerea ei la câteva elemente de bază, care sunt corelate printr-o legătură 
cauzală. 24 Eroarea rezidă aici în faptul că se caută explicarea vieţii spirituale 
într-o manieră mecanicistă, aidoma procedurii din fizică şi chimie. Faţă de 
psihologia explicativă sau constructivă, Dilthey afirmă propriul său ideal, 
cel al psihologiei descriptive. Sarcina acesteia este de a găsi componentele 
şi corelaţiile care pot fi întâlnite de fiecare dată în cadrul oricărei vieţi sufleteşti 
dezvoltate. Aceste componente şi corelaţii trebuie prezentate aşa cum apar 
ele în contextul luat în totalitatea sa, context care nu se sprijină pe adaosuri 
teoretice, concluzii sau construcţii ideatice, ci care este trăit nemijlocit. Prin 
aceasta este înţeles ceva tipic uman. Viaţa psihică se compune din procese 
care încep în timp, se modifică în decursul curgerii acestuia şi în final se 
încheie. 25 Diferitele procese psihice se derulează însă într-un mod legic. 
Dilthey nu se gândeşte aici la legile asociative, care au fost cercetate de 
psihologia engleză a elementelor, ci atrage atenţia asupra structurilor legice 
pe care le aflăm în cadrul trăirilor noastre. Tematizarea acestor structuri este 
sarcina psihologiei descriptive. Deoarece cunoaştem intern aceste structuri, 
ele sunt date ca obiective şi nemijlocite într-un mod neîndoielnic şi general 
valabil. Prin această teorie a structurilor Dilthey a obţinut două lucruri. în 
primul rând, a păstrat experienţa ca punct de plecare, evitând astfel atât 

apriorismul raţionalist, cât şi tendinţa empiristă de a se limita la datele 
senzoriale izolate considerate ca puncte de plecare în cunoaştere. In al doilea 
rând, el a legat relativismul istoric de o teorie structurală valabilă pentru 
întreaga istorie. Dilthey a menţinut opinia că orice conţinut istoric (obiceiurile, 
relaţiile culturale, valorile ş.a.m.d.) se află într-o anume relaţie cu perioadele 
istorice date. Mai mult decât atât, acest conţinut istoric este întotdeauna 
dependent de câteva forme generale, şi este sarcina teoriei structurale de a 
scoate la iveală aceste forme. 

Teoria structurală din psihologia descriptivă este însă numai o parte a 
proiectului mai ambiţios de a găsi formele generale sau structurile, aşa- 
numitele categorii ale vieţii. 26 Din ultimele fac parte, pe lângă noţiunile pur 
formale (unitate, multiplicitate, identitate, diferenţă, grad, relaţie ş.a.m.d.) 27 , 
şi noţiunile mai speciale cum ar fi esenţă, întreg/parte, interior/exterior, forţă, 
semnificaţie, valoare, scop ş.a.m.d. Punctul de pornire este din nou experienţa, 
viaţa însăşi, motiv pentru care nu putem emite o listă definitivă a numărului 
categoriilor. De asemenea, se vorbeşte din nou despre o legătură a relativului 
cu generalul. în acest sens, orice context de viaţă se raportează la valori; dar 
care sunt acele valori care au valabilitate diferă în funcţie de perioadă, 
înăuntrul acestor graniţe, oamenii încearcă permanent să-şi interpreteze viaţa. 
Expresia acestor încercări sunt concepţiile despre viaţă şi despre lume; arta, 
religia şi filosofia sunt modalităţile recurente prin care se petrece acest lucru. 
Dilthey rămâne fidel filosofiei sale a experienţei orientate istoric şi evită să 
privilegieze o anumită concepţie despre lume. în schimb, încearcă să distingă 
prin inducţie diverse tipuri de concepţii despre lume. După el, descoperim 
în filosofie trei forme fundamentale de concepţii metafizice despre lume 28 : 
(1) materialismul (naturalismul, pozitivismul), de exemplu la Democrit, 
Lucretius, Epicur, Hobbes, Comte; (2) idealismul obiectiv, de exemplu la 
Heraclit, în stoicism, la Spinoza, Leibniz, Shaftesbury, Goethe, Schelling, 
Schleiermacher, Hegel; (3) idealismul libertăţii, de exemplu la Platon, în 
filosofia elenistă şi romană, la Cicero, în speculaţia creştină, la Kant, Fichte, 
Mâine de Biran şi Carlyle. Determinante la sistemele metafizice nu sunt 
însă argumentele acestora, ci caracterul lor de a fi concepţii despre lume, 
deci expresia vieţii specifică lor. Sarcina constă acum în interpretarea 
acestor concepţii despre lume, pentru ca astfel să i se poată atribui filosofiei 
locul ei în istorie. 

Dilthey n-a reuşit să realizeze acest program. Opera sa a rămas frag¬ 
mentară şi ea poate fi interpretată, datorită plurivocităţii ei, în modalităţi 
diferite, sau, din anumite perspective, folosită abuziv. Aspectul de „filosofie 

a vieţii” al filosofiei lui Dilthey a fost dus mai departe de către elevii săi - 
printre alţii de Georg Misch (1878-1965). Criticii lui Dilthey s-au îndreptat 
mai ales împotriva tendinţei sale de a „relativiza” mari părţi ale filosofiei 
şi de a o concepe ca una dintre multele concepţii posibile despre lume. 
Astfel, în perioada Primului Război Mondial a apărut o ruptură între 
hermeneutica lui Dilthey şi aşa-numita filosofie fenomenologică, aşa cum 
a fost dezvoltată în principal de Edmund Husserl (1859-1938). Husserl 
pretinde de la filosofie să fie o ştiinţă riguroasă şi nu doar o concepţie 
despre lume. Abia în decursul anilor ‘20 şi ‘30 se poate observa o apropiere 
între direcţiile hermeneutice şi fenomenologice din cadrul filosofiei ger¬ 
mane. Opera târzie a lui Husserl din anii ‘30 prezintă o serie de trăsături 
de „filosofie a vieţii”. Nu mai puţin însă Husserl oscilează până la sfârşit 
între încercarea de a întemeia „idealist” filosofia în experienţele nemijlocite 
ale conştiinţei şi încercarea unei analize care porneşte de la o „viaţă 
anonimă”, atotîntemeietoare, viaţă mai mult sau mai puţin „inconştientă” 
şi condiţionată istoric. Martin Heidegger, elevul lui Husserl (1889-1976), 
merge încă un pas mai departe în această direcţie. El critică orice fel de 
formă de „filosofie a conştiinţei”, pentru că aceasta ar trece cu vederea 
semnificaţia „vieţii” omeneşti, care există înainte de orice experienţă şi de 
orice cunoaştere. Prin aceasta el atinge tangenţial tendinţele ascunse care 
se găsesc atât la Dilthey, cât şi la Husserl. Astfel, Heidegger pretinde ca 
filosofia să dezvăluie acele structuri valabile pentru orice om existent, şi 
anume existenţialii, care pot fi înţeleşi ca o replică la „formele de viaţă” 
ale lui Dilthey. Acolo însă unde Dilthey doreşte să utilizeze analiza sa a 
formelor de viaţă doar ca fundament al cercetării metodologice şi de teoria 
cunoaşterii a presupoziţiilor înţelegerii istorice, Heidegger ţinteşte mai 
mult - el vrea să critice metafizica tradiţională în genere. Această evoluţie 
de la hermeneutica lui Dilthey şi fenomenologia lui Husserl \a fenomeno¬ 
logia hermeneutică a lui Heidegger este una din temele cele mai importante 
din filosofia germană mai recentă. 


Scrierile lui Dilthey 

Gesammelte Schriften (editori diverşi). Leipzig/Berlin 1914-1936, Bând 1-12. 

Continuare: Stuttgart\ Gottingen 1966sq (pînă acum au apărut 19 volume) (= GS). 
Breifwechsel zwischen Wilhelm Dilthey und dem Grafen York von Waitenburg. 
Hg von S. von der Schulenbrug. Halle a. d. S. 1923. 

întemeietorul fenomenologiei 

La fel ca pentru mulţi alţi filosofi moderni, şi pentru Edmund Husserl (1859- 
1938) calea către filosofie a trecut prin matematică. între anii 1876 şi 1884 
studiază la Leipzig, Berlin şi Viena, ca elev al lui Karl Weierstrass şi Leopold 
Kronecker, ale cărorlucrări despre problemele fundamentale ale matematicii 
i-au trezit interesul pentru filosofie. în perioda sa berlineză se dedică, pe 
lângă studiile de matematică, şi cursurilor filosofului Friedrich Paulsen; la 
început însă, filosofia rămâne pentru el o preocupare secundară. După dizer- 
taţia sa pe o temă de matematică, Husserl a început să studieze filosofia cu 
Franz Brentano (1838-1917) la Viena. Mai ales ideea acestuia despre o 
psihologie pur descriptivă câştigă o mare importanţă pentru Husserl. în anul 
1887 trece examenul de docenţă la Halle cu elevul lui Brentano, Cari Stumpf 
(1848-1936), cu teza Uber den Begriffder Zahl (Despre conceptul de număr). 
Husserl rămâne apoi timp de 14 ani docent privat la Halle, până ce în sfârşit 
obţine un post de profesor la Gottingen, iar în 1916 o catedră la Freiburg. 

Filosofia lui Husserl era legată de la bun început de dezbaterile 
referitoare la fundamentele matematicii, păstrând de-a lungul întregii sale 
perioade de elaborare un caracter strict academic. Interesant este însă faptul 
că, pe parcursul căutărilor sale filosofice a presupoziţiilor problemelor mate¬ 
matice, Husserl a fost obligat să tematizeze probleme fundamentale tot mai 
cuprinzătoare specifice filosofiei clasice. în Ober den Begriffder Zahl (Despre 
conceptul de număr) (1887) şi Philosophie der Arithmetik (Filosofia arit¬ 
meticii) (1891) el a încercat, ca de altfel mulţi contemporani ai săi, să înte¬ 
meieze matematica cu ajutorul psihologiei. în anii 1894 şi 1895 a survenit 
însă o schimbare în gândirea lui Husserl, prin acceptarea criticii ce i se adusese 
de către logicianul Gottlob Frege (1848-1925) şi neokantianul Paul Natorp 

(1854-1924). D e acum înainte, Husserl v a critica orice încercare de reducere 
a cunoaşterii - inclusiv a celei matematice - la psihologie. în Logische 
Untersuchungen (Cercetări logice) (1900-1901) el a polemizat vehement 
cu opiniile sale anterioare, întemeind ca alternativă aşa-numita fenome¬ 
nologie. De acum înainte, filosofia husserliană a slujit pînă la moartea auto¬ 
rului ei intenţiei de a aprofunda şi radicaliza această poziţie. în anul 1905 
Husserl trece printr-o criză, datorată în parte problemelor ştiinţifice, în parte 
problemelor personale. încerca o profundă descurajare referitor la posi¬ 
bilităţile atât de limitate ale filosofiei. Expresia cea mai sugestivă a acestei 
crize este lucrarea Ideen zu einer reinen Phănomenologie und phănome- 
nologischen Philosophie (Idei pentru o fenomenologie pură şi o filosofie 
fenomenologică), al cărei prim volum a apărut în anul 1913. Husserl n-a 
fost mulţumit de lucrare şi a retras volumele doi şi trei; acestea au fost 
publicate abia după moartea sa. 

în timpul perioadei de profesorat de la Freiburg, Husserl a trecut 
neobservat Abia la sfârşitul anilor 20 şi începutul anilor 30 el a publicat din 
nou o serie de tratate, printre care scrierile importante Formale und transzen- 
dentale Logik (Logică formală şi transcendentală) (1929) şi Kartesianische 
Meditationen (Meditaţii carteziene) (cursuri din anul 1929, editate în 1931). 
în aceşti ani mai liniştiţi, Husserl a început să-şi noteze ideile într-o formă 
care nu era menită nici cursurilor şi nici publicării. Manuscrisele au crescut 
neobişnuit de mult o dată cu anii, numărind la moartea lui aproximativ 45 000 
de pagini stenografiate. însemnările sunt foarte diferite atât stilistic, cât şi 
calitativ. Surprinzătoare sunt nenumăratele repetiţii şi revenirea permanentă 
la aceleaşi probleme - o manieră care îl caracterizează pe Husserl şi ca 
profesor. Seminariile lui constau în mare parte în monologuri. Gadamer îşi 
aminteşte cum o dată, după un seminar, Husserl a spus, întorcându-se cu 
faţa către Heidegger: „astăzi am avut o discuţie cu adevărat incitantă.” 1 De 
fapt, după o primă întrebare venită din partea unui student, Husserl vorbise 
o oră întreagă neîntrerupt: aceasta fusese întreaga discuţie. 

După ce Husserl s-a pensionat în 1928, el şi-a continuat munca, care 
a culminat cu opera neterminată Die Krisis der europăischen Wissen- 
schaften und die transzendentale Phănomenologie (Criza ştiinţelor euro¬ 
pene şi fenomenologia transcendentală) (1936). Criza raţiunii - despre 
care Husserl vorbeşte aici - se repercutase şi asupra lui. De origine evreu, 
el a fost, după preluarea puterii de către Hitler, o victimă a legilor antisemite 
din universităţile din Germania. Faptul că s-a botezat în 1887, îndepărtân- 
du-se tot mai mult de comunitatea evreiască, nu a schimbat nimic. în 1933 

a fost şters de pe lista oficială a profesorilor universitari şi i s-a adus la 
cunoştinţă că nu va putea participa la Congresele internaţionale de filosofie 
de la Praga din 1933 şi de la Paris din 1937 ca membru al delegaţiei oficiale 
germane. Exista prevederea ca, în caz că şi-ar exprima dorinţa să participe 
ca persoană particulară, viza necesară să îi fie refuzată. 2 Husserl a trăit 
retras la Freiburg, marcat tot mai mult de boală şi înconjurat de tot mai 
puţini prieteni şi discipoli. Numai asistenţii săi, Ludwig Landgrebe şi Eugen 
Fink i-au rămas credincioşi până la sfîrşit, renunţând în acest fel la gândul 
de a mai obţine vreodată vreun post la o universitate condusă de naţional- 
socialişti. Cărţile lui Husserl încă mai puteau fi consultate la bibliotecile 
germane, dar reeditările erau interzise; chiar şi cuvântarea lui Fink la mor¬ 
mântul lui Husserl din aprilie 1938 a trebuit să fie tipărită în Cehoslovacia 
pentru a scăpa de cenzură. 

în aceste condiţii, era desigur imposibil să te gândeşti la editarea în 
Germania a însemnărilor postume; exista chiar pericolul unei confiscări şi 
distrageri. în momentul în care situaţia se agravase, ajunge la Freiburg, la 
15 august 1938, belgianul van Breda. Van Breda avea atunci 27 de ani şi 
tocmai îşi predase teza de licenţă în filosofie la Universitatea Louvain din 
Belgia şi intenţiona să studieze însemnările postume ale lui Husserlîn vederea 
unei teze de doctorat. Nu cunoştea volumul manuscriselor, dar se bazase pe 
faptul că le va studia într-un timp destul de scurt. Când s-a văzut în faţa 
acelei enorme cantităţi de material, a rămas uluit. înainte de plecarea sa de 
la Louvain, dorea doar să-şi facă o idee despre felul manuscriselor, în vederea 
unei eventuale editări a unor fragmente. Din proprie iniţiativă, îi propune 
văduvei lui Husserl şi celor doi asistenţi să transfere scrierile rămase la 
Universitatea din Louvain şi să le pună în siguranţă. 3 T rebuia creată o arhivă 
specială Husserl, în cadrul căreia să lucreze specialişti corespunzători, printre 
altele pentru a realiza o transcriere integrală a materialului stenografie. 
Propunerea era îndrăzneaţă, pentru a nu spune uşuratică. Van Breda era 
încă student, deci nu avea nici un fel de împuternicire a Universităţii din 
Louvain; în plus, tot materialul trebuia să fie trecut prin contrabandă peste 
graniţele Germaniei. în fine, proiectului îi lipsea orice suport economic. 

Dar încă din septembrie şi octombrie 1938, van Breda a întreprins 
multe călătorii pentru a face posibil transportul manuscriselor şi întemeierea 
arhivei. în final, hârtiile au fost expediate spre Louvain în noiembrie, după 
ce fuseseră depuse la ambasada Belgiei din Berlin ca poştă diplomatică. în 
acest scop, van Breda făcuse rost, la 27 octombrie, de 75 000 franci belgieni. 4 
Pericolul însă nu trecuse încă. De la ocuparea Belgiei, în mai 1940, şi până 

la sfârşitul războiului arhiva a fost ameninţată cu distrugerea; dar s-a rezistat 
la presiuni. După război, ea a fost păstrată în câteva cămăruţe la universitatea 
din Louvain şi a format cadrul necesar editării Husserlianei, ediţia critică a 
scrierilor şi a însemnărilor postume, ediţie care constituie totodată baza 
cercetării husserliene. 


„La lucrul însuşi.. 


Filosofia lui Husserl e caracterizată dintru început de intenţia de a întemeia 
filosofia ştiinţific, adică de a ancora punctul ei de plecare într-o cunoaştere 
la care să poată adera toţi oamenii raţionali. După aprecierea lui Husserl, 
îndeplinirea acestui proiect lăsa încă de dorit. în mica scriere programatică 
Philosophie als strenge Wissenschaft (Filosofia ca ştiinţă riguroasă) (1910- 
1911), el face un bilanţ al situaţiei filosofice din jurul anului 1900. Filosofia 
nu mai ţinea pasul cu celelalte ştiinţe. Ştiinţe precum matematica şi fizica 
sunt imperfecte, deoarece li sedeschide în faţă un orizont infinit de probleme 
deschise, de neclarităţi care aşteaptă să fie rezolvate; dar au mereu la dispoziţie 
un element ferm şi stabil. Cu totul alta este situaţia în filosofie: aici totul este 
haos. Orice punct de vedere pare la fel de bun ca oricare altul. Există un 
spaţiu de joc pentru toate variantele de „puncte de vedere”, „opinii” şi „con¬ 
cepţii despre lume”, şi mulţi filosofi (de exemplu Dilthey) par a fi mulţumiţi 
să înţeleagă filosofia după modelul religiei şi artei, şi anume drept concepţie 
despre lume ( Weltanschauung ). în ceea ce priveşte cerinţa de ştiinţificitate, 
filosofia nu este doar imperfectă: ea nu este încă deloc o ştiinţă! 5 Aşadar, în 
filosofie trebuie o luăm iarăşi de la început, să plecăm de la bază. 

în Cercetările logice, Husserl doreşte să satisfacă exigenţele ridicate 
de o filosofie pur ştiinţifică, dar trebuie să recunoască că nu e primul care 
întreprinde acest proiect. De la mijlocul secolului al XlX-lea, naturaliştii 
(pozitivişti şi empirişti) de toate nuanţele şi-au propus acelaşi lucru. Pretenţia 
de a întemeia ştiinţific filosofia, şi mai ales teoria cunoaşterii, o regăsim la 
Mill, Spencer, Sigwardt, Wundt, Mach, Avenarius, Lipps sau Hoffding. 
Programul lor însă este doar aparent acelaşi cu cel al lui Husserl. Faptul că 
filosofia kebuie să fie ştiinţifică înseamnă pentru naturalişti că filosofia kebuie 
să se raporteze cât mai strâns la ştiinţele speciale empirice existente. 
Dimpotrivă, Husserl ar vrea să ia totul radical de la început, fără a recurge la 
ştiinţele speciale sau la alte presupoziţii teoretice. Pentru naturalişti, filosofia 
este o anexă a ştiinţelor speciale; pentru Husserl, filosofia trebuie să ofere 

temeiul pentru toate celelalte cunoştinţe - printre altele pentru cele pe care 
le găsim în ştiinţele speciale. 

Teoria cunoaşterii şi logica trebuie să întemeieze cunoaşterea. Dar care 
este temeiul cunoaşterii? Naturaliştii răspund fără ezitare: psihologia ca teorie 
a sufletului, adică a conştiinţei. Deoarece orice cunoaştere este legată de 
viaţa spirituală, este la îndemână să priveşti psihologia drept acea ştiinţă 
care poate explica cunoaşterea şi deci întemeia ştiinţific filosofia. Concepţia 
care reduce cunoaşterea la psihologie este denumită de Husserlpsihologism.* 
Deoarece viaţa spirituală este corelată cu anumite procese cerebrale, devine 
chiar tentant să afirmi că cunoaşterea ar fi o formă a psihologiei, iar psihicul 
o formă a proceselor cerebrale, deci ceva fiziologic. Aceasta înseamnă: cu 
cât învăţăm mai bine să ne înţelegem creierul, cu atât ştim mai mult despre 
cunoaştere şi cu atât mai ştiinţifice devin teoria cunoaşterii şi filosofia. 

Astfel de concepţii (vulgar) materialiste nu erau rare în cea de-a doua 
jumătate a secolului al XDf-lea. Medicul Karl Vogt (1817-1895) afirma 
într-un tratat din anul 1854 că ideile se află în acelaşi raport faţă de creier ca 
fierea faţă de ficat sau urina faţă de rinichi. La Jakob Moleschott (1822- 
1893) şi Ludwig Bilchner (1824-1899) se pot găsi reflecţii asemănătoare. 
Dacă ţinem seama că opera lui Biichner Kraft und Stoff (Forţă şi materie) 
(1855) apărea pentru ultima oară în anul 1904, în cea de-a 21 -a ediţie, atunci 
se vede că obiecţiile lui Husserl faţă de materialism aveau de-a face cu 
adversari care exercitau o mare influenţă socială. De asemenea, atacurile lui 
Husserl la adresa psihologismului de care era impregnată filosofia 
contemporană, oficial recunoscută, reprezentau o ofensă. 

Psihologismul şi materialismul împărtăşesc concepţia 7 conform căreia 
cunoaşterea ar fi un fel de componentă a naturii. De aceea, Husserl poate să 
utilizeze expresia naturalism 8 ca noţiune colectivă pentru a desemna cele 
două concepţii curente, pozitivismul şi empirismul. Şi tocmai împotriva 
acestei „naturalizări” a cunoaşterii prin materialism şi psihologism se 
îndreaptă Husserl atunci când respinge ideea potrivit căreia teoria cunoaşterii 
şi cunoaşterea pot fi reduse la psihologie şi fiziologie. Cunoaşterea este 
probabil întotdeauna legată de procesele psihice şi fiziologice; dar nu este 
identică cu baza ei psihică sau chiar materială. 

Atunci când, într-o dimineaţă de vară, privesc merii înfloriţi din grădina 
mea, materialistul va explica experienţa mea vizuală prin faptul că lumina 
soarelui este reflectată de pomi şi întâlneşte ochiul meu, prin care retina este 
afectată fizic. Acest lucru determină o serie de procese electrice şi chimice 
în sistemul meu nervos, astfel încât în final am parte de experienţa merilor 

înfloriţi din grădina mea. De aici, materialistul deduce că ştiinţa mea despre 
merii înfloriţi nu este în realitate nimic altceva decât chimie superioară. 
Dacă vom cunoaşte legitatea creierului, atunci vom cunoaşte şi legile 
cunoaşterii. Teoria cunoaşterii şi logica vor deveni ştiinţe riguroase atunci 
când se vor sprijini pe o cunoaştere temeinică a fiziologiei creierului. 

Acest materialism (vulgar) este de nesuslinut, deoarece identifică ceva 
psihic cu ceva fizic. 5 Un obiect fizic cum este creierul meu este accesibil 
intersubiectiv, adică el poate fi perceput de mai mulţi oameni, să zicem de 
un grup de neurochirurgi. Trăirile mele în schimb sunt particulare. Atunci 
când privesc merii, aceştia sunt, ca şi creierul meu, ceva fizic, deci accesibil 
intersubiectiv; dar trăirea mea este una privată. Un obiect fizic, cum ar fi un 
măr sau creierul meu, este întotdeauna mai mult decât ceea ce vedem 
nemijlocit. (Mărul are şi partea din spate pe care n-o vedem când îl privim 
din faţă). Conştiinţa n-are însă o „parte din faţă” şi una „din spate”, ci se 
epuizează nemijlocit în ceea ce e trăit. Dacă, de exemplu, am dureri, eu nu 
trăiesc doar o parte a durerii, ci durerea constă tocmai în faptul că doare. 
Fizicul are întindere, culoare, formă, miros, gust; este tare sau moale ş.a.m.d. 
Psihicul n-are nimic asemănător. Durerea n-are culoare. Creierul meu este 
roşietic; şi mărul pe care-1 văd este roşietic. Experienţa mea a contemplării 
mărului, iarăşi, nu are culoare. Se adaugă faptul că fizicul, după cum admite 
Husserl, este determinat cauzal, în timp ce în cazul psihicului lucrurile nu 
stau necesarmente astfel. Husserl crede că poate arăta, pe baza acestor 
diferenţe, că conştiinţa, deşi probabil este întotdeauna legată de ceva 
fiziologic, nu este totuşi identică cu fiziologicul. Una peste alta, aceasta 
înseamnă că sufletul nu poate fi redus la fiziologic, chiar dacă naturaliştii ar 
reuşi să reducă cunoaşterea la psihologie. 

Nici naturalismul în varianta sa psihologistă nu poate fi susţinut. Să 
prezentăm aici doar obiecţiile cele mai importante. Teoria cunoaşterii şi 
logica sunt în căutarea principiilor universale ale cunoaşterii. Unul din 
exemplele standard pentru astfel de legi logice este principiul contradicţiei. 
El spune că nici un enunţ neechivoc, respectiv nici o judecată, nu poate fi 
atât adevărat cât şi fals. De exemplu, nu poate fi şi adevărat şi fals că pomul 
din grădină este un măr. Psihologiştii văd în această lege logică o lege 
psihologică. Astfel, Mill susţine că principiul contradicţiei se sprijină pe 
faptul că nu putem să credem şi în acelaşi timp să nu credem acelaşi lucru. 10 
Noi nu putem să credem şi în acelaşi timp să nu credem că un pom este un 
măr. Faptul că a nu crede şi a crede nu pot exista în aceeaşi conştiinţă se 
observă destul de des. Noi generalizăm această experienţă, transformând-o 

într-o lege psihologică generală, care formează baza unei legi logice. Husserl 
critică în detaliu acest punct de vedere. Principiul contradicţiei este o lege 
ideală, valabilă strict universal, care nu poate fi derivată din modul nostru 
factic de a gândi. Legea psihologică a lui Mill, potrivit căreia a crede şi a nu 
crede nu pot coexista în aceeaşi conştiinţă, este însă o generalizare empirică 
(inducţie), deci nici măcar universal valabilă. Căci ne putem imagina un om 
care să creadă pentru puţin că un anumit copac e măr şi care imediat după 
aceasta să nu mai creadă acest lucru. Ce se înţelege deci prin „aceeaşi 
conştiinţă”? Nu ne-am putea imagina un om care pe baza unui raţionament 
greşit să susţină în acelaşi moment două opinii contradictorii? Nu există 
oameni ciudaţi, care afirmă că un anumit pom este un măr şi în acelaşi timp 
că nu este? Trebuie luate în consideraţie şi astfel de cazuri atunci când 
generalizăm, şi dacă nu, de ce nu? Sau când, după o operaţie pe creier, un 
om începe să gândească cu totul altfel, atunci principiul contradicţiei nu-şi 
pierde validitatea? Şi în acest caz am putea spune despre un pom că este măr 
şi în acelaşi timp că nu este măr ? Este valid principiul contradicţiei şi în 
cazul animalelor? La toate aceste întrebări, „psihologiştii” nu pot răspunde. 

Psihologia este o ştiinţă specială care descrie şi explică cum este 
conştiinţa în realitate. Psihologiştii consideră logica ca fiind un domeniu 
special al psihologiei, care elaborează regulile psihologice pentru „gândirea 
corectă”. Dar cum pot distinge psihologiştii între o gândire „corectă” şi una 
,.incorectă”, dacă au la dispoziţie doar psihologia? Cum poate psihologia, 
care descrie şi explică cum gândim în fapt, să întemeieze o normă logică 
pentru gândirea adevărată? 11 în ultimă instanţă, naturalismul poate doar 
înregistra că în anumite condiţii o opinie e înlocuită de alta. De aceea, 
consecinţa logică a naturalismului este relativismul şi scepticismul 12 , unde 
un punct de vedere nu este mai bun decât altul. Dar tocmai acest lucru 
trebuia evitat prin cerinţa ca filosofia să devină o ştiinţă. 

Psihologia nu poate forma niciodată baza filosofiei. Psihologul caută 
legile universale ale vieţii spirituale. Aceste legi sunt găsite prin experimente 
empirice şi se bazează pe generalizări (inducţii). Psihologia este o ştiinţă 
realistă." Dimpotrivă, filosofia, teoria cunoaşterii, logica şi matematica pură 
sunt ştiinţe ideale. Legile lor exprimă adevăruri pe care le cunoaştem a 
priori, deci independent de orice cercetare empirică. Se adaugă faptul că 
psihologiştii confundă planurile. Ei nu fac distincţia clară dintre faptul trăit 
(de exemplu merii), trăirea însăşi (cea psihică) şi ideile şi conceptele prin 
care descriem faptul trăit. Sufletul este un flux de conştiinţă real, care 
evoluează în timp. Dimpotrivă, raportul dintre ideile şi conceptele noastre 

este ceva ideal. Astfel, faptulcăunpomnupoatesăfieşitotodatăsănufie 
un măreşte un adevăr etern. în schimb, există un raport real între faptul căîn 
grădină se află într-adevăr un măr şi faptul că eu am o experienţă a acestui 
lucru. Logicaare de-a face doar cu sfera ideală, şi aceasta nu poate fi niciodată 
întemeiată printr-o ştiinţă realistă cum ar fi psihologia. 

Husserl refuză de aceea hotărât naturalismul ca fundament pentru o 
filosofie ştiinţifică. Filosofia naturalistă este ştiinţifică; însă aceasta nu 
înseamnă că nu se sprijină pe prejudecăţi teoretice, pe care nu doreşte să le 
supună criticii ştiinţifice. Naturalismul nu este suficient de radical. Dacă 
filosofia vrea să iasă din impasul în care se află, ea va trebui s-o ia radical de 
la început şi să abordeze problemele din nou, fără prejudecăţi teoretice. Va 
trebui să „punem între paranteze” toate teoriile şi opiniile preconcepute. Lui 
Husserl îi place să spună că trebuie să exercităm, faţă de toate opiniile noastre 
preconcepute, un soi de „epoche” 14 , adică să ne „oprim brusc” şi să „facem 
abstracţie” pentru un timp de toate prejudecăţile. O astfel de filosofie fără 
prejudecăţi trebuie „să revină la lucrurile însele” ( auf die Sachen selbst 
zuriickgehen) 15 , fără a adera de la bun început la o teorie neverificată despre 
lucrul care face obiectul cunoaşterii. Teoriile noastre şi opiniile preconcepute 
vor trebui „puse în paranteză” temporar; în locul lor va trebui să apară, în 
cadrul unei „atitudini reflexive’ ’, o descriere pură a conţinutului actelor noastre 
de cunoaştere. Va trebui să reflectăm asupra experienţelor noastre nemijlocite 
ale lucrului însuşi, săneconsacrămaceloracteîn care avem parte de propriile 
noastre experienţe şi să oferim în cadrul acestei atitudini reflexive o descriere 
pură a lucrului însuşi 16 - aşa cum o aflăm nemijlocit. Trebuie să încetăm să 
interpunem între noi şi lucru o teorie şi să elaborăm o descriere pură, ateoretică 
despre experienţa împărtăşită, şi aceasta în felul în care ne apare această 
experienţă, adică să elaborăm o descriere pură ateoretică a ceea ce ne apare, 
în felul în care ne apare. „Ceea ce apare” poartă în mod tradiţional numele 
de fenomen. Fundamentul oricărei filosofii şi teorii trebuie de aceea să fie o 
doctrină pur descriptivă, ateoretică a fenomenelor, pe scurt, o fenomenologie. 


Intenţionalitatea conştiinţei 

Pe de o parte se află declaraţiile programatice şi devize precum Ja lucrurile 
însele” sau „descriere pur fenomenologică”. Altcevaesteînsă analiza feno¬ 
menologică. Abia atunci când întreprindem noi înşine o astfel de analiză, 
devine inteligibil care e miza fenomenologiei. Fenomenologia nu vrea să 

fie doar o nouă „teorie” interesantă. Ea ridică pretenţia de a oferi fundamentul 
lipsit de orice presupoziţie al întregii noastre cunoaşteri, iar consecinţa logică 
a acestei pretenţii este că nu există nici un punct neutru în afara feno¬ 
menologiei dinspre care o putem înţelege şi judeca. 17 Dacă vrem deci să 
înţelegem ce vizează întregul ansamblu ideatic, va trebui să realizăm o analiză 
fenomenologică concretă. 

Husserl însuşi 18 porneşte de la o experienţă senzorială concretă asemeni 
celei pe care o am când privesc grădina cu meri înfloriţi din faţa mea. în 
mod obişnuit nu reflectez cu atenţie la ce înseamnă să vezi un măr. Mă 
mulţumesc cu faptul că îl văd. Aş putea spune că mă contopesc complet cu 
trăirea mea a mărului înflorit. Dacă dintr-un motiv oarecare ar trebui să 
precizez cunoaşterea care se leagă de actul meu vizual, fie nu voi şti ce să 
răspund, fie voi încerca o explicaţie naturalistă. Toate acestea vor trebui 
însă evitate. Naturalismul este o teorie şi ca atare trebuie pus între paranteze. 
La fel se întâmplă şi cu alte teorii, să zicem religioase sau filosofice. Evit să 
ţin seama de ele, exersez acea „epochd”. Husserl pretinde însă să facem un 
pas mai departe. Şi anume trebuie să pun între paranteze şi opinia mea, pe 
care nu o examinez în viaţa de zi cu zi, potrivit căreia mărul ar fi un obiect 
existent, diferit de mine. Credinţa în existenţa lumii precum şi toate opiniile 
şi teoriile mele despre această lume fac parte din ceea ce Husserl denumeşte 
atitudinea mundană (de la latinescul mundus: lume); această atitudine 
mundană este pentru mine una naturală 19 . în cadrul atitudinii naturale, ac¬ 
cept în mod naiv ca punct de plecare faptul că pomul şi cu mine existăm ca 
două obiecte într-o lume cu nenumărate alte obiecte, caz în care pot susţine 
orice teorie posibilă despre mine însumi şi despre obiectele ce mă înconjoară. 
Toate acestea trebuie puse acum între paranteze. Fac abstracţie de toate 
teoriile fizice despre pom, despre razele de lumină şi despre efectele lor 
asupra retinei mele. Fac abstracţie că posed eu însumi un corp înzestrat cu 
cap şi cu creier şi că sunt un obiect fizic ca oricare altul. Nu mă preocup de 
problema existenţei corpurilor din jurul meu şi nici de problema existenţei 
mele ca fiinţă psiho-fiziologică. în schimb, mă concentrez deplin asupra 
experienţei mele a mărului. Mă îndrept reflexiv şi complet către actul 20 al 
cărui conţinut este mărul ca fenomen pur, revenindu-mi sarcina de a revela 
structurile fundamentale ale acestei experienţe. 

Se arată faptul că experienţele mele nu sunt trăiri pur şi simplu, ci 
întotdeauna trăiri a ceva. Văzând mărul eu am o conştiinţă a mărului. Toate 
experienţele mele sunt caracterizate de faptul că sunt „o conştiinţă a ceva”. 
Experienţele mele sunt „orientate” către măr. Acestui „caracter orientat” 

propriu trăirilor mele, Husserl îi dă numele de intenţionalitate. Acest cuvânt 
provine din latină ( intendere = a se orienta către ceva). în tradiţia fenome¬ 
nologică (printre alţii la Heidegger), se formează conceptele de „intentum” 
şi „intentio”. Intentum denumeşte acel ceva către care e orientată conştiinţa, 
în timp ce intentio denumeşte conştiinţa a ceva. Husserl însuşi utilizează 
adeseori noţiunile cogitatum şi cogito 21 (sau cogitatio), care ambele sunt 
derivate din latinescul ego cogito (= eu gândesc). Expresiile „cogitatum” 
(intentum) şi „cogito” (intentio) capătă semnificaţie doar în relaţie cu 
intenţionalitatea ca întreg, care cuprinde atât pe „cogito” cât şi pe „cogitatum”. 
Intenţionalitatea descrie structura completă, în timpce „cogitatum” şi „cogito” 
reprezintă doar elemente ale acestei construcţii. Fiecare experienţă este 
structurată în acest mod, iar expresia lingvistică a acestui lucru este utilizarea 
cuvântului „fenomen” în două modalităţi. 22 Dacă de exemplu vorbesc de 
fenomenul mărului înflorit, mă pot referi la trăirea mea a mărului („cogito”) 
precum şi la mărul însuşi ca obiect al trăirii mele („cogitatum”). Sarcina 
fenomenologiei este de a descrie experienţele - şi prin aceasta fenomenele 
- în toată complexitatea lor. 

Husserl preia noţiunea de intenţionalitate de la profesorul său Franz 
Brentano 23 , care la rândul său se inspiră din tradiţia scolastică. în comparaţie 
cu predecesorii săi, Husserl precizează şi modifică această noţiune şi îi conferă 
o semnificaţie strict fenomenologică. înainte de toate, se îndreaptă împotriva 
a două inteipretări asemănătoare, ambele greşite, ale structurii intenţionalităţii, 
în primul rând, nu trebuie să înţelegem noţiunile „cogito” şi „cogitatum” ca 
şi cum acestea ar denumi două „obiecte” care se află într-un oarecare raport 
unul faţă de celălalt - în felul în care am fi înclinaţi s-o facem în atitudinea 
naturală. 24 „Cogito” nu este un obiect, ci conştiinţa orientată către obiecte. 
„Cogitatum”-ul intenţionalităţii, asupra căruia este orientată conştiinţa, nu 
poate fi nici el interpretat aşa cum suntem obişnuiţi în atitudinea naturală. în 
timp ce în atitudinea naturală este hotărâtor pentru explicaţia cauzală a 
percepţiei mărului dacă acesta efectiv există şi reflectă razele de lumină, din 
punct de vedere fenomenologic este complet indiferent dacă mărul ca 
„cogitatum” există sau nu. întrebarea privind existenţa mărului este lăsată 
de o parte, ea este pusă între paranteze. Intenţionalitatea conştiinţei este 
independentă de existenţa sau nonexistenţa „cogitatum”-ului ei. Conştiinţa 
este intenţională chiar şi atunci când este vorba de o percepţie eronată sau 
de o pură fantezie, al cărei obiect corespunzător prin urmare nu există. De 
aceea, Husserl trebuie să respingă interpretarea obiectivistă a intenţionalităţii, 
aşa cum se regăseşte în tradiţia scolastică şi la naturaliştii moderni. Dar şi 

interpretarea subiectivistă trebuie respinsă. 25 Motivul îl constituie faptul că 
aici nu este vorba de o relaţie între două lucruri, între act şi obiectul intenţional, 
care se găsesc efectiv în conştiinţă; „cogitatum” şi „cogito” nu sunt două 
trăiri ale conştiinţei. Doar „cogito” ţine efectiv de conştiinţă ca o trăire 
orientată către ceva („cogitatum”). Intenţionalitatea însă desemnează corelaţia 
structurală complexă dintre trăire („cogito”) şi trăit („cogitatum”). 

Faţă de Brentano, Husserl se diferenţiază mai întâi prin concepţia 
dinamică a intenţionalităţii. 26 Acest lucru devine limpede când avem 
de-a face cu percepţii ca cele ale mărului. Pentru ambii gânditori este 
valabil faptul că conştiinţa este caracterizată prin orientarea către un 
obiect. Pe lângă aceasta, pentru Husserl este decisiv faptul că un obiect 
perceptibil ca mărul înflorit nu este niciodată epuizat complet într-o trăire 
singulară a acestui obiect. Atunci când mă uit la un măr, văd doar o 
parte a acestuia, în timp ce mai târziu văd poate o altă parte a lui. Am o 
serie de percepţii („cogito”), care sunt îndreptate toate asupra aceluiaşi 
„cogitatum” (acelaşi măr), „cogitatum” care apare în diverse adumbriri 
(Abschattungen). 27 Aşadar, intenţionalitatea nu este orientată doar către 
un obiect perceptibil (aceasta a văzut-o deja Brentano); pe lângă aceasta, 
ea este expresia unei identificări, prin faptul că două sau mai multe acte 
de conştiinţă se îndreaptă spre unul şi acelaşi obiect perceptibil, şi anume 
mărul înflorit. Nu se întâmplă ca fiecărei noi trăiri - în cazul nostru un 
nou măr - să-i corespundă un nou obiect; mai degrabă putem spune că 
diferitele trăiri sunt orientate către unul şi acelaşi măr. Diferitele trăiri se 
sintetizează, astfel încât ele apar ca trăiri ale unuia şi aceluiaşi obiect, 
ale unuia şi aceluiaşi măr. în scrierile sale târzii, Husserl vorbeşte de 
această identificare sintetizatoare ca de o „operaţiune intenţională” 28 . 
Reciproc, este valabil faptul că mărul (sau în genere: un lucru perceptibil) 
nu poate fi cunoscut niciodată doarîntr-un singur act, ci trebuie să apară 
ca obiect identic cu sine („cogitatum”) într-un sistem variat de aspecte 
(adumbriri), care toate se referă la unul şi acelaşi lucru. 29 

Husserl se mai deosebeşte de Brentano şi într-un alt punct, hotărâtor. 
Atunci când mă duc în grădină, conştiinţa mea nu este orientată generic 
către un obiect oarecare. Eu nu văd ceva în genere - eu văd un măr. 
Aceasta înseamnă: pot vedea un obiect numai legându-1 de un sens, astfel 
încât obiectul este, dacă ne putem exprima astfel, vizat ( vermeint ) prin 
sensul lui; dar sensul nu este identic cu obiectul. Astfel, două sensuri se 
pot referi la acelaşi obiect. De exemplu, ideea „învingătorul de la Jena” 
are un alt sens decât ideea „învinsul de la Waterloo”; dar cele două stări 

ale conştiinţei (idei) nu sunt de aceea mai puţin orientate către unul şi 
acelaşi obiect (şi anume Napoleon). ' 0 De aceea, Husserl a tăcut o distincţie 
fenomenologică între trăire, sens şi obiect, care corespunde distincţiei 
lui Frege dintre nume (sau o anumită descriere), sensul numelui şi sem¬ 
nificaţia numelui. Dacă luăm însă în considerare alte unităţi lingvistice 
cum ar fi predicatele şi propoziţiile întregi, atunci apare o diferenţă între 
concepţia lui Husserl şi cea a lui Frege. In timp ce Frege consideră că 
predicatele se referă la concepte, şi doar derivat la obiectele care cad 
sub concepte, Husserl accentuează că predicatele se referă la obiecte 
individuale, deşi acestea nu pot fi determinate într-un mod univoc. Astfel, 
cuvântul „cal” are un sens, deoarece în contexte diferite se referă la obiecte 
diferite. Atunci când mă gândesc la „calul preferat al lui Alexandru cel 
Mare, Bucifal” şi la o „mârţoagă bătrână”, asociez în ambele cazuri un 
cal, dar vorbesc de două obiecte câtse poate de diferite. In mod asemănător 
se diferenţiază Husserl de Frege în felul în care concepe propoziţiile: acolo 
unde Frege susţine opinia potrivit căreia o propoziţie se referă la valoarea 
sa de adevăr, Husserl susţine că propoziţia este orientată către starea de 
fapt care face respectiva propoziţie adevărată. Fără a ţine seama de aceste 
diferenţe, Husserl şi Frege sunt de acord că între trăire (respectiv expresia 
verbală), sens şi obiect (respectiv referent) trebuie făcută o distincţie - 
distincţie care nu apare la Brentano. De aceea, Husserl poate să ofere o 
nouă soluţie la dificultăţile lui Brentano referitoare la percepţii false, 
halucinaţii şi vise. La început, Brentano a încercat să soluţioneze problema 
susţinând că trăirea, chiar dacă obiectul real nu există, este cu toate acestea 
orientată către un „obiect intenţional inexistent”. Husserl evită dificultăţile 
legate de această teorie. Pe de o parte, el susţine ideea că obiectul trăirii 
este identic cu un obiect real şi nu cu un pseudoobiect intenţional. Pe de 
altă parte, el accentuează faptul că intenţionalitatea trăirii este asigurată şi 
în cazul percepţiilor false, a halucinaţiilor şi viselor lui Brentano, care 
n-au nici un obiect real, prin faptul că această trăire are un sens. Acesta îi 
conferă trăirii o orientare către obiectul care altfel poate sau nu să existe. 
Sensul orientării (al intenţionalităţii) nu este deci un obiect intenţional, 
care concurează cu obiectul real (cu „cogitatum”), ci, dimpotrivă, una din 
presupoziţiile fundamentale ale faptului că trăirea este în genere orientată 
înspre un obiect. 31 

Adevăr şi evidenţă 

Fiecare act este orientat către un obiect căruia îi atribuie un anumit sens. Un 
obiect poate fi însă „vizat” în mod diferit, în funcţie de cum este „dat” 
„cogitatum”-ul actului. Obiectul poate fi dat, astfel, mai mult sau mai puţin 
„direct”, în funcţie de gradul de „prezentare” ( Gegenwărtigung ). în măsura 
în care reflectez de exemplu asupra experienţelor mele referitoare la mărul 
înflorit, îmi dau seama că pot sesiza pomul în modalităţi diferite. Diferenţierea 
dintre aceste diverse , fon ne de sesizare " (Auffassungsfonnenf 2 este un punct 
central în teoria cunoaşterii la Husserl. 

La nivelul inferior se află treapta prezentificării ( Vergegenwărtigung) 
doar signifiante (signitiv ). Conştiinţa intenţionează aici vag obiectul, ca şi 
cum m-aş gândi tocmai la acel măr de acolo din grădină sau aş vorbi despre 
el, dar nici nu îl văd şi nici nu mi-1 imaginez. Au apărut primele semne de 
intenţionalitate, dar nimic mai mult. Mă îndrept către obiect, îl intenţionez; 
dar nu-mi este dat altfel. 

Mă apropii de obiect atunci când îl intenţionez nu doarprin id«ea vagă 
pe care o am cu privire la acesta, ci când încep să alcătuiesc imagini despre 
el. De exemplu, îmi imaginez mărul înflorit, cu o anumită mărime şi culoare. 
Toate acestea le văd cu ajutorul imaginaţiei mele. Se poate vorbi aici de o 
prezentualizare prin fantezie. 33 Ceea ce e vizat posedă acum o bogăţie 
intuitivă; însă, deoarece e vorba de fantezie, nu pot susţine că datul intuitiv 
corespunde obiectului intenţionat 34 

Altfel stau lucrurile pe treapta amintirii şi aşteptărilor. Aici obiectul nu 
este doar o prezenţificare prin fantezie, ci intuiţia vrea să arate obiectul aşa 
cum el a fost cunoscut sau ar putea fi cunoscut. Obiectul rămâne încă ab¬ 
sent; dar el e făcut prezent prin reprezentare. Prin reprezentare ( Vorstellung) 
încercăm să raportăm intuiţiile la obiect aşa cum a fost sau cum va fi (pre- 
zentificare poziţională, respectiv reprezentificare) 35 . La fel se întâmplă cu 
tot ce nu pot vedea nemijlocit, dar covizez prin imaginaţie, atunci când iau 
în considerare un obiect (coprezentificare). De exemplu, nu pot vedea casa 
vecinului meu atunci când privesc mărul din grădină. Nu mai puţin, însă, 
casa vecinului meu este ceva despre care am o reprezentare, deşi n-o privesc 
nemijlocit. Acest lucru nu este liberă fantezie, ci intuiţie aperceptivă care 
vizează casa vecinului într-un moment în care privesc mărul. 

Cel mai ridicat grad de prezenţi ficare este însă intuiţia directă, în timpul 
căreia „văd” nemijlocit în faţa mea obiectul vizat. Referitor la această 
prezentificare directă sau actualizare, Husserl vorbeşte de „experienţa 

originară” 36 sau de „impresia originară” 37 ( Urimpression). Mărul de exemplu 
îmi este dat nemijlocit dacă îl văd efectiv printr-o intuiţie directă şi nu îl 
covizez doarîn reprezentare, adică deţin despre el amintiri, aşteptări, fantezii 
sau opinii. Această intuiţie ( Anschauung ) directă- numită şi Intuition - este 
totodată şi principiul suprem al cunoaşterii. 38 

Acest lucru trebuie înţeles corect. Este limpede că Husserl porneşte, 
după metoda teoriei cunoaşterii, de la percepţie ca tip fundamental al 
cunoaşterii. Prezentarea de până acum a luat în consideraţie şi percepţia 
mărului, ca exemplu standard de intenţionalitate. Cu aceasta însă dorinţa lui 
Husserl nu este încă satisfăcută; pentru că dincolo de analiza cunoaşterii 
perceptive şi de conţinuturile intuiţiei legate de această cunoaştere, el doreşte 
să dezvolte mai departe conceptul însuşi de intuiţie. în cele din urmă, Husserl 
nu vrea să definească intuiţia pornind de la percepţie. Lucrul fundamental în 
ceea ce priveşte intuiţia nu este percepţia, ci faptul că e prezentă, datul di¬ 
rect. Numai în acest înţeles este intuiţia principiul suprem al cunoaşterii. Şi 
numai deoarece cunoaşterea perceptivă este expresia unei prezentări, poate 
fi ea „modalitatea originară a intuiţiei” 39 . 

Pe acest fond trebuie interpretate şi conceptele despre adevăr şi intuiţie 
ale lui Husserl. Adevărul este definit de el drept „corespondenţa deplină 
între ceea ce e vizat şi ceea ce e dat”. 40 Intenţionalitatea vizează un obiect în 
măsura în care exprimă diferite intenţionări ( Meinung) ale acestuia. Atunci 
când diferitele intenţionări ale obiectului corespund cu obiectul, se vorbeşte 
de adevăr. Dar cum poate, fenomenologic vorbind, o intenţionare să „cores¬ 
pundă” unui obiect? Prin aceea că obiectul se prezintă principial şi direct în 
felul în care este vizat. Vizez de exemplu faptul că mărul e înflorit. Numai 
dacă este în principiu posibil să umplu obiectul acestei vizări cu o intuiti vitate 
corespunzătoare, poate fi lucrul vizat numit adevărat. Altfel spus: numai 
dacă obiectul vizat poate fiînprincipiuprezentataşa cum a fost vizat, numai 
atunci poate să se prezinte astfel încât ceea ce e vizat să se dovedească a fi 
adevărat. Adevărul constă în corespondenţa dintre vizare (sens) şi obiect, 
deci într-un raport în planul „cogitatum”-ului. în planul lui „cogito”, acestui 
raport îi corespunde o „trăire a corespondenţei”. Aceasta este numită evidenţă 
sau intuiţie ( Intuition ). 

Husserl a fost adeseacriticatpentru conceptul său de intuiţie. O obiecţie 
clasică ar fi că prin aceasta s-a expus subiectivismului, prin urmare evidenţa 
sau intuiţia ar fi doar ceva psihologic: o trăire privată a „certitudinii” şi 
„convingerii”. Husserl răspunde acestei critici, atrăgând atenţia că el nu 
defineşte „evidenţa” prin conceptul de „certitudine” 41 , ci o înţelege ca trăire 

a faptului că obiectul se dă nemijlocit în felul în care este vizat. Evidenţa 
reiese din modalitatea prin care obiectul se prezintă, şi nu dintr-o trăire 
psihologică a certitudinii. în acest context Husserl atrage atenţia că inter¬ 
pretarea evidenţei ca fapt pur psihologic (un fel de index al adevărului) 42 
este în realitate expresia unei abstractizări a intenţionalităţii originare, prin 
care latura lui „cogito” este separată ca ceva pur „psihic”. Dar latura lui 
„cogito” nu poatef iîn fond izolată; evidenţa (intuiţia) acestuia trebuie definită 
mai degrabă invers, dinspre latura intuiţiei, ca o concordanţă dintre vizare 
(sens) şi obiect. Aşa-numita evidenţă subiectivă este determinată dinspre 
aşa-numitul aspect obiectiv. Faptul că ajungem la evidenţă rezultă din aceea 
că obiectul vizat poate fi dat mai mult sau mai puţin intuitiv, adică poate fi 
mai mult sau mai puţin prezent. Evidenţa nu desemnează o facultate mistică 
lăuntrică a omului de a diferenţia între adevărat şi fals 43 , şi nu este un criteriu 
al adevărului dat într-un mod miraculos, criteriu care să ne poată feri de 
greşeli. 44 Evidenţa este mai ales trăirea prin care obiectul ni se dă nemijlocit 
în felul în care a fost vizat. Pentru Husserl „vederea” nemijlocită nu este 
simpla vedere senzorială, empirică, ci vederea în genere, „baza apodictică 
a tuturor afirmaţiilor raţionale” 45 . 

Dacă respingem însă evidenţa ca un criteriu absolut al adevărului, ce 
ne mai protejează atunci de scepticism? Dacă evidenţa este definită ca o 
trăire prin care obiectul se dă nemijlocit aşa cum este vizat, atunci pare a fi 
o enigmă felul în care noi - fără a împrumuta acestei trăiri o formă specială 
de certitudine - putem şti în fond dacă obiectul se dă şi în realitate aşa cum 
a fost vizat. Simplificat spus: cum putem şti în ce cazuri avem de-a face 
într-adevăr cu evidenţe? Husserl se preocupă de această problematică în 
opera sa din 1929, Formale und transzendentale Logik (Logică formală şi 
transcendentală). 46 

Atunci când contemplu un măr înflorit în toată splendoarea lui, eu 
am o experienţă directă a evidenţei lui. E specific unei astfel de experienţe 
faptul că mai târziu pot recurge la ea pentru a-mi rechema din nou pomul 
în memorie. Astfel, la sfîrşit de varăpotîncă să-mi amintesc cât de fastuos 
era veşmântul înflorit al pomilor în primăvară. în cadrul unor astfel de 
acte de experienţă mă orientez către acelaşi pom a cărui experienţă 
directă, intuitivă am avut-o în primăvară: ţine de fiinţa „mărului înflorit” 
faptul că acesta se dă în diferite acte şi este totuşi identificat ca fiind 
acelaşi măr. Acelaşi lucru se poate spune despre un act de conştiinţă: 
acesta trimite dincolo de sine către noi acte, în care obiectul vizat poate 
fi identificat ca fiind acelaşi obiect. Cu alte cuvinte: fiecărui act de evi- 



Edmund Husserl 


65 


denţă îi este proprie trimiterea dincolo de sine către noi acte, în care 
evidenţa originară poate fi confirmată prin noi evidenţe. Dacă percep 
mărul primăvara ca fiind înflorit, atunci această experienţă implică 
trimiterea dincolo de sine către o serie de acte posibile ale amintirii, care 
pot confirma pretenţia de evidenţă a respectivelor experienţe - şi anume 
de a fi o experienţă directă a mărului, în felul în care se poate da în mod 
originar pentru o conştiinţă. 

Reciproc, acest lucru înseamnă: dacă avem de-a face cu o experienţă a 
evidenţei doar aparentă, există în principiu întotdeauna posibilitatea de a o 
corecta prin experienţe ulterioare. Posibilitatea de a face o greşeală face 
parte din orice experienţă - chiar din orice experienţă a evidenţei. Dar acest 
lucru nu schimbă cu nimic faptul că pot exista evidenţe. Căci ce înseamnă, 
din punct de vedere fenomenologic, „să faci greşeli”? Aceasta înseamnă că 
poţi avea o experienţă ulterioară, din care reiese că o experienţă mai timpurie 
n-a arătat obiectul aşa cum s-ar fi prezentat el dacă am fi avut o experienţă a 
evidenţei. Dar astfel de experienţe, adecvate pentru a respinge experienţe 
anterioare presupuse a avea caracter evident, trebuie să fie la rândul lor noi 
experienţe de evidenţă. Orice evidenţă include posibilitatea erorilor, dar 
numai pentru că trimite dincolo de sine către noi acte posibile, care fie 
confirmă evidenţa originară, fie o contrazic. 

Dacă întrebăm de unde putem şti că deţinem într-adevăr o experienţă 
a evidenţei sau nu, răspunsul este: putem şti acest lucru numai prin 
verificarea evidenţei originare prin noi evidenţe. Problema spinoasă este 
că posibilitatea verificării evidenţei originare nu suprimă caracterul ei de 
evidenţă. Fiecare act al evidenţei poate fi verificat, dar verificarea nu 
schimbă cu nimic caracterul său de evidenţă. Fiecare ac tal evidenţei poate 
conţine greşeli, dar aceasta nu duce la scepticism; pentru că însuşi conceptul 
de „greşeală” presupune că putem dobândi noi evidenţe în care greşeala 
se arată şi poate fi înlăturată. De aceea, prin indicarea unor acte individuale 
„absolut sigure” cu caracter de evidenţă, scepticismul nu este suprimat. 
Posibilitatea unor noi acte cu caracter de evidenţă este mai degrabă pre¬ 
supoziţia pentru formularea scepticismului în genere; ca o condiţie a 
posibilităţii scepticismului, ea este totodată un garant al caracterului de 
nesusţinut al scepticismului radical. Acest tip de scepticism este con¬ 
tradictoriu, deoarece presupune existenţa acelor experienţe ale evidenţei 
pe care le pune explicit la îndoială. 

Experienţă şi intuiţie 

Prin fenomenologie, Husserl vrea să ia totul de la început în filosofie. 
Acest început trebuie să fie realizat printr-o critică a tuturor teoriilor 
neverificate şi să ducă la o descriere pură a datului nemijlocit. Va trebui să 
mergem la „lucrul însuşi”, aşa cum se arată pe sine însuşi. Din această 
perspectivă, fenomenologia lui Husserl poate fi numită filosofie a 
experienţei. în lucrarea Idei pentru o fenomenologie pură şi o filosofie 
fenomenologică, el scrie puţin provocator: „Dacă pozitivismul este sinonim 
cu întemeierea absolut lipsită de prejudecăţi a tuturor ştiinţelor în ceea ce 
e pozitiv, adică în ceea ce trebuie sesizat în chip originar, atunci noi suntem 
pozitiviştii autentici.” 47 Desemnarea fenomenologiei drept filosofie a 
experienţei este ş i mai mult întărită prin accentul pus pe intuiţie ca fenomen 
central al teoriei cunoaşterii. Fenomenologia lui Husserl este o filosofie a 
experienţei, dar într-un sens mai radical decât filosofiile tradiţionale ale 
experienţei - naturalismul, pozitivismul şi empirismul. Pozitiviştii şi natu- 
raliştii nu ajung să utilizeze presupoziţiile lor teoretice în raport cu 
experienţa. Empirismul nu trece dincolo de o teorie a datelor senzoriale, 
care în principiu eludează intenţionalitatea. în fine, nici pozitivismul şi 
nici naturalismul sau empirismul nu înţeleg destul de radical conceptul de 
experienţă, şi anume ca intuiţie, ca dat nemijlocit, ca prezentare. Naturalis¬ 
mul oferă o interpretare psiho-neurofiziologică a experienţei. Empirismul 
încearcă explicarea experienţei şi intuiţiei pornind de la percepţia 
senzorială. Husserl consideră percepţia senzorială, dimpotrivă, drept un 
caz particular al intuiţiei, intuiţie înţeleasă ca o prezentare directă a 
obiectului într-un act. Prin aceasta, el lărgeşte noţiunea de experienţă. „A 
merge la lucrul însuşi”, „a face experienţa a ceva”, „a avea o intuiţie directă” 
înseamnă a avea ceva dat nemijlocit într-o prezentare originară. Prin 
prezentare ( Gegenwărtigung ) nu trebuie înţeles că ceva trebuie să fie 
prezent în mod fizic, spaţio-temporal, ci mai degrabă că datul nemijlocit 
ne e prezent în chip nemijlocit accesibil, astfel încât avem o trăire directă 
a felului în care se raportează obiectul vizat la diversele noastre moduri de 
vizare. Prezenţă şi absenţă înăuntrul intenţionalităţii, adică umplere directă 
şi indirectă - acesta este punctul hotărâtor al fenomenologiei lui Husserl. 

Dar tocmai acest concept restrâns de intuiţie ( Anschauung ) ca dat 
direct sau ca prezentare este deocamdată prea neclar pentru a reda 
dezideratul lui Husserl. Expresii ca „prezentare intuitivă” şi „dat direct” 
nu trebuie înţelese ca şi cum Husserl s-ar gândi la vreo trăire mistică, în 

care obiectul este dat o dată pentru totdeauna. Faptul că mărul este prezent 
în chip intuitiv nu înseamnă că el poate fi cunoscut dintr-o dată, printr-o 
simplă privire şi într-un singur act. 48 Şi aceasta deoarece un obiect 
perceptibil, cum este mărul, nu se relevă niciodată complet pe de-a-ntregul 
într-un act, ci se poate înfăţişa conştiinţei doar printr-o serie de „adumbriri” 
(.Abschattungen ). Prezentarea intuitivă a mărului trebuie deci „construită” 
printr-o serie de acte perceptive, care se sintetizează în experienţa unuia şi 
aceluiaşi măr înflorit. Distincţia dintre datul intuitiv direct şi datul nonin- 
tuitiv indirect, dintre prezenţă şi absenţă nu trebuie de aceea confundată 
cu distincţia dintre datul simplu nemijlocit şi ceea ce se poate da numai ca 
rezultat al unei sintetizări. în primul caz, Husserl este interesat de o distincţie 
dintre actele în care obiectul („lucrul însuşi”) se dă în modalitatea lui 
originară şi actele în care lucrul nu este prezent ci doar vizat. Sarcina 
fenomenologiei este de a progresa de la o sesizare care doar vizează 
obiectele la o descriere a obiectelor, aşa cum ele se dau în mod originar. 

Pe baza acestei distincţii, Husserl îşi poate permite să confere termenului 
de intuiţie (Anschaunng) - dincolo de simplele percepţii - statutul unui 
concept filosofic cheie. Acest lucru a fost semnalat deja în cazul expunerii 
conceptului de evidenţă. Şi mai inteligibil devine el acolo unde Husserl 
introduce conceptul de intuiţie categorială. 49 

Atunci când o mamă îşi petrece timpul în grădină împreună cu fiul ei, 
ea poate arăta spre unul din pomi şi poate spune: „Acest pom este un măr, 
iar el e înflorit.” Acest enunţ are un sens limpede, şi prin acest sens este vizat 
un anumit obiect. întrebarea interesantă din punct de vedere fenomenologic 
este cum poate acest enunţ să aibă un conţinut intuiti v: cum se dă în modul 
cel mai direct obiectul vizat? Evident că răspunsul ne stă deja la îndemână: 
enunţul capătă un conţinut intuitiv printr-un act al vederii. Atunci când 
băiatul vede mărul înflorit, el nu înţelege doar sensul enunţului, ci vede 
totodată cum sensul enunţului capătă plinătate intuitivă. în acest punct însă, 
Husserl cere precauţie - chiar atât de simplu nu stau lucrurile. Băiatul poate 
desigur vedea mărul şi florile sale, dar acel enunţ cuprinde mai mult decât 
poate el vedea. Indiferent de câte ori s-ar uita băiatul la pom, el nu va putea 
vedea niciodată în cadrul obiectului ceva care să corespundă cuvintelor 
„acesta”, „este”, „un”, „şi”, precum şi „el”. Enunţul cuprinde un surplus de 
intenţii 50 , care nu poate să fie dat intuitiv printr-un simplu act de vedere. 
Enunţul este orientat către aspectele obiectului care în principiu nu pot fi 
percepute. Deoarece enunţul nu este orientat doar către mărul perceptibil şi 
florile lui; el se referă la fel de mult la starea de lucruri ( Sachverhalt ) 

neperceptibilă potrivit căreia acest pom „este” „un” măr „şi” că „el” este 
înflorit. Starea de lucruri este un obiect suplimentar ne-perceptibil, care trece 
în principiu dincolo de cele două obiecte perceptibile, mărul şi florile acestuia, 
care ţin de starea de lucruri. în timp ce mărul şi florile sunt obiecte reale, 
care pot fi cunoscute prin simplă percepţie 51 , starea de lucruri este un obiect 
aşa-numit ideal sau categorial , 52 în mod corespunzător, Husserl numeşte 
intuiţie categorială acel act prin care obiectul este dat în mod originar. 

Prin aceasta, Husserl a realizat o lărgire considerabilă a conceptului de 
experienţă. în filosofia empiristă tradiţională, conceptul de experienţă se 
rezumă la simple percepţii; conceptul de experienţă la Husserl cuprinde 
acum şi experienţele categoriale fondate (fundierte ). Primului tip de 
experienţă îi corespund obiectele reale, celui de-al doilea obiectele ideale 
(categoriale). 53 Punctul hotărâtor constă, după Husserl, în faptul că trecem 
dincolo de simpla percepţie oriunde avem de-a face cu un act care creează o 
legătură sau o separare între două lucruri, care subsumează ceva sub altceva 
sau care trage o concluzie de la unul asupra altuia. în toate aceste cazuri 
avem de-a face cu o experienţă complexă, care trece dincolo de simpla 
percepţie. Experienţele complexe (actele categoriale) sunt orientate către 
obiectele ideale (categoriale). Exemple de astfel de obiecte ideale sunt 54 : toate 
stările de lucruri (de exemplu; pomul se află în grădină), însumările (de 
exemplu; băiatul şi tata şi mama), mulţimile nedeterminate (de exemplu; pomii 
din grădină), mulţimile (de exemplu; cei şase meri), conjuncţiile (de exemplu: 
merii se află în grădina din faţă şi perii se află în grădina din spate), disjuncţiile 
(de exemplu: băiatul este în grădină sau băiatul este afară pe stradă) ş.a.m.d. 
Pentru a ajunge la o experienţă originară (intuiţie) a acestor obiecte, sunt nece¬ 
sare anumite experienţe senzoriale; dar experienţa obiectelor ideale depăşeşte 
întotdeauna experienţa senzorială. Pentru aceasta este necesară o nouă formă 
de experienţă: cea a intuiţiei categoriale. Există diferite tipuri de intuiţie 
categorială, care corespund tipurilor obiectelor ideale (categoriale). Sarcina 
fenomenologiei este de a oferi o descriere a acestui nou câmp experienţial. 
Abia atunci va fi realmente clarceseascundeîn spatele chemării, ,1a lucrurile 
însele”; abia atunci se va clarifica cât de cuprinzător este de fapt „lucrul”. 


Ideile 


O lărgire a conceptului de experienţă care să includă şi intuiţia categorială 
duce în acelaşi timp la o lărgire a conceptului de obiect. De acum încolo 

este perfect legitim din punct de vedere fenomenologic să vorbeşti despre 
un obiect, în măsura în care poţi explica ce înseamnă să aduci la prezenţă 
intuitivă obiectul respectiv printr-un act de conştiinţă, sau mai multe. Invers, 
are sens să vorbeşti despre un obiect doar dacă ştii ce înseamnă să-l aduci 
la o prezenţă intuitivă. 

Husserl face uz de această extindere a conceptului de obiect atunci 
când vorbeşte de fenomenele generale (universale) în loc de fenomene 
individuale. Atunci când văd un măr, privirea mea este orientată asupra 
unui obiect real, individual. în mod corespunzător, actul judicativ categorial 
este îndreptat asupra unui obiect ideal, individual, atunci când afirm că mărul 
se află în plină floare. Din contră, sunt orientat către un obiect general (uni¬ 
versal) atunci când încetez să mă interesez de ceea ce este valabil pentru un 
măr individual şi mă concentrez în schimb asupra a ceea ce trebuie să fie în 
mod necesar valabil pentru orice măr. Renunţ la interesul meu faţă de mărul 
individual în favoarea unei intenţionalităţi orientate către esenţa generală, 
eidos-u\ (ideea) de măr. 55 

Obiectele individuale, cum ar fi lucrurile particulare (mărul) sau 
faptele (mărul care este înflorit) sunt contingente, în timp ce esenţei îi este 
proprie necesitatea. Fenomenul individual este contingent „pentru că el 
ar fi putut să fie altfel”; esenţa în schimb este necesară „tocmai pentru că 
nu poate să fie altfel”. De exemplu, mărul nu se află cu necesitate acolo 
unde se află; aş putea să-l dezgrop şi să-l plantez în altă parte. Din punct 
de vedere logic, este tot o contingenţă faptul că a fost în genere plantat sau 
că l-am plantat eu. Mai departe, este la fel de contingent faptul că mărul 
este aşa cum este sau că e înflorit; pentru că vara, toamna şi iama nu are 
flori. Nu era necesar ca pomul să aibă mărimea sa actuală, aşa cum nu era 
necesar nici ca ramurile lui să se fi dezvoltat obligatoriu aşa cum sunt 
acum. Acelaşi lucru este valabil pentru rădăcini şi pentru structura scoarţei, 
pe scurt: pentru tot ce este particular, individual şi, prin aceasta, pentru tot 
ce este logic contingent la acel pom. 

Cu toate acestea, există totuşi limite până unde pomul poate fi cu 
adevărat altfel - în cazul în care mai are rost să vorbim despre un pom. Un 
măr trebuie să fie în mod necesar ceva biologic; o piesă de recuzită de la 
teatru nu poate fi un măr - indiferent cât de asemănătoare este cu acesta. în 
plus, trebuie să fie o legătură între măr şi mere. Un pom care rodeşte cele 
mai gustoase pere, dar niciodată mere, nu este deloc măr. Dacă trebuie în 
genere să numim ceva măr, atunci acest ceva trebuie să se dezvolte într-un 
anumit cadru. Dacă acest cadru e depăşit, nu mai este vorba de un măr, ci 

despre altceva. De exemplu, un măr încetează să fie un măr, atunci când 
este transformat în lemne de foc. Acest cadru, respectiv aceste limite, 
alcătuiesc esenţa, eidos- ul de măr. Deoarece esenţa formează cadrul necesar 
pentru înţelesul fiinţei unui măr, ea are valabilitate nu doar pentru mărul 
individual, ci determină ce trebuie să facă parte în mod necesar din fiecare 
măr posibil. Necesitatea de tipul esenţei pretinde valabilitate universală, cu 
alte cuvinte: este un accident faptul că acest măr există, ba chiar că există meri 
în genere; dar dacă există meri, aceştia trebuie să se conformeze în mod necesar 
legilor de esenţă (Wesensgesetzie) universal valabile pentru meri. 

Aceste legi de esenţă nu trebuie confundate cu legităţile empirice de tip 
fizic, chimic, biologic, psihologic, economic, sociologic sau de alt tip. Astfel 
de legităţi empirice sunt contingente din punct de vedere logic, de exemplu 
legea gravitaţiei, care prezintă următoarea corelaţie: s = 1/2-g-t 2 respectiv 
s = g t 2 /2. Din punct de vedere logic, ea ar putea să arate la fel de bine astfel: 
s = 3/4-g-t 2 sau s=l/2 g t 3 . Din punct de vedere pur factual, legea reprezintă o 
lege universală; strict logic însă, ea ar putea la fel de bine să fie altfel. Dacă 
vrem să dobândim o cunoaştere a unor astfel de legităţi, contingente din 
punct de vedere logic, precum legea gravitaţiei, atunci trebuie să procedăm 
empiric şi să facem experimente prin care care facultatea noastră de a sesiza 
legături este accentuată. Deoarece aceste legi logic contingente despre 
experienţe senzoriale trebuie totuşi acceptate ca legi, ele au fost numite legi 
empirice. O lege empirică este un enunţ universal, al cărui adevăr sau fals 
este logic contingent (de ex. „Toate corpurile cu viteza iniţială 0 cad astfel 
încât mărimea drumului parcurs este egală cu jumătate din acceleraţie 
înmulţită cu pătratul timpului de cădere.”) O lege empirică cuprinde aşadar 
un obiect categorial (ideal), care poate fi cunoscut doar într-un act de 
conştiinţă care pleacă de ia o experienţă senzorială. Altfel stau lucrurile cu o 
lege de esenţă (de exemplu „Toţi merii suntceva biologic”.) Şi o legeesenţială 
este un enunţ universal şi cuprinde prin aceasta un obiect categorial (ideal); 
dar modalitatea prin care trebuie cunoscute legile de esenţă (necesare) diferă 
de cea a legilor empirice (contingente). O lege empirică trebuie confirmată 
prin experienţa senzorială (aşa-numita cunoaştere a posteriori)-, o lege de 
esenţă poate fi în schimb cunoscută independent de experienţa senzorială - 
ea este valabilă a priori .* 

O lege de esenţă descrie o corelaţie universal necesară. Ea stabileşte 
limitele care sunt valabile pentru un anumit domeniu obiectual şi instituie 
prin aceasta limite şi imaginaţiei noastre, i. e. spune ce schimbări sunt permise 
dacă dorim în continuare să vorbim despre acelaşi domeniu obiectual. în 

imaginaţia mea pot replanta mărul de sute de ori, îi pot modifica mărimea, 
greutatea, culoarea ş.a.m.d.; dar până la urmă ating un punct în care fantezia 
mea nu mai poate schimba nimic la măr, dacă mai vreau să mă refer la măr 
şi nu la altceva. în măsura în care aflu limitele posibilităţilor de variaţie ale 
imaginaţiei mele, aflu totodată cu ce formă universală şi necesară de fiinţă 
trebuie să corespundă un obiect ca mărul. 57 Cu alte cuvinte: esenţa mărului 
este un obiect specific (ideal), care ajunge să fie dat direct, intuitiv pentru o 
conştiinţă atunci când această conştiinţă propune, în cadrul imaginaţiei, 
variaţii ale domeniul obiectual - domeniu a cărui lege eidetică este instituită 
de esenţă - pânăcând sunt atinse limitele posibilităţilor de variaţie imaginară. 
Husserl vorbeşte de aceea despre faptul că esenţa (eidos) este cunoscută 
printr-o variaţie eidetică - în contradicţie cu una pur empiric <? 8 , în cadrul 
căreia variază doar ceea ce e contingent, dar nu se caută să se meargă până 
la limitele posibilităţilor de variaţie. Alte denumiri pentru acelaşi fenomen 
sunt intuire aesenţei sau sesizare a esenţei 59 , ideaţie 60 sau descripţie eidetică 61 . 
Husserl, dar mai ales succesorii săi, vorbesc şi de o reducţie eidetică 62 în 
sensul că fenomenul singular, individual este redus la un nou obiect univer¬ 
sal, la esenţă. 

Hotărâtoare nu sunt însă denumirile utilizate de Husserl, ci faptul că a 
reînviat vechea concepţie platonică despre ideile universale ca obiecte 
specifice. 63 Dar, contrar lui Platon, Husserl nu oferă o interpretare metafizică 
a acestor obiecte. Obiectualitatea esenţei (eidos) se rezumă, fenomenologic 
vorbind, la faptul că există posibilitatea de a arăta prin ce modalitate această 
esenţă poate atinge starea de a fi dată în mod direct, intuitiv unei conştiinţe. 
Ce poate fi esenţa dincolo de acestea reprezintă un lucru asupra căruia 
fenomenologul Husserl nu vrea să se pronunţe - tot aşa cum se abţine să 
răspundă la întrebarea ce este ceva independent de posibilităţile de a se 
prezenta conştiinţei într-un mod direct si intuitiv. 


Filosoful botanist 

Prin conceptul lărgit de experienţă, care cuprinde şi variaţiunea eidetică, şi 
prin conceptul lărgit de obiect, care include şi esenţa, Husserl poate să 
concretizeze programul filosofic al fenomenologiei. Fenomenologului îi 
revine sarcina de a descoperi cu ajutorul variaţiunii eidetice legile esenţiale 
ale tuturor domeniilor obiectuale conceptibile. Filosoful va trebui, asemeni 

unui botanist, să cerceteze şi să clasifice fiecare domeniu de obiecte din 
perspectiva legilor sale esenţiale. Legile esenţiale indică ce proprietăţi îi 
revin în mod necesar unui obiect, în cazul că acesta trebuie să aparţină res¬ 
pectivului domeniu. Legile esenţiale pot fi de aceea denumite şi legi 
ontologice potrivit sensului pe care îl are ontologia ca „teorie (logos) despre 
fiinţă (on)”. Programul fenomenologic cuprinde viziunea unei clasificări 
ontologice a tuturor domeniilor obiectuale. 

Dar nu toate domeniile obiectuale prezintă acelaşi interes; Husserl 
se concentrează mai ales asupra unora dintre ele şi clasifică legile 
ontologice esenţiale în două grupe principale 64 : în formale 65 şi materiale 66 . 
Sarcina ontologiei formale este de a explica ce înseamnă obiectualitatea 
în genere. Există ceva comun tuturor obiectelor - indiferent de proprie¬ 
tăţile lor particulare. 

Ontologia formală este contrapartea a ceea ce a fost înţeles în mod 
tradiţional prin „logică formală” (denumită de Husserl şi „apofantică for¬ 
mală”): în timp ce ultima elaborează principiile formale ale enunţurilor cu 
sens, prima se ocupă de obiectele acestor enunţuri. Logica formală spune ce 
trebuie să fie în mod necesar valabil pentru toate enunţurile cu sens, ontologia 
formală stabileşte ce trebuie să fie în mod necesar valabil pentru toate 
obiectele posibile. Distincţia dintre logica formală şi ontologia formală, 
amintită deja în Cercetările logice (1900-190lf 7 , dar discutată serios abia 
în Logica formală şi transcendentală (1929), poate fi ilustrată prin următorul 
exemplu. „Concept” şi „enunţ cu sens” sunt două concepte fundamentale 
ale logicii formale; în mod corespunzător, în ontologia formală găsim o 
serie de concepte fundamentale cum ar fi „obiect”, „stare de lucruri”, 
„unitate”, „multiplicitate”, „număr”, „relaţie” ş.a.m.d. 68 Un principiu al logicii 
formale spune: “Nici un enunţ univoc nu poate fi atât adevărat, cât şi fals în 
acelaşi timp”; principiul corespunzător din ontologia formală spune: „Un 
obiect nu poate fi atât P cât şi non-P.” 

Concepţia lui Husserl privind raportul dintre logica formală şi 
ontologia formală se opune critic altor două teorii curente în filosofia 
contemporană. Pe de o parte, Husserl se deosebeşte de psihologişti precum 
John Stuart Mill (1806-1873), care concep legile logice şi ontologice ca 
legităţi psihologice. Husserl susţine, dimpotrivă, că acestea nu sunt legi 
ale psihicului (conştiinţei), ci legi ale semnificaţiilor, respectiv ale obiec¬ 
telor. Mai mult, legile psihologice sunt descoperite prin intermediul expe¬ 
rienţei empirice, în timp ce principiile logice şi ontologice trebuie relevate 
cu necesitate strictă printr-o variaţiune eidetică. 

Pe de altă parte, Husserl se delimitează de tendinţele din cadrul pozi¬ 
tivismului logic, care culminează cu afirmaţia potrivit căreia logica nu spune 
de fapt nimic despre realitate, ci numai despre sistemul nostru conceptual, 
despre limbajul nostru. în acest context a fost susţinută chiar şi teza potrivit 
căreia logica ar stabili „doar” o serie de reguli ale jocului pentru un sistem 
dat de semne; riguros vorbind, am putea să alegem şi alte reguli dacă 
considerăm oportun acest lucru. Ambele teze contrazic concepţia lui Husserl 
cu privire la statutul logicii. Pentru el, legile logicii nu sunt ceva pe care îl 
putem alege sau inventa, d ceva pe care îl aflăm printr-o variaţie eidetică. 
Legile logicii nu sunt nici un „simplu” set de reguli ale limbajului nostru. 
Logica defineşte legile necesare esenţiale ale utilizării cu sens a limbajului, 
fapt care demonstrează că limbajul este orientat cu o necesitate esenţială 
către o ierarhie de domenii obiectuale simple şi complexe cu legi ontologice 
strict necesare. Pandantul logicii este întotdeauna ontologia: logica şi 
ontologia sunt două laturi ale aceluiaşi lucru. Prin urmare, logica nu este 
doar o expresie a sistemului nostru conceptual, ci trimite la ontologie, care 
poartă asupra realităţii. 

Ontologia formală stabileşte cu o necesitate de esenţă ce anume are în 
genere valabilitate pentru un obiect 69 . Ea este „formală” în măsura în care 
face abstracţie de toate raporturile unui obiect, cu excepţia acelora care ţin 
în genere de fiinţa unui obiect. Omologiile materiale, dimpotrivă, respectă 
deosebirile esenţiale care există între diferitele tipuri de obiecte (numite şi 
regiuni obiectuale sau regiuni esenţiale). 70 Ontologia materială este „ma¬ 
terială”, ea are un conţinut care trece de formele pure care se referă la un 
obiect ca atare. Fiecare tip de obiect (fiecare regiune esenţială) are propria 
sa ontologie materială, ontologie care dezvăluie legităţile esenţiale valabile 
tocmai pentru acest tip de obiect. în cercetarea diverselorontologii materiale, 
fenomenologul se dovedeşte a fi, în sens propriu, un filosof botanist. 

Un exemplu 71 de ontologie materială (sau „regională”) este filosofia 
naturii, care poate fi subîmpărţită la rândul ei într-o ontologie a fizicului, a 
chimicului, a biologicului ş.a.m.d. Un alt exemplu este ontologia corpo¬ 
ralităţii: ce înseamnă să fii un corp cu o conştiinţă? Care sunt proprietăţile 
esenţiale ce aparţin unui astfel de corp? Ontologiei corporalităţii îi corespunde 
o ontologie a sufletescului, o determinare esenţială a eului conştient înzestrat 
cu un corp. Pe această bază poate fi elaborată o ontologie a spiritualului, 
adică o determinare esenţială a ceea ce aparţine în mod necesar fiecărui 
obiect cultural. Astfel de obiecte culturale sunt: statele, instituţiile publice, 
cărţile, piesele muzicale, dar şi obiectele de uz cotidian cum sunt mesele, 

scaunele, lămpile, perdelele ş.a.m.d. - pe scurt, orice obiect fizic asupra 
căruia un om (în general: un eu) şi-a exercitat influenţa, incluzându-le în 
viaţa culturală. 

Ontologiile materiale sunt independente de experienţele senzoriale - 
ele au valabilitate a priori. Ele formulează limitele şi corelaţiile necesare 
pentru regiunile obiectuale la care se face referire şi determină ce trebuie să 
fie valabil pentru un anumit tip de obiecte în măsura în care ele există. 
Aceste legi de esenţă nu spun însă dacă aceste obiecte există de fado - 
Husserl a pus de la bun început între paranteze întrebarea referitoare la 
existenţa obiectelor, Dar dacă există în genere obiecte, atunci ele se supun 
legilor de esenţă diferite ale domeniului obiectual de care ţin. Aceasta 
înseamnă: dacă în viaţa de zi cu zi sau din cadrul unei ştiinţe particulare ne 
ocupăm de un anumit obiect, de exemplu studiem fizică, biologie, psihologie 
sau sociologie, cercetările noastre vor fi întotdeauna dependente de limitele 
stabilite de legile esenţiale în cadrul domeniului obiectual în care acţionează. 
Dacă în cercetările noastre empirice (senzoriale) depăşim o lege esenţială şi 
tratăm un obiect dintr-un domeniu (de exemplu un om) în aceeaşi manieră 
cum o facem cu un obiect dintr-un domeniu total diferit (de exemplu din 
fizicul pur), atunci pe termen lung facem o greşeală gravă - indiferent de cât 
de exact vom fi procedat în rest în cercetările noastre. în acest fel, ontologia 
materială, „apriorică”, se dovedeşte a fi un criteriu de critică a cunoaşterii 
pentru ştiinţele empirice „bune” şi „rele”. 


Reducţie şi constituire 

Husserl a radicalizat conceptul de experienţă în măsura în care orice raportare 
«intuitivă» era restrânsă la ceea ce este experimentat (condiţie neîn¬ 
deplinită de simpla «vizare») şi a deschis prin aceasta un câmp de experienţă 
vast. De acum nu se mai poate vorbi doar de obiectele reale, mijlocite prin 
intermediul simţurilor (de exemplu mărul), ci şi de o cunoaştere a stărilor de 
lucruri (de exemplu că mărul se află în grădină), a unor însumări (de exemplu 
10 pomi în grădina din faţă şi 14 pomi în grădina din spate) ş.a.m.d. Chiar şi 
esenţa necesară universal valabilă (de exemplu ideea de măr) poate face 
obiectul experienţei şi nu doar al unei vizări. Este sarcina fenomenologului 
de a reflecta asupra actelor de conştiinţă în care aceste obiecte diverse sunt 
cunoscute prin modul lor direct de a fi date unei conştiinţe. Prin faptul că 
fenomenologul se apleacă asupra acestor acte de conştiinţă, el devine capabil 

să descrie obiectul în datul său nemijlocit, fără a mai fi nevoit să ţină seama 
de tot felul de explicaţii, teorii, ipoteze şi presupuneri posibile, mai mult sau 
mai puţin bine întemeiate. El nu face aici nici un fel de ocolişuri, ci se îndreaptă 
direct „către lucrul însuşi” şi descrie obiectul în datul său direct ca fenomen 
„pur” (adică ateoretic). 

Obiectul şi semnificaţiile sale diferite sunt însă doar un aspect cu care se 
confruntă fenomenologul atunci când se apleacă asupra actelor de conştiinţă 
prin care obiectele sunt cunoscute în modalitatea lor originară. Pe lângă obiect 
şi semnificaţia sa, în act este conţinută şi modalitatea în care obiectul este 
cunoscut. Pe lângă latura „cogitatum”-ului (obiectul), actul intenţional are şi o 
latură legată de „cogito”. în măsura în care fenomenologul se referă la act ca 
întreg, devine posibil să descrie ambele laturi. Mărului real îi corespunde o 
serie întreagă de adumbriri prin care mărul este perceput Stării de lucruri 
„Mărul se aflăîn grădină” îi corespund o serie de intuiţii categoriale specifice. 
Iar esenţei mărului îi corespund o serie de experienţe în care variaţiile imaginare 
determină limitele acestei experienţe. Fenomenologului îi revine sarcina de a 
descrie ambii poli ai actelor în întreaga lor complexitate. Cu alte cuvinte: 
fenomenologul trebuie să descrie fenomenele atât ca obiecte ale experienţei 
(„cogitata”), cât şi ca experienţe ca atare („cogitos”). 

în descrierea acestor fenomene, fenomenologul cercetează „lucrul 
însuşi”. O dată cu aceasta, îi devine însă limpede că, în cele mai multe 
cazuri, lucrul nu îi este dat nicidecum într-un mod neproblematic; deoarece 
ceea ce considerăm în viaţa cotidiană ca fiind dat se bazează de fapt pe o 
serie de presupoziţii de care de obicei nu ţinem seama. De exemplu, starea 
de lucruri „Mărul se află în grădină” poate dobândi bogăţie intuitivă doar 
într-un act categorial, care presupune la rândul său că mărul este cunoscut 
nemijlocit într-un act prin care îl văd, îl miros sau îl simt. Un astfel de act al 
vederii, auzului sau simţului presupune la rândul său un flux de acte în care 
mărul iese la iveală prin „adumbririle” sale. Aceste „adumbriri” îşi găsesc 
presupoziţii, Ia rândul lor, în latura specifică lui „cogito”, care se bazează 
iarăşi pe alte presupoziţii ş.a.m.d. Deoarece fenomenologul descrie 
fenomenele aşa cum apar ele în acte, devine limpede pentru el că aceste 
fenomene reprezintă o verigă într-o ierarhie de acte, unde un act îl presupune 
pe celălalt ca o condiţie necesară. Penlru Husserl, un act este „constitutiv” 
pentru un alt act, aşa cum şi un obiect „se constituie” atunci când actul prin 
care obiectul se dezvăluie este el însuşi determinant. 72 

Conceptul de constituire apare deja de timpuriu în opera lui Husserl 75 , 
în Cercetări logice, de obicei în legătură cu actele categoriale constitutive. 74 

Abia din 1905 devine el un cuvânt-cheie şi rămâne aşa până la moartea lui 
Husserl, în 1938. Acest lucru se leagă de faptul că Husserl doreşte, în jurul 
anului 1905, să imprime fenomenologiei o nouă orientare, nemaivorbind 
de o fenomenologie în genere ci de o fenomenologie transcendentală. In 
cadrul acesteia, constituirea este pandantul aşa-numitei reducţii transcen- 
dental-fenomenologice, problema principală a gândirii sale târzii. 

Ce trebuie înţeles exact prin „fenomenologie transcendentală” şi „re¬ 
ducţie transcendental-fenomenologică” este obiect de controversă. Husserl 
întreprinde el însuşi mai multe încercări de a lămuri aceste lucruri, iar cer¬ 
cetarea husserliană oferă trei, patru sau mai multe „căi de reducţie” 75 . Faptul 
că aceste căi par a se intersecta nu simplifică cu nimic lucrurile. 

Reducţie înseamnă „reducerea unui lucru la altul”. Husserl se referă, 
dincolo de aceasta, la o reducere a obiectelor la actele prin care acestea sunt 
constituite. în mod obişnuit noi considerăm obiectele ca fiind date. Mai 
mult, le cercetăm şi analizăm din diverse puncte ştiinţifice de vedere, dar nu 
punem întrebarea referitoare la condiţiile care trebuie să fie îndeplinite pentru 
ca obiectele în genere să se poată da într-o modalitate originară. Pentru a 
putea pune o asemenea întrebare şi răspunde la ea e nevoie de o modificare 
de atitudine. Atenţia noastră nu mai trebuie să se îndrepte doar asupra 
obiectelor, ci şi asupra actelor prin care acestea ajung, într-o modalitate mai 
mult sau mai puţin originară şi directă, în câmpul nostru vizual. Acum iese 
la iveală că obiectele şi experienţele au o serie de presupoziţii necesare sub 
forma unei ierarhii de acte constitutive. 76 Obiectul experienţei „mundane” 
este astfel redus la un număr de acte constitutive, acte care trebuie situate 
înainte de accesul originar la obiect şi care acţionează totodată în calitate de 
condiţii necesare ale acestuia. Astfel de condiţii ale experienţei, care o preced 
şi îi imprimă caracterul specific, se numesc de la Kant încoace condiţii 
transcendentale. Acesta este fundalul pe baza căruia trebuie înţelese cuvintele 
lui Husserl despre o reducţie transcendental-fenomenologică a obiectelor 
experienţei la actele constitutive. 

Terminologia lui Husserl şi modalitatea sa complicată de expunere 
duc nu arareori la neînţelegeri cu privire la intenţia lui propriu-zisă. Ne 
confruntăm cu astfel de dificultăţi în cazul conceptului de reducţie, de 
exemplu, dacă înţelegem prin aceasta „diminuare” sau „reducere”, de 
exemplu ca atunci când vorbim de o „reducere a cheltuielilor publice pentru 
prevenirea bolilori’. Husserl leagă reducţia sa transcendental-fenomenologică 
şi de faptul de „a face abstracţie” de ceva cu privire la obiect 77 , de exemplu 
de întrebarea dacă acesta există şi dacă are în cele din urmă proprietăţile pe 

cărei le atribuim în mod obişnuit. Dar intenţia lui principală este alta. Reducţia 
nu trebuie să aducă o pierdere, ci dimpotrivă, un câştig: noi nu avem 
posibiliatea de a vedea doar obiectul, ci şi modalităţile obiectului, precum şi 
ierarhia actelor constitutive. Noi facem abstracţie de ceva tocmai pentru a 
obţine prin aceasta acces la actele constitutive. Dar şi aceste „acte constitu¬ 
tive” oferă uşor prilej pentru interpretări eronate. „Constituire” înseamnă în 
limbajul cotidian stabilire sau alcătuire, aşa cum reiese de exemplu din 
expresia: „S-a constituit directoratul unei asociaţii”. Este implicat aici că 
direcţiunea şi-a „stabilit” condiţiile de lucru, după ce a fost „alcătuită”, 
respectiv aleasă în acord cu statutul asociaţiei. Husserl depăşeşte cu mult 
această semnificaţie a cuvântului. Actele constitutive nu „alcătuiesc” obiectul, 
ele nu îl „stabilesc”. Faptul că în grădină se află un măr, de exemplu, nu se 
datorează privirii constituante prin care văd pomul. Starea de lucruri„în 
grădină se află un măr” poate fi dată pe deplin intuitiv mai degrabă atunci 
când am şi o trăire vizuală a mărului, în vreme ce reciproca e imposibilă. 
Actul privirii este o condiţie necesară prezentării în intuiţie a stării de lucruri, 
fiind în acest sens „constitutiv”. Aici nu există „alcătuire”, „creare” sau „sta¬ 
bilire”, ci un raport de condiţionare care precede orice experienţă, putând fi 
de aceea numit transcendental. „Fenomenologia transcendentală” a lui 
Husserl, în schimb, n-are nimic de-a face cu „meditaţiile transcendentale” 
orientale; ea reflectă mai degrabă ceea ce survine în actele de conştiinţă ca 
presupoziţie în vederea unei descrieri riguroase, pure (deci ateoretice), a 
corelaţiei „cogitatum”-„cogito”, laolaltă cu raporturile interne ale acesteia. 

înseamnă aceasta că nu putem spune că „în grădină se află un măr” 
fără a vedea efectiv mărul? Nicidecum, deoarece putem să facem constatarea 
că în grădină se află un măr şi atunci când, de exemplu, ne aflăm seara în 
sufragerie şi vorbim despre ce se află în grădină. însă a vorbi despre o stare 
de lucruri nu este sinonim cu a avea o intuiţie directă a acesteia. Când „vorbim 
despre ceva”, atunci doar îl vizăm; este vorba de acte signifiante (de simplă 
vizare). O intuiţie directă a stării de lucruri presupune însă că am văzut 
mărul. Deci, dacă un act A trebuie să fie constitutiv pentru un act sau un 
obiect B (adică A este o condiţie necesară a lui B), atunci aceasta nu exclude 
că „putem vorbi” despre B fără a şti ceva despre A. Pe de altă parte, B 
trimite din punct de vedere Iranscendental-fenomenologic la A, deoarece B 
se poate da în mod originar doar atunci când A este prezent. Coapartenenţa 
dintre A şi B se referă astfel mai puţin la obiectele şi actele individuale 
izolate, ci mai degrabă la faptul că, pentru a se putea da într-o modalitate 
intuitivă, un anumit tip B de obiecte sau acte (de exemplu un obiect categorial), 



78 


Filozofia germană 


trebuie să presupună în mod necesar că există acte directe, intuitive de 
tipul A (de exemplu percepţii) 78 . Astfel de corelaţii dintre diverse tipuri 
pot fi cunoscute de către fenomenolog în măsura în care se îndreaptă către 
actul individual, cum ar fi trăirea vizuală a unui măr, şi către actul categorial 
prin care constatăm că mărul se află în grădină. Printr-o variaţie eidetică a 
actelor, fenomenologul cunoaşte că există anumite corelaţii esenţiale între 
diferitele tipuri de acte. Abia atunci când fiecare obiect este redus la acel 
act prin care este cunoscut, şi fiecare act la un anumit tip de act, care la 
rândul lui trebuie subordonat unei ierarhii de tipuri de acte, abia atunci se 
poate spune că reducţia transcendental-fenomenologică este gândită până 
la ultimele consecinţe. 


Eul şi lumea vieţii 

Critica materialismului şi psihologismului din primul volum al lucrării 
Logische Untersuchungen (Cercetări logice, 1900) este îndreptată împotriva 
oricărui naturalism şi este preponderent negativă. O dată cu dezvoltarea 
ulterioară a fenomenologiei transcendentale, Husserl îşi expune critica drept 
alternativă pozitivă la naturalism. Aceasta îşi atinge punctul culminant în 
opera târzie Die Krisis der europaischen Wissenschaften und die transzen- 
dentale Phănomenologie (Criza ştiinţelor europene şi fenomenologia 
transcendentală, apărută în 1936 într-o formă neterminată). Fenomenologia 
dezvoltată de el se află în contradicţie cu imaginea despre lume, consecinţă 
a revoluţiei din ştiinţele naturii, dominantă de la Galilei (1564-1642) încoace. 
După Galilei, putem să distingem între lumea în sine, „obiectivă” şi lumea 
„subiectivă”, aşa cum ne apare nouă oamenilor. Pentru Galilei, lumea 
obiectivă este identică cu o lume fizică, dotată cu întindere spaţio-temporală, 
care poate fi descrisă cu ajutorul matematicii şi geometriei. 79 Lumea 
subiectivă, dimpotrivă, este cea cunoscută din viaţa noastră cotidiană, şi 
anume o lume de obiecte colorate, perceptibile, care emit sunete şi au un 
gust anume. Pentru Galilei, culorile, zgomotele şi gusturile - ca să nu mai 
vorbim de valori - nu ţin de lumea în sine, ci de felul în care noi avem 
experienţa acestei lumi. Lumea „autentică”, obiectivă este, din contră, fără 
culoare, sunet, miros şi gust. 

Pentru Husserl, această imagine modernă a lumii, construită prin 
intermediul ştiinţelor naturii, este un mit. Dacă vrem să trecem dincolo de 
acest mit trebuie să reconstruim felul în care Galilei aborda problemele. 80 

Lumea pe care o experimentăm zilnic este după Husserl o lume empirică 
înzestrată cu culori, forme, sunete, mirosuri şi gusturi. Această lume 
perceptibilă ne-o putem imagina într-o multitudine de feluri; dar indiferent 
cât de mult o modificăm în imaginaţia noastră, ea rămâne o lume de culori, 
forme, sunete, mirosuri şi gusturi. în comerţul cotidian cu această lume 
perceptibilă, putem ajunge în situaţii în care trebuie să făcem măsurători, de 
exemplu să măsurăm lungimea unor bucăţi de lemn atunci când vrem să 
construim o barcă. Cu cât sunt mai diferenţiate sarcinile pe care ni le 
impunem, cu atât devine mai complicată tehnica noastră de măsurare. Ceea 
ce la prima vedere pare a fi o suprafaţă plană se dovedeşte a fi, la o măsurare 
mai atentă, o suprafaţă uşor curbată. O dată cu dezvoltarea unor instrumente 
de măsurare tot mai precise apare ideea unei supraf eţe complet plane, a unui 
cerc perfect, a unei linii perfect drepte. Astfel de obiecte nu vom întâlni 
niciodatăîn mediul nostru perceptibil: ele definesc un nou domeniu obiectual 
de cazuri limită ideal-tipice, care sunt accesibile doar unei gândiri pur 
geometrice, respectiv matematice. 81 Galilei cunoştea deja o geometrie pură, 
foarte dezvoltată, şi de aceea nu problematiza felul în care domeniul obiectual 
al geometriei şi metoda geometrică trimit către lumea percepută într-un mod 
preştiinţific şi la tehnica de măsurare utilizată în această lume. în schimb, el 
asuma în mod naiv geometria ca dată şi mergea chiar un pas mai departe, 
declarând lumea geometrică ca lumea „autentică”, „obiectivă”, iar lumea 
pe care o cunoaştem prin măsurătorile noastre zilnice înţelegând-o doar ca 
pe o apropiere de lumea „adevărată”. După această „obiectivare” („ipos¬ 
taziere”) a lumii geometrice, următorul pas era deja stabilit: cu cât mă¬ 
surătorile pe care putem să le efectuăm sunt mai precise, cu atât rezultatele 
obţinute sunt mai „obiective”; deoarece culorile, sunetele şi mirosurile pot 
fi supuse măsurătorilor exacte doar într-o măsură limitată, ele sunt în 
consecinţă mai puţin „obiective” decât întinderea temporală şi spaţială; ergo , 
doar realitatea extinsă în timp şi spaţiu este „obiectivă”, în timp ce culorile, 
sunetele şi mirosurile sunt ceva doar „subiectiv”. 

Pentru Husserl, acest mod de a vedea lucrurile nu poate fi susţinut. 
Lumea pur geometrică, extinsă în timp şi spaţiu, trebuie privită drept ceea 
ce este: un caz limită. Acest caz limită alcătuieşte un domeniu obiectual 
constituit, deoarece actele prin care obiectele geometrice pot fi cunoscute în 
modul cel mai direct presupun cu necesitate o serie de acte prin care avem 
acces la o lume perceptibilă de culori, sunete, mirosuri şi forme. Această 
lume - sau acest domeniu obiectual - Husserl o denumeşte lumea noastră a 
viefii (Lebenswelt). Ea are o anumită structură eidetică, o anumită „tipologie”. 

Uneori, Husserl desemnează prin lumea vieţii şi structura eidetică a acesteia. 82 
Fiecare obiect se referă în ultimă instanţă la această lume a vieţii, care trebuie 
înţeleasă ca o lume perceptibilă 83 cu o anumită structură eidetică. Deoarece 
lumea vieţii apare ca o condiţie necesară a oricărei experienţe, ea poate fi 
desemnată, pe bună dreptate, drept o condiţie transcendentală. 

Contrariul lumii transcendentale a vieţii este aşa-numitul ego trans¬ 
cendental. Fiecare obiect se referă la o serie de acte posibile prin care el 
poate fi cunoscut. Aceste acte fie sunt ele însele acte perceptive, fie sunt 
constituite din astfel de acte. Fluxul acteJor perceptive este orientat, pe 
latura „cogitatum” a intenţionalităţii, asupra lucrurilor perceptibile, identice 
cu sine. Acestora le corespunde, pe latura „cogito”, faptul că fluxul actelor 
conştiinţei nu este pur şi simplu o sumă de experienţe izolate, incoerente, 
ci că acestea îşi dovedesc reciproca apartenenţă prin aceea că ţin de unul 
şi acelaşi ego. Ego-ul conferă unui flux de conştiinţă coeziune, respectiv 
el produce identitatea într-o diversitate de acte felurite. Ego-ul nu este un 
„lucru” asemeni celorlalte lucruri care apar ca obiecte în faţa conştiinţei, 
ci este ceea ce creează o legăturăîn cadrul cunoaşterii lucrului, mai precis: 
legătura însăşi, un „pol” după care se orientează toate actele de conştiinţă. 
Ego-ul ca pol de identitate în fluxul conştiinţei 84 este condiţia pentru ca 
ceva să poată fi cunoscut. Acest pol de identitate împiedică dizolvarea 
fluxului experienţei în acte de conştiinţă disparate, fluctuante. Deoarece 
ego-ul ca pol de identitate este o presupoziţie a oricărei experienţe posibile, 
Husserl îl poate numi ego transcendental. 

Teoria lui Husserl despre ego-ul transcendental se numără printe 
elementele cele mai complicate ale fenomenologiei sale. în ediţia princeps 
a lucrării Cercetări logice (1900-1901), Husserl contestă că discursul despre 
„ego” ar avea vreo bază fenomenologică. în ediţia a doua, din 1913, recu¬ 
noaşte această posibilitate 85 , iarîn filosofia sa târzie teoriadespre ego capătă 
o importanţă centrală. Definirea ego-ului drept acela care asigură identitatea 
de sine a fluxului conştiinţei străbate întreaga operă târzie. Dar Husserl merge 
mai departe. Ego-ul nu este numai „un pol de identitate vid”, un „punct” fix 
la care pot fi reduse experienţele; el trebuie conceput mai degrabă ca unitate 
care se constituie permanent prin fluxul de conştiinţă. Ego-ul nu este nici o 
simplă „sumă” de acte de conştiinţă, nici un pol de identitate „vid”, ci o 
identitate constituită de conştiinţă, care se află într-o continuă dezvoltare 
prin faptul că fluxul conştiinţei se mişcă de la act la act. Aceasta înseamnă: 
ego-ul se constituie ca un „eu personal” static, durabil. Dar nici această 
determinare nu este suficient de precisă, pentru că ego-ul nu este doar o 

identitate pe latura lui „cogito”, ci el abia conferă coeziune fluxului de acte 
ca atare. Ego-ul trebuie perceput în concreteţea (Konkretion ) 86 sa deplină, 
care constă în faptul că eul meu nu cuprinde doar corelaţia trăirilor obiectului, 
ci şi o anumită corelaţie în obiecte, în măsura în care au fost cunoscute de 
mine şi au contribuit la concretizarea ego-ului meu. Ego-ul concret este 
coeziunea fluxului conştiinţei aflat în unitate cu lumea pe care o cunoaşte. 
Acest ego complet dezvoltat, înţeles ca unitate în fluxul intenţionalităţii, 
este numit de Husserl transcendental. 

Acest ego transcendental nu trebuie confundat cu „ego-ul empiric”, 
a cărui existenţă o presupun în mod naiv atunci când mă înţeleg pe mine 
însumi, în atitudinea naturală, ca obiect printre alte obiecte în lume. Toate 
acestea au fost „puse între paranteze” de Husserl. Astfel, fenomenologul 
se confruntă cu ego-ul transcendental atunci când se îndreaptă înspre acel 
flux de acte care rămîne când se face abstracţie de toate în afară de 
fenomenele pure. 

în acest context apare o problemă delicată. O dată cu atitudinea naturală 
şi obiectele ei, fenomenologul nu numai că pune între paranteze toate teoriile 
despre obiecte şi existenţa sa proprie, dar face abstracţie şi de existenţa 
celorlalţi. Prin analiza fenomenologică s-a găsit desigur pe sine, respectiv 
ego-ul său ca presupoziţie transcendentală a fluxului experienţei. Dar ce se 
întâmplă cu ceilalţi, cu toţi cei care nu sunt eu însumi? Cum ajung la „ceilalţi” 
dacă am făcut deja abstracţie de existenţa lor? Cum să evit oare să ajung 
într-un solipsism 87 fenomenologic, potrivit căruia în afară de mine nu mai 
există alte fiinţe conştiente? 

Dacăproblemaarevreo soluţie, ea trebuie găsităîn cadrul problematicii 
transcendental-fenomenologice a constituirii. întrebarea se pune atunci astfel: 
cum se constituie o experienţă, astfel încât să existe un alt ego decât al meu? 
Husserl se ocupă amănunţit de această întrebare în lucrarea Cartesianischen 
Meditationen (Meditaţii carteziene) din 1929. Eu încep cu propria mea 
experienţă ca experienţă a unui ego concret, adică a unei unităţi în cadrul 
unui flux de experienţă cu o anumită lume obiectuală în jur. Deoarece lumea 
obiectuală face parte din ego-ul concret, şi corpul meu ţine de acesta. Corpul 
meu nu este doar un corp întins precum mesele, scaunele şi casele; el se 
distinge de acestea prin faptul că este legat de un ego concret. în măsura în 
care am experienţa corpului meu, eu îl aflu ca pe ceva ce ţine de aici. 88 
Corpul meu este întotdeauna caracterizat printr-un „aici”, în vreme ce 
corpurile celelalte sunt ceva care se află „acolo”. La un moment dat apare în 
câmpul meu de experienţă un corp care execută exact aceleaşi mişcări pe 

care le-ar fi putut executa corpul meu dacă ar fi fost „acolo”. 89 Această 
asemănare este dată nemijlocit ca fapt cunoscut. Nu este dat însă faptul că 
acel corp de „acolo” are anumite acte de conştiinţă, legatedirect de mişcările 
sale. întrebarea este, deci, cum ajung să interpretez corpul de „acolo” drept 
corp cu o altă conştiinţă decât a mea. 

Aici este problema: deoarece corpul celuilalt „dat” se comportă aşa 
cum s-ar fi putut comporta propriul meu corp, eu pot să considerprin analogie 
acest corp străin ca fiind corpul unei alterităţi. Şi deoarece corpul celuilalt 
este caracterizat prin faptul că este încarnarea unui ego concret cu un flux 
autonom de conştiinţă, eu pot, prin experienţa corporalităţii altuia, să am 
experienţa celuilalt ca ego conştient concret. Prin acest raţionament ana¬ 
logic am constituit, pe bază fenomenologică, raportul dintre ego-ul meu 
propriu şi ceilalţi. Pe această bază putem constitui, într-o comunitate transcen¬ 
dentală, o serie de obiecte culturale (de exemplu state, instituţii publice), 
care trimit dincolo de propriul meu ego. 

Teoria husserliană, potrivit căreia ego-ul are experienţa „celuilalt” 
printr-un raţionament analogic, se sprijină pe o tradiţie care ajunge până 
la Descartes (1596-1650). Recursul la raţionamentul analogic este sem¬ 
nificativ pentru aceasta - şi Dilthey, de exemplu, se foloseşte de el. Husserl 
însă conferă argumentului o turnură specială. De obicei, raţionarea prin 
analogie constă în a deduce din faptul că celălalt are un corp asemănător 
cu al meu faptul că acest corp este şi el purtător al unei conştiinţe, ale cărei 
acte de conştiinţă seamănă cu ale noastre. Pentru Husserl, actele de 
conştiinţă sunt însă de la bun început parte a unui ego concret cu 
corporalitate proprie; el este preocupat de analogia dintre corpul nostru 
viu un alt corp, asemănător trupului nostru. Prin urmare, analogia priveşte 
corpul celuilalt ca un trup ( Leib) fără a înţelege acest corp străin ca ceva 
legat de fluxul de conştiinţă aflat în spatele acestuia. Dacă caracterul de 
corp viu al celuilalt a ieşit la iveală, atunci restul urmează de la sine; căci 
corporalitatea ( Leiblichkeit ) implică întotdeauna o conştiinţă, deoarece 
constituie o parte a ego-ului concret. 

Obiecţia potrivit căreia experienţa propriului corp ar fi o trăire interioară 
şi nu experienţa unei trăiri exterioare - prin care prăpastia dintre experienţa 
corpului nostru şi cea corpului celuilalt corp străin este de netrecut 90 - nu- 
1 atinge pe Husserl. Replica lui ar fi că argumentul său nu are de-a face cu o 
trăire a corpului meu „dinspre interior”, ci cu posibilitatea experienţei unei 
corespondenţe exacte dintre corpul celuilalt şi corpul meu, aşa cum îl cunosc 
„din afară” ca parte a totalităţii vieţii mele concrete. 

Totuşi, nu se poate trece cu vederea faptul că „celălalt” este pentru 
Husserl ceva derivat, iar experienţa alterităţii este întotdeauna ceva mijlocit, 
în mod similar cu restul, şi celălalt este determinat în mod primar ca fenomen, 
ca obiect care este accesibil numai dinspre ego-ul meu. în ultimă instanţă, 
toate determinările ontologice sunt la Husserl subordonate problemei modului 
în care cunosc diferitele tipuri de obiecte. Dintru început, ontologia este 
subordonată, pe linia teoriei cunoaşterii, problemei întemeierii 91 , şi anume 
întrebării ce experienţe sunt necesare pentru a obţine un acces direct la lucrul 
însuşi. Se pare că aici Husserl are prejudecăţi. în scrierile sale târzii se 
accentuează atât de mult rolul ego-ului transcendental, încât fenomenologia 
lui manifestă tendinţe spre o filosofie idealistă, unde totul este dependent de 
ego. Problema este în ce anume va consta această dependenţă. Pentru început 
e limpede că, potrivit filosofiei lui Husserl, poate exista doar ceea ce are în 
principiu posibilitatea de a deveni obiect pentru conştiinţă. Dar se pare că 
adeseori Husserl merge mai departe şi susţine că existenţa lumii este deja pe 
deplin determinată prin această posibilitate. în acest caz, ego-ul transcen¬ 
dental ar fi propriu-zis temeiul pentru faptul că există în genere o lume; el ar 
avea atunci rolul unui „fapt originar” absolut necesar. în alte pasaje, 
dimpotrivă, Husserl nu adoptă o poziţie atât de radicală. Cu privire la 
problema idealismului, poziţia lui Husserl nu este încă lămurită, constituind 
o provocare pentru succesorii săi. Una din temele principale ale mişcării 
fenomenologice este aşadar atitudinea care trebuie adoptată faţă de tendinţele 
idealiste din perioada târzie a lui Husserl. 

Mişcarea fenomenologică 


Gottingen şi Miinchen 

Operele lui Husserl, începând cu Logische Untersuchungen (Cercetări logice) 
şi până la Krisisdereuropăischen Wissenschaften (Criza ştiinţelor europene), 
au determinat curentul filosofic cunoscut sub numele de „mişcarea 
fenomenologică”. Această caracterizare poate da naştere uşor la neînţelegeri. 
Astfel, nu trebuie să se pornească de la faptul că este vorba despre o „şcoală” 
în adevăratul sens al cuvântului, cu un program riguros şi cu un sistem 
doctrinar unitar. A existat un consens cu privire la distanţarea de anumite 
aspecte ale filosofiei tradiţionale şi un anumit acord cu privire la anumite 
metode de lucru. Dar chiar şi aici există deosebiri mari, astfel încât mişcarea 
a fost ţinută laolaltă mai degrabă de nişte asemănări de familie, decât de un 
nucleu tare de păreri unanim împărtăşite. 

Se poate vorbi de o mişcare influentă doar pe termen lung. Orientarea 
filosofică dominantă în Germania la cotitura dintre secole şi chiar până în 
anii ‘30 era, fără îndoială, neokantianismul. La început, mişcarea feno¬ 
menologică era alcătuită dintr-un mic grup de filosofi mai tineri, răspândiţi 
în diverse universităţi germane, cum ar fi Gottingen şi Miinchen, iar mai 
târziu Freiburg şi Marburg. Iar acolo unde apăreau fenomenologi, aceştia 
nu erau întâmpinaţi cu braţele deschise. Atunci când Husserl a ajuns, după 
14 ani de la învestitura sa ca docent universitar la Halle, extraordinarius la 
Gottingen, aceasta s-a întâmplat împotriva voinţei facultăţii. Era preferat un 
istoric al filosofiei; totuşi, cu ajutorul lui Dilthey, Husserl a fost numit de 
către minister profesor în Berlin. El avea o catedră proprie, dar formal nu 
aparţinea facultăţii, care l-a boicotat ani de-a rândul. Când a fost numit 
profesor ordinar în 1906 de către minister, facultatea a vrut să respingă această 
decizie, obiectând prin lipsa de calificare. în primii ani cursurile sale au fost 
frecventate de un public redus, fapt care sugerează că Husserl nu era văzut 

ca un înnoitor al filosofiei germane. în 1916 pleacă la Freiburg, unde va 
rămâne până la moartea sa (1938).' 

în acelaşi mod se desfăşoară lucrurile şi cu Max Scheler (1874-1928), 
unul dintre cei mai cunoscuţi reprezentanţi ai mişcării fenomenologice. 
Scheler a putut să predea ca profesor abia la vârsta de 45 de ani (1919). 
Unul dintre motive trebuie să fi fost acela că fenomenologia ca orientare 
filosofică a trebuit la început să lupte pentru a obţine o poziţie universitară. 
Fenomenologii erau, din acest punct de vedere, într-o cu totul altă situaţie 
decât neokantienii, care au putut ocupa în perioada 1875-1914 un număr 
important de catedre de filosofie. în cadrul sistemului german feudal- 
patriarhal de învăţământ de dinainte şi de după primul război mondial era 
foarte important ca o mişcare academică să fie ancorată în profesorat, căci 
altfel ea era condamnată de la bun început la eşec. în primii ani, fenome¬ 
nologia s-a dezvoltat atât cât îi trebuia ca să poate supravieţui. Micile cercuri 
locale de fenomenologie împreună cu societăţile ei private au jucat un rol 
hotărâtor pentru dezvoltarea ulterioară a fenomenologiei. 

Alături de Gottingen, cu Husserl ca forţă motrice, un alt centru al mişcării 
fenomenologice înainte de primul război mondial era Miinchen. 2 Aici activa 
Theodor Lipps (1851-1914), care, de la numirea sa ca profesor în 1894, a 
format o şcoală. în scrierile sale timpurii din anii ‘80 şi ’90, el susţine o 
interpretare radical-psihologică a logicii şi se expune astfel criticii lui Husserl 
din Cercetări logice (1900/01). în discuţiile cu studenţii săi din Miinchen, 
Lipps a încercat la început să se apere împotriva criticii lui Husserl, dar a 
trebuit curând să recunoască faptul că această apărare a avut un efect contrar 
şi că studenţii săi cei mai apropiaţi s-au reorientat către Husserl. 3 

Cu oroare, Lipps a trebuit să-şi dea seama că cercul de studenţi pe 
care-1 protejase părăsise drumul său propriu şi că el însuşi ajutase, prin 
intermediul psihologismului, la dizolvarea filosofiei sale. Unul dintre aceşti 
elevi era Alexander Pfănder (1870-1941), a cărui primă carte a apărut în 
1900 şi care purta, nu întâmplător, titlul Phănomenologie des Wollens 
(Fenomenologia voinţei). Accentul cădea în principal pe aşa-numita 
psihologie descriptivă, care se pronunţa atât împotriva psihologiei cunoaşterii 
de inspiraţie anglo-saxonă (de exemplu John Stuart Mill), cât şi împotriva 
încercărilor naturaliste de a unifica psihologia cu fiziologia (de exemplu 
Fechner şi Wundt). Pfănder vedea sarcina psihologiei în descrierea 
fenomenelor psihologice, aşacum se oferă în totalitatea lor „macrocosmică”. 
Cu încercarea sa de a surprinde fenomenele psihice în totalitatea lor factică, 
Pfănder se găsea pe aceeaşi linie cu Husserl, care cerea, de asemenea, înaintea 

oricărei „teorii”, o descriere detaliată a fenomenului, aşa cum se arată de la 
sine însuşi. 

Alături de Lipps şi Pfănder, o altă figură dominantă la Munchen era 
Max Scheler. în timp ce Lipps sprijinea academic întregul proiect, iar Pfănder 
activa conştiincios, dar cam pedant ca asistent, Scheler acţiona în mediul 
filosofic ca un adevărat ferment. 4 Format de către Rudolph Eucken (1846- 
1926) şi Otto Liebmann (1840-1912) la Jena, pleacă la Munchen la 
recomandarea lui Husserl, pe care îl întâlneşte la Halle. Scheler începe să 
studieze Cercetările logice şi să discute cu prietenii săi mai tineri. Cu timpul 
ia naştere aşa-numita Societate filosofică din care, alături de Lipps, Pfănder 
şi Scheler, făceau parte, de asemenea, şi Johannes Daubert (1877-1947), 
Moritz Geiger (1880-1937), Adolf Reinach (1883-1917), iar mai târziu 
Dietrich von Hildebrand (1899-1977). Majoritatea acestor gânditori sunt 
astăzi necunoscuţi, însă au avut o mare însemnătate în răspândirea 
fenomenologiei în primele decenii ale secolului. Daubert face parte din 
figurile ciudate ale istoriei filosofiei: nu a scris niciodată nici un rând, dar 
toţi sunt de acord că a exercitat o mare influenţă prin intermediul dezbaterilor 
sale entuziaste. Printre altele, este meritul lui Daubert că după vizita sa la 
Husserl, în 1902, s-a ajuns la o legătură strânsă între Husserl şi cercul de la 
Munchen. Geiger a devenit cunoscut mai ales pentru contribuţiile sale în 
estetică. El s-a pronunţat împotriva esteticii psihologizante şi a conceput 
această disciplină ca ştiinţă a valorilor estetice. Reinach s-a ocupat cu filosofia 
dreptului, pe care o înţelegea ca doctrină apriorică a dreptului. Doctrina 
dreptului trebuie să conţină un corpus de enunţuri care să aibă acelaşi statut 
aprioric ca şi axiomele aritmeticii şi logicii. Validitatea universală, inde¬ 
pendentă de experienţă a doctrinei dreptului se întemeiază exclusiv pe 
conţinutul de semnificaţie care este exprimat în concepte precum: pretenţie, 
datorie, împuternicire, proprietate etc. Potrivit concepţiei lui Reinach, este 
posibil ca, prin intermediul unei descrieri a acestor concepte, să se specifice 
ceea ce aparţine esenţei dreptului. în fine, von Hildebrand s-a ocupat cu 
probleme de etică, în special cu acelea din domeniul teoriei acţiunii. La fel 
ca şi Scheler, a susţinut existenţa unor valori obiectiv-valabile ale existenţei 
şi a fost reprezentantul aşa-numitei etici a valorilor materiale. 

Ceea ce i-a unit pe diferiţii reprezentanţi ai mişcării era concepţia potrivit 
căreia filosofia şi ştiinţa pot şi trebuie să fie edificate pe temeiul unei descrieri 
lipsite de prejudecăţi a fenomenelor. însă, în ceea ce priveşte sensul 
conceptului de fenomen şi statutul metodic al fenomenologiei în cadrul 
filosofiei şi al ştiinţelor, nu mai putea fi vorba de un consens. Unii împărtăşeau 

concepţia lui Husserl, potrivit căreia orice filosofie şi ştiinţă adevărată trebuie 
să fie fenomenologice. Alţii, dimpotrivă, înţelegeau fenomenologia ca pe o 
disciplină fundamentală care nu putea fi ignorată, dar care, în acelaşi timp, 
nu putea să fie autonomă şi avea, deci, nevoie de o întregire prin metode ne¬ 
fenomenologice. Alţii înţelegeau fenomenologia doar ca pe o metodă 
oarecare, iar pentru un alt grup ea era pur şi simplu o disciplină anexă. 
Având în vedere faptul că, pe lângă diferitele concepţii legate de statutul 
formal al fenomenologiei, se ivise un întreg şir de dispute în ce priveşte 
conţinutul, trebuie să ne întrebăm ce anume mai reuşea să ţină laolaltă această 
„mişcare”. Numitorul comun pare să fie constituit de critica tradiţiei. Astfel, 
exista un acord general asupra faptului că filosofia trebuia repusă în drepturile 
ei vechi şi că trebuia să fie mai mult decât o istorie a filosofiei. Filosoful 
trebuia să îşi asume din nou sarcina unei filosofii sistematice, trebuia să fie 
mai mult decât un erudit istoric al filosofiei. Exista, de asemenea, consens şi 
asupra faptului că aceste exigenţe de sistem nu puteau fi formulate în cadrul 
unei concepţii naturaliste despre lume şi că filosoful trebuie să se elibereze 
de îngustimea pozitivismului şi a tendinţei sale de a reduce existenţa „la 
nimic altceva decât...”. Ei criticau laneokantieni faptul că treceau cu vederea 
tocmai realitatea efectivă. în loc de a merge „la lucrurile însele” şi de a 
descrie fenomenele, neokantienii se ocupau cu cercetarea presupoziţiilor 
cunoaşterii umane aşa cum apăreau acestea în cadrul diferitelor ştiinţe 
particulare. în ochii fenomenologilor, neokantienii se situau la adăpostul 
fragil al teoriei cunoaşterii, ocupându-se exclusiv cu rafinarea aparatului 
cunoaşterii. în loc de îngustimea formală, fenomenologii pretindeau 
deschidere pentru datul intuitiv nemijlocit, pe scurt: deschidere faţă de 
fenomene. Fireşte, rămâne întrebarea dacă această critică a neokantianismului 
era îndreptăţită; la fel de bine se poate pune întrebarea dacă fenomenologii 
erau atât de îndepărtaţi de neokantieni. 5 Este însă un fapt că Husserl cădea 
de acord în multe puncte cu neokantianul Paul Natorp. Aceasta nu schimbă 
însă faptul că ruptura cu orientările mai vechi ale filosofiei germane - 
istorismul, naturalismul (pozitivismul), neokantianismul - era resimţită de 
către fenomenologi ca o eliberare. Fenomenologii aveau sentimentul că fac 
parte dintr-o mişcare care deschide porţi noi şi redeschide altele vechi către 
faţete neluate în seamă sau uitate ale existenţei. Realitatea revenea în câmpul 
privirii într-o multitudine de aspecte, iar solicitarea de a explora aceste diferite 
moduri de a privi redevenea o sarcină fundamentală. Fenomenologia ne-a 
făcut atenţi cu privire la multitudinea straturilor lumii, purtată fiind de 
convingerea că toate aceste dimensiuni ne sunt accesibile ca fenomene dacă 

avem curajul şi puterea de „a vedea” acolo unde tradiţia, în îngustimea ei, 
închide ochii. A fi fenomenolog însemna a fi devotat concepţiei potrivit căreia 
lumea are un temei adânc, dar că noi o putem cunoaşte în cele din urmă. 
Fenomenologia era de la bun început deschisă pentru a tolera atât pasiunea 
unui Scheler, cât şi exactitatea aproape pedantă a unui Pfânder. Atât atitudinea 
vizionară cât şi descrierea exactă îşi aveau fiecare locul ei în fenomenologie. 


Anii favorabili 

în jurul anului 1910, fenomenologia părea să fi atins un punct pornind de la 
care putea să-şi ţină promisiunile. Husserl câştigase în Gottingen o poziţie 
importantă, iar legătura dintre cercul său şi fenomenologii de la Miinchen 
era strânsă. Wilhelm Schapp (1884-1965), primul elev al lui Husserl de la 
Gottingen, publică în 1910 disertaţia Beitrăge zur Philosophie der 
Wahmehmung (Contribuţii la filosofia percepţiei), care ducea mai departe 
fundamentele filosofice husserliene. în 1911 apare volumul comemorativ 
Theodor Lipps, conţinând contribuţii ale celor mai importanţi membri ai 
Societăţii Filosofice - o operă fenomenologică în adevăratul sens al 
cuvântului. în acelaşi timp, Reinach vine de la Miinchen la Gottingen, unde, 
la scurtă vreme, devine lectorul lui Husserl, iar apoi activează ca docent 
universitar. în 1912 Hedwig Martius (mai târziu Hedwig Conrad-Martius, 
1888-1966) şi Hans Lipps (1889-1941) obţin titlul de doctor sub îndrumarea 
lui Husserl. în acelaşi an Roman Ingarden (1893-1970) vine din Cracovia la 
Gottingen şi începe să studieze cu Husserl. într-o privire retrospectivă din 
1967, el relatează experienţa cercului din Gottingen: 

«Când am ajuns în primăvara anului 1912 Ia Gottingen, cercul filosofic strâns în 
jurul lui Husserl era destul de numeros şi activ. Făceau uneori lungi plimbări sau 
luau masa împreună şi discutau pasionat despre probleme fenomenologice. Şi aici 
exista o „societate filosofică”, iar în cadrul întrunirilor o anumită temă era discutată 
uneori chiar un an întreg. Pentru aceşti tineri fenomenologia era mai mult decât o 
atmosferă spirituală: era un mod de viaţă.» 

Dar lucrurile nu au mers aşa de bine pentru toţi fenomenologii; este însă 
adevărat că în acei ani Husserl exercita o influenţă crescândă chiar şi în 
afara restrânsului său cerc filosofic. De exemplu, Rudolf Otto (1869-1937), 
profesor de teologie la Gottingen începând cu 1907, a primit un impuls de 
durată din partea lui Husserl, care este ilustrat cel mai bine în cartea sa de- 

acum celebră DasHeilige (Sacrul) (1917). Chiar şi psihologia gestaltistă a 
fost influenţată de fenomenologie, ceea ce nu înseamnă, însă, că opiniile lui 
Husserl au fost preluate necritic. în vreme ce metoda descriptivă a lui Husserl 
era aplicată mai ales la fenomenele de percepţie, orientarea dată de el 
fenomenologiei către filosofia transcendentală nu aflase un ecou puternic. 
Psihologul danez Edgar Rubin (1886-1951), care studiase din 1912 până în 
1914 cu psihologul gestaltist Georg Elias Miiller (1850-1934) în Gottingen, 
povesteşte cum glumea împreună cu alţi prieteni psihologi, după un curs al 
lui Husserl, vorbind în limba „profetului”: „Momentaneitatea egoităţii mele 
stă în necesitabilitatea savurabilităţii cafelei”. Modul de exprimare al lui 
Husserl apărea excentric, iar perspectivele deschise de filosofia sa erau puţin 
înţelese; însă descrierea fenomenologică a experienţei şi a experimentatului 
a avut, cu toată complexitatea sa, un efect nemijlocit. 

Dacă privim cu atenţie problemele cu care se ocupa fenomenologia în 
prima sa perioadă, remarcăm diversitatea de teme abordate. Toate disciplinele 
filosofice erau de la bun început reprezentate: logica, teoria cunoaşterii, 
metafizica, etica, filosofia dreptului, estetica, psihologia filosofică. Acest 
fapt se vădeşte cu cea mai mare claritate în Jahrbuch fiir Philosophie und 
phănomenologische Forschung (Anuarul pentru filosofie şi cercetare 
fenomenologică), care a fost editat în perioada 1913-1930. Primul volum a 
fost alcătuit din lucrări devenite clasice ale fenomenologiei: Ideen zu einer 
reinen Phănomenologie und phănomenologische Philosophie (Idei pentru 
o fenomenologie pură şi o filosofie fenomenologică) (Husserl), Der 
Formalismus in der Ethik und die materiale Wertethik (Formalismul în etică 
şi etica materială a valorilor) (Scheler), Beitrăge zur Phănomenologie des 
ăsthetischen Genusses (Contribuţii la fenomenologia plăcerii estetice) (Gei- 
ger), Zur Psychologie der Gesinnungen (Despre psihologia gîndurilor) 
(Pfânder), Die apriorischen Grundlagen des burgerlichen Rechtes (Funda¬ 
mentele a priori ale dreptului civil) (Reinach). Aceste tratate cuprindeau 
domenii diverse cum ar fi teoria cunoaşterii şi ontologia (Husserl), etica 
(Scheler), estetica (Geiger), psihologia (Pfânder) şi filosofia dreptului 
(Reinach). Fenomenologia părea să se consolideze treptat. 


Ruptura 

A venit apoi anul 1914 şi războiul. Cercul de la Gotingen s-a destrămat. 
Mulţi dintre membrii săi au trebuit să plece pe front, unde şi-au dat viaţa, 
cum i s-a întîmplat lui Adolf Reinach în 1917. Alţii au supravieţuit frontului, 

dar nu au mai adus contribuţii la filosofia germană. Acesta e cazul rusului 
Alexander Koyre (1882-1964) şi al lui Jean Hering (1890-1 966). Doar puţini 
au rămas la Gottingen, cum a fost Edith Stein (1891-1942), asistenta lui 
Lipps şi, mai târziu, a lui Husserl. Cercul fenomenologic de la Gottingen îşi 
trăia ultimele clipe. 

în mod semnificativ, Husserl părăseşte în 1916 Universitatea din 
Gottingen, pentru a ocupa un post de profesor la Freiburg. Din acel moment 
începe o nouă epocă în istoria fenomenologiei. Husserl a trebuit nu doar să 
o ia din nou de la început: el şi-a schimbat şi modul de a filosofa. Membrii 
cercului de la Gottingen şi o parte din fenomenologii de la Miinchen erau 
încă influenţaţi de programul husserlian al unei fenomenologii descriptive, 
aşa cum este el exprimat în Cercetări logice. Dimpotrivă, elevii lui Husserl 
de la Freiburg au fost confruntaţi de la bun început cu fenomenologia sa 
transcendentală. Aceasta a cauzat o ruptură în mişcarea fenomenologică. 
Husserl şi-a format din nou elevi în perioada freiburgheză, dar a trebuit în 
acelaşi «imp să recunoască faptul că elevii săi mai vechi îi respingeau noile 
opinii, care tindeau din ce în ce mai mult spre o orientare idealistă. Husserl 
rămânea însă şi acum „marele părinte”(the grand old man) al fenomenologiei, 
însă nu şi modelul necontroversat al mişcării fenomenologice. O dată ce 
aceasta şi-a găsit în Martin Heidegger (1889-1976) - asistent al lui Husserl 
din 1919 până în 1923 - un alt purtător de cuvânt, au fost articulate cu totul 
alte tonalităţi ale expresiei filosofice. Husserl şi filosofia lui treceau acum în 
fundal, chiar dacă problemele fundamentale şi perspectivele deschise de 
Logische Untersuchungen continuau să rămână influente. 

Max Scheler: 
Valoare şi persoană 


Filosoful demonic 

Dintre fenomenologii timpurii, Max Scheler (1874-1928) a fost, fără 
îndoială, cel mai strălucitor. De la bun început, el a fost un răzvrătit, care 
cu greu putea fi încadrat într-o tipologie. Fiu al unei mame evreice şi al 
unui tată protestant, Scheler a mers de timpuriu pe propriul său drum, 
convertindu-se la catolicism la vârsta de paisprezece ani, o turnură care se 
va dovedi curând la fel de problematică ca şi timpuria sa raportare la elementul 
religios. De-a lungul întregii sale vieţi el a oscilat între apropierea de credinţa 
catolică şi respingerea acesteia, a cărui dogmatică rigidă pare să n-o fi adoptat 
niciodată. Relaţia sa cu filosofia şi filosofii a fost, de asemenea, oscilantă. 
La început, Scheler a studiat la Jena cu Rudolph Eucken (1846-1926), filosof 
al culturii şi religiei, dar la propriul punct de vedere filosofic va ajunge abia 
prin contactul cu fenomenologia. Scheler îl întâlneşte pentru prima dată pe 
Edmund Husserl în 1901, la o petrecere a colaboratorilor revistei filosofice 
Kantstudien (Studii kantiene), dată de Hans Vaihinger. El va scrie mai târziu 
despre această întâlnire, amintind faptul că punctul de plecare al relaţiei lor 
a fost o discuţie privitoare la conceptele de intuiţie şi percepţie. Nemulţumit 
de filosofia kantiană, în preajma căreia stăruise până atunci, Scheler i-a spus 
lui Husserl că „a ajuns la convingerea că conţinutul datului intuiţiei noastre 
este la origine mult mai bogat decât ceea ce poate fi descoperit prin 
intermediul sensibilităţii, prin derivatele ei şi prin formele logice ale unităţii.” 
Când şi-a exprimat faţă de Husserl această opinie, remarcând că vede în 
acest mod de a înţelege un nou principiu fertil pentru edificarea filosofiei 
teoretice, Husserl i-a răspuns că şi el a întreprins în noua sa lucrare despre 
logică, în curs de apariţie, o extindere analogă a conceptului de intuiţie 
asupra aşa-numitei «intuiţii categoriale»”. 1 



Max Scheler 


101 


în mod semnificativ tocmai interpretarea cunoaşterii ca intuiţie, deci 
ca privire directă a lucrului însuşi, a fost cea care l-a condus pe Scheler la 
fenomenologie. Pentru el, fenomenologia era un mijloc în vederea extinderii 
domeniului de reflecţie al filosofiei spre acele sfere care sunt experimentate 
într-o prezenţă imediată. în acest fapt poate fi originată apropierea sa de 
filosofia husserliană, dar şi germenele rupturii de aceasta, deoarece, în timp 
ce Husserl privea fenomenologia ca ştiinţă a temeiurilor filosofiei, pentru 
Scheler fenomenologia reprezenta, în ultimă instanţă, doar un mijloc la care 
trebuia renunţat sau care trebuia înlocuit, atunci când acest lucru se impunea. 

în 1907 Scheler a părăsit Jena şi a ajuns, la recomandarea lui Husserl, 
asistentul lui Theodor Lipps la Miinchen. Mutarea de la Jena la Miinchen 
nu a fost doar o chestiune academică, ci a fost însoţită, ca de altfel multe 
alte lucruri în viaţa lui Scheler, de o poveste scandaloasă. La o petrecere în 
cadru universitar, Amelie, soţia lui Scheler, iscase animozitate într-o Jenă 
caracterizată de vederi înguste şi docilitate, deoarece pălmuise una dintre 
doamnele de faţă, învinuind-o că ar avea o relaţie amoroasă cu Scheler, 
scuzându-se, însă, imediat. 2 Au existat multe astfel de istorii în viaţa lui 
Scheler. După ce s-a despărţit de Amelie ca urmare a scandalului de la 
Jena, Scheler a fost din nou căsătorit, însă pentru scurtă vreme. Cea de-a 
doua sa soţie, Maerit, părea să aibă aceeaşi înclinaţie pentru senzaţional 
ca şi Amelie. La puţin timp după divorţ, a acordat un interviu cotidianului 
sociahstDie Mtinchner Post, unde a afirmat că Scheler se îngloda în datorii 
pentru a-şi putea achita vizitele la prostituate, lăsându-şi soţia şi copiii să 
trăiască în mizerie. Noul scandal a dus la somaţia, adresată în 1910 lui 
Scheler, de a-şi da demisia, acesta pierzând dreptul de a preda la vreo altă 
universitate germană. 3 

Husserl i-a venit din nou în ajutor, mijlocindu-i mutarea la Gottingen 
(1911). în curând însă, avea să dovedească că nu exista nici un temei pentru 
o colaborare mai strânsă între Scheler şi Husserl. Pe Husserl îl irita faptul că 
Scheler se afişaîn particular ca „maestru fenomenolog”, ţinând în cafenelele 
locale cursuri improvizate pe teme fenomenologice. De aceea, şederea lui 
Scheler la Gottingen a fost scurtă, acesta reîntorcându-se după un semestru 
la Miinchen, unde îl aştepta Maerit. 

Deşi relaţia personală dintre Husserl şi Scheler se răcise, acesta din 
urmă a devenit coeditor al revistei Phănomenologisches Jahrbuch (Anuarul 
fenomenologic). Aici a publicat, în 1913, opera sa principală, Der Formalis- 
mus in der Ethik und die materiale Wertethik (Formalismul în etică şi etica 
materială a valorilor). Prezentarea de mai jos se va concentra mai ales asupra 



102 


Filosofia germană 


acestei opere, deoarece lucrările de mai târziu se desfăşoară în afara 
demersului fenomenologic, în special cele de după 1919, din perioada 
profesoratului său la Koln, cum ar fi Vom Ewigen Menschen (Despre omul 
etern) (1921) şi Die Stellung des Menschen im Kosmos (Locul omului în 
cosmos) (1928). Fenomenologia a fost şi a rămas pentru Scheler doar un 
instrument practic. 


Filosofia morală întemeiată fenomenologic 

Scheler utilizează fenomenologia în chip polemic împotriva a două concepţii 
contemporane despre om şi despre acţiunea etică responsabilă. Pe de o parte, 
el ia atitudine împotriva tendinţelor formaliste unilaterale prezente în filosofia 
morală kantiană şi neokantiană, altfel spus, împotriva eticii datoriei (deon¬ 
tologice). Pe de altă parte, el critică cu aceeaşi vehemenţă adversarul tradi¬ 
ţional al filosofiei kantiene, şi anume etica consecinţelor (utilitarismul), deoa¬ 
rece aceasta nu ia destul de în serios critica kantiană. El însuşi încearcă să-şi 
găsească o nouă poziţie între aceste puncte de vedere clasice. 

Scheler este de acord, împreună cu Kant, că valoarea morală a unei 
acţiuni depinde exclusiv de intenţia care a stat la baza acesteia. Atunci când 
cineva se străduie întreaga viaţă să facă bine, acesta este din punct de vedere 
moral un om bun, indiferent dacă reuşeşte într-adevăr să facă sau nu binele. 
Scheler merge într-atât de departe încât afirmă că urmările faptice ale unei 
acţiuni sunt cu totul indiferente pentru judecata morală a acţiunii şi a celui 
care acţionează. 4 Acest punct de vedere poate fi lămurit printr-un exemplu. 
Să admitem că cineva strânge în timpul său liber bani pentru o organizaţie 
umanitară, în scopul de a veni în ajutor populaţiei dintr-o ţară în curs de 
dezvoltare care a fost lovită de o catastrofă naturală. Să admitem, mai departe, 
că mai târziu s-a dovedit că banii strânşi au ajuns în buzunarele unui grup de 
generali corupţi, care au folosit banii pentru cumpărarea de arme folosite cu 
scopul de a extermina populaţia lovită de catastrofă. în acest caz o intenţie 
bună a dus la o acţiune care a atras după sine nemijlocit consecinţe nefaste. 
Deşi acţiunea a contribuit în acest fel la extinderea răului în lume, Kant şi 
Scheler ar susţine că aceasta este bună din punct de vedere moral, deoarece 
aceasta a avut drept cauză voinţa de a face bine. Omul este stăpânul voinţei 
proprii şi poate decide singur dacă vrea binele sau răul. Omul trebuie judecat 
doar în funcţie de această voinţă de a face binele sau răul. Omul nu are însă 
nici o garanţie că acţiunea sa va produce consecinţele dorite. De aceea, din 

punct de vedere moral, omul poate fi făcut responsabil doarpenlru intenţia 
lui de a face binele, fiind irelevant dacă omul face intr-adevăr prin acţiunea 
sa ceva bun sau nu. 

Până aici Scheler şi Kant sunt de acord. Scheler critică însă la Kant 
faptul că acesta ar trage concluzii eronate în ceea ce priveşte fundamentele 
eticii. Această critică se sprijină pe o înţelegere unilaterală a lui Kant, care 
face abstracţie de celelalte presupoziţii ale filosofiei kantiene. Această 
unilateralitate îi permite lui Scheler să-şi construiască un adversar, pentru 
ca, printr-o delimitare faţă de acesta, să evidenţieze mai limpede propriul 
punct de vedere. Potrivit lui Scheler, Kant are dreptate doar în măsura în 
care etica trebuie să se întemeieze exclusiv pe principii care oferă posibilitatea 
de a-1 face pe om răspunzător din punct de vedere moral pentru acţiunile 
sale. Acest lucru exclude însă faptul ca principiile etice să pretindă din partea 
mea ca eu, în cazul care vreau să acţionez în conformitate cu aceste prin¬ 
cipii, să realizez efectiv un bine atunci când acţionez. Căci atât faptele bune 
efective din această lume, cât şi concepţia mea despre felul în care intervin 
efectiv prin aceste fapte bune, au un caracter accidental, care exclude libertatea 
mea şi, prin aceasta, răspunderea mea morală. Potrivit lui Scheler, Kant 
ajunge la concluzia eronată că o etică care este independentă de conţinutul 
bun sau rău al consecinţelor acţiunilor individului nu poate avea nici un 
conţinut. De aceea este important să găsesc un principiu etic pur formal de 
care să mă pot folosi ca fir conducător al acţiunilor mele. Kant formulează 
acest principiu formal astfel încât în frecare situaţie am datoria de a acţiona 
în concordanţă cu astfel de principii, a căror valabilitate generală va putea fi 
recunoscută de orice fiinţă raţională (aşa-numitul imperativ categoric). în 
ceea ce priveşte acţiunea mea va trebui să mă las ghidat întotdeauna de acest 
principiu suprem, pur formal. Atunci când o acţiune este îndeplinită în 
conformitate cu acest principiu, ea este bună din punct de vedere moral, 
indiferent de tipul de acţiune bună care este în fapt promovată sau împiedicată. 

Scheler respinge această etică formalistă, atrăgând atenţia că este 
neesenţial din punct de vedere etic dacă o acţiune realizează o valoare şi, 
prin aceasta, promovează binele în lume, însă de aici nu reiese că valorile 
însele sunt lipsite de însemnătate pentru etică. 5 Kant trece cu vederea, 
susţine Scheler, că este important din punct de vedere moral ce valori 
doresc să realizez, deşi acesta are dreptate atunci când susţine că din punct 
de vedere moral este indiferent dacă valorile sunt într-adevăr realizate sau 
nu. Scheler vrea să delimiteze valorile realizate, bunurile deja existente în 
lume, de valorile în sine. „Bunul...este obiect valoric." 6 Un astfel de obiect 

valoric există într-un anumit moment şi într-un anumit loc. în schimb, 
valoarea îşi păstrează valabilitatea independent de un anumit moment sau 
de un anumit loc. Valorile sunt realizate în obiectele valorice individuale 
(bunurile efective), dar ele nu pot fi reduse la obiectele valorice ca purtători 
de valoare. Frumuseţea, de exemplu, este o valoare care există ca atare 
independentă de timp şi loc, dar care se realizează în anumite momente şi 
în anumite locuri în lucrurile frumoase individuale. Obiectul individual 
frumos, o vază grecească de exemplu, este purtător al valorii estetice 
„frumuseţe”. însă această valoare nu se epuizează în obiectul individual 
frumos care există ca bun estetic efectiv. Vaza grecească (bunul estetic) a 
luat fiinţă într-un anumit moment şi va dispărea într-un altul. în schimb, 
valoarea „frumuseţe” nu este legată de anumite momente în care este 
realizată. în timp ce bunurile efective pătrund în lumea reală, supunându- 
se în acest fel caracterului întâmplător al acestei lumi, valorile se află 
deasupra acestui caracter întâmplător. Valorile alcătuiesc un câmp obiectual 
autonom şi intră într-o relaţie reciprocă necesară. Altfel spus, anumite 
valori de rang mai înalt trebuie preferate altor valori, subordonate primelor, 
„întrajutorarea”, de exemplu, este în mod necesar o valoare de rang mai 
înalt decât „brutalitatea”; de aceea este mai bine să promovezi întrajutorarea 
decât brutalitatea. Dacă societatea este caracterizată de întrajutorare sau 
brutalitate, are, în ultimă instanţă, un caracter empiric. Trebuie să fim de 
acord cu Kant în măsura în care este irelevant din punct de vedere etic 
dacă acţiunile noastre promovează într-adevăr întrajutorarea (un bine) sau 
brutalitatea (un rău), deoarece nu se poate stabili cu precizie ce urmări vor 
avea acţiunile noastre. Cu alte cuvinte etica nu trebuie să ia în considerare 
un conţinut empiric, accidental, şi nici consecinţele factice ale acţiunilor 
noastre. însă acest lucru nu exclude faptul că etica poate avea un conţinut, 
prin aceea că este important din punct de vedere etic ce valori încercăm să 
realizăm. Atunci când valorile se află într-un raport necesar, edificând o 
ierarhie valorică supratemporală, etica a dobândit un conţinut non-em- 
piric. Prin urmare, cercetarea raporturilor dintre valori are cea mai mare 
importanţă din punct de vedere etic. Face parte din convingerea etică 
fundamentală a voinţei faptul că aceasta se raportează la o ierarhie valorică 
a lumii şi că tinde să realizeze anumite valori, în timp ce altele trec în 
planul secund. 7 Pe acest temei, Scheler respinge concepţia kantiană 
formalistă privitoare la etică. în locul acesteia, el argumentează în favoarea 
unei etici determinate din punct de vedere al conţinutului („materială”), 
care să se întemeieze pe o examinare a relaţiilor dintre valorile relevante 

din punct de vedere etic. în mod semnificativ, tratatul lui Scheler din anul 
1913 poartă titlul: Formalismul în etică şi etica materială a valorii. 


Valorile date prin experienţă 

Rămâne un fapt discutabil dacă I. Kant este atât de formalist precum îl 
interpretează Scheler. Totuşi, este de netăgăduit faptul că în filosofia 
valorilor Scheler h depăşeşte pe Kant şi pe neokantieni. El ia ca punct 
de plecare extinderea conceptului husserlian de fenomen, care include 
şi structura eidetică dată de intuiţia fenomenologică a esenţelor. 8 Valorile 
sunt pentru Scheler un tip anume de fenomene, pe care le putem clarifica 
prin indicarea anumitor experienţe fenomenologice. Aşa cum se poate 
distinge între mărul existent efectiv şi esenţa mărului, tot astfel se poate 
distinge între obiectul frumos existent efectiv (bunul estetic) şi frumuseţea 
în sine. După cum mărul poate fi atribuit lumii existente efectiv, iar 
esenţa mărului lumii accesibile a priori, tot astfel, obiectul frumos apar¬ 
ţine lumii reale, în timp ce frumuseţea ca valoare poate fi atribuită unui 
domeniu obiectual ideal de sine stătător, care se raportează a priori la 
lumea efectivă a bunurilor (a valorilor realizate). 9 Sarcina fenomenologiei 
este să facă posibilă o experienţă (intuiţie) a acestei lumi a valorilor, 
astfel încât să putem da o explicaţie apriorică a structurii ierarhizate a 
sistemului de valori. 

Se pune însă problema tipului de experienţă care ne-ar putea oferi 
această înţelegere a ierarhiei valorilor. Noi experimentăm lucrurile 
perceptibile percepăndu-le şi avem un acces direct, intuitiv la esenţa lor 
prin cunoaşterea apriorică a acesteia. Altfel stau lucrurile cu bunurile şi 
valorile. Scheler respinge orice încercare de găsi o serie de caracteristici 
empirice, cu ajutorul cărora s-ar putea identifica un bun sau o valoare. 10 în 
acest punct, eforturile sale converg cu cele ale englezului George Edward 
Moore (1873-1958)", care a considerat acest tip de încercare un exemplu 
de eroare naturalistă. Dacă bunurile nu pot fi cunoscute pe cale empirică, 
atunci nici nu ne putem aştepta ca experienţa apriorică a valorilor să 
corespundă univoc experienţei apriorice aesenţei lucrurilor. Schelereste de 
părere că experienţa valorilor ar trebui căutată în altă parte decât în percepţie 
şi în gândire, şi anume în sentimente. 12 Un bun este experimentat printr-o 
relaţie afectivă cu acesta, iar valorile sunt experimentate prin experienţa 
structurilor apriorice care caracterizează aceste acte afective. Nu doar obiectul 

empiric şi actul empiric de cunoaştere au structuri apriorice, ci şi latura 
emoţională a spiritului are un conţinut aprioric. 13 

Scheler susţine că viaţa afectivă deţine o structură apriorică proprie, 
dar contestă, în acelaşi timp, că raportul dintre valori ar fi unul produs de 
noi. 14 Caracterul aprioric al valorilor îşi are sediul în sentimente, iar experienţa 
acestor valori se întemeiază pe acte care sunt total diferite de percepţie şi 
gândire. Totuşi, se poate vorbi şi aici de o cunoaştere care beneficiază de 
acelaşi statut „obiectiv” ca şi cunoaşterea apriorică a relaţiilor esenţiale dintre 
obiecte. Afirmaţia lui Scheler, conform căreia experienţa valorilor şi-ar avea 
sediul în viaţa afectivă, nu are de aceea nimic de-a face cu relativismul 
valoric, care este susţinut de unele voci în cadrul pozitivismului logic. Viaţa 
afectivă este o sferă a experienţei (un tip de act), cu ajutorul căreia dobândim 
o cunoaştere apriorică a relaţiilor interne dintre valori. Valorile se referă la 
anumite forme de experienţă afectivă. Dacă trebuie experimentată o anumită 
valoare, atunci aceasta revendică o anumită atitudine afectivă de la cel care 
se raportează la valoare. De asemenea, anumite sentimente se raportează la 
anumite tipuri de valori. Sarcina fenomenologiei este de a revela aceste 
relaţii apriorice dintre experienţa afectivă şi valoare. Faptul că oamenii trăiesc 
ceva de fiecare dată diferit nu schimbă cu nimic datele problemei. 
Experienţele noastre prin intermediul simţurilor sunt şi ele influenţate de 
neînţelegerile şi inadvertenţele existente între oameni, dar aceasta nu schimbă 
nimic din faptul că în principiu este posibilă o descriere fenomenologică a 
relaţiilor apriorice dintre formele umane ale experienţei (tipurile de acte) şi 
obiectele experienţei. 

Scheler susţine că acelaşi lucru este valabil şi în ceea ce priveşte 
raportul dintre sentimente şi valori. De aceea, referitor la întrebarea pri¬ 
vind valabilitatea obiectivă a înţelegerii noastre a valorilor, este nerelevant 
faptul că toţi oamenii sunt de acord să accepte o valoare sau nu, deoarece 
este posibil ca anumite valori să poată fi cunoscute doar de un singur 
om. 15 Noi cunoaştem prin mijlocirea sentimentelor relaţiile esenţiale, 
obiective dintre valori, dar aceste relaţii sunt independente de faptul că 
noi le cunoaştem. Pentru o valoareeste caracteristic faptul că aceasta trimite 
la o serie de acte afective posibile, prin intermediul cărora poate fi 
cunoscută. Din punctul de vedere al obiectivităţii valorii este indiferent 
dacă valoarea va fi experimentată efectiv sau dacă ea este experimentată 
de către un singur om. 

Persoana şi iubirea 

Scheler crede că poate stabili o ierarhie între diversele modalităţi de a fi ale 
valorii şi experienţele valorii corespunzătoare acestora. 16 Pe treapta cea mai 
de jos există plăcutul şi neplăcutul, care sunt cunoscute prin plăcere şi 
suferinţă, anume prin plăcerea simţurilor şi durere. Plăcutul este relativ la 
omul individual şi cultura din care acesta face parte, dar diferenţierea dintre 
plăcut şi neplăcut în sine este absolută. în consecinţă, este valabil în chip a 
priori faptul că o fiinţă care poate avea senzaţii va prefera plăcutul 
neplăcutului. Următoarea treaptă se referă la aşa-numitele valori vitale, care 
sunt legate de viaţa ca atare. în cadrul acestei sfere există contradicţia dintre 
nobil şi comun, care provoacă sentimente precum bucuria şi curajul, fiica şi 
ura. Pe treapta a treia se află valorile spirituale, ca de exemplu: frumos-urât 
sau dreptate-nedreptate, precum şi multe alte valori ale cunoaşterii. Acestea 
ni se revelează în experienţe estetice, într-o conştiinţă a dreptăţii şi în atitudinea 
filosofico-ştiinţifică. în sfârşit, există o serie de valori care au de-a face cu 
sacrul şi non-sacrul şi care sunt experimentate prin trăiri precum fericirea, 
respectiv disperarea. 

Potrivit lui Scheler, există o delimitare clară între aceste patru moduri 
de a fi ale valorii. De aceea, este imposibil sa reduci trăirea caracteristică 
unui nivel la experienţele altuia. în plus, valorile sunt clasificate în funcţie 
de statutul lor în superioare şi inferioare. 17 Dacă se iveşte un conflict, deoarece, 
de exemplu, o persoană nu poate viza în acelaşi timp plăcutul şi ceea ce este 
drept, atunci persoana respectivă trebuie, în mod necesar, să năzuiască spre 
valorile superioare în detrimentul celor inferioare. 

Iubirea ocupă un loc special în sfera sentimentelor. în timp ce dorinţa 
carnală şi răzbunarea sunt fenomene de reacţie, iubirea este, potrivit lui 
Scheler, un sentiment spontan. De aceea, el respinge hotărât proverbul potrivit 
căruia „dragostea orbeşte” 18 . Doar dorinţa carnală este oarbă; iubirea, în 
schimb, este originea oricărei „obiectivităţi” autentice în raportul nostru cu 
lucrurile, persoanele şi valorile. în relaţia de iubire, omul este deschis pentru 
ceea ce este valoros, deoarece prin iubire omul se eliberează de toate legăturile 
trupeşti şi egoiste. Alte sentimente, ca de exemplu sentimentul dreptăţii, au 
de asemenea acest caracter „obiectiv”. Iubirea se caracterizează însă prin 
faptul că nu rămâne la valorile date, ci impulsionează spre valori potenţial 
superioare. 19 Prin faptul că depăşeşte mereu valorile deja trăite şi prin faptul 
că năzuieşte spre valori superioare, ce lărgesc permanent câmpul experienţei, 
iubirea joacă un rol central în eterna noastră căutare a unor puncte de reper. 

Există multe forme de iubire, cum ar fi cea pentru frumos, pentru 
cunoaştere sau pentru artă. Iubirea capătă o semnificaţie etică doar atunci 
când iubim o persoană ca ceva valoros în sine. 20 Iubirea pentru o persoană 
nu are nimic de-a face cu iubirea unui bun real pe care îl putem găsi în 
această persoană. Dacă iubim o persoană pentru că este frumoasă, talentată, 
fermecătoare sau plină de tact, atunci nu o iubim ca persoană, ci deoarece - 
mai mult sau mai puţin accidental - se poate spune ceva bun despre ea. 
Toate acestea însă se pot pierde: frumuseţea poate pieri, talentul poate 
degenera în senilitate, farmecul în platitudine, iar tactul în insensibilitate. Ar 
trebui, oare, să nu mai iubim nici o persoană? Nu trebuie să iubim doar 
oamenii buni, ci pe toţi, în măsura în care sunt persoane şi, prin aceasta, 
purtători de valoare. în acest sens, iubirea este absolută şi aceasta deoarece 
ea nu este dependentă de posibilele schimbări ale calităţilor persoanei. 

Persoana şi dragostea deţin un rol privilegiat în etica lui Scheler. Lui i 
se datorează, în mare măsură, distincţia dintre conceptele de „persoană" şi 
„conştiinţă", „eu“ sau „om". Faptul că „persoana” nu se suprapune 
conceptului de conştiinţă, rezultă, potrivit lui Scheler, din faptul că animalele 
au conştiinţă, dar nu sunt persoane. Nici conceptul de eu nu este identic cu 
cel de persoană. Scheler afirmă, contrar lui Kant, că eu am experienţa eului 
meu individual. Aceasta nu coincide nici cu un conţinut special al experienţei, 
nici cu o sumă sau ordine a unor astfel de conţinuturi ale experienţei. 
Dimpotrivă, eul este experimentat deja în fiecare experienţă. 21 Eul nu este 
acelaşi lucru cu persoana, deoarece şi o fiinţă raţională pură, fără pasiune şi 
sentiment ar fi un eu, dar o astfel de fiinţă nu ar putea fi desemnată în mod 
corect drept persoană. în ciuda concepţiei sale accentuat antinaturaliste despre 
om, omul nu este identic cu conceptul de persoană. Astfel, el refuză orice 
încercare de a oferi o definiţie biologică sau psihologică a omului ca animal 
superior cu proprietăţi speciale, cum ar fi sentimentele, memoria, inteligenţa 
şi capacitatea de a alege. 22 în schimb, el înţelege omul ca fiinţă care se 
transcende pe sine, viaţa sa fi chiar întregul vieţii. 23 Deoarece omul expe¬ 
rimentează şi realizează valori care depăşesc simplele valori vitale, el 
transcende sfera vieţii pur biologice şi psihologice. însă toate acestea nu 
sunt suficiente pentru a face din om o persoană. Copiii şi deficienţii mintal 
sunt oameni, însă nu persoane în sensul lui Scheler. Pentru a fi persoană, se 
cere un anumit nivel spiritual. în primul rând persoana trebuie să se comporte 
coerent 24 , adică acţiunile sale să poată fi interpretate ca expresie a unei vieţi 
coerente, cu sens, şi nu ca o verigă a unui lanţ cauzal. în al doilea rând, omul 
trebuie să fie matur, să aibă deci capacitatea de a cunoaşte nemijlocit dacă o 

voinţă, un sentiment sau o idee provine de la sine sau de la altcineva. Atât 
timp cât omul vrea ceva doar pentru că părinţii săi sau cei de aceeaşi vârstă 
cu el doresc acel lucru, el nu este încă matur şi, prin urmare, nici persoană, 
în sfârşit, o persoană trebuie să se perceapă stăpână pe corpul său şi să fie în 
stare să acţioneze prin corpul său. Doar atunci când aceste trei cerinţe sunt 
îndeplinite omul este o persoană. 

Scheler refuză posibilitatea de a concepe persoana ca un obiect între 
alte obiecte. 25 Orice ţine de om (corpul şi Eul acestuia) conţine ceva obiectual; 
persoana şi actele de conştiinţă în care se realizează persoana sunt partea 
complementară subiectivă a oricărui obiect posibil. Scheler îi anticipează 
aici pe Jaspers şi pe Heidegger şi se situează în opoziţie, de exemplu, cu 
Nicolai Hartmann, care înţelege persoana ca obiect al eticii. 26 Hartmann şi 
Scheler concordă însă în înţelegera persoanei ca purtător de valori personale. 
Potrivit lui Scheler, acestea sunt cele mai înalte în ierarhia valorilor, astfel 
încât etica se orientează, în ultimă instanţă, în funcţie de realizarea unor 
astfel de valori personale. Fiecare persoană are esenţa ei individuală, 
valoroasă, pe care trebuie să o realizeze. Persoana nu este acest individ anumit, 
în măsura în care are o serie de proprietăţi particulare sau în măsura în care 
ocupă o anumită poziţie în cadrul spaţio-temporal. 27 Dimpotrivă, persoana 
este un individ concret, deoarece are de îndeplinitîn viaţă o sarcină exclusiv 
individuală, căreia îi aparţin o serie de valori care îi revin în esenţă acestei 
persoane. Iubirii îi este conferită în acest punct o importanţă majoră. Prin 
intermediul acesteia experimentăm valorile superioare care au valabilitate 
tocmai pentru această persoană. Adevărata iubire trece dincolo de fiinţa 
factică a persoanei şi o înţelege pe aceasta în lumina unui şir de valori, pe 
care ea şi numai ea le poate aduce în lumea factică, prin aceea că realizează 
valorile superioare prin intermediul vieţii ei. De aceea, iubirea nu este 
niciodată abstractă, ci întotdeauna orientată spre individ în unicitatea sa. 
Scheler concluzionează de aici că cel mai înalt ideal etic nu poate fi gândit 
niciodată ca o societate de persoane izolate, ci ca o comunitate de persoane 
solidare™, care îşi recunosc reciproc individualitatea, căci fiecare persoană 
este un unic purtător de valori. O astfel de societate solidară îi va recunoaşte 
fiecărui individ valoarea lui proprie, individuală, solicitând totodată de la 
acesta să-şi îndeplinească obligaţiile faţă de ceilalţi oameni. Scheler are 
convingerea că poate deduce acest ideal etic printr-o analiză pur 
fenomenologică. Faptul căse apropie prin aceastade o interpretare religioasă 
proprie tradiţiei creştine se va observa cu claritate abia în opera târzie a lui 
Scheler. Prin aceasta el se situează, însă, în afara analizei fenomenologice. 

Poul Liibcke 


Nicolai Hartmann: 
Filosofia ca metafizică critică 


Filosoful academic 

Max Scheler şi Nicolai Hartmann (1882-1950), mai tânăr cu opt ani decât 
acesta, se completează unul pe celălalt în multiple privinţe. Ambii şi-au 
început cariera filosofică independent de fenomenologie, în care au văzut 
mai degrabă un mij loc în slujba propriilor năzuinţe filosofice, decât o doctrină 
de sine stătătoare. Forţa fenomenologiei consta pentru ei în capacitatea 
acesteia de a deschide posibilitatea unor variate căi descriptive. Din acest 
motiv, ei au luat atitudine hotărât împotriva încercării lui Husserl de a conferi 
fenomenologiei în opera sa târzie o orientare transcendentală. Fenomenologia 
era atât pentru Scheler, cât şi pentru Hartmann un punct de plecare al filosofiei, 
nu însă şi ultimul ei cuvânt. Lucrările lor tratează, până la un anumit punct, 
aceleaşi probleme. Astfel, Hartmann în a sa Ethik (Etica) (1926) s-a referit 
explicit la scrierea lui Scheler Der Fonnalismus in der Ethik unddie materiale 
Wertethik (Formalismul în etică şi etica materială a valorii) (1913). în ceea 
ce priveşte atitudinea lor fundamentală faţă de filosofie erau însă extrem de 
diferiţi; faptul că totuşi sunt asociaţi demonstrează amploarea mişcării 
fenomenologice. Diferenţele se arată deja pe plan psihologic. în timp ce 
Scheler era coleric şi temperamental, Hartmann era filosoful rece, raţional, 
academic. Acolo unde Scheler a procedat poetic, impulsiv, Hartmann s-a 
dovedit a fi un filosof sistematic. Sau, cum s-a exprimat o dată Scheler 
într-o manieră mai puţin ortodoxă: „Hărnicia dumneavoastră şi geniul meu, 
acestea ar da un filosof!” 1 

Hartmann s-a născut la Riga, a studiat medicina, filologia clasică şi 
filosofia, mai întâi laDorpat, apoi la St. Petersburg şi Marburg. Acolo ajunge 
sub influenţa neokantienilorCohen (1842-1918) şi Natorp (1854-1924), iar 
sub îndrumarea celui din urmă obţine titlul de doctor în anul 1907. Opera sa 

târzie poate fi înţeleasă ca o continuă dezbatere cu neokantianismul. Acest 
lucru este exprimat clar în Grundziigen einer Methaphysik der Erkentnnis 
(Trăsături fundamentale ale unei metafizici a cunoaşterii) (1921), care a 
apărut la un an după acceptarea postului de profesor extraordinar la Marburg. 

Hartmann a păstrat de-a lungul vieţii ritmul de lucru pe care şi-l însuşise 
ca student la St. Petersburg. 2 El se scula în jurul prânzului şi lucra eficient 
abia după miezul nopţii. Ţinea cursuri după amiaza sau seara, iar rundele de 
discuţii purtate în continuarea acestora cu studenţii se întindeau până noaptea 
târziu. Dacă luăm în consideraţie doar acest fapt, putem întrevedea conflictul 
inevitabil cu Heidegger, care îşi programa cursurile la ora şapte dimineaţa, 
în acei doi ani în care au colaborat în calitate de colegi la Marburg, au 
încercat de mai multe ori să reia dialogul, dar fără succes. Se povestea 3 că 
discuţiile lomoctume erau deschise cu plăcere de Heidegger, dar, spre miezul 
nopţii, când Hartmann prindea viaţă, Heidegger obosea şi era nevoit să plece, 
în 1925 Hartmann devine profesor la Koln, în 1931 vine la Berlin, iar în 
1945 la Gottingen. Cele mai multe dintre operele sale provin din această 
perioadă, fiind renumite pentru sistematicitatea şi unitatea lor. Din punct de 
vedere al conţinutului este vorba în esenţă de ideile pe care Hartmann le 
formulează deja în perioada sa de la Marburg şi pe care le-a dezvoltat mai 
târziu. Nu poate fi însă vorba de o ruptură. De aceea este posibilă, într-o 
măsură mult mai mare decât la alţi filosofi, înţelegerea operei lui Hartmann 
ca un întreg. 


Metafizica cunoaşterii 

Titlul primei opere esenţiale a lui Hartmann, Trăsături fundamentale ale 
unei metafizici a cunoaşterii, reprezintă o provocare conştientă. în timpul 
perioadei sale de studiu de la Marburg a arătat mereu că gândirea metafizică 
ar fi o formă învechită, dogmatică a filosofiei. în loc de a specula metafizic 
asupra modului în care realitatea este în fapt, ar trebui mai degrabă analizat 
critic care sunt posibilităţile de care dispunem în genere pentru a cunoaşte 
realitatea. Cu alte cuvinte, filosoful nu trebuie să mai fie metafizician, ci 
teoretician al cunoaşterii. împotriva acestei opinii neokantiene, Hartmann 
susţine că teoria cunoaşterii şi metafizica se condiţionează reciproc. 4 Teoria 
cunoaşterii presupune metafizica (ontologia), deoarece întreaga cunoaştere 
este/arientată spre „ceea ce este”, şi anume „fiinţarea” ( Seiende ). „Cunoaş¬ 
terea este orientată spre fiinţare de la bun început.” 5 Dar tema metafizicii 

(On-to-logie)e ste tocmai fiinţarea, discursul (logos) despre ceea ce este (to 
o/i). Deoarece teoria cunoaşterii nu poate să nu vorbească despre fiinţare, 
asupra căreia este îndreptată cunoaşterea, trebuie, în mod necesar, să ia poziţie 
faţă de problematica metafizică (ontologică). Mai mult: orice cunoaştere 
este legată de o conştiinţă care deţine cunoaşterea. O conştiinţă este însă o 
fiinţare cu proprietăţi determinate. 6 Iar prin faptul că teoria cunoaşterii emite 
judecăţi privitor la cunoaştere, ea formulează tacit un şir de presupoziţii 
despre ce înseamnă o conştiinţă cunoscătoare. în acest mod, teoria cunoaşterii 
implică metafizica (ontologia). Pe de altă parte, sarcina teoriei cunoaşterii 
este tocmai clarificarea limitelor a ceea ce poate fi în genere cunoscut. Dacă 
metafizica nu doreşte să cadă într-un dogmatism necritic, ea trebuie să 
colaboreze strâns cu teoria cunoaşterii. 

Prin urmare, Hartmann vrea să se despartă de unilateralitatea 
neokantianismului, căutând să unească teoria cunoaşterii cu metafizica. în 
cadrul eforturilor sale de a realiza acest proiect al metafizicii critice îşi ia ca 
punct de plecare fenomenologia. Desigur, el nu era convins că aceasta este 
capabilă să soluţioneze probleme filosofice; dar, ca descriere pură, nesupusă 
nici unei teorii, ea ar putea institui temeiul unor problematizări ulterioare. 
Orice cunoaştere este caracterizată prin faptul că cel ce cunoaşte (un subiect) 
se află faţă în faţă cu ceva cunoscut (un obiect), astfel încât cunoaşterea 
poate fi determinată ca o relaţie specială dintre subiect şi obiect. 7 Faptul că 
lucrurile stau aşa este pentru Hartmann dincolo de orice îndoială. El vorbeşte 
aici chiar de o trăsătură (definitorie) a fenomenului cunoaşterii, care trebuie 
elucidată în prealabil pentru a putea problematiza şi discuta în genere despre 
cunoaştere. Relaţia de cunoaştere constă în faptul că cel ce cunoaşte 
„depăşeşte” sfera subiectivă (o transcende) 8 şi „cuprinde” obiectul. Teoria 
cunoaşterii nu este o „creare” sau o „producere” a cunoscutului, ci o „sesizare” 
a ceva, care există independent de făptui că este într-adevărcunoscut. 9 Pornind 
de aici el se îndreaptă explicit împotriva teoriei lui Cohen privitoare la 
cunoaştere în calitate de „creare” a obiectului cunoaşterii. în loc de aceasta, 
Hartmann susţine că, dacă nu există o fiinţare independentă în sine faţă de 
cunoaştere, nu se poate vorbi în nici un chip de aceasta, deoarece atunci n-ar 
exista nimic pe care cunoaşterea să poată încerca în genere să-l cuprindă. 10 

Abia astfel apar problemele propriu-zise. 11 Căci cum este de fapt posibilă 
relaţia de cunoaştere? Cum poate subiectul să se depăşească pe sine (să se 
transceandă) şi să ajungă la obiect? Dacă fiinţa subiectului şi a obiectului 
s-ar epuiza în fiinţa celui ce cunoaşte şi în cea a ceea ce este cunoscut, iar 
acestea ar fi exclusiv momente subordonate ale relaţiei de cunoaştere, atunci 

n-ar exista nici un fel de probleme. Dar dacă pornim de 1 a faptul că subiectul 
şi obiectul sunt de fiecare dată mai mult decât subiect şi obiect, deoarece ele 
există în sine independente unul faţă de altul, atunci se iveşte problema: 
cum se pot stabili între ele relaţia de cunoaştere? Analiza şi soluţionarea 
acestei probleme în cadrul unei teorii generale metafizice (ontologice) este 
sarcina metafizicii cunoaşterii. 

DupăHartmann există trei tipuri de răspunsuri la problema cunoaşterii. 12 
Realismul afirmă în cadrul relaţiei subiect-obiect primatul obiectului. 
Realismului îi revine sarcina de a arăta cum poate în genere obiectul să 
producă subiectul. Dacă se susţine (asemeni materialiştilor) concepţia con¬ 
form căreia esenţa obiectului constă în materie, mişcare, forţă sau energie, 
atunci se pune întrebarea cum ar putea o astfel de lume obiectuală să dea 
naştere unui subiect şi unei sfere „interioare” a conştiinţei. însă, chiar dacă 
se renunţă la materialism, rămâne deschisă întrebarea: cum poate exista un 
subiect într-o lume a obiectelor pure? Idealismul pune problema invers. 
Deoarece el pleacă de la faptul că în relaţia dintre subiect şi obiect, subiectul 
trebuie privit ca element esenţial, idealismul trebuie să arate cum este un 
subiect capabil să obiectiveze conţinutul trăirilor sale. Problema nu se 
simplifică, dacă acceptăm (cum face Husserl) existenţa unui aşa-numit 
„subiect transcendental”, deoarece acest lucru ne obligă să arătăm cum se 
raportează subiectul individual la cel transcendental. Dacă renunţăm atât la 
realism, cât şi la idealism, considerându-le unilaterale şi pornim în schimb 
de la faptul că relaţia de cunoaştere dintre subiect şi obiect este cea 
fundamentală, atunci se ajunge la aşa-numitul monism gnoseologic (de la 
„gnosis”: cunoaştere şi „monos”: singur, singular). Problema acestei poziţii 
este de a prezenta modul în care trebuie înţeleasă unitatea originară dintre 
subiect şi obiect şi modul în care subiectul şi obiectul pot ieşi din această 
unitate. Dacă se porneşte însă de la o lipsă iniţială a diferenţierii dintre subiect 
şi obiect, atunci trebuie să se poată explica modul în care subiectul şi obiectul 
dif eră unul de celălalt ca două existenţe independente. Invers, dacă se admite 
că între subiect şi obiect există o diferenţă fundamentală, se ajunge din nou 
în locul din care s-a plecat, deoarece în acest caz presupusa unitate este doar 
postulată, iar problema este doar amânată. 

încercarea de soluţionare a problemei cunoaşterii la Hartmann se 
apropie mai mult de monism şi de realism, respingând idealismul în toate 
punctele sale esenţiale. Elementul monist în metafizica sa a cunoaşterii constă 
în faptul că pentru el nu doar obiectul, ci şi subiectul trebuie înţeles ca 
fiinţare. 13 Subiectul şi obiectul definesc împreună sfera comună în cadrul 

căreia se aflăf aţăîn faţă. Aceasta înseamnă, potrivit lui Hartmann, că subiectul 
şi obiectul trebuie înţelese ca articulaţii ale aceleiaşi relaţii de fiinţă, în cadrul 
căreia acestea se determină şi se condiţionează reciproc. Fiecare fiinţare 
intră într-o multitudine de relaţii cu altă fiinţare şi, în măsura în care subiectul 
şi obiectul sunt fiinţări, relaţia de cunoaştere poate fi considerată doar ca o 
relaţie particulară între altele. Din punctul de vedere al teoriei cunoaşterii, 
problema modului în care subiectul poate „să ajungă” la obiect este astfel 
soluţionată, deoarece subiectul şi obiectul se află, încă înainte de a se stabili 
relaţia de cunoaştere, într-un raport reciproc: Altfel spus: subiectul şi obiectul 
sunt deja, ca fiinţări, legaţi în mod fundamental unul de celălalt. 14 

Relaţia de cunoaştere nu Irebuie înţeleasă cauzal. Obiectul condiţionează 
cunoaşterea subiectului referitoare la sine, fără ca obiectul însuşi să se 
modifice. Dar acest lucru nu înseamnă că obiectul este cauza cunoaşterii în 
subiect. Hartmann atrage atenţia asupra unui şir de exemple în care ceva 
este condiţionat de altceva, fără a fi însă cauza celui din urmă. 15 Astfel, B 
poate fi condiţionat de A, ca succesiune logică a acestuia, sau B este mijlocul 
necesar pentru atingerea scopului A. în nici unul din aceste cazuri A nu este 
cauza lui B, deşi A îl condiţionează pe B. De aceea, relaţia de cunoaştere 
trebuie înţeleasă ca o relaţie specială, în care o fiinţare (obiectul) este condiţia 
faptului că într-o altă fiinţare (subiectul) ia naştere cunoaşterea. 

Faptul că pe lângă elementul monist din filosofia lui Hartmann poate 
fi găsită şi o tendinţă realistă se deduce din teza sa conform căreia atât 
subiectul cât şi obiectul există independent de actul cunoaşterii. Hartmann 
este însă de părere că metafizica sa critică diferă în mai multe puncte de 
teoriile tradiţionale realiste. 16 în primul rând nu este vorba la Hartmann 
doar de fiinţa reală (cea care există în spaţiu şi timp), ci şi de fiinţa ideală 
(de ex. mărimile matematice). în al doilea rând, el respinge în mod ex¬ 
plicit orice încercare de a reduce întregul fiinţei la o anumită formă a 
fiinţei, de ex. materie. în schimb, încearcă să demonstreze existenţa mai 
multor straturi ale fiinţei. în al treilea rând, nu se fac de la bun început 
presupuneri despre modalitatea în care subiectul şi obiectul se situează în 
afara relaţiei de cunoaştere. A determina acest lucru este sarcina metafizicii 
(ontologiei). în al patrulea rând, obiectul nu este înţeles ca prevalând 
subiectului. Astfel, subiectul nu trebuie să „ia naştere” din întâlnirea cu 
obiectul. Fundamental este doar faptul că subiectul, asemeni obiectului, 
este o fiinţare şi nu un pseudo-obiect. Hartmann poate deci defini propria 
poziţie ca un realism naiv 11 , care se află, în punctul său de plecare, dincoace 
de idealism şi realism în sens tradiţional. în chip elocvent, titlul unuia din 

articolele sale din anul 1924 este Diesseits von Idealismus und Realismus 
(Dincoace de idealism şi realism). 

Pornind de la acest tip de realism, Hartmann ia atitudine împotriva 
idealismului. Pentru idealism, orice fiinţare este fie ceva de ordin subiectiv, 
fie ceva de ordin obiectiv, iar fiinţarea obiectivă este de fapt o fiinţare 
opozitivă, o situare faţă în faţă cu subiectul. 18 După Hartmann aceasta este o 
prejudecată. Un pom, de exemplu, este o fiinţare. Pentru un idealist, pomul 
nu este nimic altceva decât obiectul contemplării pomului: nimic altceva, 
deci, decât acest „pentu mine” (pentru un subiect), decât „o situare opozitivă” 
(fiinţă obiectuală). Pentru Hartmann, pomul este mai mult decât acest „a-fi- 
obiect-pentru-mine”. în ultimă instanţă, este chiar indiferent pentru fiinţa 
pomului dacă eu sau un altul îl face pe acesta obiect al cunoaşterii sau nu. 
Pomul este ceea ce este, indiferent de faptul că acesta este cunoscut sau nu. 
Pomul este deci ceva independent de cunoaşterea mea. Când cunosc ceva, 
cunosc fiinţarea aşa cum este în sine. Dar întotdeauna vor exista infinit mai 
multe fiinţări care se vor situa în afara sferei mele de cunoaştere. De aceea 
Hartmann susţine că, în afară de fiinţarea care poate fi cuprinsă în relaţii de 
tipul subiect-obiect, există o sferă transobiectivă a fiinţei fiinţării, care 
transcende fiinţarea obiectualizată. 19 Aşadar, există întotdeauna o limită a 
obiectualizării. Această limită poate fi însă mereu depăşită, prin faptul că 
mă orientez spre altă fiinţare. De exemplu, îmi pot transfera atenţia de la 
pom la stratul de trandafiri de alături. Aici mă lovesc însă de o nouă limită, 
deoarece nu pot cunoaşte mai multe fiinţări simultan. 

Spre deosebire de idealişti, Hartmann împărtăşeşte punctul de vedere 
după care cunoaşterea are limite factice. De exemplu, este improbabil ca eu 
sau un altul să pot vreodată cunoaşte ce există în stelele care se află la o 
distanţă de 1000 ani lumină distanţă de noi. în schimb, pot să-mi fac o 
imagine cu ajutorul gândirii despre acele stele, dar aceste imagini nu sunt 
expresia cunoaşterii. Aceasta înseamnă: limita gândirii se situează mult mai 
departe decât limita cunoaşterii. 20 Ceea ce poate fi gândit depăşeşte cog¬ 
noscibilul, care, la rândul său, trece dincolo de ceea ce devine în fapt obiect 
al cunoaşterii. 

Hartmann nu doreşte să excludă posibilitatea logică potrivit căreia ar 
putea exista o fiinţare principial iraţională, care nu depăşeşte doar limitele 
cognoscibilului, ci şi a ceea ce poate fi gândit. Dar întrebarea, dacă există o 
astfel de fiinţare sau nu nu schimbă nimic din faptul că fiinţarea pe care o 
cunoaştem, o cunoaştem întotdeauna aşa cum este în sine. Hartmann se 
detaşează de teza lui Kant (şi Jaspers) conform căreia cunoaştem fiinţarea 

doar aşa cum este pentru noi, dar niciodată aşa cum este în sine, deci inde¬ 
pendent de orice relaţie de cunoaştere. Aceasta este în ultimă instanţă premisa 
pentru dezvoltarea în operele sale principale - Zur Grundlegung der 
Ontologie (întemeierea ontologiei) (1935), Moglichkeit und Wirklichkeit 
(Posibilitate şi realitate) (1938) şi Der Aujbau der realen Welt (Structura 
lumii reale) (1940) - a unei metafizici a cunoaşterii într-o teorie ontologică 
cuprinzătoare privitoare la trăsăturile esenţiale ale fiinţării. Esenţa fiinţării 
este, la fel ca şi fiinţarea însăşi, o fiinţare în sine şi există independent de 
faptul dacă este cunoscută sau nu. Noi putem cunoaşte, după Hartmann, 
independent de orice experienţă senzorială (a priori) o serie de caracteristici 
esenţiale necesare şi universale, punând întrebarea referitoare la „fiinţarea 
ca fiinţare în genere” sau la „determinarea categorială a fiinţei”. Datorită 
acestei cunoaşteri apriorice putem spune ceva despre caracteristicile esenţiale 
ale fiinţării perceptibile, asupra căreia nu avem nici o percepţie senzorială, 
despre care ne putem forma însă o imagine prin mijlocirea gândirii noastre. 

Prin explicarea metafizică a fenomenului cunoaşterii, Hartmann s-a 
dezis nu doar de trecutul său neokantian, ci şi de concepţia fenomenologică 
husserliană. Prin faptul că subiectul şi obiectul sunt concepute ca două fiinţări 
care există şi în afara actului cunoaşterii, Hartmann a depăşit limitele 
„fenomenologiei pure' şi a recăzut în ceea ce Husserl numeşte „atitudinea 
mundană'. Hartmann nu a tăgăduit această caracterizare a metodei sale de 
a filosofa, afirmând că fenomenologia nu va putea niciodată întemeia în 
chip satisfăcător filosofia. Fenomenologia vorbeşte despre fiinţare şi despre 
fiinţa fiinţării în datul ei nemijlocit pentru o conştiinţă cunoscătoare. Acesta 
este un punct de pornire necesar pentru filosof ie, dar nu şi suficient. Filosofia 
trebuie să meargă mai departe şi, dincolo de descrierea datului nemijlocit, 
să mediteze asupra trăsăturilor esenţiale ale fiinţării pe care le poate sesiza 
în afara relaţiei de cunoaştere. Astfel, în opera sa târzie, Hartmann are o 
atitudine critică faţă de concepţia ontologică heideggeriană, reproşându-i 
faptul că ar confunda analiza fiinţei (adică a faptului de a fiinţa în chip 
esenţial şi a existenţei) cu o analiză a înţelegerii noastre a fiinţei. 1 ' Hartmann 
este de fapt de acord cu Heideggerîn ce priveşte faptul că fiinţa fiinţării este 
dată nemijlocit în înţelegerea noastră a fiinţei, însă refuză concepţia con¬ 
form căreia întreaga ontologie ar putea fi redusă la o interpretare feno- 
menologic-hermeneutică a înţelegerii noastre a fiinţei. întrebarea privitoare 
la modul în care fiinţarea ne este dată reprezintă pentru Hartmann doar un 
stadiu preliminar al întrebării propriu-zis ontologice privind fiinţa fiinţării, 
iar aceasta independent de înţelegerea noastră a fiinţei. Deşi ambii pleacă de 

la fenomenologie, concepţiile despre ontologie ale lui Heidegger şi Hartmann 
sunt radical diferite. Din păcate nu au acordat niciodată timp suficient 
discuţiilor privitoare la diferendele lor filosofice pe vremea când erau colegi 
la Marburg şi erau încă preocupaţi să înlocuiască neokantianismul cu o 
filosofie orientată fenomenologic. 

Karl Jaspers: 
Filosofia existenţialistă 


De la psihiatrie Ia filosofia existenţialistă 

Karl Jaspers (1883-1969) a fost iniţial psihiatru. Prima sa operă importantă, 
apărută în anul 1913, nu se înscrie în sfera cercetărilor filosofice, ci în cea a 
psihopatologiei, iar prima sa catedră (1916-1921) a fost de psihologie. Abia 
prin Psychologie der Weltanschauungen (Psihologia concepţiilor despre 
lume) (1919) apare în postura de filosof. înscriindu-se în tradiţia diltheyană 
şi fiind influenţat deopotrivă de teoria constructelor tipurilor ideale a lui 
Max Weber (1864-1920), Jaspers dezvoltă într-o interpretare originală o 
tipologizare a atitudinilor umane fundamentale şi a imaginilor despre lume. 
Clasificarea sa era mai mult decât o simplă încartiruire a concepţiilor despre 
lume în diverse tipuri. Ea conţinea totodată o critică indirectă a acelei încercări 
de a defini filosofia pornind de la un singur principiu, prin intermediul căruia 
poate fi indicat în mod neechivoc locul diverselor concepţii despre lume în 
cadrul filosof iei. 1 Prin includerea unor teme de reflecţie vechi, cum ar fi 
lupta, vina, accidentalul şi moartea, el a vrut să evidenţieze faptul că omul 
ajunge în cursul vieţii sale în mod necesar în situaţii limită, în care raţiunea 
teoretică, în încercarea ei de a explica existenţa umană, este neputincioasă. 
Prin aceasta Jaspers readuce în filosofie un orizont problematic care fusese 
ani de zile refuzat de neokantianismul orientat intelectualist. Jaspers opunea 
acestuia o gândire care, situându-se în continuarea celei a lui Soren 
Kierkegaard (1813-1855) şi a lui Friedrich Nietzsche (1844-1900) 2 , îşi ia ca 
punct de plecare existenţa umană, pe scurt: un mod existenţial de afilosofa. 

După publicarea cărţii Psychologie der Weltanschauungen, Jaspers a 
primitîn 1921 un post de profesor de filosofie la Heidelberg. Prin prelegerile 
sale din anii ‘20 a contribuit la schimbarea imaginii Heidelbergului, cunoscut 
ca o redutabilă fortăreaţa a neokantianismului. în acelaşi timp, el a facilitat 

receptarea operei lui Heidegger Sein und Zeit (Fiinţă şi timp) (1927) care, la 
momentul apariţiei sale, a fost în mod eronat corelată cu filosofia existenţială 
jaspersiană. în primii ani de profesorat, Jaspers nu a publicat vreo operă 
importantă din punct de vedere filosofic. în 1922 a publicat o carte despre 
Strindberg şi Van Gogh, în 1923 Die Idee der Universităt (Ideea de uni¬ 
versitate), iar în 1931 o scriere de dimensiuni reduse: Die geistige Situation 
der Zeit (Situaţia spirituală a epocii). Abia în 1923 a apărut opera sa principală, 
în trei volume: Philosophie (Filosofia), al cărei titlu era deopotrivă neutru şi 
ambiţios. Acelaşi lucru poate fi spus despre titlurile unora dintre operele 
sale târzii, cum ar fi Von der Wahrheit (Despre adevăr) (1947) şi Die grofien 
Philosophen (Marii filosofi) (1957). 

De la bun început, Jaspers a fost preocupat de marile probleme 
existenţiale. Forţa lui consta mai degrabă în deschidere şi în patos moral 
decât în analiza detaliată, strictă. El întruchipa reprezentarea curentă despre 
filosoful existenţialist, aşa cum era aceasta răspândită în spaţiul public până 
în anii ‘50 şi ‘60. Această imagine era sprijinită şi de temele pe care Jaspers 
le supunea atenţiei publicului larg. în Die Schuldfrage (Problema culpei) 
(1946) a încercat să afle cine este vinovat de ororile nazismului şi ale 
războiului. El însuşi a fost una dintre victimele nazismului: în 1933 a fost 
exclus de către administraţia universitară, în 1937 i-a fost retrasă catedra de 
profesor, iar între anii 1938-1945 i s-a interzis să-şi publice manuscrisele. El 
scrie despre această perioadă în autobiografia sa: 

«Am trăit de-a lungul a mulţi ani, împreună cu soţia mea, această ameninţare fizică 
împotriva căreia nu te poţi apăra. Exterior, am scăpat nevătămaţi. Evacuarea era 
prevăzută pentm data de 14 aprilie 1945, după cum aflasem de la poliţie pe căi 
ocolite. Alte transporturi avuseseră loc în săptămânile premergătoare. Pe 1 aprilie 
Heidelbergul a fost ocupat de americani. Un german nu poate uita că atât el, cât şi 
soţia sa, datorează viaţa americanilor, viaţă pe care germanii voiau să o nimicească 
în numele statului german naţional-socialist.» 3 

Imediat după sfârşitul războiului, Jaspers şi-a reprimit postul anterior, 
dar l-a părăsit însă în 1948, când i-a fost oferită o catedră de filosofie la 
Basel. în anii următori a încercat într-un mod mai hotărât să-şi concretizeze 
atitudinea sa filosofică existenţialistă printr-un angajament moral-politic 
generos, aşa cum se vădeşte în scrieri precum DieAtombombe unddie Zukunft 
des Menschen (Bomba atomică şi viitorul omenirii) (1958) şi Lebensfragen 
der deutschen Politik (Probleme vitale ale politicii germane) (1963). 

Filosofie şi ştiinţă 

Ar fi o greşeală dacă l-am considera pe Jaspers un moralist sau un critic al 
culturii. Capacitatea lui de a include în dezbaterea filosofică probleme culturale 
şi moral-politice este o consecinţă a modului său de a înţelege filosofia, aşa 
cum este exprimat acesta în opera sa sistematică Filosofia. Potrivit acestui 
mod de a înţelege, filosofia se diferenţiază de ştiinţele teoretice, precum fizica, 
biologia, psihologia, ştiinţele istorice şi sociale, care au fiecare domeniul lor 
de cercetare particular. O trăsătură fundamentală a cunoaşterii ştiinţifice este 
faptul că se concentrează asupra unui anumit domeniu al lumii, pe care îl 
supune unei cercetări validate metodic. Filosofia, în schimb, nu are un obiect 
delimitat, ci se ocupă de fiinţarea ca întreg şi de poziţia omului în cadrul 
existenţei. Orice ne conduce la limitele şi temeiurile existenţei noastre poate 
dobândi relevanţă filosofică. Atâta timp cât problemele culturale şi cele moral- 
politice servesc acestei funcţiuni, ele sunt relevante din punct de vedere filosofic. 
O dată cu pierderea acestei funcţiuni, aceste probleme îşi pierd şi relevanţa lor 
filosofică, chiar dacă pot deveni obiecte ale cercetării ştiinţifice. 

Diferenţa hotărâtoare dintre ştiinţă şi filosofie rezidă în cele două tipuri 
de acces la fiinţă, fundamental diferite. Contrar lui Hartmann şi lui Heidegger, 
Jaspers nu distinge terminologic între fiinţare şi fiinţa fiinţării, ci vorbeşte 
pur şi simplu de fiinţă, care poate fi experimentată în mod diferit. în 
concordanţă cu tradiţia fenomenologică, Jaspers distinge între diverse moduri 
de a fi, determinate de modalitatea de acces pe care o avem la acestea. 
Modurile de a fi care se deschid filosofiei atunci când aceasta caută să 
descopere limitele experienţei noastre diferă de modul de a fi pe care îl are 
în vedere cunoaşterea ştiinţifică atunci când tinde spre o explicare tot mai 
precisă a obiectelor caracteristice domeniului ei de cercetare. Fiinţa cu care 
au de-a face ştiinţele nu este faptul-de-a-fiinţa-pentru-sine-însufi, ci cu fiinţa 
obiectuală, cu faptul-de-a-fiinţa-ca-obiect pentru cunoaşterea mea, adică o 
fiinţă care nu stă pentru sine însăşi, ci pentru mine, o fiinţă ca simplă apariţie 
(blofie Ersheinung).* 

Avem de-a face cu această fiinţă obiectuală deja în experienţa noastră 
cotidiană, în măsura în care a fi orientat intenţional spre obiecte este o trăsătură 
fundamentală a conştiinţei noastre. Jaspers numeşte acest „fapt-de-a-fi- 
orientat” intenţionalitatea conştiinţei. 5 Modul în care acesta înţelege 
conceptul de intenţionalitate se diferenţiază clar de celelalte definiţii 
fenomenologice ale acestuia. Acolo unde Husserl nu ia nici o atitudine faţă 
de problema relaţiei dintre fenomene (lucruri, obiecte) şi lucrul în sine (adică 

fiinţa independentă de experienţa fiinţei) şi acolo unde Harlmann consideră 
fenomenologia ca un prim pas pe calea spre un realism filosofic, Jaspers 
adoptă o poziţie aproape kantiană, distingând între a fi-pentru-noi (fiinţa 
obiectuală, faptul-de-a-fi-obiect, fenomen empiric) şi a-fi-în-sine. Potrivit 
lui Jaspers, fiinţa în sine a lucrurilor este principial inaccesibilă cunoaşterii 
noastre. Orice încercare de a elucida fiinţa în sine este sortită eşecului, 
deoarece ţine de cunoaşterea umană încearcarea de a fixa cunoscutul ca 
subiect al cunoaşterii. Ne-am înşelat, însă, de la bun început, în măsura în 
care fiinţa obiectuală nu este o fiinţă în sine, d o fiinţă ca obiect, un fapt-de- 
a-fi-pentru-mine. Nici modul de abordare cotidian şi nici cel ştiinţific nu pot 
cunoaşte fiinţa în sine. Abia filosofia, care caută permanent să depăşească 
(transceandă) atât experienţa cotidiană, cât şi cunoaşterea ştiinţifică, nepoate 
conduce la faptul-de-a-fi-în-sine. 

Ideeajaspersiană centrală gravitează în jurul acestei limite principiale. 
Nu există nimic în lumea aceasta care să nu devină obiect al cunoaşterii 
noastre, dar tocmai din cauza obiectualizării nu poate fi cunoscut faptul-de- 
a-fi-în-sine. Lumea trebuie definită ca univers al existenţei 6 , în timp ce ştiinţele 
particulare pot fi înţelese ca expresie a unei gândiri orientate spre de lume. 
Oricât de detaliat ar analiza ştiinţele obiectele din interiorul lumii, acestea 
nu ar depăşi, totuşi, această limită. Ele acumulează cunoştinţe mai vaste 
despre fiinţa obiectuală a lucrurilor, dar nu ajung niciodată la în-sinele lor: 
abia o filosofie care s-ar rupe de modalitatea curentă a obiectulizării şi de 
gândirea orientată spre lume ar putea dobândi o cunoştinţă despre faptul- 
de-a-fi-în-sine. 

Putem distinge patru domenii ale realităţii efective 7 : în primul rând 
natura anorganică, determinată de legi naturale riguroase; în al doilea rând 
viaţa ca organism (tot ceea ce este viu); în al treilea rând sufletul ca trăire şi, 
în sfârşit, spiritulî n calitate de conştiinţă reflexivă, orientată intenţional spre 
obiectele din interiorul lumii. Diferitele sfere ale realităţii efective (analoge 
„regiunilor fiinţei” la Husserl) au fiecare propriile caracteristici, iar acest 
lucru face imposibilă reducerea realităţii obiective la o singură formă de 
fiinţă. De exemplu, dacă se încearcă înţelegerea complexei realităţi efective 
ca natură mecanică, determinată cauzal, atunci se ajunge la o imagine greşită 
despre celelalte trei sfere. Aceasta se întâmplă atunci când se admite, de 
pildă, că ştiinţele naturii ar fi „cele mai exacte”, deoarece ele pot măsura şi 
cântări. Se trece cu vederea faptul că documentele spirituale transmise sub 
formă de texte necesită o altă modalitate de acces decât, de pildă, cerul cu 
stele. în loc de a crede că diferitele domenii ale realităţii efective pot fi 



Karl Jaspers 


125 


reduse la unul singur (în forma unui materialism biologic sau mecanic sau 
în cea a unui idealism psihologic), trebuie înţeles faptul că spiritul presupune 
sufletul, iar acesta, la rândul lui, viaţa şi natura anorganică. Acest lucru nu 
înseamnă însă că diversele domenii se pot înlocui reciproc. 

în ciuda diferenţierilor, aceste patru domenii au ceva în comun: ele ţin 
de fiinţa obiectivă. Fiinţa obiectivă nu formează însă întreaga realitate: ea 
nu este identică nici cu fiinţa-în-sine, nici cu fiinţa subiecţi vă. Fiinţa subiectivă 
este caracteristică eului (ego-ului), pentru care obiectele se constituie ca 
obiecte. Ştiinţele au de-a face doar cu fiinţa obiectivă; tocmai de aceea nu 
pot da seamă de întreaga realitate efectivă. Eroarea pozitivismului este de a 
crede că fiinţa obiectivă este întreaga fiinţă şi că ştiinţele pot în principiu să 
explice întreaga realitate efectivă. Pentru pozitivişti fiinţa subiectivă este 
deschisă psihologiei, sociologiei, stiinţelelor istorice ş.a.m.d. Jaspers nu 
tăgăduieşte că pozitivistul are dreptate atâta timpcât subiectul este privit în 
lumea empirică, ca obiect psiho-fizic. Ceea ce el contestă este că 
subiectivitatea este înţeleasă astfel deplin. Subiectul, ca obiect al ştiinţelor 
socio-umane, nu epuizează întreaga fiinţă subiectivă. Aceasta este principial 
mai mult şi altceva decât fiinţa obiectuală, decât fiinţa obiectivă. 

Datorită faptului că pozitivistul nu cunoaşte decât fiinţa obiectivă, 
nu cunoaşte nici un alt tip de enunţuri decât cele care pot fi argumentate ca 
obiectiv adevărate. Pozitivistul nu ştie deci nimic despre acea mirare 
fundamentală, care-1 caracterizează pe omul istoric. Fenomenele exis¬ 
tenţiale precum pasiunea, moartea, accidentalul, culpa, îndoiala şi dispe¬ 
rarea sunt fenomene care nu pot fi luate în serios de punctul de vedere 
pozitivist. 8 O boală mintală, de exemplu, este pentru un pozitivist doar un 
proces natural, care poate fi supus unei cercetări ştiinţifice obiective şi 
care nu oferă nici un fel de ocazie pentru o reflecţie subiectivă. Obiec¬ 
tivitatea pozitivistă, ştiinţifică se loveşte în întâlnirea cu subiectivitatea de 
o limită care trimite dincolo de ştiinţă. Acolo unde obiectivitatea ştiinţifică 
este recunoscută în acest sens în limitele ei, dar unde se consideră totodată 
că o depăşire (transcendere) a acestor limite este indispensabilă, abia acolo 
începe filosofia ca filosofie existenţialistă. 


Situaţiile-limită şi revelarea existenţei 

Eul care se orientează intenţional spre obiectele din lume nu este el însuşi un 
obiect. Eul (subiectul) este cu totul altceva decât a fi un lucru (un obiect): 

fiinţa subiectivă nu este o fiinţă obiectivă. Dar dacă eul nu este obiect, atunci 
ce înţeles poate fi legat de ideea unui eu în genere? Partea principală a 
filosofiei lui Jaspers gravitează în jurul acestei întrebări. 

Atunci când vorbim de un eu, trebuie, după Jaspers, să facem dife¬ 
renţierea dintre trei semnificaţii fundamentale. 9 în primul rând, cuvântul 
„eu” poate desemna aşa-numitul eu empiric pe care-1 cunoaştem din viaţa 
noastră cotidiană şi pe care diversele ştiinţe îl transformă în obiectul cercetării 
medico-chirurgicale, psihologice, sociologice şi istorice. Ca obiect al 
cercetării posibile, eul empiric nu este eul autentic, care este caracterizat 
tocmai prin faptul că nu poate fi privit ca obiect pur şi simplu. 

Cuvântul „eu” desemnează în al doilea rând subiectul (conştiinţa) 
pentru care fiinţa se poate înfăţişa în sens obiectiv, reificat. Ştiinţele se 
orientează după fiinţa obiectivă şi o discută în matematică, fizică, chimie, 
biologie, psihologie, sociologie, medicină, ştiinţe istorice şi toate celelalte 
ştiinţe specializate, care au evoluat în decursul istoriei. Dar ele nu plutesc 
într-un spaţiu vid. Ştiinţa, ca orice atitudine obiectivă faţă de realitate, 
presupune, la rândul ei, un om de ştiinţă care face din lume obiectul 
cercetărilor sale. Acesta are desigurun eu empiric, este un obiectîn cadrul 
lumii, fiind determinat de premise biologice, psihice şi sociale. Dar el nu 
este doar un eu empiric, un obiect posibil al cercetării, ci este, în acelaşi 
timp, subiect, conştiinţă, deci condiţie pentru faptul că ceva poate în genere 
să devină obiect pentru o conştiinţă, pentru un subiect. Acest element 
subiectiv complementar obiectivităţii, această conştiinţă orientată 
intenţional spre obiectele din interiorul lumii, nu este ea însăşi un simplu 
obiect, ci este premisa faptului că în genere pot exista obiecte. Jaspers 
vorbeşte despre acest eu ca despre conştiinţă în genere. în calitate de 
conştiinţă orientată intenţional spre obiecte, sunt asemeni oricărei alte 
conştiinţe, care, asemeni mie, este condiţie pentru fiinţa obiectivă. Aceasta 
înseamnă însă că eul meu poate fi substituit de orice alt eu orientat 
intenţional spre obiectele din cadrul lumii. Atâta vreme cât prin cuvântul 
„eu” se are în vedere doar faptul că eul ca subiect nu este doar un simplu 
obiect pentru un subiect, nu este gândit individualul sau particularul din 
eul individual. Fiinţa de ordinul subiectului, fiinţa conştientă, este 
experimentată doaratunci când fac abstracţie de obiectele din cadrul lumii 
şi mă concentrez asupra propriului eu. Prin faptul că mă îndrept către 
propriul eu şi reflectez asupra mea, mă experimentez ca subiect faţă în 
faţă cu un obiect. Prin aceasta am depăşit orientarea intenţională spre lumea 
obiectelor şi am atins prin reflecţia cu privire la mine însumi limitele 

obiectivităţii. în această reflecţie asupra mea însumi există însă o 
contradicţie internă. Mă aflu, desigur, la limita obiectivităţii, dar numai 
prin aceea că mă transform într-un pseudo-obiect al conştiinţei mele proprii. 
Aici avem de-a face cu un paradox care rămâne propriu oricărei reflecţii 
de sine. Atunci când eu mă îndrept spre mine însumi şi sunt reflectat de 
mine însumi, aşa cum lumina este reflectată de oglindă, tocmai în acest 
moment, în care orientarea intenţională spre obiect (intenţionalitatea) este 
reflectată asupra eului, are loc o pseudo-obiectualizare a subiectivităţii 
mele. Subiectivitatea mea este experimentată ca atare, dar această ex¬ 
perimentare anulează totodată caracterul de subiect al eului şi-l transformă 
într-un pseudo-obiect. 

Abia atunci când Jaspers corelează conceptul de existenţă cu cel de 
„eu”, desăvârşeşte ruptura cu modul obiectualizant de a gândi privitor la eu. 
Eul frinţător există ca unitate dintre eul empiric şi eul ca atare, dar este în 
acelaşi timp altceva şi mai mult decât aceasta. La prima vedere pare a nu fi 
relevant faptul că Jaspers distinge între eul existent şi eul empiric sau reflexiv. 
Din punct de vedere lingvistic, cuvântul „existenţă” este doar o denumire 
preluată din latină pentru „Dasein”. în limbajul comun se vorbeşte despre , 
faptul că „există” aisberguri, iepuri, orologiul primăriei, blocuri sau state 
africane, pentru a exprima faptul că obiectele respective există. Cel ce 
vorbeşte despre un „eu care există” se referă mai întâi doar la faptul că eul 
face parte din acea categorie de obiecte care există efectiv şi nu doar ca 
fantezii ale noastre. Având în vedere această semnificaţie a cuvântului „a 
exista” se poate spune, prin urmare, că eul empiric există. Pentru Jaspers, 
însă, conceptul de „existenţă” înseamnă mai mult decât doar a-fi-simplu- 
prezent sau ocurenţă. 

Diferenţa dintre un eul care există şi un obiect care există constă în 
faptul că doar eul are o relaţie cu propria existenţă şi cu diferitele posibilităţi 
de a exista. Să considerăm, de exemplu, orologiul primăriei. Un astfel de 
obiect este creat la un anumit moment dat, montat într-un anumit tum al 
primăriei şi utilizat un anumit număr de ani, după care se reîntoarce în vasul 
topitoriei. Orologiul primăriei are o anumită istorie, în care se petrec tot 
felul de lucruri, dar în care nu se întâmplă nimic în legătură cu care acesta 
„să-şi facă griji”. Orologiul primăriei aparţine în totalitate fiinţei obiective şi 
nu este în stare să se preocupe de propria-i „soartă” - mai precis spus: el nu 
are soartă, ci doar o existenţă care se întinde pe o anumită perioadă de timp. 

Altfel stau lucrurile cu omul care a construit orologiul. El nu este doar 
un obiect existând printre altele, ci o fiinţă care se preocupă de propria 

existenţă şi de posibilităţile care sălăşluiesc în această existenţă. Astfel, celui 
care toarnă clopotul i se deschid multiple posibilităţi. El poate decide asupra 
acestora prin alegere liberă. Bineînţeles că nu poate realiza toate posibilităţile, 
dar el este liber să facă ceea ce vrea, bineînţeles, în cadrul anumitor limite 
„necesare”. Preluând terminologia lui Kierkegaard 10 , Jaspers vorbeşte de 
faptul că omul este o unitate dintre libertate şi necesitate.' 1 în ciuda limitărilor 
pe care i le impune „necesitatea” (adică circumstanţele de ordin fizic, bio¬ 
logic, social şi psihic), omul este liber să aleagă de pildă o altă compoziţie a 
minereului sau să producă clopote de o calitate mai redusă, pentru a obţine 
un profit mai mare. El poate alege însă posibilitatea de a urma idealurile 
meşteşugăreşti tradiţionale. Orice ar alege, acestea au anumite consecinţe 
pentru viaţa sa viitoare. Prin aceea că se raportează la propriile posibilităţi şi 
alege liber între diversele moduri de viaţă, el contribuie la crearea temeiului 
propriei existenţe. Tocmai de aceea această existenţă nu este doar ceva ce i 
se întâmplă, ci o soartă pe care el însuşi o poate configura. Această relaţie 
liberă cu propriile posibilităţi de existenţă constituie specificul ne-obiectual 
al eului existent. 

Modul de a înţelege obiectivator al omului sesizează doar eul empiric 
ca produs al circumstanţelor (necesare). Astfel, în ştiinţele istorice se susţine 
că modul de viaţă al omului ar fi un produs al eredităţii (baza naturală fizic- 
biologică) şi al mediului (condiţiile social-economice). Omul este, desigur, 
dependent de circumstanţele vieţii sale, dar el este întotdeauna mai mult 
decât un produs cauzal determinat de factori istorici. Spre deosebire de 
simplele obiecte, omul întreţine o relaţie cu posibilităţile care i se deschid pe 
baza acestor circumstanţe, iar această existenţă posibilă constituie libertatea 
sa. Omul nu este doar un obiect istoric în spaţiu şi timp; în relaţia sa cu 
existenţa sa posibilă el este configurat de o istoricitate elementară 12 , care îl 
diferenţiază de simplele obiecte. 

Libertatea caracteristică omului nu trebuie însă înţeleasă ca absenţă 
pură a cauzelor (indeterminare). Disputa tradiţională asupra „libertăţii voin¬ 
ţei” cade în greşeala de a obiectiva eul şi de a-1 privi apoi ca obiect care este 
fie determinat cauzal, fie liber (indeterminat). Aceasta este după Jaspers un 
mod greşit de a pune problema 13 , care nu reuşeşte să surprindă libertatea 
autentică (existenţa). Simpla absenţă a cauzelor nu face un obiect mai puţin 
obiectual. Libertatea însă nu poate fi un obiect cu anumite proprietăţi, 
deoarece o astfel de determinare obiectuală a libertăţii ca ceva limitat ar 
anula-o. Tocmai de aceea libertatea nu poate deveni obiect al cercetării 
ştiinţifice, iar filosofia se înşeală atunci când, în zelul ei de a fi pe potriva 

ştiinţelor exacte, încearcă să definească libertatea, deoarece orice determinare 
aduce cu sine o obiectualizare a celor definite care contrazice libertatea. 
Jaspers respinge şi încercări ca acelea ale lui Scheler, de a găsi valori şi 
scopuri obiective cărora libertatea trebuie să li se supună, deoarece libertatea 
nu are voie să utilizeze valori fixate anterior, ci trebuie să-şi asume ea însăşi 
răspunderea pentru fixarea acestora. 

Filosofia trebuie să-i reveleze omului propria libertate, prin aceea că îl 
conduce în acel punct în care acesta experimentează propria posibilitate de 
a realiza libertatea printr-o acţiune determinată de voinţă. Această revelare 
a existenţei 14 nu poate lua forma unei teorii obiective despre esenţa omului 
liber, deoarece nu există o astfel de esenţă. Metoda revelării existenţiale 
trebuie să ia o cale indirectă, prin aceea că porneşte de la situaţia umană 
concretă, parcurgând pas cu pas un domeniu obiectual, până se ajunge la 
acea limită dincolo de care nu mai există nici un obiect nou, ci doar 
posibilitatea de a te raporta la propria existenţă prin alegere liberă. în efortul 
său de a se face atent la situaţiile în care putem vorbi de libertate, Jaspers 
indică spre aşa-numitele situaţii-limită.' 5 în contradicţie cu situaţiile obişnuite 
cum este cea a meşterului care produce orologiul primăriei, situaţiile-limită 
sunt în principiu incontrolabile. Pus faţă în faţă cu moartea, suferinţa sau 
culpa, omul se află într-o situaţie în care orice plan dă în ultimă instanţă 
greş. Aici avem de-a face cu libertatea proprie existenţei umane şi suntem 
confruntaţi într-o manieră radicală cu limitele ei. Noi ne realizăm pe noi 
înşine prin aceea că păşim în astfel de situaţii-limită pe deplin conştienţi şi 
este sarcina revelării existenţei (a filosofiei) de a ne conduce în acel punct în 
care atingem libertatea şi depăşim lumea obiectivă (o transcendem), în acea 
situaţie în care ne raportăm la existenţa posibilă. 


Fiinţa absolută 

Datorită faptului că eul existent se raportează la posibilităţile sale pentru 
a-şi configura viaţa în libertate, depăşeşte lumea obiectivă şi se experi¬ 
mentează pe sine ca fiinţă (Sein), care este mai mult şi cu totul altceva decât 
fiinţa obiectualizată. Eul ca existent nu poate stărui în preajma acestei 
experienţe a libertăţii. Datorită faptului că se experimentează pe sine ca 
liber, cunoaşte în acelaşi timp faptul că fiinţa liberă a eului nu este forma 
supremă de fiinţă. Prin libertatea sa, eul experimentează faptul că întreţine o 
relaţie cu o fiinţă 16 care nu este nici de ordinul lui a-fi-în-sine, nici o fiinţă- 

pentru-noi, nici fiinţa subiectivă sau f iinţa liberă proprie eului. Această fiinţă 
care depăşeşte (transcende) nu doar fiinţa obiectivă, ci şi fiinţa proprie eului, 
este numită de Jaspers „realitatea absolută” sau „Cuprinzătorul”. 17 

în ce constă acest Cuprinzător poate fi aici doar sugerat. Cuprinzătorul 
este ca fiinţă absolută (deci necondiţionată) temeiul pentru întreaga fiinţă. 
Dar ce înseamnă aceasta? în primul rând, Jaspers postulează faptul că se 
poate vorbi cu sens despre Cuprinzător; în al doilea rând, el încearcă să 
abordeze Cuprinzătorul din punct de vedere fenomenologic. Tocmai de aceea 
el nu vorbeşte de realitatea absolută pur şi simplu, ci doreşte să descopere 
acele experienţe care ne conduc spre această realitate. 

Realitatea absolută trebuie înţeleasă ca pace, care poate fi doar bănuită 
atunci când te afli în interiorul diversităţii şi scindării acestei lumi. 18 Nu 
trebuie să înţelegem greşit această idee. Realitatea absolută nu este ceva 
„supratemporal”, „etern”, care există în afara spaţiului şi timpului într-un 
repaus deplin. Ea este mai degrabă o pace care poate fî bănuită în interiorul 
curgerii istorice în care se află omul. Ca parte a istoriei, omul nu experi¬ 
mentează niciodată istoria ca un întreg încheiat, desăvârşit. Dacă vrea să-şi 
facă o imagine despre această realitate, atunci aceasta trebuie să i se arate 
omului în concretitudinea sa istorică. în această concretitudine devine 
perceptibil faptul că în lumea aparent fragmentată există o coerenţă sau o 
unitmtef Despre această realitate absolută nu putem însă vorbi în acelaşi 
mod în care vorbim despre noi înşine sau despre obiectele din această lume, 
deoarece ea premerge în calitate de unitate şi pace toate diferenţierile şi 
determinările, pe care noi le considerăm în viaţa cotidiană şi în ştiinţe ca 
date în prealabil. Potrivit lui Jaspers, trebuie să exprimăm simbolic această 
realitate. Filosof ia capătă astfel caracterul unei interpretări, prin faptul că 
descifrează simbolurile sau cifrul \ n care realitatea absolută este manifestă. 20 
Orice interpretare este de la bun început incompletă, deoarece tacit noi 
considerăm cifrul realităţii absolute ca un obiect, pe care îl putem determina 
clar. Dar realitatea absolută este tocmai acel ceva care depăşeşte atât fiinţa 
subiectivă, cât şi fiinţa obiectivă (obiectuală). Filosofia ca interpretare a unui 
cifru este condamnată să spună întotdeauna mai mult decât poate fi de fapt 
spus. Filosoful nu poate deci niciodată să-şi încheie filosofia sa într-un sistem 
filosofic, ci trebuie mereu să depăşească limitele conceptibilităţii pentru a 
deveni atent la limitele gândirii. Deoarece el trimite în acest mod dincolo de 
sine însuşi, spre o existenţă care nu poate fi cuprinsă de nici un sistem, 
filosofia este pentru Jaspers o apropiere, niciodată completă, de realitate. 

Martin Heidegger: 
Filosofia ca interogare radicală 


Despărţirea de filosofia de şcoală 

Martin Heidegger (1889-1976) face parte din acea categorie de personalităţi 
care au oferit încă de timpuriu ocazii pentru plăsmuirea unui mit personal; 
în ciuda acestui fapt, viaţa lui publică a decurs fără evenimente, chiar 
provincial am putea spune. Născut şi crescut la MeBkirch în Baden, el a 
studiat şi a predatîntreaga sa viaţă, cu excepţia periodei sale de profesorat 
la Marburg (1923-1928), la universitatea din Freiburg. Heidegger dezavua 
congresele filosofice şi, prin urmare, participa rar la ele. în rest, nu călătorea 
decât foarte rar, iar atunci când i s-a oferit în 1930 o catedră de profesor la 
Berlin, a refuzat-o, motivând că nu vrea să părăsească solul în care îşi are 
rădăcinile. Cunoscută este şi atitudinea sa aproape entuziastă faţă de viaţa 
simplă, preindustrială - o simpatie care se vădea chiar şi în vestimentaţia 
sa, care amintea mai degrabă de îmbrăcămintea modestă de duminică a 
unui ţăran. Gadamer' relatează că a fost la Marburg martorul unei întâlniri 
între Nicolai Hartmann, întotdeauna impecabil ca ţinută, îmbrăcat în costum 
negru, şi Heidegger, în costum de schi; ambii erau în drum spre cursurile 
lor, iar Hartmann şi-a exprimat nemulţumirea în ce priveşte aspectul exte¬ 
rior al lui Heidegger. 

Erau la antipozi: Hartmann era o figură rece, rezervată; Heidegger, 
asemeni unui ţăran de la munte, cu ochii întunecaţi, cu o constituţie greoaie, 
având un temperament care, în ciuda stăpânirii de sine, ameninţa întotdeauna 
să scape de sub control. La acestea se adaugă privirea lui pătrunzătoare şi 
seriozitatea sa plină de importanţă, ce-şi refuza orice glumă. 

Acest bărbat mărunt, robust reuşea să unească la cursurile şi mai ales 
la seminariile sale un talent pedagogic cu unul lingvistic ieşit din comun, a 
cărui originalitate terminologică reuşea să subjuge ascultătorii. Cunoscut 




Martin Heidegger 


135 


doar prin opera sa fundamentală, Sein undZeit (Fiinţă şi timp) (1927), această 
trăsătură a lui Heidegger ar putea părea surprinzătoare. Terminologia este 
stranie, iar în plus textul este mult prea comprimat pentru a putea fi caracterizat 
drept pedagogic; la aceasta se adaugă aspectul bombastic, adeseori puţin 
argumentativ. în schimb, dacă sunt citite notiţele sale pentru cursuri, editate 
postum, se poate bănui modul în care s-a născut aparatul conceptual propriu, 
şi anume printr-o strădanie în vederea unei clarificări a întrebărilor filosofice 
fundamentale, cât şi modul în care cursanţii erau conduşi prin intermediul 
analizelor fenomenologice la rezultatele pe care Heidegger le-a sintetizat în 
Sein und Zeit. 

Circumstanţele publicării au jucat, desigur, un rol important. Heidegger 
lucra încă din 1923 la opera sa, când decanul Facultăţii de Filosofie din 
Marburg i-a cerut să iniţieze cât mai rapid publicarea unui manuscris adecvat, 
deoarece Heidegger aştepta ocazia pentru a prelua catedra lui Hartmann. 2 
Când manuscrisul a fost dat în 1926 la tipar - Fiinţă şi timp a apărut mai 
întâi în primăvara lui 1927 în Anuarul pentru fenomenologie şi studii feno¬ 
menologice , volumul VIII, editat de Edmund Husserl (căruia îi era dedicat 
cu „admiraţie şi prietenie”) şi totodată separat într-o ediţie de sine-stătătoare 
- lucrarea nu era încă terminată, rămânând pentru totdeauna în stadiul de 
fragment. Din cele două părţi iniţial planificate, fiecare cu câte trei capitole, 
au apărut doar primele două capitole ale primei părţi. 3 în ciuda (sau poate 
tocmai din cauza) caracterului său neterminat şi a stilului său straniu, care 
nu era decât o copie palidă a prelegerilor lui Heidegger, cartea a devenit un 
mare succes, iar mitul creat în jurul filosofului retras la vestita cabană din 
Todtnauberg a crescut constant. Heidegger a fost considerat profetul angoasei 
şi al solitudinii insurmontabile a omului secolului XX, căutătorul sensului 
existenţei într-o lume desacralizată, dominată de tehnică. 

în aprilie 1933 a fost ales în unanimitate rector al Senatului Univer¬ 
sităţii din Freiburg. El a elogiat în vestitul său cuvânt de inaugurare zorile 
unei noi ere. Cât de departe mergea angajamentul său naţional-socialist 
este dificil de apreciat. La intrarea lui în NSDAP* (1933), el a pus condiţia 
să nu-i fie dată nici o funcţie în partid, şi, într-adevăr, nu a avut nici una. I 
s-au atribuit înclinaţii antisemite 4 ; cu toate acestea, documentele cu privire 
la acest fapt rămân controversate, iar împotriva unor astfel de învinuiri 
pare a pleda faptul că Heidegger a întreţinut relaţii de prietenie cu câţiva 

National-Sozialistische Deutsche Arbeiterpartei (Partidul muncitoresc naţional- 
socialist german) 

evrei (de exemplu cu Hannah Arendt şi soţii Szilasi). La aceasta se adaugă 
şi faptul că unul dintre asistenţii săi era pe jumătate evreu (Brock) şi că 
mai mulţi evrei îşi dăduseră doctoratul sau obţinuseră titlul de lector (de 
ex. Lowith) sub îndrumarea lui. El a omis, în ciuda repetatelor somaţii, să 
îndepărteze cărţile autorilor evrei din seminarul său. în afară de aceasta, 
este de necontestat faptul că Heidegger a renunţat la funcţia de rector 
datorită faptului că ajunsese în dispută cu ministerul culturii din cauza 
concedierii unui profesor de orientare social-democrată. Ministerul a 
solicitat o demisie argumentată politic, iar Heidegger şi-a pus în joc poziţia 
sa. Simpatia nutrită pentru naţional-socialism a fost, desigur, în prima 
instanţă, urmare a unei convingeri naţional-socialiste, precum şi a 
neîncrederii faţă de posibilitatea reală a democraţiei şi a liberalismului. Pe 
de altă parte, speculaţiile naziste în stilul lui Rosenberg erau străine de 
modul său de a gândi. 

Cursurile lui Heidegger despre Nietzsche de la sfârşitul anilor ‘30 şi 
începutul anilor ‘40 merg în cu totul altă direcţie decât interpretările lui 
Nietzsche promovate de nazişti. Pentru ei, Nietzsche era profetul libertăţii 
supraomului care, în calitate de stăpân al lumii, o supune liber de orice 
constrângere morală. Heidegger nu a acordat nici cel mai neînsemnat interes 
acestui tip de interpretare a filosofiei nietzscheene, tratându-1 exclusiv din 
punct de vedere metafizic. 

Vom căuta în zadar o atitudine politică explicit exprimată în opera 
filosofică heideggeriană. Spre deosebire de Jaspers, Heidegger a încercat de 
la bun început să traseze o graniţă clară între filosofie, pe de-o parte, şi 
politică şi morală pe de altă parte. El considera opiniile politice o chestiune 
privată; potrivit viziunii sale, filosofia trebuie să fie neutră din punct de 
vedere politic şi moral. Acest lucru nu exclude însă interpretarea criticii 
heideggeriene referitoare la anumite presupoziţii antropologice ca o critică 
indirectă la adresa anumitor vederi politice. Nu există nici o îndoială în ce 
priveşte faptul că filosofia sa se află la antipodul viziunii despre o societate 
de indivizi responsabili şi independenţi, care, prin intermediul unui dialog 
liber de orice constrângeri, încearcă să se apropie de ideea unei societăţi 
bune. O filosofie politică ce leagă ideile democratice şi liberale de o astfel 
de variantă optimistă a unui umanism individualist este incompatibilă cu 
filosofia lui Heidegger. Mai puţin sigur este, în schimb, dacă imaginea lui 
despre om ar exclude şi o variantă mai degrabă sceptică a individualismului, 
care, asemeni celei reprezentate de Popper, consideră democraţia mai degrabă 
ca mijloc pentru înlăturarea unui guvern nepriceput, decât ca mijloc al 

instaurării unui guvern ideal. Heidegger nu s-a exprimat cu privire la astfel 
de problemei nici înainte, nici după 1933. 

Cu toate acestea, Heidegger a fost interpretat, atât înainte, cât şi după 
război, prin intermediul unei grile morale, fapt ce a contribuit, fără doar şi 
poate, la naşterea mitului personal. în special existenţialismul se descria pe 
sine ca propovăduitor al reîntoarcerii la existenţa „autentică”, interioară. 
Această interpretare moral-religioasă, „existenţială”, a lui Heidegger a fost 
abandonată astăzi de către cercetarea heideggeriană serioasă, dar ea se bucură 
însă în continuare de o anumită răspândire în prezentările populare ale 
filosofiei sale. Refacerea imaginii curente este îngreunată şi de faptul că 
gândirea tânărului Heidegger este caracterizată de o serie de ambiguităţi 
profunde. Deşi s-a ajuns de curând la concluzia unanimă că el nu ar trebui 
înţeles ca moralist, ci ca creator de ontologie, nu poate fi evitată dificultatea 
de a decide ce fel de ontologie profesează acesta. 

Gândirea lui Heidegger este o despărţire de şi, în acelaşi timp, o 
investigaţie profundă a tradiţiei filosofice. Este greu însă de întrevăzut cât 
de radicală a vrut să fie această ruptură. Printre „partenerii de discuţie” invocaţi 
îi găsim pe presocratici, pe Platon, Aristotel, Kant şi Husserl. Prin critica sa 
el a vrut să arate că există slăbiciuni şi lipsuri importante în întemeierea 
ontologică a filosofiei tradiţionale. însă, această critică însăşi este la rândul 
ei problematică şi ambiguă. Heidegger a fost conştient de acest lucru. Acesta 
trebuie să fi fost şi motivul obiectiv pentru faptul că Sein und Zeit a rămas 
neterminată. El vorbeşte despre o „cotitură” în gândirea lui, ce a intervenit 
înjurul anului 1930. 5 Aceasta nu înseamnă însă că Heidegger şi-a declarat 
concepţiile de dinainte de 1930 ca fiind eronate. El recunoştea doar rar (pentru 
a nu spune: niciodată) că s-a înşelat în chestiuni filosofice sau politice. 
Dimpotrivă, el a realizat o ,/einterpretare”. Punctele de vedere timpurii nu 
au fost „greşite”, ci etape necesare, premergătoare, în drumul spre clarificare. 
Pe de-o parte, Heidegger a recunoscut că Sein und Zeit ar fi în multe puncte 
ambiguă şi neclară; pe de-altă parte, opera îşi păstrează caracterul inatacabil. 
Dacă ne gândim că Heidegger a evitat consecvent să răspundă criticilor săi 
contemporani, atunci nu este surprinzător faptul că disputa heideggeriană a 
rămas la nivelul celei din Germania anilor ‘50 şi ‘60. Acest dogmatism se 
află într-o contradicţie izbitoare cu cerinţa fenomenologică iniţială de a merge 
„la lucrul însuşi” - o cerinţă la care Heidegger n-a renunţat niciodată şi pe 
care a preluat-o de la Husserl. Relaţia cu acesta este cheia pentru înţelegerea 
punctului său de pornire. 

Relaţia cu Husserl 


Fenomenologia solicită din partea filosofului să meargă „la lucrul însuşi” şi 
să înceteze să se mai ocupe cu etichete şi indicaţii. Fenomenologul porneşte 
de la ideea că avem un acces, mai mult sau mai puţin direct, la lucru şi că, în 
acest acces direct la lucru, acesta se arată aşa cum este în sine. Heidegger 
este în acest punct de acord cu Husserl. El defineşte noţiunea de fenomen ca 
„ceea ce se arată în sine", „ceea ce se revelează". 6 Lucrul are o modalitate 
originară de a se arăta şi este sarcina fenomenologiei să facă lucrul să se 
arate în originaritatea lui, aşa cum acesta se arată din sine însuşi. 7 Un „lucru" 
poate însemna: o culoare, un obiect fizic, un animal, o stare de fapt, un 
număr, o cantitate sau o determinare esenţială. în funcţie de lucrul de care 
este vorba, acesta are modalitatea sa specifică de a se arăta. Modalitatea în 
care ni se arată nemijlocit o culoare este, de exemplu, alta decât cea prin 
care ne este accesibilă nemijlocit o stare de fapt. Fenomenologul trebuie să 
ţină seama de aceasta şi să clarifice aceste diferenţe. 

Şi aici Heidegger este de acord cu Husserl, însă îi reproşează acestuia 
faptul că filosofia sa se întemeiază pe o serie de premise tacite, pe care el 
însuşi nu le-a supus unei analize fenomenologice riguroase. Potrivit lui 
Heidegger, cea mai problematică dintre aceste premise este aceea că esenţa 
oricărui obiect îmi este accesibilă în acelaşi fel, în măsura în care îi pun 
existenţa „între paranteze”, variind cu ajutorul imaginaţiei obiectul de aşa 
manieră încât fac abstracţie, pri vindu-1, de tot ce este de ordinul individualului 
şi accidentalului, pentru a ajunge la ceea este valabil în chip universal pentru 
orice obiect de tipul respectiv. Dar cel puţin un lucru se sustrage acestui 
acces: „Eul” însuşi. 

Husserl vorbeşte despre „Eul” sau despre „conştiinţa” pentru care 
obiectul se prezintă. în ce fel este însă dat acest Eu? Eul trebuie să fie el 
însuşi un lucru care să poată fi cercetat fenomenologic. Trebuie să existe un 
acces la Eu, care să-l facă să apară nemijlocit. Dar poate fi conceput Eul ca 
un obiect între alte obiecte? Husserl tăgăduieşte acest lucru şi consideră în 
schimb Eul ca fiind identic cu unitatea fluxului conştiinţei, în interiorul căruia 
obiectele sunt sesizate. Eul nu este un obiect pentru conştiinţă, ci „polul de 
identitate” pentru toate actele de conştiinţă care sesizează obiectele (vezi p. 
102). Cu toate acestea, Husserl tratează Eul ca un obiect între alte obiecte, 
prin faptul că trece de la Eul individual la esenţa universală a Eului. Eul este 
astfel considerat ca obiect, a cărui necesară „cviditate” (esenţă) poate fi 
determinată, făcând abstracţie de faptul că Eul există sau nu. 

Aici intervine critica lui Heidegger. Potrivit acestuia, Husserl intro¬ 
duce o premisă tacită. Problema pe care o ridică Heidegger este: Cum putem 
şti dacă suntem îndreptăţiţi să întrebăm ce este un fenomen şi totodată să 
facem abstracţie de faptul că acesta există sau nu? Acest lucru este valabil 
desigur pentru un obiect fizic, dar este el valabil şi pentru un Eu? Un bloc de 
granit este un obiect fizic, care poate fi descris independent de faptul că 
există sau nu. Are sens să vorbeşti despre un bloc de granit de o anumită 
culoare, o formă dreptunghiulară şi o greutate de 17 tone; aparţine în mod 
necesar cvidităţii (esenţei) acestuia faptul că el are culoare, formă şi greutate 
- indiferent dacă există sau nu. Dar poate fi spus acelaşi lucru despre un Eu? 
Nu aparţine tocmai această fiinţă sau ne-fiinţă tocmai cvidităţii (Was-sein) 
mele? 8 Are sens să vorbesc despre o experienţă originară, nemijlocită a 
esenţei mele, independent de faptul că exist sau nu? Nu este mai degrabă 
adevărat că ,,esenţa”(cviditatea) Eului sălăşluieşte în existenţa saT 9 

întrebarea cu privire la ceea ce este un obiect vizează proprietăţile 
acestuia. Atât Husserl, cât şi Heidegger trasează o graniţă între proprietăţile 
accidentale (de ex.: faptul că blocul de granit este gri şi nu negru, că este 
dreptunghiular şi nu pătrat, că el cântăreşte 17 şi nu 32 tone ş.a.m.d.), care 
aparţin obiectului individual, şi proprietăţile necesare, esenţiale (de ex. faptul 
că blocul de granit are o anume culoare, o anume formă, o anume greutate, 
că este în timp identic cu sine însuşi ş.a.m.d.), care aparţin obiectelor de 
tipul respectiv. Husserl şi Heidegger concordă şi asupra faptului că este 
posibil să enumeri proprietăţile accidentale şi necesare ale unui obiect, in¬ 
dependent de faptul dacă obiectul există sau nu. Ambii împărtăşesc părerea 
lui Kant, că existenţa nu este o proprietate (un predicat): dacă întrebăm cu 
privire la ceea ce este ceva, atunci nu există nici o diferenţă între o sută de 
taleri posibili şi o sută de taleri reali. 10 Cei o sută de taleri reali au aceleaşi 
proprietăţi ca şi cei o sută de taleri probabili; diferenţa constă exclusiv doar 
în faptul că primii există, cei din urmă însă nu. 

Totuşi, în timp ce Husserl este de părere că diferenţierea între pro¬ 
prietăţile accidentale şi cele necesare, pe de-o parte, şi existenţă, pe de altă 
parte, este aplicabilă la toate lucrurile, Heidegger respinge valabilitatea acestei 
distincţii atunci când este votba despre un Eu. Eul nu este un obiect care are 
anumite proprietăţi şi la care întrebarea privind existenţa poate fi pusă inde¬ 
pendent de întrebarea privind proprietăţile. Dacă Husserl şi-ar fi menţinut 
cerinţa iniţială de a include în fenomenologie doar ceea ce se arată prin 
acces direct la lucru, atunci ar fi sesizat acest fapt. Experienţa originară a 
mea însumi nu este experienţa unei cvidităţi, de a cărui existenţă pot să fac 

abstracţie. Experimentez faptul că este o trăsătură absolut necesară a ceea ce 
sunt faptul că mă comport ca şi cum aş fi unul sau altul." .Proprietăţile” pe 
care le „pos*d”nupot exista independent de faptul că mă raportez la existenţa 
lor. De exemplu, faptul „că mă odihnesc” sau că „sunt până peste cap de 
ocupat” sunt proprietăţi ale mele. „Odihna” sau „activitatea proprie muncii” 
nu sunt însă proprietăţi pe care doar le „posed”. Eu mă pot odihni sau pot 
„fi” ocupat doar atunci când mă raportez la faptul că sunt în aşa fel încât 
„exist” muncind sau odihnindu-mă. Relaţia mea cu propria cviditate aparţine 
în mod absolut necesar de ceea „ce” eu „sunt”. Este o trăsătură fundamentală 
a tuturor proprietăţilor mele faptul că le pot „avea” doar dacă mă raportez la 
faptul că ele există sau nu. 

Accesul meu iniţial la Eu nu este o contemplare obiectualizatoare, ci 
experienţa atitudinii mele faţă de propria existenţă ca trăsătură fundamentală 
a tuturor acelor „proprietăţi” care constituie Eul meu. Eul poate „avea 
trăsăturile” sale şi poate „fi” doar atunci când se raportează la existenţa sa, la 
al său „fapt-de-a-fi-în-deschis” (Da-sein). 12 Pentru a scoate în evidenţă şi 
din punct de vedere terminologic această trăsătură fundamentală, Heidegger 
propune să se renunţe la expresia „Eu”, termen încărcat de întreaga moştenire 
a tradiţiei, şi să se vorbească, în schimb, despre Dasein, care se poate deschide 
în vederea unei înţelegeri de sine doar în măsura în care se raportează la 
acest fapt de a exista. 

Prin această introducere a conceptului de Dasein, Heidegger depăşeşte 
gândirea husserliană. Dar locul de ruptură nu este clar. Pe de-o parte, 
Heidegger îşi înţelege filosofia ca o continuare a fenomenologiei husserliene. 
Sein und Zeit este dedicată lui Husserl, Heidegger raportându-se în această 
operă la mentorul său şi subliniind că ambii sunt de acord în ce priveşte 
faptul că o „persoană nu este nici lucru, nici substanţă, nici obiect” 13 . Pe de 
altă parte, fiecare urmează propria cale tocmai privitor la întrebarea „ce 
este” o persoană. Pentru Husserl, fiinţa unui om sau a unei persoane este 
acel ceva care se constituie într-o serie de acte de conştiinţă prin intermediul 
ego-ului transcendental. Heidegger 14 întreabă însă „ce este” acest ego tran¬ 
scendental însuşi şi cum se raportează acesta la faptul-de-a-fi-persoană? 
Husserl n-a găsit niciodată un răspuns clar la această întrebare şi este 
semnificativ în acest sens faptul că volumul II din Ideen zu einer reinen 
Phănomenologie und phănomenologischen Philosophie (Idei pentru o 
fenomenologie pură şi o filosofie fenomenologică), apărut în 1913, care 
trebuia să trateze privitor la conceptul de persoană, n-a fost publicat în timpul 
vieţii lui Husserl. Heidegger a găsit nesatisfăcătoare propunerea husserliană 

ulterioară de a determina „fiinţa” Eului, acesta preferând prima ediţie a 
Cercetărilor logice din 1900-1901 scrierilor husserliene târzii, deoarece în 
„Cercetări...” Husserl tratează încă cu privire la Eu. în schimb, scrierile 
târzii încearcă să ofere o determinare pozitivă a ceea ce este Eul. 15 Conceptul 
heideggerian de Dasein ia locul a ceea ce Husserl denumeşte „Eu”, 
„conştiinţă” sau „persoană”. 

Critica lui Heidegger privind încercarea de a stabili cviditatea Eul-ui 
corespunde în linii mari raţionamentelor filosofiei existenţialiste, pe care le 
regăsim, de exemplu, la Jaspers. O altă consecinţă a rupturii sale cu Husserl 
ar fi şi faptul că, după tăgăduirea valadităţii universale a distincţiei dintre 
„cviditate” şi „faptul că ceva este”, lui Heidegger i se deschide drumul unei 
interogări mai radicale, şi anume dacă această distincţie este în genere atât 
de clară după cum apare ea în chip nemijlocit. Spre finalul cărţii Kant und 
das Problem der Methaphysik (Kant şi problema metafizicii) (1929), 
Heidegger susţine că: 

«Putem vorbi, în cazul fiecărei fiinţări, de o cviditate şi de faptul că aceasta este, de 
essentia şi de existentia, de posibilitate şi de realitate. Este aici „fiinţa” de fiecare 
dată acelaşi lucru? Dacă nu, atunci de ce fiinţa este scindată în ceea-ce-este şi faptul- 
că-este? Există, oare, această diferenţiere - prea lesne decisă - între essentia şi 
existentia, aşa cum există, de exemplu, câini şi pisici, sau avem aici de-a face cu o 
problemă care trebuie în sfârşit pusă şi care, evident,poare fi pusă doar dacă se pune 
întrebarea: ce este fiinţa ca atare .V 6 

Heidegger a ajuns prin aceasta la problema sa principală, întrebarea cu privire 
la fiinţă, în care întrebarea privind Dasein-ul este doar o etapă premergătoare, 
în acelaşi timp, Heidegger a conferit problematicii o dimensiune istorică 
cuprinzătoare, prin faptul că el, pornind de la Kant, se reîntoarce la distincţia 
medievală dintre essentia (esenţa; ce-anume-este-ceva) şi existentia (faptul- 
că-ceva-este). Dacă se vorbeşte despre „ce” este ceva, ca şi despre „faptul 
că” ceva este, se vorbeşte despre ceea ce este. Ce se are în vedere aici prin 
„este” - sau, cum întreabă Heidegger: de la ce concept general al fiinţei 
plecăm atunci când distingem între „ceea ce este” o fiinţare şi „faptul că” 
fiinţarea „este”? Este de netăgăduit faptul că putem opera aici o distincţie. 
Problemele care se ridicăaici sunt: de ce trebuie să distingem într-o asemenea 
manieră; este sau nu această distincţie mereu aceeaşi; se întemeiază sau nu 
această distincţie pe un concept în chip fundamental eronat al fiinţei fiinţării? 
Este diferenţa dintre „ceea-ce-este” şi „faptul-că-ceva-este” de acelaşi fel ca 
şi diferenţa dintre câini şi pisici - şi dacă nu, cum trebuie înţeleasă aceasta? 

Această întrebare cu privire la fiinţă este pentru Heidegger cea mai im¬ 
portantă. în acelaşi timp, ea este şi problema pe care filosofia o neglijează în 
cel mai înalt grad. 

„Nu înţeleg câtuşi de puţin”, scria Husserl pe marginea exemplarului 
său din cartea lui Heidegger despre Kant, opunându-i propriul program 
filosofic: 

«Pot chestiona orice fiinţare cu privire la „proprietăţile”, „relaţiile” ei, cu privire la 
„esenţa ei generală” şi îi pot opune această esenţă generală, exprimând-o ca pe 
ceva la care s-a ajuns în maniera participaţiei (metexis), ca ceva sesizat unitar 
împreună cu toate fiinţările posibile, fiinţări care sunt variaţii ale sale. Pot sesiza 
fiecare fiinţare ca pe o “singularitate” a unei multiciplităţi reale sau posibile etc. 
Acestea sunt categoriile formale. Există proprietăţi sau categorii aşa cum există 
câini şi pisici? - „sau ne aflăm aici în faţa unei probleme, care în sfârşit trebuie 
pusă”. Ce fel de problemă? Judecând fiinţarea într-o manieră directă şi generală 
(şi nu limitat la mundan, în măsura în care acesta nu este singurul posibil) pot 
obţine ontologicul fonnal, iar judecând privitor la mundan pot obţine formalul 
mundan (caracterul material). Aceste rezultate rămân, însă, nemulţumitoare. Relaţia 
dintre subiect şi conştiinţă şi cunoaştere generează dificultăţile conceptuale 
modeme; ele nu se referă la o „fiinţă” mitică, ci la raportul de esenţă dinte fiinţare 
în genere şi subiectivitate în genere, subiectivitate pentru care fiinţarea este. Aceasta 
conduce, aşadar, la singurele probleme raţionale formale .» 17 

întrebarea privind fiinţa fiinţării, care pentru Heidegger este cea mai 
importantă problemă filosofică, este respinsă de către Husserl ca falsă 
întrebare. în locul ei, Husserl consideră că sarcinile principale ale filosofiei 
sunt: în primul rând, filosofia va trebui să analizeze ce trăsături de esenţă 
necesare posedă fiinţarea; pe de o parte, putem întreba privitor la trăsăturile 
formale de esenţă, care apar la orice fiinţare („ontologie formală”), iar pe de 
altă parte se poate întreba privitor la trăsăturile de esenţă care aparţin anumitor 
regiuni ale fiinţării („ontologie materială”). în al doilea rând, filosoful trebuie 
să analizeze raportul dintre fiinţare şi conştiinţa („subiectivitatea”) care 
experimentează şi cunoaşte fiinţarea. El trebuie să descrie ce acte de conştiinţă 
sunt necesare pentru ca o fiinţare să poată fi experimentată. Aceasta duce la 
aşa-numita problemă a constituţiei cunoaşterii, adică la întrebarea: cum se 
arată diferite tipuri de obiecte în modalităţi diferite pentru o conştiinţă şi ce 
raport există între diferitele moduri de a se arăta (cf. p. 97). 

Heidegger aduce drept contraargument observaţia că acest program 
filosofic conţine două omisiuni fundamentale. 18 Pe de-o parte, analiza 

esenţială a fiinţării întreprinsă d e Husserl n u poate niciodată rezolva întrebarea 
cu privire la fiinţă. Indiferent dacă se interoghează cu privire la esenţa formală 
sau cea materială a unei fiinţări, este mereu anticipat deja faptul că se distinge 
clar între esenţa fiinţării ( essentia , adică ceea ce fiinţarea este în mod necesar) 
şi existenţa ( existentia , adică faptul că fiinţarea fiinţează în mod real). Pe 
această bază se întreprinde o analiză esenţială făcând abstracţie, în acelaşi 
timp, de întrebarea cu privire la existenţă. Se pleacă tacit de la premisa că 
existenţa este cunoscută şi că întreaga fiinţare există în aceeaşi modalitate. 
De asemenea, se presupune tacit că raportul dintre existenţă şi c viditate este 
cunoscut şi neproblematic. Toate acestea, spune Heidegger, sunt 
inacceptabile din punct de vedere filosofic. Pe de altă parte, aşa-numita 
analiză constitutivă este nesatisfăcătoare, pentru că nu interoghează privitor 
la caracterul fiinţei ego-ului transcendental. Prin aceasta Husserl riscă să 
trateze Eul ca pe un obiect oarecare, în măsura în care este şi aici tentat să 
distingă, în mod principial, în aceeaşi manieră între „esenţa” şi „existenţa” 
Eului, aşa cum distinge între „esenţa” şi „existenţa” oricărei alte fiinţări. în 
schimb, Heidegger pretinde ca filosoful să-şi fixeze ca punct de plecare 
analiza Dasein-ului 19 , care nu este altceva decât o pregătire pentru întrebarea 
cu privire la fiinţă. Orice analiză de constituţie în maniera lui Husserl ar 
trebui să pornească de la o analiză a Dasein-ului, în care „faptul-de-a-se- 
raporta-la-sine-însuşi” al Dasein-ului este problema centrală. 

Potrivit lui Husserl, această deviere a modalităţii de chestionare este 
fatală. Analiza Dasein-ului realizată de Heidegger este pentru Husserl o 
recădere în atitudinea prefenomenologică „mundană”. (vezi p.77) Ceea ce 
Heidegger numeşte „Dasein” este, potrivit lui Husserl, doar un alt cuvânt 
pentru „om”, aşa cum acesta apare în atitudinea „mundană”, naturală. Sarcina 
unei analize fenomenologice riguroase ar fi însă tocmai aceea de a face 
abstracţie de toate premisele „naturale”, de pildă de faptul că eu exist ca om 
printre alte fiinţări precum obiecte, animale, plante ş.a.m.d. Dacă însă 
conceptul heideggerian de Dasein este identic cu cel de om, aşa cum acesta 
se arată în atitudinea naturală, atunci Dasein-ul este ceva constituit, care 
presupune ego-ul constitutiv, transcendental. 20 

Husserl şi Heidegger n-au reuşit niciodată să ajungă la un consens 
asupra acestui punct. Husserl, care la începutul anilor ’ 20, spusese cu mândrie: 
„Fenomenologia, adică Eu şi Heidegger!” 21 , s-a văzut nevoit, după apariţia 
lui Sein undZeit, să se distanţeze de asistentul său de mai înainte. Heidegger 
s-a simţit greşit înţeles de fostul său profesor, iar propria lui evoluţie de 
după 1927 l-a îndepărtat tot mai mult de punctul de plecare husserlian. în 

anii ’30 nu prea mai exista nici o legătură demnă de remarcat între cei doi. 
După pensionare, Husserl a pierdut contactul cu activitatea cotidiană 
universitară, iar Heidegger a preluat în câţiva ani locul celui dintâi, revenin- 
du-i acum lui rolul de a da tonul în chestiunile de fenomenologie. Nu a fost 
vorba doar de o schimbare de generaţii, ci şi de o ruptură. 


Intenţionalitatea Dasein-ului 

A-l compara pe Husserl cu Heidegger este dificil nu doar pentru că au o 
concepţie diferită privitoare la sarcina fenomenologiei, ci şi datorită faptului 
că utilizează şi o terminologie total diferită. De exemplu, expresia husserliană 
preferată, anume „intenţionalitate”, nu apare de loc în Sein und Zeit. Abia 
manuscrisele cursurilor din anii ‘20, editate recent, ne oferă o idee despre 
cum a perceput Heidegger relaţia sa cu Husserl, precum şi cu limbajul tradiţiei 
filosofice. 

Heidegger se raliază la teza lui Husserl conform căreia orice percepţie, 
orice reprezentare, gândire sau judecare este însoţită de faptul-de-a-se- 
orienta-spre-ceva, o intenţionare a ceva. 22 Intenţionalitatea este o trăsătură 
fundamentală a modalităţii mele de a-fi-în-deschis. Atunci când expe¬ 
rimentez faptul faptului-de-a-fi-în-deschis, existenţa nu poate fi separată 
de ceea ce eu sunt, experimentez totodată că pot exista doar atunci când 
sunt orientat intenţional spre un obiect din ambientul meu. Existenţa este 
o trăsătură fundamentală a ceea „ce” sunt; dar eu pot exista doar atunci 
când mă raportez la fiinţarea în întregul ei. Aşa cum o trăsătură necesară a 
Dasein-ului meu este faptul că mă raportez la existenţa mea, tot astfel, eu 
nu pot exista ca fiinţare izolată, ci, dimpotrivă sunt orientat intenţional 
spre fiinţarea în întregul ei. Eul nu este un „subiect” izolat faţă în faţă cu 
un „obiect” izolat, iar intenţionalitatea nu este un „raport” mistic între un 
subiect şi un obiect, car estricto sensu pot exista şi independente unul faţă 
de celălalt. Deoarece Eul poate fi doar prin faptul că este în deschis {da), 
el trimite ca fiinţă în deschis {Da-sein) dincolo de sine însuşi spre fiinţarea 
în întregul ei. Heidegger merge chiar până la a considera intenţionalitatea 
principială a Eului ca temei pentru noul concept de „Dasein”, destituind, 
în acelaşi timp, conceptele tradiţionale precum cele de „Eu”, „conştiinţă” 
sau „subiect” din rolul lor metafizic hotărâtor. 22 

Aici are loc o ruptură cu teoria tradiţională a cunoaşterii, aşa cum o 
întâlnim la Descartes sau, mai târziu, la filosofi precum Dilthey, Hartmann 24 

şi Jaspers. în mod tradiţional se pleacă de la un Eu care ajunge la certitudinea 
de sine prin raportarea la propriile stări de conştiinţă. întrebarea teoriei 
cunoaşterii este identică cu problema legată de felul în care Eul poate să 
depăşească sfera conştiinţei şi „ să ajungă” la fiinţarea obiectivă, independentă 
de conştiinţă. Chiar şi pentru un teoretician al cunoaşterii ca Hartmann, care 
recunoaşte intenţionalitatea ca trăsătură fundamentală a conştiinţei, rămâne 
încă o enigmă modul în care Eul conştient poate să meargă la sigur astfel 
încât ceea ce este vizat să nu Fie doar ceva „subiectiv”, ci să-i revină în mod 
faptic o existenţă obiectivă. Jaspers pune aceeaşi întrebare; dar, în timp ce 
Hartmann sfârşeşte într-un realism filosofic, Jaspers trage concluzia că nu 
cunoaştem niciodată fiinţarea în sine, ci numai modul în care ea este pentru 
noi. Răspunsurile sunt fundamental diferite, însă amândoi sunt de acord că 
întrebarea este pusă corect. 

în acest punct începe critica lui Heidegger. Cum ajunge „conştiinţa” la 
lucrurile independente de conştiinţă, cum dobândesc părerile „subiective” 
valabilitate „obiectivă” - tot acest complex problematic al teoriei cunoaşterii 
este respins de Heidegger. El susţine că este o eroare să crezi că, din cauza 
că intenţionalitatea (faptul de a fi orientat intenţional) este o trăsătură 
fundamentală a „sferei conştiinţei”, a „subiectivităţii”, ar trebui ca şi obiectul 
intenţionalităţii să fie ceva „de ordinul conştiinţei”, ceva „subiectiv”. Dacă 
îmi reprezint, de pildă, poarta Brandenburg, nu mă las în voia reprezentărilor 
mele despre această poartă, ci sesizez poarta ca o fiinţare obiectivă, 
„independentă de conştiinţă”. Desigur, am o serie de reprezentări, dar nu 
sunt orientat spre ele; desigur că mă pot înşela, dar acest lucru nu schimbă 
cu nimic din starea fundamentală de fapt. Pe de o parte, amintirile pot fi 
greşite şi-mi pot reprezenta poarta altfel decât este ea în fapt; pe de altă 
parte, există mereu posibilitatea ca ceea ce mi-am reprezentat să nu existe 
deloc, de pildă atunci când îmi reprezint vechea sală de concerte Tivoli din 
Copenhaga, fără să ştiu că a fost bombardată în timpul celui de-al doilea 
război mondial. Din nou, acest lucru nu schimbă nimic din faptul că 
reprezentările mele eronate vizează în ultimă instanţă poarta Brandenburg, 
respectiv vechea sală de concerte Tivoli din Copenhaga. 

Sensul acestor raportări eronate rezidă în faptul că eu sunt orientat 
către o fiinţate, pe care ori mi-am reprezentat-o greşit, ori i-am atribuit în 
mod eronat o existenţă pe care n-o are. Atunci când fac astfel de greşeli 
„ocultez” fiinţarea 25 ; dar această ocultare este posibilă doar datorită faptului 
că, în genere, mă pot orienta spre fiinţare şi pot avea o părere despre aceasta. 
Doar datorită faptului că intenţionalitatea mea este o „descoperire” 26 a fiinţării. 

pot greşi şi pot „oculta” fiinţarea. întrebarea sceptică a teoriei cunoaşterii 
privind modul în care mă pot asigura întotdeauna împotriva greşelilor se 
rezolvă de la sine, deoarece condiţia fundamentală pentru a comite în genere 
erori este faptul că sunt orientat către fiinţare, fiind, din această cauză, 
„întotdeauna deja dincolo” de sfera pur subiectivă. De aceea, Eul nu este în 
mod primar un „subiect” care se raportează la stările interioare ale conştiinţei 
sale, ci o fiinţare care se raportează la existenţă şi care poate exista doar în 
măsura în care este orientată intenţional spre fiinţarea în întregul ei. 


Intenţionalitate şi depăşire 

Dasein-ul este orientat intenţional spre fiinţare în măsura în care o descoperă. 
Acest lucru poate avea loc în diferite modalităţi. Pot privi, de exemplu, 
statuia ecvestră a regelui Frederic al V-lea din piaţa palatului din Amalien- 
burg, o pot rechema în memorie sau reprezenta, îi pot dori ceva, pot să emit 
o judecată privitor la ea etc. Sculptorul Saly a descoperit-o în propria-i 
modalitate, în măsura în care a creat-o. în schimb, altcineva poate s-o 
descopere distrugând-o. Statuia ecvestră revelează un întreg palier de forme 
posibile de descoperire, însă prezintă anumite limite. De exemplu, nu voi 
putea niciodată descoperi statuia ecvestră aşa cum mă raportez la o figură 
geometrică. Pot privi şi atinge o statuie ecvestră, nu însă o figură geometrică, 
care este o configurare ideală de puncte fără întindere, de linii nesfârşit de 
subţiri ş.a.m.d. Modalitatea în care poate fi descoperit un obiect fizic cum 
este o statuie ecvestră este diferită de modalitatea prin care putem descoperi 
figurile geometrice. Ce anume decide asupra felului în care ceva poate fi 
descoperit? Răspunsul trebuie să reiasă din fiinţare şi din modalitatea în 
care fiinţează. 27 

în funcţie de felul de fiinţare de care este vorba, există o diversitate a 
formelor de descoperire. Pentru a şti ce forme de descoperire sunt posibile, 
trebuie în consecinţă să am o comprehensiune preliminară despre felul de 
fiinţare cu care am de-a face. Pe scurt: fiecare descoperire a fiinţării se mişcă 
în interiorul unei înţelegeri a fiinţei fiinţării. Descoperirii fiinţării îi corespunde 
o deschidere pentru fiinţa fiinţării. 

Aceasta poate fi înţeleasăîn două modalităţi. în primul rând s-a clarificat 
faptul că Dasein-ul nu se orientează intenţional doar spre fiinţarea ce trebuie 
descoperită; Dasein-ul depăşeşte ( transcende) m fiinţarea în măsura în care 
fiinţa fiinţării se deschide prin intermediul unei anumite înţelegeri a fiinţei. 

în al doilea rând, fiinţa trebuie să se reveleze, pentru ca fiinţarea să poată fi 
descoperită. Diferenţierea dintre fiinţă şi fiinţare ce urmează de aici este 
numită de Heidegger diferenţă ontologică . 29 Dasein-ul se înţelege pe baza 
acestei diferenţe, deoarece fiinţa trebuie să fie deschisă Dasein-ului pentru 
ca acesta să se poată în genere orienta intenţional spre fiinţare. 

Astfel am ajuns la a treia definiţie pe care Heidegger o utilizează pentru 
a caracteriza conceptul de Dasein. Mai întâi, prin Dasein se are în vedere o 
fiinţare care poate fi doar atunci când se raportează la propria-i existenţă. El 
trebuie înţeles ca o fiinţare care este orientată intenţional spre tot ceea ce 
fiinţează. A treia determinare este: Dasein-ul este fiinţarea care poate pune 
întrebarea privind fiinţa fiinţării. 30 Aceste trei definiţii nu se află doar acci- 
dentalîntr-un raport reciproc, ci trimit una la cealaltă şi se precizează reciproc, 
în special definiţia a treia o determină pe prima. Dasein-ul este o fiinţare 
care trece dincolo de fiinţare şi căreia fiinţa fiinţării îi este deschisă. Prin 
intermediul acestei deschideri, Dasein-ul experimentează faptul că există 
diverse forme ale fiinţei, că modalitatea de a fi a unui obiect fizic diferă de 
cea a unei figuri geometrice şi că cele două modalităţi de a fiinţa ale celor 
două fiinţări sunt la rândul lor diferite de propria modalitate de fiinţă a Dasein- 
ului. Cu toate acestea, obiectelor fizice şi figurilor geometrice le este comun 
faptul că pot fi experimentate în mod fundamental în măsura în care devin 
obiecte ale observaţiei noastre. 

Altfel stau lucrurile cu Dasein-ul. EI este o fiinţare care nu poate fi 
descoperită în chip fundamental printr-o obiectualizare. El pretinde faptul 
ca raportarea la propria existenţă să fie inclusă în experienţa fiinţării. 
Aceasta înseamnă: Dasein-ul nu este doar o fiinţare care se raportează la 
propria-i existenţă, ci se raportează la fiinţa fiinţării în genere, în calitate 
de condiţie de posibilitate a propriei raportări la existenţă şi la restul fiinţării 
de care se diferenţiază. 


„A fi la îndemână” şi „a fi prezent în chip inerţial” 

Dasein-ul descoperă fiinţarea în măsura în care este orientat către fiinţare. 
Fără îndoială, Heidegger a preluat acest concept al faptului-de-a-fi-orientat- 
călre” ( intenţionalitate ) de la Husserl; el se întreabă însă dacă Husserl a fost 
suficient de radical în analiza sa privind intenţionalitatea. Are Husserl dreptate 
când susţine că intenţionalitatea face posibil accesul originar la fiinţare şi că 
înţelegerea fiinţei, care întemeiază faptul-de-a-fi-orientat-către, este cea mai 

originară? Heidegger îl critică pe Husserl în acest punct, încercând să 
demonstreze că există o modalitate mai fundamentală de a descoperi fiinţarea 
decât cea care se vădeşte atunci când Dasein-ul are în vedere fiinţarea, adică 
atunci când este orientat spre ea. 

Câteva exemple ar putea ilustra diferenţa dintre Husserl şi Heidegger. 
Să ne imaginăm că tocmai fac curăţenie în locuinţa mea şi vreau să curăţ 
covorul de praf. Unealta potrivită pe care o folosesc în acest scop este 
aspiratorul. Punctul de vedere al lui Heidegger este că utilizarea aspiratorului 
este modalitatea originară prin care pot descoperi această unealtă. Indiferent 
de încercările pe care le fac pentru a afla sau pentru a-mi imagina într-o altă 
modalitate ce înseamnă cuvântul „aspirator”, nu voi dobândi niciodată un 
acces mai originar la această unealtă decât cel pe care-1 obţin prin folosirea 
lui. Dacă ne menţinem în sfera cerinţei fenomenologice de a merge „la 
lucrul însuşi”, adică de adescrie fiinţarea aşa cum aceasta se arată nemijlocit 
prin acces direct la fenomen, atunci putem spune că aspiratorul, din punct 
de vedere fenomenologic, este ceea ce se arată a fi atunci când intră într-un 
context ustensilic. Un aspirator este o unealtă; el este un exemplu pentru 
acel tip de fiinţare pe care Heidegger îl numeşte ustensil . 3I „Ustensil” este 
denumirea pentru tipul de fiinţare care se arată în modul său cel mai originar 
atunci cînd o întîlnim într-o utilizare. 

Husserl n-ar accepta o astfel de analiză. Pentru el, aspiratorul este o 
fiinţare reală care se arată în modul cel mai originar atunci când o percepem. 
Potrivit lui Husserl, am o experienţă originară ale aspiratorului atunci când 
îl privesc sau îl ating, actualizând- ul astfel intuitiv. Prin diverse percepţii 
aflu forma, culoarea, lungimea, robusteţea ş.a.m.d. a aspiratorului. Pe baza 
acestei actualizări intuitive pot furniza o descriere pură a fenomenului real, 
sub aspectul căruia se relevă aspiratorul. Pornind de la această experienţă, 
pot trece la descrierea lui ca un obiect ce ţine de o cultură, având de explicat 
funcţiile pe care acesta trebuie sau poate să le îndeplinească. Experienţa 
mea vizând aspiratorul ca obiect al unei culturi presupune, prin urmare, 
experienţa mea vizând aspiratorul ca obiect real. Mai exact: accesul meu 
direct la aspirator în calitate de obiect al unei culturi se constituie prin accesul 
meu nemijlocit la el ca obiect real. Se poate spune deci că ustensilul este o 
fiinţare constituită, care presupune fiinţarea reală. 

Heidegger i-ar replica aici lui Husserl că nu este destul de consecvent 
în analiza sa fenomenologică. Husserl nu urmăreşte consecvent „lucrul în 
sine”, aşa cum se arată nemijlocit ca fenomen. In loc de aceasta, el introduce 
în mod tacit o teorie potrivit căreia modalitatea nemijlocită prin care am 

putea intra în contact cu o fiinţare constă în contemplarea directă a acestei 
fiinţări. Astfel, Husserl a acceptat ca punct de plecare actul vederii, făcând 
din el temeiul întregii fenomenologii. Modelul pe care Husserl îl areîn vedere 
este, de fapt, destul de clar: orice obiect al percepţiei este fie prezent, fie 
absent. Eu mă pot îndrepta asupra unui obiect al percepţiei în modalităţi 
diferite, auzind de el, gândindu-mă la el, închipuindu-mi-1, aducându-mi-1 
aminte, văzând o reflexie a obiectului sau percepându-1 împreună cu altceva 
- dar nici unul dintre aceste moduri de acces la el nu este atât de direct ca cel 
pe care îl dobândesc atunci când mă apropii de obiectul percepţiei şi îl văd 
aşa cum se arată în deplina sa intuitivitate. 

Husserl transferă acest model asupra tuturor fenomenelor. Un fenomen 
poate fi dat mai mult sau mai puţin intuitiv, în măsura în care acesta devine 
mai mult sau mai puţin prezent pentru conştiinţă. Prezenţializarea intuitivă 
este modalitatea cea mai originară prin care un fenomen se poate arăta. 
Accesul intuitiv la o fiinţare ca obiect prezent pentru o contemplare 
nemijlocită, dezinteresată, este modalitatea cea mai originară în care pot 
întâlni fiinţarea. Pe această bază se cristalizează conceptul de intenţionalitate 
ca fapt-de-a-fi-orientat-călre un obiect cu sens, mai mult sau mai puţin 
desăvârşit pentru eu. Potrivit lui Husserl, există tipuri diferite de obiecte ce 
necesită modalităţi de acces diferie, dar fiecare tip de obiect are modalitatea 
particulară de prezentificare intuitivă ( anschauliche Vergegenwărtigung), 
aceasta din urmă fiind modalitatea lui originară de a se prezenta. Fenomenul 
este, pentru Husserl, aproape identic cu faptul de a fi dat intuitiv. 

Aici intervine critica lui Heidegger. Husserl are dreptate când distinge 
între modalităţi de acces mai mult sau mai puţin directe la fiinţare, dar el se 
înşeală atunci când crede că prezentificarea inutitivă este întotdeauna 
modalitatea cea mai directă de a întâlni fiinţarea. Heidegger a încercat deja 
mai devreme să demonstreze că conceptul de fenomen accesibil prin intuiţie 
este nesatisfacător atunci când e vorba de experienţa directă a Eului sau, 
mai precis, a existenţei prin Eu sau prin existenţa însăşi. Heidegger merge 
acum mai departe şi afirmă că ar fi greşit să considerăm, chiar şi în ce priveşte 
un fenomen atât de obişnuit precum un aspirator, că modalitatea de acces 
obiectivatoare, contemplativă, intenţională este modalitatea de acces originară 
la acesta. Dimpotrivă, în măsura în care sunt în stare să utilizez aspiratorul 
ca ustensil pot apărea situaţii în care încep apoi să fiu interesat în a face din 
aspirator obiectul unei contemplări mai atente. Contemplarea intenţională a 
unui obiect este posibilă doar pentru că Dasein-ul s-a aflat dintotdeauna 
într-o relaţie interesată, de utilizare, de preocupare cu fiinţarea. Despre această 

preocupare 32 în modalitatea manipulării, a utilizării se poate spune deci că 
este constitutivă pentru prezentificarea intenţională, prin fapul că preocu- 
pareaîn modalitatea utilizării constituie o condiţie necesară a intenţionalităţii. 
Heidegger nu contestă faptul că analiza husserliană a intenţionalităţii îşi 
poate avea deplina îndreptăţire atunci când este vorba de o orientare 
intenţională obiectivatoare spre fiinţare; dar el este de părere că avem aici 
de-a face cu un caz limită al analizeimai cuprinzătoare a relaţiei în modalitatea 
manipulării a Dasein-ului cu ustensilul care fiinţează. 

Importantă este de aceea înfăţişarea mai precisă a fenomenului numit 
ustensil. Heidegger pare a identifica uneori un ustensil cu un obiect de 
folosinţă 33 , cu un instrument oarecare. Acest lucru se potriveşte bine cu 
exemplul aspiratorului sau cu altele, date de Heidegger, cum ar fi cele 
referitoare la ciocan 34 , unealta de scris, pana, cerneala, hârtia, suportul, masa, 
lampa, mobila, uşa 33 , podurile, şoselele, instalaţiile de iluminare 36 ş.a.m.d. 
Expresia tehnică „Zeug” (ustensil) apare deja în limbajul cotidian, atunci 
când e vorba de Werkzeug (unealtă), Năhzeug (unelte proprii cusutului) 
Fahrzeug (vehicul) etc. Pentru toate aceste unelte este specific caracterul lor 
util în vederea a ceva sau altceva. Heidegger denumeşte caracterul util al 
ustensilului, al său „în vederea a”, ustensilitatea 37 instrumentului, structura 
sa de ustensiP 8 sau caracterul său de ustensiP 9 . 

Determinarea „ustensilului” ca instrument este doar o definiţie pre¬ 
mergătoare. O determinare mai precisă identifică ustensilul cu „fiinţarea 
cea mai apropiată cu care avem de-a face” 40 . Această definiţie este decisivă 
din punct de vedere fenomenologic, deoarece defineşte „ustensilul” pornind 
de la modalitatea de acces pe care o avem în mod originar la fiinţare. Dar 
ea mai are încă un avantaj. în timp ce determinarea ustensilului ca instru¬ 
ment restrânge conceptul de ustensil doar asupra fiinţării produse de om, 
definiţia nouă cuprinde atât fiinţarea produsă de o cultură, cât şi cea naturală. 
De exemplu, Heidegger denumeşte soarele ustensil 41 , pe care îl folosim ca 
atare atunci când dorim să determinăm cât este ceasul. Soarele nu este un 
instrument produs de om, ci o fiinţare naturală. Cu atât mai mult accesul 
nostru iniţial la soare ar consta în a-1 folosi pentru un lucru cum ar fi 
pentru calculul astronomic pentru determinarea orei exacte sau pentru 
localizarea corpurilor cereşti. 

Dar nu întreprinde Heidegger aici o „psihologizare” a fiinţării natu¬ 
rale? Nu este oare soareledoar un obiect fizic, cu un diametru de 1,4 milioane 
km, cu o temperatură la suprafaţă de 5700°C, o viteză de rotaţie la ecuator 
de aproximativ 24 zile ş.a.m.d.? Heidegger nu tăgăduieşte toate aceste lucruri, 

ciseîntreabăce înseamnă faptul că soarele are aceste „proprietăţi”. Răspunsul 
este - şi aici Heidegger se situează pe aceeaşi linie cu Husserl - că o fiinţare, 
privită din punct de vedere fenomenologic, poate avea o semnificaţie pentru 
noi doar atunci când este posibil să descoperim fiinţarea în mod principial 
în această semnificaţie printr-un acces direct. în timp ce Husserl susţine însă 
că putem avea un acces nemijlocit, dezinteresat, la soare, ideea lui Heidegger 
este că soarele are o semnificaţie pentru noi doar în măsura în care ne aflăm 
într-un raport interesat cu acesta. Din punct de vedere fenomenologic, aceasta 
înseamnă că soarele poate avea o semnificaţie pentru noi doar în măsura în 
care semnificaţia lui rezidă tocmai în faptul că poate fi descoperit într-o 
relaţie interesată. Semnificaţia pe care i-o atribuim fiinţării pe baza acestei 
relaţii nu este deci, în nici un caz, o „psihologizare” a fiinţării. în cazul în 
care trăsăturile „obiective” dintr-o fiinţare se arată principial doar atunci 
când suntem într-un raport de utilizare cu această fiinţare, fiinţarea poate fi 
doar ceea ce se arată a fi prin această folosire. Heidegger subliniază faptul 
că „structura ustensilică” a fiinţării poate exprima fiinţarea aşa cum este 
aceasta „în sine” 42 şi nu doar cum este în raport faţă de noi. 

Un instrument este „la îndemână” atunci când îl folosim. Heidegger 
facereferire la acest fapt când vorbeşte de ustensilul la înde mină Ai . în opoziţie 
cu acesta se află fiinţarea .prezentă în chip inerţial”. Ceea ce este prezent în 
chip inerţial 144 este ceea ce se arată în modalitatea de acces dezinteresată, 
contemplativă faţă de fiinţare - ceea ce, în tradiţia filosofică, s-a interpretat 
până la Husserl ca fiind prototipul (paradigma sau instanţa primară) a fiinţării, 
şi anume un lucru (o „substanţă” 45 ) cu anumite proprietăţi. Despre rolul pe 
care ceea ce este prezent în chip inerţial îl joacă în fenomenologia lui 
Heidegger, părerile sunt împărţite; el însuşi spune foarte puţin despre aceasta. 
O interpretare posibilă ar consta în înţelegerea conceptului de ceea-ce-este- 
prezent-în-chip-inerţial ca un concept-limită. Ceea ce este prezent în chip 
inerţial este fiinţarea căreia i-a fost răpită orice semnificaţie. O realitate 
nemijlocită, pură, nu poate exista, pentru că este lipsit de sens să vorbeşti 
despre o fiinţare care şi-a pierdut orice semnificaţie. în schimb, o fiinţare 
poate avea mai mult sau mai puţin caracterul de ustensil şi deci poate fi mai 
mult sau mai puţin prezentă în chip inerţial, funcţie de contextele de utilizare 
(de fapt, într-un sens mai larg, complexe ustensilice) în care intră. Una dintre 
semnificaţiile soarelui este constituită prin întrebarea privind temperatura 
acestuia şi aflarea acesteia prin măsurare. După Heidegger, astfel de măsurări 
pot fi întreprinse numai numai pornind de la un complex ustensilic şi 
pragmatic care depăşeşte simplul proces de măsurare. în raport cu acest 

complex ustensilic mai larg, măsurarea izolată este un caz limită, despre 
care se poate spune că se constituie pornind de la contextul mai larg în care 
intră şi în care deţine un loc anume. Deoarece temperatura solară poate fi 
aflată numai prin măsurare, putem spune că ea anticipează deja complexul 
ustensilic mai larg, care abia el dă sens discursului despre temperatura 
soarelui. Acelaşi lucru este valabil pentru dilatarea sau masa soarelui. Toate 
proprietăţile „prezente în chip inerţial” ale soarelui se referă de aceea la 
trăsăturile sale la îndemână ale soarelui. Trebuie să renunţăm deci la schema 
veche, conform căreia avem mai întâi natura, pe care apoi construim o lume 
a culturii. Natura poate căpăta o semnificaţie, adică natura poate fi, doar în 
măsura în care se presupune un întreg relaţional de semnificaţii (semni¬ 
ficativitate) 46 , care îi conferă sens şi care o face să apară ca un caz particular 
al tuturor complexelor ustensilice care cuprind fiinţarea. Heidegger numeşte 
această semnificativitate şi lume. 


Conceptul de „lume” şi Dasein-ul 
ca fapt-de-a-fi-în-lume 

Conceptul heideggerian de lume este fundamental diferit de cel al filosofiei 
tradiţionale, care înţelege lumea fie drept chintesenţă a întregii fiinţări 47 , 
fie a tuturor lucrurilor sau a tuturor stărilor de fapt, ca în opera timpurie a 
lui Wittgenstein 48 . Heidegger nu contestă faptul că conceptul tradiţional 
de lume poate fi, fără doar şi poate, folositorîn unele contexte; el subliniază 
însă că propriul concept de lume include un fenomen mai fundamental 
decât cel uzual. 

Un ustensil precum aspiratorul meu poate fiinţa doar atunci când 
trimite la o corelaţie funcţională (semnificativitate), prin care ustensilul 
primeşte abia o funcţie sau o semnificaţie. Intr-o lume în care n-ar avea 
nici un sens să faci diferenţa între un covor prăfuit şi unul curat, ar fi tot 
atât de lipsit de sens să vorbeşti despre un aspirator. Contextul funcţional 
al aspiratorului nu este identic cu suma aparatelor care sunt utilizate pentru 
curăţenia zilnică. Contextul semnificativ al „curăţeniei” este, în schimb, o 
condiţie pentru faptul că poţi întreba în genere cu sens privitor la unelte de 
curăţat şi aparate ca aspiratoarele, cârpe de praf, obiecte de frecat ş.a.m.d. 
Este parte din semnificaţia aspiratorului faptul că acesta intră într-un con¬ 
text semnificativ al „curăţeniei”, iar acest context nu poate fi deci definit 
pornind de la aspirator, cârpă de praf, obiect pentru frecat ş.a.m.d. Contextul 

semnificativ este „anterior” 49 ustensilelor separate în două modalităţi de a 
fi, care la Heidegger se contopesc într-un întreg: pe de o parte, complexul 
ustensilic contribuie la definirea semnificaţiei ce i se poate atribui usten- 
silului izolat; pe de altă parte, contextul de semnificaţie este constitutiv 
pentru ustensilul izolat, deoarece omul poate experimenta ustensilul izolat 
numai pe fundalul unei înţelegeri a contextului de utilizare. Exprimat la 
modul general: Dasein-ul trebuie să se înţeleagă pornind de la acest com¬ 
plex de semnificativitate 50 , în calitate de condiţie a atribuirii unei sem¬ 
nificaţii fiinţării singulare. Un ustensil izolat de un altul pur şi simplu nu 
există. 51 Fiecare ustensil este înglobat într-o utilizare, sau, într-un chip şi 
mai general, într-o semnificativitate. Heidegger are în vedere tocmai acest 
fapt atunci când vorbeşte de lume. 

Prin aceasta este pus temeiul pentru a patra determinare a fiinţării. 
Dasein-ul este în primul rând o fiinţare, care poate fi doar în măsura în care 
se raportează la propria existenţă. Dar acest lucru este posibil numai atunci 
când Dasein-ul se raportează şi la fiinţarea diferită de el. A doua definiţie 
afirmă că Dasein-ul este fiinţarea care se orienteazăintenţional către fiinţare 
şi care întreţine o anumită relaţie cu ea. Dasein-ul se poate raporta la fiinţa 
proprie şi poate întreţine o relaţie cu restul fiinţării, deoarece Dasein-ul se 
înţelege pornind de la fiinţă. Cea de-a treia definiţie afirmă că Dasein-ul este 
fiinţarea care poate pune întrebarea privitoare la fiinţă. La acestea se mai 
adaugă o a patra definiţie: Dasein-ul este fiinţarea care „este-în-lume” şi 
care se înţelege pe baza lumii (semnificativitatea). Prin acest a-fi-în-lume, 
Dasein-ul este capabil să interpreteze semnificaţia, care este legată de 
ustensilul singular în interiorul acestei lumi. Heidegger desemnează Dasein- 
ul ca fapt-de-a-fi-î n-lume . 32 

Definiţiile a treia şi a patra ale Dasein-ului sunt strâns înrudite, în literatura 
de specialitate heideggeriană fiind încă controversată relaţia dintre ele. 53 în 
ambele cazuri este vorba despre faptul că Dasein-ul trebuie să depăşească 
(transceandă) fiinţarea pentru ca fiinţarea să poată fi descoperită. Dasein-ul 
trebuie să fie deschis penlru fiinţă penlru a putea descoperi fiinţarea. (De 
exemplu, Dasein-ul trebuie să fie deschis pentru ceea ce este o mărime 
geometrică pentru a putea experimenta ceva de ordinul unei figuri geometrice.) 
în acelaşi mod, lumea (adică semnificativitatea) „în” care Dasein-ul se află, 
trebuie să-i fie deschisă acestuia, pentru ca Dasein-ul să aibă în genere 
posibilitatea de a descoperi ustensilul care se găseşte în această lume. (De 
exemplu, Dasein-ul trebuie să aibă o cunoaştere cu privire la lumea informaticii 
penlru a putea înţelege semnificaţia fiecărei taste a unui computer). Heidegger 

utilizează ocazional (în opera târzie) cuvintele Sein (fiinţă) şi We/f(lume)ca şi 
cum ar denumi acelaşi lucru şi anume sfera semnificaţiilor în cadrul căreia 
fiinţarea individuală îşi dobândeşte semnificaţia. Cel mai adesea însă el 
identifică lumea cu complexul de semnificaţii pe baza căruia Dasein-ul kebuie 
să se înţeleagă pentru a putea să se folosească de ustensilul la îndemână. Dasein- 
ul este Jn“ lume prin faptul că se înţelege pe sine pornind de la fiinţa care îi 
revine ustensilului la îndemână. 

Dasein-ul nu este „în” lume în sensul că s-ar afla „în interiorul” fiinţării, 
împreună cu “reuniunea” (suma) întregii fiinţări, la fel cum, de exemplu, se 
află o cizmă veche „într-o grămadă” de lucruri vechi. Dasein-ul nu este, Jn” 
lume nici aşa cum se află o muscă într-un pahar. Heidegger atrage atenţia 
asupra faptului că in (în) nu avea iniţial doar un sens spaţial, ci provine din 
innan (a locui, a sălăşlui). 54 în acelaşi fel ne exprimăm în limbajul cotidian, 
atunci când folosim expresiile a fi „în” nevoie sau a ajunge „într”-o situaţie 
neplăcută. Dasein-ul există doar atunci când se înţelege pornind de la situaţiile 
„în” care se află, doar atunci când este deschis lumii în care este. Faptul-de- 
a-fi-în-lume este tocmai această deschidere comprehensivă faţă de lume. 

Conceptul heideggerian de lume a fost adesea 55 comparat cu cel 
husserlian de Lebenswelt. Comparaţia este îndreptăţită doar în măsura în 
care în ambele cazuri este vorba de o chestiune constitutivă. O examinare 56 
mai atentă arată, însă, că această comparaţie este nepotrivită. Husserl 
subliniază faptul că lumea fizicii, pur ştiinţifică, descriptibilă geometric se 
întemeiază pe lumea vie preştiinţifică, care presupune un acces la fiinţare în 
modalitatea percepţiei corporalului. Heidegger susţine, în schimb, că, atât 
accesul ştiinţific la fiinţare, cât şi cel în modalitatea percepţiei corporalului, 
presupun o relaţie de utilizare cu ustensilul la îndemână, şi anume pe temeiul 
unei deschideri pentru semnificativitatea în care acest ustensil se integrează. 
Cu alte cuvinte, în timp ce pentru Husserl este important faptul că lumea 
ştiinţifică se reveleză pornind de la lumea vie perceptibilă, lumea ştiinţifică 
se constituie pentru Heidegger, la fel ca şi lumea vie husserliană, pe baza 
relaţiilor de utilizare şi de semnificaţie, relaţii care sunt pentru noi datul cel 
mai originar. 57 


Situare afectivă şi comprehensiune 

Faptul că Dasein-ul este în lume poate fi exprimat şi prin sintagma: „Dasein- 
ul se află în lume”, în măsura în care el se înţelege pornind de la lume. Pe 

baza acestor expresii, Heidegger introduce o nouă terminologie filosofică, 
în măsura în care caracterizează Dasein-ul prin intermediul situării afective 
şi al comprehensiunii. 58 

Prin situare afectivă el desemnează aspectul „pasiv” al felului de a fi al 
Dasein-ului. De exemplu spunem despre un reporter de televiziune că se 
află în cenlnil evenimentelor sau pot spune despre mine: mă simt bine în 
noua mea locuinţă. în ambele cazuri este vorba despre o persoană într-o 
situaţie dată, în care aceasta a fost aruncată. Starea-de-aruncare”, după 
Heidegger, faptul că sunt remis în mod inevitabil circumstanţelor, este o 
trăsătură fundamentală a oricărei situaţii, indiferent de modul în care gândesc 
cu privire la ea sau dacă încerc să o modific. Cuvântul situare afectivă exprimă 
aceste două aspecte pasive ale modalităţii de a fi ale Dasein-ului: pe de o 
parte, faptul că Dasein-ul se află deja dintotdeauna într-o anumită situaţie, 
în care este aruncat, pe de altă parte, faptul că, prin situarea sa afectivă, 
Dasein-ul ia atitudine afectiv faţă de situaţie. Această latură a situării afective 
corespunde limbajului cotidian cazului în care ne interesăm, de exemplu, de 
starea cuiva, celui în care spunem că cineva este sensibil sau celui în care 
opinăm că un plan este bun. 

Opusul „activ” al stării afective este comprehensiunea. O persoană nu 
este doar aruncată într-o situaţie, ea şi reacţionează la aceasta, în măsura în 
care o proiectează. Acest proiect este contrariul stării-de-aruncare, de aceea 
se poate spune despre Dasein că este „aruncat în modalitatea de a fi a 
proiectării”. 60 Dasein-ul este starea-de-aruncare care proiectează, activitate 
şi pasivitate, situare afectivă comprehensivă. Această structură dublă reapare 
în toate structurile care caracterizează Dasein-ul. Heidegger încearcă să 
exprime această structură dublă printr-o sintagmă cuprinzătoare care să stea 
pentru fiinţa Dasein-ului: a-şi-fi-sieşi-anticipat ( Sich-vorweg-schon-sein ) (în- 
lume) ca fapt-de-a-fi-în-preajma (fiinţării întâlnite intramundan). 61 Această 
structură este denumită şi grijă ( Sorge ). 

Dasein-ul este fapt-de-a-fi-în-lume în măsura în care se raportează la 
existenţa sa şi în măsura în care semnificativitatea este temeiul oricărei 
deschideri. 62 Această structură complexă este impregnată la toate nivelurile 
de starea de aruncare ce proiectează, de situarea afectivă înţelegătoare a 
Dasein-ului. 

Exemplele lui Heidegger ilustrează acest lucru. El ia cazul unei persoane 
aflate într-o situaţie în care simte frica. Acesteia îi poate fi fiică de un câine 
care se îndreaptă spre ea, de un examen care se apropie, de rezultatul unui 
examinări medicale, de o concediere ş.a.m.d. Această fiică este caracterizată 63 

printr-o serie de trăsături: în primul rând, prin înfricoşarea însăşi, adică prin 
starea afectivă în care se găseşte Dasein-ului. O stare afectivă nu este însă 
doar o stare psihologică izolată, ci ea trimite întotdeauna dincolo de sine 
însăşi spre altceva. Astfel, există întotdeauna ceva de care mi-e frică, cum ar 
fi câinele, examenul, rezultatul unor analize medicale sau o concediere. în 
sfârşit, există şi acel ceva pentru care mă tem, pentru mine însumi, de 
exemplu, atunci când mi-e frică de faptul că mă va muşca câinele, că 
examenul va eşua, că analizele vordescoperi un cancer sau că voi fi concediat. 
De ce-ul şi pentru ce-ul fricii mele este un exemplu pentru modul în care 
experimentez situaţia mea în situarea afectivă. Dimpotrivă, reacţia mea la 
această experienţă, care este şi ea parte din experienţă, este un exemplu al 
comprehensiunii mele: eu n-aş putea experimenta situaţia mea ca fiind 
înfricoşătoare (în mod pasiv), dacă nu aş interpreta totodată obiectul fricii 
mele ca ceva care trezeşte frica (în mod activ). Această interpretare este o 
consecinţă, o „dezvoltare” a comprehensivităţii mele. 64 în mod analog: cum 
mi-ar putea fi frică dacă nu aş reacţiona totodată la această situaţie şi dacă 
nu m-aş decide să rămân locului, să fug, să mă resemnez, să accept 
confruntarea şi să lupt? Desigur, există modalităţi diferite în care mă pot 
raporta la o situaţie, în măsura încare nu las lucrurile în voia lor, ci le pun în 
relaţie cu mine. 

Frica este un exemplu al orientării intenţionale spre fiinţarea cu care 
Dasein-ul întreţine o anumită relaţie. Sau, pentru a folosi cuvintele lui Husserl, 
putem spune: frica (intentio) este îndreptată asupra obiectului fricii (intentum) 
sau, cum ar spune Heidegger: în situarea afectivă a fricii mă raportez la 
fiinţarea pe care o interpretez (înţeleg) ca fiind înfricoşătoare. Orice relaţie 
cu fiinţarea este una de situare şi, totodată, înţelegătoare, în măsura în care 
Dasein-ul interpretează fiinţarea cu care se află într-o relaţie. Mai mult, 
Dasein-ul nu percepe situaţia în situarea afectivă doar ca fiind înfricoşătoare; 
în măsura în care Dasein-ul determină faptul dacă situaţia trebuie menţinută 
sau modificată, el se raportează la propria existenţă. Atitudinea compre¬ 
hensivă a Dasein-ului faţă de propria existenţă este contrariul experimentării 
situaţionale a Dasein-ului. 

Starea afectivă a fricii nu este singura formă a situării afective descrisă 
de Heidegger. Toate stările afective sunt caracterizate prin orientarea 
(intenţionalitatea) lor sau, mai precis: ele sunt caracterizate printr-o relaţie 
cu ceea ce constituie obiectul stării afective. Dispoziţii afective precum 
teama “, sunt, în schimb, fără obiect. Totuşi, în limbajul cotidian utilizăm 
sintagme precum „m-am temut că acest câine mă va muşca” sau „nu trebuie 

să te temi atât de mult de examen, doar te-ai pregătit bine”. Aceste expresii 
ne arată faptul că noi utilizăm aici cuvântul „frică” sinonim cu „teamă”. 
Heidegger merge pe urmele tradiţiei filosofice continentale ce-şi are ca punct 
de pornire filosofia lui Kierkegaard 66 , care utilizează termenul de „teamă” 
pentru a desemna o stare afectivă lipsită de obiect. Teama însăşi este un 
mod de situare afectivă; dar, spre deosebire de fiică, teama nu are un obiect 
al său. Ideea lui Heidegger este că, în ce priveşte teama, nu îmi este teamă de 
un obiect, ci de faptul de „a-fi-în-lume ca atare” 61 . De ce-ul temerii mele 
este identic cu pentru ce-ul temerii mele. 68 

Semnificaţia exactă a acestei analize a temerii este controversată în 
literatura heideggeriană. Interpretarea tipică filosofiei existenţiale acordă 
importanţă faptului că de ce-ul şi pentru ce-ul temerii, faptul-de-a-fi-în-lume 
şi Dasein-ul ca atare sunt identice. Potrivit acestei interpretări, dispoziţia 
afectivă încărcată de teamă ( Angst ) este un fel de stare prin care Eul (Dasein- 
ul) este eliberat de toate legăturile cu fiinţarea şi remis cunoaşterii de sine 
însuşi, pe baza căreia poate să decidă cum vrea să existe şi să se raporteze la 
lucrurile din lume. Teamaîi permite Eului să se înţeleagă pe sine, prin aceea 
că se implică activ în viaţa sa. Această interpretare existenţială a devenit 
populară în Franţa de după război sub influenţa lui Jean-Paul Sartre şi este 
încă larg răspândită în ţările anglo-saxone (mai ales în SUA). 

Dimpotrivă, o altă interpretare accentuează asupra faptului că pentru 
ce-ul fricii este un fapt-de-a-fi-în-lume, ba chiar că Heidegger ar fi susţinut 
că pentru-ce-ul ar constitui lumea ca atare . 69 Prin teamă omul nu este doar 
smuls (ca la Kierkegaard) din activitatea suficientă sieşi de a răspunde 
cerinţelor vieţii cotidiene, pentru a proiecta în libertate o nouă înţelegere a 
ceea ce omul intenţionează în privinţa vieţii lui. în teamă i se arată Dasein- 
ului faptul că toate semnificaţiile pe care le atribuim fiinţării pe care o 
întâlnim se întemeiază, în ultimă instanţă, pe complexul de relaţii pe care 
Heidegger îl numeşte lume. Dar prin aceasta devine clar şi faptul că acest 
complex semnificativ nu este un „lucru” stabilit o dată pentru totdeauna, 
ci tocmai cadrul interpretativ care trebuie să facă toate „lucrurile” inte¬ 
ligibile. în teamă, cadrul interpretativ îşi pierde de la sine înţelesul şi, cu 
aceasta, pierdem atât priza la fiinţare în general, cât şi la noi înşine. Abia 
pe baza angoasei putem elabora o nouă înţelegere a lumii pentru a interpreta 
fiinţarea şi pentru a ne conferi nouă înşine o anumită orientare în existenţă. 
Cu alte cuvinte: potrivit acestei interpretări, teama nu este doar o ocazie 
pentru a întreba cum vreau să-mi trăiesc viaţa, ci are o perspectivă mai 
largă, prin faptul că ridică întrebarea: Cum esteîn genere posibil să înţelegi 

cadrele exterioare ale interpretării în interiorul cărora i se conferă fiinţării 
o semnificaţie sau alta. Situarea afectivă a angoasei înseamnă faptul că 
Dasein-ul este aruncat într-o situaţie în care este pus în faţa posibilităţii de 
a proiecta o nouă înţelegere a lumii. 

Dacă teama este interpretată în acest al doileasens, atunci semnificaţia 
ei propriu-zisă constă în faptul că ne aruncă într-o situaţie în care înţelegerea 
noastră a fiinţei fiinţării, cu care ne-am mulţumit până acum şi în care suntem 
aruncaţi, devine problematică. 70 Totodată, teama poate deschide fiinţa, prin 
aceea că ne oferă posibilitatea unui nou proiect pentru înţelegerea fiinţei. 
Conceptul de comprehensiune devine, prin această interpretare, conceptul 
central al filosofiei heideggeriene. Acesta nu mai este limitat, ca în herme¬ 
neutica lui Dilthey, la comprehensiunea-de-sine a omului şi cea a 
obiectivărilor culturale ale spiritului, ca termen contrar al explicaţiilor naive 
cu privire la natură. După cum am văzut, hermeneutica lui Dilthey porneşte 
de la faptul că avem o experienţă a noastră înşine prin spirit, deoarece spiritul 
ne este propriu, în timp ce natura rămâne ceva străin. De aceea, spiritul 
poate fi înţeles, natura, însă, doar explicată. Dimpotrivă, filosofia lui 
Heidegger porneşte de la faptul că deschiderea plină de teamă pentru fiinţă 
(sfera de semnificaţie) este o premisă a interpretării fiinţării, atât a celei 
spirituale, cât şi a celei naturale. în timp ce comprehensiunea hermeneutică 
este la Dilthey restrânsă la interpretarea fiinţării spirituale, filosofia 
heideggeriană este hermeneutică într-un sens mult mai fundamental. Deoa¬ 
rece toate formele de interpretare presupun deschiderea comprehensivă 
pentru fiinţa fiinţării, putem vorbi cu sens despre o filosofie hermeneutică, a 
cărei sarcină este de a surprinde această deschidere temătoare, comprehensivă. 

Această interpretare a analizei angoasei heideggeriene este confirmată 
de prelegerea inaugurală pe care acesta a ţinut-o în aula mare din Freiburg la 
24 iulie 1929. Heidegger s-a folosit de această ocazie pentru a schiţa pro¬ 
gramul său filosofic sau, mai exact, problema sa filosofică. Prelegerea Ce 
este metafizica? este remarcabilă prin structura sa elegantă şi modul de 
abordare pătrunzător; ea este accesibilă, însă, doar „specialiştilor”. Heidegger 
reia aici firul conducător din Sein und Zeit, dar scoate în evidenţă mai preg¬ 
nant perspectiva ontologică. Heidegger ia ca punct de plecare ştiinţele care 
ne învaţă, fiecare în felul ei, câte ceva despre un obiect sau altul, despre o 
fiinţare sau alta. Ştiinţele ne oferă diverse determinări a ceea ce este fiinţarea 
şi a ceea ce ea nu este. 

Tuturor acestora le este însă comun faptul că sunt determinări ale 
fiinţării. Modalitatea, proprie ştiinţelor, de a accepta ca fiind de la sine înţeles 

faptul că fiinţarea este dată, devine o problemă în filosofie. Aceasta trece 
dincolo de fiinţare 71 şi zdruncină familiaritatea cu care fiinţării i se atribuie 
sau i se neagă în cadrul ştiinţelor diverse determinări. Filosofia nu vrea să 
concureze cu ştiinţele, afirmând că una sau alta dintre consideraţiile asupra 
fiinţării este adevărată sau falsă - aceasta ar fi doar o nouă consideraţie cu 
privire la fiinţare - ci depăşeşte în mod radical fiinţarea, fixându-şi ca obiect 
al meditaţiei ceea-ce-nu-fiinţează 72 , anume nimicul pur. Cum pot avea, însă, 
experienţa acestui nimic, dacă nu este o fiinţare asupra căreia să ne îndreptăm 
şi pe care să o determinăm? Prin teamă, răspunde Heidegger. Teama, căreia 
îi revine deja în Sein und Zeit o importanţă centrală pentru înţelegerea fiinţei, 
ne revelează nimicul, deoarece teama „ne ţine în suspensie”. 71 Prin teamă 
devine limpede că toate determinările pe care i le atribuim fiinţării se 
întemeiază, în ultimă instanţă, pe o interpretare a fiinţei fiinţării, fără de care 
interpretările noastre ar fi inconsistente. Doar prin experienţa nimicului ca 
temei al tuturor determinărilor noastre, ele devin clare ca determinări. 74 Abia 
pe temeiul nimicului devine în genere posibilă experienţa fiinţării ca fiinţare, 
pentru că abia acum are importanţă diferenţierea între ceea ce „este” sau 
„nu este” fiinţarea. 

în mod evident, acest nimic este contrariul a ceea ce Heidegger numeşte 
fiinţa. „Nimic” este o abreviere pentru „a nu fi”, la fel cum „fiinţa” este o 
abreviere pentru „a fi”. 75 Ideea lui Heidegger este că teama ne revelează 
faptul că ne aflăm într-o situaţie în care înţelegem ce este vizat prin diferen¬ 
ţierea dintre „este” (a exista, a fi într-un mod oarecare) şi „a nu fi” (lipsa 
existenţei, lipsa uneia sau a alteia dintre determinări). Numai pornind de la 
această premisă putem atribui, respectiv nega fiinţării, în situaţii concrete, 
existenţa determinărilor. în deschiderea angoasei pentru înţelegerea acestei 
diferenţieri dintre „este” şi „nu este” ni se oferă posibilitatea de a lua atitudine 
în acest fel faţă de opiniile ce ne-au parvenit prin intermediul tradiţiei. 


Adevăr şi autenticitate 

Analiza heideggeriană a situării afective şi a înţelegerii capătă importanţă 
şi pentru interpretarea adevărului. în mod tradiţional, conceptul de „adevăr” 
este legat de enunţuri, cum ar fi: „Maşina marca „Volvo” a vecinului meu 
este dotată cu un motor pe benzină". Ce înseamnă însă aici că enunţul este 
adevărat? Heidegger ia atitudine aici împotriva concepţiei vechi (ce ţine 
de teoria cunoaşterii), că un enunţ este adevărat atunci când între subiectul 

cunoscător şi obiectul cunoscut există o relaţie de adecvare. 76 Enunţul nu 
este însă adevărat pentru că unele „gânduri” din conştiinţa mea corespund 
cu ceva oarecare „din afară”, din realitatea obiectivă, deoarece structura 
adevărului nu poate fi înţeleasă ca o relaţie, respectiv corespondenţa între 
două fiinţări simplu prezente: între „subiect” (cunoaştere), pe de o parte, 
şi „obiect”, pe de altă parte. 77 Această tradiţie trece cu vederea faptul că 
Dasein-ul („subiectul”) este dintotdeauna „afară”, în preajma obiectului, 
prin aceea că interpretează această altă fiinţare, în măsura în care întreţine 
o relaţie cu ea. 

Enunţul despre maşina vecinului meu este simptomatic pentru această 
relaţie cu fiinţarea. Se afirmă că maşina este dotată cu un motor pe benzină. 
Această propoziţie se adevereşte când opinia cu privire la maşină, pe care o 
exprimă enunţul, descoperă obiectul aşa cum este el însuşi: „Faptul că enunţul 
este adevărat înseamnă că el descoperă fiinţarea în ea însăşi.” 78 Sensul 
enunţului nu este o reprezentare ce ţine de imaginaţie, o reprezentare pe 
care o am în „în capul meu“, care trebuie să concorde cu fizicul din realitatea 
obiectivă. Sensul său este eo ipso o opinie despre maşină, iar opinia mea cu 
privire la sistemul motorului - „opinarea” mea, cum ar spune Husserl - este 
deja „afară”, în preajma maşinii. Adevărul enunţului constă în faptul că 
opinarea mea cu privire la maşină poate fi confirmată printr-un acces direct 
la maşină (sau prin relaţia pe care o întreţin cu aceasta). în cazul în care 
maşina merge dacă o alimentez cu benzină, învârt cheia în contact şi apăs 
acceleraţia, atunci s-a arătat, prin intermediul relaţiei mele utilizatoare cu 
fiinţarea, că acest lucru corespunde opinării mele despre ea. Prin aceasta şi 
enunţul cu privire la motorul pe benzină al maşinii s-a dovedit a fi adevărat. 

Heidegger a preluat această analiză a fenomenului adevărului de la 
Husserl. Refuzul heideggerian al definiţiei tradiţionale a adevărului ca o 
relaţie specială între o reprezentare subiectivă şi o realitate obiectivă 
corespunde cu observaţia lui Husserl că adevărul nu exprimă o „cores¬ 
pondenţă” între elementul psihic (în planul intentio) şi cel fizic (în planul 
intentum). Heidegger este de acord cu Husserl asupra faptului că adevărul 
constă în corespondenţa dintre opinia cu privire la obiect şi obiectul însuşi, 
însă, în timp ce Husserl concepe intuiţia perceptivă ca fiind cea prin care 
obiectul poate fi întâlnit de noi în modul cel mai originar, aşa cum este el în 
sine (ca fenomen), Heidegger susţine ferm că fiinţarea, aşa cum este ea în 
sine, o întâlnim în modalitatea cea mai originară în relaţia de utilizare. Pentru 
Heidegger, descoperirea perceptivă a motorului pe benzină al maşinii, pe 
care Husserl ar privi-o ca pe ceva primar, ar fi o descoperire ce provine din 

modul experimentării automobilului atunci când îl utilizez. Dar aceasta nu 
schimbă nimic din faptul că structura de bază în interpretarea fenomenului 
„adevăr” este una şi aceeaşi. 

Heidegger depăşeşte orizontul husserlian în măsura în care pune 
întrebarea cu privire la condiţiile de posibilitate sub care o descoperire a 
fiinţării, de exemplu, în forma unui enunţ, poate fi numită adevărată. Fiecare 
interpretare descoperitoare a fiinţării presupune o deschidere înţelegătoare 
pentru fiinţa fiinţării. Atunci când spun că maşina vecinului meu este un 
vehicul care funcţionează pe benzină, eu furnizez o interpretare adevărată a 
fiinţării. Aceasta însă este posibilă doar pentru că mă pricep la autovehicule, 
la motoare pe benzină. Numai datorită faptului că sunt deschis faţă de lumea 
în care mă aflu pot conferi semnificaţie fiinţării, prin aceea că o interpretez 
într-un anumit mod. Abia pe acest fundal poate avea într-adevăr sens să 
întreb dacă interpretarea mea este adevărată sau falsă. Deschiderea mea 
pentru lume, altfel spus, pentru fiinţa fiinţării, este deci o condiţie de 
posibilitate a adecvării descoperirilor explicative ale fiinţării. Heidegger 
exprimă aceasta susţinând că o dată cu deschiderea Dasein-ului pentru fiinţă 
ajungem la fenomenul originar al adevărului. 79 

A fi deschis pentru fiinţă, a fi în modalitatea înţelegerii fiinţei, 
înseamnă a fi deschis pentru un domeniu al semnificaţiilor posibile de 
care pot face uz în interpretarea mea a fiinţării. Opusul acestei deschideri 
comprehensive este o închidere faţă de semnificaţiile posibile care ar fi 
putut intra în interpretarea mea a fiinţării. O persoană care vede pentru 
prima dată un automobil şi nu a avut niciodată contact cu o lume tehnicizată 
nu poate interpreta automobilul vecinului meu ca fiind un autovehicul pe 
benzină. Ce spune această persoană despre maşină nu e neapărat eronat, 
dar este în orice caz deficitar. Multe din semnificaţiile pe care le poate 
avea un automobil se sustrag înţelegerii acestuia. Comprehensiunea fiinţei 
este lipsită de întreaga dimensiune tehnică, pe care o considerăm în aşa- 
zisa lume civilizată ca ceva de la sine înţeles. Pe de altă parte, nouă ne pot 
rămâne ascunse anumite părţi ale automobilului datorităînţelegerii noastre 
tehnicizate a fiinţei, pe care prietenul nostru mai puţin luminat le poate 
sesiza. Aici ne lovim noi, şi nu el, de limite. 

în măsura în care Dasein-ul este deschis unui complex de semnificaţii, 
ca o condiţie de posibilitate a interpretărilor adevărate sau false, se poate 
spune că Dasein-ul este înadevăr. în măsura în care Dasein-ul are înclinaţia 
de a exclude anumite complexe de semnificaţii şi, astfel, anumite posibilităţi 
de interpretare, se poate spune că Dasein-ul este în neadevăr. 80 Prin aceasta 

nu se afirmă faptul că Dasein-ul spune din când în când ceva corect (că acea 
maşină este un autovehicul ce merge pe benzină) şi altădată ceva greşit (că 
un Rolls-Royce este o căruţă cu cai). Dimpotrivă, se spune că Dasein-ul 
deschide şi închide, în acelaşi timp, aria de semnificaţie ce revine fiinţării. 

Heidegger numeşte deschiderea comprehensivă a Dasein-ului pentru 
noi posibilităţi de semnificaţie ca fiind modalitatea autentică de a fi a acestuia, 
iar închiderea de sine faţă de posibilităţile de semnificaţie ca fiind neautenticul 
Dasein-ului. 81 Forma externă a neautenticităţii este descrisă drept cădere a 
Dasein-ului. 82 Ceea ce Heidegger înţelege prin autenticitate şi neautenticitate 
(cădere) este unul dintre cele mai controversate puncte ale disputei. Necla¬ 
ritatea caracteristic heideggeriană se vădeşte în pasajul de mai jos despre 
„cădere” şi „neadevăr” din Sein und Zeit: 

„Din constituţia de fiinţă a Dasein-ului face parte căderea. In primă instanţă şi de 
cele mai multe ori Dasein-ul este pierdut în „lumea” sa. înţelegerea, ca proiect ce 
vizează posibilităţile de fiinţă, şi-a barat sieşi drumul. Absorbirea de către impersonalul 
„se” înseamnă domnia modului de înţelegere public. Ceea ce este descoperit şi ceea 
ce este deschis fiinţează în modul distorsionării şi al închiderii prin intermediul 
vorbăriei, curiozităţii şi al ambiguităţii. Fiinţa nu este ştearsă din fiinţare, ci 
dezrădăcinată din aceasta. Fiinţarea nu este complet ascunsă, ci descoperită, dar 
totodată distorsionată. Ea se arată, însă, în modalitatea aparenţei. Ceea ce a fost 
descoperit mai înainte se scufundă din nou în starea de distorsionare şi starea de 
ascundere. „Dasein-ul este potrivit constituţiei sale de fiinţă ţi ca urmare a căderii 
sale în neadevăr.' ”* J 

Fragmente de text stranii, aproape patetice, ca acesta, au dat naştere la 
interpretări extreme. Ele consideră autenticitatea ca o poruncă moral- 
religioasă, conform căreia omul trebuie să iasă din această stare a căderii şi 
să trăiască într-un anumit mod „originar”. Preferinţa lui Heidegger pentru 
viaţa simplă a ţăranilor din Germania de Sud a contribuit, probabil, la această 
manieră de lectură. Din aceste considerente. Sein und Zeit a fost interpretată 
ca o carte pesimistă care cheamă la existenţa autentică, în opoziţie cu decă¬ 
derea timpurilor modeme. Această interpretare contrazice însă propria 
înţelegere a lui Heidegger 8,1 ; în plus, ea nici nu a găsit vreun susţinător printre 
exegeţii serioşi ai lui Heidegger. Sein und Zeit nu încearcă nici să ofere 
explicaţii din punct de vedere socio-istoric cu privire la modul în care oamenii 
trăiesc efectiv în anumite condiţii culturale, nici nu oferă indicaţii normative 
despre cum ar trebui să trăiască aceştia. Cu alte cuvinte, cartea nu conţine 
nici descrieri existenţiele ( existentiell ), nici imperative existenţiale. în 

schimb, ea încearcă să descrie ce aparţine cu necesitate ontologică fiinţei 
unei fiinţări înţelegătoare, care poate pune întrebarea privind fiinţa fiinţării. 
Heidegger numeşte existenţialii 115 structurile necesare din punct de vedere 
ontologic ale Dasein-ului, iar analizele din Sein und Zeit pot fi denumite, 
deci, ca fiind existenţiale ( existenţial ), nu însă existenţiele (existentiell). 

Chiar dacă acceptăm acest lucru, nu este încă nici pe departe lămurit 
ceea ce Heidegger are aici în vedere. Unele interpretări îşi iau ca punct de 
plecare determinarea căderii ca „fapt-de-a-fi-pierdut-în-propria-lume”. 
Potrivit lui Heidegger, cuvântul „lume” este denumirea pe care tradiţia 
ontologică o dă sumei întregii fiinţări care ne înconjoară 86 (spre deosebire 
de lume fără ghilimele, care desemnează sfera de semnificaţie, care ne permite 
să interpretăm fiinţarea). Faptul-de-a-fi-pierdut-în-propria-,Jume” înseamnă, 
înainte de toate, a fi solicitat de tot ce se petrece în jurul nostru, fără a lua 
atitudine faţă de aceasta. Dasein-ul are, în acest caz, o relaţie superficială cu 
fiinţarea, el nu-şi consacră gândurile sensului mai profund al vieţii. în loc de 
a merge Ia temeiul lucrurilor, Dasein-ul preia părerile pe care impersonalul 
„se” le are, iar acest „se” ia treptat locul vieţii individuale . 87 Prin faptul că 
Dasein-ul se declară mulţumit de această modalitate de a fi, el transformă 
orice discurs în vorbărie, orice interes originar în curiozitate plată şi orice 
claritate în ambiguitate. Prin aceasta, viaţa devine neadevărată. Dacă această 
cădere trebuie oprită, Dasein-ul trebuie să se sustragă îndeletnicirilor sale 
neautentice (relaţia sa cu ceea ce este la îndemână) şi din dependenţa sa faţă 
de ceea ce „se” spune. El trebuie în schimb să mediteze privitor la el însuşi, 
prin aceea că se raportează la existenţa sa şi ia poziţie faţă de aceasta. Abia 
pe fundalul acestei luări de poziţie „autentice”, dobândite prin proprie stră¬ 
danie, Dasein-ul poate dobândi un raport adevărat cu ceilalţi şi cu ceea ce 
este la îndemână. 

Această interpretare a discursului despre cădere redă, fără doar şi 
poate, o tendinţă fundamentală a operei heideggeriene timpurii, anume a 
face din raportarea Dasein-ului la existenţa proprie punctul de fugă al 
modalităţii de a fi a Dasein-ului. în ciuda acestui fapt interpretarea sugerată 
ridică o serie de probleme pentru că, în ullimă instanţă, îl aşază pe Heidegger 
într-o poziţie destul de tradiţională, care îşi ia drept referent subiectul. 
Una dintre dificultăţile acestei interpretări constă în faptul că identifică 
neautenticul Dasein-ului (căderea) cu fiinţa în preajma fiinţării, în sensul 
unui raport utilizator cu ceea ce este la îndemână . 88 Dar, datorită faptului 
că raportul cu fiinţarea este o trăsătură fundamentală a Dasein-ului (un 
existenţial), Dasein-ul ar fi aşadar necesarmente în starea de cădere - şi 



164 


Filosofia germană 


necesarmente în neadevăr. Existenţa autentică ar fi posibilă doar ca retragere 
din „lume” şi dedicare meditaţiei. în aceeaşi direcţie merge interpretarea 
relaţiei cu celălalt. în măsura în care e vorba de însuşirea adevărului, relaţia 
cu celălalt are o importanţă secundară. Adevărul ar fi acel ceva pe care 
individul ar trebui să-l dobândească, iar concepţia conform căreia omul ar 
putea afla adevărul numai prin colaborarea cu alţii ar duce la cerinţa de a 
prelua doar opiniile impersonalului „se”. Această interpretare extrem de 
punctuală contravine însă scopului lui Heidegger de a rupe orice legătură 
cu filosofia subiectivistă. 

O interpretare alternativă trebuie să-şi ia ca punct de plecare intenţia 
lui Heidegger de a conferi deschiderii Dasein-ului pentru fiinţă statutul de 
trăsăturâfundamentală a Dasein-ului. M Dasein-ul se poate raporta la existenţa 
sa doar pentru că este în genere deschis pentru fiinţă. A fi deschis pentru 
fiinţă înseamnă a fi deschis pentru posibilităţile de semnificaţie, care devin 
posibile abia prin teamă. în teamă se revelează faptul că interpretările fiinţării 
care „se” acceptă în general nu sunt singurele posibile. Prin teamă se deschide 
un spectru de sensuri cu totul nou, care până acum a trecut neobservat şi, cu 
aceasta, un şir nesfârşit de noi interpretări. A cuprinde aceste sensuri, a trăi 
cu ele şi a le aplica în discuţia cu ceilalţi, precum şi în interpretarea fiinţării, 
este expresia existenţei propriu-zise. A da înapoi speriat din faţa posibilităţilor 
de înţelegere şi a te mulţumi cu ceea ce „se” opinează, aceasta este starea de 
neautenticitate, de cădere. 

Conform acestei interpretări heideggeriene, nu raportul cu fiinţarea la 
îndemână constituie căderea. Opusul căderii nu este o retragere-de-sine- 
din-„lume” într-o pură interioritate. Căderea constă în faptul că noile po¬ 
sibilităţi de semnificaţie deschise de teamă nu sunt luate în serios. Auten¬ 
ticitatea nu este, deci, o retragere din „lume”, ci înţelegerea faptului că orice 
fiinţare poate fi interpretată altfel decât se face în mod curent. Astfel concepţia 
modernă curentă cu privire la natură, care încearcă s-o înţeleagă pe aceasta 
cu ajutorul conceptelor fizice, trebuie să fie înfricoşătoare, dacă „se” cunoaşte 
doar o imagine teologică, vizând o finalitate al lumii. Unui om orientat doar 
spre tehnică trebuie să-i fie teamă atunci când îi devine limpede că inter¬ 
pretarea fizică şi mecanică a lumii nu este singura posibilă, ci că se sprijină 
pe o comprehensiune limitată a lumii, care face abstracţie de orice interpretare 
care caută să perceapă natura ca o totalitate însufleţită. Cineva care gândeşte 
doar în categorii biologice nu va mai culege niciodată flori în excursie, iar în 
momentul în care înţelege că Dasein-ul este mai mult decât fotosinteză şi 
biochimie, simte teama, pe care o poate estompa căutând refugiu în 

frazeologii superficiale şi generale, care dizolvă orice discurs autentic în 
ambiguitate. 

Relaţia noastră cu celălalt se dovedeşte astfel a nu fi subordonată căutării 
adevărului. Dacă fiinţa se relevă într-o modalitate originară prin faptul că 
doi sau mai mulţi oameni trăiesc împreună teama, deschizându-şi prin aceasta 
o nouă sferă de semnificaţii a fiinţării, atunci această colaborare este una 
autentică, colaborare care cere un conţinut căderii şi puterii impersonale ce 
determină opiniile lui „se” despre Dasein. Pentru Heidegger, elementul 
decisiv nu este faptul că Eul se izolează de ceilalţi; aceasta nu este nici o 
condiţie necesară, nici una suficientă pentru dobândirea adevărului (a 
autenticităţii). în anumite circumstanţe, o astfel de izolare poate chiar să 
dăuneze acestei năzuinţe spre adevăr. Decisiv este, în schimb, dacă raportarea 
la celălalt revendică sau împiedică înţelegerea fiinţei - sfera de semnificaţie 
-, în interiorul căreia fiinţarea se poate abia revela. 


Adevărul şi istoria fiinţei 

Cartea lui Heidegger apărută în anul 1927 sub titlul Sein und Zeit era 
planificată doar ca primă parte pregătitoare a unei opere care trebuia să se 
ocupe de fiinţă şi timp, dar a rămas, însă, neterminată. în anii imediat următori 
publicării lui Sein und Zeit, Heidegger a publicat cartea sa despre Kant şi 
problema metafizicii (1929), prelegerea sa inaugurală Ce este metafizica 
(1929) şi articolul Despre esenţa temeiului (1929). Continuarea lui Sein und 
Zeit, în care Heidegger intenţionase să trateze problema fiinţei şi nu doar 
problema modalităţii de a fi (existenţei) Dasein-ului ca pregătire pentru 
întrebarea cu privire la fiinţă, nu a apărut însă niciodată. Heidegger a conceput 
schiţele unei atare continuări, dar n-a fost mulţumit de rezultate şi le-a ars. 
Aici se adaugă faptul că gândirea lui Heidegger a luat după 1930 o altă 
direcţie, departe de punctul de pornire din Sein und Zeit. Această cotitură în 
gândirea sa nu înseamnă o renunţare la problema fiinţei, ci, dimpotrivă; dar 
această problemă a luat altă formă. 

După Sein şi Zeit, Heidegger n-a mai publicat nici o carte având 
aceeaşi coeziune sistematică ca opera fundamentală din anul 1927. S-a 
rezumat doar la articole, reunite în volume ca Der Feldweg (Drumul de 
câmp) (1953), Holzwege (Poteci de pădure) (1950) şi Wegmarken (Repere 
pe drumul gândirii) (1967). Titlul acestora sugerează deja că Heidegger 
şi-a perceput gândirea de mai târziu mai degrabă ca o serie de încercări, 

care ar putea servi în orientarea altora sau care ar putea conduce într-un 
ţinut nefertil. De aceea, a vrea să oferi o sinteză a gândirii sale târzii cu 
privire la fiinţă este o încercare hazardată. Câteva cuvinte-cheie ar putea fi 
însă clarificate. 

în Sein und Zeit se opun două curente fundamentale: pe de o parte, o 
tendinţă subiectivistă (tipică pentru „filosofia existenţei"), tendinţă potrivit 
căreia relaţia cu propria-i existenţă trebuie înţeleasă ca trăsătura determinantă 
a. Dasein-ului; pe de altă parte, o tendinţă tipică filosofiei fiinţei, potrivit 
căreia raportarea Dasein-ului la propria existenţă este considerată drept etapă 
a deschiderii mai fundamentale pentru fiinţă (sfera de semnificaţie pentru 
întregul fiinţării, inclusiv cea a Dasein-ului însuşi). în opera heideggeriană 
târzie această înclinaţie spre o filosofie a fiinţei este prioritară în raport cu 
tendinţa existenţialistă. Totodată, Heidegger încearcă să dezvolte o altă 
filosofie privind fiinţa şi înţelegerea fiinţei decât cea care pare a sta la baza 
lui Sein und Zeit. Acest lucru pare complicat, înţelegerea acestui plan nefiind 
simplificată nici atunci când Heidegger încearcă - destul de rar - să clarifice 
momentul în care renunţă la punctele de vedere din Sein und Zeit, le 
interpretează sau le reia. 

Un exemplu în acest sens sunt consideraţiile lui Heidegger privitoare 
la „existenţă” 90 . O propoziţie ca „omul există” este tradusă prin „Omul este 
acea fiinţare a cărui fiinţă este privilegiată, în fiinţa ei, tocmai prin situarea ei 
fermă deschisăîn starea de neascundere a fiinţei.” 91 „Existenţa” omului este 
expresia modalităţii de a fi ec-static a omului, în măsura în care omul există 
ca Dasein 92 şi se situează întru fiinţă, în măsura în care omul este deschis 
pentru fiinţă. Această interpretare tendenţioasă a cuvântului „existenţă” este 
însoţită de o interpretare a angoasei, interpretare ce vine dinspre filosofia 
fiinţei. 93 Toate interpretările existenţialiste ale fenomenului angoasei sunt 
acum abandonate, accentuându-se asupra faptului că teama revelează fiinţa 
ca ceva radical diferit de toată fiinţarea. în timp ce în Sein und Zeit este 
destul de ambiguu statutul pe care îl deţine lumea revelată prin teamă, 
Heidegger susţine în opera târzie că lumea este identică cu starea de 
deschidere a fiinţei. 94 Lumea este deschiderea luminatoare a fiinţei în care 
se află omul prin faptul că există ca fiinţă-în-lume. 

Această încercare de a fixa terminologic deschiderea Dasein-ului pentru 
fiinţă nu este nimic nou şi ar putea conduce la părerea că opera heideggeriană 
târzie se deosebeşte de cea timpurie doar prin faptul că a accentuat într-o 
mai mare măsură interpretarea Dasein-ului potrivit filosofiei fiinţei. Aceasta 
însă nu este adevărat, căci mai intervine ceva cu adevărat nou. Original este 

- printre altele - faptul că fiinţei îi revine o istorie, astfel încât Heidegger 
poate vorbi acum de o istorie a fiinţei. 

Că natura are istorie, de la amibă, maimuţă şi până la om, este un fapt 
binecunoscut. în mod asemănător, putem vorbi de istoria lumii, de la omul 
epocii de piatră la echilibrul superputerilor. Heidegger accentuează acum 
asupra faptului că nu doar fiinţarea individuală are o istorie, ci însăşi fiinţa 
fiinţării. Această istorie a fiinţei este caracterizată printr-o cădere progresivă, 
care ar consta în faptul că fiinţa s-a ocultat succesiv. De la presocratici 
(Anaximandru şi Heraclit) problema fiinţei a trecut din ce în ce mai mult în 
plan secundîn favoarea preocupării pentru fiinţare. Istoria fiinţei este, aşadar, 
istoria uitării progresive a fiinţei. 95 Deja la Platon şi Aristotel poate fi 
constatată această cădere, în măsura în care problema fiinţei trece în plan 
secund în favoarea problemei fiinţării supreme. Fiinţa este interpretată în 
lumina fiinţării supreme, înţeleasă ca idee eternă (Platon), Unul (Plotin), 
monadă (Leibniz), absolut (Hegel) sau voinţă de putere (Nietzsche). în timp 
ce problema fiinţei vizează deschiderea unei sfere de semnificaţie care poate 
face ca diversitatea fiinţării să se deschidă în specificitatea sa, tradiţia 
metafizică concepe întregul fiinţării pornind de la această fiinţare supremă. 
Această tendinţă reducţionistă a tradiţiei metafizice se intensifică la Hegel, 
la care are loc şi dizolvarea ei. Aceasta atinge punctul culminant la Nietesche, 
privit ca ultimul metafizician, ultimul gânditor al Occidentului. 96 Gândirea 
heideggeriană poate fi privită ca o încercare de a pune din nou problema 
fiinţei, însă pornind de la istoria căderii, istorie aflată în desfăşurare de la 
Platon încoace. Gândirea lui Heidegger nu este deci doar o nouă filosofie 
printre altele, ci are propria ei semnificaţie potrivit istoriei fiinţei. 

Pentru a putea intui direcţia vizată de discursul heideggerian privind 
istoria fiinţei şi uitarea fiinţei este important să reţinem că pentru Heidegger 
fiinţa este întotdeauna legată de înţelegerea fiinţei. Aşa cum pentru Heidegger 
are sens să vorbeşti despre fiinţare doar atunci când aceasta poate fi 
descoperită, tot astfel are sens să vorbeşti despre fiinţă doar atunci când, 
printr-un acces comprehensiv la fiinţă, este posibil să fii deschis pentru fiinţă. 
Aici îşi află gândirea heideggeriană punctul culminant: limita principială a 
comprehensiunii noastre a fiinţei s-a modificat încureul istoriei, corespunzând 
unei schimbări a fiinţei. De aceea Heidegger poate vorbi despre o istorie a 
fiinţei care este indisolubil legată de istoria gândirii. Aceasta este însă altceva 
decât istoria reprezentărilor şi a teoremelor schimbătoare ale filosofilor. 97 
Istoria pe care Heidegger încearcă să o cuprindă este identică cu înţelegerea 
fiinţei, cu schimbările în structurile generale care constituie sfera de 

semnificaţie în interiorul căreia fiinţarea poate fi interpretată. în Sein und 
Zeii s-a presupus că limitele extreme (ontologice) ale sferei de semnificaţie 
ar fi pretutindeni şi mereu aceleaşi, putând fi interpretateînsă greşit de oameni, 
în opera heideggeriană târzie se schimbă însăşi sfera de semnificaţie. 

Faptul că această schimbare are fonna uitării fiinţei nu este o întâmplare, 
deoarece uitarea fiinţei este o trăsătură necesară în cadrul înţelegerii fiinţei 
înseşi. Aceasta, la rândul ei, este o condiţie a faptului că eu pot tematiza şi 
pot interpreta în cadrul acestei tematizări fiinţarea. Aceasta înseamnă: 
înţelegerea mea a fiinţei determină sfera semantică de semnificaţii posibile, 
căreia trebuie să-i fiu deschis, în cazul în care este în genere posibilă 
tematizarea fiinţării şi atribuirea de semnificaţii. Fiecare interpretare şi 
tematizare a fiinţării retrimite aşadar la deschiderea înţelegerii de fiinţă pentru 
fiinţă. în această deschidere către fiinţă este important faptul că tematizez 
nu doar fiinţarea, ci şi fiinţa. înţelegerea fiinţei ca o condiţie de posibilitate 
a oricărei tematizări (a fiinţării) este ea însăşi o tematizare (a fiinţei). Dar a 
tematiza fiinţa (sferade semnificaţie aoricărei interpretări posibile) înseamnă 
că fiinţa este privită ca o fiinţare (ca ceva ce poate fi interpretat pornind de la 
o sferă de semnificaţie). Deschiderea pentru fiinţă (sfera de semnificaţie 
posibilă) implică, aşadar, o tendinţă spre starea de a fi închidere a fiinţei, în 
măsura în care fiinţa este considerată ca fiinţare ce poate fi tematizată (al 
cărei spectru semnificativ este fixat printr-o prealabilă sferă de semnificaţie), 
în neascunderea ce deschide fiinţa (sfera de semnificaţie posibilă) sălăşluieşte 
tendinţa ascunderii fiinţei, prin faptul că deschiderea exclude anumite 
posibilităţi de semnificaţie. 98 Deschiderea pură pentru fiinţă sub forma unei 
deschideri pure pentru posibilităţi de semnificaţie este imposibilă, pentru că 
posibilitatea pură este indeterminată. Deoarece fiinţaeste caracterizată tocmai 
prin faptul că se oferă în înţelegerea fiinţei ca deschidere a sferei de 
semnificaţie, tendinţa proprie înţelegerii fiinţei de a exclude posibilităţile de 
semnificaţie este identică cu tendinţa de a distorsiona înţelegerea fiinţei, 
ceea ce Heidegger numeşte uitarea fiinţei. 

Această structură dublă în înţelegerea fiinţei sub forma neascunderii şi 
a ascunderii, a deschiderii faţă de şi a uitării fiinţei, preia în opera 
heideggeriană târzie rolul pe care autenticitatea şi neautenticitatea (căderea) 
îl jucau în Sein und Zeit. Şi cum autenticitatea şi neautenticitatea sunt corelate 
în opera timpurie cu a-fi-în-adevăr şi a-fi-în-neadevăr, tot astfel, conexiunea 
potrivit istoriei fiinţei dintre neascundere şi ascundere este cuprinsă, în 
opera târzie, prin sintagma istoria adevărului fiinţei. Această structură dublă 
apare în momente centrale ale gândirii heideggeriene cu diferite nume. 




Martin Heidegger 


169 


întâlnim distincţii precum cele dintre ieşirea din ascundere şi ascundere, 
lume, adică sferă de semnificaţii deschisă, şi pământ, adică sferă de sem¬ 
nificaţii închisă." (în cazul din urmă, sfera de semnificaţii „degenerează” 
într-o fiinţare, care trebuie să-şi extragă semnificaţia din alta). Acest lucru 
devine problema centrală la Heidegger. Dacă se poate însă vorbi aici de o 
continuare consecventă a începutului ontologic din Sein und Zeit sau dacă 
Heidegger, tocmai prin discursul său privind istoria fiinţei şi uitarea fiinţei, 
introduce un relativism care rupe orice legătură cu temeiurile metodice ale 
ontologiei 10 * este întrebarea fundamentală pe care filosofia târzie hei- 
deggeriană o lasă drept moştenire urmaşilor şi interpreţilor. 


Scrierile iui Heidegger 

Gesamtausgabe. Bând 1 ş.u. Frankfurt/M. 1975 ş.u. (Ediţia de opere complete a lui 

Wegmarken (1929-62). Frankfurt/M. 1967 (= Gesamt 9, Frankfurt/M. 1976). Aici 
sunt cuprinse lucrările „Was ist Metaphysik?”, „Einleitung zu ‘Was ist 

Hans-Georg Gadamer: 
Adevăr şi metodă 


Limba şi cercul hermeneutic 

Hans-Georg Gadamer, născut în 1900, a făcut parte din acel grup al 
studenţilor Facultăţii de Filosofie din anii ’20, pentru care cunoştinţa cu 
Heidegger a lăsat o puternică amprentă asupra întregii lor vieţi. încă înainte 
de numirea lui Heidegger la Marburg în 1923, Gadamer scrisese o dizertaţie 
despre Platon. Alegerea unei teme de dizertaţie din domeniul filosofiei nu 
a venit ca urmare firească a preocupărilor sale anterioare, în măsura în 
care încă din primii ani de studenţie începuse să se preocupe în mod 
sistematic de istoria artei. Faptul că s-a decis în final pentru filosofie a fost 
urmarea unui lung şir de întâmplări. Iar în acest context, inlluenţa lui 
Heidegger nu a fost deloc întâmplătoare. Interesul lui Gadamer pentru 
dimensiunea istorică şi sistematică a filosofiei a fost, fără îndoială, trezit 
de abilitatea lui Heidegger de a filosofa pe fundalul unui dialog critic cu 
tradiţia (Platon, Aristotel, Augustin, Luther)'. Spre deosebire de Husserl, 
el respinge concepţia potrivit căreia filosofia ar putea să abordeze pro¬ 
blemele sale fără un studiu istoric prealabil al tradiţiei. Interpretarea tradiţiei 
istorice nu este pur şi simplu o activitate ce ţine de istoria filosofiei, ca 
disciplină separată de filosofia sistematică, ci, dimpotrivă, raportarea la 
tradiţie este o parte constitutivă a filosofiei, o atitudine fundamentală, aşa 
cum o exprimă Gadamerîn opera sa fundamentală Wahrheit und Methode 
(Adevăr şi metodă) (1960). 

Gadamer îşi înţelege propria gândire ca o continuare a filosofiei 
hermeneutice aşa cum apare în opera heideggeriană timpurie, legată, la rândul 
ei, de tradiţia hermeneutică reprezentată de Schleiermacher şi Dilthey. în 
hermeneutica de dinaintea lui Schleiermacher, Biblia, precum şi operele 
antichităţii greceşti şi romane, ocupau un rol central, deoarece acestea erau 

privite ca texte privilegiate, ce deţineau o relaţie privilegiată cu adevărul. Se 
asuma tacit faptul că o interpretare de text nu exprimă doar ceva privitor la 
textul respectiv, ci şi privitor la ceea ce este cu adevărat divinitatea, respectiv 
existenţa umană. Prin intermediul interpretării Bibliei din secolele al 
XVII-lea şi al XVIII-lea şi, mai ales, prin cea întreprinsă de Schleiermacher 
în prima jumătate a secolului al XLX-lea, hermeneutica a fost „desprinsă” de 
legătura ei iniţială cu teologia şi lingvistica şi s-a dezvoltat ca teorie generală 
despre înţelegerea unui text, unui om sau unui eveniment istoric. Lărgirea 
domeniului hermeneuticii a avut drept consecinţă faptul că aceasta şi-a pierdut 
relaţia privilegiată cu anumite texte şi în special cea cu adevărul. De aceea, 
întrebarea privind adevărul sau neadevărul a ajuns în plan secund. După 
Schleiermacher hermeneutica nu mai poate fi concepută pornind de la 
conţinutul antic sau creştin al textelor interpretate, ci pornind de la modalitatea 
particulară de abordare a textelor, care nu sunt inteligibile în mod nemijlocit 
saucareconţin posibilitatea înţelegerii greşite. 2 Sarcina hermeneuticii nu mai 
este deci aceea de a ne aduce mai aproape adevărul despre Dumnezeu şi om, 
învăţându-ne cum să citim biblia şi operele tradiţiei antice. Dimpotrivă, ea 
trebuie să dezvolte metodele cu ajutorul cărora putem evita înţelegerea greşită 
a unui text, a unui discurs al unei alte persoane sau a unui eveniment istoric. 
Pentru aceasta trebuie, potrivit lui Schleiermacher, să pătrundem „în spatele” 
textului, la acel „tu” care a creat textul. Aceasta înseamnă că, pe lângă accesul 
filologic, avem nevoie deopotrivă de cel psihologic *Cu ajutorul unei 
interpretări psihologizante a textului trebuie să ne transpunem în dispoziţia 
psihică a autorului străin nouă şi abia pornind de aici să „reproducem” textul. 

Cu aceasta, Schleiermacher a introdus un nou concept de text. Textul 
nu mai este, înainte de toate, mijlocirea unei doctrine adevărate despre 
Dumnezeu şi om, ci o expresie a vieţii, un produs psihologic. Prin urmare, 
un text poate fi efectiv înţeles abia atunci când el este înţeles ca o componentă 
a unei biografii, a unui întreg proces formativ al unei personalităţi. Aceasta 
ne permite să înţelegem un autor mai bine decât acesta s-a înţeles pe sine, 
deoarece noi putem înţelege scrierile sale în legătură cu întregul operei sale, 
ba chiar cu întreaga sa viaţă şi epocă în care a trăit, în timp ce autorului îi 
lipseşte această viziune generală, deoarece el se situează chiar în mijlocul 
vieţii sale. 4 Schleiermacher generalizează acest principiu hermeneutic 
fundamental potrivit căruia întregul trebuie înţeles pornind de la părţile cons¬ 
titutive, iar acestea, la rândul lor, pornind de la întreg. 5 Ceea ce este impor¬ 
tant nu este doar înţelegerea întregului unui text pornind de la părţile sale 
constitutive şi invers, ci, dincolo de acestea, punerea în relaţie a operei 

împreună cu părţile sale constitutive cu viaţa autorului, care trebuie înţeleasă, 
la rândul ei, pornind de la perioadele separate ale vieţii sale şi invers. Dilthey 
preia această versiune psihologizantă a cercului hermeneutic punând psihicul 
şi biografia individului într-o conexiune istorică. 6 

Gadamer preia conceptul de hermeneutică eliberat de legătura lui 
cu teologia şi filologia clasică, adică aşa cum apare la Schleiermacher şi 
Dilthey. în acelaşi timp, asemeni lui Husserl şi lui Heidegger, el respinge 
acea înţelegere a textului ca simplă manifestare a unei vieţi personale. în 
mod evident, un text poate fi expresia unei stări psihologice, a unei biografii 
individuale sau a unei situaţii istorice, dar el este, în acelaşi timp, mai mult 
decât un simplu fenomen de expresie. 7 Textul conţine întotdeauna mai 
mult, în măsura în care el ridică pretenţia de a spune ceva adevărat despre 
obiectul despre care vorbeşte. Atât în exprimarea scrisă, cât şi în cea orală, 
limba nu este doar expresie a vieţii. în discurs se asertează ceva, iar această 
asertare nu poate fi redusă doar la o simplă expresie a vieţii psihice. A 
înţelege rostitul înseamnă a înţelege asertarea împreună cu pretenţia ei de 
adevăr. înţelegem sau acceptăm ca de la sine înţeles ceea ce spune sau 
scrie celălalt. Forma iniţială a înţelegerii este acordul ( Einverstăndnis ). 8 
Dacă, de exemplu, întreb un trecător cât este ceasul şi acesta îmi răspunde 
că este unu şi douăzeci, prima mea reacţie nu este de a pune la îndoială 
acest răspuns, ci eu înţeleg şi accept, mă bazez pe ceea ce îmi spune celălalt, 
în acelaşi mod citesc un text având încrederea că ceea ce el comunică 
conţine ceva adevărat. A înţelege un text străin înseamnă a înţelege ceva 
ce ridică pretenţia unui adevăr posibil, adevăr care trebuie luat în serios ca 
atare. 9 în raportarea cotidiană la semenii noştri plecăm, de asemenea, de 
la presupoziţia că ei spun adevărul. Abia atunci când acest acord natural 
dintre oameni este distrus intervine hermeneutica. Dacă, de exemplu, 
cineva spune că este prânz, deşi este deja întuneric, pot să mă îndoiesc 
de răspunsul său şi ma gândesc la ce anume a vrut să spună el de fapt. 
Dar chiar şi atunci încerc să întrevăd un sens în ceea ce a fost rostit, în 
măsura în care consider răspunsul drept glumă. Abia atunci când toate 
posibilităţile de a înţelege un partener de dialog (sau un text) au fost 
epuizate, încerc să pătrund „în spatele” textului sau a ceea ce a fost rostit 
şi să analizez relaţia dintre psihicul şi manifestările individuale ale celui¬ 
lalt. în timp ce Schleiermacher şi Dilthey iau ca presupoziţie a oricărei 
înţelegeri analiza vieţii psihice a celuilalt (de exemplu a autorului), la 
Gadamer este vorba doar de un caz-limită, în care înţelegerea elementară 
dintre oameni nu mai are loc. 

în contrast cu Schleiermacher şi Dilthey, Gadamer contestă faptul că 
înţelegerea ar consta într-o „reconstrucţie” a psihicului străin de mine prin 
„transpunerea” într-o conştiinţă străină. Dacă vrem să înţelegem un text, nu 
încercăm să ne transpunem în viaţa sufletească a autorului. Dacă ar avea în 
genere sens să vorbim de o „transpunere în ceva”, atunci ar fi legitim doar 
cazul transpunerii în modul de a gândi al autorului referitor la problema în 
discuţie 10 , în măsura în care ne deschidem faţă de lucrul însuşi şi dăm credit 
pretenţiei lui de adevăr 11 . Dacă însă înţelegem un text corect doar atunci 
când ne transpunem în el şi admitem pretenţia sa de adevăr, atunci nu ne 
putem raporta „neutral” la el. Nu înţelegem niciodată un text ca text dacă îl 
reducem la simplul „izvor”, la „tradiţie” sau la un act de „comunicare” despre 
ceva ce a avut loc; un text nu este doar un izvor cu ajutorul căruia putem 
reconstrui biografia psihică a unei alte vieţi omeneşti. Un text este în primul 
rând o asertare, care poate fi înţeleasă doar atunci când luăm în serios pretenţia 
ei de adevăr referitor la obiectul ei („lucrul” ei). Un text poate fi însă adevărat 
doar atunci când formează o „unitate perfectă”, adică atunci când nu există 
nici o contradicţie între părţile individuale şi întreg. 12 Modul nostru de a 
interpreta un text este condus de o anticipare a perfecţiunii, în care această 
anticipare este o parte a preînţelegerii , condiţie a faptului că putem înţelege 
în genere un text. Anticiparea perfecţiunii preînţelegerii este un permanent 
însoţitor al vieţii noastre. Prin aceasta eliminăm acele modalităţi de lectură 
care fac ca textul să apară contradictoriu, implauzibil sau pur şi simplu fals. 
în loc de aceasta încercăm să interpretăm textul astfel încât acesta să satisfacă 
tot mai bine năzuinţa noastră (presupusă tacit de preînţelegere) de înţelegere 
a unui text perfect, clarificând chestiunea respectivă în mod complet. 

Cu teza sa privitoare la anticiparea perfecţiunii preînţelegerii, Gadamer 
deschide drumul către un nou concept de cerc hermeneutic. Toţi herme- 
neuţii înainte de Heidegger şi Gadamer sunt de părere că acest cerc se 
înscrie cumva „în” obiect, fie că e vorba de un text, de viaţa autorului sau 
de istorie. întregul despre care se vorbeşte se găseşte „în” obiect, iar raportul 
dintre parte constitutivă şi întreg este un raport între parte constitutivă şi 
întreg „în” obiect. Exemple ale unei astfel de relaţii sunt relaţiile dintre un 
enunţ şi un text ca întreg, între text şi alte texte, între text ca expresie a 
unei situaţii de viaţă şi operă ca întreg sau între textul singular şi istoria 
universală. Raportul reciproc de condiţionare - „raportul circular" - dintre 
parte constitutivă şi întreg se află „în” obiect, independent de înţelegerea 
noastră a acestui raport. înţelegerea noastră este, potrivit lui Heidegger şi 
Gadamer, o parte condiţionantă a acestui cerc. Pentru a putea în genere 

înţelege un text, trebuie să proiectăm, printr-o preînţelegere, un întreg 
semantic pe fundalul căruia putem judeca textul. Acest întreg semantic, 
care s-a aflat dinainte „în” textul însuşi, corespunde anticipaţiei perfecţiunii 
premţelegerii. Numai pe baza acestei anticipaţii a unui întreg semantic 
putem veni în întâmpinarea textului şi î 1 putem interpreta în lumina idealului 
de text perfect. Preînţelegerea interpretului este acum o parte constitutivă 
a cercului hermeneutic. Acesta este raportul reciproc de condiţionare între 
ceea ce textul enunţă şi întregul semantic, pornind de la care interpretul 
judecă şi interpretează textul. 

Gadamer pleacă, asemeni lui Heidegger, de la faptul că omul este 
Dasein, în măsura în care interpretează (sau „descoperă”) fiinţarea pornind 
de la o înţelegere a fiinţării care determină orizontul în interiorul căruia 
putem întâlni fiinţarea. Omul se află într-o lume (un orizont semantic) pe 
temeiul căreia se înţelege pe sine, în măsura în care interpretează fiinţarea 
pe care o întâlneşte. A te orienta în lume, a face diferenţa dintre sens şi 
nonsens este desigur o condiţie pentru formarea unei opinii cu privire la 
fiinţare. Deoarece orice experienţă a fiinţării ia forma unei interpretări prin 
care putem aserta o anume opinie privitor la fiinţare, putem spune că orice 
experienţă a fiinţării este determinată lingvistic. Limba este mediul universal 
în cadrul căruia se împlineşte înţelegerea. 13 De aceea, faptul că omul are o 
limbă nu este o caracteristică neesenţială, întâmplătoare a omului, ci este o 
expresie a faptului că omul se găseşte într-o lume'*. Omul se orientează în 
aceasta pentru că este capabil, prin intermediul limbii şi pe temeiul unei 
deschideri faţă de lume (orizontul semantic), să enunţe ceva despre fiinţare. 

Caracterul lingvistic al lumii nu constituie însă obiectul de studiu al 
limbii. 15 Orice obiectualizare presupune, dimpotrivă, că avem de-a face cu 
o fiinţare care este interpretată în interiorul orizontului lingvistic mundan. 
Dacă ne mişcăm în cadrul acestui orizont mundan determinat de limbă, 
adică în orizontul semantic exprimat în limbă, interpretările noastre despre 
fiinţare pot lua forma unei comunicări orale sau a unui text scris. Un astfel 
de text nu este doar expresia vieţii psihice a autorului sau manifestarea 
diverselor curente spirituale dintr-o perioadă istorică determinată. Dincolo 
de acestea, un text este un fenomen lingvistic care asertează ceva, în măsura 
în care are pretenţia de rosti adevărul despre lucrul respectiv. O condiţie a 
adevărului unui text este ca acesta să abordeze lucrul despre care vorbeşte 
pornind de la întregul semantic care permite aspectelor individuale să se 
exprime fără a le falsifica. Importanteste acum ca întregul semantic să descrie 
un orizont semantic al înţelegerii, o lume care oferă cadrul în interiorul 

căruia fiinţarea poate fi chestionată, iar textul poate da un răspuns. Textul 
asertează ceva despre fiinţare în măsura în care răspunde la întrebări ce se 
ridică pornind de la un orizont semantic în interiorul căruia se mişcă textul 
însuşi. întregul semantic al unui text indică direcţia posibilelor întrebări. 16 
Textul perfect este acela care, în cadrul orizontului semantic, ridică o serie 
de întrebări în mod tacit şi, totodată, dă răspunsul corect la acestea. Atunci 
când interpretăm un text, suntem deschişi faţă deîntregul semantic (orizontul 
semantic) în care acesta se mişcă. în preînţelegerea noastră avem un etalon 
pentru textul perfect, pe baza căruia apreciem textul aşa cum se prezintă 
acesta în interpretarea noastră. Nu trebuie să fim de acord cu textul pentru a 
înţelege ce afirmă; dar trebuie să luăm în serios pretenţia de adevăr a textului. 
Acest lucru îl facem atunci când punem întrebările specifice textului, 
discutând răspunsurile la acestea pe baza universului euristic al posibilităţilor 
pe care textul şi universul de posibilităţi al semnificaţiilor îl dezvăluie. 

A înţelege un text înseamnă a-1 înţelege ca răspuns la o serie de întrebări, 
înţelegerea unei întrebări solicită punerea întrebării. 17 Atunci când întrebăm, 
ne mişcăm în interiorul unei sfere interogative şi, prin aceasta, într-un uni¬ 
vers de posibilităţi al semnificaţiilor, care stabileşte limitele pentru ceea ce 
poate fi chestionat cu sens şi la care se poate răspunde cu sens. Aceste limite 
definesc scopul atingerii adevărului perfect al lucrului în cauză. în preînţele¬ 
gerea noastră am anticipat această perfecţiune; pentru că noi suntem deschişi 
faţă de universul de posibilităţi al semnificaţiilor, care defineşte şi determină 
spectrul întrebărilor posibile şi imposibile, întrebările justificate şi răspunsurile 
corecte, pe scurt: el caracterizează ce este un răspuns perfect, şi prin aceasta, 
ce caracterizează un text perfect. 


Tradiţia şi travaliul istoriei 

Atâta vreme cât citesc doar texte din epoca mea şi din universul propriu, 
autorul şi cu mine ne aflăm îndeobşte în acelaşi univers al ideilor şi punem 
aceleaşi întrebări, respectiv dăm în mare aceleaşi răspunsuri. Mă aflu în 
aceeaşi lume ca autorul. în cadrul anticipării completitudinii preînţelegerii 
mele, mă situezîn cadrul aceluiaşi spectru semantic şi în acelaşi spaţiu euristic 
cu autorul. Aceasta se exprimă prin faptul că preînţelegerea mea a textului 
îmi permite să interpretez textul într-o manieră lipsită de constrângere. Dacă 
mă îndrept însă spre alte texte din alte culturi sau dintr-un trecut îndepărtat, 
atunci situaţia se schimbă. Textul opune o rezistenţă necunoscută până acum. 

Această rezistenţă generează experienţa hermeneutică propriu-zisă - o 
experienţă pe care încep să o bănuiesc deja în timpul lecturii unor texte 
contemporane sau din universul meu, dar care se va manifesta din plin abia 
atunci când mă îndrept spre texte care-mi sunt îndepărtate atât din punct de 
vedere cultural, cât şi istoric. 

Un text vechi, de exemplu tragedia Oedip a lui Sofocle, are o dublă 
semnificaţie. Pe de o parte, este mărturia unei moşteniri a trecutului. Pe de 
altă parte, nu este vorba doar de un lucru care există de multă vreme, ci de 
un text care se adresează cuiva, bunăoară mie. Textul mi se adresează: el 
este expresia unei comunicări pornind de la un Tu spre mine. Un text 
vechi are aceeaşi funcţie ca şi unul contemporan. El încearcă să enunţe 
ceva şi să se facă auzit. Astfel, pentru un text al tradiţiei este valabil acelaşi 
lucru ca şi pentru toate celelalte texte: eu înţeleg textul doar atunci când 
sunt deschis faţă de el, când sunt gata să aud ce are de spus. 18 Nu este 
suficient să reconstruieşli pe cel căruia textul i se adresa la momentul 
respectiv, ci este întotdeauna necesar să încerci să înţelegi un text ca şi 
cum ţi-ar fi adresat ţie. 19 Pentru un text vechi este valabil acelaşi lucru ca 
şi pentru textele contemporane: pot înţelege textul vechi doar atunci când 
îl înţeleg ca răspuns la o întrebare; îl înţeleg însă ca răspuns la o întrebare 
doar atunci când eu însumi pun întrebarea respectivă. De aceea, eu trebuie 
să mă cufund în sfera euristică a textului pentru a înţelege ce spune acesta. 
Dacă doresc să-mi însuşesc Oedip rege de Sofocle, trebuie să-mi pun 
întrebări privitoare la destin şi vinovăţie. Nu e de nici un folos să consider 
textul ca parte a unui eveniment istoric încheiat, care poate fi tratat ca un 
obiect pe care îl am în faţă. Textul transmis prin tradiţie este o parte a unei 
istorii în care mă aflu eu însumi. Ceea ce spune textul mă priveşte şi pe 
mine. Dacă vreau să înţeleg textul trebuie să-l las să mi se adreseze, să mă 
las prins în problematica lui, adică în orizontul de semnificaţii pornind de 
la care textul pune întrebări şi le răspunde. 

Aici se naşte problema propriu-zisă. în cadrul experienţei hermeneutice 
păşim în istoricitatea proprie nouă, prin aceea că întreţinem o relaţie cu 
istoricitatea textului transmis. Textul vorbeşte din interiorul propriului orizont 
de semnificaţii, prejudecăţi şi întrebări, şi acelaşi lucru îl facem şi noi. Prin 
experienţa hermeneutică, textul şi orizontul nostru (universul de posibilităţi 
al semnificaţiilor, domeniul euristic, lumea) sunt puse în relaţie reciprocă. 
Această relaţie aduce textul în orizontul nostru şi noi putem să ne raportăm 
la întrebările puse de el. Abia această relaţie face cu putinţă ca eu să-mi pun 
întrebările proprii textului şi să pot înţelege răspunsurile lui ca sens al textului. 

Gadamer vorbeşte aici de o „fiiziune... a unor orizonturi despre care se 
crede că există independent” 20 . Eu dobândesc prin această fuziune a 
orizonturilor ( Horizontverschmelzung ) un orizont comun cu textul (şi 
reciproc) - şi totodată recunosc textul în alteritatea sa. 21 Tocmai acest lucru 
este partea interesantă a experienţei hermeneutice. 

Riguros vorbind, nu există decât un singur orizont - la fel cum la Hei- 
degger nu există decât o singură lume, o singură fiinţă. Acest orizont (uni¬ 
versul de posibilităţi al semnificaţiilor, domeniul euristic, lumea) este „dat” 
doar pentru om. Orizontul este inclus prin aceasta în acea istoricitate căreia 
îi aparţin oamenii; el se manifestă doarîn cadrul survenirii istorice principial 
neîncheiate. Stadiile mai timpurii ale acestui eveniment trebuie deci să apară 
mai întâi drept ceva străin, cu care ne putem pune abia mai târziu în relaţie 
prin experienţa hermeneutică. Rezultatul experienţei hermeneutice este o 
fuziune de orizonturi care dă naştere la o nouă modalitate de a pune problema, 
modalitate care nu este identică nici cu orizontul problematic în care s-a 
situat Sofocle, nici cu cel în care m-am situat eu atunci când am luat prima 
dată contact cu tragedia Oedip. Este vorba aici despre o nouă problematică 
care s-a născut prin faptul că atât orizontul lui Sofocle, cât şi al meu au fost 
depăşite. întâlnirea cu alteritatea mi-a oferit o experienţă mai profundă. Cu 
cât problematica respectivă este mai departe de mine, cu atât mai mult trebuie 
ca orizontul meu să se schimbe, pentru ca experienţa hermeneutică a fuziunii 
orizonturilor să fie posibilă. 

Prima condiţie pentru înţelegerea unui textstrăin mie este să se întâmple 
ceva cu mine. Ce se va întâmpla depinde de felul întâlnirii pe care n-o pot 
determina singur. Eu nu sunt stăpân pe modul de fuziune al orizonturilor, 
altfel aş putea să mă transpun dincolo de evenimentul istoric în care mă aflu. 
Dar orice încercare de a te ridica prin propriile strădanii deasupra şi de a 
privi procesul istoric „din afară” este, la rândul său, o nouă modalitate a 
istoricităţii. Noi nu putem niciodată păşi afară din istorie, deoarece fiecare 
interpretare se află într-un orizont determinat istoric. Dacă încerc să-mi întorc 
privirea spre orizontul propriu pentru a-1 interpreta, ca şi cum ar fi un obiect 
ca oricare altul, atunci îmi scapă faptul că şi eu mă aflu într-un orizont nou, 
schimbat. Adevărul privitor la lumea noastră nu poate fi nici cuprins şi nici 
ilustrat limpede, ci este presupus în întregul proces al înţelegerii şi al 
interpretării fiinţării. „Ca fiinţe înţelegătoare, noi suntem incluşi într-o istorie 
a adevărului şi, pentru a spune astfel, ajungem întotdeauna prea târziu atunci 
când vrem să ştim ce trebuie să credem.” 22 Numai prin întâlnirea cu ceea ce 
este străin - sub forma unui text dintr-un trecut îndepărtat, de exemplu - 

ajung să experimentez faptul că orizontul meu este prea strâmt. Sunt obligat 
să dejoc prejudecăţile faţă de textul străin şi să pun întrebări noi. Prin aceasta 
depăşesc cadrul înţelegerii mele anterioare. Totodată, prin această depăşire 
îmi este posibil să mă întâlnesc cu textul străin care, tocmai prin alteritatea 
sa, îmi relevă propria particularitate. 

Prin fuziunea orizonturilor 23 se naşte o problematică care conferă sens 
propriilor noastre concepte: putem utiliza aceste concepte în interpretarea 
textelor, deoarece considerăm textul ca răspuns la o serie de întrebări pe 
care noi înşine le înţelegem ca întrebări adevărate. Fuziunea orizonturilor 
este presupusă în orice interpretare - chiar şi în cea mai banală interpretare 
cotidiană a enunţurilor vecinului meu. în situaţiile cotidiene însă nu observăm 
aceste orizonturi, deoarece nici fuziunea orizonturilor nu este de obicei 
remarcată, în timp ce însuşirea unui text dintr-o cultură şi un trecut îndepărtat 
ne solicită un efort remarcabil. Fuziunea orizonturilor este, aşadar, condiţia 
de posibilitate a interpretării unui text şi a discuţiei cu alţi oameni. Astfel de 
condiţii de posibilitate care în principiu nu pot fi cuantificate metodologic, 
dar care se află deja în interiorul oricărei experienţe şi metodologii se numesc 
în mod tradiţional premise transcendentale ale înţelegerii noastre. în acest 
sens, lucrarea lui Gadamer Adevăr şi metodă este o încercare de a revela 
condiţiile transcendentale de posibilitate ale înţelegerii, în special de înţelegere 
a unui text. Accentul cade în titlu pe cuvântul adevăr, deoarece Gadamer 
doreşte în primul rând să atragă atenţia asupra survenirii adevărului, survenire 
la care înţelegerea noastră participă cu o necesitate transcendentală. Al doilea 
concept din titlu, metodă, se vrea a fi mai mult ironic. Gadamer nu vrea să 
dezvolte o teorie a metodei cu ajutorul căreia să putem întreprinde o inter¬ 
pretare „mai corectă”, ci să atragă atenţia asupra elementelor transcendentale, 
care sunt anticipate în oricare interpretare, indiferent că ne place sau nu. 

Acest punct a dus la o discuţie polemică între italianul Emilio Betti 
(n.1890) şi Gadamer 24 . Betti porneşte de la afirmaţia lui Gadamer potrivit 
căreia, la citirea unui text, îl considerăm mai întâi perfect, pentru a ne îndoi 
de această presupoziţie abia atunci când textul nu satisface aşteptările noastre. 
Tocmai aici devine înţelegerea unui text o problemă specială. Betti contestă 
faptul că interpretul ar deţine vreun monopol asupra adevărului lucrului 
despre care tratează un text. Conform concepţiei lui Betti, interpretul are 
sarcina modestă de a lăsa textul să vorbească singur, indif erent dacă enunţurile 
acestuia sunt „corecte” sau „false”. Aici este vorba probabil de o înţelegere 
greşită, căci Gadamer nu susţine în nici un caz că noi deţinem, în calitate de 
interpreţi, un monopol al adevărului. Acest lucru însă nu schimbă cu nimic 

faptul că în lectura unui text aducem cu noi întotdeauna un anumit aparat 
conceptual, o serie de prejudecăţi despre lucrul pe care îl tratează textul, 
precum şi un orizont de probleme care permite înţelegerea punctelor de 
vedere ale textului ca răspunsuri la întrebările pe care noi înşine le adresăm 
acestuia. Numai în măsura în care clasificăm textul în această sferă proble¬ 
matică sau depăşim acest domeniu prin întâlnirea cu textul străin (transcen¬ 
dent), ne este în genere posibil să înţelegem textul. Avem de-a face aici cu o 
condiţie transcendentală a posibilităţii oricărei interpretări de text. Astfel, 
Gadamer explică mai târziu într-o scrisoare către Betti că discuţia despre o 
anticipare a perfecţiunii nu poate servi niciodată drept criteriu al adevărului. 
Este vorba, dimpotrivă, de condiţia de posibilitate a însuşirii unui text. Căci, 
pe de-o parte, trebuie să ne însuşim problematica textului, pe de-altă parte 
trebuie să plecăm de la premisa că textul are să ne spună ceva raţional, 
deoarece altfel nu l-am citi. 

Aceasta nu înseamnă nici că putem fi siguri că textul este într-adevăr 
raţional, nici că am deţine un monopol al adevărului. Ba mai mult, putem 
înţelege un text doar atunci când punem întrebarea dacă acesta, noi înşine 
sau altcineva deţine înţelegerea «corectă» referitor la problema pe care o 
tratează textul. Betti crede că putem alege melodic în cazul în care vrem să 
plecăm de la premisa că deţinem un monopol al adevărului pe baza căruia 
putem judeca textul sau în cazul în care ne mulţumim cu ceea ce textul 
însuşi spune. în cazul lui Gadamer nu este vorba de aşa ceva. El afirmă că şi 
încercarea cea mai modestă de a înţelege un text necesită o discuţie pe baza 
unui nou orizont problematic care reprezintă o condiţie transcendentală de 
posibilitate a înţelegerii textului. 25 Desigur că acest lucru poate fi exploatat 
metodic şi poate cere ca interpretul să renunţe la pretenţia sa de neutralitate, 
trebuind să înceapă, în schimb, o discuţie cu textul. Dar această intenţie 
metodică depăşeşte proiectul hermeneutic al lui Gadamer. El îşi propune 
sarcina mai modestă de a descoperi ceea ce este valabil cu necesitate de 
fiecare dată când vrem să înţelegem ceva. 

O consecinţă a filosofiei lui Gadamer este că tot ceea ce ne este trans¬ 
mis (textele) nu poate fi niciodată conceput ca definitiv interpretat. Fiecare 
nouă generaţie trebuie să înceapă să reinterpreteze. Astfel, ceea ce ne este 
transmis prin tradiţie se deschide mereu prin noi aspecte semantice 26 , deci 
ca răspunsuri noi la întrebări noi care se nasc în măsura în care în decursul 
istoriei se formează noi fuziuni de orizonturi din care fac parte şi interpretările 
noastre. Dar noi toţi - autorul şi interpreţii trecuţi şi viitori - ne referim 
întotdeauna la acelaşi text. 

Gadamer urmăreşte aici două lucruri. în primul rînd, el contestă 
presupoziţia că textul ar avea o semnificaţie „în sine”, independentă de orice 
interpretare. De aceea, ar fi o fantezie să vorbeşti de o interpretare „ideală” 
a textului, care ar exista independentă de orice interpretare. 27 Chiar dacă 
suntem de părere că acest ideal nu poate fi atins niciodată, dar ne putem 
apropia de el, tot am avea de-a face cu o iluzie. 

în al doilea rând, Gadamer ar dori să evite un subiectivism de tip rela¬ 
tivist. Relativismul, respectiv subiectivismul, este pentru Gadamer un 
obiectivism răsturnat după principiul: dacă nu există nici o instanţă care 
există independent („în sine”) de relaţia proprie interpretării, atunci orice 
interpretare este relativă şi oricine poate spune ce vrea. în schimb, ar trebui 
să recunoaştem că nu are sens să vorbim despre un text „în sine”, independent 
de posibilităţile noastre de interpretare. Un text „este” doar câtă vreme intră 
într-un spectru de posibilităţi de interpretare. Dacă dorim să vorbim în genere 
despre un text „în sine”, aceasta are loc doar pe baza recursului la acea 
plenitudine de sensuri pe care toţi interpreţii trecuţi, prezenţi şi viitori au 
găsit-o, respectiv o vor putea găsi într-un text. Textul face recurs la întregul 
spectru al acestor interpretări şi, asemeni oricărei alte fiinţări, are drept referent 
în experienţa sa un anumit orizont (al unui univers de posibilităţi de 
semnificaţii, al unui domeniu euristic, al unei lumi), care izvorăşte dintr-o 
anume istorie a adevărului şi a interpretărilor. Potrivit lui Gadamer nu are 
sens să vorbeşti de faptul că textul ar „fiinţa în sine” în afara acestui cadru. 

Hans Jonas: 

O întemeiere a eticii 
cu ajutorul filosofiei naturii 

Hans Jonas s-a născut pe 10.05.1903 la Monchengladbach. La 84 de ani 
a acceptat un interviu de peste două ore cu Andreas Isenschmidt de la 
Radio Elveţia. în prima parte a acestui interviu a oferit date importante 
referitoare la viaţa lui în calitate de filosof şi evreu. Tatăl său a fost un 
evreu tradiţionalist; în schimb, mama sa era fiica unui rabin liberal. în 
ultimii ani de gimnaziu, Jonas a devenit sionist, cu mult înainte ca evreii 
să fie constrânşi pentru această opţiune de Hitler. Lectura Bibliei şi 
scrierile lui Martin Buber l-au convins de însemnătatea moştenirii 
evreieşti. Din vara anului 1921 a studiat filosofia cu Edmund Husserl şi 
Martin Heidegger. Contrastul dintre cei doi profesori - „conştiinţa, 
respectiv Dasein-ul ” - şi-a pus amprenta asupra lui. Adevărata fascinaţie 
a exercitat-o asupra lui Heidegger, pe care la început nu l-a înţeles, dar 
pe care l-a urmat în 1924 la Marburg. La Heidegger se putea învăţa ceva 
ce depăşea filosofia universitară tradiţională. Când gândurile ascunse 
ale lui Heidegger ies la iveală în 1933 şi acesta îşi mărturiseşte simpatia 
pentru naţional-socialism, Jonas rămâne stupefiat. Jonas a trebuit să 
recunoască treptat existenţa unei afinităţi între gândirea lui Heidegger şi 
naţional-socialism. Totuşi, dezbaterea filosofică cu Heidegger a rămas 
importantă pentru întrega sa viaţă. Decisivă pentru distanţarea critică a 
lui Jonas faţă de „hermeneutica heideggeriană a Dasein-ului” a fost 
înţelegerea înrudirii dintre concepţia unui Eu „chinuit”, aruncat în lume, 
şi gândirea gnostică. 

Frecventează la Marburg seminarul teologului Rudolf Bultmann, unde 
o cunoaşte pe eleva lui Heidegger, Hannah Arendt. Obţine titlul de doctor 
sub îndrumarea lui Heidegger şi Bultmann cu disertaţia Gnosis und 
spătantiker Geist (Gnoza şi spiritul antic târziu). La un seminar al lui Hei¬ 
degger redactează o lucrare despre Augustin und das paulinische 

Freiheitsproblem (Augustin şi problema libertăţii paulinice), care apare în 
1930 într-o serie de scrieri editate de Bultmann. 

în 1933 Jonas emigrează la Londra, de unde pleacă după un an în 
Palestina. în 1938 dă curs unei chemări a Universităţii Ebraice din Ierusalim, 
iar între anii 1940 şi 1945 intră în serviciul militar al aliaţilor, ca propagandist 
al armatei engleze. în 1948-1949 este ofiţer de artilerie la Haganah, orga¬ 
nizaţia de apărare a israeliţilor împotriva arabilor, participând activ la lupta 
pentru întemeierea statului Israel. Jonas, acumîn vârstă de 46 de ani, căsătorit, 
este cuprins de sentimentul că şi-a făcut datoria faţă de această lume. Nu 
avea încă un post de profesor, dar îi era deja dor de „plictisul normalităţii”, 
pentru a se dedica complet activităţii filosofice. 

Cea de-a doua jumătate a vieţii şi-o petrece în America de Nord. Dă 
curs în 1949 invitaţiei prietenului său Levi-Strauss de a preda la Universitatea 
McGill din Montreal. între 1950 şi 1964 predă la Carleton University din 
Ottawa şi la New School for Social Research, New York, între 1955-1976. 
Moare la 5.02.1993. începând cu anii '60 a publicat o serie de cărţi care au 
fost dedicate biologiei, tehnicii şi filosofiei. Un loc din ce în ce mai impor¬ 
tant începe să-l ocupe în meditaţia sa responsabilitatea ştiinţei. Dintre cele 
mai importante opere amintim: The Phenomenon of Life (Fenomenul vieţii, 
tradus în germană Organismus und Freiheit. Ansătzen zu einer philoso- 
phischen Biologie)-, On Faith, Reason and Responsibility (Despre credinţă, 
raţiune şi responsabilitate, tradus în germană Macht oder Ohnmacht der 
Subjektivităt?)\ Das Prinzip Verantwortung. Versuch einer Ethik fiir die 
tec/znwc/zeZiVi/z'jaft'on (Principiul responsabilităţii. încercare în vederea unei 
etici a civilizaţiei tehnice) (1979); Technik, Medizin und Ethik. Zur Praxis 
des Prinzips Veranwortung (Tehnică, medicină şi etică. Despre practica 
principiului responsabilităţii) (1985). 


Filosofia existenţială şi filosofia naturii 

Hans Jonas vorbeşte despre „trei etape ale biografiei mele teoretice... La 
început strădaniile în jurul problematicii gnozei antichităţii târzii stăteau 
sub semnul analizei existenţei; apoi întâlnirea cu ştiinţele naturii pe drumul 
către o filosofie a organismului; în sfârşit, întoarcerea de la filosofia teoretică 
spre cea practică - adică spre etică - ca răspuns la provocarea tehnicii, care 
se făcea tot mai mult simţită.” 1 Ar mai fi de adăugat faptul că Jonas păstrează 
permanent prezente izvoarele originare ale iudaismului. Baza întregii sale 

etici este păstrarea vieţii pentru Dumnezeu - un Dumnezeu ce suferă şi 
devine totodată. 2 Deşi Jonas dezvoltă „mitul divinităţii în devenire”, 1 el o 
numeşte convingere proprie sau ipoteză. Pe de o parte Jonas renunţă la 
întemeierea teologică a eticii şi se mulţumeşte cu un fundament metafizic 
clasic. Pe de altă parte, adoptă unele concepte (precum „imago Dei”, „ordine 
a creaţiei” etc.) care sunt întemeiate numai într-un cadru teologic. Prin aceasta 
se ajunge la o juxtapunere opacă a unor argumentaţii de ordin teologic şi 
filosofic. în cele ce urmează ne vom limita la cel din urmă tip. 

în ceea ce priveşte gnoza, Jonas vorbeşte de „punctul culminant, ba 
chiar de disoluţia oricărui dualism”. El se referă la o scindare existentă între 
om şi natură, natură şi spirit, lume şi Dumnezeu”. 4 Ceea ce îl preocupă în a 
doua parte a vieţii sale este în primul rând scindarea dintre natură şi spirit, 
întrebarea neglijată privind fiinţa naturii. 

Jonas a reproiectat o parte a ontologiei existenţiale heideggeriene în 
gnoză, care oferă un acces metodologic de necontestat. Mai târziu a apreciat 
anumite trăsături ale filosofiei existenţiale (Heidegger şi Sartre) drept 
„gnostice” 3 - cum ar fi „angoasa în faţa lumii”, „starea de aruncare” a Dasein- 
ului într-o lume străină lui în chip esenţial, patosul deciziei subiective, 
indiferenţa faţă de valoare şi sens a naturii, aşa-zisul hiatus dintre om şi 
animal, oricât de bine organizat ar fi acesta din urmă. 6 „Niciodată nu s-a 
preocupat o filosofie atât de puţin de natură precum existenţialismul, filosofie 
pentru care natura nu are nici cea mai mică însemnătate...” 7 

Filosofia existenţialistă face legătura, prin acest mod de abordare, cu 
istoria filosofiei. Jonas face din nou prezent punctul de vedere al filosofiei 
vieţii, vizând acel ceva pe care Otto Friedrich Bollnow îl numea o „nouă 
ocrotire”. 8 Oamenii ar putea deveni din nou familiari într-o natură inter¬ 
pretabilă. Jonas este indiferent faţă de problema „demnităţii” sau „vulne¬ 
rabilităţii” naturii. Lui Jonas îi este caracteristic un anumit tip de uşurinţă 
cu care ignoră uneori prin trucuri lingvistice dificultăţile reale ale temei 
abordate. Utilizarea abundentă a metaforei şi a analogiei - Jonas transferă, 
de exemplu, „structura grijii, proprie Dasein-ului” asupra tuturor 
organismelor - este o lipsă a filosofiei naturii de la Aristotel până la Schel- 
ling şi Schopenhauer. Analogiile îndrăzneţe dintre om şi amoebă sunt 
favorizate de faptul că abordează o temă a biologiei, anume „viaţa” (el nu 
înţelege „viaţa” în sens biologic sau cel puţin nu exprimă explicit acut 
lucru, deşi se referă la metabolism, percepţie şi motricitate). Astfel se nuo 
acele ambiguităţi în conceptul de viaţă pe care Heidegger le-a seslllt 
anterior în filosofia vieţii. Aceste ambiguităţi au consecinţe dezastruom 

pentru etica lui Jonas. Ele sunt cauzate de răspunsul ambiguu la întrebarea 
dacă viaţa (omenească) ca atare este valoare sau bun. Această nesiguranţă 
apare explicit în luările sale de poziţie privind tratamentul pacienţilor aflaţi 
în comă. Dacă Jonas ar fi operat o delimitare clară între „viaţă” în sens 
biologic (a-fi-în-viaţă) şi „viaţă cu anumite trăsături”, atunci ar fi sesizat 
importanţa următoarelor întrebări: Ce caracteristici sau trăsături ale 
organismelor sunt relevante din punct de vedere moral? Care dintre acestea 
merită apreciere morală? Ce fiinţe pot fi respectate pentru ele însele fără a 
cădea în non-sens? Ce rol joacă apartenenţa vieţii umane la specia homo 
sapiens? După cum am spus, Jonas nu a ajuns la aceste întrebări. Mai 
mult, el sugerează că toată viaţa ar fi valoroasă ca atare, iar această valoare 
sau acest bun ar fi date de natură. Această „biofilie” este nutrită de ambi¬ 
guităţile noţiunii de viaţă mai sus enumerate. 

Filosofia sa a naturii este o interpretare a organismului prin prisma 
conceptului conducător al libertăţii. Noţiunea de libertate, scrie el, poate 
„servi ca fir al Ariadnei în interpretarea a ceea ce numim «viaţă»”. 9 Libertatea 
umană este „pregătită” în istoria naturii. Jonas exploatează ambiguitatea şi 
caracterul vag al expresiei „libertate” atunci când arată că metabolismul 
celor mai simple organisme ar fi un prolog al libertăţii umane de a alege. Nu 
este clar cu ce îndreptăţire asumă Jonas o continuitate a dezvoltării vieţii de 
la amoebă până la om în cadrul evoluţiei vieţii, tocmai el, care într-un alt 
loc 10 îşi întemeiază discursul pe discontinuitatea dintre materia moartă şi 
viaţă, numind naşterea vieţii o „revoluţie ontologică”". Această filosofie a 
naturii a fost salutată entuziast de Reinhard Low, care, împreună cu Robert 
Spaemann, susţine o renaştere a teleologiei naturii. 12 Important rămâne 
proiectul unei filosofii a naturii, care ţine cont de faptul că şi noi suntem 
organisme. „Cel ce studiază viaţa trebuie să fie pregătit prin viaţă; 13 ...deoarece 
noi înşine suntem corpuri vii, dispunem de cunoştinţe. Datorită nemijlocitei 
mărturii a corpului nostru, putem spune ceea ce n-ar fi în stare să spună 
oricare alt spectator lipsit de corp.” 14 

Faptul că această „privire subiectivă interioară” este folositoare pentru 
înţelegerea acţiunilor omeneşti pare a fi un argument convingător. S-ar putea 
îndrăzni, astfel, un pas dincolo de specia noastră, şi anume către acele fiinţe 
despre a căror viaţă mentală, oricât de rudimentară ar fi, avem indicii empirice. 
Pare însă de neconceput concluzia la care se ajunge prin analogia dintre 
viaţa umană interioară şi celelalte organisme. Vieţii interioare îi aparţin 
structuri senzoriale precum plăcerea şi durerea. Putem avea astfel de structuri 
senzoriale numai atâta timp cât sistemul nostru nervos este intact. Sunt însă 

multe situaţii care pledează în favoarea presupoziţiei că posibilitatea de a 
avea senzaţii este dependentă de înzestrarea organismului cu un sistem nervos 
central. Dacă punem, din neatenţie, semn de egalitate între capacitatea de a 
fi influenţat, tipică dorinţei şi senzaţie, atunci suprimăm structurile sen¬ 
zoriale. 15 Modalităţile de reacţie observabile, precum fuga, tresărirea sau 
încremenirea, nu sunt indicii empirice suficiente pentru susţinerea prezenţei 
unor senzaţii conştiente. Astfel, speculaţiile referitoare la senzaţiile insectelor 
şi plantelor au un caracter improbabil. în schimb, ar fi legitim un antropo¬ 
morfism limitat şi controlat, ţinând seama de modalitatea de exprimare 
emoţională a oamenilor şi animalelor. O contribuţie importantă la expli¬ 
carea înrudirii expresiilor fizionomice, depăşind graniţele impuse de specii, 
a adus-o Charles Darwin. 

Jonas preia perspectiva generală a unei evoluţii biologice, dar renunţă 
la teoria darwinistă. Critica darwinismului se bazează însă pe o „descriere” 
a mutaţiei şi a selecţiei. 16 O etică trebuie însă să ţină seama de „faptul că 
trebuie să înţelegem că ştiinţele naturii nu spun întregul adevăr despre 
natură.” 17 


Despre finalitate în natură 

Jonas ia atitudine faţă de „excluderea teleologiei” prin acceptarea 
presupoziţiei ştiinţelor modeme ale naturii, după care n-ar exista nici un 
scop fără intenţie (conştiinţă), altfel spus: în natură nu există cauze finale, 
scopurile sunt instituiri umane. Jonas nu vrea să accepte acest punct de 
vedere. EI atenţionează asupra faptului că această presupoziţie nu este 
rezultatul unei cercetări, ci o prejudecată a cercetătorilor. El o numeşte 
„neospitalitatea naturii faţă de cauzele finale”. 18 Acest punct de vedere 
duce, în ultimă instanţă, la o excludere a teleologiei din natura umană 19 , 
adică la o psihologie behavioristă. 

Opera de filosofie a naturii Organismus und Freiheit (Organism şi 
libertate) se încheie cu o concluzie finală privind etica: „Prin continuitatea 
organism-spirit şi natură-organism, etica devine o parte a filosofiei naturii.” 2 " 
Prima teză a continuităţii afirmă că o dată cu viaţa începe şi ceva de ordinul 
unei vieţi interioare non-conştiente. Această teză a fost deja supusă criticii. 
A doua teză a continuităţii se află în schimb într-o contradicţie flagrantă cu 
respingerea panpsihismului whiteheadian, anume a teoriei polrivit căreia 
totul ar fi însufleţit. 



192 


Filosofia germană 


Pentru Jonas este clar că „natura conţine valori, deoarece conţine 
scopuri; prin urmare, ea nu este lipsită de valori...” Există o „imanenţă a 
finalităţilor în fiinţă”; prin dovedirea acestui fapt „s-a câştigat deja bătălia 
decisivă a eticii...”. 21 Sarcinile omenirii, preceptul evitării active a autodis¬ 
trugerii finale, pot fi deduse din natură. Prin filosofia naturii ne descoperim 
„o datorie de fiinţă, ca mandat al voinţei naturii.” 22 Este surprinzător că 
tocmai această unică valoare a supravieţuirii, a lui a-fi-în-viaţă pur şi simplu, 
poate fi „confiscată” naturii. Jonas nu este însă interesat de evidenţierea 
exemplarităţii vieţii umane ca atare. 

Ceea ce refuză Jonas este o etică care se întemeiază pe convenţii. El nu 
tăgăduieşte în schimb că şi convenţiile şi acordurile sunt relevante din punct 
de vedere moral. El susţine opinia potrivit căreia, pe lângă o „teorie 
contractualistă a eticii”, care pentru el estedoar o morală a interesului propriu, 
există şi o etică a „sacrificiului altruist”. Există deci valori şi scopuri în 
natură, precum valoarea vieţii ca întreg care se vrea pe sine. Binele nu este 
bun deoarece este dorit sau vizat, ci trebuie dorit sau vizat deoarece este 
binele însuşi. în contradicţie cu întemeierea binelui pe înclinaţii sau năzuinţe, 
Jonas simte nevoia unei întemeieri în fiinţă. Aceasta conferă binelui 
obligativitate şi autoritate. Subiectul invocă ceea ce este bun în ajutorul 
adeveririi sale. 23 


Chemarea binelui şi sentimentul responsabilităţii 

Faptul că există în genere viaţă, respectiv viaţă umană, este un bine. Există 
o chemare a fiinţării adresată omului, căreia el îi poate răspunde sau nu. 
Răspunsul corespunzător în sensibilitatea noastră este numit de Jonas 
„sentimentul responsabilităţii”. 24 

El crede că a depăşit dificultatea remarcată de Hume, anume aceea de 
a trece de la „a fi” la „a trebui”. Hume a constatat că filosofii moralişti trec 
cu uşurinţă de la enunţurile de tip „este” la cele de tip „trebuie” şi că acest 
pas, adeseori neobservat, este problematic. 25 Aşa cum sugerează Jonas, 
valorile aparţin fiinţei şi nu actualităţii celor existente. 26 De aici rezultă că 
valorile suntreal-posibile. Jonas pare a susţine opinia potrivit căreia valorile 
„dorm”, aşteptând să fie „trezite”. Metafora somnului ar trebui să exprime 
cel mai bine faptul că Jonas înţelege valoarea nu ca pe o simplă ficţiune, ca 
pe un rod al fanteziei, ci ca pe un posibil real. Din scrierile lui Jonas nu 
reiese că ar fi pe deplin conştient de importanţa presupoziţiei unui posibil 

real. Consideraţiile sale referitoare la problematica a fi-a trebui nu sunt cele 
mai reuşite pasaje ale scrierilor sale. în primul rând nu se pune problema 
modului în care noi trecem, într-un fel sau altul (adică prin paşi neargumentaţi 
logic), de la enunţurile de tip „a fi“ la enunţurile de tip „a trebui". Sunt aceşti 
paşi corecţi din punct de vedere logic? Textul lui Jonas ne oferă două ocazii 
pentru a constata că transformarea dorită nu a reuşit fără premisele norma¬ 
tive adiţionale. Evident, ar putea exista posibilitatea existenţei unei fiinţe 
bune în sine. Ar trebuie însă să acordăm aceeaşi importanţă tuturor acestor 
premise? Principiul potrivit căruia trebuie să respectăm fiinţele-scop în sine 
nu vine de aiurea; la fel, nici legea morală, care structurează prescripţiile şi 
le pune în relaţie logică. Jonas pare să înţeleagă acest fapt atunci când distinge 
între valori şi bine. 27 Evaluarea subiectivă, chiar dacă se orientează în funcţie 
de „daturi valorice obiective”, conţine o decizie. 

Deşi Jonas nu rezolvă problema logică a transformării enunţurilor de 
tip „a fi“ în enunţuri de tip „a trebui", el adoptă o strategie rafinată, prin 
aceea că el concepe responsabilitatea omului pentru toate fiinţele afectate 
de acţiunile sale ca datorie proprie rolului interpretat de om. Paradigma 
acestui rol este relaţia părinţilor faţă de copii. Chiar şi această argumentaţie 
se loveşte de următoarea obiecţie: de ce anumite roluri, de exemplu poziţia 
noastră privilegiată în natură, ne obligă moral? Nu vădeşte natura mai degrabă 
dreptul celui mai puternic? De ce tocmai grija pentru descendenţi trebuie să 
ne servească drept normă şi nu lupta dintre rivali? 

Jonas trebuie să explice, de asemenea, modul în care responsabilitatea 
de ordin cauzal „trece” în cea de rol şi în ce măsură poziţia omului în natură 
„scoate în evidenţă” responsabilitatea morală şi legală. 28 Responsabilitatea 
de rol este în mod obişnuit legată de „poziţiile sau funcţiile distincte într-o 
organizaţie socială” (Hart). Jonas se referă însă la o responsabilitate „instituită 
de natură, care există ca dat natural”. 29 Conceptul sociologic de „rol” devine 
astfel şi mai ambiguu. Aici intervine din nou teologia. în spatele rolului 
omului în natură se află în ultimă instanţă o misiune dată în cadrul creaţiei 
neterminate încă. Jonas a evidenţiat relaţia tradiţională dintre teologie şi 
filosofie ca fiind una distructivă. 30 El recunoaşte că în determinarea rolului 
omului teologia continuă să exercite o influenţă importantă. Ea înţelege 
omul ca administrator şi paznic al creaţiei. 31 Trecerea de la constatarea de 
tip descriptiv a poziţiei privilegiate a omului la înţelegerea sa ca „admi¬ 
nistrator” este o primă eroare. Graţie unei alte erori se pot specifica calităţile 
morale şi sarcinile unui bun administrator. Avem de-a face, la fel ca şi în 
cazul imaginii păstorului, cu o metaforă deschisă. Interpretările posibile se 

întind de la imaginea administratorului altruist, care are în vederedoarbinele 
celor pe care-i administrează, până la funcţionarul comun sau până la 
demnitarul corupt, care este interesat doar de propriul bine sau care preia 
sarcinile unui superior corupt. Aceste consideraţii critice trebuie apreciate 
la adevărata lor valoare. Ceea ca este important este să arătăm greutăţile cu 
care se confruntă Jonas. 


Trecerea de la a vrea la a trebui 

Dacă trecerea de la „a fi” la „a trebui* 1 dă naştere la dificultăţi atât de 
profunde, atunci există, probabil, o altă cale, şi anume cea de la „a vrea" la 
„a trebui**. Punctul de pornire al raţionamentului lui Jonas este voinţa. (De 
aceea rămâne o enigmă faptul că Augustin, Schopenhauer, Nietzsche şi 
Albert Schweizer nu sunt trataţi detaliat în Principiul responsabilităţii, în 
măsura în care ei sunt premergători ai eticii metafizice a lui Jonas.) 
Deoarece omul vrea şi urmăreşte scopuri, el se raportează la valori, ba 
este chiar „sursă de valori” sau „creator de valori”. Dar orientarea sa spre 
scopuri este configurată şi prefigurată în natură, în măsura în care în natură 
există „o finalitate în genere”. 32 Cum se ajunge acum de la acea natură a 
omului, caracterizată prin faptul că el urmăreşte scopuri (caracteristică, de 
asemenea, animalelor şi plantelor), la scopurile specific morale? Cum se 
face trecerea de la a vrea la a trebui? 

Jonas trimite la îmbinarea unică dintre putere şi cunoaştere în om, 
realizată într-o asemenea manieră încât puterea omului devine ameninţătoare 
şi distrugătoare. Aceasta poate fi controlată şi corectată doar de cunoaşterea 
umană. 33 Jonas depăşeşte inconsistenţa argumentaţiei sale printr-o retorică 
înşelătoare. Rămâne din nou neclar modul în care se face această trecere. 
Nu este limpede în ce măsură voinţa ca punct de plecare ar oferi avantaje 
metodice faţă de fiinţă ca punct de plecare. David Hume ar fi considerat 
nesatisfăcătoare interpretarea lui Jonas, deoarece el a plecat de la o cu totul 
altă concepţie asupra moralei. Etica este pentru Jonas o problemă de 
descoperire şi de găsire, nu de „inventare”. Această concepţie îi este carac¬ 
teristică şi lui Platon şi presupune admiterea unui bine real. Elementele unui 
„realism moral”, sintagmăcare se face din nou auzită acum, se pot caracteriza 
în felul următor: 

1) Binele este parte a fiinţării, a fondului universului, iar axiologia este 
o parte a ontologiei. 34 „Realismul moral”, o expresie pe care Jonas nu o 

foloseşte, „...este tăgăduirea fundamentală a ierarhiei morale, intrinsecă 
tuturor lucrurilor şi, cu aceasta, a ideii de obligaţie obiectiv valabilă faţă de 
ceea ce ar putea fi însuşi izvorul ei.” 35 

2) „Priveşte şi vei şti.” 36 Etica mijloceşte percepţia adecvată a „ches¬ 
tiunilor de valoare,” o „perspectivă asupra întregii problematici” 3 7 şi 
„răspunsuri adecvate” (apariţia sentimentelor, acţiunilor). Pentru Jonas etica 
nu este doar o chestiune de atitudine personală, nu este doar reacţie 
sentimentală, ci percepţie a valorii şi răspuns valoric. 

3) O altă caracteristică a realismului moral constă în faptul că vizează 
calităţi morale constatabile. Sub termenul de proprietăţi putem subsuma 
într-un sens foarte larg şi „caracteristici”, „trăsături” (de exemplu trăsături 
de caracter), ba chiar relaţii. Poate ar trebui să ne desprindem de concepte 
precum „substanţă” şi „purtător de proprietăţi”. O mamă vede, de exemplu, 
cum copilul ei suferă de foame. Ceea ce vede ea este o „proprietate” a 
copilului în sens mai larg. Ea îl aude plângând sau îl vede dând din picioare. 
Constată că acesta suferă din cauza stării lui, „că îi pasă de ceva”, că simte 
foamea. Mama percepe deci altceva decât simple zgomote şi mişcări şi anume 
o corelaţie încărcată cu sens care include şi aprecierea faptului că foamea 
este o stare rea şi de evitat. Prin aceasta este respinsă consideraţia lui Hume 
privind observarea neutră şi stabilirea unei „noi relaţii” care se exprimă prin 
enunţuri imperative. Percepţia morală este, potrivit lui Jonas, o îmbinare 
dintre constatare şi valorizare. 

Aceste trei caracteristici marchează raportul contradictoriu în care se 
situează faţă de Hume şi de alte concepţii etice înrudite 38 . Fără îndoială că 
Jonas reprezintă acel cognitivism al valorilor pentru care există cunoaştere 
obiectivă a valorii. 

Imaginea originară a percepţiilor valorilor unei stări de lucruri, în care 
constatarea faptică şi valorizarea se împletesc într-o unitate indisolubilă, 
este percepţia noului născut. Desigur, nu este întâmplător că unul dintre 
primii eticieni fenomenologi, Max Scheler, revine mereu asupra iubirii 
specifice şi unice dintre mamă şi copil. 39 Fenomenul noului născut se sustrage 
însă modului de a privi al ştiinţelor naturii (în locul unei stări valorice, biologia 
priveşte doar un „conglomerat de celule”, iar fizica doar un „conglomerat 
de molecule”). Jonas contestă că în cadrul acestor consideraţii s-ar avea în 
vedere sugarul. 40 

Explicaţiile lui Jonas privitoare la percepţia adecvată din punct de vedere 
moral, .înţelegerea problematicii ca întreg”, se află, la rândul lor, într-o 
strânsă legătură cu a sa filosofie a naturii, în special cu explicaţiile lui privind 

întrebarea: „Este Dumnezeu matematician?” 41 Aceste explicaţii îi folosesc 
la delimitarea modelului său hermeneutic de cunoaştere de modelul clasic 
al cunoaşterii exhaustive. Modul de a privi al unui Dumnezeu matematician 
ar fi inferior modului de a privi al omului finit în măsura în care un Dumnezeu 
fără corp n-ar şti cum este să fii „întmpaf(Cristologia ar putea replica aici 
că Dumnezeu a îndeplinit exact acest „proces" al învăţării prin încarnarea 
lui Iisus Christos.) O fiinţă cu corp deţine o „cunoaştere internă a vieţii”. 
Tocmai această familiaritate cu propriul corp şi cu sensibilitatea sa este (la 
fel ca şi pentru Arthur Schopenhauer) punctul de plecare al cognoscibilităţii 
sau cel puţin al interpretabilităţii naturii vii. Schopenhauer susţine: „.. .ma¬ 
terialismul este acea filosofie a subiectului care s-a uitat pe sine, absorbită 
f iind de calculele sale”. 42 Jonas este de acord cu această sentinţă. 43 Schopen¬ 
hauer argumentează asemănător lui Jonas şi din punctul de vedere al 
conţinutului. Materialismul nu este renunţarea la metafizică, ci însăşi 
metafizica. Atunci când materialistul încearcă să-şi dezvolte propria 
metafizică se contrazice pe sine. 

Faptul că suntem organisme ne leagă de toate celelalte organisme. 
Dumnezeului matematician i-ar scăpa tocmai această „parte interioară a 
vieţii” şi, prin aceasta, discontinuitatea dintre anorganic şi organic. 

Dacă pentru etică percepţia adecvată a vieţii este decisivă, atunci 
educaţia morală trebuie să includă şi o „educaţie a percepţiei”. Poziţia lui 
Jonas este întărită de această completare. Obiecţiile împotriva „intuiţio¬ 
nismului”, potrivit căruia intuiţiile, în măsura în care există, nu pot fi 
eronate, îşi pierd astfel din putere. „Vederea lucrului în întregul lui” este 
în cazul privirii părinţilor asupra noului născut o intuiţie nemijlocită, „o 
chemare necontradictorie". Această vedere poate să se degradeze sau să 
se piardă. Teoria percepţiei caracteristică realismului moral ţine cont de 
posibilitatea erorii, a percepţiei greşite, a obturării privirii, a percepţiei 
superficiale etc. Ipoteza unui Dumnezeu matematician este exemplul 
elocvent al unei „orbiri depline faţă de fenomenul valorii”, al unei 
incapacităţi de a cuprinde „dintr-o privire” situaţii valorice complexe. 
Rafinarea percepţiei morale ar putea fi comparată cu rafinarea percepţiei 
estetice. „A aduce pe cineva în situaţia de a privi adecvat o pictură sau de 
a asculta adecvat o piesă muzicală poate genera o întreagă serie de discuţii 
sau trimiteri... rafinarea percepţiei noastre morale trebuie să fie rezultat al 
unui dialog şi efort comun.” 44 Valorile obiective instituite de realismul 
moral nu sunt nişte apariţii bizare sau un „decor metafizic”. Prin aceasta 
se spune doar că etica intuiţionistă a lui Jonas nu presupune infailibilitatea 

sau caracterul particular al percepţiei morale. Ea rămâne mai ales (în cadrul 
acestor limite) corectabilă şi comunicabilă. 


Drepturi şi obligaţii 

Noul născut este complet dependent şi este incapabil să răspundă în mod 
adecvat ajutorului primit. El este subiect, dar nu un subiect al deciziilor, ci 
unul al necesităţilor. El este un purtător posibil al drepturilor, dar nu un 
purtător posibil al obligaţiilor. Datoria părinţilor faţă de copii nu se bazează 
pe o înţelegere reciprocă sau pe aşteptarea unor servicii în schimb. Relaţia 
părinte-copil este imaginea originară a unei relaţii morale asimetrice, deoarece 
în cadrul ei nu există reciprocitate. Aceasta nu este singurul tip de datorie 
patemalistă. Există şi alte tipuri de relaţii morale unilaterale. Jonas vorbeşte 
în diferite locuri de o „renunţare la reciprocitate în etica viitorului”. 45 

Această teză a dispariţiei reciprocităţii nu reuşeşte să-l convingă pe 
Karl-Otto Apel. El crede „că responsabilitatea reciprocă principială a 
oamenilor este o relaţie potenţială care devine actuală doar în funcţie de 
exercitarea factică a puterii. Astfel se întâmplă şi cu responsabilitatea 
reciprocă pe care o au de exemplu alpiniştii care sunt legaţi prin aceeaşi 
coardă.” 46 Poziţia contrară apeliană este respinsă de Jonas. Din ea rezultă că 
dreptul la viaţă al unui nou-născut trebuie respectat doar pentru că sugarul 
se va dezvolta potrivit aşteptărilor, adică va deveni un partener de discuţie. 
Cum se rezolvă atunci problema dreptului la viaţă al unui sugar cu deficienţe 
grave, dar care ar putea supravieţui? (Aceeaşi problemă în ce priveşte dreptul 
la viaţă al animalelor pe care le ucidem, le chinuim sau le înjosim.) La astfel 
de întrebări etica apeliană a discursului nu dă un răspuns adecvat. 

Şi poziţia lui Jonas se dovedeşte criticabilă în măsura în care el înţelege 
prin „reciprocitate” lucruri relativ diferite: corelarea dintre drepturi şi 
obligaţii, relaţii de schimb egoiste, egalitate deplină a statuturilor (cum nu 
există într-o relaţie de tip feudal), egalitate dintre actori morali etc. 47 Im¬ 
portant este faptul că avem obligaţii nu numai în ce priveşte fiinţe care nu 
sunt nişte actori morali potenţiali, şi cazul în care mă oblig, de exemplu, 
să am grijă de câinele vecinului meu. Critica lui Jonas vrea să spună că el 
deţine un concept general de reciprocitate şi că nu distinge între „datorii 
faţă de ceva” şi „datorii faţă de cineva”. 

Relaţia neraciprocă de responsabilitate cu nou-născuţii poate fi extinsă 
şi în ce priveşte anumite animale. Această deschidere a eticii pentru tot ce e 

fiinţă vie trebuie considerată cu prudenţă. Dacă din punct de vedere moral 
este atacabilă atitudinea mea de a pleca o săptămână în concediu şi a-mi lăsa 
câinele fără mâncare şi apă acasă, faptul că îmi las sau nu florile să se usuce 
nu este o problemă de morală. Problema este de a distinge între aceste două 
situaţii. întemeierea valorii în fiinţă prin referire la presupoziţia generală că 
a fi e mai bine decât a nu fi pare să nu fie suficientă. „Omul ca administrator 
al tuturor scopurilor în sine” este maxima ce are în vedere depăşirea antro¬ 
pocentrismului etic. Această depăşire a fost deja împlinită de utilitarismul 
clasic în sensul unei evaluări nepărtinitoare a intereselor tuturor fiinţelor 
caracterizate de sensibilitate. 48 

Responsabilitatea este, potrivit lui Jonas, a acţiona în numele a ceva, a 
acorda ajutor, datoria de a apăra viaţa ameninţată, fără posibilităţi proprii de 
a se salva. Această responsabilitate este cu atât mai necesară acolo unde 
ameninţarea pleacă de la propria acţiune. Nu este însă adevărat că acest tip 
de responsabilitate constituie modelul sau paradigma oricărei obligativităţi. 
Mai mult, aceasta este sursa sarcinilor specifice (anume cele de tip matern, 
respectiv patern), adică a deciziilor în interesul celui care este vizat de acestea 
(destinatarul) (chiar dacă acestea sunt împotriva impulsurilor şi înclinaţiilor 
acestuia). Respectarea autonomiei, respectare ce include interdicţia oricărui 
tip de patemalism, 49 este un principiu moral de sine stătător care nu poate fi 
dedus din „principiul responsabilităţii”. 


Responsabilitatea noastră faţă de existenţa omenirii 

Poate că titlul P rinei piui responsabilităţii (ca program alternativ programului 
lui Bloch, pentru care acesta a ales titlul mai puţin inspirat Prinzip Hoffnung 
- Principiul speranţei) este înşelător, deoarece „responsabilitate” şi „speranţă” 
sunt mai degrabă atitudini decât principii. Responsabilitatea este o virtute 
supraordonată. Jonas utilizează adesea acest lexicon al eticii virtuţii, dar nu 
se poate susţine că „etica responsabilităţii” înlătură vechile concepte fun¬ 
damentale de „datorie” şi „drept” în favoarea unei etici a virtuţii. Atitudinea 
sau virtutea pe care Jonas o instituie se află în contradicţie cu riscantul şi 
aventurosul, care, o dată cu apariţia riscurilor tehnicii modeme, au devenit 
perimate. Ceea ce facem sau nu facem poate avea urmări grave şi ireversibile 
asupra generaţiilor viitoare. Noi le lăsăm ca moştenire un strat de ozon 
perforat, de exemplu, îngrădindu-le astfel libertatea. Transferăm propria 
limitare a libertăţii generaţiilor viitoare; pentru oamenii de peste 200 sau 

300 de ani nu va mai fi însă vorba de restricţii deliberate, ci de constrângeri 
elementare pe care le-am creat noi. în cel mai rău caz nu vor mai exista 
oameni şi nici biosferă. De ce ar trebui să ne pese de aceşti indivizi născuţi 
prea târziu? Un pesimist care îşi reprezintă în modul cel mai real cu putinţă 
suferinţele oamenilor, va susţine concepţia potrivit căreia „nu trebuie neapărat 
să existe oameni... (este o extindere a unui argument, pe care l-am auzit la 
emigranţi fără speranţă, care spuneau că în asemenea vremuri n-ar trebui să 
ai copii.)” 50 Datoria procreaţiei nu poate fi întemeiată raţional. 51 

Jonas ar dori să excludă această permisivitate a exterminismului, după 
care ar fi mai bine dacă nu ar exista oameni, deoarece sfârşitul omenirii ar 
reprezenta şi sfârşitul unei sume a suferinţelor. Jonas subliniază faptul că în 
cazul interogaţiei sale nu este vorba (ca de exemplu la Apel) de drepturi 
condiţionale ale generaţiilor viitoare - drepturi pe care acestea le au în măsura 
în care există în genere, ci despre valoarea sau avantajul că există în genere. 
Bineînţeles că e vorba de valoarea supravieţuirii umane, aceea a lui a-fi-în- 
viaţă. întrebarea sa este inteligibilă chiar şi în cazul în care nu se răspunde la 
ea. în loc să medităm la drepturile generaţiilor viitoare ar Irebui să reflectăm 
referitor la capacitatea lor de a îndeplini o datorie sau la umanitatea lor. 52 

în acest punct Jonas se exprimă neclar, în pofida faptului că este con¬ 
vins că întemeiază datoria fundamentală faţă de generaţiile viitoare. Ar dori 
oare Jonas să spună, sub influenţa lui Kant, că valoarea vieţii generaţiilor 
viitoare ar consta, în ulimă instanţă, în moralitatea lor? Scopul primar nu ar 
fi atunci a face posibilă împlinirea dorinţelor lor şi nici păstrarea vieţii lor, ci 
tocmai a face posibilă moralitatea. Pe Jonas nu-1 interesează conservarea 
omului empiric cu dorinţele sale factice, ci prezervarea „ideii de om”. El 
vorbeşte de „imperativul ontologic întemeiat în ideea de om”. 53 Deoarece a 
fi este de preferat lui a nu fi, este de preferat să existe oameni. Jonas recurge 
la un argument leibnizian pe care îl aplică în mod nesatisfăcător la problema 
sa. 54 Căci, dacă este de preferat faptul de a fi, atunci de ce mai degrabă viaţa 
şi nu, de exemplu, cristale frumoase? Deoarece Jonas se raportează la o 
metafizică potrivit căreia orice este valoros în sine, el oscilează între bio- 
centrism şi holism. Prin holism se înţelege o poziţie care acordă aceeaşi 
valoare la tot ce există. Biocentrismul acordă valoare doar vieţii, şi anume a 
vieţii ca atare indiferent de trăsăturile sale. Oscilaţia între holism şi biocentrism 
este încurajată şi prin utilizarea expresiei „dreptul propriu al naturii” 55 . 
Argumentul însuşit de la Leibniz nu vorbeşte nici de avantajul vieţii, nici de 
avantajul vieţii umane. Nici Jonas nu poate răspunde cu argumente 
convingătoare la întrebarea dacă existenţa biosferei este de preferat existenţei 

omenirii peste 300 de ani. Argumentelor sale împotriva unei orientări după 
preferinţele viitoare ale oamenilor din viitor le lipseşte puterea de convingere, 
împlinirea acestor presupuse preferinţe este o condiţie necesară a unei 
modalităţi de viaţă cu sens şi moralitate. Ceea ce ocupă un loc important în 
etică sunt „interesele vitale”. Discursul lui Jonas privitor la „ideea de om” 
pare a fi la fel de lipsit de forţă ca şi argumentul tradiţiei platonic-creştine 
referitor la imposibilitatea dispariţiei definitive a speciilor naturale: Dumnezeu 
nu va permite ca speciile pe care le-a creat şi le-a considerat reuşite să dispară 
pur şi simplu. Sau dacă o permite, atunci o face doar potrivit teodiceii, adică 
el acceptă relele din lume fără a le aproba. Acesta este un argument teologic, 
iar Jonas nu l-a acceptat în această formă. Concluzia este că acest raţionament 
nu a atins ţelul de a întemeia datoria de a conserva omenirea. Este posibil ca 
această sarcină să nu poată fi împlinită. 


„Ideea de om” 

Jonas revine în repetate rânduri la „ideea de om”: aceasta este pentru el 
echivalentul demnităţii umane, concept tot atât de greu de clarificat. Orice 
caz de violare a dreptului se îndreaptă şi împotriva demnităţii umane. Dar 
există cazuri de desconsiderare a demnităţii care nu implică violări ale 
drepturilor sau ale intereselor. El descrie aici ceea ce înţelege prin 
„primejduirea ideii ontologice de om”, elocventă în cazul experimentului 
pe subiecţi umani. în cadrul experimentului pe subiecţi umani se face 
remarcată cel mai pregnant tendinţa „reificării” omului. Jonas ia atitudine 
împotriva unei „accepţiuni pur utilitariste”, care-şi îndreaptă atenţia 
exclusiv asupra vătămărilor care pot fi percepute empiric. 56 Cel mai eficient 
mijloc împotriva reificării omului prin experimentul uman este utilizarea 
propriei persoane într-un experiment. De aceea, persoana experimentală 
ideală este însuşi cercetătorul. în fond, el (sau ea) se identifică cu obiectul 
cercetării într-un mod exemplar. „Recrutarea persoanei proprii în vederea 
experimentului a ocolit problema acordului cu întregul complex de 
ambiguităţi insolubile ale omului.” 57 în eseul său Philosophical Reflections 
on Experimenting with Human Subjects (Reflecţii filosofice asupra 
experimentării pe subiecţi umani) 58 , apărut în 1969, Jonas construieşte o 
serie de raţionamente subtile, care culminează cu o „regulă a şirului des¬ 
cendent”. Potrivit acesteia, fiinţele fără percepţie şi capacitate de a se pune 
de acord nu intră în discuţia referitoare la experimentul pe subiecţi umani, 

spre deosebire de cercetători. El numeşte aceasta „inversare a unui stan¬ 
dard utilitar social” 59 . Faptul că Jonas interpretează utilitarismul ca exponent 
al unei utilităţi „inferioare” (adică plăcere şi neplăcere) şi că monopolizează 
utilitatea „superioară” pentru sine (aceasta presupune respectul şi respectul 
de sine), nu poate fi scuzat. Pentru clasicii utilitarismului, cum ar fi J. 
Bentham şi John Stuart Mill, siguranţa indivizilor deţinea o valoare socială 
primordială. Privind mai atent, observăm însă că regula lui Jonas nu este 
mai mult decât o măsură de siguranţă împotriva abuzului faţă de cei 
neajutoraţi şi împotriva incompetenţei. în ce priveşte pacienţii în comă el 
imaginează în lucrarea sa Against the Stream: Comments on the Definition 
andRedefinition of Death, printr-o convenţie de limbaj, decedat 60 câteva 
scenarii, prin care el vrea să indice asupra faptului că definiţia morţii 
cerebrale, potrivit căreia pacientul în comă este declarat decedat printr-o 
convenţie de limbaj, conduceîntr-o direcţie greşită. El invocă posibilitatea 
conservării corpului unui om inconştient ca bancă de organe sau ca 
laborator chimic. 61 Cauza mai profundă a obiecţiei ridicate împotriva 
aceastei „macabre fantezii” este, după părerea sa, ponderea esenţială a 
corpului extracerebral în identitatea persoanei. „Corpul este corpul acestui 
creier şi nu al altuia, aşa cum creierul este creierul acestui corp şi nu al 
altuia.” 62 Această consideraţie este puţin convingătoare. Ea ar putea fi 
extinsă şi asupra altor atribute individuale ale unui om, cum ar fi pălăria 
lui, locuinţa lui etc. în plus, asociaţia strictă între persoană şi corp ar putea 
duce la obiecţia faţă de incinerarea sau îngroparea cadavrului şi ar fi o 
justificare a îmbălsămării şi menţinerii acestuia ca suvenir. Jonas nu aduce 
argumente noi împotriva concepţiei mai plauzibile, conform căreia 
identitatea persoanei este constituită de continuitatea conştiinţei şi nu de 
continuitatea corpului. într-o altă scriere privind eutanasia, Jonas susţine 
că pacientul aflat în comă ireversibilă „n-ar fi nici măcar ficţiunea unui 
subiect decizional... nu s-ar putea nici măcar indica al cui drept ar fi violat 
sau respectat printr-o decizie oarecare: cel al persoanei de dinainte sau cel 
al restului impersonal de acum.” 63 Spre deosebire de Jonas, s-ar putea 
afirma că scenariile sale nu ating „ideea de om”, ci că rănesc sentimentele 
rudelor celui în cauză. Jonas încearcă să întemeieze faptul că x ofensează 
deoarece el nu este moral; cu toate acestea, s-ar putea mai degrabă argu¬ 
menta că x este problematic din punct de vedere moral prin acaea că el 
aduce o ofensă. Iritarea (ofensa, repulsia ş.a.) pot fi uneori evitate prin 
discreţia actorilor sau prin evitarea anumitor locuri publice. întrebarea 
este dacă scenariile lui Jonas sunt doar ceva ce nu dorim să vedem sau 

ceva ce, chiar dacă are loc pe o scenă ferită vederii noastre şi sub un 
control strict, nu trebuie să acceptăm sub nici o formă. 

O ameninţare globală a naturii vine din partea civilizaţiei noastre 
tehnice. în contextul dinamicii tehnicii, Jonas recomandă o „euristică a 
fricii”. în situaţiile problematice nu trebuie să avem încredere în promisiuni 
sau încercări de ajungere la un acord, ci în vocea Casandrei. Etica sa este, 
la fel ca şi filosofia lui Giinther Anders, 64 o critică la adresa tehnicii şi 
culturii. Dinamica civilizaţiei tehnice, ritmul accelerat al schimbărilor so¬ 
ciale sunt comune societăţilor capitaliste şi celor comuniste, deoarece 
principiul maximizării, respectiv cel al profitului, este înnăscut marxis¬ 
mului, respectiv capitalismului. 65 Jonas opune maximizării moderaţia. 
Restricţiile autoimpuse permit îmbunătăţirea, dar nu o prescriu la modul 
general. într-o situaţie obişnuită, îmbunătăţirile trebuie privite ca faculta¬ 
tive şi nu obligatorii. Boala şi moartea ţin, potrivit lui Jonas, de destinul 
individual. Evitarea unei molimi, în schimb, înseamnă evitarea unei crize 
a societăţii. Din perspectiva „euristicii fricii” este permis să nu întreprinzi 
o îmbunătăţire a unei stări, să preferi ţelul secundar celui mai înalt şi să 
renunţi la progres. Acest principiu este în conformitate cu o strategie 
minimală. Ea funcţionează întotdeauna, atunci când este vorba de ieşirea 
dintr-o situaţie de criză, evitarea unei catastrofe sau limitarea unor riscuri. 
Potrivit lui Jonas, există diferite domenii ale cercetării medicale care intră 
în această categorie a îmbunătăţirilor facultative. 66 El susţine opinia potrivit 
căreia întreaga activitate vizând progresul în domeniul cercetării medicale 
ar fi facultativă. 67 Acest raţionament devine limpede atunci când 
conştientizăm repartizarea nedreaptă a resurselor medicale pe plan mon¬ 
dial. Deoarece în faţa lipsurilor globale de resurse medicale pare a fi 
plauzibilă prioritatea evitării mizeriei şi catastrofelor în faţa oricărui progres, 
care este recepţionat ca lux. Mai puţin evidentă este renunţarea la ideea de 
progres în cazul unei ţări bogate, în care medicina şi asigurarea sănătăţii 
sunt două lucruri distincte. 

Utopia progresului civilizaţiei tehnice are consecinţe dezastruoase. 
Distrugerea mediului şi agresivitatea medicinei sunt doar simptomele unei 
evoluţii generale, în care întreprinderea umană deţine valoare în chip absolut, 
în chip evident, putem opune acestor „valori ale civilizaţiei” valorile naturii. 
Prin urmare, concepţia despre natură a lui Jonas conţine ecouri ale filosofiei 
lui Rousseau. 

Consideraţii finale 

Fără îndoială, suntem confruntaţi cu noi pericole. Avem oare nevoie de o 
nouă etică pentru a le soluţiona? A furnizat Jonas o astfel de etică nouă? 
Realismul său moral, critica antropocentrismului şi a utopismului nu sunt 
un lucru nou. în cadrul cazuisticii sale etice, Jonas nu recurge doar la 
distincţiile tradiţionale ale moralei teologice, ci şi la conceptul de creaţie 
şi cel de imagine a divinităţii. „Noua etică” aminteşte în multe puncte de 
cea veche. O consideraţie critică a întregii sale filosofii ar necesita mai 
mult spaţiu. Aceasta ar trebui să plece de la premisa că întrega sa filosofie 
este dezvoltată cu scopul de a susţine etica. în acest sens trebuie evaluată 
şi filosofia sa teleologică a naturii. „Finalitatea” în natură nu este un model 
fructuos pentru o cunoaştere teoretică, dar oferă un bun punct de pornire 
pentru etica ecologică. 68 Probabil că realismul moral nu mai este altceva 
decât un balast metafizic; cu toate acestea, la Jonas se conturează o 
concepţie interesantă despre valorizare ca reacţie adecvată la caracteristicile 
realităţii. Făcând abstracţie de unele slăbiciuni ale interpretărilor lui Jo¬ 
nas, putem spune că filosofia lui este construită în spiritul unei etici 
ecologice, care este interesată de salvarea valorilor existente în cadrul lumii 
şi nu doar de salvarea proiecţiilor noastre. O etică care renunţă la o înte¬ 
meiere metafizică ultimă, care nu caută temeiuri absolute este mai eficientă 
din punct de vedere politic. 

Scrierile etice şi de filosofia naturii ale lui Jonas nu vizează exclusiv 
o audienţă de specialitate, ci un public larg. Avertismentele şi îndemnurile 
sale nu necesită comentarii suplimentare. Ceva ameninţător ne aşteaptă. 
Atitudinea noastră actuală are urmări ireversibile. Este îndoielnic că am 
avea nevoie de o nouă concepţie despre lume pentru rezolvarea acestor 
probleme. 69 Aici au fost prezentate şi analizate argumentele lui Jonas. Parte 
din filosofia lui Jonas pare a fi o rapsodie metafizică. Totuşi, trebuie făcută 
mai clară distincţia dintre argumentaţia raţională şi o reţetă a evitării 
dezastrului - lucru pe care Jonas nu îl întreprinde. Filosofiile nu vor salva 
oamenii de „banalitatea progresului tehnic” sau de autodistrugere. Dar 
dacă filosofii nu fac eforturi pentru a găsi argumente concise şi limpezi, 
atunci cine să-şi asume această sarcină? 

Scrierile lui Hans Jonas 

Der Gottes Begriff nach Auschwitz. Eine jiidische Stimme. Frankfurt/M. 1984 
(= GnA). 

Macht oder Unmacht der Subjektivităt? Das Leib-Seele-Problem im Vorfeld des 
Prinzips Verantwortung. Frankfurt/M. 1981 (= MOS). 

Materie, Geist und Schophung. Franfurt/M. 1988 (= MGS). 

Organismus und Freiheit. Ansătze zu einer philosophischen Biologie. Gottingen 
1973 (= OF). 

Philosophical Essays. From Ancient Creed to Technological Man. Chicago/Lon- 
don 1974 (= PE). 

Das Prinzip der Verantwortung. Versuch einer Ethik fiir die technologische 
Zivilisation. Frankfurt/M. 1979 (= PV). 

Technik, Medizin und Ethik. Zur Praxis des Prinzips Verantwortung. Frankfurt/M. 
1985 (=TME). 

Wissenschaft als peronliches Erlebnis. Gottingen 1987 (= WpE). 

Zwischen Nichts und Ewigkeit. Zur Lehre vom Menschen. Gottingen (1963) 1987 
(= ZNE). 

Erkenntnis und Verantwortung. Gesprăche mit Ingo Hermann. In: «Zeugen des 
Jahrhunderts». Ed. Ingo Hermann. Gottingen 1991. 

Philosophische Untersuchungen und metaphysische Vermutungen. Frankfurt/M. 

1992. 

Philosophie. Riickschau und Vorschau am Ende des Jahrhunderts. Frankfurt/M. 

1993. 

Bibliografie 

Aland, Barbara (Ed.): Gnosis. Festschrift fiir Hans Jonas. Gottingen 1978. 

Spicker, Stuart F.: Organism, Medicine, and Metaphysics. Essays in Honorof Hans 
Jonas on His 75 lh Birthday May 10, 1978. 

Literatură secundară 

Culianu, Ioan. P.: Gnosticismo et pensiero modemo: Hans Jonas. Roma 1985. 
Low, R.: Philosophische Aspekte der Medizn und Biologie. In: Philosophischer 
Literaturanzeiger 33 (1980), 194-206. 

Miiller, W. E.: Der Begriff der Verantwortung bei Jonas. Frankfurt/M. 1988. 

Zur Problematik der Veranwortungsbegriff bei Hans Jonas. In: Zeitschrift fiir 
evangelische Ethik 33, 3 (1989), 204-216. 

Obermeier, O. P.: Technologisches Zeitalter und das Problem der Ethik. In: 

Philosophisches Jahrbuch 88 (1980), 426-444 (revăzută de P.V.). 

Rath, M: Intuition und Modell. Hans Jonas und Ethik des wissenschaftlichen 
Zeitalters. Frankfurt/Bem/New York/Paris 1988. 

Schăfer, L.: Selbstbcstimmung undNaturverhăltnis des Menschen. In: Information 
Philosophie 5 (1986), 4-19. 



Hans Jonas 


205 


Schăfer, Wolf: Die Biichse der Pandora. Uber Hans Jonas, Technik, Ethik und die 
Traume der Vemunft. In: Merkur4,43 (April 1989), 292-304. 

Note 

1 Jonas, WpE, 11. 

2 Jonas, OF, 317-339; ZNE, 44-62; GnA, passim. 

3 Corti, OF, 317-339; Der Mensch im Werden Gottes. Schaffhausen 1988. 

4 Jonas, WpE, 17. 

5 Jonas, OF, 292-316; ZNE, 5-25. Vezi de asemenea Schulz, W.: Vemunft und 
Freiheit. Stuttgart 1981, 125-139. 

6 Jonas, OF, 309, Nota 13. 

7 Jonas, OF, 314-315. 

8 Bollnow, O. F.: Neue Geborgenheit. Das Problem einer Uberwindung des 
Existentialismus. Stuttgart 1955. 

9 Jonas, OF, 14; cf. 130. 

10 Jonas.OF, 150. 

11 Jonas, OF, 128. 

12 Low, R.: Philosophische Aspekte der Medizin undBiologie. în: Philosophischer 
Literaturanzeiger 33 (1980), 194-206, 205. Vezi de asemenea: Low, R./ 
Spaemann, R.: Die Frage Wozu? Geschichte und Wiederentdeckung des 
teologischen Denkens. Milnchen/Ziirich 1981. 

13 Jonas, OF, 129. 

14 Jonas, OF, 124. 

15 Hamlyn, D. W.: Schopenhauer. London/Boston/Henly 1980, 83. 

16 Jonas, OF, 76. 

17 Jonas, PV, 30. 

18 Jonas, OF, 55. 

19 Jonas, OF, 59. 

20 Jonas, OF, 340. 

21 Jonas, PV, 150. 

22 Jonas, TME, 85 

23 Jonas, PV, 161. 

24 Jonas, PV, 162. 

25 Hume, D.: A Treatise on Human Nature (1739/40). Ed. de Selby-Bigge şi 
Nidditch. Oxford 1987, 469. Vezi de asemenea: Hudson, W. D. (ed.): The Is- 
Ought-Question. London/Basingstoke 1969; Hudson, W.D.: Modem Moral 
Philosophy. 2. Auflage. New York 1983, 69; Bruening, W.H.: The Is-Ought- 
Problem. Washinton 1978. 

26 Jonas, PV, 153. 

27 Jonas, PV, 149. 

28 Vezi Hart, H.L. A.: Punishment and Responsability. Essays in the Philosophy of 
Law. Oxford 1970, 210-230. 



206 


Filosofici germană 


29 Jonas, PV, 178. 

30 Jonas, TME, 47. 

31 Jonas, TME, 47. 

32 Jonas, PV, 232. 

33 Jonas, PV, 232. 

34 Jonas, PV, 153. 

35 Jonas, PV, 167. 

36 Jonas, PV, 235. 

37 Jonas, PV, 236. 

38 Mackie, J.L.: Ethics. Inventing Right and Wrong. Hannondsworth, Middlesex 
1977. 

39 Scheler, M.: Wesen und Fbrmen der Sympathie. Bem/Miinchen 1974, 33, 102, 
172, 200. 

40 Jonas, PV, 236. 

41 Jonas, OF, Kapitel 5. 

42 Schopenhauer, A.: Die Welt als Wille und Vorstellung, Zweiter Bând. In: 
Sămtliche Werke, Bând 3. Leipzig 1922, 15; cf. de asemenea: 356. 

43 Jonas, OF, 197. 

44 McNaughton, D.: Moral Vision. An Introduction to Ethics. Oxford 1988,60. 

45 Jonas, PV, 84, 176. 

46 Apel, K.-O.: Diskurs und Verantwortung. Das Problem des Ubergangs zur post- 
konventionellen Moral. Frankfurt/M. 1988, 196. 

47 Cu privire la ambiguitatea conceptului de reciprocitate cf. Becker, L.C.: Reci- 
procity. London/New York 1986. 

48 Regan, T./Singer, P. (ed.): Animal Rights and Human Obligations. Englewood 
Cliffs (New Jersey) 1976, 129-132. 

49 Simplificat definit, patemalismul tare constă în faptul că o persoană îşi impune 
prin forţă propriul sistem de valori altei persoane responsabile şi că se aşază pe 
sine într-o postură «mai înţeleaptă» prin intermediul constrângerii, înşelăciunii 
sau ameninţărilor, postură care conferă abilitatea de a evita erorile rezultate din 
deciziile proprii ale persoanei respective. 

50 Jonas, PV, 88. 

51 Bayles, M.D.: Reproductive Ethics. Englewood Cliffs (New Jersey) 1984, 7-10. 

52 Jonas, PV, 89. 

53 Jonas, PV, 91. 

54 Jonas, PV, 96-99. Cu privire la critica lui Jonas referitoare la înţelegerea lui 
Leibniz cf.: Milller, W.E.: Der Verantwortung bei Hans Jonas. Frankfurt/M. 
1988, 73-87. 

55 Jonas, PV, 29. 

56 Jonas, TME, 110. 

57 Jonas, TME, 132; vezi de asemenea 134. 

58 Jonas, PE, 105-131; TME, 109-145. 



Hans Jonas 


207 


59 Jonas, TME, 136. 

60 Jonas, PE, 132-140; TME, 219-241. 

61 Jonas, TME, 231. 

62 Jonas, TME, 234. 

63 Jonas, TME, 258. 

64 Anders, G.: Die Antiequieitheit des Menschen. MQnchen (1965) 1980. 

65 Jonas, PV, 272. 

66 Jonas, TME, 127. 

67 Jonas, TME, 133. 

68 Obermeier, O.P.; TechnologischesZeitalterunddas Problem derEthik. In: Philo- 
sophisches Jahrbuch 88 (1981), 426-44. 

69 Schăfer, L.: Selbsbestimmung und Naturverhăltnis des Menschen. In: Informa¬ 
tion Philosophie 5 (1986), 4-19. 



Ulrich Dierse 


Joachim Ritter şi elevii săi 


Joachim Ritter 

Joachim Ritter, născut pe 3.04.1903 la Geesthacht, studiază la Heidel- 
berg, Marburg, Freiburg şi Hamburg, îşi dă doctoratul în 1925 sub 
îndrumarea lui E. Cassirer şi devine lectorîn 1932. în 1943 ajunge profesor 
la Kiel, dar nu poate profesa, deoarece este recrutat. în 1946 este chemat 
la Miinchen pentru a succede lui Gerhard Kriiger, unde rămâne până la 
obţinerea titlului de profesor emerit în 1968.înlre 1953 şi 1956 este profesor 
invitat la Istanbul, iar între 1962-1963 rector al Universităţii din Munster. 
Este membru al Grupului de pentru Cercetare a landului Renania de Nord- 
Westfalia şi al Academiei de Ştiinţe şi Literatură din Mainz. Moare la 
3.08.1974 la Munster. 

Operei lui Joachim Ritter i-a fost recunoscută relativ târziu contribuţia 
la filosofia contemporană. Ea nu are caracterul unui sistem închegat, ci se 
prezintă ca o serie de scrieri şi studii de întindere mai mică care se completează 
reciproc 1 . în cadrul lor sunt discutate şi interpretate teme ale istoriei filosofiei 
şi ale istoriei spiritului, prin care se încearcă un posibil câştig pentru propria 
gândire. Gândirea de tip istoric nu este transpusă în ceea ce înseamnă 
alteritatea sa, nu este, d*ci, tradusă nereflectat în prezent, nici devalorizată 
drept ceva de domeniul trecutului. Dimpotrivă, pentru Ritter este în primul 
rând important să evidenţieze atât punctele de continuitate, cât şi pe cele de 
diferenţă faţă de timpul său, să desluşească în istorie liniile mari de evoluţie 
care ajung până în prezent, fără a tăgădui, însă, schimbările spirituale şi 
politice radicale. Ritter nu crede înlr-o ruptură existentă între caracterul istoric 
şi cel sistematic; ceea ce este pentru el important este actul filosofării în 
permanentă dezbatere cu istoria, fără a primi de la aceasta răspunsuri de-a 
gata. Caracteristică pentru el este mai degrabă o atitudine interogativă care 
este exprimată cel mai clar în formulări precum „Ce se întâmplă aici? Acesta 
trebuie văzut”. Istoria determină experienţa şi gândirea şi „se exprimă pe 

sine prin ea”. 2 în acest sens, Aristotel şi Hegel sunt pentru Ritter modele: ei 
procedează „hermeneutic”, în măsura în care preiau reflexiv ceea ce devine, 
conceptualizându-1, „vorbesc dinlăuntrul lui” şi nu emit mai întâi o teorie pe 
baza căreia să interpreteze apoi trecutul. 3 „în realitatea în care omul există 
ca om actual îşi află sediul raţiunea şi adevărul legii prezente, care rămâne 
închisă teoriilor moniste, care pun în joc, una împotriva celeilalte, natura 
istorică şi natura socială a omului.” 4 

Caracteristic pentru Ritter este, de asemenea, faptul că, stimulat fiind 
de progresele din ştiinţă, a încercat să stabilească o punte de legătură cu 
acestea, depăşind astfel graniţele filosofiei. Astfel, în Collegium Philoso- 
phicum pe care l-a condus, se regăseau, pe lângă filosofi şi teologi, jurişti, 
sociologi, istorici, literaţi şi artişti 3 , dintre care mulţi au exercitat un efect 
însemnat în domeniul propriu. Dincolo de acestea, Ritter îşi îndrepta mereu 
atenţia asupra lumii extraştiinţifice, ţinând filosofia astfel în apropierea 
realităţii trăite. Fenomene la prima vedere marginale puteau deveni pentru 
el semnificative şi puteau câştiga o semnificaţie fundamentală. Era departe 
de Ritter acel tip de rigiditate academică (multe din studiile sale, tratând 
teme ca pregătirea profesorilor, recompensa academică, vechimea şi 
sarcinile bibliotecilor 6 , n-au apărutîn publicaţiile de specialitate). Cu toate 
acestea, el considera drept o obligaţie implicarea în acţiunile academice, 
aşa cum a făcut-o ca rector al Universităţii din Miinster, ca membru în 
consiliul ştiinţific şi ca membru fondator al unor noi universităţi (Bochum, 
Dortmund, Konstanz). Având o asemenea experienţă universitară, i-a venit 
uşor să formuleze propuneri pentru o reformă universitară. Colaborarea 
sa cu astfel de instituţii era condusă de convingerea că acestea nu se află 
într-un raport de opoziţie cu individul, nu sunt ceva exterior lui, ci exprimă 
libertatea şi voinţa subiectului, în măsura în care ele „pun problema împli¬ 
nirii de sine a omului şi garantează... acţiunea morală.” Instituţiile sunt 
înţelese la modul general ca,,ordonări etice ale vieţii libere” şi nu ca piedici 
în desfăşurarea subiectivităţii. 7 

Faptul că interpretarea istorică trebuie să vadă obiectul său în constelaţia 
determinată istoric a acestuia, pentru a înfăţişa apoi schimbările istorice şi 
efectul lor viitor, sunt consideraţii ce devin evidente deja din dizertaţia lui 
Ritter privitoare la Nicolaus Cusanus. Teoria acestuia prezentată în „De 
Docta Ignorantia” reprezintă o „clătinare a lumii medievale şi scolastice”, 
fără a însemna o ruptură cu aceasta. Cusanus se dovedeşte a fi „un autentic 
spirit al Renaşterii”, legat de tradiţie şi care, în acelaşi timp, trimite anticipat 
la secolele viitoare.” 8 în teza sa de abilitare ca lector, Ritter consideră că 

Augustin se află într-o poziţie comparabilă cu cea a lui Cusanus. Filosofia 
acestuia se împlineşte în dezbaterea cu neoplatonismul şi reprezintă o însuşire 
şi o continuare a acestei tradiţii pe un temei creştin. Ea este în acelaşi timp şi 
o ruptură de tradiţie, în măsura în care „preia şi sintetizează” gândirea antică 
târzie. 9 (Sinteză înseamnă deopotrivă conservare şi modificare). 

Lucrările de istorie a filosofiei ale lui Ritter ce aparîn această perioadă 
conţin, fără îndoială, o meditaţie fundamentală privind istoricitatea cunoaşterii 
în general. Sub impresia lucrării lui E. Cassirer, Philosophie der symboli- 
schen Formen (Filosofia formelor simbolice), dar şi sub cea a teoriei lui 
Dilthey privitoare la ştiinţele socio-umane, a lucrărilor lui Emile Durkheim 
şi a şcolii sale (L. Levy-Bruhl) referitoare la gândirea primitivă, Ritterajunge 
la concluzia că filosofia nu poate emite o teorie a cunoaşterii universal 
valabilă, independentă de timpul său, ci trebuie să reflecte istoricitatea 
absolută a întregii cunoaşteri ştiinţifice şi extraştiinţifice. „Istoricitatea” 
implică faptul că ştiinţele nu pot pleca de la un progres continuu al rezultatelor 
lor ce abandonează ceea ce a trecut ca fiind depăşit sau greşit. Atât ceea ce 
are caracter trecător, cât şi cunoaşterea şi gândirea prezentă, sunt, înainte de 
toate, expresii ale unui anumit timp şi ale unei anumite experienţe. Aceasta 
redă o atitudine faţă de lume şi de realitate de fiecare dată diferită. Dacă 
Hegel mai putea încă observa unitatea acestor experienţe singulare, în măsura 
în care le înţelegea ca etape ale desfăşurării posibilităţilor spiritului şi în 
măsura în care concepea istoria filosofiei însăşi ca ajungere-la-sine-însuşi a 
spiritului, astăzi nu mai este posibilă o astfel de sistematizare, în care 
istoricitatea specifică fiecărui moment ar dispărea în cele din urmă. Legătura 
dintre diferite experienţe este dată de viaţă şi de ceea ce indivizii expe¬ 
rimentează. în cadrul ei îşi au temeiul multitudinea de posibilităţi ale înţe¬ 
legerii lumii şi obiectelor ei. Concepţiile despre lume, precum şi convingerile 
artistice, filosofice, religioase în determinarea lor culturală de moment sunt 
însăşi posibilităţile constitutive ale obiectului care se arată în aceste contexte. 10 
„Lumile purtătoare de sens”, în modul în care sunt ele „semnificative” de 
fiecare dată diferit oamenilor din culturi şi epoci diferite (bunăoară imaginea 
lumii la primitivi sau aşa cum apare în ştiinţa modernă), trebuie concepute 
drept „creaţiile unei funcţii configurative care sălăşluieşte în însăşi esenţa 
spiritualului” şi care îşi regăsesc unitatea în aceasta. 11 Chiar dacă raportarea 
la obiect şi istoricitatea cunoaşterii par a se exclude una pe alta, totuşi, în 
viaţa istorică, ele merg împreună. (, .Naşterea ştiinţelor spiritului” este, de 
exemplu, „răspunsul existenţial” privitor la formarea ştiinţelor exacte ale 
naturii.) Adică: ambele momente, cel al adevărului obiectiv şi cel al expresiei 

unei anumite epoci istorice, îşi au „unitatea lor” în „contextul epocii 
respective”, în „continuitatea ştiinţei şi a cunoaşterii”, în care adevărurile şi 
tezele sunt mereu reinterogate şi „puse la îndoială pentru a fi, astfel, 
recâştigate”: spiritul şi, o dată cu el, „fiinţarea însăşi” se dovedesc a fi istorice, 
fără ca părţile lor istorice să rămână scindate. 12 

Deşi Ritter nu a dat curs în perioada târzie unor astfel de întrebări 
fundamentale, multe dintre acestea îşi fac simţită prezenţa în lucrările sale 
următoare, chiar dacă accentul cade pe o altă nuanţă a problemei. Ritter 
scoate în evidenţă faptul că Hegel a încercat în scrierile sale de istorie a 
filosofiei „să aducă din nou în actualitate gândul unei filosofii unice 
(provenind din filosofia greacă) şi aceasta într-o epocă pe cale să renunţe la 
o astfel de idee.” 13 Acelaşi luciueste valabil şi pentru Ritter: aşa cum Aristotel 
a răspuns „nevoii de a păstra, salva şi continua” filosofia presocraticilor 14 , 
tot astfel, reflecţia privind originea şi sensul teoriei aristotelice mai poate fi 
încă amintire şi actualizare a unei „unităţi” între viaţa teoretică şi cea practică, 
chiar şi atunci când aceste forme vechi de filosofare au fost abandonate. 15 

Utilizarea conceptului de „viaţă” în lucrările timpurii nu înseamnă că 
Ritter a căutat în natura omului temeiul originar al existenţei. El a criticat în 
antropologia lui Scheler şi în cea a lui Heidegger faptul că au emis enunţuri 
privitoare la om fără a ţine cont de complexitatea vieţii istorice şi a datelor ei 
concrete. Atât definiţia scheleriană a omului, care prelucrează o multitudine 
de rezultate ale cercetării antropologice, cât şi categoriile heideggeriene aşa 
cum apar ele în analiza Dasein-ului, şi anume „cotidianitate”, „faptul-de-a- 
fi-împreună-cu”, „grijă” ş.a.m.d. rămân „formale” şi deci, „goale”, deoarece 
caută esenţa omului în autenticitate, făcând astfel abstracţie de viaţa 
concretizată în realitate. Aceasta duce, în consecinţă, la o concepţie despre 
lume neştiinţifică, la „subiectivism şi misticism”. Totuşi, filosofia îşi poate 
păstra „semnificaţia pentru viaţă” doar atunci când asigură „sensul cunoaşterii 
obiective, al clarităţii raţionale şi al lărgirii experienţei noastre ştiinţifice.” 16 
Ritter intră în dispută cu filosofia existenţialistă, în special cu cea a lui 
Heidegger şi a lui Sartre, care merge într-o direcţie asemănătoare. Aceasta 
recunoaşte, pe bună dreptate, faptul că în lumea modernă caracterizată prin 
diviziunea muncii lucrurile au decăzut la stadiul de simple obiecte, iar oamenii 
sunt înstrăinaţi de fiinţă. De aceea, filosofia existenţialistă se detaşează de 
metafizica tradiţională şi proclamă era nihilismului, dar caută în existenţă 
un nou acces Ia fiinţă şi la viaţa cu sens. Ea scapă însă din vedere faptul că şi 
„în această lume a simplelor obiecte, omul are existenţă.” Societatea nu se 
opune individului ca ceva exterior, ci, dimpotrivă, se află într-un raport de 

reciprocitate. „Păstrarea tuturor relaţiilor spirituale, morale şi umane ale 
omului, legate de lumea faptului de a fi, este posibilă doar acolo unde individul 
ca persoană îşi păstrează identitatea în societate.” 0 

Existenţa omului în desfăşurarea vieţii sale concrete este tema filosofiei 
practice aristotelice. Acesta a formulat în conceptul de teorie acea cunoaştere 
liberă şi dezinteresată a fiinţării, pe care se întemeiază „chiar şi astăzi poziţia 
ştiinţei”. 18 El întemeiază, de asemenea, o filosofie moral-politică care porneşte 
de la practica socială obiectivă şi a binelui uman care se realizează în cadrul 
acesteia. Prin participarea la viaţa politică a cetăţii greceşti, omul ca cetăţean 
îşi împlineşte libertatea, îşi descoperă scopurile proprii şi, prin aceasta, 
fericirea. El nu este complet ca om în fiinţa sa naturală, ci numai prin faptul 
că „în fiinţa sa subiectivă el este remis, în ce priveşte conţinutul acesteia, 
instituţiilor etice”, aşa cum se manifestă acestea în dreptul, în tradiţiile şi în 
obiceiurile polisului. „Tocmai ca o astfel de mijlocire apare viaţa în teoria 
aristotelică, punct de vedere care ar putea scoate chiar şi etica modernă din 
rigiditatea ei abstractă, rigiditate în care a adus-o înstrăinarea individului de 
societate.” Deşi istoria a abandonat constituţia polisului grec, teoria clasică 
pune problema esenţei omului şi, mai mult decât atât, transmite „prin această 
ştiinţă norme care sunt valabile pentru toate statele şi societăţile.” Teoria 
politică aristotelică este chiar şi astăzi eficientă, în măsura în care defineşte 
„polisul ca o comunitate de oameni liberi”, „diferită de orice formă a 
despotismului”. Desigur, ea purta cu sine problema nerezolvată a sclaviei. 
Totuşi, o dată cu creştinismul şi cu societatea modernă, toţi oamenii au fost 
concepuţi ca fiind în mod principial liberi. Trebuie amintită aici această 
concepţie împotriva „neutralizării etice a politicului”, devenită astăzi un 
fapt obişnuit. „Statul ar putea fi considerat atunci acea instituţie, care, aflată 
în relaţie cu toate grupurile şi instituţiile, deţine sarcina politică de a obţine 
şi a asigura existenţa individuală a omului.” Unitatea originară dintre etic şi 
politic, drept natural şi drept pozitiv este dizolvată în gândirea modernă, iar 
această „dezbinare necesară” trebuie recunoscută ca fiind justificată. Totuşi, 
„punctul de vedere general, independent de polis”, aşa cum este formulat de 
Aristotel, este că „un drept întemeiat pe natura umană poate fi concept şi 
principiu al dreptului doar acolo unde natura omului nu este nedeterminată, 
acolo unde ea se realizează şi devine, astfel, ca natură actuală, substanţa 
unei ordini politice şi de drept existente.” 19 

Lucrările lui Ritter privitoare la Hegel, în special scrierea Hegel und 
diefranzosische Revolution (Hegel şi revoluţia franceză) 20 , pot fi înţelese ca 
o continuare a acestor interpretări. Hegel a conceput istoria lumii ca devenire 

universală a libertăţii. Faţă de limitarea antică a libertăţii la cea a cetăţeanului 
polisului, putem spune că este opera creştinismului şi mai ales a reformei 
aceea de a fi recunoscut ca liberi toţi oamenii în faţa lui Dumnezeu, în măsura 
în care au credinţă şi conştiinţă morală . 21 Semnificaţia istorică a revoluţiei 
franceze trebuie văzută, potrivit lui Hegel şi lui Ritter, în faptul „de a fi 
ridicat problema libertăţii politice”, adică libertatea şi egalitatea tuturor 
oamenilor independent de starea lor socială, naţionalitate sau credinţă. Cu 
aceasta ea a pus problema „găsirii formei juridice a libertăţii, adică a edificării 
unei ordini de drept, care să fie pe potriva libertăţii sinelui, să fie îndreptăţită 
şi să permită individului... să se determine ca fiinţă umană.” în timp ce 
revoluţia nu a ajuns la o concluzie clară, filosofia hegeliană a dreptului a 
încercat să soluţioneze problema. Revoluţia a pus însă baza „oricărei ordini 
juridice şi de stat prezente sau viitoare”, ordine care trebuie „să plece de la şi 
să presupună principiul libertăţii universale al revoluţiei”, care trebuie să-şi 
însuşească ca principiu propriu concepte precum subiectivitatea omului, 
libertatea gândirii, a religiei şi a modului individual de a trăi viaţa . 22 Filosofia 
politică hegeliană este diferită, prin aceasta, atât de orice încercare de res¬ 
taurare, cât şi de retragerea romantică în interioritate. Tocmai de aceea nu i 
se poate reproşa lui Hegel că divinizează statul sau că vădeşte supunere faţă 
de statul prusac . 23 

Instituţiile statului, ale familiei şi cele ale societăţii (corporaţiilor etc.) 
sunt morale în măsura în care nu se opun individului asemeni unor forme 
reificate, străine, ci sunt preocupate de realizarea libertăţii şi subiectivităţii, 
în cadrul lor se obiectivează şi se concretizează voinţa subiectivă a omului, 
care nu este nevoit să se relragăîntr-o solitudine abstractă şi să se îndepărteze 
de realitate. Prin aceasta Hegel depăşeşte dualismul kantian referitor la o 
moralitate (având un caracter pur intem) şi o legalitate (având un caracter 
exterior, juridic), deşi porneşte de la aceasta. El preia definiţia aristotelică a 
„realităţii etice a acţiunii şi vieţii individuale”, dar nu ca o simplă „reînnoire 
sau continuare”, ci în aşa fel încât moralitatea este inclusă în cutumele morale, 
adică în aşa fel încât legea şi voinţa individului sunt decise în cadrul 
instituţiilor . 24 Trebuie remarcat aici importanţa istorică a acestei concepţii 
hegeliene care acţionează efectiv chiar şi astăzi. Penlru Ritter este de asemenea 
valabil faptul că indivizii au nevoie de „contexte obiective” în care omul ca 
individ „munceşte, fcăieşte, are interese, răspunderi şi îndatoriri”; însă acest 
lucru poate fi oferit de instituţii doar dacă sunt „pe măsura individului”, 
adică atunci cândau ca preocupare „libertatea fiinţei individuale, a scopurilor, 
a conştiinţei şi a vieţii morale a indivizilor liberi ”. 25 

Eliberării tuturor oamenilor prin revoluţie îi corespunde în mod necesar 
anularea tuturor legăturilor moştenite prin naştere sau care ţin de starea 
socială. Eveniment nou până atunci în istoria omenirii, Revoluţia Franceză 
îl emancipează pe om din „originea sa istorică”. Filosofia care se preocupă 
de acest proces istoric trebuie să mediteze la scindarea moştenire-viitor în 
calitate de „constituţie fundamentală a epocii modeme”. Pentru Hegel aceasta 
nu este doar o epocă care se eliberează de tipuri de relaţii depăşite din punct 
de vedere istoric, ci o epocă care formează omul ca subiect şi ca persoană, în 
măsura în care îi oferă acestuia obiectele lumii exterioare în calitate de lucruri 
aflate la dispoziţia sa. Prin luarea în posesie ca însuşire, lucrurile devin 
proprietate obiectivă, fiind smulse, în acelaşi timp, din relaţia lor anterioară 
cu natura divină, binecuvântată. Prin aceasta omul se configurează ca 
persoană juridică şi îşi desfăşoară propria libertate în societatea civilă. 

în cadrul acestei transformări a naturii în „natură mecanică moartă”, 
natura este reificată, iar societatea se limitează la satisfacerea nevoilor prin 
muncă şi exclude tot ce este de ordin subiectiv, tot ceea ce este sentiment 
sau convingere personală. Hegel concepe pozitiv această „scindare a 
existenţei istorice în subiectivitate şi obiectivitate” deoarece el recunoaşte 
în ea eliberarea tuturor oamenilor de religie, de înclinaţii interioare şi pasiuni”, 
astfel încât în această „scindare însăşi se arată raţiunea aşa cum este ea în 
prezent.” („Scindare” nu înseamnă „înstrăinare”: în prima rămâne păstrată 
coapartenenţa celor separate, în timp ce în cea de-a doua se vădeşte doar 
contradicţia, ce trebuie depăşită prin atingerea unei noi unităţi. 26 ) „O dată cu 
obiectivarea tuturor relaţiilor în societatea industrială, fiinţa personală a 
individului este separată de fiinţa lui socială şi exclusă din aceasta.” Aceasta 
are o faţetă pozitivă, şi anume faptul că individul „este pus în drepturi în 
întreaga bogăţie a fiinţei sale religioase, morale şi personale, pentru a fi el 
însuşi sieşi însuşi în cadrul vieţii sale”. Acest fapt a fost conceput „în mod 
fundamental de către Hegel şi numai de el până astăzi”. Ritter obiectează 
împotriva acelora care „denigrează” lumea modernă considerănd-o „decă¬ 
dere” şi care „caută insulele unei existenţe adevărate şi autentice ”. 27 

Excluderea tipurilor de relaţii proprii tradiţiei a devenit între timp o 
problemă şi pentru ţările din afara Europei. în modernizarea acestora a 
fost dus la bun sfârşit ceea ce Europa împlinise deja. însă acolo unde 
„continuitatea spiritului este sfâşiată” şi unde nu există „nici o putere 
conciliantă şi mijlocitoare, acolo negarea revoluţionară a originii împreună 
cu negarea viitorului îşi sunt coapartenente”. Acest fapt poate fi un 
avertisment chiar pentru Europa . 28 Ritter avertizează asupra încercării de 

a găsi salvarea din dificultăţile prezente prin intermediul deciziei pentru o 
extremă sau alta; prin aceasta „ar fi nimicite cele două elemente ale 
scindării, deopotrivă”. Fuga de civilizaţie, care îşi caută salvareaîn natură, 
nu are nici o legătură cu realitatea socială şi cade pradă „contracurentului 
lipsei de istoricitate, căreia ea ar trebui să-i fie sustrasă ”. 29 

Faptul că Ritter a încercat să judece realist atât problemele, cât şi 
şansele modernilor, este arătat în special de scrierea sa Die Aufgabe der 
Geisteswissenschaften in der modernen Gesellschaft (Sarcina ştiinţelor 
socio-umane în societatea modernă) 30 . începând cu secolul al XVIIl-lea, 
ştiinţele pozitive şi, înainte de toate, ştiinţele naturii s-au emancipat de 
legătura cu filosofia transmisă prin tradiţie de către antici şi s-au orientat 
spre aplicarea practică şi folosul oamenilor. Rămâne pe mai departe ca 
sarcină a filosof iei să păstreze şi să predea mai departe ceea ce „nu se lasă 
subsumat funcţiilor scopurilor practice şi care are nevoie de un fundament 
teoretic". De aceea, „filosofia naturii aparţine ştiinţei naturii, iar filosofia, 
istoriei ”. 31 Antiteza rigidă dintre filosof ie şi ştiinţe poate fi evitată dacă se 
întreabă „ce sunt şi ce reprezintă ştiinţele socio-umane pentru societate”. 
Cunoştinţele lor nu sunt orientate către aplicabilitate, ci „îşi au scopul în 
ele însele”, deoarece „au ca obiect şi aduc în prezent prin metoda istorică 
şi hermeneutică - în orizontul timpului istoric accesibil nouă - istoria 
însăşi, limba, arta, poezia, filosofia, religiile şi, de asemenea, mărturii ale 
unor vieţi particulare”, şi anume „nu ca relicve sau rămăşiţe ale unei lumi 
preindustriale, ci ca o întregire necesară a ei”. „«Simţul istoric» modem”, 
pe care ele îl au drept temei, nu este un efect al trecutului, ci presupune 
diferenţa faţă de acesta şi discontinuitatea istoriei. în ştiinţele socio-umane 
se oglindeşte scindarea dintre „lumea spirituală originară” şi prezent. Ele 
preiau sarcina de a „compensa abstractizarea şi lipsa de istorie constitutive 
societăţii modeme” şi pe aceea de a „menţine deschisă şi prezentă lumea 
spirituală a omului”, care nu-şi mai are nici un loc în această societate. 
Ritter ia atitudine faţă de reprezentarea potrivit căreia ştiinţele socio-umane 
ar fi doar o funcţie „spirituală adiţională, aşa cum o are ziua de sărbătoare 
faţă de cea lucrătoare”. Dimpotrivă, ele îndeplinesc o „funcţiune 
elementară”, prin aceea că „cercetează societatea şi lumea spirituală a 
omului - ireductibilă la şi ireproductibilă ca societate sau natură (ştiinţifi- 
cizată) - în coapartenenţa lor .” 32 

Arta şi esteticaîşi asumă o sarcină asemănătoare în modernitate. Dacă 
în contemplarea peisajului natura este experimentată ca liberă de scop, se 
vădeşte în aceasta, într-o formă înrudită, o teorie mai timpurie, intuiţia 

întregului lumii în care apare divinul. în epoca modernă aceasta nu mai 
poate fi însă disponibilă în conceptul filosofic, ci în „sentimentul estetic” şi 
în „evadarea în natură”. Pe de o parte, natura a devenit obiect al ştiinţei şi al 
utilizării practice. Dimpotrivă, „natura ca peisaj a preluat funcţia de a mijloci 
întregul naturii prin intermediul imaginilor intuitive izvorâte din interioritate 
şi, de asemenea, de a-1 menţine prezent oamenilor”. Natura ca obiect de 
studiu al fizicienilor şi al astronomilor este alta decât natura ca sentiment şi 
senzaţie. Natura ca întreg ameninţă omul (care s-a „eliberat” prin muncă 
„de puterea naturii” şi a reificat-o) cu dispariţia ei ca întreg. Ea îi este dată 
omului prin „mijlocirea estetică”. Experienţa naturii frumoase revelează şi 
ea, la rândul ei, „structura scindată a societăţii modeme”. Cele două procese, 
dominaţia crescândă asupra naturii şi reprezentarea ei estetică, se află în 
interdependenţă. Filosofiei îi revine sarcina de a „conceptualiza unitatea 
forţelor opuse exterior şi raţiunea internă a lumii noastre.” 13 

Scrierile ritteriene exemplare privitoare la peisaj şi prezentarea lui în 
artă reprezintă o interpretare valoroasă a artei noi. Arta ia naştere acolo unde 
ea nu mai împlineşte nici o funcţie religioasă (statui ale divinităţilor, picturi 
înfăţişând sfinţi etc.), atunci când se sustrage oricărei legături cu o curte 
princiară şi devine liberă şi autonomă. Putem vorbi de artă ca artă estetică 
abia atunci când ea nu se mai înţelege pe sine drept copie a unei realităţi, ci 
în calitate de creaţie liberă a geniului şi a imaginaţiei estetice, atunci când nu 
se mai orientează după reguli heteronome, ci îşi dă sieşi propriile legi, atunci 
când este experimentată de către gustul subiectiv, de către inimă şi suflet. 
Acest proces are şi el ca premisă „obiectivarea” caracteristică „lumii mo¬ 
deme” a tuturor relaţiilor de viaţă şi, cu aceasta, a tuturor lucrurilor şi a 
naturii. Operei de artă îi revine acum „sarcina de a păzi esenţa uitată a 
lucrurilor prin intermediul raporturilor de utilizare şi folosinţă.” Raţionalitatea 
societăţii este „compensată” estetic; lumea percepută ca frumoasă reprezintă 
coeziunea lucrurilor sesizată odinioară prin intermediul conceptului filosofic 
(cum ar fi, de exemplu, cel de perfecţiune a cosmosului) şi menţine prezentă 
„substanţa vie a lumii.” 34 

„Acolo unde natura ca întreg al vieţii omeneşti este exprimată prin 
conceptul filosofic obiectiv de natură al lui Copemic, subiectivităţii îi revine 
sarcina de a o păstra prezentă în percepţia sensibilă, iar artei şi poeziei de a 
o reprezenta.” 35 Acestea din urmă iau lumea tehnico-ştiinţifică ca premisă şi 
arată, deopotrivă, faptul că aceasta constituie doar o faţetă a existenţei umane 
şi că alături de ea vine ca necesară completare sfera trăirii subiective şi a 
credinţei, a religiosului şi a divinului. 

în poezia lui T. S. Eliot arta aminteşte de forme trecute ale vieţii, care 
altfel ar fi ameninţate cu uitarea. „Pretenţia de cunoaştere” a artei rezidă în 
aceea că ea „este expresia a ceea ce altfel nu ar putea fi sesizat”, deoarece 
întregul fiinţei nu mai este accesibil prin intermediul metafizicii şi al teoriei: 
„Religiosul trăieşte în metaforele şi conceptele unui altceva”; la Eliot, de 
exemplu, în imaginea „soarelui de iarnă oglindit de gheaţă sau a unui gard 
împodobit cu efemere flori de zăpadă.” 36 Cu aceasta, arta devine într-o 
anumită măsură substitut al vechii metafizici, în ciuda faptului că Ritter 
împărtăşeşte obiecţiile lui Hegel cu privire la ipostazierea artei tipică 
romanticilor. 

Atunci când eterna „coapartenenţă ascunsă” a lucrurilor excentrice, 
nesemnificative, excluse deci din existenţă, este exprimată prin râs, acesta, 
asemeni comicului, câştigă o dimensiune fundamentală înlr-o epocă care 
este din ce în ce mai mult definită prin ratio. Prin râs devin evidente „limitele 
raţiunii”, deoarece „în această contradicţie dintre lumea finită şi cea raţională 
iese la iveală nemărginitul fiinţei şi al vieţii, pe care raţiunea l-a izgonit 
considerându-1 un gând rizibil şi excentric.” 37 

într-o lume a intelectului, arta face cu putinţă păzirea „memoriei 
lucrurilor altfel lipsite de coeziune”, ea face evident tocmai în lucrurile 
obişnuite şi nefolositoare ceva care altfel nu poate fi sesizat, ea remarcă 
tocmai în ceea ce este neînsemnat „urma unui atotcuprinzător, pe care Goe- 
theîl numeşte cerul atoatesusţinător.” „O astfel de evlavie o întâlnim de la 
Cezanne până la Kandinski şi Marc.” Artaarfi, însă, o transfigurare romantică 
a formelor de viaţă apuse, doar dacă ea ar aminti de aceste relaţii pe care 
istoria le-a trecut cu vederea („moara din vale, fierăria din pădure şi idila 
vieţii la ţară”). însă ea poate prelua astăzi şi sarcina „proprie epocii prezente”. 
Dacă „această epocă însăşi este în prezent neinterpretată şi de nestăpânit”, 
arta se poate deschide deopotrivă descoperirii şi experimentării în vederea 
dobândirii unor noi moduri de a vedea şi de a semnifica lucrurile care nu 
sunt date deja în lume, şi astfel, „de a face evidente ordinea şi adevărul etern 
pe care societatea se întemeiază nu mai puţin decât au făcut-o formele de 
viaţă ale secolelor trecute.” 

«Dacă arta trebuie să rămână artă şi dacă trebuie să îndeplinească sarcina conservării 
societăţii, ea este astfel acaparată de către realitatea prezentă şi ajunge, în mod necesar, 
pe drumul experimentării şi al înnoirii, pentru a revela fiinţa nesesizată şi adevărul 
nerostit... Arta poate ieşi la iveală în multitudinea apariţiilor sale şi chiar în radicalitatea 
experimentului ca încercare de a nu renunţa, în ciuda avalanşei schimbărilor şi a 

înnoirilor, la ceea ce arta veche a ştiut să aducă şi să transpună în imagine într-un 
mod exemplar.» 

Ritter a văzut în artiştii secolelor al XlX-lea şi XX, cum ar fi experimentele 
lui Paul Klee cu formele lumii matematice, semne ale faptului că „arta 
modernă şi-a înţeles şi şi-a interpretat chiar şi în acest sens sarcina.” 18 Joa- 
chim Ritter nu a putut duce la bun sfârşit estetica proiectată aici. Câteva 
dintre articolele din Historisches Worterbuch der Philosophie (Dicţionar de 
istorie a filosofiei), cum ar fi Ăesthetik (Estetica) şi Genie (Geniul), nu sunt 
doar anticipări ale acestei estetici, ci sunt o indicaţie pentru concepţia sa 
generală. Căci istoria ideilor „nu trebuie înţeleasă doar ca o cercetare a ideilor 
învechite”, ci a devenit „o prezentualizare ce rememorează în mod pozitiv ” 39 


Elevii lui J. Ritter 

J. Ritter n-a format o şcoală în adevăratul sens al cuvântului. Colaboratorii 
săi, printre care „tomişti, teologi protestanţi, pozitivişti, logicieni, marxişti 
şi sceptici” 40 , nu doar că au avut de la început interese şi domenii de acti¬ 
vitate diferite, dar chiar le-au continuat în diverse direcţii. Ceea ce le este 
comun este legătura cu cercetarea istorică 41 , având însă puncte de interes 
divergente. Unii dintre ei au depus eforturi în cercetarea unui domeniu 
mai puţin analizat, şi anume cel al istoriei filosofiei. 42 Alţii au drept temă 
în cercetările lor istorice în principal diagnoza prezentului. Ceea ce a fost 
considerat adesea drept punct de referinţă este interpretarea dată de către 
Ritter lui Hegel şi teoria (implicită) privind structura scindată a modernilor, 
cât şi definiţia funcţiei ştiinţelor socio-umane şi estetica lui Ritter, dusă 
mai departe doar de puţine lucrări. 43 Interpretări din punctul de vedere al 
filosofiei istoriei au fost întreprinse de autori de dinainte şi de după He¬ 
gel 44 ; mai târziu apar însă la unii indoieli explicite, la alţii reţinute, privitor 
la faptul dacă concepţia referitoare la o istorie unitară a lumii mai poate fi 
menţinută în ipostaza de istorie a progresului. De aceea, acum, când nu se 
mai poate spera la o îmbunătăţire a lumii, problema răului redevine acută: 
problema teodiceei în forma ei tradiţională este criticată 43 fiind considerată 
ca greu de soluţionat. Totuşi, este necesar ca „întrebarea să fie lăsată 
deschisă”, deoarece în aceasta se articulează „revolta împotriva realităţii”. 46 
în locul istoriei univoce, universale, intervine adeseori pledoaria în favoarea 
istoriilor multiple, individuale. însă, deoarece la elevii lui Ritter exista 

întotdeauna conştiinţa ambivalenţei procesului de modernizare şi 
emancipare, iar istoria iluministă modernă nu era îmbrăţişată până la capăt, 
dar nici nu era considerată decădere, se considera că nu trebuie să se renunţe 
la aceasta, în măsura în care ne situăm sub auspiciile postmodemităţii. 
Elevii lui Ritter, deşi îmbrăţişând convingeri diferite, recunosc importanţa 
mişcării iluministe, de vreme ce aceasta este, în afară de o critică a tradiţiei, 
o păslrare a ei, şi anume păstrarea unui „anume nivel istoric... al realizărilor 
morale şi politice.” 47 Astfel, H. Liibbe pledează împotriva supralicitării 
iluminismului originar, iar Odo Marquard în favoarea „luminării civice... 
prin acceptarea propriei condiţii şi culturi.” 48 

Dintre toţi, L. Oeing-Hanhoff ,, a continuat în modul cel mai consecvent 
interpretările proprii istoriei filosofiei privitoare la trecut şi la prezent. El 
ţine la „sensul demonstrabil” al istoriei ca progres al conştiinţei libertăţii, 
chiar dacă cu rezerva că istoria nu-şi găseşte împlinirea în ea însăşi. 50 
„Imperiul libertăţii” este prezent deja în această lume şi se concretizează în 
instituţiile liberale ale statului, însă poate fi „desăvârşit doar transcendând 
istoricul”. 51 Incontestabil, fiindalul lucrărilor lui Oeing-Hanhoff este constituit 
de metafizică şi teologie filosofică. Gândirea medievală nu este depăşită de 
epoca modernă, ci îi deschide celei dintâi o varietate de perspective, pe care 
aceasta le poate duce mai departe (este cazul metafizicii limbajului, a persoa¬ 
nei şi a libertăţii personale). Libertatea omului constă în independenţa sa 
faţă de necesitatea naturală, ea se împlineşte în afirmarea unui adevăr revelat 
şi în acţiunea morală. După cum înţelege Oeing-Hanhoff problema teodiceii. 
Dumnezeu a vrut să înzestreze cu libertate făpturile sale, pentru ca acestea 
să se poată întoarce spre el cu dragoste, adică în mod liber. 52 Făcând din 
Toma din Aquino şi din Hegel personaje ale unui acelaşi dialog, Oeing- 
Hanhoff încearcă să facă „inteligibilă, cel puţin plauzibilă” din punct de 
vedere filosofic trinitatea unui Dumnezeu creştin. Dumnezeu este „o viaţă 
tripersonală în unitatea fiinţei unice şi identice”, în măsura în care este tatăl 
fiinţei naturale, în măsura în care se realizează în lume ca fiu, grăind şi 
voind, şi în măsura în care realizează legătura între primele două ipostaze ca 
duh sfânt în această trinitate, Dumnezeu este imaginea originară ce stă pentru 
întreaga fiinţă spirituală şi personală, pentru om. 53 

încercarea de a clarifica relaţia complexă dintre filosofie şi teologie, 
relaţie neîntreruptă de-a lungul epocii modeme, şi, în acelaşi timp, ascunsă, 
constituie şi obiectul strădaniilor lui K. Griinder 54 . în acelaşi context se înscrie 
şi cercetarea unor gânditori precum J.G. Hamann, pentru care n-a existat 
niciodată o ruptură între cele două domenii 55 , cercetarea istorică a modului 

cum a fost recepţionat pietismul (în special F. Ch. Oetinger) şi iudaismul. 56 
Luarea în considerare a complexelor de relaţii istorice dispărute sau mai 
puţin clarificate, scoaterea la lumină a presupoziţiilor istorice ale unor opere 
filosofice aparţinând unor filosofi cunoscuţi, cum ar fi teoria nietzscheană a 
tragediei, critica heideggeriană a ştiinţei sau mai noua filosofie a limbajului 57 , 
poate duce la o mai bună înţelegere şi la o mai adecvată apreciere a acestor 
doctrine decât încercarea de a le dezrădăcina din elementul lor istoric. Cerce¬ 
tarea istorică care se preocupă mai puţin de limitele filosofiei şi care îşi 
îndreaptă privirea asupra teologiei, filologiei sau a altor domenii poate revela 
„corelaţii funcţionale” istorice în cadrul şi între domeniile individuale, care 
sunt înţelese cel mai adesea ca „reducţie” şi „compensaţie”, „restricţie” şi 
„surogat”. 58 Dacă se remarcă faptul că iluminismul generează şi propria 
critică, o reîntoarcere la religie sau oreorientarespre noile mituri, se ajunge 
astfel şi la cunoaşterea faptului că surogatele ei nu sunt doar succedanee 
pentru ceea ce s-a pierdut, ci prezervă în acelaşi timp habitus-uri de gândire 
uitate, transmiţându-le mai departe într-un mod indirect. Prezentarea unor 
astfel de corelaţii devine astfel o „critică salvatoare”. Ea este „modalitatea 
unei filosofii istorice”, care poate să distingă între originar şi simplu succe¬ 
daneul 9 Luând în considerare detalii biografice, sau care ţin de istoria mentali¬ 
tăţilor şi a ideilor, Griinder încearcă să arate că un tip anume de gândire are 
o multitudine de premise sociale, politice, spirituale sau determinate de viaţa 
zilnică, de care aceasta nu doar că depinde, ci la care se raportează întotdea¬ 
una, din care „gândireaîşi ia... obiectualitatea”, potrivit sentinţei lui Yorck 
von Wartenburg: „Gândirea ca act viu presupune viaţa şi din punctul de 
vedere al conţinutului.” 60 Ştiinţele istorice trebuie să se transpună pe cât 
posibil în istoricitatea şi condiţionarea „obiectelor” lor; ele nu pot gândi 
referitor la obiectul lor pornind de la un concept unitar. „Nu se mai poate 
vorbi despre istorie, ci numai din ea.” 61 De la W. Dilthey 62 încoace, ştiinţele 
socio-umane au conştientizat faptul că în lumea istorică nu întâlnim, ca în 
ştiinţele naturii, situări opozitive, obiecte clar conturate, ci „subiecţi”, care 
„au un discurs propriu” şi se oferă „audierii” (în dublul sens; „a asculta” şi 
„a chestiona” deopotrivă). Aceştia mi-au devenit străini şi de aceea greu de 
înţeles („Hermeneutica este teoria înţelegerii ce are de înfruntat dificultăţile 
cauzate de emancipare”). Ei fac însă parte din „viaţa mea” şi tocmai în acest 
mod trebuie să mă raportez la ei. „în comprehesiunea istorică actualizez şi 
reflectez un continuum, care admite experienţa mea de viaţă”. Astfel, 
cercetarea istorică poate fi descrisă ca o „comunicare”, prin care aflu „că 
există şi alte forte în acţiune decât acelea care mă determină la modul prezent.” 

Pe de altă parte, dacă istoria constă în schimbări şi rupturi, atunci ea nu mai 
determină în mod nemijlocit prezentul. De aceea, „experienţă istorică” nu 
înseamnă doar comunicare, ci şi reflecţie, şi anume „reflecţia privitoare la o 
continuitate punctată de rupturi.” 63 


Robert Spaemann 

Robert Spaemann, născut pe 5.5.1927 la Berlin, a studiat la Miinster, Miin- 
chen, Freiburg şi Paris, şi-a obţinut doctoratul la Miinster în 1952, a fost 
până în 1956 redactor, iar apoi, până în 1962, asistent la Miinster. în 1962 a 
obţinut titlul de lector, devenind profesor de filosofie şi pedagogie la Stutt- 
gart, iar în 1969 la Heidelberg. între 1973 şi 1992 a predat la Universitatea 
din Miinchen. 

Crimele naţional-socialismului l-au făcut pe Spaemann să realizeze de 
timpuriu ce urmări poate avea dizolvarea principiilor etice fundamentale. 
De aceea, problemele etice formează tema centrală din fîlosofia sa. în 
cercetările sale este influenţat de lecturile din Adomo, Horkheimer, Marx, 
Toma d’Aquino, dar în special de cele din J. Ritter 64 , fără a împărtăşi, însă, 
interpretarea ritteriană „funcţională” a istoriei. 65 Dimpotrivă, el caută în 
operele lui Aristotel, Augustin, Toma şi mai ales Platon, răspunsuri nemij¬ 
locite la întrebări actuale. 66 Aceasta atitudine îşi are cauza în faptul că 
Spaemann consideră filosofia, mai mult decât oricare alt elev al lui Ritter şi 
chiar decât acesta însuşi, ca fiind determinată de temeiurile ei metafizice 
(atemporale). Prin aceasta, nu este trecută cu vederea însă schimbarea 
fundamentală a epocii modeme faţă de antichitate şi evul mediu. Totuşi, 
această schimbare nu ajunge, potrivit lui Spaemann, până la ultimele temeiuri 
metafizice ale gândirii. Ruptura modernităţii este exprimată în mod exemplar 
în viaţa şi opera lui J.J. Rousseau, care trăieşte toate „antinomiile modernilor” 
şi pe care scrierile acestuia le poartă cu sine. 67 însă, potrivit lui Spaemann, 
gândirea metafizică actuală are nevoie de aceste antinomii ca temei sigur al 
ei: „Nu există etică fără metafizică.” 68 

în dizertaţia sa, Spaemann îl înţelege pe filosoful francez al Restauraţiei 
L.G. A. de Bonald drept primul care a abandonat caracterul moral al societăţii 
în favoarea autoconservării individului, tematizând prin aceasta, „pura 
funcţionare a mecanismului social”. 69 în dizertaţia sapentru obţinerea titlului 
de lector el duce mai departe aceste preocupări: teoria lui Fenelon privitoare 
la dragostea pură pentru Dumnezeu este inteligibilă numai pe fondul unei 

schimbări fundamentale a conceptului de natură în epoca modernă timpurie: 
natura nu mai este orientată intenţional teleologic spre o fiinţare perfectă, 
superioară, ci are ca unic conţinut simpla ei autoconservare. Natura umană 
are propriile interese lumeşti, îndreptăţite şi care pot fi depăşite, potrivit lui 
Fenelon, doar prin dragostea altruistă pentru Dumnezeu. 70 

Universala orientare intenţională a naturii, a omului şi a lumii sale, 
teleologia întregii fiinţări, constituie de acum înainte o temă centrală în 
gândirea lui Spaemann. Metafizica veche, din antichitate şi până în epoca 
modernă timpurie, era convinsă că toate făpturile tind în mod natural 
spre un scop, un bine, care este mai presus decât ele însele (în filosofia 
greacă: participarea la ceea ce este etern; în creştinism: transcenderea 
întru Dumnezeu). în evul mediu târziu, această viziune ajunge să fie 
considerată depăşită în ce priveşte fiinţarea naturală şi pierde din im¬ 
portanţă din ce în ce mai mult o dată cu ştiinţa modernă a naturii şi cu 
întemeierea filosofică carteziană a acesteia. Rousseau a încercat pentru 
prima dată să determine omul nu pornind de la telos-ul său, de la nivelul 
său moral (Aristotel), ci pornind de la natura sa pură. Acest proces al 
„dizolvării teleologiei” se continuă până astăzi prin intermediul teoriei 
evoluţioniste, în spiritul căreia biologii nu definesc doar viaţa, ci şi 
subiectivitatea omului şi morala sa ca simplă capacitate de adaptare în 
scopul supravieţuirii, adică le definesc din punct de vedere naturalist- 
funcţional. Spaemann stăruie asupra faptului că, prin aceasta, omul şi 
relaţia lui cu lumea sunt descrise inadecvat (omul poate, pe baza 
„capacităţii sale reflective... să se distanţeze de scopurile naturii şi să se 
raporteze la acestea acceptându-le sau negându-le”), că înţelegerea de 
sine ca subiect, care „devine persoană doar prin comunicarea cu o situare 
opozitivă de ordinul persoanei”, nu este atinsă şi că natura umană poate 
fi concepută ca umană doar atunci când este înţeleasă prin raportare la 
„ceea ce ea nu este”, că orientare spre un „absolut”care o transcende, 
orientare sădită apriori în natura umană. 71 Viaţă există doar dacă ea are 
un stadiu final care nu depinde de arbitrariul ei: „Aceasta înseamnă însă 
teleologia naturii”. Ea rămâne însă o problemă teoretică şi este, în ultimă 
instanţă, „un postulat al raţiunii comprehensive”, mai ales în epoca 
actuală, când „procesul de luare în stăpânire a naturii este împlinit”, iar 
omul devine conştient că exploatarea iraţională a naturii are consecinţe 
nedorite. 72 „Fie se va reuşi integrarea relaţiei de dominare a naturii într-o 
nouă relaţie, abia acum conturată, dintre om şi natură, fie omul va ajunge 
victima propriei dominaţii asupra naturii.” 7 3 

Abia pornind de aici mai poate avea dreptul natural sens şi actualitate, 
nu doar ca „un catalog de norme”, ci ca „un mod de gândire care exami¬ 
nează critic toate legitimările de drept ale acţiunii”, care nu crede „că se 
poate sustrage” naturii printr-o tot mai completă dominare a ei. 74 O 
„existenţă umană demnă” poate fi păstrată doar atunci când „bogăţia viului 
este respectată ca valoare în sine”. De aici rezultă că statul trebuie să re¬ 
flecteze la consecinţele intervenţiilor tehnice în natură, să evite orice 
„instalare a unei surse de pericol ireversibile şi să-şi limiteze scopurile 
astfel încât acţiunile sale să nu prezinte riscuri pentru alte generaţii, în 
special pentru cele ce vin.” 75 

Conceptul de demnitate umană poate fi întemeiat solid doar atunci 
când omul nu este considerat şi recunoscut ca valoare pentru altceva, ci „ca 
scop în sine”, ca fiinţare care vizează absolutul. Prin acest concept de 
demnitate omul „este respectat în statutul absolut de subiect” şi este considerat 
ca persoană. „Conceptul de «demnitate» are în vedere ceva sacru: în temeiul 
său, el este un concept religios-metafizic.” 76 Aceasta nu înseamnă că politica 
şi-ar putea deriva maximele ei din teologie. Vestirea creştină a împărăţiei 
lui Dumnezeu nu se poate transforma în acţiune social-politică. O teologie 
politică nu vede graniţa dintre teologie şi politică şi din această cauză trebuie 
la fel de mult criticată ca orice altă utopie, precum cea a monarhului luminat, 
care „legitimeazăînsădoar stăpânirea arbitrară” sau cea a „forţei revoluţionare 
legitimate de istoria filosofiei”, care „renunţă la aspectul moral”, deoarece 
este orientată spre un ţel absolut, ideal. 77 Acţiunea morală constă tocmai în 
faptul că „regulile ei elementare” nu pot servi ca funcţii unui alt scop decât 
morala în sine. Aceasta înseamnă că toate fiinţările cu care avem de-a face 
nu trebuie să fie niciodată utilizate doar ca mijloc pentru un scop „superior”. 78 
Altfel spus, nu are voie să elimine ceea ce îi este străin, non-raţionalul, ci 
trebuie să îl recunoască, chiar dacă în calitate de adversar. Altfel ea devine 
„iraţională”, deoarece apare ca voinţă particulară şi nu generală. 79 

Atunci când Spaemann face referire la valoare, şi, într-o anume măsură, 
la scopul în sine al naturii, el nu cere o întoarcere la natură, pe care chiar şi 
Rousseau o considera imposibilă. Dimpotrivă, sarcina omului ca fiinţă 
raţională este să definească raţiunea ca scop al propriei naturi, să dezvăluie 
ceea ce este raţional comun tuturor oamenilor şi să lase întreaga fiinţare să 
fiinţeze „într-un context de viaţă simpatetic” („lăsarea fiinţării să fiinţeze”). 
Raţiunea şi natura nu se exclud astfel una pe cealaltă, ci sunt „concepte 
corelative”: „Raţiune înseamnă conciliere cu ceea ce este înaintea ei, cu 
natura”. Recunoaşterea altor oameni ca persoane este mai mult decât „o 

simplă solidaritate de specie”. Spaemann găseşte denumirea potrivită pentru 
aceasta în vechiul concept de „amor benevolentiae ”, care înseamnă 
deopotrivă a lăsa pe celălalt să fie şi grijă faţă de acesta. 80 

Spaemann a plasat conceptul german corespunzător de „bunăvoinţă” 
( Wohlwollen ) în centrul eticii sale, criticând alte întemeieri ale moralei. 
Utilitarismul este inadecvat deoarece anulează diferenţa dintre normele 
tehnice şi cele morale şi deoarece astfel nu poate fi obţinut nici un principiu 
valabil pentru întreaga morală, precum acela al dreptăţii. 81 Doar o etică ce 
stăruie asupra caracterului absolut şi necondiţionat al binelui, care nu-1 
relativizează sau înlocuieşte prin alte determinări, cum ar fi utilul, satisface 
simţul moral, înţelegerea de sine a omului şi realitatea efectivă a fiecărui 
om. Dacă omul nu este privit ca scop în sine, atunci „demnitatea persoanei” 
este vătămată, fapt negativ, cu toate că în această atitudine se ţine seama de 
„totalitatea circumstanţelor” unei acţiuni şi de „valoarea obiectivă a fiecărui 
bun” care se afirmă în conştiinţă. Astfel, a te comporta moral înseamnă să 
respecţi fiecare om, dar şi toate celelalte vieţuitoare în .realitatea lor efectivă” 
şi să nu le instrumentalizezi. Acţiunea morală duce astfel la „acceptarea 
calmă a realităţii efective” şi este condiţia pentru o viaţă fericită, deoarece 
altfel „sensul subiectiv al vieţii este sancţionat ca fals de realitatea efectivă.” 82 

Fericirea şi viaţă împlinită (în greacă, eudaimonia) sunt de fapt concepte 
moral-filosofice fundamentale, care nu pot fi însă niciodată vizate direct şi 
nu pot fi scopul în sine al acţiunii. Fericirea vine de la sine şi nu este vizată 
ca atare. Viaţa împlinită nu este „o bunăstare subiectivă maximă”, pentru că 
ea ar fi atunci punctul de întâlnire dintre realitatea exterioară şi voinţa şi 
trăirea personală, subiectivă, „abolirea diferenţei dintre interior şi exterior”. 
Dualitatea contingenţă a vieţii - „descoperire optimă” a omului rămâne însă 
păstrată în orice viaţă împlinită. O fericire de durată este de neatins, deoarece 
omul este legat de finitudinea sa şi nu poate fi eliberat de „suferinţa insu¬ 
ficienţei”. Fericirea umană, „relativa împlinire a vieţii, se întemeiază pe o 
balanţă dependentă de factori interni şi externi şi rămâne o „unitate labilă”, 
care nu este ferită de „eşuare definitivă”. 81 Orice definiţie mai precisă a 
fericirii rămâne astfel ambiguă şi devine contradictorie. Acest lucru îşi are 
cauza în faptul că viaţa umană nu-şi este sieşi suficientă, ci se „transcende 
pe sine” pornind de la şi în vederea temeiului ultim. „Această transcendenţă 
de sine a vieţii este raţionalul: în forma ei cea mai elementară vorbim de 
dreptate, în cea superioară, de iubire.” Celălalt este apreciat, în persoana sa, 
ca sine şi ca subiectivitate. El este experimentat ca ceva real efectiv inde¬ 
pendent de noi. „Punerea de acord absolută” cu sine şi cu ceea „ce constituie 

binele pentru celălalt o numim bunăvoinţă”. Această punere de acord se 
arată mai ales în „starea de a fi pregătit pentru a veni în ajutorul vieţii 
ameninţate.” Prin aceasta noi încercăm să „înţelegem” cealaltă viaţă, adică 
să „ne transpunem în această alteritate” şi „să considerăm suferinţa lui, de 
exemplu, drept ceva ce... nu trebuie să existe.” Abia prin aceasta este posibilă 
viaţa împlinită, deoarece acum „viaţa s-a trezit la raţiune”, raţiunea a devenit 
„forma vieţii”. De aici urmează iertarea, sfiala, respectul şi, mai ales, 
„răspunderea pentru sine şi pentru viaţa celuilalt”, dar şi pentru tot ceea ce 
este viu în genere. 84 


Hermann Liibbe 

Hermann Liibbe, născut la 31.12.1926 în Aurich, a studiat la Gottingen, 
Munster şi Freiburg/Br., a obţinut titlul de doctor în 1951 cu o dizertaţie 
(nepublicată) referitoare la Problematica lucrului-în-sineîn opera lui Kant, 
a obţinut titlul de lector la Erlangen cu o lucrare (de asemenea nepublicată) 
despre Filosofia transcendentală ţi problema istoriei, în care sunt analizate 
studiile de istoria filosofiei ale lui Kant, Fichte şi Schelling. A fost lector 
în Erlangen, Hamburg, Munster şi Koln, între 1963 şi 1969 profesor la 
Bochum şi din 1969 şi 1973 la Bielefeld. Din 1971 până în 1991 apredat 
la Ziirich. între 1967 şi 1970 a fost secretar de stat pentru învăţământul 
superior în guvernul (condus de partidul social-democrat) al landului 
Renania de Nord-Westfalia. 

Liibbe a publicat mai întâi lucrări despre E. Mach, W. Schapp şi L. 
Wittgenstein 83 , în care este tratată o temă comună a fenomenologiei şi poziti¬ 
vismului, şi anume aceea a subiectului istoric ce stă la baza întregii raţiuni 
ştiinţifice. Totodată, interesul lui Liibbe se îndreaptă spre filosofia practică, 
în special spre teoria politică, istoria şi evoluţia acesteia până în prezent. 
Caracteristic pentru maniera sa de a argumenta este că nu izolează doctrinele 
de contextul lor social-istoric, ci meditează consecvent privitor la orizontul 
conceptual şi politic din care acestea au izvorât. De aceea este luată în 
consideraţie concretitudinea politică şi spirituală a oricărei doctrine în vederea 
unei definiţii funcţionale a acesteia. Tipic pentru diagnoza epocii realizată 
de Liibbe este faptul că aceasta expune, pe baza unei multitudini de fenomene 
ale sferei cotidiene (nu arareori şi pe baza unor exemple din patria sa frizonă), 
evoluţii şi tendinţe care ar trebui să vădească, potrivit lui Liibbe, o determinare 
locală a epocii actuale şi, totodată, să intervină corectiv în discuţiile actuale. 86 

Potrivit lui Liibbe, filosofîa politică a epocii modeme depăşeşte orice 
conflict existent între tendinţele liberale (clasice) şi totalitare. Astfel, teoria 
hobbesiană a statului îi pare a fi liberală şi „potenţial democratică”, deoarece 
rezumă misiunea statului la asigurarea păcii şi siguranţei, în timp ce 
marxismul şi tehnocraţia doresc să realizeze şi fericirea cetăţenilor: „Este de 
o importanţă fundamentală pentru distingerea între diferite orientări politice 
dacă practica politică a puterii vizează autoconservarea sau fericirea 
individului ca scop absolut al ei.” 87 Filosofiile politice nu pot fi înţelese fără 
angajamentele lor, dar, în acelaşi timp, nu pot fi reduse doar la acestea. 
Astfel, momentele importante ale teoriei politice germane din secolul 19, 
cel al dreptei hegeliene, cel al socialismului neokantian, al materialismului 
ideologic şi al teoriilor din 1914 sunt analizate din punctul de vedere al 
„sesizării alternative a principialului şi actualului”. 88 în luptele spirituale şi 
în „formarea fronturilor ideologice” 89 nu este vorba niciodată doar de un 
conţinut obiectiv al mesajului, ci şi de poziţiile ideologice şi de influenţele 
practice. 90 O dispută în jurul unor idei sau concepte se integrează, de aceea, 
într-o dezbatere socială căreia nu-i poate fi răpită funcţionalitatea prin 
intermediul unei critici a ideologiilor sau a limbii, deoarece ea este tocmai 
acea dispută în jurul unor concepte şi teoreme care realizează o integrare 
într-o voinţă politică comună, care stabileşte direcţii şi opinii şi care face 
astfel posibilă o acţiune politică. Acolo unde este vorba de impunerea 
intereselor, modul de utilizare al cuvintelor este neclar, disputa conceptuală 
este evitată cât mai mult posibil 91 , altfel decât în domeniul academic, relativ 
depolitizat, deşi chiar şi aici poate lua naştere o dispută conceptuală în jurul 
lui „a-însemna-ceva-şi-nu-altceva”, aşa cum arată diferitele utilizări ale 
conceptelor de „lipsă a presupoziţiilor” şi „pozitivism”. 92 

Liibbe intervine consecvent în favoarea caracterului autonom al 
raţiunii practice şi al politicului, deoarece acestea se sustrag oricăror 
constrângeri obiective şi oricărei raţionalizări. Fără a tăgădui valoarea 
planificării şi a ştiinţei pentru politică, el constată totuşi un hiatus insur¬ 
montabil între cele două sfere, deoarece în politică este întotdeauna vorba 
de interese şi scopuri divergente care trebuie dezbătute, dar în legătură cu 
care trebuie luat, în cele din urmă, o decizie (aşa cum în democraţie 
funcţionează principiul deciziei luate de o majoritate). în timp ce tehnocraţia 
depolitizează statul prin aceea că reduce toate întrebările practice la 
chestiuni ştiinţifice şi acţionează astfel totalitar, politica garantează libera 
fixare a ţelurilor şi a necesităţilor individului. Ea este ghidată de argumente, 
dar ştie, în acelaşi timp, că nu poate pretinde o valabilitate absolută. 

Planificarea, futurologia şi ştiinţa trebuie, de aceea, să se orienteze spre 
probleme controlabile în intervale de timp limitate, trebuie deci să se 
orienteze „pragmatic” şi să se subordoneze politicii. O extindere a com¬ 
petenţei la nivelul întregii societăţi şi o stabilire a ţelurilor istorice ultime 
ar fi fatală. O astfel de distincţie între competenţele politicii şi cele ale 
ştiinţei (aici Liibbe îl aplică pe Max Weber), între teorie şi practică, are ca 
urmare reabilitarea categoriei deciziei în serviciul acţiunii politice originare. 
Filosofiile istoriei pot fi diferenţiate în funcţie de faptul dacă atribuie sau 
nu istoriei o conştiinţă de sine-stătătoare şi, deci, dacă împuternicesc sau 
nu un subiect identificabil în rolul de subiect revoluţionar sau în funcţie 
de faptul dacă oferă sau nu o prognoză a întregii istorii viitoare şi indică 
subiectului modul corect de a acţiona (filosofiile istorice liberale şi 
totalitare). 93 

Faptul că cea de-a doua formă de filosofie a istoriei eşuează în mod 
necesar are pentru Liibbe temeiuri teoretice istorice: istoria nu este previzibilă 
şi planificabilă, deoarece „nu putem şti cu siguranţă ceea ce vom cunoaşte 
ştiinţific în viitor” şi deoarece oamenii nu sunt niciodată doar produsul voinţei 
lor raţionale, deoarece niciodată ceva are loc aşa cum a fost planificat, ci, 
dimpotrivă, o stare de fapt istorică poate fi explicată doar pornind de la o 
multitudine de acţiuni diferite contrare şi poate fi înţeleasă corect doar 
ulterior. 9 4 Deoarece istoria constăîntr-un „amalgam” de „acţiuni concurente 
ale unor subiecţi diverşi”, deoarece în cadrul ei nu putem decela legi cauzale, 
putem clarifica elementele disfuncţionale din cadrul ei doar „istoric”, adică 
ca rezultat al unor intenţii diferite. 95 Ar fi de aceea „absurd” şi„riscant din 
punct de vedere practic” să subsumezi istoria „unui ţel indicabil, ce transcende 
prezentul ca proiecţie a viitorului” şi să încerci să edifici ceva pe temeiul 
unui proces orientat intenţional, care ar fi „controlabil” la nivel global. 96 Nu 
putem fi pe deplin stăpâni pe istorie. Dimpotrivă, ea ni se întâmplă, „deoarece 
ea este mai mult decât ceea ce individul vrea să pună în ea; ea constă deci şi 
din ceea ce noi trecem cu vederea şi din ceea ce noi acceptăm ca atare." 
Tocmai de aceea ea poate duce la consecinţe nedorite. De aceea nu poate 
exista un subiect al acţiunii istorice definibil, fie acesta chiar şi umanitatea 
ca întreg. Cel care vrea să se identifice cu istoria rămâne, totuşi, doar o parte 
a ei şi exclude din aceasta pe ceilalţi (cel puţin pe cei ce-i urmează tempo¬ 
ral). în consecinţă, el acţionează totalitar. 97 

Istoria nu este subordonată unei legităţi naturale unitare. Dimpotrivă, 
ea constă din evenimente singulare, distincte şi din „istorii” singulare. Acestea 
nu pot fi asociate logic aşa cum este cazul proceselor ştiinţelor naturii, ele 

pot fi doar „povestite”. Prin intermediul istoriei, persoanele, dar şi co¬ 
munităţile, cum ar fi popoarele, statele, naţiunile, îşi dobândesc identitatea 
lor individuală, care include multe date ce nu sunt rezultatul voinţei lor, ce 
se raportează accidental la aceasta, dar care trebuie acceptate drept 
componente ale acestei identităţi. Din istorie nu pot fi derivate nici un fel de 
norme şi nu se poate învăţa nimic. „Relevanţa ei practică” constă în faptul 
că ne lărgeşte orizontul prin experienţa alterităţii şi a trecutului, că reprezintă 
o identitate proprie şi străină. Nu putem indica în cazul istoriei un scop 
anume cu sens, deoarece ea constă din desfăşurări, contingenţe şi coincidenţe 
contradictorii. „Istoria ne învaţă despre limitele necunoscute ale întinderii 
puterii noastre de acţiune” şi ne face astfel imuni la entuziasmul planificării 
şi al reformelor utopice. 98 Răspunsul la contingenţa istoriei este religia, în 
care ceea ce nu se supune unui sens raţional al acţiunii şi nu stă în puterea 
omului este recunoscut şi integrat, în principal ceea ce constituie condiţia 
umană, anume suferinţa şi moartea: religia este „exerciţiul de a domina ceea 
ce este contingent”. în demonstrarea „dependenţei absolute” a omului faţă 
de Dumnezeu, religia se dovedeşte valoroasă şi astăzi, când şi-a pierdut 
influenţa ei culturală iniţială. Abia acum se arată „funcţia ei esenţială”, care 
este imună la toate încercările de demascare şi secularizare. 99 

Cum se explică atunci interesul crescând care se observă astăzi pentru 
istorie? Acesta nu ia naştere din nevoia de a obţine maxime de acţiune sau 
din aceea de a restitui tradiţii, respectiv de a le conserva (acestea devin 
interesante abia atunci când valoarea lor este pusă la îndoială), ci ca răspuns 
la „viteza crescână a schimbărilor” prezentului, ca o compensare a lipsei 
de istoricitate a prezentului. 100 Reacţia la dinamica crescândă a condiţiilor 
noastre de viaţă şi la schimbările sociale tot mai rapide, la privarea de 
istorie şi la cultura unitară care rezultă de aici, la sciziunea existentă între 
„origine şi viitor”, se manifestă printr-o crescândă conştiinţă istorică şi în 
special printr-un nou val de deschidere de muzee (în care se expun din ce 
în ce mai des aparate tehnice vechi), prin sensibilitatea crescândă pentru 
conservarea monumentelor, prin grija pentru protejarea particularităţilor 
culturale şi regionale ş.a. Ele vor o edulcorare a omogenizării şi a presiunii 
civilizaţiei moderne. 10 ' 

Consecinţele complexităţii crescânde a condiţiilor de viaţă, avalanşa 
informaţională şi schimbările sociale tot mai rapide sunt consecinţe ale 
dispariţiei familiarităţii, ale dificultăţii crescânde „de a procesa într-o manieră 
pozitivă inovaţiile”, ale capacităţii de orientare în contextul pierderii în 
actualitate, ale unor experienţe de viaţă şi a lipsei unui viitor sigur. 102 Sub 

impresia limitelor progresului, „a experienţei limitelor aplicaţiilor” ştiinţei 
şi tehnicii şi a lipsei unor tradiţii valabile, categoria progresului devine 
ambivalenţă, iar păstrarea culturii („de la morala cotidiană până la religie”) 
capătă o nouă justificare. Ceea ce rămâne identic cu sine are drept presupoziţie 
raţionalitatea, greutatea de a demonstra existenţa acestei presupoziţii apare 
abia în cazul a ceea ce se află în schimbare. 103 Aceasta nu înseamnă că 
trebuie să renunţăm la progres, raţionalitate, ştiinţă şi tehnică. Ele rămân de 
neînlocuit şi necesită doar o apreciere diferenţiată în funcţie de efectele 
secundare, deoarece nu mai aduc cu certitudine îmbunătăţiri. Oboseala 
civilizaţiei, atitudinea de protest şi profeţia sfârşitului duc însă lesne la 
nostalgie sau la o certitudine utopică a mântuirii, care sunt în aceeaşi măsură 
o evadare din prezent, deoarece doresc o lume în care progresul a fost stopat. 104 

Faţă de temerile, precum şi faţă de speranţele exagerate în viitor, Liibbe 
pledează pentru menţinerea stărilor de lucruri existente atât în politică, cât şi 
în cultură (cum ar fi instituţiile democraţiei, liberalismul, drepturile şi 
libertăţile cetăţeneşti, economia de piaţă) şi avertizează asupra unei mişcări 
ideologice reacţionare, încercând astfel să apere „iluminismul politic şi 
cultural chiar faţă de el însuşi”, împotriva unei depăşiri a sferei de acţiuni 
proprii şi împotriva uitării unor succese deja obţinute. 103 Luminarea are succes 
doar atunci când nu se aşteaptă de la ea o îmbunătăţire a stării de fapt a 
lumii, când nu este utilizată în scopuri politice şi doar atunci când este expresie 
a voinţei umane de a cunoaşte. De asemenea, ştiinţa rămâne relevantă în 
timp doar dacă este o consecinţă a „curiozităţii teoretice” dezinteresate. 106 
Luminarea nu trebuie să conducă la deconstrucţia tuturor normelor şi 
tradiţiilor în favoarea unei presupuse capacităţi critice.” „Subiectul pe deplin 
emancipat, având o competenţă comunicativă universală”, atrage atenţia 
Liibbe lui Habermas, „nu mai dispune de nimic desprecare ar putea produce 
discursuri cu sens.” 107 

Filosofia şi „inteligenţa critică” nu ar trebui să mai elaboreze „proiecţii 
teleologice”. Ele nu deţin vreun monopol în acest sens şi nici vreo 
„competenţă specială”, deoarece fiecare are „acelaşi drept la judecata practică 
şi politică în ce priveşte propriul ideal de viaţă bună”. Astfel de proiecţii 
teleologice nu sunt necesare, deoarece simţul comun defineşte deja ţelurile 
asupra cărora există cu certitudine un consens general (de exemplu asistenţa 
medicală, bunăstarea, siguranţa socială şi pacea) şi deoarece ar fi dificil de 
realizat fără consecinţe secundare nefaste. 108 

De asemenea, filosofia nu ajută la descrierea sau la mai buna cunoaştere 
a realităţii efective - acest lucru este atins prin ştiinţele particulare -, ci are 

sarcina de a furniza instrumente cu ajutorul cărora oamenii să se descurce 
cât mai bine într-o lume din ce în ce mai complexă şi într-o epocă a 
schimbărilor din ce în ce mai rapide: „Filosofia este o artă intelectuală a 
reflecţiei având drept obiect soluţionarea crizelor de orientare... filosofii 
sunt specialişti în probleme de confuzie şi în managementul crizelor de 
orientare.”' 09 Filosofia poate desigur recurge la simţul comun, deoarece „nu 
o avem la dispoziţie o instanţă mai de încredere”. 110 Pentru normele oficial 
relevante se pot prezenta întotdeauna întemeieri solide, dar ele nu pot şi nu 
trebuie să fie corelate cu pretenţia de adevăr. Se poate vota în ceea ce le 
priveşte cu rezerva ca în contextul unor alte stări de fapt să se decidă din 
nou. Liberalismul este recunoaşterea caracterului failibilist al normelor. El 
mărgineşte autoritatea politică la un minim necesar şi identifică interesele 
puterii cu cele colective. întotdeauna rămâne o prăpastie între întemeierea 
argumentativă a normelor şi validitatea lor socială. Altminteri, „posesorul 
puterii” ar fi întotdeauna şi „posesorul dreptăţii”, lucru care ar putea duce la 
efacte totalitare şi la teroare. 1 " Teroarea înseamnă aducerea propriei con¬ 
vingeri referitor la morală şi virtute în politică şi solicitarea, dincolo de 
respectarea normelor, a aprobării morale a acestora. Ea nu acţionează din 
raţiuni pragmatice, ci pornind de la nişte convingeri fundamentale şi de la o 
ideologie morală, urmărindu-şi obiectivele fără scrupule şi legitimându-şi 
acţiunile prin aceea că urmăreşte întotdeauna binele." 2 Sarcina politicii nu 
poate fi aceea de a oferi ţeluri de urmărit în vederea realizării fericirii şi a 
autodeterminării. Altfel ea îşi pierde capacitatea de a face posibilă şi de a 
garanta libertatea." 3 


Odo Marquard 

Odo Marquard, născut la 26.2.1928 în Stolp (Pomerania), a studiat la Mini¬ 
ster şi Freiburg, a obţinut doctoratul în 1954 şi titlul de lector în 1963 la 
Miinster; a predat între 1965 şi 1993 la Universitatea din Gieflen. 

Problema pe care o pune în dizertaţia sa este dacă metafizica criticată 
(pentru a fi apoi restituită) de către Kant şi de către gândirea postkantiană 
este „dovada unei plenitudini”, a unei „realizări” sau doar un „surogat”, un 
succedaneu pentru ceva ce nu a fost atins. Atunci când metafizica ia locul 
filosofiei istoriei, ea devine un surogat: acolo unde speranţa într-o lume 
viitoare mai bună dezamăgeşte, individul se refugiază în metafizică. O dată 
cu Kant, raţiunea cândva divină ( theoria ) a devenit raţiunea ştiinţelor exacte, 

stând deopotrivă la îndemâna unei metafizici noi, purificate. în măsura în 
care domeniul de aplicabilitate al raţiunii a fost restrîns, ea poate cu greu să 
ţină prezent întregul domeniu de altădată al metafizicii. Metafizica devine 
surogat acolo unde ea vrea să gândească totalitatea ca pură raţiune 
instrumentală. Lipsa acestei raţiuni fără putere este compensată la Kant prin 
artă. Estetica este „provizoratul” în care omul îşi satisface „nevoia de libertate 
şi perfecţiune”. însă, acolo unde raţiunea şi metafizica nu întâlnesc o realitate 
efectivă împlinită, „raţiunea care se caută pe sine trebuie, în mod inevitabil, 
să trăiască din surogate.” 114 

Câteva dintre temele gândirii târzii ale lui Marquard sunt aici atinse, 
în special problema realizărilor filosofiei istoriei şi cea a teodiceei. în cadrul 
celor două discipline, omul preia responsabilitatea, odinioară divină, a 
lumii. Teodiceea, „problema modernă a serviciului divin” 115 , este pentru 
Marquard o „problemă serioasă” 116 . înainte de toate, devine limpede aici 
modul de a gândi al lui Marquard: pomind de la istoria filosofiei, el 
examinează întrebările şi problemele pe care noile concepte şi noile 
discipline (cum ar fi estetica sau antropologia) vor să le soluţioneze, 117 ce 
anume vor acestea să înlocuiască şi dacă acest fapt este pozitiv sau nega¬ 
tiv. Astfel de teme se află deci într-o corelaţie funcţională. Categoria 
compensaţiei, cu care Marquard operează mai des decât Ritter, arată ceea 
ce noile teorii au făcut posibil sau necesar. 

Acest procedeu „genealogic”, revelarea condiţiilor de apariţie ale 
teoremelor, ale substituirii, schimbării şi reapariţiei lor, este aplicat de 
Marquard în lucrarea sa de docenţă la întrebarea privind temeiul pentru 
noul avânt al psihologismului şi al antropologiei în filosofia secolului 20. 118 
Acestea reflectează privitor la natura constantă a omului, în măsura în care 
încrederea în raţionalitatea istoriei este zdruncinată. în acelaşi mod, 
istoricismul defineşte omul ca existenţă istorică, în măsura în care acesta nu 
mai e în stare să proiecteze un scop final al istoriei. Marquard elaborează o 
genealogie a filosofiei de Ia Kant încoace: filosofia transcedentală a înlocuit 
metafizica veche. O dată cu ea, Eul preia, în locul lui Dumnezeu, răspunderea 
pentru lume (teodiceea). Ea este, prin aceasta, o „metamorfoză a teoriei 
metafizice privind fiinţa”, în măsura în care se transformă într-o filosofie 
practică. Ea conţine încă prea multă metafizică pentru a se putea transforma 
într-o filosofie a istoriei; ea trebuie să rămână „departe de istorie”, deoarece 
ea îşi reprezintă realizarea viitoare a istoriei făcând abstracţie de trecut 
Filosofia istoriei nu se poate împlini, deoarece ea îşi plasează ţelul într-o 
infinită depărtare, deoarece îşi întoarce faţa de la politică şi ajunge în final la 

pesimism istoric. Ea caută să-şi compenseze lipsurile prin estetică, filosofia 
naturii şi în cele din urmă prin psihanaliză, care dezvrăjeşte natura romantică, 
aducând-o la nivelul de simplă natură instinctuală. Astfel se explică atracţia 
exercitată în prezent de Freud, deoarece „incapacitatea de aînţelege raţiunea 
în istorie” trebuie compensată printr-o „întoarcere la natură”. Psihanalizei, 
asemeni filosof iei transcendentale, îi lipseşte însă „o raportare mulţumitoare 
la viitor”. Ea este capabilă să prelucreze genealogic trecutul, dar este 
neajutorată în faţa viitorului. 119 Marquard ştie că acest lucru este valabil şi 
pentru opera sa, care procedează, de asemenea, genealogic, fără a propune 
un proiect pentru viitor. Ea trebuie să rămână indecisă, atâta vreme cât nu 
poate fi prevăzută o reală conciliere şi o dizolvare a contradicţiilor. Poziţia 
lui Marquard se recunoaşte drept „inevitabil contestabilă.” 120 

Marquard a dezvoltat această tematică într-o serie de articole 121 , a căror 
principală idee, abandonarea ideii de istorie raţională acolo unde filosofia 
istoriei a eşuat, are drept cauză recursul la estetică şi medicină 122 , întoarcerea 
la natură sub forma antropologiei 123 sau evadarea în tipologia concepţiilor 
despre lume. 124 Marquard critică aceste surogate şi aplică filosofia hegeliană 
a istoriei, care nu este una a imperativelor perene, ci şi una a „simţului 
pentru ceea ce este deja împlinit” şi una a „sensibilităţii faţă de demersul 
regresiv”. 123 

Această sarcină devine însă pentru Marquard cu atât mai presantă, cu 
cât în societate creşte tendinţa de a depăşi prezentul prin periclitarea 
avantajelor deja obţinute, de a-şi pune speranţe într-un viitor utopic sau de 
a-şi proiecta atmosfera apocaliptică a sfârşitului 126 , cu cât, de asemenea, în 
teoria discursului a lui Habermas şi Apel, faptele sunt privite ca ceva care 
trebuie verificat critic, ca ceva care are nevoie de legitimare. 127 Astfel, 
Marquard îşi ia „rămas-bun de la filosofia istoriei”, deoarece epoca modernă 
nu poate fi justificată de „mitul epocii modeme”, ci „eşuează”, deoarece 
oamenii sunt depăşiţi de răspunderea preluată asupra istoriei, deoarece 
aşteptata împlinire a istoriei lipseşte sau este plasată într-o depărtare 
intangibilă. Presupuşii iniţiatori ai istoriei trebuie să-i însărcineze pe alţii cu 
răspunderea, ei au nevoie de un „alibi”: natura sau Dumnezeu, iar, în măsura 
în care acesta din urmă nu este disponibil, duşmanul de clasă sau „condiţiile 
deja existente”. Istoria filosof iei nu aduce deci nici „o emancipare reală”, ea 
dezamăgeşte inevitabil. Cu aceasta are loc însă „reîntoarcerea unui Dumnezeu 
suprimat”: pretinsa autonomie se transformă într-o nouă heteronomie. 12 ® 
Marquard elaborează în principiu aceeaşi succesiune de „trei stadii” ca şi 
până acum 129 : în t«odic*e, Dumnezeu este degrevatde relele lumii;în filosofia 

istoriei, „singura teologie în care nu a reuşit până acum secularizarea” 130 , 
omul se înţelege ca făptuitorul istoriei; însă, deoarece eşuează, oamenii caută 
surogate, exersează arta „de a nu fi fost.” 131 Aceste surogate sunt mereu 
prezente, deoarece oamenii sunt întotdeauna „constrânşi sau se află în situaţia 
de a acţiona într-un alt mod”, dovedindu-şi prin aceasta "caracterul uman”. 132 

Pentru a evita alternarea dăunătoare a speranţelor într-un viitor utopic 
cuevadareaîn trecut, Marquard pledează acum pentru „moderaţie în filosofia 
istoriei”, prin intermediul unei dezvoltări a „simţului istoric” 133 , prin 
întoarcerea privirii spre nenumăratele „istorii” particulare, în locul unei uni¬ 
versale „istorii a progresului şi a împlinirii”. 134 Deşiîşi descrie şi noua poziţie 
ca perfect „criticabilă” 135 , el se pronunţă împotriva pretenţiei filosofiei de 
principialitate şi absolută veridicitate, împotriva cerinţei exagerate, raportată 
la efemeritatea vieţii, de întemeiere a tuturor relaţiilor de viaţă, şi, totodată, 
pentru „dreptul lucrurilor celor mai familiare faţă de cele ultime”, pentru 
„uzanţe” şi „normalitate”. Şi aceasta deoarece şi pentru el este valabilă 
maxima potrivit căreia „celui ce schimbă îi revine dificila sarcină de a 
demonstra”. Asta înseamnă că în locul unui mit atotcuprinzător ar trebui 
întreţinute o multitudine de mituri, care se neutralizează reciproc în măsura 
în care îşi împart ariile de dominaţie, că în locul „monoteismului” ar trebui 
profesat „politeismul”, că astfel înnoirile sunt limitate şi continuităţile păstrate, 
că ar trebui practicată, ca în hermeneutică, „raportarea la moştenirea istorică”. 
Toate acestea trebuie realizate într-o hermeneutică ce lasă deschisă 
posibilitatea unor interpretări variate, deoarece a stărui într-o unică modalitate 
de a înţelege un text, cum s-a întâmplat în trecut în cazul războaielor civile 
confesionale, duce la consecinţe dezastruoase pentru ambele părţi. 136 Aceasta 
nu exclude critica şi schimbarea, ci abia ea le face posibile, căci "trebuie să 
fie mai multe uzanţe păstrate decât cele care sunt schimbate, altfel viaţa 
noastră eşuează”. 137 Tocmai de aceea Marquard pledează în favoarea ilumi¬ 
nismului, apărând modernitatea în faţa criticilor postmodemi. 138 

Această pledoarie nu este valabilă doar pentru filosofie, ci şi pentru 
domeniile de viaţă pre- şi extraştiinţifice: acolo unde omul observă că este 
finit, iar capacităţile sale de a acţiona sunt limitate, este recomandabilă o 
„orientare provizorie în viaţă”, acceptarea „destinului”, a „accidentalului” 
şi a „ceea-ce-nu-este-disponibil”, deci a tuturorcelorcare se sustrag capacităţii 
umane de realizare. 139 Aceasta nu înseamnă însă o acceptare pasivă în orice 
situaţie, ci, dimpotrivă, individul trebuie să-şi îndrepte privirea asupra 
problemelor controlabile, deci soluţionabile, asupra problemelor cotidiene, 
asupra „micilor răspunsuri cu sens”, în loc să-şi proiecteze o atotcuprinzătoare 

şi „nemijlocită intenţie cu sens,” asupra „posibilităţilor secunde” în locul 
unei aşteptări a perfecţiunii. 140 Numai printr-o abţinere de la problematizări 
absolute se poate păstra „varietatea realităţii efective a vieţii umane” şi, prin 
aceasta, individualitatea şi spaţiul liber de joc; numai într-o anumită „inerţie 
în faţa schimbării” şi în recunoaşterea limitelor schimbării este prezervată 
umanitatea. în acelaşi timp, nevoia de continuitate şi familiaritate a omului 
nu are nevoie de o compensare printr-o realitate oarbă sau printr-o înstrăinare 
de lume. 141 în ştiinţele socio-umane rămân prezente „coloritul” lumii vii, 
diversitatea culturală şi lumea moştenită prin istorie. 142 

Astfel, poţi fi de acord cu o lume care nu tinde spre perfecţiune, deoarece 
greşelile ei sunt compensate prin alte calităţi: „Lumea... ca lume modernă, 
ca societate civilă, nu este o lume a crizei, ci dimpotrivă, în măsura în care 
este o lume imperfectă, este o lume în care, totuşi, lipsurile sunt compensate 
într-un mod mulţumitor.” 143 

Marquard se autointitulează un „sceptic” care nu doreşte să se dedice 
în totalitate nici filosofiei istoriei, nici antropologiei, ci doreşte să expe¬ 
rimenteze mai multe filosofii şi istorii diferite, un sceptic care „ezită” şi care 
nu doreşte să recomande nici ezitarea, 144 care se fereşte de răspunsurile de¬ 
finitive, care se situează „într-o virtuoasă poziţie mediană, aflată între cele 
două vicii: ştiinţa absolută şi neştiinţa absolută", preferând jumătăţile de 
măsură. 145 Din avantajele scepticului face parte şi faptul că nu poate fi 
identificat cu un tip sau altul, păstrându-şi astfel singularitatea şi 
„inefabilul”. 144 E posibil ca multe dintre aluziile şi formulările, adesea pline 
de spirit, ale lui Marquard să fie doar un mod de a ascunde o seriozitate 
profundă, care însă s-ar pierde dacă am încerca să o surprindem într-o 
maximă. Prin trezirea bunei dispoziţii şi a râsului, „seriozitatea este mini¬ 
malizată pe moment”, iar autorului îi este permis să „trăiască în ascuns.” 147 
Aici îşi are limitele şi orice descriere a gândirii lui Marquard. 


Scrierile lui Ritter 

Docta Ignorantia. Die Theorie des Nichtwissens bei Nicholaus Cusanus. Leipzig 
1927. 

Mundus Intelligibilis. Eine Untersuchung zur Aufnahme undUmwandlungderneu- 
platonischen Ontologie bei Augustinus. Franfurt/M. 1937. 

Metaphysik und Politik. Studien zu Aristoteles und Hegel. Frankfurt/M. 1969. 
Subjektivitat. Sechs Aufsatze. Frankfurt/M. 1974. 

Historisches Worterbuch der Philosophie (Hg.), Bând 1 ş.u. Base/Stuttgart 1971 et 
sqq. 




Joachim Ritter ţi elevii săi 


235 


Scrierile lui Spaemann 

Der Ursprung der Soziologie aus dem Geist der Restauration. Studien iiber L. G. A. 
de Bonald. Miinchen 1959. 

Reflexion und Spontaneităt. Studien iiber Fenelon. Stuttgart 1963, 1990. 

Zur Kritik der politischen Utopie. Zehn Kapitel politischer Philosophie. Stuttgart 
1977. 

Einspriiche. Christliche Reden. Einsiedeln. 1977. 

Rousseau - Bilrger ohne Vaterland. Miinchen 1980. 

Die Frage Wozu? Geschichte und Wiederentdeckung des teologischen Denkens 
(zus. mit R. Low). Miinchen 1981. 

Moralische Grunbegriffe. Miinchen 1982. 

Philosophische Essays. Stuttgart 1983. 

Das Vemiinftige und das Natiirliche. Essays zur Anthropologie. Miinchen 1987. 

Gliick und Wohlwollen. Versuch iiber Ethik. Stuttgart 1989. 

Bibliografie 

Low, R. (Hg.): Oikeiosis. Festschrift fiiir Robeit Spaemann. Weinheim 1987, 321- 
339. 

Scrierile lui Liibbe 

Politische Philosophie in Deutschland. Basel/Stuttgart 1963, 1974. 

Theorie und Entscheidung. Studien zum Primat derpraktischen Vemunft. Freiburg 
1971. 

BewuBtsein in Geschichten. Freiburg 1972. 

Fortschrittals Orientierungsproblem. Aufklărung inderGegenwart. Freiburg 1975. 

Geschichtsbegriff und Geschichtsinteresse. Analytik und Pragmatik der Historie. 
Basel/Stuttgart 1977. 

Praxis der Philosophie. Praktische Philosophie. Geschichtstheorie. Stuttgart 1978. 

Philosophie nach der Aufklărung. VonderNotwendigkeit pragmatischen Vemunft. 
Dusseldorf/Wien 1980. 

Zwischen Trend und Tradition. Ziirich 1981. 

Zeit-Veihăltnisse. Zur Kulturphilosophie des Fortschritts. Graz/Wien/Koln 1983. 

Religion nach der Aufklărung. Graz/Wien/Koln 1986, 1990. 

Fortschrittsreaktionen. Liber konservative und destruktive Modemităt. Graz/Wien/ 
Koln 1987. 

Die Aufdringlichkeit der Geschichte. Graz/Wien/Koln 1989. 

Der Ijebenssinn der Industriegesellschaft. Uberdie moralische Verfassung der wis- 
senschaftlich-technischen Zivilisation. Berlin 1990. 

Scrierile lui Marquard 

Skeptische Methode im Blick auf Kant. Freiburg/Miinchen 1958, 1982. 

Schwierigkeiten mit der Geschichtsphilosophie. Frankfurt/M. 1973, 1987. 



236 


Filosofici germană 


Abschied vom Prinzipiellen. Stuttgart 1986. 

Transzendentalerldealismus. Romandsche Naturphilosophie. Psychoanalyse. Koln 
1987. 

Aesthetica und Anaesthetica. Paderbom 1989. 

Note: 

1 Cele mai importante teste sunt strânse în cele două volume: Metaphysik und 
Politik. Frankfurt/M. 1969 şi Subjektivitat. Frankfurt/M. 1974. 

2 K. Griinder: Erfahrung der Geschichte. In: Gedenkschrift Joachim Ritter. Miin- 
ster 1978, 21 ş. u. 

3 Metaphysik und Politik, 64, 77,171,266. De aceea, gândirea lui Ritter poate 
fi definită - cu o anumită îndreptăţire - drept filosofie hermeneutică, dacă se 
sesizează şi se ţine seama de deosebirea acesteia faţă de hermeneutica lui 

19 Metaphysik und Politik, 85, 105, 118 ş.u., 132, 176 ş.u.; cf. mai departte 87, 

36 Dichtung und Gedanke, în: Subjektivităt, 93-104, 97, 101. 

37 Ober das Lachen. în: Subjektivităt, 62-92, citat 76, 90. 

38 Experiment und Wahrheit im Kunstwerk, loc. cit. 95-99. 

39 Vorwort zu Historische Worterbuch der Philosophie. Voi. 1, VI. 

40 R. Spaemann: Philosophie zwischen Metaphysik und Geschichte. în: Neue Zeit- 
schrift fur systemalische Theologie und Religionsphilosophie 1 (1959), 313. O. 
Marquard constată însă o „convergenţă între şcoli ca efect întârziat” (Abschied 
vom Prinzipiellen. Stuttgart 1981,8). Totuşi, nu pot fi trecutecu vederea diferenţe 
importante între elevii lui Ritter. Ele se vădesc, printre altele, atunci când e vorba 
de determinarea funcţiunii filosofiei şi, în special, a metafizicii. H. Liibbe vede ca 
sarcină a filosofiei „controlul asupra crizelor de paradigmă ale ştiinţei” (Wozu 
Philosophie? Aspekte einer ărgerlichen Frage. în: Wozu Philosophie. Stellung- 
nahmen eines Arbeitskreises. Ed. de H. Liibbe. Berlin/New York 1978, 143). O. 
Marquard nu combate această teză (filosofii „realizează descrieri remarcabile cu 
privire la evoluţia lumii”), însă cunoaşte faptul că filosofia nu poate răspunde la 
întrebările metafizice ultime, deşi nu poate sărenunţe la ele: „Metafizica este., un 
laborator izolat care se ocupă cu probleme fundamentale, care nu pot fi rezolvate, 
mai ales în starea actuală de lucruri.” (Skeptische Betrachtungen zur Lage der 
Philosophie. în: ibid., 85,89). R. Spaemann nu vrea să ştie că aceste „întrebări 
finale” sunt păstrate şi că se interoghează cu privire la ele, ci defineşte filosofia ca 
„discurs continuu" despre aceste întrebări, discurs întotdeauna controversat, în 
măsura în care filosofia este gândire a „unor indivizi singulari” (Die kontroverse 
Natur der Philosophie. în: Philosophische Essays. Stuttgart 1983, 106, 117; cf.: 
Der Streit der Philosophen. în: Wozu Philosophie?..., 91-106). 

41 Cf. conceperea şi dezvoltarea acesteia în Historische Worterbuch der Philoso¬ 
phie împreună cu diferite articole ale editomlui; alte cercetări de istoria ideilor 
H. Liibbe: Săkularisierung. Freiburg/Miinchen 1965; Zur Geschichte der Ideo- 
logie-Begriffs. în: Theorie und Entscheidung. Freiburg 1971, 159-181; O. 
Maiquards: Zur Geschichte des philosophischen Begriffs „Anthropologie” seit 
dem Endedes 18. Jahrhunderts. în: Schwierigkeiten mit der Geschichtsphiloso- 

phie. Frankfurt/M. 1973, 122-145; R. Spaemann: Genetisches zurNaturbegriff 
des 18. Jahrhunderts. în: Archiv fiir Begriffsgeschichte 11 (1967), 59-74; „Fa- 
natisch” und „Fanatismus”, ibid., 15 (1971), 256-274; K. Griinder: Zum Poten¬ 
ţial eines verlorenen Begriffs im Blick auf Mitscherlichs „Die Unfahigkeit zu 
trauem”. în: Philosophische Tradition im Dialog mit der Gegenwart. Festschrift 
fiirH. A. Salmony. Basel etc. 1985, 87-95. 

42 în special în cuprinzătoarea operă a lui Wilhelm Goerdt: Rusische Philosophie. 
Zugănge und Durchblicke. 2Bde. Freiburg/Milnchen 1984-1989; cf. 
Vergottlichung und Gesellschaft. Studien zur Philosophie von Ivan V. Kireevskij. 
Wiesbaden 1968; Fragen der Philosophie Ein Materialbeitiag zur Forechung 
der Sowjetphilosophie. Koln/Opladen 1960. 

43 Cf. Willi Oelmiiller: Friedrich Theodor Vischer und das Problem des 
nachhegelschen Âsthetik. Stuttgart 1959; Hegels Sate vom Ende der Kunst. în: 
Philosophisches Jahrbuch 73 (1965/66), 75-94; (Ed.): Kolloquium Kunst und 
Philosophie. 3 Bde. Paderbom 1981/83. 

44 K. Griinder: J. G. Hammans „Biblische Betrachtungen” als Ansatz einer Ge- 
schichtsphilosophie. Freiburg/Munchen 1958; K. Griinder/ R. Spaemann: „Ge- 
schichtsphilosophie. în: Lexikon fiir Theologie und Kirche (ed. a doua), Frei- 
burg 1960, 783-791. 

45 W. Oelmiiller: Philosophische Antwortversuche angesichts des Leidens. în: 
Theodizee - Gon vorGericht? Ed. W. Oelmiiller. Miinchen 1990, 67-86. 

46 O. Marquard: Schwierigkeiten beim Ja-sagen. în. Theodizee..., loc. cit., 89,102. 

47 W. Oelmiiller: Die unbeffiedigte AufkJărung. Frankfurt/M. 1969, VH; cf. Was 
ist heute Aufklărung? Dusseldorf 1972. 

48 H.Liibbe;0. Marquard: Diskussionbemerkung. în: R. Low(ed.):Modemeoder 
Postmodeme? Weinheim 1986, 54; cf. R. Spaemann, ibid, 19-43 

49 Ludger Oeing-Hanhoff, născut la 22.12.1923 la Mari, a studiat la Miinster, Tii- 
bingen, Fribourg ţi Ldwen, şi-a obţinut titlul de doctor în 1951 (Miinster) cu 
disertaţia „Ens et unum convertuntur 5 ’. Stellung und Gestalt des Grundsatzes in 
der Philosophie des hl. Thomas von Aquin (Miinster 1953), a obţinut titlul de 
lector universitar în 1961 cu lucrarea nepublicată Descartes und der Fortschritt 
der Metaphysik. Predă începând cu 1966 în GieBen, apoi începând cu 1974 în 
Tiibingen, unde moare pe 6.5.1986. Apreciat de Th. Kobusch în: Philosophi¬ 
sches Jahrbuch 94 (1987), 1-10. 

50 Der Beitrag des Christentums zu einer menschlicheren Welt. Zur Aktualităt der 
Geschichtsphilosophie Hegels. în: Metaphysik und Freiheit. Miinchen 1988, 
231-261, citat 238; cf. Konkrete Freiheit. Grunzuge der Philosophie Hegels in 
ihrer gegenwărtigen Bedeutung. în: ibid., 302,322. 

51 Das ReichderFreiheit als absoluter Endzweck derWelt. în: ibid., 339-356,352. 

52 Thesen zumTheodizeeproblem. în: ibid., 81-90; cf. de asemenea: W; Oelmiiller: 
Statt Theodizee. în: Teodiceea oggi? Archivio di Filosofia 56 (1988), nr. 1-3, 
635-645. 

53 Trinitarische Ontologie und Metaphysik der Person. în: ibid., 133-165, citatl 35; 
cf.ibid., 91-120, 121-132. 

54 Karlfried Gunter, născut 23.4.1928 în Marlissa/Niederechesien, studiază la Miln- 
ster şi Freiburg, îşi obţine doctoratul la Munster în 1954 cu o lucrare despre 
Hamann (v. nota 44), obţine titlul de lector cu o lucrare despre Yorck von Warten- 
burg (v. nota 60), profesor în 1970 la Bochum, în 1979 la Freien Universităt 
Berlin. Bibliografie în: Disiecta Membra. Studien. K. Griinder zum 60. Ge- 
burtstag. Basel/Stuttgart 1989. 

55 Figur und Geschichte (nota 44); Nachspiel zu Hegels-Hamann-Rezension. în: 
Hegel-Studien 1 (1961), 89-101; Geschichte der Hamann-Deutungen. în: J.G. 
Hamann: Haupschriften erklărt. Voi. 1, Giitersloh 1956, 9-140; „Hamann” în: 
Neue deutsche Biographie, Vol.7, Berlin 1966, 573-577; Hamann in Munster. 
în: R. Wild (ed.): J.G. Hamann. Darmstadt 1978, 264-298; Sprache und Ge¬ 
schichte. Zu J.G. Hamanns „Metakritik uber den Purismus der Vemunft.” în: 
Griinder. Reflexion der Kontinuităten. Gdttingen 1982,48-54. 

56 Cf. M. Graetz/K. Griinder (ed.): Hebrăische Beitrăge zur Wissenschaft des Ju- 
dentums, voi. 1, Heidelberg, 1985. 

57 Einleitung zum Neudruck von J. Bemays: Grunziige der verlorenen Abhand- 
lungen des Aristoteles iiber Wirkung der Tragodie. Hildesheim 1970, V-XI; 
Jacob Bemays und die Streit um die Katharsis. în: Epirrhosis. Festgabe fUr Karl 
Schrrridt. Berlin 1968, voi. 2,495-528; Zur Philosophie... (v. nota 58), 92; Mar¬ 
tin Heideggers Wissenschaftskritik in ihren geschichtlichen Zusammenhăngen. 
în: Archiv fiir Philosophie 11 (1962), 312-335, de asemenea în: Reflexion der 
Kontinuităten, 29-47; Sprache und Geschichte. în: ibid., 48-54. 

58 Diskussionseinleitung zu: Philologie und Hermeneutik im 19. Jahrhundert. Ed. 
H. Flashar, K. Griinder şi A. Horstmann. Gottingen 1979, 326. 

59 Aufklărung und Surogate. în: Oikeiosis. Festschrift fiir Robert Spaemann. Ed. 
de R. Ldw Weinheim 1987, 55-68, cit. 68. 

Zur Philosophie des Grafen Paul Yorck von Wartenburg. Gottingen 1970,92. 
Bericht iiber die Fortfuhrung des „Archivs des Begriffsgeschichte”. în: Jahr- 
buch der Akademie der Wissenschaften und der Literatur. Mainz 1967, 76; cf. 
Reflexion der Kontinuităten, 87, 117. 

Noua însemnătate a lui Dilthey nu a ajutat la deschiderea testamentului său. 
Astfel, Griinder a îngrijit ediţia Dilthey începând cu voi. 15 (Gdttingen 1970). 
Reflexion der Kontinuităten, 78, 83, 98, 132; cf. Verstăndiges Leben in der 
Geschichte. în: Spiegel und Gleichnis. Festschrift fiir Jacob Taubes. Ed. de 
N.W. Bolz şi W. HUbener. Wurzburg, 1983, 239-251; Erfahrung und Theorie 
in den geschichtlichen Wissenschaften. în: Begriffswandel und Erkenntnis- 
fortschritt in den Erfahrungswissenschaften. Kolloquium an der TU Berlin WS 
84/85. Ed. de F. Rapp şi H.-W. Schutt. Berlin, 1-17. 

Philosophische Essays. Stuttgart 1983, 8, 10. 

Interview mit C. Leggewie. în: Der Geist steht rechts. Berlin 1987, 159. 



Joachim Ritter ţi elevii săi 


241 


66 Philosophische Essays, 13. 

67 Ibid., 11; Rousseau - Bilrger ohne Vaterland. Miinchen 1980. 

68 Gliick und Wohlwollen. Versuch liber Ethik. Stuttgart 1989, 11, 150. 

69 Der Ursprung der Soziologie aus dem Geist der Restauration. Studien iiber L.G.A. 
de Bonald. Miinchen 1959, 200,204,208. 

70 Reflexion und Spontaneitat. Studien iiber Fânelon Stuttgart 1963, 52-64; cf. 
Philosophische Essays, 11. 

71 Das Vemiinftige und das Natiirliche. Essays zur Anthropologie. Miinchen 1987, 
13-39, 43-73, citat 32, 65, 68, 34. 

72 Philosophische Essays, 41-59, citat 41-59, 52. 

73 Die Frage Wozu? Geschichte und Wiederentdeckung des theologischen Den- 
kens. Miinchen 1981, 288. 

74 Philosophische Essays, 78; Zur Kritik der politischen Utopie. Zehn Kapitel po- 
litischer Philosophie. Stuttgart 1977, 198. 

75 Technische Eingriffe in der Natur als Problem der politischen Ethik. în: D. 
Bimbacher (ed.): Okologie und Ethik. Stuttgart, 1980, 180-206, cit. 190, 198; 
de aceea respinge Spaemann utilizarea energiei atomice. Chiar şi în ce priveşte 
înarmarea atomică protestase mai înainte. 

76 Das Vemiinftige und das Natiirliche, 77-106, cit. 87, 91, 97. Nimeni nu este 
autorizat să decidă din ce moment i se poate atribui omului demnitatea de 
persoană (ibid., 37). De aceea se pronunţă Spaemann împotriva legiferării 
avortului şi a manipulării genetice pe oameni; cf. Philosophische Essays, 76; 
Kein Recht auf Leben? Koln 1974; Die Unantastbarkeit des menschichen Le- 
ben. Freiburg 1987; Gliick und Wohlwollen, 220. 

77 Zur Kritik der politischen Utopie, 57, 93,104,127,124; cu privire la la criteriile 
unei rezistenţe şi ale condiţiilor unei lupte morale cf. ibid., 95-103. 

78 Ibid., 182; Spaemann a criticat funcţionalizarea religiei. Prin definiţie, Dumnezeu 
nu poate fi gândit pornind de la funcţia sa şi nici nu poate servi penfru rezolvarea 
vreunei nevoi; cf. Einspriiche. ChristlicheReden.Einsiedeln 1977,18,57; Funk- 
tionale Religionsbegriindungen und Religion. în: Die religiose Dimension der 
Gesellschaft. Ed. P. Koslowski. Tiibingen 1985, 9-25. 

79 Zur Kritik der politischen Utopie..., VIII, 12,18,37; cu privire la primejdia ideologiei 
emancipării şi a năzuinţei spre egalitatea deplină cf.: ibid., 142-157, 158-166. 

80 Das Vemiinftliche und das Natiirliche, 109-135, 125, 132, 130, 134. 

81 Uberdie Unmoglichkeit einer universaltheologischen Ethik. în: Philosophisches 
Jahrbuch 88 (1981), 70-89. Utilitarismul subevaluează cu precădere conştiinţa 
şi supraevaluează capacitatea individului de a anticipa consecinţele pe termen 
lung ale acţiunilor sale. 

82 Moralische Gmndbegriffe. Miinchen 1982, 20, 39, 72, 75, 87, 90, 93, 107. 

83 Gliick und Wohlwollen, 32,60, 85, 100, 60, 62, 84, 92,94; cf. Philosophische 
Essays, 80-103. 

84 Gliick und Wohlwollen, 116, 122, 124, 129, 133, 136, 222, 235; cf. 145, 163; 
cf. de asemenea; dialogul Intre R. Spaemann şi F. Rotzer, în: Denken, das an der 
Zeit ist. Ed. de F. Rotzer Frankfurt/M. 1987, 278-284. 

85 în: BewuBtsein in Geschichten. Freiburg 1972. 

86 Astfel a avertizat Liibbe cu privire la dezvoltările greşite în învăţământ şi politică; 
cf. Hochschulform und Gegenaufklărung. Freiburg 1973; Unsere stille Kultur- 
revolution. Ziirich 1976;EndstationTerror. RUckblick auf lange Mărsche. Stutt- 
gart 1978. 

87 Typologie der politischen Theorie. în: Das Problem der Ordnung. Sechster deut- 
scher KongreB fur Philosophie. 1960. Ed. H. Kuhn/F. Wiedmann. Meisenheim 
am Glan 1962, 77-94, 80, 89. 

88 Politische Philosophie in Deutschland. Basel/Stuttgart 1963, 1964, 14. 

89 Săkularisierung. Geschichte eines ideenpolitischenBegriffs. Freiburg/Miinchen 
1965, 1975, 22. 

90 Cf. de asemenea Wissenschaft und Weltanschauung. Ideenpolitischen Fronten 
im Streit um Emile Du Bois-Reymond. în: Philosophisches Jahrbuch 87 (1980), 
225-241. 

91 Der Streit um Worte. Sprache und Politik. Bochum 1967, de asemenea în: Be¬ 
wuBtsein in Geschichten, loc. cit., 132-167. 

92 Fortschritt als Orientierungsproblem. Freiburg 1975, 134-153: Sein und Hei- 
Ben. 

93 Theorie und Entscheidung. Studien zum Primat der praktischen Vemunft. Frei¬ 
burg 1971; cu privire la Max Weber cf.: Die Freiheit der Theorie. Max Weber 
iiber Wissenschaft als Beruf. în: Archiv fur Rechts- und Sozialphilosophie 58 
(1962), 343-356. Faţă de critica „raţiunii instrumentale” (Max Horkheimer) şi 
de tehnocraţie Liibbe a obiectat susţinând că o raţiune tehnologică care rezolvă 
probleme concrete, curente nu trebuie să conducă eo ipso la renunţarea la ţelurile 
sociale (Fortschritt..., loc. cit. , 75). 

94 Theorie und Entscheidung, 92, 119. 

95 Fortschritt..., loc. cit., 154-168: WasheiBt„Das kann man nur historisch erklă- 
ren?”, 156; Geschichtsbegriff und Geschichtsinteresse. Basel/Stuttgart 1977, 
35-47, 54-68; cu privire la legile care guvernează istoria cf.ibid., 127. 

96 Fortschritt..., 130. 

97 Geschichtsbegriff..., 73, 75, 80, 86, 89. 

98 Geschichtsbegriff..., 128, 152, 203, 204, 236, 239, 275; Unsere stille Kulturre- 
volution, loc. cit. 20, 23; cf. Philosophie nach der Aufklărung, 115-141: Wieso 
es keine Theorie der Geschichte gibt. 

99 Fortschritt..., 169-181: Vollendung der Săkularisierung - Ende der Religion? 
Geschichtsbegriff..., 290; Philosophie nach der Aufklărung. Dusseldorf/Wien 
1980, 59-85; Religion nach der Aufklărung. Graz/Wien/Koln 1986, 144; 
Handlungssinn und Lebenssinn. în: Phănomenologische Forschungen, voi. 10, 
Freiburg/Miinchen, 32. 

lOOGeschichtsbegriff..., 306, 331-334; cf. Philosophie nach der Aufklărung, loc. 
cit. 115-141. 

101 Zeit-Verhăltnisse. ZurKultuiphilosophiedes Fortschritts. Graz/Wien/Koln 1983, 
9; Philosophie nach der Aufklarung, 143-158; Der Fortschritt und das Muse- 
um.London 1982; Die Aufdringlichkeit der Geschichte. Graz/Wien/Koln 1989. 

102 Fortschritt..., 32-74; Zeit-Verhăltnisse..., 33,49,70; erMensch als Orientierungs- 
waise? Beitrăge von H. Liibbe. Freiburg/Munchen 1982, 16,145-168. 

103 Fortschritt..., 24, 68; Zeit-Verhăltnisse..., 142; Zwischen Trend und Tradition. 
Zilrrich 1981, 15, 60-67, 83; cf. Wer will iiberhaupt diesen Fortschritt? Ein 
Gesprăch mit H. Liibbe, în: Information Philosophie 1991, Caietul 2, 18: 
„Costurile progresului par să crească în anumite domenii mai repede decât 
avantajele.” 

104Zwischen Trend und Tradition, 12, 48; Fortschritt..., 56; Zeit-Verhăltnisse..., 
42, 105, 121. 

105 Fortschritt Reaktionen. liber konservative und destruktive Modemităt. Graz/ 
Wien/Koln 1987, 9, 23-26; constituţia liberală este neutră în ce priveşte religia, 
dar „religia civilă”, răspunderea statului în faţa lui Dumnezeu, este un „garant al 
liberalismului”, deoarece statul se recunoaşte în aceasta ca „ne-autarhic”: Staat 
und Zivilreligion. Wolfenbuttel 1983, 24; Religion nach der Aufklărung, 321. 

106Ibid., 174; Philosophie nach der Aufklărung, 54, 92; Geschichtsbegriff..., 292; 
Fortschritt..., 25. 

107 Aufklărung und Gegenaufklărung. în: M. Zollerţed.): Aufklărung heute. Be- 
dingungen unserer Freiheit. Ziirich 1980, 27. 

108Unsere stille Kultumevolution, 68; Zeit-Verhăltnisse, 87, 138; Politischer Mo- 
ralismus. DerTriumph der Gesinnung iiber die Urteilskraft. Berlin 1987, 69, 
89; Philosophie nach der Aufklărung, 237; Die Wissenschaften und ihre kultu- 
relle Folgen. Uber die Zukunft des common sense. Opladen 1987 (Rheinisch- 
westfălische Akademie der Wissenschaften, Vortrăge G 285). Chiar şi filosofia 
morală nu are o competenţă exclusivă asupra doctrinei moralei, ci doar prezintă 
acea doctrină „de care relaţiile noastre de viaţă deja dispune şi pe care deja o 
configurează”: Moral und Philosophie der Moral. In: Der Mensch und die Wis¬ 
senschaften vom Menschen. XII. Deutscher KongreB fur Philosophie. Inns- 
bruck 1983, voi. 2, 554. 

109 Unsere stille Kulturrevolution, 76, 78, 80; Philosophie nach der Aufklărung, 35 

110 Der Mensch als Orientierangswaise?, 28. 

111 Philosophie nach der Aufklărung, 56,174,179-195,264; Fortschrittsreaktionen, 
41-55. 

112 Politischer Moralismus..., passim; Fortschrittsreaktionen, 85-92; Praxis der Phi¬ 
losophie. Praktische Philosophie. Geschichtstheorie. Stuttgart 1978,78-96. Phi¬ 
losophie nach der Aufklărung, 239-272; cu privire la „raţiunea pragmatică” 
ibid., 197-208. 

113 Fortschrittsreaktionen, 215; Aufklărung und Gegenaufklărung, 23. 

114Skeptische Methode im Blick auf Kant. Freiburg/Muncen 1958, 11, 14, 54, 
109; cu privire la funcţia esteticii kantienecf. de asemenea Kant und die Wende 
der Ăsthetik. în; Zeitschrift fiir philosophische Forschung 16 (1962), 231-243, 
363-374. 

115 SkeptischeMethode.., 99. 

116Idealismus und Thaodizee. In: SchwierigkeitenmitderGeschichtsphilosophie. 
Frankfurt/M. 1973, 65. 

117Cf. Abschied vom Prizipiellen. Stuttgart 1981, 118. 

118TranszendentalerIdealismus. Romantische Naturphilosophie. Psychoanalyse. 
Koln 1987, 13, 26-28; cf. Kompensadon. Uberlegungen zu einer Verlaufsfigur 
geschichtlicherProzesse. în: K.G. Faber/Ch. Meier (ed.): Historische Prozesse. 
Munchen 1978, 330-362. 

119 Transzendentaler Idealismus..., 41-45, 60, 71, 77, 98, 102, 141, 145, 210, 267, 
272. 

120Ibid., 227; cf. 481: Hinweis auf eine noch ausstehende Arbeit von J. Ritter zu 
Hegelsstaatstheorie und ihrer gegenwărtigen Bedeutung. 

121 Schwierigkeiten...(nota 116). 

122Ibid., 85-106; cu privire la răscumpărarea realităţii istorice prin artă cf. de 
asemenea Gesamtkunstwerkundldentitătssystem. în: Der Hangzu derGesamt- 
kunstwerk. Europăischen Utopien seit 1800. Aarau/Frankfurt. 1983,40-49; Iden- 
tităt: Schwundtelos und Mini-Essenz. în: O. Marquard/K. Stierle (ed.): Identi- 
tăt. Munchen 1979, 366-369; Kunst als Kompensation ihres Endes. în: W. 
Oelmuller (ed.): Ăsthetische Erfahrung (Kolloquium Kunst und Philosophie 1). 
Paderbom 198, 159-168. 

123 Schwierigkeiten..., 122-138. 

124Ibid„ 107-121; cf. Skepbsche Methode..., 56. 

125Ibid., 50; Marquard preia nu doar interpretarea lui Ritter la Hegel, ci şi „metoda 
hermeneutică”, legătura cu gândirea trecută, şi o dezvoltă mai departe; se ştie 
însă că nu împărtăşeşte deplin intenţia (şi anume concilierea cu ruptura) lui 
Ritter. Cf. Abschied..., 78, 119. 

126 Apologie des Zufălligen. Stuttgart 1986, 87-89. 

127 Das Uber-Wir. Bemerkungen zur Diskursethik. în: K. Stierle/R. Waming (ed.): 
Das Gesprăch. Milnchen 1984, 29-44. 

128 Schwierigkeiten.., 13-33, 66-82, 14, 16, 19, 78; cf. Beitrag zur Philosophie der 
Geschichte des Abschieds von der Philosophie der Geschichte. în: R. Koselleck/ 
W.-D. Stempel (ed.): Geschichte-Ereignis und Erzahlug. Munchen 1973,241- 
250, 463-469; Abschied..., 4: Biographische Einleitung. Marquard respinge 
filosofia istoriei cu atât mai uşor cu cât nu s-a identificat niciodată cu aceasta în 
mod clar. Schwierigkeiten..., 20-27. 

129 Apologie..., 89. 

130 Abschied..., 133. 

131 Apologie..., 11-32; Abschied..., 39-66. 

132 Schwierigkeiten..., 31, 81. 

133 Ibid., 31,81. 

134 Apologie..., 70. 

135 Schwierigkeiten..., 144. 

136Abschied..„ 14, 16, 98, 120; Apologie..., 94, 125. 

137 Apologie..., 125; cf. Abschied..., 125: „Zukunft braucht Herkunft.”; Identităt..., 
(v. nota 122), 358; Freiheit und Zeit. în: Prinzip Freiheit. Festschrift fur H. 
Krings zum 65. Geburtstag. Ed. de H.M. Baumgartner. Freiburg/Miinchen 1979, 
322-341: filosofia transcendentală care preia sarcina întemeierii are nevoie de 
hetmeneutică în calitate de sprijin. 

138 Apologie..., 94; NachderPostmodeme. în: P. Koslowski/R. Spaemann/R. Ldw 
(ed.): Modeme oder Postmodeme? Wenheim 1986, 45-54. 

139 Abschied..., 67-90; Apologie..., 117-139; religia, dar şi arta - la fel ca la Liibbe 
- servesc pentru înstăpânirea asupra contingentului; ibid., 130. 

140 Apologie..., 29, 46, 51. 

141 Sola divisione individuum - Betrachtungen liber Individuum und Gewaltentei- 
lung. în: M. Frank/A. Haverkamp (ed.): Individualităt. Munchen 1988, 21-34; 
Apologie..., 64-72, 76, 93. 

142 Apologie..., 98-116. 

143 Schwierigkeiten beim Ja-Sagen. în: Theodizee - Gott vor Gericht? Ed. W. 
Oelmuller, Munchen 1990, 87-102, 101; cu privire la critica conceptului de 
compensare cf. D. şi R. Groh: Vize - Gliick im Unglilck? Zur Entstehung und 
Funktion der Kompensationthese. în Merkur 44 (1990), 1054-1066. 

144 Beitrag... (v. nota 128), 250; Schwierigkeiten..., 28-33; Abschied..., 117, 138; 
Skeptiker. în: Archiv fUr Begriffsgeschichte 26 (1982), 218-221. 

145 Apologie..., 6-10, 28. 

Hans Blumenberg 


Hans Blumenberg s-a născut la 13.7.1920 la Liibeck, şi-a făcut studiile iniţial, 
între 1939 şi 1940, la facultăţile de filosofie şi teologie din Paderbom şi 
SLGeorgen/Frankfurt, a fost nevoit, datorită condiţiilorpolitice, să-şi întrerupă 
studiile, pe care le-a putut continua abia în 1945 la Hamburg şi Kiel. în anul 
1947 devine doctor al Universităţii din Kiel, iar în 1950 devine profesor 
universitar. în 1958 devine profesor extraordinar la Hamburg, în 1960 
profesor ordinar la GieSen, în 1965 la Bochum, în 1970 la Munster, unde a 
predat până a devenit profesor emerit în 1985. Din 1963 este membru al 
Academiei de Ştiinţe şi Literatură din Mainz. 

La început, Blumenberg a prezentat, orientându-se iniţial către feno¬ 
menologie, cercetări istorice cuprinzătoare referitoare la înţelegerea epocii 
contemporane. Ele permit recunoaşterea unei anumite apropieri de f ilosofia 
hermeneutică, sunt însă din ce în ce mai mult înţelese ca o serie de contribuţii 
la revelarea condiţiilor de existenţă ale omului, ca încercări de determinare 
a poziţiei omului în lume, în istorie şi faţă de Dumnezeu. 


Heidegger şi problema istoricităţii fiinţei 

în dizertaţia 1 sa (nepublicată), Blumenberg îşi pune, ca şi Martin Heidegger, 
problema istoricităţii fiinţei, dar vede însă posibil, altfel decât acesta, un 
acces „originar” la fiinţă atât în ontologia creştină a evului mediu, bunăoară 
la Augustin, cât şi în scolastica superioară a lui Toma d’ Aquino, Bonaventura 
şi Johannes Duns Scotus. Deosebirea faţă de înţelegerea modernă a fiinţei 
este definită ca o răsturnare a perspectivei interogative cu privire la şi a 
orientării către fiinţă: dacă ontologia scolastică vede fiinţa creată ca participare 
la fiinţa divină, epoca modernă problematizează „lumea pornind dinspre 
om şi nu omul pornind dinspre lume”; înţelegerea modernă a fiinţei nu este 
una „iluminativ-participativă”, ci una „proiectiv-absolută” 2 . în lucrarea sa 

de docenţă 3 (de asemenea nepublicată), Blumenberg atacăîntr-o manieră şi 
mai decisă problema istoricităţii fiinţei. în epoca modernă, Descartes şi 
fenomenologia lui Edmund Husserl elimină istoria şi găsesc certitudinea 
gândirii într-un început radical al fîlosofiei. Epoca modernă înseamnă 
„afirmarea de sine a raţiunii”, făcând abstracţie de istoria anterioară. Lumea 
devine controlabilă ştiinţific şi tehnic; prin aceasta, fiinţa se opune subiectului 
(„obiectualitate”). Totodatăînsă, în iluminism se naşte simţul istoric; pretenţia 
modernă de certitudine se distruge în contact cu istoria. Istoria, înţeleasă 
corect, nu poate fi explicată cauzal, ca de exemplu lumea ştiinţelor naturale, 
ci este eveniment, „situare-de-sine”, prin urmare destin („iminenţă”). Omul 
cunoaşte acum că întreaga ştiinţă îşi are rădăcina într-un „câmp originar de 
semnificaţii proprie existenţei umane”. Husserl însuşi a văzut, în lucrarea 
sa Krisis..., limita metodei fenomenologice. „Eşuarea” ei îşi are cauza în 
„nerecunoaşterea intruziunii istoriei în fiinţă”. Heidegger a fost de aceea 
nevoit să se desprindă de fenomenologie, folosind, în descrierea 
„inautenticităţii cotidianului mediu ... o manieră radical antifenomeno- 
logică.” Analiza facticităţii ca fapt-de-a-fi-în-lume “constituie de aceea 
posibilitatea fundamentală pentru faptul că Dasein-ul este istoric şi poate 
înţelege istoria”. Se arată astfel modul în care gândirea era supralicitată 
„prin proiectul infinit al certitudinii” şi desconsidera „finitatea omului”, 
însemnătatea lui Heidegger constă în faptul că el, altfel decât Descartes şi 
mulţi alţii, nu a urmărit o nouă întemeiere a cunoaşterii, ci a înţeles Dasein- 
ul ca „fiinţă situată într-un orizont de posibilitate”, pe care aceasta „le 
preia ca fiind ale sale în facticitatea fiinţei sale”, acceptându-le ca destin. 4 

Blumenberg n-a preluat direct această analiză decât mai târziu. El 
păstrează o afinitate, chiar dacă adesea critică faţă de fenomenologie 5 , recurge 
la Heidegger însă numai la momentul oportun. Pe lângă unele interpretări 
de poezie anglo-americană 6 mai recentă, el se dedică mai întâi diverselor 
domenii separate ale istoriei fîlosofiei, lămurind pentru contemporaneitate 
realizările, limitele şi semnificaţia acestora. 7 Interesul său vizează în mod 
deosebit fenomenele schimbărilor de epocă, de exemplu trecerile de la 
antichitate la creştinism, de la evul mediu la epoca modernă, deoarece prin 
intermediul lor poate fi arătat cum au devenit posibile noi concepţii despre 
lume, ce a fost receptat şi ce reinterpretat şi că, adeseori recurgându-se la 
autorităţi vechi ca Platon, se mai petrec totuşi transformări către o nouă 
gândire. 8 Astfel de transformări capătă sens mai ales prin preluarea şi 
reinterpretarea unor concepte cum ar fi cel de curiozitate teoretică, prin 
intermediul căruia este explicat un „complex structural al propriei noastre 

lumi complexe prin revelarea genezei sale” 9 , sau prin modificările func¬ 
ţionale ale metaforelor care determină viaţa şi gândirea noastră, mai ales a 
„metaforelor absolute”, adică a acelor „elemente de bază ale limbajului 
filosofic” pentru care nu există echivalenţe nemetaforice, pur conceptuale, 
care deci „nu pot fi readuse cu adevărat la logicitate.” Spiritul nu se poate 
exprima fără imaginile metaforelor. „Prin acestea, privirii istoric-com- 
prehensive i se dezvăluie acele certitudini fundamentale, bănuieli, aprecieri 
după care se reglează atitudinile, aşteptările, activităţile şi inactivităţile, 
dorurile şi dezamăgirile, interesele şi indiferenţele unei epoci.” 10 Mai cu 
seamă conceptele referitoare la totalităţi ca „lume”, „viaţă”, „timp”, istorie” 
ş.a. nu pot fi făcute intuitive altfel decât prin metafore. „Spaţiul metaforei 
este spaţiul de formare a unor concepte imposibile, greşite sau încă 
neconsolidate.” Metaforele oferă „orientările preliminare”; ele nu sunt „un 
tărâm roditor al nimănui, tărâm care se mistuie pe sine în cadrul procesului” 
de formare a conceptelor. 11 

Astfel, Blumenberg a descris istoria luminii ca metaforă pentru adevăr, 
arătând cu ajutorul ei cum tehnica modernă modifică vederea, cum lumina 
artificială „impune optica”, iar „dominaţia preparatului” restrânge libertatea 
privirii. 12 Cu ajutorul noţiuni i metodei ştiinţifice se arată răsturnarea raportului 
dintre filosofie şi metodă: elaborate iniţial (la Descartes) de filosofie ca o 
asigurare a certitudinii cunoaşterii, ştiinţele care procedează strict metodic 
devin autonome şi arată acum invers filosofiei Jocul ei în contextul ştiinţelor 
pornind de la necesităţi”; progresul ştiinţific se autonomizează, îşi pierde 
astfel chiar şi sensul, iar metoda se extinde asupra altor domenii, „de exemplu 
asupra puterii politice”. 13 Observaţii comparative se pot întreprinde şi asupra 
schimbării noţiunilor de natură şi tehnică, de la originea lor greacă ca 
(poaiţ şi tejcvti până la versiunea lor modernă. Tehnica, mai întâi doar 
instrument, a fost ridicată la rangul de „a doua natură” şi ameninţă s-o 
anuleze pe cea adevărată, „prima” natură, de la care a pornit şi pe care 
trebuia s-o imite, ca în antichitate. 14 în timp ce în lumea antică şi cea 
medievală avea prioritate ceea ce este, epoca modernă întreabă despre 
ceea ce trebuie să fie, şi îşi produce din natură - care nu mai este decât 
„materie primă” - propria ei lume, devenind creatoarea ei, în timp ce tehnica 
adoptă „pe neobservate un caracter natural-necesar. Tipul omului modem 
este în mare măsură configurat prin transformarea tehnicului în natură, 
prin conştiinţa de-la-sine-înţelesului şi a inevitabilităţii a ceea ce a pornit 
totuşi de la propria sa libertate.” 15 Păstrarea libertăţii este pentru Blumen¬ 
berg în aceste lucrări o întrebare şi o „lege” a autoconservării existenţei 

omului, „temeiul radical al Dasein-ului ca acea posibilitate de a te voi pe 
tine însuţi, de a te afla la tine însuţi.” 16 

Aceste afirmaţii sună, aidoma celor ale lui Heidegger, ca o critică la 
adresa tehnicii; B lumenberg nuvreaînsăsă demonizeze tehnica şi să prezinte 
natura ca o contrapondere sănătoasă a ei. „Natura... nu poate fi un concept 
opus tehnicii, pentru că în conceptul de natură se află deja o deformare şi de 
fapt o accentuare a structurii originare a lumii.” Tehnica nu este căderea în 
păcat a omului, ci se naşte din „impulsul lumii vieţii”, este o stare „a raportului 
omului însuşi cu lumea.” Prin aparatele şi maşinile tehnice de care se foloseşte, 
omul pierde controlul asupra proceselor ei reale; dacă acestea îi devin de la 
sine înţelese în lumea sa vie, aceasta îi devine neproblematică şi „începe la 
rândul ei să regleze lumea vie, prin faptul că acea sferă, în care încă nu 
punem întrebări, devine identică cu cea în care nu mai punem întrebări”, 
înţelegerea pierdută a corelaţiilor tehnicii nu este însă o „pierdere de sens”, 
ci o „renunţare la sens”. în timp ce fenomenologia lui Husserl încăîşi punea 
problema să analizeze toate lucrurile de la sine înţelese ale lumii vieţii, acum 
se arată că infinitatea acestei sarcini nu se potriveşte cu „capacitatea existenţei 
umane descoperite în faptul ca este deja dată”. „Fenomenologia ... n-a 
dizolvat această antinomie, ci a accentuat-o, a făcut-o palpabilă şi efactivă 
pentru propria noastră situaţie spirituală.” 17 


Marile răsturnări istorice 

Blumenberg a descris în mod repetat transformarea conceptului de natură 
din antichitate până în epoca modernă: în timp ce antichitatea şi evul mediu 
erau convinse că arta umană (techne) ar putea repeta sau imita întotdeauna 
ceea ce este dat în natură (sau platonic: în idei) - iar geneza biblică porneşte 
de asemenea de la ideea că după crearea lumii de către Dumnezeu nimic 
nou, „de o originaritate esenţială nu se va mai putea ivi”, caracteristic pentru 
epoca nouă este de a deveni activă în mod productiv. „La limita dintre evul 
mediu şi epoca modernă” se trezeşte „conştiinţa creatoare de sine”, ce este 
convinsă că poate înlocui realitatea prin lumi posibile. „Realizabilitatea 
tuturor fenomenelor constituie anticiparea universală a cercetării experi¬ 
mentale a naturii... Natura a devenit, în consecinţă, chintesenţa produselor 
posibile ale tehnicii.” Natura este „nivelată pentru om în rangul ei de fiinţă”, 
deoarece a devenit „pentru tehnician... din ce în ce mai mult un simplu 
substrat”. Blumenberg sugerează însă că epoca „impunerii violente a 

constructivului şi autenticului” se sfârşeşte şi, aşa cum se poate recunoaşte 
în arta lui Paul Klee, se descoperă din nou „străvechiul, subzistentul perma¬ 
nent al unui temei originar al naturii”. Cu totul diferit este însă să „accepţi 
datul ca inevitabil” sau să-l regăseşti ca „miez al evidenţei în spaţiul de joc 
al posibilităţilor şi să-l recunoşti într-o consimţire liberă.” 18 

Pretenţia epocii modeme dea crea ceva nou este ilustrată cu precădere 
în artă: aşa cum omul îl concurează pe Dumnezeu „în operele sale de cultură”, 
romanul modem nu mai doreşte să „reprezinte lumea remodelând-o, ci 
doreşte să realizeze o lume” şi creează dintr-o multitudine de lumi posibile 
o lume consistentă în sine. „Infinitatea potenţială a romanului” trimite la 
posibilităţile infinite care îi sunt date epocii modeme. De aceea, romanul 
este „specia cea mai plină de lume şi cea mai lumească” a artei modeme şi 
reprezentantul acesteia. 19 De aici urmează şi „indeterminarea” şi „indeter- 
minabilitatea” operei modeme de artă, precum şi „polisemantismul” ei. „Arta 
este reflecţia conştiinţei în transcendenţa şi autonomia ei mundană. Prin 
aceasta, preeminenţa formalului este întemeiată în artă; ea nu variază 
facticitatea, ci reflectă însăşi posibilitatea.” 20 

Contribuţiile lui Blumenberg la înţelegerea tehnicii şi a schimbării ei 
de poziţie nu vizează o punere sub semnul îndoielii a ştiinţei şi tehnicii. 21 
Ele vor mai degrabă să atragă atenţia căîn orice limbă, chiar şiîn cea ştiinţifică, 
tributară idealului exactităţii şi formalului, există un fond de modele, imagini 
şi metafore care nu pot fi cuprinse în formule. Doar limba oferă o paradigmă 
pentru percepţia lumii, care, aşa cum recunoştea dej a Lichtenberg, premerge 
orice paradigmă ştiinţifică şi care ne oferă un acces într-un anumit sens 
prestabilit către lume. 22 „Credinţa că, printr-o idealizare logică care porneşte 
de la existenţa acestor limbaje de specialitate se va putea demonstra tendinţa 
către univocitate a tuturor ştiinţelor în cadrul unui limbaj unic se dovedeşte 
o iluzie”. Faţă de pretenţia de nesoluţionat a limbajelor ştiinţifice privind 
claritatea şi limpezimea, limbajul filosofic este caracterizat, de la bun început, 
de o „ambiguitate controlată”; el e conştient de imposibilitatea exactităţii 
lingvistice şi „se desfăşoară în spaţiul dintre programarea idealizantă a 
limbajului în vederea celor ce pot fi spuse şi dinamitarea structurii limbajului 
în favoarea celor inexprimabile”. Filosof ia are în comun cu limbajul poeziei 
faptul că nu se epuizează într-o pură „funcţie referenţială”, că nu este doar 
suport de informaţii sau semnificaţii, ci se joacă cu echivocitatea şi plurivo- 
citatea, nu exclude incertul, considerând toate acestea mai degrabă ca pe un 
„câştig suplimentar”, pentru a se apropia astfel de ceea ce poate sau nu 
poate să fie exprimat. Un astfel de „limbaj estetic” este cu atât mai necesar 

„cu cât prin acesta conştiinţa publică a limbii este confirmatăîn pretenţia ei 
de univocitate presupusă sau reală.” 23 

Acolo unde se duce lipsă de evidenţă, exactitate şi pr«cizie, mijloacele 
retoricii câştigă un spaţiu mai mare. Retorica devine necesară şi acolo unde 
nu se poate ajunge la o certitudine definitivă a acţiunii: ,A te înţelege pe tine 
sub aspectul retoricii înseamnă a fi conştient atât de constrângerea de a 
acţiona, cât şi de lipsa normei într-o situaţie finită. Tot ceea ce nu este aici 
constrângere ajunge la retorică, iar retorica implică renunţarea la constrân¬ 
gere.” A ne folosi de mijloace retorice înseamnă a alege, în locul accesului 
direct la realitate (de care oricum nu te poţi asigura definitiv), „ocolişul 
metaforic”; aceasta priveşte de fapt dinspre obiectul propriu-zis înspre altul 
şi îl consideră drept „un lucru disponibil într-un mod mai familiar şi mai 
uşor de manevrat.” Retorica nu estedeci numai un mijloc lingvistic, ci trimite 
la un fapt antropologic (omul ca „animal symbolicum”). „Omul nu poate 
doar să-şi reprezinte ceva în loc de altceva, ci să şi facă ceva în loc de altceva.” 
în retorică nu se atacă ţinta în mod direct, ci, de teama grabei prea mari, 
datorită îndoielii în situaţiile problematice ş.a. se alege drumul ocolit al 
procedeelor complicate şi al mijlocirilor. Acestea „implică îndoiala că cea 
mai scurtă legătură dintre două puncte ar fi şi calea umană dintre acestea.” 
Faptul că omul este o fiinţă simbolică şi se comportă „potenţial metaforic” 
înseamnă că nu-şi găseşte identitatea în sine şi în inferioritatea sa, ci doarîn 
mod ocolit, prin „ceea ce nu este.” Chiar şi atunci când, în cea mai 
„îndrăzneaţă metaforă", îl gândeşte pe Dumnezeu ca pe cel cu totul altfel şi 
căută să se îndepărteze de sine, aici el se concepe totodată pe sine şi vrea „să 
se compare cu acest Dumnezeu.” 24 


Interpretarea epocii moderne 

Cercetările lui Blumenberg privind răsturnările istorico-spirituale ale 
epocilor 23 scot la iveală deosebit de pregnant caracterul specific al epocii 
modeme. în epoca modernă omul se înţelege în primul rând ca cel ce se 
conservă şi se afirmă pe sine, fără ca această conservare de sine ca atare să 
fie teleologic îndreptată către un scop. Prin aceasta se înlocuieşte mai vechea 
conservare a creaţiei de către Dumnezeu. Totodată. Dumnezeu este degrevat 
de răspunderea faţă de lume, mai cu seamă faţă de relele din ea („punerea în 
paranteză a teodiceei şi antropologiei, apologia lui Dumnezeu în ceea ce 
priveşte relele morale şi apoteoza omului în privinţa poziţiei sale faţă de 

lume”). 26 Acest principiu modem al afirmării de sine este răspunsul la o 
„dispariţie a ordinii” iniţiată de nominalismul Evului Mediu târziu, la 
pierderea unei „ordini necesare a lucrurilor”, care în antichitate şi în evul 
mediu predomina încă în calitate de creaţie teleologic configurată a lumii. 
Dacă Descartes instituie omul ca stăpân al naturii, atunci acesta devine 
autonom şi eliberat de „legăturile receptive cu o lume prestabilită, care 
epuizează domeniul posibilităţilor”. Faptul că teleologia moştenită a lumii 
ajunge într-o criză, iar omul, în loc să-şi pună problema acestui proces, îşi 
interoghează „propriile opere” în privinţa sensului lor, este „miezul” 
„procesului spiritual” care se derulează din Evul Mediu târziu, este „prezumţia 
de bază a epocii modeme şi a tehnicităţii ei esenţiale.” însă în măsura în care 
ordinea prestabilită şi lumea familiară intră în disoluţie, omul care se exprimă 
activ şi creator în producţia tehnică apare la fel de măreţ ca natura. Astfel, 
„dezordinea devine potenţialul imanent al formării ordinii.” 27 

Epoca modernă nu este nici secularizare (aşa cum susţine o teză deseori 
afirmată, mai ales de către Karl Lowith), adică apropriere ilegitimă a 
motivelor de origine creştină, aşa cum, de pildă, filosofia modernă a istoriei 
ar putea fi interpretată ca secularizare a eshatologiei creştine. Creştinismul 
însuşi a trebuit să treacă de la aşteptările iniţiale referitoare la o apropiată 
revenire a împărăţiei lui Dumnezeu la o aşteptare pe termen lung, adoptând 
prin aceasta o altă atitudine faţă de lume şi istoria ei. Nu există o continuitate 
a temelor şi problemelor din evul mediu în epoca modernă, în schimb există 
o continuitate a „punerii sub ipotecă a problemelor” lăsate moştenire epocii 
modeme şi crezute a fi soluţionate, probleme care erup din nou în epoca 
modernă. Astfel, „ideea progresului” s-a născut „complet independent” de 
eshatologie, avându-şi „temeiul empiric în lărgirea realităţii devenite 
accesibile şi disponibile din punct de vedere teoretic şi în eficienţa metodei 
ştiinţifice.” Datorită faptului că sare în ajutorul „interpretării religioase a 
istoriei” şi caută să găsească răspuns la „întrebarea privind totalitatea istoriei”, 
ea este oricum o suprasolicitare şi o pretenţie exagerată. De asemenea, 
problema - deseori tratată în epoca modernă - a teodiceei, adică întrebarea 
privind justificarea lui Dumnezeu faţă de răul din lume, nu este pur şi simplu 
preluată din Evul Mediu, nu este „teologie cu alte mijloace”, ci apare abia 
acolo unde responsabilitatea răului nu-i mai revine lui Dumnezeu, ci omului. 
Interesul teodiceei este aşadar „afiimarea umană de sine împotriva abso¬ 
lutismului teologic”, „reprezentarea indirectă a interesului uman”. Astfel, 
epoca modernă moşteneşte de la Evul Mediu, ca şi mai înainte creştinismul 
de la antichitate, un „cadru sistematic”, ale cănii „poziţii rămase vacante de 

răspunsuri” au trebuit reumplute prin „realocare”. Epoca modernă împlineşte 
astfel cea de-a „doua”, „definitivă victorie asupra moştenirii gnostice”, după 
ce prima nu le reuşise patriarhilor bisericii. Ea o realizează ridicând pretenţia 
unui nou început radical; raţiunea combate, conştientă de sine, toate 
încercările de soluţionare a problemelor venite din partea teologiei şi devine 
„mundană”. Epoca modernă rupe deci cu tradiţia şi îşi afirmă autonomia 
prin „răsturnarea balanţei vinei”: acolo unde religia dezamăgeşte „aşteptările 
şi pretenţiile”, omul reclamă pentru sine răspunderea pentru lume. „Afirmarea 
de sine” devine „program al Dasein-ului căruia omul îşi supune existenţa 
într-o situaţie istorică şi în cadrul căreia îşi schiţează felul în care va aborda 
realitatea ce-1 înconjoară şi felul în care îşi va folosi posibilităţile.” 28 

Cel care, la începutul epocii modeme, încerca la modul cel mai decis 
să dobândească un temei al cunoştinţelor întemeiat în sine a fost Descartes. 
El devine „întemeietorul noii pretenţii de certitudine pe evidenţa cogito- 
ului”, chiar dacă prin experimentul său mental al unui Dumnezeu înşelător 
a ratat desprinderea din nominalismul Evului Mediu târziu, pe care mai 
degrabă îl aprofundează „până la consecinţele sale absurde” şi “îl pregăteşte 
astfel pentru destrucţie.” Indicii suplimentare pentru „renunţarea la 
cosmosul antic” şi pentru dominarea organizată tehnico-ştiinţific a omului 
asupra lumii sunt presupunerea unei „pluralităţi a lumilor”, precum şi 
transformarea conceptului de teorie din intuiţie hărăzită omului în ipoteză 
ştiinţifică. Acel „simţ al afirmării de sine“ ce-1 caracterizează pe omul 
epocii modeme se demonstrează prin „previziunea, anticiparea, modifi¬ 
carea sau generarea de evenimente.” Cu cât mai puţin este ordinea lumii 
prestabilită, cu atât mai necesar va fi de a o construi şi de a echilibra 
această „lipsă constitutivă” de ordine. 2 ’ 

în fond, curiozitatea teoretică care desfide restricţiile evului mediu şi 
se emancipează este cea prin care se evidenţiază epoca modernă. Dacă 
Augustin o încadra încă la capitolul viciilor, fiind astfel repudiată până la 
finele Evului Mediu, de la Renaştere încoace ea devine organul propriu- 
zis al spectatorului care nu mai contemplă lumea cu calm, ci e mânat de 
setea de cunoaştere îndreptată către descoperirea noului, îndreptată către 
orice fără deosebire. Această „răsturnare” se petrece în „secolul reformei 
copemicane”, mai ales la Francis Bacon, care justifică setea de cunoaştere 
şi care nu mai face diferenţierea dintre obiecte privilegiate şi obiecte 
nedemne de cunoaştere; ea se arată însă şi la Galilei şi în iluminism şi 
ajunge prin Kant „la un final care n-ar mai trebui depăşit sau revizuit ca 
explicaţie sistematică.” 30 

Atunci când Blumenberg delimitează astfel epoca modernă de cele 
premergătoare, el ştie totuşi prea bine că răsturnările epocale „nu sunt legate 
în mod evident de vreo dată sau de vreun eveniment anume.” Cercetarea 
istorică nu cunoaşte „începuturi absolute”, ci numai tranziţii treptate. Astfel, 
Nicolaus Cusanus sau Giordano Bruno nu sunt „întemeietori de epocă”, dar 
„ies în evidenţă prin raportul lor faţă de pragul epocii”, şi anume „reforma 
copemicană” realizată în intervalul dintre vieţile lor. Cusanus a încercat, 
înainte de Copemic, să „cuprindă încă o dată realitatea printr-o abordare 
consecvent medievală”, în timp ce Bruno, care aproba imaginea lumii a lui 
Copemic, „mai degrabă postulează şi celebrează noua realitate decât s-o 
înţeleagă”. Pentru ambii, reforma lui Copemic indică „un punct de referinţă 
sistematic..., care-şi face simţită totodată poziţia istorică inconfundabilă.” 31 

Figura proeminentă pentru transformările imaginii despre lume 
constituită în ştiinţele naturii şi în astronomie este, pe lângă Copemic, Gali- 
lei. Acesta nu mai are încredere doar în propriile organe de simţ şi în ceea ce 
se oferă nemijlocit acestea, ci priveşte prin lunetă şi descoperă stele până 
acum nevăzute. „Mecanica sa nu mai înseamnă astfel doar întemeierea unei 
noi ştiinţe, ci întemeierea unei noi conştiinţe de sine a creaţiei tehnice a 
omului pentru epoca modernă”, creaţie pusă în slujba „participării legiti¬ 
me” la „legitatea” naturii. Galilei este, în ciuda „rudimentelor sale aris¬ 
totelice”, “întemeietorul cercetării modeme a naturii” şi “personajul-cheie 
pentru înţelegerea modernă de sine a omului.” 32 

în „procesul de transformare care se întinde de-a lungul secolelor”, 
de la „smerenia medievală” faţă de creaţia lui Dumnezeu la însufleţirea 
modernă a „curiozităţii faţă de natură” îi revine tocmai lui Copemic o 
„semnificaţie paradigmatică”, pentru că prin reforma sa astronomică omul 
este mutat din centrul cosmosului, pământul devenind un corp ceresc 
echivalent cu alte stele şi lipsit de privilegii. O dată cu „înjosirea omului” 
intervine însă şi „mărirea” lui, în măsura în care raţiunea îl învaţă acum să 
stăpânească lumea tehnico-ştiinţific. însă aceeaşi raţiune ajunge să 
recunoască imposibilitatea elaborării unei „concepţii generale despre 
lume”, de pildă a unei interpretări a teleologiei imanente acesteia. Reformei 
lui Copemic îi revine, pe lângă semnificaţia ei istorico-ştiinţifică, şi una 
privitoare la „poziţia omului în lume”; ea devine „metafora absolută” pentru 
răspunsul la întrebarea „ce este omul în lume.” 33 

în repetate rânduri, Blumenberg a atras atenţia cât de important este 
pentru conştiinţa de sine a omului „raportul său faţă de ‘mediul’ cosmic”: 
pentru greci, privirea spre cosmos, spre bolta ordonată a cerului poate 

justifica existenţa umană, care de altfel este resimţită doar ca nefericită. 
Pentru creştinism, în schimb, care mai are încă elemente gnostice, este 
imputabil că omul se lasă abătut de la mântuirea sa prin contemplarea 
cosmosului: „Mântuirea omului poate fi îndeplinită numai împotriva 
cosmosului.” De la Renaştere însă, omul ia cerul în stăpânire „prin forţa 
raţiunii sale autonome” şi, astfel, antica „unitate a contemplării teoretice 
şi estetice” se prăbuşeşte: a înţelege şi a gusta plăcerea nu mai pot fi, cel 
puţin de la Copemic încoace, subsumate unui act.” Omul este dezamăgit 
de cosmos în nevoia sa de armonie şi în „năzuinţa sa de ordine”. întrebarea 
privind finalitatea naturii devine fără sens: „Natura este eliberată de 
constrângerea de a oferi omului semne pentru înţelegerea de sine.” Numai 
astfel îi devine însă „disponibilă”; totodată însă omul nu poate, aşa cum 
arată Nietzsche şi Feuerbach, să se declare mulţumit cu acest lucru, nu 
poate să suporte „să fie lipsit de însemnătate pentru lume, să nu poarte 
răspunderea pentru aceasta.” De aceea caută remedii, pentru a te putea 
bucura iarăşi estetic de lume: „Este... foarte greu să fii zeu.” 34 

Astronautica, în schimb, i-a reamintit omului că pământul pe care 
trăieşte este o excepţie cosmică. Presupunerea unei multitudini de lumi cu 
fiinţe înzestrate cu raţiune s-a dovedit a fi greşită. Deoarece „nimic din ceea 
ce străluceşte acolo sus nu pare a suporta viaţa”, pământul este „oază 
cosmică.. .în mijlocul pustiului ceresc amăgitor”, singura stea „care pare a 
merita acest nume.” Prin aceasta realizăm, aşa cum se arată exemplar în 
epoca zborurilor cosmice, dar şi în orice „raport faţă de realitate”, „o 
reîntoarcere ascunsă asupra nouă înşine”, o „reflecţie care ne implică”. 
"Numai ca experienţă a unei reîntoarceri se va accepta că pentru om nu 
există altă alternativă decât pământul, aşa cum nu există altă alternativă la 
raţiune decât raţiunea umană.” 35 

Era lui Copemic nu a dezvăluit doar un nou concept de spaţiu, ci 
şi o reprezentare modificată a timpului. Antichitatea se orientează în 
înţelegerea ei a timpului după rotaţia perpetuă a stelelor şi s-a resimţit 
pe sine ca centru static în mijlocul mişcării veşnice. în epoca modernă, 
această garanţie vizibilă a curgerii timpului a devenit caducă, timpul a 
fost „decosmotizat”. Corespunzător conceptului de spaţiu absolut apare 
acum, formulat de Newton, conceptul de timp absolut, fără suport într- 
o mişcare reală, intuitivă. 36 Acest lucru nu se referă doar la conceptul 
abstract de timp, ci şi la experienţa omului epocii moderne în genere: 
„divergenţa dintre timpul vieţii şi timpul lumii.” Cu cât cresc posibili¬ 
tăţile de a configura realitatea şi de a cunoaşte lumea, cu atât devii mai 

dureros de conştient că pentru aceasta timpul vieţii proprii nu este su¬ 
ficient: „Tot mai puţin timp pentru tot mai multe posibilităţi şi dorinţe.” 
Pentru a face suportabilă această situaţie, şi anume scindarea timpului 
vieţii şi a timpului lumii şi decalajul faţă de scopurile propuse, sunt 
necesare aranjamente, ca de exemplu „relativizarea propriei vieţi” şi, 
drept compensaţie, câştigarea unui „orizont al lumii”, încrederea în 
„instituţiile” care „se bazează tocmai pe faptul că timpul vieţii nu este 
măsura tuturor lucrurilor, trebuind să fie făcute aranjamente dincolo 
de limitele lui, iar tradiţiile sa fie transpuse şi adoptate dincolo de el”. 
Rămâne totuşi supărător faptul că „intervalul dintre timpul vieţii şi 
timpul lumii” se desface tot mai mult, că lumea rămâne indiferentă 
oamenilor, „chiar şi într-un paradis.” Pentru a evita aceast impas, o 
„cale care ar putea fi parcursă” ar fi decuplarea timpului vieţii de la 
timpul lumii şi înţelegerea timpului „nu ca pe ceva prestabilit”, ci „ca 
pe ceva ce ia fiinţă în conştiinţă” şi „ca pe ceva creat în mod funda¬ 
mental de către aceasta”, aşa cum o face fenomenologia. 17 

Orice experienţă a istoriei care vrea să cuprindă întregul timp al lumii 
se sprijină pe faptul că durata timpului propriu şi cea a timpului lumii nu 
coincid. Teoriile progresului şi filosofiile istoriei declară, în mod optimist, 
propriul timp „drept o simplă treaptă înaintea celei ce urmează”, lasă pe 
seama viitorului împlinirea aşteptărilor lor, îi atribuie deci un „sens totalităţii 
istoriei” „pe care mai înainte l-au luat din fiecare din părţile ei”. Procesul 
istoriei însă nu are voie, potrivit lor, să fie infinit: iluminismul este o luminare 
a „fondului finit de erori, prejudecăţi, dogme, păreri”; da, vechile erori trebuie 
luate ca „fir conducător pentru cunoştinţele” iluministului, dacă este convins 
că raţiunea se va impune împotriva erorilor. „Antinomia din cadrul 
conceptului iluminist de raţiune” rezidăîn faptul că procesul realizării raţiunii 
universale, care transcende individul, nu-1 poate ajuta pe acesta să 
dobândească fericirea lui subiectivă. Filosofiile istoriei fac suportabilă 
prăpastia dintre timpul vieţii şi timpul lumii, proiectând o „schiţă formală” a 
istoriei, cu ajutorul căreia raţiunea viitoare „poate progresa prin metodă, 
organizare şi instituţii şi poate fi comprimată prin accelerare.” Concluzia 
este: „Omul nu face istoria; el face ritmul istoriei... Accelerarea ritmului 
presupune desfăşurarea inevitabilă a ciclurilor asigurată într-un alt mod. Nu 
este un rezultat mulţumitor; dar... faţă de dimensiunea de viitor a timpului 
este aparent lucrul cel mai consolator”. Dar şi această accelerare a ritmului 
nu este o „convergenţă exclusiv îmbucurătoare” atunci când viteza devine 
atât de mare încât poţi fi ajuns din urmă de „schimbarea adevărurilor domi- 

nante” şi afectatdeconsecinţele acestor schimbări, şi anume de „apăsătoarele 
dificultăţi de adaptare”. In momentul de faţă, ritmul schimbărilor a crescut 
atât de mult încât omul nu prea mai poate depăşi dispariţia familiarului. 
Fenomenologia încearcă să se confrunte cu „indiferenţa lumii” şi să găsească 
un echilibru „între resemnare şi împlinire, renunţare şi pretenţie”. Ea doreşte 
să unifice subiectele între ele prin „constructul” lumii vieţii, care ar putea fi 
o „formă a recunoaşterii fără dureri a trecutului şi a supravieţuirii”. Dar nici 
ea nu reuşeşte să detensioneze „raportul deteriorat dintre timpul vieţii şi 
timpul lumii”; nici ea nu poate modifica teama de moarte printr-o consimţire 
a faptului că alţii vor continua propria operă. 38 

Istoria epocii modeme şi raţiunea ei conştientă de sine nu este în nici 
un caz istoria unor succese neîntrerupte. Prea multe probleme rămân 
nesoluţionate, prea multe aşteptări nasc dezamăgiri. Trebuie astfel să 
constaţi că multe încercări teoretice preocupate de a înţelege totalitatea a 
ceea ce poate face obiect al experienţei, de a găsi o formulă pentru lume in 
întregul ei se sfârşesc în inutilitate, asigurând cel mult un „scurt interludiu” 
al „satisfacţiei”. „Acolo unde crezi că eşti aproape de adevăr găseşti şi 
durerea.” Povestea cuprinsă în metafora cărţii vieţii şi a naturii (de la 
începuturile biblice şi până la modul de a vorbi despre descifrarea codului 
genetic) este astfel expresia dorinţei ce se repetă obstinat ca „realitatea să 
aibă un sens”, a pretenţiei că „lumea ar putea deveni accesibilă într-o altă 
modalitate decât cea a percepţiei nude şi chiar a prezicerii exacte a 
fenomenelor ei.” Dacă „natura, viaţa, istoria” trebuie să devină descifrabile 
înseamnă ca ele „să fie descifrate ca un întreg... dătător de sens”. Prin 
intermediul diferitelor variante ale metaforei despre descifrabilitatea lumii 
şi a aşteptărilor care au dezamăgit mereu, Blumenberg nu doreşte sa facă 
critică ştiinţifică, ci să menţină viu ceea ce „pentru om constituie o valoare 
limită a raportului său cu lumea”: „pretenţia privind conţinutul de sens al 
lumii”. Istoria promisiunilor neonorate nu trebuie să descurajeze, ci doar 
să atragă atenţia asupra pretenţiilor exagerate ale teoriei. Ea presupune că 
„dincoace de certitudinea obiectuală nu trebuie situată totala incertitudine 
a întregului”; în cadrul ei este vorba despre „o incertitudine certă”. 39 între¬ 
bările lui Kant despre „Ce putem şti?” şi „Ce putem spera?” se transformă 
pentru Blumenberg, potrivit experienţele istorice ale unor asemenea 
dezamăgiri, în întrebările: „Ce este ceea ce dorisem să ştim?”, respectiv 
„Ce este ceea ce ni se permitea să sperăm?” 40 

Mituri, metafore şi istorii 

Blumenberg tăgăduieşte că cercetarea istoriei trebuie condusă de un interes 
şi că acesta ar trebui să justifice alegerea obiectului cercetării. Ceea ce este 
susţinut de istoric în prezent este demn de aceasta doar datorită „ubicuităţii 
umanului”; altfel se cade pradă „aleatorului în alegerea obiectului cunoaş¬ 
terii”, ceea ce tocmai se dorea a fi evitat. Totodată, Blumenberg a resimţit 
întotdeauna „ca pe o onoare reproşul istoricismului”; căci antiistoricismul 
încearcă doar „să uite cel puţin contigenţa propriului punct temporal”. 41 
Totuşi, istorisirile povestite de Blumenberg nu sunt lipsite de semnificaţie. 
Astfel, el descrie povestea despre râsul slujnicei trace la vederea căderii 
lui Thales într-o fântână în momentul în care privea la stele (precum şi 
continuarea diferită a acestei poveşti) ca poveste a surprinderii pe care 
teoria trebuie mereu s-o trezească la cei care sunt ancoraţi doar în lumea 
vieţii. Filosofia şi teoria sunt întotdeauna o „atitudine exotică”; de aceea, 
este permisă, în cazul lor, „bucuria de răul altuia”, de insuccesele care le 
urmăresc, şi este deosebit de prezentă acolo unde ştiinţa devine pentru 
neiniţiaţi tot mai de nepătruns, iar obiectul ştiinţei tot mai abstract, astfel 
încât „producătorul modem al produsului numit teorie” a devenit încă 
„mult mai ciudat” decât „strămoşul său antic” Thales. în soarta acestuia 
este astfel „prefigurat un model..., de care nu ne putem debarasa într-o 
istorie a teoriei.” 42 

O anumită atitudine filosofică ca cea a stoicilor şi epicureilor fereşte 
pe de altă parte de întreprinderi prea îndrăzneţe în cadrul cărora poţi foarte 
lesne să naufragiezi. în metafora despre navigaţie şi naufragiu, aşa cum a 
fost ea pentru prima oară utilizată de Lucreţiu, iar apoi în numeroase 
variante, se manifestă o experienţă şi totodată o violare a limitelor umane: 
îndrăzneala de a părăsi pământul solid către necunoscut şi către ceea ce se 
împotriveşte ordinii obişnuite şi de a se expune pericolelor. în naufragiu - 
preţul pentru o astfel de întreprindere plină de risc - omul învaţă să se 
salveze şi să se păstreze pe el însuşi. El poate însă şi să înveţe să se 
mulţumească de-acum încolo ca filosof, departe de rumoarea lumii, în 
locul sigur de la mal şi să mai contemple doar zbuciumul celorlalţi 
naufragiaţi. într-o altă constelaţie istorică, el poate ajunge, de la concluzia 
că o poziţie solidă nu poate fi niciodată obţinută şi că va trebui să te 
„conformezi derivei pe mare pe durată lungă”, până la convingerea că nu 
se va putea atinge niciodată un punct filosofic zero al începutului, din 
care, pornind cu un vapor mai bine construit, călătoria ar izbuti. Materialul 

pentru astfel de construcţii ar putea proveni, oricum, doar din „naufragiile 
anterioare”. 43 

Din istorisirile metaforice povestite de el, Blumenberg a ajuns la 
concluzia că metaforele sunt mai mult decât „corpuri străine” care perturbă 
teoria şi care sunt cel mult acceptate până sunt înlocuite prin noţiuni clare 
şi exacte. Ele sunt mai mult decât o „anomalie”, şi ajung mai degrabă să 
fie „incluse într-o normalitate mai înaltă”, a unei „atitudini de viaţă ante¬ 
rioare şi în afara oricărei teorii”. Ele trimit la un domeniu al inconcepti- 
bilului şi inimitabilului, care nu poate fi exprimat altfel decât prin substituţia 
metaforică. în cadrul lor vizăm „orizonturi totale”, „care pentru experienţa 
noastră nu mai pot fi străbătute şi delimitate”, rămânând doar în indeter- 
minarea metaforelor. Acestea devin cu atât mai necesare cu cât datul lumii 
este înveşmântat (prin ştiinţă) în formule abstracte; ca atare, ele sunt o 
„formă târzie”. 44 

Faptul că metaforele, imaginile şi motivele care rezistă în istorie şi se 
formează mereu de la început sunt ajutoare necesare, chiar dacă nu pot fi 
exprimate înlr-o formulă clară, este arătat de Blumenberg şi prin intermediul 
fascinaţiei mereu renăscute exercitate de mit, prin repetiţiile şi variaţiunile 
pe care figurile mitologice ale antichităţii le-au cunoscut până astăzi în cadrul 
istoriei trecute. „Şi în cadrul mitului sunt vii întrebări care se sustrag tratării 
teoretice, fără ca prin aceasta să se poată renunţa la ele.” 45 Prin „uşurinţa sa, 
neconvenţionalitatea şi plasticitatea sa, caracterul ludic în sensul cel mai 
larg”, mitul creează mereu „figuri călăuzitoare ale definirii de sine şi ale 
definirii lumii”. El este, altfel decât dogma, incapabil să facă diferenţa între 
ortodocşi şi eretici; el nu este „normă şi confesiune”, ci este, jucat, variat, 
crezut doar momentan.” Prin diversitatea istoriilor şi transformările receptă¬ 
rilor sale, mitul este o descoperire, nu a unor răspunsuri vechi la „misterele 
prezumtiv atemporale ale umanităţii”, ci a unui „orizont” în cadrul căruia 
pot fi depozitate întrebări mereu noi. Prin aceasta, mitul corespunde unui 
raport între text şi interpret: interpretul consideră „semnificativ” un text fără 
a şti încă ce răspunsuri are acesta pregătite şi la ce întrebări. El „consideră 
ceea ce-i neînţeles ca fiind un vechi răspuns, la care mai trebuie căutată doar 
întrebarea adecvată”. Acestei răsturnări dintre întrebare şi răspuns mitul îi 
corespunde într-o manieră deosebită; el implică, în ambiguitatea sa, mereu 
alte întrebări, care intră în istoria de durată a receptării sale. 46 

De fapt mitul scoate la iveală, din mulţimea difuză de lucruri nede¬ 
terminate, elemente separate ca fiind semnificative, încarcă „componente 
separate ale lumii umane cu semnificaţie”, îndepărtând indiferenţa şi teama 

de „îngrozitor şi insuportabil” şi creează distanţă faţă de acesta, produce 
deci o relaţie de intimitate cu lumea. Dar el nu vrea să pătrundă prin aceasta 
în toate cu o certitudine raţională ultimă. Cele povestite de el nu mai sunt 
reproblematizate, ci rămân valabile ca atare. „Conştiinţa este asigurată faţă 
de ceea ce trebuie depăşit o dată pentru totdeauna.” Mitul nu vrea să ofere 
„răspunsuri la întrebări”, ci să „izgonească neplăcerea şi insatisfacţia, din 
care se pot naşte abia întrebările.” întrebarea pusă deseori de Blumenberg 
referitor la interpretarea textelor istorice „Ce era oare ceea ce doream să 
ştim?” este deci mai mult decât un principiu hermeneutic; ea formulează şi 
o recomandareîn genere privind comportarea umanăîn lume: de a nu aştepta 
în principiu răspunsuri noi şi rezistente la critică. Lumea este prea obişnuită 
să inventeze doar întrebări şi să „critice răspunsurile şi chiar să le încarce cu 
pretenţia, semi-etică, că a fi criticat aparţine intenţiei imanente a tuturor 
răspunsurilor presupuse... Astfel de poveri îi sunt străine mitului.” Dacă el 
îmbracă discursul despre divin în povestiri vechi, atunci aceasta se întâmplă 
şi pentru a depăşi „riscul formei umane de existenţă”; „pentru că «adevărul 
gol-goluţ» nu este cel cu care viaţa poate trăi.” 47 

Mitul nu este nicidecum depăşit de logos. Nu există nici o graniţă fixă 
între acestea două; „mitul însuşi este un fragment cu multe carate al 
logosului.” Prin faptul că ia realitatea în joacă, el este „manifestarea unei 
depăşiri, câştigarea unei distanţe, o estompare a seriozităţii crude.” Şi aceasta 
deoarece omul se apără în mit de „absolutismul realităţii” şi dobândeşte în 
locul acesteia o lume, un „orizont” drept „chintesenţă a direcţiilor în care 
sunt orientate anticipările şi explorarea posibilităţilor”. „Mitul îl lasă pe om 
să trăiască prin aceea că depotenţează supremaţia excesivă”, fără a mijloci 
certitudinea că „supremaţia realităţii” ar fi „transformată în supremaţia 
subiectului”. De aceea, îi rămâne omului să se aplece în continuare asupra 
mitului. Prin aceasta, li se sustrage puterilor care stăpânesc lumea „bunul 
plac pur”, prin „codificarea competenţelor”, „separarea puterilor” sau 
,jurisdicţionarea relaţiilor” dintre zei şi oameni. Blumenberg este sceptic 
faţă de pretenţia iluminismului de fi depăşit definitiv sau de a fi învins deja 
lipsa de raţiune şi prejudecăţile. 48 îndoiala carteziană de la începutul epocii 
modeme şi-a asumat un risc „pentru a-1 scoate pe autorul ei din lume o dată 
pentm totdeauna.” Dar „aceasta nu avea sorţi de izbândă, şi astfel epoca 
modernă a ajuns pe făgaşul ei: pe jumătate sigură că va putea reuşi totul prin 
ştiinţă, pe jumătate nesigură că a fost în cele din urmă victima unei foarte 
mari înşelăciuni.” 49 Reîntoarcerea mitului vorbeşte împotriva exuberanţei 
raţionalităţii. Mitul dă dovadă de „neorânduială îmblânzită, de dominaţie 

purificată. Experienţa istorică pare a vorbi împotriva oricărei indiferenţe a 
moderaţiei atinse şi care rămâne încă de atins. Noi am învăţat să privim cu 
suspiciune ‘depăşirile’ de orice fel, mai ales de când există presupunerea 
sau bănuiala unor latenţe. Cunoaştem regresii la stări arhetipale, la pri- 
mitivisme, la barbarisme, la brutalisme, la atavisme. Trebuie atunci excluse 
prăbuşirile?” Raţiunea devine îndoielnică atunci când ridică pretenţia unei 
întemeieri ultime, când enunţă „opoziţia ultimă faţă de tot ce-a fost înainte”; 
şi aceasta deoarece „raţionalitatea este oricând doritoare de distrugere atunci 
când nu recunoaşte raţionalitatea neîntemeiatului.” Limitarea propriei vieţi 
îţi interzice deja „luxul nelimitat al întemeierii”, care oricum nu poate fi 
delegat unei alte raţiuni. De aceea poate fi „raţional să nu fi raţional până la 
ultima consecinţă.” 

Prin acestea, Blumenberg nu vrea să afirme că mitul ar trebui să ia 
locul raţiunii şi ştiinţei şi încrederea în epoca modernă sa fie înlocuită prin 
resuscitarea fondurilor străvechi ale istoriei spiritului. .Pentru că istoria 
este...şi un proces al optimizării.” „Numai un mod de apreciere care 
intenţionat a devenit incapabil de o retrospectivă generală şi istorică poate 
tăgădui că a existat şi există un progres obiectiv.” Dar în condiţiile unei 
accelerări crescânde a schimbărilor istorice este chiar necesară o „selecţie 
pe termen lung a constantelor” pentru „acceptarea parţială a riscurilor gene¬ 
rate de «testarea şi alegerea, prin eliminarea erorilor, a celei mai bune va¬ 
riante»”. Şi nu mai poate fi considerat un argument plauzibil acela potrivit 
căruia “ceva nu mai poate fi acceptat deoarece a fost acceptat prea multă 
vreme fără a fi fost probat”. La fel ca pentru Hermann Liibbe, şi pentru 
Blumenberg este valabilă regula: „Greutatea demonstrării cade mereu asupra 
aceluia care se opune reglementărilor date împreună cu aceasta..., care 
solicită reluarea procedeului.” 50 

Blumenberg povesteşte istoria mitului lui Prometeu şi cea a reinter- 
pretării şi interpretării moderne a acestuia, pentru a ilustra în mod exemplar 
relaţia zeilor faţă de oameni, cu ajutorul acestui „mit fundamental” în care 
nimic nu rămâne „nespus”, fiind de aceea „radical”: Prometeu le fură zeilor 
focul şi îl dă oamenilor, care învaţă de acum să se întreţină singuri. El îşi 
atrage prin aceasta mânia lui Zeus, se dovedeşte însă, ca „prizonier şi torturat”, 
lipsit de remuşcări, drept „cel mai puternic”, deoarece sacrilegiul său rămâne 
ireversibil. în timp ce Zeus a vrut să distrugă oamenii, Prometeu îi face 
„abia.. .oameni”, îi face creatorii culturii. „Mitologemul prometeic este repre¬ 
zentarea pură a repartizării arhaice a puterii”. Şirul variaţiuni lor sale se întinde 
până la Franz Kafka şi Andre Gide, care-1 duc la capăt, dorind să încheie 

astfel istoria receptării sale, nereuşind însă acest lucru datorită „metaforei 
mitului”. Astfel se arată că orice „pretinsă împlinire care pune capăt unui 
mit” trebuie să prezinte un ultim mit, deci producţia de mituri nu poate fi 
oprită. Astfel, epoca modernă nu a mai inventat “zei şi aproape deloc alegorii”, 
instituind însă în locul lor „titluri extrem de abstracte” cum ar fi „eul, lumea, 
istoria, inconştientul, fiinţa”, sau mituri noi, cum ar fi „migraţia sufletelor a 
lui Schopenhauer, veşnica reîntoarcere a aceluiaşi a lui Nietzsche, proiectul 
total despre Dumnezeu în devenire al lui Scheler şi istoria fiinţei a lui 
Heidegger.” Ei sunt „mitici tocmai prin faptul că ei... nu oferă în fond 
răspunsuri la întrebări, se comportă însă de parcă nu ar mai fi nimic de 
întrebat.” De aceea, Blumenberg concluzionează: „Nu există nici un sfârşit 
al mitului, deşi există mereu actul estetic autoritar al încheierii mitului.” 
Evident, Blumenberg nu este interesat doar de sfârşitul sau perpetuarea 
mitului, ci tot atât de mult de evidenţierea unei condiţii umane fundamen¬ 
tale. Pentru că dacă în mit nu rămâne nimic nespus, se pune întrebarea: 
„Ce ar mai fi posibil după aceasta?” sau „De ce lumea ar trebui să existe în 
continuare dacă nu mai este nimic de întrebat?” Răspunsul lui Blumen¬ 
berg nu poate fi, evident, decât o nouă întrebare: „Ce te faci dacă totuşi 
mai este ceva de spus?” 51 


Interpretarea raporturilor existenţei umane şi problema teodiceei 

Faptul că în extinsele sale interpretări istorice Blumenberg vizează în repetate 
rânduri scoaterea la iveală a condiţiilor de viaţă şi existenţă ale fiinţei umane 
este ilustrat mai ales de articolele şi reflecţiile sale mai scurte în care preia şi 
actualizează istorii, parabole, fabule şi anecdote, chestionează metaforele în 
privinţa valorii lor informative, conferă semnificaţii unor relatări aparent 
secundare din istorie şi, în măsura în care exprimă ceea ce rămăsese ascuns 
şi nespus, regândeşte ceea ce a fost moştenit prin tradiţie. Astfel, el 
examinează metaforica „temeiului”, „temeliei”, „temeiniciei”, „fundamen¬ 
tului” etc. în teoria şi limbajul cotidian, pentru a arăta că aceste metafore 
trimit, în „plasticitatea lor aproapiată de viaţă” şi în „conţinutul lor saturat 
de imaginaţie”, la o necesitate de netăgăduit a omului de a găsi un sprijin 
sigur în recunoaştere şi acţiune, chiar dacă mai apoi „nu s-a ajuns niciodată 
la oexecutare metaforică a conslrucţiei”. Invers, metaforele despre „vaporul 
care se clatină” şi „naufragiu” ne prezintă experienţele limită ale eşuării, dar 
numai ca „atingere, nu ca depăşire a limitei” eşuării; pentru că dacă n-ar fi 

existat salvare din naufragiu, atunci această experienţă n-ar fi putut fi 
transmisă. în mod asemănător, o formulă simplă a vieţii cum ar fi „totul îşi 
are preţul său” capătă o „aprobare secretă, ascunsă, mincinoasă”, pentru că 
prin ea viaţa este legitimată „din sine însăşi”, pentru că, cel puţin ca surogat, 
par a oferi consolare într-o perioadă în care totul este expus bănuielii 
nonsensului. Căci „omul este o fiinţă care are nevoie de consolare”, tocmai 
pentru că împlinirea completă şi deplină trebuie să-i rămână interzisă, pentru 
că dobândirea adevărului cuprinzător şi ultim este de neatins, ea este “moartă 
... în calitatea ei de scop suprem”. Şi de altfel n-ar fi deloc o veste îmbu¬ 
curătoare să poţi oferi despre toate semnificaţia şi valoarea exactă. Poate că 
trebuie să fim bucuroşi că nu ştim „ce se întâmplă cu toţi şi cu toate. Trebuie 
să poţi fi mai întâi pregătit să le suporţi.” 52 

Deci, deşi întrebarea privind sensul vieţii şi al lumii trebuie să rămână 
fără răspuns, deoarece ea este deja „un fenomen de deficienţă” a „cărui 
terapie n-ar putea reproduce niciodată starea originară a prezenţei depline şi 
lipsite de orice întrebare a sensului” 53 , căutătorii sensului n-ar trebui să se 
lovească doar de pura neînţelegere, de refuzul celor întrebaţi; altfel se 
provoacă „pantomima «mâniei împotriva lumii», prin care mileniul pare a 
se îndrepta către sfârşitul său.” De aceea este bine dacă omul ca fiinţă 
simbolică îşi mai poate imagina o „stare de lucruri” care „să arate cel puţin 
ca şi cum ar exista totuşi, în lume sau pe cer, unul din acele semne care să 
reveleze întregul ca fiind favorabil omului - fie chiar şi numai pentru a-1 
consola pentru ce prejudicii îi adusese acest întreg, respectiv teoria despre 
acesta.” Omul este o fiinţă care nu trebuie să parcurgă „cel mai scurt drum 
către ţintă”, ci ezită în faţa accesului direct către lume, poate să păstreze 
„distanţă faţă de lucruri” şi nu trebuie să fie înfrânt de realitate; pentru că el 
poate să păşească „pe căi ocolite”, să formeze o „cultură” care umanizează 
viaţa şi protejează de „barbarie”. Atunci când ştie că nu există doar o singură 
cale pe care se poate merge, ci sunt deschise multe altele, omul poate cunoaşte 
mai mult decât strictul necesar: „Lumea îşi capătă sensul prin căile ocolite 
pe care cultura le străbate în cadrul ei.” Aceasta nu înseamnă că în acest fel 
mai poate fi atins scopul ultim. Tocmai „ceea ce nu poate fi atins are o 
valoare” care, dacă ar fi epuizată, ar produce „o inerţie în masă a conştiinţei” 
şi „plictis”, care ar deveni iarăşi „izvor de nenumărate rele”. Astfel, poate fi 
raţional să dozăm raţiunea cu grijă, este chiar „fericirea noastră că nu ştim 
ce este fericirea”; căci altfel nimeni n-ar atinge fericirea, „pentru că toţi ar 
dori să aibă acelaşi lucru”. E bine aşadar să nu scăpăm de toate grijile, pentru 
că acestea „te despovărează de propria ta grijă”; altfel, nu am mai avea nici 

o subiectivitate. Un subiect se îndreaptă în mod necesar către ceva din afara 
sa, are un obiect care i se situează opozitiv. „Paradoxul constă în faptul că 
existenţa este grijă de care te poţi debarasa doar cu preţul de a nu mai fi 
nimic pentru care ţi-ai putea face griji.” 54 

Prin acestea, Blumenberg nu se îndreaptă unilateral împotriva 
realizărilor raţiunii şi ştiinţei modeme. Stilul său propriu de gândire se 
caracterizează însă prin aceea că, pe lângă avantajele raţionalităţii, scoate la 
iveală şi efectele secundare şi reversul acesteia. De aceea, atunci când, în 
cele din urmă, analizează alegoria peşterii a lui Platon, această „fabulă 
filosofică fundamentală”, referitor la reuşitele şi neajunsurile ei, trecând apoi 
în revistă metaforele peşterii, ale spaţiului închis, prizonieratului şi 
neîncrederii de sine, care s-au manifestat în cele mai diverse forme în istoria 
filosofiei, el caută să arate că ieşirii din lumea aparentă a peşterii către lumină 
şi către lucrurile însele îi aparţine, aidoma ieşirii dintr-un refugiu, şi viaţa 
acestei lumi, că iluminarea trebuie să se lovească de limite sau să dezvolte 
noi carcase ale adăpostului familiar. (Desigurcă nu poate fi trecută cu vederea 
o deplasare de accent în gândirea lui Blumenberg: ambivalenţa dintre 
raţionalitate şi luminare este accentuată de el în ultimul timp mai puternic 
decât mai înainte.) 

Alegoria peşterii a lui Platon are un efect familiar asupra noastră 
deoarece toţi am păşit la început din întuneric (pântecul mamei) la lumină, 
trecând şi filogenetic din spaţiul închis (peşteră, junglă) într-un spaţiu 
deschis. Trauma naşterii aminteşte de această separare timpurie; omul 
preistoriei se întorcea adeseori în căminul sigur al peşterii. O părăsire a 
peşterii este deci inevitabilă (ca vânător, omul îşi găseşte mijloacele de 
trai doar în afara acesteia), dar ea rămâne un permanent loc de refugiu. De 
asemenea, cei care rămâneau în peşteră, mai ales mamele, puteau doar în 
cadrul ei să creeze istorii, mituri şi imagini care funcţionau ca „surplus” al 
simplei conservări a existenţei, ca „o compensaţie” la aceasta: „Fără spaţiul 
protector al peşterii şi puterea mamelor din peşteră ar fi de neconceput 
naşterea figurilor cultural-tipice în istoria omenirii.” „Ascunderea în peşteră 
şi ieşirea din peşteră” se comportă complementar una faţă de cealaltă. 
Dacă acceptăm că doar în cadrul peşterii se poate naşte cultura, n-ar fi 
deloc de dorit o părăsire definitivă a acesteia. Luminarea, trecerea către 
realitate şi lumină atrag cu necesitate după sine acel „Nu prea multă 
lumină”!; în favoarea acestui lucru vorbeşte şi construcţia noilor încăperi 
protectoare (spaţii sfinte, lăcaşuri de cult, temple, oraşe chiar, a căror 
„anticipaţie” comună a fost peştera). Şi nu în ultimul rând, s-au creat chiar 

teorii ale unor noi „cochilii aşezate în spatele mersului istoric de melc”, în 
a căror „îngrăditură”, ba chiar „cuib” îţi poţi găsi un cămin confortabil. 55 

încercarea lui Platon, de a oferi un instrument prin care oamenii 
neluminaţi, legaţi de lumea umbrelor peşterii ar putea tî eliberaţi şi ridicaţi 
la cunoaşterea a ceea ce este cu adevărat, nu reuşeşte din mai multe motive: 
cel care trebuie să părăsească cu succes lumea peşterii trebuie să aibă deja o 
imagine despre o lume mai bună din afară, lumea realităţii. Eliberatorul va 
fi ucis de cei rămaşiîn urmă, pentru că aceştia nu-1 cred şi nu-1 pot recunoaşte 
ca pe eliberatorul lor (o anticipare a morţii lui Socrate şi a incorigibilităţii 
atenienilor). în final, dilema oricărui iluminist constă în faptul că este nevoit 
să fie ceea ce de fapt nu are voie să fie: tutorele intelectual al celor care 
trebuie instruiţi, „deţinătorul puterii” peste cei ce trebuie să vadă cu ochii 
lor, dar care, ca prizonieri în lumea lor, nu pot face acest lucru. Platon trebuie 
astfel să instituie în stat dominaţia filosofilor virtuoşi, pentru că altfel ei ar 
eşua în mijlocirea adevărului. Deoarece nu există nici o „predispoziţie clară 
pentru f ilosofie”, adică după cuvintele lui Platon nici o dorinţă naturală către 
cunoaşterea filosofică, nici o „nesatisfacţie referitoare la umbra” din peşteră, 
„argumentul circular al lui Platon iese aici limpede la iveală: cel care va 
putea să devină filosof trebuie să fi fost deja filosof’. De asemenea, construcţia 
ideală a statului din Republica este făcută „inutilă” prin mitul final, acela al 
repartizării sorţilor vieţii cetăţenilor individuali. 56 

încercarea lui Platon de a-i face pe oameni să se îndrepte către singura 
cunoaştere adevărată trebuie să eşueze şi pentru că eliberatorul, care se 
întoarce în peşteră pentru a-i convinge pe cei de acolo de cele văzute în 
afara ei, nu-i poate convinge într-adevăr pe cei rămaşi, pentru că ei nu înţeleg 
ce înseamnă „viaţa în peşteră”, ci se mulţumesc complet cu lumea peşterii 
lor: „cel ce s-a întors a venit cu mâinile goale” - prin aceasta este „predeter¬ 
minată” problema oricărui platonician în istorie. în plus, posibilităţile de 
cunoaştere din peşteră sunt subevaluate de Platon: cercetarea lumii umbrelor 
realizează mai mult decât i se recunoaşte, aşa cum arată mai ales ştiinţa 
modernă. Aceasta se mulţumeşte cu fenomenele, ştie că se poate baza într- 
o oarecare măsură pe ele şi renunţă astfel la ceea ce există în cel mai înalt 
grad. „Pentru că ceea ce reuşeşte să realizeze teoria ştiinţifică a epocii mo¬ 
deme este, pe lângă identificarea fenomenelor, constatarea regularităţii lor, 
a raporturilor lor şi prin aceasta prezicerea apariţiei lor într-un moment 
oarecare. Despre ‘esenţa’ obiectelor ei nu ştie nimic şi consideră că acesta e 
preţul potrivit pentru siguranţa a ceea ce ştie.” I se poate pune capăt „discri¬ 
minării umbrelor”, deoarece peştera se dovedeşte a fi „lumea vieţii”, o „lume 

capabilă de apărare”, faţă de care interogarea socratică trebuie să rămână 
inutilă. Astfel, nici în istorie nu ducem lipsă de încercări de a găsi adevărul 
prin întoarcere în peşteră: mai cu seamă în epoca modernă, spaţiul abso¬ 
lut, „impulsul către deschis, către peisaj” este compensat mereu printr-o 
retragere în „spaţii închise”, bunăoară prin „concentrarea subiectului asupra 
sieşi şi asupra lumii sale” sau crearea de lumi noi, izolate unele faţă de 
celelalte, cum ar fi insulele utopice. Astfel, potenţialul de acţiune al mitului 
peşterii se întinde până la „alegoria originară a epocii modeme, rătăcirea 
lui Descartes în pădure”, până la vizuina kierkegaardiană a reflexiei infi¬ 
nite, peştera nietzscheeană a lui Zarathustra şi până la Wittgenstein, a cărui 
gândire este străbătută de imaginea înlănţuirii în chingile limbii. „Filosofia 
epocii modeme este până şi acolo unde pare a trata triumful spiritului 
uman în mare măsură o descriere a prizonieratului.” Astfel, alegoria peşterii 
a lui Platon nu ne mai poate provoca să întreprindem paideia eliberării 
definitive. O filosofie care trebuie să-şi refuze „împlinirea” devine mai 
degrabă „artă a resemnării” şi a „renunţării la lume”, „pentru a scăpa de 
bătăliile de proporţii”. Dar totodată ar trebui să continuie să vorbească 
despre ceea „ce nu-ţi mai poţi permite - de exemplu: exuberanţa de a te 
gândi la existenţa supremă, deoarece şi dacă nu poţi s-o aduci în configuraţia 
condiţiilor autoconservării.” 

Abia popasul în locul sigur al peşterii permite ieşirea din ea: „Omenirea 
n-a putut rămâne în peşteri, dar nici n-a putut ‘recunoaşte’ că acest lucru 
i-ar fi fost fatal.” Aceasta mai înseamnă: „Locuitorii peşterilor nu mai trebuie 
să fie pui de peşteră şi nici prizonieri ai peşterilor”, nu în ultimul rând pentru 
că instituţiile le oferă pe de-o parte „siguranţă şi stabilitate”, pe de altă parte 
„efecte de trezire a unor promisiuni încă nesigure”. 57 

Aşa cum cercetările lui Blumenberg referitoare la înţelegerea epocii 
modeme, a mitului şi a metaforei peşterii oferă şi o determinare a locului 
omului în lume, tot astfel implică ele, la început doar sporadic, mai târziu 
explicit, şi o reflecţie privind raportul omului şi a lumii faţă de Dumnezeu 
drept creator şi conducător al ei. Problema referitoare la originea răului din 
lume 58 - larg discutată în epoca modernă sub numele de teodicee - capătă la 
Blumenberg o nouă cotitură şi strălucire. Pe de-o parte, Dumnezeu pare a 
avea nevoie de lume ca opusul său: pentm că nici „subiectul absolut nu-şi 
poate suporta lipsa de griji”, Dumnezeu trebuie măcar din „iubire proprie 
să-şi caute împlinirea intenţională” în creaţie, astfel încât aceasta se dovedeşte 
tocmai o „compensare a lipsei divine de evidenţă”. 59 Astfel, creaţia lumii 
înseamnă că Dumnezeu nu-şi era sieşi suficient: „Prin lume, puterea totală 

se joacă cu sine însăşi.” Pe de altă parte. Dumnezeu trebuie de acum să 
poarte răspunderea pentru faptul că „şi-apermis finitatea” 60 , mai ales pentru 
că nici creaţia nu s-a dovedit a fi atât de perfectă cum ne-am fi aşteptat din 
partea atotputerniciei divine, ea necesitând tocmai mântuirea: „Cu cât mai 
urgentă mântuirea, cu atât mai îndoielnică calitatea creaţiei.” 61 

Creştinismul n-a rezolvat însă niciodată conflictul fundamental dintre 
„doctrina creaţiei şi dogma mântuirii” 62 ; de aceea, încercarea de rezolvare a 
acestei probleme de către gnoză, prin discursul despre un Dumnezeu bun şi 
unul rău care se aflăîn conflict unul cu celălalt, ar avea şanse de plauzibilitate, 
într-o formă derivată, acest dualism gnostic nu şi-a pierdut niciodată defini¬ 
tiv „forţa explicativă”: faptul că Dumnezeu trebuie să se teamă de „puterea 
proprie şi de răzvrătirea omului”, folosind împotriva ei „organizaţiile de 
mântuire” formează motivul fundamental al „«teologiei» lui Blumenberg..., 
în măsura în care îşi merită acest nume”, o teologie care se vede aşezată 
perfect în „buna societate a ereticilor”. 63 Imperfecţiunea lumii contrazice 
atotputernicia lui Dumnezeu; Dumnezeu a „eşuat” în creaţie, a „greşit prin 
lume intenţia demnă de divinitate.” De ce altfel ar avea nevoie de ameliorări 
prin mântuire; de ce Dumnezeu poate fi atât de profund jignit de păcatul 
omului încât a putut fi împăcat doar prin jertfa fiului său? Evident, Dumnezeu 
s-a implicat în lume, „n-a ştiut ce face atunci când a creat lumea.” Astfel, el 
îi refuză omului înţelegerea planurilor sale de mântuire (în care şi diavolul 
îşi are locul), aşa cum nici în rai nu a vrut să se lase înţeles, atunci când i-a 
interzis omului accesul la pomul cunoaşterii. De aceea, nici mântuirea prin 
Mesia nu a avut voie să aducă „cotitura spectaculoasă a mântuirii”, nu i s-a 
permis să reînnoiască totul fundamental, pentru că ar fi discreditat prea evi¬ 
dent opera creaţiei. 64 Blumenberg nu poate scăpa de impresia că Dumnezeu 
însuşi „a devenit o dată cu creaţia primul ispititor şi creator de neorânduială", 
că diavolul este “indispensabil” în economia mântuirii divine pentru că 
prestează un „serviciu nepreţuit pentru despovărarea” creatorului şi în plus 
a omului, pentru că lui i se pune în cârcă responsabilitatea răului iar el „îl 
lasă pe om să se suporte în răutatea lui.” 65 Şi Blumenberg riscă încă o 
„escaladare” a conceptului de Dumnezeu: dacă Dumnezeu ar fi eşuat, nu ar 
fi trebuit atunci să moară şi, aşa cum susţinea consecvent Nietzsche, „să-i 
facă loc supraomului”? Pentru că „doar unul” putea să poarte „competenţa 
pentru lume ca întreg şi a tuturor destinelor ei”, cu condiţia ca mitul cu 
deplasarea vinei pe mulţi umeri dumnezeieşti să se fi pierdut. Dar dacă şi 
acest supraom trebuie să moară „într-o bună zi a evoluţiei lumii” sau poate 
deja este în curs, pentru că nici el „nu se poate debarasa sau nu ştie să evite 

vinovăţia lumii”, atunci nu trebuie să ne temem că locul celui care va purta 
răspunderea pentru vinovăţia lumii va rămâne neocupat: „nu există loc 
vacant; istoricul horror vacui este atotputernic.” Omul acţionează, atunci 
când se implică în treburile lui Dumnezeu şi îi transferă acestuia vinovăţia 
lumii, şi nu în ultimul rând „interesul propriu”, scuza sa. 66 

Evoluţia Şcolii de la Frankfurt 


Şcolile filosofice sunt arareori planificate ca atare. Ele există la un moment 
dat, şi aceasta deoarece deseori sunt numite astfel de cei aflaţi în afara lor. 
Din această perspectivă, şcolile filosofice sunt invenţii care ne ajută să 
obţinem o claritate sporită a înţelegerii istoriei. Atunci când membrii unei 
şcoli filosofice încă mai trăiesc în momentul recunoaşterii oficiale a şcolii 
respective, ei reacţionează uneori cu surprindere: lor nu le-ar fi venit ideea 
că munca lor ar putea apărea ca parte a unei formaţiuni închegate, chiar 
dacă această muncă se înrudeşte în anumite privinţe cu cea a colegilor, 
profesorilor sau elevilor lor. Atunci însă când se vorbeşte de „Şcoala de la 
Frankfurt” şi de „Teoria critică” pe care o reprezintă, nu trebuie să ne temem 
că avem de-a face doar cu o invenţie de tipul istoriei filosofiei, ci dimpotrivă: 
Şcoala de la Frankfurt merită, înaintea tuturor grupărilor şi curentelor 
filosofice din Germania secolului XX, să fie denumită şcoală. Ca atare, ea a 
fost cunoscută, cel puţin pentru un timp, nu doar în cercurile de specialitate, 
ci şi publicului mai larg. La sfârşitul anilor ‘60, deci în perioada mişcărilor 
studenţeşti, nu prea mai exista nici un cititor al jurnalelor mai importante, 
căruia numele Max Horkheimer, Theodor W. Adomo, Herbert Marcuse şi 
Jiirgen Habermas să nu-i fi fost familiare. In cazul lui Habermas, acest lucru 
a rămas neschimbat până astăzi, nu în ultimul rând datorită activităţii sale 
publicistice. Foarte vag formulat, numele Şcolii de la Frankfurt trimite către 
o gândire care poartă amprenta lui Karl Marx, fără a fi totuşi dogmatic 
marxistă. El trimite, mai exact spus, către o filosofie care îşi ia ca temă 
raporturile sociale ale contemporaneităţii, ţinând seama totodată de propria 
condiţionare socială. Această analiză a raporturilor sociale doreşte să 
depăşească forme ale gândirii în care societatea, aşa cum este ea, este doar 
stabilizată; ea doreşte, ca „teorie critică” a puterii şi dominaţiei, să fie o cale 
posibilă spre emanciparea existentului şi să fie astfel practică. Prin aceasta 
se distanţează explicit de un tip de teorie filosofic, care - fie potrivit cu felul 

în care se înţelege singură, fie potrivit diagnosticului teoriei critice - nu 
împărtăşeşte aceste premise. 

Dar oricare ar fi formele prin care manifestările individuale ale acestui 
program se diferenţiază între ele, caracterul de şcoală pare a fi motivat 
deja prin faptul că membrii ei dispuneau, prin Institutul de cercetări sociale, 
de un loc propriu de cercetare. Perspectivele de lucru ale acestui institut 
au fost schiţate printr-un program elaborat pentru prima dată de Horkheimer 
în conferinţa Die gegenwărtige Lage der Sozialphilosophie und die Auf- 
gaben eines Instituts Jur Sozialforschung (Situaţia actuală a filosofiei sociale 
şi sarcinile unui institut pentru cercetări sociale, 1931) 1 , reluat mai târziu 
în multiple variaţiuni. Institutul şi-a putut publica rezultatele activităţii 
într-o revistă proprie, în Zeitschrift fur soziale Forschung (Revista pentru 
cercetări sociale) (1932-1939), în Studies in Philosophy of Social Science 
(Studii de filosofia ştiinţelor sociale) (1940-1941) şi mai târziu în Frank¬ 
furter Beitrăge zur Soziologie (Contribuţii frankfurteze la sociologie) 
(1955-1971). Toate acestea însă nu trebuie să inducă în eroare şi să creeze 
impresia că filosofia Şcolii de la Frankfurt ar fi fost doar realizarea pro¬ 
gramului lui Horkheimer. Astfel, concepţia filosofică a lui Horkheimer şi 
Adomo a fost influenţată după 1940 în chip esenţial de către Walter Ben¬ 
jamin, care devenise chiar, din 1937, colaborator oficial al institutului, dar 
care n-a făcut parte niciodată din cercul restrâns din jurul lui Horkheimer, 
în timp ce lucrările lui Erich Fromm şi Leo Lowenthal, amândoi membri 
ai Institutului, au rămas nesemnificative pentru această concepţie filosofică. 
Lucrările lui Benjamin şi Adomo sunt, la rândul lor, comparabile în multe 
puncte cu filosofia lui Emst Bloch, care oficial n-a întreţinut niciodată 
contacte cu Institutul pentru cercetări sociale 2 . Acelaşi lucru este valabil 
pentru Karl-Otto Apel, ale cărui începuturi filosofice prezintă o serie de 
asemănări cu cele ale lui Habennas. Astfel, ceea ce se numeşte Şcoala de 
la Frankfurt este determinat mai degrabă de o împletire de asemănări de 
familie care pot fi descrise doar atunci când nu uiţi să ţii seama şi de o rudă 
îndepărtată şi nedorită ca Emst Bloch, cât şi de variaţiile ideatice ale lui 
Apel, care se regăsesc într-o modalitate asemănătoare şi la Habennas. De 
aceea istoria Institutului pentru cercetări sociale nu este mai mult decât un 
fir conducător care poate fi utilizat pentru a nu te pierde în labirintul 
concepţiilor filosofice individuale. Toate aceste concepţii sunt desigur nişe 
şi coridoare ale aceluiaşi labirint, şi numai pentru că lucrurile stau astfel se 
poate vorbi în genere despre Şcoala de la Frankfurt şi despre Teoria critică 
reprezentată de aceasta. 

înfiinţarea Institutului de cercetări sociale de la Frankfurt a fost posibilă 
printr-o donaţie a lui Felix Weil, fiul unuiîntreprinzător. Acesta a fost fascinat 
în timpul studiilor sale de economie de ideile marxismului, fără a deveni 
însă un partizan al Partidului Comunist German. Interesul său se îndrepta 
mai degrabă către o teorie marxistă independentă de linia de partid; deoarece 
o astfel de teorie era ca şi inexistentă în universităţi, ea trebuia să-şi găsească 
locul într-un institut independent. Institutul de cercetări sociale a fost înfiinţat 
deja în 1923; caracterul său specific pentru următorii ani l-a dobândit însă 
abia atunci când Max Horkheimer l-a înlocuit pe primul lui director, Cari 
Griinberg (istoric al economiei), în 1930. Horkheimer, care a fost numit în 
acelaşi an profesor ordinar pentru filosofie socială la universitatea din Frank¬ 
furt, a înţeles de la bun început să asigure independenţa institutului prin talent 
organizatoric şi diplomatic. A păstrat cu succes liniile fundamentale marxiste 
ale activităţii ştiinţifice, fără a prelua consecinţele politice ale marxismului; a 
păstrat reputaţia ştiinţifică a institutului fără a se adapta activităţii ştiinţifice 
universitare. Preocupării lui Horkheimer i se datorează faptul că deja în 1930 
s-a înfiinţat la Geneva o filială a acestui Institut şi că după emigrarea membrilor 
institutului în Statele Unite s-a ajuns la o colaborare fructuoasă cu Universitatea 
Columbia din New York, asemănătoare celei avute înainte în Germania cu 
Universitatea din Frankfurt. 

Horkheimer, care în problemele organizatorice era sprijinit de econo¬ 
mistul Friedrich Pollock, care-i era prieten, a fost şi el, de la bun început, 
mai mult decât un coordonator plin de succes al diverselor proiecte ştiinţifice; 
membrii Institutului pentru cercetări sociale nu erau dependenţi doar financiar 
de deciziile sale. în vreme ce lucrările institutului erau dedicate iniţial cer¬ 
cetării interdisciplinare a corelaţiilor economice, a evoluţiilor psihice în 
societatea capitalistă şi a fenomenelor culturale caracteristice pentru această 
societate, în anii de după emigrarea lui Horkheimer au trecut tot mai mult în 
prim plan interese filosofice personale. Pentru proiectul lui Horkheimer, 
acela al unei „logici dialectice”, majoritatea membrilor institutului s-au 
dovedit a nu fi partenerii adecvaţi de discuţie. Astfel, Herbert Marcuse, care 
făcuse parte din Institut începând din 1932, a acceptat în 1942 un post la 
Bureau oflntelligence of the Office ofWar Information ; psihanalistul Erich 
Fromm, membru al Institutului din 1930, renunţase deja din 1939 de a mai 
fi colaborator. Horkheimer aştepta în schimb sprijin pentru proiectul său 
filosofic de la Theodor W. Adomo, cu care colaborase strâns din 1941. 
Programul iniţial al unei cercetări interdisciplinare marxiste nedogmatice a 
fost înlocuit de o concepţie filosofic-istorică în care, mai ales prin Adomo, 

au pătruns ideile esenţiale ale lui Walter Benjamin. Deşi institutul a urmărit 
şi în continuare proiecte de cercetare mai ample, de pildă un studiu apărut în 
1950 despre antisemitism 1 , activitatea lui Horkheimer şi Adomo a fost acum 
reprezentată prin lucrarea Dialektik der Aufklărung (Dialectica luminării*), 
redactată în comun şi încheiată în 1944. Foşti membrii ai institutului au 
reacţionat ciudat la apariţia acestei cărţi. 

Ideile centrale ale Dialecticii luminării au rămas hotărâtoare pentru 
Horkheimer şi Adomo şi după ce s-au reîntors în Germania. în 1949 
Horkheimer a fost numit profesor ordinar, Adomo - profesor extraordinar 
al Universităţii din Frankfurt; doi ani mai târziu Institutul pentru cercetări 
sociale a putut fi redeschis. întoarcerea celor doi în Germania n-a avut loc 
fără probleme. Astfel, Adomo îi scrisese în 1949 lui Horkheimer că „în 
afară de obţinerea securităţii, extraordinar de importantă pentru producţia 
noastră”, n-ar avea la ce să se aştepte în Germania, pentru că aici gândirea ar 
fi „rămas uimitor de mult în urma gândirii noastre” 4 . Şi aceasta apare cu atât 
mai uimitor cu cât singurii membri reprezentativi ai noii Şcoli de la Frank¬ 
furt nu prea s-au exprimat din punct de vedere filosofic. Horkheimer s-a 
rezumat în continuare la catedră şi s-a angajat pentru început ca decan, apoi 
ca rector la universitate; Adomo, care în 1957 a fost numit profesor ordinar, 
a participat la disputele din sociologie şi s-a afirmat mai ales în calitate de 
critic literar şi muzical. 5 Abia în 1966 a apărut lucrarea Negative Dialektik 
(Dialectica negativă), abia în 1970, la un an după moartea lui Adomo, Ăs- 
thetische Theorie (Teoria estetică). începând de pe la mijlocul anilor 60, 
imaginea Şcolii de la Frankfurt poartă în mare măsură amprenta lui Jiirgen 
Habermas, care în 1956 venise ca asistent al lui Adomo la Frankfurt, iar în 
1964 a preluat catedra lui Horkheimer. în momentul actual, pe lângă 
Habermas, ca reprezentanţi ai teoriei critice se numără filosofi ca Oskar 
Negt, Alfred Schmidt şi Albrecht Wellmer. 


* Opţiunea pentru traducerea termenului „Aufklărung” prin „luminare" vine din faptul 
că termenul „iluminism" este demonetizat prin suprasolicitarea lui ideologică. în plus, 
prin „luminare" este recuperată semnificaţia morală a eliberării de tradiţie. Pentru aceste 
sugestii v. şi M. Flonta şi H.-K. Keul (coord.) - Filosofici practică a lui Kant, Polirom, 
2000 (n.trad. - A. Apostol). 

Deoarece filosofii, oricât de sociabili ar fi ei în particular, sunt în munca lor 
de obicei călători singuratici, e surprinzător faptul că Horkheimer şi Adomo 
sunt de regulă citaţi împreună. Pentru aceasta există, în ciuda diferenţei dintre 
stilurile lor de a gândi şi a lucrărilor lor, un motiv întemeiat: Horkheimer şi 
Adomo erau buni prieteni, au colaborat intens câţiva ani din viaţă şi au 
prezentat, ca rezultat al acestei colaborări, prin Dialectica luminării (1947), 
o carte care este considerată şi acum reprezentativă pentru atitudinea filosofică 
a amândurora; scrierile lor de mai târziu rămân tributare ideilor fundamen¬ 
tale ale acestei cărţi. Totuşi relaţia filosofică între Horkheimer şi Adomo a 
fost subestimată atunci când a fost denumită doaro „colaborare”. Horkheimer 
a fost cel care care deja în 1930 planificase, în mod programatic, o carte 
mare despre „logica dialectică”; Adomo a fost evident cel polivalent şi 
productiv, care i-a deschis lui Horkheimer o perspectivă asupra felului în 
care trebuie concepută şi scrisă această carte. Pe cât de diferită a fost 
contribuţia lui Horkheimer şi Adomo la realizarea Dialecticii luminării, pe 
atât de diferiţi erau cei doi ca personalitate. Horkheimer, caracterizat printr- 
o înclinaţie bine conturată către stilul de viaţă al marii burghezii, avea talentul 
de a exercita şi reprezenta puterea. Adomo în schimb era un intelectual şi un 
artist, care, aşa cum a formulat-o JLirgen Habermas, n-a fost niciodată în 
stare să-şi însuşească „strategii de imunizare şi adaptare conforme cu 
realitatea”, astfel încât „faţă de el se putea juca întotdeauna şi fără probleme 
rolul «adevăratului’ adult». 6 Personalităţile diferite ale lui Horkheimer şi 
Adomo sunt la rândul lor expresii a două biografii cât se poate de diferite. 

Max Horkheimer s-a născut în 1895 ca fiu al unui fabricant de textile la 
Zuffenhausen (Stuttgart). El a crescut într-un mediu evreiesc neortodox, 
dar totuşi conservator. La dorinţa tatălui său, el ar fi trebuit mai târziu să 
preia fabricile acestuia. într-adevăr, Horkheimer devine în 1914 directorul 
adjunct al întreprinderilor părinteşti, dar îi vine greu să se identifice cu acest 

rol. însemnările de jurnal şi nuvelele pe care le-a scris, tânăr fiind 7 , arată cât 
de mult îl preocupa situaţia socială a muncitorilor. în cele din urmă, 
Horkheimer se decide pentru studiul psihologiei, filosofiei şi economiei, pe 
care l-a început, împreună cu prietenul său Friedrich Pollock, la Miinchen şi 
I-a continuat, începând din 1920, la Frankfurt. Cel mai important profesor 
de acolo a devenit pentru el Hans Comelius, un filosof influenţat de psihologia 
gestaltistă, care făcea parte din reprezentanţii neokantianismului, Horkheimer 
a obţinut doctoratul la Comelius cu o lucrare despre Critica facultăţii de 
judecare a lui Kant. 8 După ce Comelius i-a oferit un post de asistent, hotărârea 
în favoarea unei cariere academice şi împotriva unei vieţi de fabricant era 
luată. Deja în 1925, Horkheimer devine docent tot cu o lucrare despre Critica 
facultăţii de judecare. 9 Pentru propria lui evoluţie filosofică însă, doi alţi 
autori au fost cel puţin la fel de importanţi precum Kant: Karl Mare şi Ar- 
thur Schopenhauer. Pe fondul acestei corelaţii, desigur uimitoare, Horkheimer 
a putut prelua de la Marx diagnosticul modului de producţie capitalist, nu 
însă şi ideea că printr-o revoluţie proletară ar fi posibilă suprimarea 
„înstrăinării” muncitorilor ca adevăraţi producători ai bogăţiei sociale faţă 
de produsele lor. Lectura lui Schopenhauer l-a făcut pe Horkheimer să rămână 
sceptic faţă de această idee, care în esenţă trimite la filosofia spiritului a lui 
Hegel; deja de timpuriu s-a arătat neîncrezător faţă de încercarea de solu¬ 
ţionare a problemelor sociale după modelul unei concilieri a omului cu lumea 
alienată ca obiect. în locul proiectului unei astfel de posibilităţi de conciliere, 
Horkheimer consideră că sarcina filosofiei ar fi păstrarea dreptului natural 
al omului la fericire şi formularea permanentă a acestui drept în analiza 
stărilor care reprimă şi fac de nerecunoscut această pretenţie. Pornind de la 
aceas tă idee a dezvoltat e 1 în anii 3 0, c a director a 1 Institutului pentru cercetări 
sociale, programul unei „teorii critice”. 

Şi Adomo, pe numele său întreg Wiesengrund-Adomo, provenea din 
marea burghezie. El s-a născut în 1903 la Frankfurt. Tatăl său, Oscar Wie- 
sengrund, era angrosist de vinuri, mama sa, Maria-Calvelli-Adomo della 
Piana a fost, înainte de a se mărita, o cântăreaţă de succes. Deja la 17 ani, 
Adomo se înscrie la Universitatea din Frankfurt şi studiază filosofia, ştiinţele 
muzicale, psihologia şi sociologia. încă din timpul gimnaziului, fiind super- 
dotat din punct de vedere muzical, luase lecţii de compoziţie. La fel ca şi 
Horkheimer, şi Adomo a obţinut în anul 1934 doctoratul cu Hans Comeli¬ 
us. Temadizertaţiei sale a fost Die Transzendenz des Dinglichen undNoema- 
tischen in Husserls Phănomenologie (Transcendenţa obiectualului şi a noe- 
maticului în fenomenologia lui Husserl). 10 Ca şi Horkheimer, Adomo îşi 

extrage ideile decisive din alte domenii decât din cele ale filosofiei academice. 
Ca elev a fost impresionat de Spiritul utopiei lui Emst Bloch şi de Teoria 
romanului a lui Georg Lukacs, iar sub îndrumarea lui Siegfried Kracauer, 
mai târziu redactor foiletonist la Frankfurter Zeitung, îl citise pe Kantîntr-o 
manieră cât se poate de neconvenţională. După ce şi-a dat doctoratul, a 
plecat pentru doi ani la Viena, pentru a studia compoziţia cu Alban Berg. 
Acolo i-a cunoscut şi pe Amold Schonberg şi Anton von Webem şi a audiat 
cursurile lui Karl Kraus. La întoarcerea sa la Frankfurt, muzica „Noii Şcoli 
de la Viena” a devenit pentru el definitiv arta asupra căreia trebuie să stăruie 
munca conceptuală a filosofiei: de acum încolo, filosofia a fost pentru Adomo, 
în miezul ei, filosofia artei. Conceptul pentru o astfel de filosofie Adomo nu 
l-a dobândit de unul singur şi nici măcar din preocupările lui muzicale; aici 
a fost influenţat ulterior mai ales de Walter Benjamin, pe care l-a cunoscut 
în 1923 la Frankfurt şi pe care, după reîntoarcerea din Viena, îl întâlneşte 
des la Berlin. Sub influenţa clară a lui Benjamin se află şi lucrarea despre 
Kierkegaard, prin care Adomo a devenit docent în 1930, la Frankfurt. 11 
Potrivit convingerii lui Benjamin că adevărul unui lucru n-ar trebui căutat în 
ceea ce se arată imediat, ci în ceea ce e lăturalnic şi aparent secundar, Adomo 
încearcă să descifreze scrierile lui Kierkegaard nu orientându-se după 
distincţiile conceptuale cuprinse în ele, ci după ilustraţiile lor poetice şi după 
metafore. Şi, potrivit tezei lui Benjamin că adevărul poate fi cunoscut în 
aura frumosului atunci când acesta devine obiectul criticii filosofice, Adomo 
doreşte să scoată la iveală, în conceptul esteticului la Kierkegaard, împotriva 
propriilor intenţii ale acestuia, adevărul gândirii sale. Din reflecţiile lui Adomo 
cu privire la raportul adevărului cu esteticul s-a dezvoltat contribuţia sa la 
filosofia istoriei în Dialectica luminării. 

Deşi Adomo şi Horkheimer se cunoscuseră deja în 1922 12 , interesele 
lor filosofice nu s-au apropiat pentru început în mod esenţial. De asemenea, 
Adomo nu avea iniţial nimic de-a face nici cu Institutul pentru cercetări 
sociale. în timp ce Horkheimer a părăsit Germania în 1933, Adomo 
încearcă să obţină, la Vossischen Zeitung din Berlin, un post de critic 
muzical. Dreptul de a profesa la Universitatea din Frankfurt îi fusese retras, 
deoarece era, în termenii limbajului naţional-socialist, semievreu. După 
ce Adomo îşi pierde şi şansa unei activităţi publicistice sigure, el încearcă 
să-şi continue cariera academică în Anglia. Reuşeşte însă să devină doar 
advanced student la Merton College din Oxford. Intenţionează să dobân¬ 
dească gradul de Doctor of Philosophy şi lucrează la dezvoltarea unui 
proiect de teoria cunoaşterii, încheiat abia după cel de-al doilea război 

mondial cu titlul Zur Metakritikder Erkenntnistheorie (Pentru o metacritică 
a teoriei cunoaşterii) 13 . Supervizorul lui Adomo în perioada de la Oxford 
a fost Gilbert Ryle. Contactul cu Horkheimer nu a fost, desigur, întrerupt. 
Din 1934 Adomo colaborează, din Anglia, la Revista pentru cercetări 
sociale. După ce, în 1938, se mută în sfârşit în SUA, el devine membru 
regulat al Institutului pentru cercetări sociale. La scurt timp după aceasta 
începe, împreună cu Horkheimer, activitatea la proiectul despre „logica 
dialectică”. Baza acestei lucrări este însă conceptul unei „teorii critice”, 
aşa cum îl dezvoltase Horkheimer în anii 30. 


Teoria critică 

Teoria critică este un concept elaborat pornind de la un contrast. La ce se 
referă acest concept devine inteligibil doar dacă se clarifică de la început ce 
înseamnă teoria „necritică” sau, cum spune Horkheimer, tradiţională. Doar 
astfel poate fi evitată şi neînţelegerea pe care o provoacă titlul vestitului 
studiu al lui Horkheimer din 1937. Dacă se citeşte doar titlul lucrării, şi 
anume Traditionelle und kritische Theorie (Teoria tradiţională şi teoria critică) 
şi se înţelege prin el o promisiune a unui program filosofic, atunci se poate 
crede cu uşurinţă că există intenţia de a opune forma tradiţională a teoriei 
filosofice unei filosofii critice. însă nu despre aceasta este vorba. „Teoria 
tradiţională” este mai ales forma teoriei, specifică pentru ştiinţele naturii şi 
ştiinţele socio-umane orientate după ştiinţele naturii. Teoriile de acest tip 
sunt pentru Horkheimer sisteme de propoziţii, în care unele propoziţii au un 
grad atât de mare de generalitate, încât celelalte pot fi derivate din acestea; 
propoziţiile generale oferă în plus regulile fundamentale sau principiile 
privind felul cum trebuie formulate alte teze şi cum trebuie combinate între 
ele. 14 în determinarea a ceea ce Horkheimer doreşte să înţeleagă printr-o 
teorie, el este cât se poate de imprecis. Nici nu spune ce sunt principiile şi 
nici nu oferă o explicaţie clară a ceea ce trebuie gândit prin derivarea unor 
propoziţii din alte propoziţii. Mai importantă decât aceasta este pentru el 
întrebarea referitoare la funcţia pe care o au teoriile; un răspuns la această 
întrebare el îl obţine prin faptul că tezele derivate dintr-o teorie concordă cu 
faptele 15 şi înlr-un anumit sens trebuie să fie descrieri corecte ale lucrurilor 
din lume. Deoarece teoriile sunt sisteme de astfel de propoziţii, ele fixează 
raporturile între fapte şi fac astfel posibilă o tratare a faptelor într-o corelaţie. 
Pentru că propoziţiile derivate din cadrul unei teorii sunt întotdeauna doar 

generale, ele nu descriu numai fapte, ci sunt întotdeauna şi descrieri posibile 
a faptelor de tip asemănător. 16 De aceea, teoriile deschid un spaţiu de joc 
pentru raportul cu ceea ce poate fi abia descoperit ca faptă; considerate 
astfel, ele sunt anticipări de evenimente posibile şi până la un anumit grad 
probabile, astfel încât nu fac posibilă doar tratarea în corelaţie a faptelor, ci 
oferă şi o orientare pentru modul în care aceste fapte vor fi tratate în viitor. 
Fără teorii, deci, relaţia planificatoare cu natura şi totodată stăpânirea unor 
contexte economice şi sociale complexe este posibilă doar cu dificultate. 

Ideea hotărâtoare a lui Horkheimer este că teoriile de acest tip deschid 
corelaţii de fapte şi fapte posibile, dar şi ele, la rândul lor, fac parte dintr-o 
corelaţie. Potrivit opiniei sale, nu s-ar putea explica altfel cum e posibil că 
teoriile nu numai că sunt mereu completate sau corectate parţial, dar pot fi şi 
înlocuite, şi chiar sunt complet înlocuite prin altele. Aceasta se poate explica 
doar dacă se ţine seama de „temeiurile praxisului social” al unei epoci 17 , 
descoperind, de exemplu, felul cum prin evoluţia industrială devine necesară 
elaborarea de noi teorii. Horkheimer lasă deschisă întrebarea în ce măsură 
astfel de evoluţii industriale, la rândul lor, pot fi consecinţă a anumitor teorii. 
El crede chiar că această întrebare nu trebuie să fie luată în discuţie, deoarece 
pentru elaborarea unei teorii sunt date întotdeauna anumite contexte sociale, 
în afară de aceasta, elaborarea teoriilor - ca sarcină a ştiinţei într-o societate 
bazată pe diviziunea muncii - revine doar unui anumit grup, şi anume 
grupului oamenilor de ştiinţă. Problema ştiinţelor „tradiţionale” constă în 
faptul că, în cadrul ştiinţelor, ele nu pot reflecta asupra propriului lor rol 
social.' 8 Cu această afirmaţie, desigur, Horkheimer nu vrea să conteste 
existenţa ştiinţelor sociale - în accepţiunea sa ştiinţe tradiţionale. El vrea 
mai degrabă să spună că în teoriile tradiţionale e principial imposibil să 
investighezi dacă corelaţiile stabilite în cadrul lor sunt raţionale. Teoriile 
tradiţionale sunt caracterizate pentru Horkheimer în esenţă prin faptul că nu 
pun această întrebare, ba chiar că nu sunt capabile s-o pună. Şi acest lucru, 
la rândul său, se datorează faptului că teoriile tradiţionale sunt raportate la 
fapte şi de aceea nu mai pot problematiza faptele însăşi. Ceea ce pentru 
teoriile tradiţionale sunt fapte, sunt însă în realitate „produse ale praxisului 
social general” 19 . Praxisul social, acţiunea societăţii ca întreg deci, nu este 
recunoscut de indivizi, în măsura în care sunt componenţi ai societăţii, şi 
nici nu poate fi recunoscută de ei, cel puţin în societatea burgheză. Societatea 
burgheză nu este dominată, mai ales în ceea ce priveşte „felul economiei 
ei..., în ciuda inteligenţei indivizior ce se află în concurenţă, de vreun plan, 
ea nu este în mod conştient orientată către un scop general.” 20 Acum este 

limpede şi că teoriile tradiţionale, sau ar trebui spus acum mai precis: 
teoriile burgheze, nu pot investiga corelaţiile faptelor în privinţa raţio¬ 
nalităţii lor, iar acest lucru se datorează faptului că acestea trebuie să accepte 
producerea faptelor în sine drept ceva prestabilit. în afară de aceasta, şi 
modalitatea în care faptele sunt cunoscute este formată, pentru Horkheimer, 
abia prin praxisul social 21 ; în măsura în care această experienţă este dată 
înaintea construcţiei teoriilor, în cadrul lor nu poate fi niciodată întâlnit 
tocmai ceea ce le condiţionează. însă tocmai producerea faptelor cât şi 
producerea experienţei lor constituie ceea ce, într-un sens pregnant, poate 
fi sau nu raţional. 

Investigarea raţionalităţii sau iraţionalităţii praxisului social este pro¬ 
blema „teoriei critice” 22 . Aceasta se diferenţiază deci de teoriile tradiţionale 
nu doar prin faptul că reprezintă o alternativă la acestea, ci mai ales prin 
faptul că are ca temă corelaţia socială în care apar teoriile tradiţionale, 
descoperind astfel limitarea acestora. Astfel privind lucrurile, teoria critică 
respectă o sarcină care încă de timpuriu a fost înţeleasă drept sarcina prin 
excelenţă a filosofiei, şi de aceea pretenţia lui Horkheimer, potrivit căreia ea 
păstrează moştenirea filosofiei înseşi, nu este cu totul lipsită de temei. Pentru 
teoria critică însă, este caracteristic faptul că îşi ia ca temă producţia socială, 
fiind prin aceasta o critică a economiei . 22 Drept critică a economiei, ea scoate 
la iveală iraţionalitatea economiei burgheze şi nu trimite doar către o posibilă 
economie raţională, ci este ea însăşi o contribuţie activă la afirmarea ei. Din 
acest punct de vedere, teoria critică este practică, şi chiar într-un sens 
privilegiat. în timp ce şi alte teorii sunt o formă de acţiune, deoarece permit 
o raportare la fapte încontextualitatea lor, practica teoriei critice corespunde 
însăşi practicii sociale din care teoriile tradiţionale sunt mereu doar o parte: 
desfăşurarea gândirii critice este caracterizată prin aceeaşi libertate faţă de 
faptele deja date ca şi practica societăţii, în cadrul căreia sunt mai întâi produse 
în genere fapte. Prin critica relaţiilor de producţie existente şi iraţionale, 
teoria critică deschide o perspectivă către viitorul mai bun, deoarece este 
raţional, al societăţii. în independenţa ei faţă de fapte, teoria critică face 
experienţa unei libertăţi care este libertatea unei practici sociale ajunsă la 
raţionalitate. Prin faptul că gândirea critică se realizează înăuntrul acestei 
libertăţi, ea constituie o atitudine care, „orientată către emancipare, are ca 
scop modificarea întregului .” 24 

Tocmai însă pentru că teoria critică are ca scop modificarea întregului, 
ea nu poate da societăţii un scop determinat, care să poată fi atins prin 
mijloacele acestei societăţi. Dacă teoria critică ar face acest lucru, ea ar fi 

iarăşi condiţionată de faptele societăţii existente. De aceea, teoria critică nu 
dezvoltă nici perspective politice şi nici nu se arată încrezătoare în faptul că 
anumite grupuri sociale sau clase ar putea împinge înainte schimbarea 
întregului. 25 în concepţia lui Horkheimer despre teoria critică, este preluată 
în fond analiza lui Marx a modului de producţie, daraceastăconcepţie include 
pe de altă parte un refuz hotărât al încrederii marxiste în revoluţia proletară. 
Tocmai deoarece libertatea în cadrul căreia, potrivit lui Horkheimer, se 
realizează gândirea critică trebuie să fie aceeaşi cu libertatea unei societăţi 
care a ajuns la propriul ei viitor, această gândire critică nu este îndreptăţită 
să proiecteze o imagine - condiţionată de existent - a unei societăţi raţionale. 

Conceptul unei teorii critice, aşa cum l-a prezentat Horkheimer în studiul 
său programatic din 1937, ridică astfel două întrebări. Sunt întrebări cărora 
Horkheimer le dedică, în anii ce vin, o mare parte a lucrărilor sale şi care, în 
colaborarea cu Adomo, au dus în final la Dialectica. Pe de o parte este 
neclar în ce constă iraţionalitatea specifică a teoriei critice: de unde extrage 
această teorie unitatea de măsură pentru diagnosticul societăţii existente în 
raţionalitatea ei, dacă nu se mai orientează, ca Marx, în funcţie de ideea unei 
munci vii, înstrăinată de produsele ei şi nu mai vrea să elaboreze, plecând de 
aici, imaginea unei societăţi raţionale realizate prin însuşirea mijloacelor de 
producţie de către producători? Această idee a lui Marx nu joacă de fapt nici 
un rol în concepţia lui Horkheimer, pentru că el nu mai înţelege proletariatul 
drept acea clasă care ar putea să exercite un praxis social raţional. Pe de-altă 
parte, gândirea critică se articulează într-o teorie. într-un fel sau altul, această 
gândire este la rândul ei impregnată de fapte deja existente: prin urmare, 
poate fi oare în genere menţinută afirmaţia că gândirea critică ar fi 
independentă de fapte? Deoarece Horkheimer se preocupă de aceste întrebări, 
şi încearcă să elaboreze răspunsuri la ele, „teoria critică” devine o „teorie 
autocritică”. 


Teoria autocritică 

în anul 1942, Horkheimer şi Adomo editează un volum comemorativ, 
publicat doar în fascicule multiplicate, în amintirea lui Walter Benjamin, 
care în 1940, evadând din Franţa ocupată, îşi luase viaţa. Acest volum come¬ 
morativ includea sub titlul Vernunft und Selbsterhaltung (Raţiune şi autocon¬ 
servare) un studiu al lui Horkheimer, în care lucrările sale referitoare la 
proiectul „logicii dialectice” sunt rezumate pentru prima dată într-o formă 

elaborată. Acest studiu se deosebeşte de programul de început a lui Hork- 
heimer privind o teorie critică mai ales prin faptul că în cadrul lui este susţinută 
o perspectivă radicală, critic raţională, punându-se astfel sub semnul întrebării 
pretenţia de raţionalitate a teoriei critice. Raţiunea, vrea să arate aici 
Horkheimer, este capacitatea de a regla relaţiile umane şi de a justifica realiză¬ 
rile impuse lor. Din această perspectivă, ea realizează un compromis între 
folosul individual şi folosul societăţii. 26 Acest compromis este însă ambiguu, 
deoarece devine posibil doar pentru că asupra indivizilor este exercitată o 
forţă, în măsura în care sunt obligaţi să-şi înfrâneze sau chiar să-şi suprime 
instinctele. Pe de altă parte indivizii, în cadrul vieţii împărtăşite în comun, se 
pot conserva şi-şi pot îndeplini scopurile doar dacă reuşesc să realizeze un 
compromis cu ceilalţi. Altfel decât în studiul său mai vechi, Horkheimer nu 
mai înţelege aici societatea existentă ca iraţională, ci tocmai dimpotrivă - ca 
fiind raţională. Iar în măsura în care în societăţile totalitare conservarea 
întregului este mai importantă decât conservarea indivizilor, de la care se 
cere în ultimă instanţă să se sacrifice pentru întreg 27 , adevărata natură a 
raţiunii iese în asemenea societăţi la lumină. ,,Noua ordine fascistă este 
raţiunea, în care raţiunea însăşi se dezvăluie ca iraţionalitate” 28 . Ordinea 
fascistă nu este deci o perversiune a raţiunii; în cadrul ei iese mai degrabă la 
iveală esenţa raţiunii, numai că într-o configuraţie specială, potrivit căreia 
conservarea societăţii pretinde moartea indivizilor. Prin aceasta însă, pentru 
Horkheimer devine limpede caracterul problematic al raţiunii aflate în slujba 
autoconservării. Dacă societatea este întotdeauna raţională, iar raţiunea se 
autoconservă întotdeauna, atunci pentru oameni nu mai rămâne ca alternativă 
la ceea ce există decât să practice renunţarea la sine în locul autoconservării 29 
şi „să trăiască fără proprietate, fără loc, fără timp şi fără popor.’” 0 Horkheimer 
este convins că această alternativă este o provocare; el este nevoit să lase 
deschisă problema cu privire la receptarea ei „ca o recădere în barbarie sau 
ca început al istoriei”- 11 . 

O dată cu formularea referitoare la începuturile istoriei, se prefigurează 
deja aici o perspectivă teologică, pe care Horkheimer o va prelua mai târziu 
din ce în ce mai decis. însă indiferent dacă alternativa la o existenţă rea mai 
poate fi numită sau nu mântuire a lumii prin Dumnezeu, rămâne stabilit 
faptul că Horkheimer răspunde negativ la întrebarea referitoare la o 
raţionalitate specifică a gândirii critice: nu există o raţionalitate specifică a 
gândirii critice. în scrierile sale de mai târziu, mai ales în cartea sa Eclipse of 
Reason (Eclipsa raţiunii) (1947) - în traducere germană Zur Kritik der 
instrummentellen Vemunft (Critica raţiunii instrumentale) - Horkheimer a 

mai vrut să amintească doar de o „raţiune obiectivă” diferită de cea autocon- 
servatoare, în care se manifestă o totalitate ordonată a lumii şi care oferă 
astfel o unitate de măsură pentru acţiunea individuală şi socială. Această 
raţiune însă este raţiunea vechilor mari filosofii, aşa cum aceasta a fost 
elaborată în Antichitatea clasică, în scolastică şi în final în idealismul ger¬ 
man. 32 Gândirea critică, departe de a putea prelua moştenireaacestorfilosofii, 
va trebui mai ales să reactualizeze realizările acestora şi astfel să contribuie 
la a împiedica săvârşirea, în lumea de astăzi, a supremului rău. Horkheimer 
devine un individ pesimist şi sceptic, care atrage permanent atenţia asupra 
pericolului şi care nu se mai gândeşte la schimbarea societăţii ca întreg, ci 
caută să prindă puteri pentru suportarea răului mai mic al democraţiilor 
occidentale în comparaţie cu sistemele totalitare. 33 

Atunci însă când gândirea critică nu mai poate să corespundă practicii 
sociale, deoarece această practică este, în raţionalitatea ei, autoconser- 
vatoare, de fapt iraţională, ea nu mai are nici posibilitatea de a se dezvolta 
într-o teorie critică autonomă: dacă n-ar mai exista „raţiunea obiectivă”, 
fiecare teorie ar purta inevitabil amprenta raţiunii autoconservatoare. Deja 
în Raţiune şi autoconservare, Horkheimer vedea sarcina filosofiei mai 
ales în dezvăluirea, într-o critică a raţiunii autoconservatoare, a iraţionalităţii 
acesteia şi, astfel, în orientarea privirii către ceea ce este stăvilit şi reprimat 
prin această raţiune. Dacă, spune argumentul său, raţiunea este brutală în 
sine, în cadrul ei rămâne păstrat mereu şi acela asupra căruia se exercită 
brutalitatea. Şi deoarece, în afară de aceasta, imixtiunea brutală a raţiunii 
este posibilă doar prin orientarea acestei imixtiuni către ceva prestabilit 
raţiunii, o gândire critic-raţională trebuie să creioneze astfel raportul raţiunii 
faţă de ceea ce-i este prestabilit încât să descrie această imixtiune în 
exercitarea şi evoluţia ei. Sarcina gândirii critice este de a scrie istoria 
raţiunii autoconservatoare; s-a făcut astfel pasul hotărâtor de la concepţia 
teoriei critice la concepţia filosofiei istoriei, aşa cum a fost dezvoltată în 
Dialectica luminării. Atunci când istoria raţiunii autoconservatoare ridica 
pretenţia de a fi istoria raţiunii în genere, ea excludea desigur faptul că ar 
fi existat vreodată ceva de tipul unei „raţiuni obiective”. în scrierile sale 
mai târzii, Horkheimer coboară prin urmare sub nivelul Dialecticii lu¬ 
minării. Recăderea lui poate fi probabil explicată prin faptul că ideile 
centrale din Dialectica luminării au fost mai puţin ideile sale fundamenta¬ 
le, cât mai degrabă ale lui Adorno. Adorno a încercat şi în scrierile sale de 
mai târziu să păstreze şi să dezvolte nivelul atins de Dialectica luminării. 

Dialectica luminării 

Dialectica luminării este mai puţin o carte unitară şi mai mult o culegere 
de texte destul de eterogene, care sunt privite ca variaţiuni ale unei teme 
constante. Prima parte a cărţii, filosofică în sens strict, este dedicată 
„conceptului de luminare”, ilustrat prin două excursuri, unul despre Odiseea 
lui Homer şi altul despre romanele marchizului de Sade. Unei diagnoze a 
lumii contemporane autorilor îi sunt dedicate cele două tratate despre 
„Industria culturală, luminarea ca iluzie pentru mase” şi „Elemente de 
antisemitism”. Cartea are un sfârşit deschis, datorită unei serii de scurte 
„Note şi proiecte”. Subtitlul sugestiv al întregului este: „Fragmente 
filosofice”. Nici chiar unui cititor conştiincios nu-i este uşor să recunoască 
diferitele texte ale cărţii ca variaţiuni ale aceleiaşi teme. Această temă este 
însă dezvoltată limpede în primul tratat, referitor la conceptul de luminare. 
Este vorba despre încurcarea în propria plasă a unei raţiuni care se realizează 
ca dominaţie. Această încurcare este vizată în titlul cărţii prin termenul de 
„dialectică”. 

Dar ce este luminarea? Pentru Horkheimer şi Adomo ea nu este pur şi 
simplu aceeaşi cu raţiunea, în sensul în care o formulase Horkheimer în 
studiul său Raţiune şi autoconservare ; luminarea nu este aşadar doar 
capacitatea de a face un compromis între propriile interese şi cele ale societăţii, 
cu preţul autodominării. Astfel, luminarea nu este nici pur şi simplu identică 
cu autoconservarea; ea este mai degrabă realizarea raţiunii autoconservatoare, 
în măsura în care aceasta se referă explicit şi conştient la ceea ce e reprimat 
în raţiunea autoconservatoare: cel ce se comportă „luminat” nu reprimă, de 
exemplu, doar propriile instincte, pentru a-şi putea urmări mai lesne propriile 
interese în compensaţie cu cele ale societăţii; el este mai mult sau mai puţin 
de părere că de acum înainte nu mai este constrâns în instinctele sale. Lu¬ 
minarea nu este doar dominaţia raţiunii, ci dominaţia conştientă de sine a 
raţiunii, în care opresiunea proprie este salutată ca un progres, în credinţa că 
prin opresiune te poţi elibera de ceea ce a fost oprimat. Liber însă vrei să fi 
numai de ceea ce - în măsura în care pare ameninţător - te constrânge. Şi 
acest lucru este, după Horkheimer şi Adomo, natura. „Natura” este ansamblul 
tuturor acelora de care căutăm să ne eliberăm prin luminare şi care, în cazul 
în care eliberarea reuşeşte, nu mai se constituie într-o ameninţare şi apare în 
calitate de ceea ce a fost pe drept reprimat. 

Pentru explicarea şi exemplificarea acestei teze, Horkheimer şi 
Adomo schiţează viaţa oamenilor în perioada dinaintea luminării, perioada 

„trecutului primordial” 34 . în această viaţă natura apărea însufleţită, plantele, 
elementele ca apa, focul şi vântul, dar şi stelele erau demoni şi spirite, care 
se aflau unele faţă de altele într-o raport multiplu de rudenie, prietenie şi 
duşmănie. Viaţa în cadrul unei astfel de naturi s-a articulat apoi în depănarea 
poveştilor, în mit. O dată cu luminarea însă, miturile sunt distruse, lumea 
este dezvrăjită. în locul poveştilor trec conceptele, prin care natura, devenită 
obiect al conceptelor, este ordonată şi făcută astfel disponibilă într-o relaţie 
unitară de dependenţă. în primele forme ale luminării se prefigurează deci 
teoriile „tradiţionale”, după cum le caracterizase Horkheimer în studiul 
său din 1937. Dar în timp ce Horkheimer fusese mai înainte de părere că 
a dispune ordonator de natură ar fi un lucru problematic doar atât timp cât 
nu este exercitat în cadrul unei practici raţionale a societăţii, punctul cul¬ 
minant al Dialecticii luminării constă în faptul că o astfel de dispunere 
ordonatoare nu reuşeşte în realitate niciodată. Aceasta însă înseamnă: 
luminarea nu este viabilă. 

Pentru a face plauzibil motivul datorită căruia luminarea nu are sorţi 
de izbândă, Horkheimer şi Adomo fac trimitere la viaţa originară în cadrul 
naturii: potrivit lor, această viaţă este doar la o primă impresie opusă vieţii 
luminate, şi nu există, prin urmare, o diferenţă fundamentală între gândirea 
mitică şi gândirea structurată conceptual a luminării. Numai la prima 
impresie viaţa în „trecutul primordial” este în deplin acord cu natura; în 
realitate, avem de-a face şi aici cu o formă de dominare a naturii; căci 
acolo unde natura apare sub forma de spirite şi demoni, acolo există şi 
posibilitatea de a o îmblânzi prin vrăji şi ofrande. 35 Iar acolo unde natura 
este structurată în funcţie de diversele apariţii ale spiritelor şi demonilor, 
ea şi-a pierdut deja caracterul ameninţător nemijlocit. Povestirile miturilor 
sunt prestructurări ale discursului conceptual: ele formează puntea dintre 
experienţa nemijlocită a naturii şi conceptele „abstracte”, acolo unde în 
locul naturii însufleţite instituie zei diferiţi de ea. în ceea ce priveşte 
dominarea naturii însăşi, aceasta se realizeazăiniţial într-un mod care poate 
fi numit „izbândă prin adaptare”: vrăjitorul admite spiritele şi demonii 
devenind asemeni lor; pentru a alunga sau a îmblânzi spiritele şi demonii, 
el se comportă înfricoşător sau blând. Această adaptare la natură în scopul 
dominării ei, Horkheimer şi Adomo o numesc „Mimesis” 36 . Acolo unde 
natura este cunoscută mimetic, ea nu este încă un simplu obiect, aşa cum 
va deveni mai târziu pentru gândirea conceptuală; evident că natura nici 
nu este lăsată să fie aşa cum pur şi simplu este, ci este ceva de care omul se 
leagă pentru a nu fi lăsat, neajutorat, pradă ei. 

Horkheimer şi Adomo ajung la ideea lor hotărâtoare despre esenţa 
luminării prin înţelegerea ei drept o dezvoltare continuă a mimesisului. Dacă 
între mimesis şi luminare nu există o diferenţă fundamentală, atunci şi 
luminarea, la fel ca mimesisul, este caracterizată printr-o adaptare la natură: 
şi prin dominarea, realizată de gândirea conceptuală, a naturii rămâi înlănţuit 
de aceasta, şi dacă este aşa, atunci prin iluminare oamenii nu ajung la ceea 
ce voiau de fapt să ajungă, şi anume la independenţa faţă de natură. Dialectica 
lor constă în faptul că luminarea este în acelaşi timp dominare a naturii şi 
declin al naturii. 

Horkheimer şi Adomo încearcă să explice şi să demonstreze, în 
cercetările separate ale cărţii lor, teza potrivit căreia dominarea şi declinul 
naturii trebuie luate împreună. Astfel, excursul despre Odiseea lui Homer 
vrea să arate că eroul Ulise este prin comportamentul său un luminat avant 
la lettre. Ulise se predă explicit naturii, în întruchiparea sirenelor seducătoare 
şi aducătoare de nenorociri, însă în aşa fel încât vraja cântului lor să nu 
poată deveni destructivă pentru el. 37 Romanele marchizului de Sade vor 
trebui să arate în ce măsură vrajba faţă de simţuri a unei morale luminate şi 
excesele senzuale reprezintă doar aspecte diferite ale aceluiaşi lucru. 
Divertismentul produs şi organizat de „industria culturală” în film şi radio 
promite destindere şi timp liber faţă de universul muncii care domină omul 
la fel de ca şi natura; în realitate însă, industria culturală furnizează destindere 
şi timp liber în aceleaşi forme care sunt caracteristice şi pentru universul 
muncii. 38 în cele din urmă, antisemitismul - care poartă de la bun început o 
amprentă creştină - este explicat de Horkheimer şi Adomo ca o atitudine în 
care gândirea luminatoare se îndreaptă împotriva imposibilităţii împlinirii 
unei promisiuni de mântuire din religia iudaică şi se configurează ca ură; 
antisemitismul creştin este expresia unei pretenţii dominatoare în vederea 
mântuirii divine. 38 

Putem să ne îndoim că Horkheimer şi Adomo au reuşit să ilustreze 
într-adevăr teza lor centrală privind „dialectica” luminării în cercetările se¬ 
parate ale cărţii lor. Este însă de netăgăduit că, în cadrul acestei teze, diferitele 
motive ale gândirii lor au alcătuit o sinteză impresionantă. în conceptul unei 
dominări a naturii, care este totodată declin al naturii, se regăseşte ideea lui 
Horkheimer din Raţiune şi autoconservare, conform căreia în raţiunea 
autoconservatoare este „păstrat” ( aufgehoben ) întotdeauna ceea ce este re¬ 
primat prin raţiunea autoconservatoare. Faptul că acest element reprimat 
este înţeles din principiu drept „natură” este desigur meritul lui Adomo. 
Deja în 1932 el dezvoltase, într-o conferinţă, ideea unei,.istorii a naturii”, 

încercând să demonstreze caracterul în ultimă instanţă mitic al raţiunii. 40 
Pentru că raţiunea este în ultimă instanţă mitică, istoria raţiunii poate fi scrisă 
întotdeauna doar ca o istorie a naturii. O astfel de istorie ne-o oferă Dialectica 
luminării , dar nu în sensul că ar povesti cum s-a petrecut efectiv, în cadrul 
fiecărui stadiu particular, realizarea dominării naturii prin raţiunea legată de 
natură. Horkheimer şi Adomo doresc mai degrabă să-şi convingă cititorul 
că o înţelegere adecvată a raţiunii poate fi dezvoltată întotdeauna doar laolaltă 
cu ideea de natură, şi anume astfel încât etapele individuale ale raportului 
dintre natură şi raţiune pot fi determinate într-o succesiune ce derivă chiar 
din acest raport: pentru că natura ameninţă oamenii, ei trebuie să reacţioneze 
la această ameninţare, şi reacţia lor ia în consecinţă forme tot mai perfecte. 
Cercetările individuale ale cărţii vor doar să ilustreze exemplar diversele 
etape ale raportului dintre natură şi raţiune; prin ele nu se ridică pretenţia 
unei istorii universale elaborate. 

Istoria naturii, care este în acelaşi timp istoria raţiunii, are evident ceva 
în comun cu orice altă istorie povestită: ea are un început. La începutul 
acestei istorii se află o natură faţă de care oamenii n-au avut încă nici o 
reacţie. Astfel privind lucrurile, tot ce se poate spune despre raţiune face 
parte din proiectul unei istorii a naturii; invers însă, natura, deoarece este 
începutul acestei istorii, nu poate fi sesizată deplin în relaţia ei cu raţiunea, 
aşadar în istoria naturii: ca început al istoriei naturii, natura nu este doar un 
moment al acestei istorii. Pentru evoluţia filosofică a lui Horkheimer şi 
Adomo, este hotărâtor felul în care fiecare dintre ei se raportează la această 
idee. Poziţia de mai târziu a lui Horkheimer s-a dezvoltat din teza formulată 
în Dialectica luminării, conform căreia în religia iudaică există o formă a 
gândirii luminatoare în care această gândire se desprinde într-adevăr din 
legătura ei faţă de natură 4 '; relaţia iniţială a omului faţă de natură este înlocuită 
aici cu relaţia faţă de Dumnezeu, care nu are în sine nimic natural şi poate fi 
de aceea considerată, faţă de tot ceea ce e legat de natură, ca fiind acel „cu 
totul altfel”. Din această perspectivă, în religie există cel puţin şansa pentru 
începutul unei istorii care să nu fie istorie a naturii. Mai ales la bătrâneţe, 
Horkheimer a atras în repetate rânduri atenţia 42 asupra adevărului specific al 
religiei, retrăgându-şi astfel tacit tezele din Dialectica luminării critice la 
adresa creştinismului. Prin atitudinea sa teologică el rămâne în fond credincios 
poziţiei sale iniţiale, conform căreia este important să câştigi independenţa 
faţă de „fapte”, bineînţeles cu diferenţa că acum această independenţă nu 
mai poate fi obţinută printr-o teorie critică diferită de cea tradiţională. în 
contradicţie cu acesta, la Adomo, motivul teologic al Dialecticii luminării 

rămâne eficient mai degrabă în plan secund. Activitatea sa filosofică este 
dedicată şi mai târziu problemei raportului istoriei naturii faţă de natură, în 
măsura în care aceasta este începutul acestei istorii. Aici el caută o formă de 
gândire şi exprimare filosofică prin care să fie posibil să faci dreptate ideii 
unei naturi primordiale; şi, deoarece acest lucru implică renunţarea la o 
filosofie determinată de o raţiune purtând trăsături ale istoriei naturii, el 
continuă programul criticii raţiunii din Dialectica luminării. De asemenea, 
Adomo doreşte să lămurească în ce condiţii poate să se manifeste natura 
primordială în istorie; el caută o formă a raţiunii dominatoare a naturii, care, 
ca dominare a naturii, se revocă în acelaşi timp, devenind astfel locul istoric 
pentru experienţa naturii primordiale. Această formă însă a raţiunii 
dominatoare asupra naturii este arta. Drept critică a raţiunii, filosofia lui 
Adomo devine „dialectică negativă”, iar drept întrebare asupra locului istoric 
al naturii primordiale, „teorie estetică”. 


Dialectica negativă 

Negative Dialektik (Dialectica negativă) este şi titlul cărţii apărute în 1966 
în care Adomo se dedică mai detaliat decât oriunde filosofiei de specialitate, 
pentru a-şi reprezenta cauza; deoarece însă această carte era preconizată a 
fi o „Metodologie” a lucrărilor muzicale, literare şi sociologice ale lui 
Adomo, Dialectica negativă este reprezentativă pentru metoda proprie a 
gândirii sale. în măsura în care Adomo se justifică, el „pune cărţile pe 
masă”; dar acest lucru, după cum accentuează, „nu este nicidecum identic 
cu jocul” 43 . Dacă urmăm această interpretare de sine a autorului, nu vom 
putea găsi în Dialectica negativă ceva din „filosofia” acestuia; această 
filosofie este exprimată în acele lucrări a căror metodă Adomo doreşte 
doar s-o dezvăluie în Dialectica negativă. Tratarea critică a altor filosofi 
cum sunt Kant, Hegel şi Heidegger nu are scopul de a oferi o teorie diferită 
de concepţia lor şi care, în comparaţie cu aceste concepţii, să se dovedească 
o alternativă mai bună; acolo unde îi critică pe ceilalţi filosofi, Adomo 
doreşte să atragă atenţia mai ales asupra metodei propriei gândiri şi să 
clarifice de ce această gândire nu se articulează într-o teorie elaborată. 
Dialectica negativă este o carte filosofică care doreşte să lămurească de 
ce autorul ei se refuză gândirii filosofice comune. 

Bineînţeles că motivul acestui refuz îl constituie o anumită opinie 
despre gândirea filosofică comună. Gândirea conceptuală este aceea care 

se asigură de obiectele ei prin faptul că le determină în ceea ce sunt. Dacă 
exercitarea unei astfel de gândiri o numim „dialectică”, deoarece în cadrul 
ei se neagă caracterul nemijlocit a ceva ca dat, şi aceasta tocmai pentru ca 
această gândire să se poată manifesta, în măsura în care este determinată, 
într-un „dat” mijlocit prin conceptualizare, atunci o gândire este „negativ 
dialectică” când în cadrul ei gândirea conceptuală este la rândul ei negată, 
fapt prin care se arată întâietatea datului nemijlocit faţă de gândirea 
conceptuală. Nu este greu de observat cât de mult înţelegerea lui Adomo 
a „dialecticii negative” îi este tributară Dialecticii luminării. Şi aici este 
iarăşi vorba de caracterul dominator al raţiunii. Dar altfel decât în Dialectica 
luminării. Adomo nu mai are intenţia de a scrie o istorie a raţiunii sub 
forma unei istorii a naturii, ci să lămurească felul în care prin gândire poţi 
ţine seama de natură considerată ca început al istoriei naturii. Deoarece, 
după ce lumea este structurată raţional, natura primordială nu se mai arată 
nemijlocit, acest lucru nu este posibil decât printr-o negare a gândirii de¬ 
terminative; datorită faptului că gândirea determinativă îşi neagă totodată 
propria pretenţie, ea creează spaţiu pentru experienţa deosebitului, a ceea 
ce nu poate fi identificat prin conceptualizare, cu cuvintele lui Adomo, „a 
neidenticului”. Neidentice sunt lucrurile, în măsura în care, ca individuali, 
ele pot consterna şi irita oamenii. O gândire impregnată de o dialectică 
negativă se situează astfel esenţial la confluenţa dintre experienţa conster¬ 
nării şi cea a iritării; această gândire nu se poate articula fără a exprima 
totodată astfel de experienţe; şi chiar numai prin aceasta se deosebeşte 
gândirea lui Adomo, potrivit propriei înţelegeri de sine, în mod funda¬ 
mental de concepţiile filosofice care-şi găsesc configuraţia lingvistică în 
concepte generale. în scrierile sale despre muzică şi literatură, Adomo 
şi-a luat permanent ca punct de pornire pentru gândire propriile sale 
experienţe; acest lucm i-a reuşit însă cel mai bine în culegerea de aforisme 
Minima mo ralia 44 

Intenţia de a da socoteală despre o gândire impregnată de o dialectică 
negativă avută de Adomo în lucrarea sa rămâne oricum incompletă dacă nu 
stăruie şi asupra întrebării cum este posibilă experienţa însăşi de a gândi 
individualul, „neidenticul”. Pe de o parte, negaţia gândirii determinative 
creează doar spaţiul pentru o astfel de experienţă; iar dacă, pe de altă parte, 
ceea ce face obiectul acestei experienţe nu ar fi esenţialmente individual şi 
deci „neidentic”, el ar putea deveni din nou obiectul gândirii determinative. 
Pentru Adomo, experienţa operelor de artă a avut întotdeauna o însem¬ 
nătate crucială; ea este pentru el unitate de măsură a ceea ce este experienţa 

individualului şi a neidenticului. Justificarea pentru o gândire impregnată 
de dialectica negativă duce, astfel privind lucrurile, la justificarea a ceea ce 
este o operă de artă; ea duce la „teoria estetică”. 


Teoria estetică 

LucrareaAsthetische Theorie (Teoria estetică) a lui Adomo nu oferă cititorului 
o înlănţuire de idei uşor inteligibile la prima vedere. Adomo, încă şi mai 
consecvent aici decât în alte scrieri, introduce conceptele călăuzitoare sub 
forma unei mulţimi de centre în jurul cărora se formează reflecţiile sale, 
astfel încât, prin raportarea acestor centre unul la celălalt, se obţine o corelaţie 
aîntregului. Potrivit convingerii Iui Adomo, un astfel de procedeu corespunde 
temei Teoriei estetice: arta are, după cum spune el, „conceptul ei în constelaţia 
de momente istorice schimbătoare; el se închide definiţiei”' 15 în ciuda formei 
libere de expunere, şi fără să poată defini ce este arta, cartea prezintă o teză 
clară, iar reflecţiile care o iau mereu de la capăt au sensul de a prezenta 
această teză sub diferite aspecte. Arta, vrea să arate Adomo, trebuieînţeleasă 
ca o formă de raţiune ce domină natura. De fapt, operele de artă nu sunt 
teorii care să facă posibilă o relaţie cu natura, şi nici nu sunt sisteme filosofice 
în care natura să fie determinată drept ceea ce este; dar operele de artă se 
nasc prin aceea că, în cadrul lor, „materialul”, sunetele, culorile, lemnul, 
metalul, cuvintele, sunt aduse la unitate. Adomo numeşte „raţionalitate” 46 
acea forţă care produce în artă o astfel de alcătuire unitară; fiecare operă de 
artă este rezultatul unei construcţii raţionale. Dacă lucrurile ar sta altfel, noi 
n-am sesiza operele de artă ca fiind configuraţii raţionale armonizate în sine 
şi n-am putea să ne confruntăm cu ele. 

Hotărâtor pentru Adomo este însă faptul că în artă construcţia raţională 
a materialului este atât de avansată, încât operele cu toată armonia lor nu 
mai pot fi înţelese pur şi simplu. Pentru că diferitele momente ale materialului 
sunt multiplu raportate unele la altele, construcţia raţională a operelor de 
artă nu poate fi urmărită în amănunt de către cititor, ascultător sau spectator; 
în loc de aceasta, el este confruntat cu diversitatea materialului însuşi, şi îl 
sesizează în individualitatea sa ce se sustrage unei descrieri simple. Cine 
încearcă să descrie cu exactitate valoarea unei culori într-un tablou, de 
exemplu, trebuie să facă abstracţie de multiplele nuanţe ale culorilor şi de 
relaţia lor cu alte culori; dar atât timp cât contemplă într-adevăr tabloul, el 
nu esteîn starede acest lucru. Chiar şi atunci când artistul lucrează cu mijloace 

puţine şi foarte simple, tablourile reuşite nu pot fi cuprinse doar prin enu¬ 
merarea acestor mijloace. Pentru că în opera de artă materialul este eliberat 
în individualitatea sa, arta generează o salvare a neidenticului. Operele de 
artă sunt aşadar înlocuitori ai naturii primordiale, nestăpânite încă, şi anume 
tocmai prin faptul că în ele acţionează o raţionalitate radical conturată. 47 

Raţionalitatea operelor de artă dusă la extrem lasă astfel să iasă la 
iveală ceea ce altfel este mereu reprimat într-un mod doar raţional. în mod 
corespunzător, operele de artă pot fi cunoscute într-un mod adecvat doar 
dacă te amesteci în neidentitatea lor şi te raportezi la ele în mod mimetic, 
aşa cum spune Adomo în continuarea Dialecticii luminării.. Spre deosebire 
de mimesisul vrăjitorilor din „trecutul primordial”, acest mimesis nu este 
însă o formă de stăpânire: în neidentitatea lor, operele de artă nu apar 
ameninţătoare, pentru că ele sunt în sfârşit construite raţional. Datorită 
construcţiei lor raţionale, ele nu pot fi luate nici drept natură pur şi simplu; 
faptul că sunt doar înlocuitori ai naturii este în cazul lor limpede ca lumina 
zilei. Arta este deci pentru Adomo posibilitatea de a face, pornind de la 
raţionalitate, experienţa neidenticului. Astfel, operele de artă nu se oferă 
doar pentru experienţa individualului, despre care s-a vorbit în Dialectica 
negativă-, ele abia prezintă raţionalitatea în corelaţie cu natura şi oferă 
astfel lămuriri despre esenţa raţionalităţii. 

Pentru Adomo, arta n-a fost în toate timpurile capabilă de o astfel de 
performanţă. Teoria estetică ar fi la rândul ei doar o construcţie conceptuală 
dacă nu s-ar fi raportat la anumite opere de artă şi la receptarea acestora. 
Adomo se orientează mai ales în funcţie de arta acestui secol; chiar şi acolo 
unde se exprimă prin concepte generale, el se gândeşte înainte de toate la 
muzica lui Amold Schonberg, Anton von Webem, Alban Berg şi la cea a 
lui Gustav Mahler, la poeziile lui Samuel Beckett şi Paul Celan, la pictura 
de după impresionismul francez. Adomo procedează astfel ca oricare filosof 
care scrie despre artă: el îşi poate extrage reflecţiile doar din experienţa 
proprie a artei. Faptul că pentru el muzica joacă un rol deosebit se explică 
deja din biografia sa; nici nu este o întâmplare faptul că unele idei centrale 
din Teoria estetică au fostprezentatedejaîn lucrarea Philosophie derneuen 
M urifcţFilosofiamuzicii noi) 48 , apărutăîn 1949. Predilecţia lui Adomo pentru 
arta specific „modernă” nu este însă în primul rând expresia preferinţelor 
sale personale. Mai mult, după Adomo, nu se poate vorbi adecvat despre 
artă dacă nu este luată în consideraţie evoluţia ei istorică, iar aceasta la rândul 
ei nu înseamnă că trebuie ţinut cont de vreo estetică filosofică a istoriei artei. 
Raţionalitatea artistică s-adezvoltat mai degrabă pe deplin în „modernism”, 

fiind astfel o formă a raţionalităţii sociale specific modeme. Arta nu trebuie 
să fie raportată la societate prin faptul că întruchipează fenomenele sociale; 
ea deţine o astfel de raportare încă prin formele şi mijloacele ei de 
întruchipare. 49 Numai dacă se ţine cont de teza lui Adomoprivind caracterul 
social al artei se poate înţelege cum de a putut concepe Teoria estetică 
drept continuare a criticii unei raţiuni ce acţionează în esenţă întotdeauna 
social. în timp ce Dialectica luminării încearcă să dezvolte această raţiune 
în istoria sa naturală. Teoria estetică caută să limpezească, printr-o reflecţie 
asupra anei, stadiul actual atins de această raţiune. Iar în vreme ce Dialectica 
negativă punea întrebarea referitoare la posibilitatea actuală de a face 
filosofie, Teoria estetică oferă lămuriri cu privire la temeiul experienţei 
unei filosofări care se comportă critic faţă de lumea de astăzi, cu amprenta 
ei raţională specifică. Avangardismul critic al lui Adomo are deci în 
ultimă instanţă un motiv filosofic, şi faţă de acest motiv este de importanţă 
secundară faptul că Teoria estetică dezvoltă deopotrivă etaloane după 
care, dacă-1 urmăm pe Adomo poate fi apreciat ceea ce mai trece astăzi 
drept artă „autentică” şi ce nu. Mai importantă decât aceasta este 
convingerea lui Adomo, că în cadrul anei s-ar putea afla un adevăr care 
are relevanţă şi astăzi pentru actul filosofării. Dar ce poate să întreprindă 
filosofia cu acest adevăr? 

într-un punct important al Teoriei estetice, Adomo a oferit o determinare 
a raportului adevărului filosofic faţă de adevărul anei. .Neînvăluit”, se spune 
acolo, „este adevărul cunoaşterii discursive, în schimb, ea nu deţine acest 
adevăr; cunoaşterea care este artă, însă, îl deţine, dar ca pe ceva inco¬ 
mensurabil ei”. 50 în consecinţă, o cunoaştere discursivă, care se articulează 
în determinări conceptuale, este caracterizată prin faptul că ceva în cadrul ei 
este,.neînvăluit’’numai atunci când ceva se prezintă în realitatea sa nudă şi 
este cunoscut astfel, se poate vorbi în fond despre „cunoaştere”. Dacă însă 
această cunoaştere nu „deţine” adevărul, atunci acel învăluit ce deţine 
adevărul nu poate fi în fond denumit ca fiind adevărul. în cunoaşterea 
discursivă, neînvăluitul este acceptat ca fiind adevăr, fără însă a fi totuşi 
astfel. în comparaţie cu aceasta, arta „deţine” adevărul, şi deoarece în artă 
iese la iveală individualul şi neidenticul, acest individual şi neidentic este 
adevărul căutat aici de Adomo. Arta însă deţine adevărul „ca pe ceva ei 
incomensurabil”, ca pe ceva ce nu poate fi măsurat cu acelaşi etalon ca arta; 
ea deţine deoarece îl eliberează printr-o construcţie raţională, fără a dispune 
însă de el: tocmai în indisponibilitatea sa este individualul şi neidenlicul 
ceea ce e adevărat, care astfel este opus neadevărului dominării naturii. 

Dominaţia naturii este neadevărată pen tru că în cadrai ei nu poate fi în ultimă 
instanţă stăpânit ceea ce trebuie stăpânit: raţiunea care stăpâneşte natura 
este, după cum demonstrase Dialectica luminării, totodată supusă naturii. 
Dacă însă raţiunea stipânitoare a naturii este caracterizată în forma cunoaşterii 
discursive prin faptul că în cadrul ei ceva se prezintă neînvăluit, şi acest 
neînvăluit nu este în acelaşi timp totuşi adevărul, atunci adevărul, aşa cum îl 
„deţine” arta, trebuie să fie învăluit. Adevărul nu este pur şi simplu prezent 
în artă; el se arată doar prin faptul că individualitatea şi neidentitatea 
materialului se sustrag unei determinări conceptuale. Caracterul artistic al 
operelor de artă constă astfel tocmai în inexplicabilitatea lor. Operele de 
artă sunt, după cum spune şi Adomo, „enigme”: „a rezolva enigma e acelaşi 
lucra cu a indica temeiul imposibilităţii ei de a fi soluţionată.” 51 

O filosofie care se preocupă, ca teorie estetică, de operele de artă, trebuie 
să renunţe în ultimă instanţă la dorinţa de a înţelege adevărul acestor opere 
de artă. Toate conceptele care sunt dezvoltate într-o astfel de filosofie au 
tocmai de aceea menirea de a ascunde iarăşi lucrai însuşi la care fac referire. 
Chiar mai mult: ca „teorie estetică”, filosofia nici măcar nu poate să facă 
limpede cum e posibil ca în experienţa operelor de artă să se găsească 
experienţa adevărului; în calitate de cunoaştere articulată conceptual şi prin 
urmare discursivă, filosofia are de-a face întotdeauna doar cu neînvăluitul, 
nu însă cu adevărul. Ca „teorie estetică”, filosofia se poate retrage în ex¬ 
perienţa artei, iar prin atitudinea mimetică faţă de operele de artă să aibă 
încredere că adevărul iese în cadrai lor la lumină. în măsura în care filosofia 
se retrage în experienţa artei, utilizându-şi propriile concepte doar sub for¬ 
ma de încercări - în mod necesar insuficiente - de articulare a acestei 
experienţe, devine ea însăşi estetică, „teoria estetică” nu este pentru Adomo, 
în esenţă, o „teorie a esteticului”, ci experienţa estetică, care poate fi expusă 
ca teorie doar atunci când se recunoaşte inadecvarea unei teorii faţă de estetic. 
Aşa cum Dialectica negativă ar trebui să fie doar metodologia unei maniere 
de a filosofa care nu mai este teoretică, tot astfel Teoria estetică constituie o 
simplă încercare de a atrage atenţia asupra experienţei individualului şi 
neidenticului în artă. 

Prin moartea lui Adomo, Teoria estetică a devenit testamentul său 
filosofic. Lucrarea nu fusese plănuită cu acest gând. Adomo nu numai că ar 
fi conferit textului, printr-o ultimă revizuire, o formă definitivă, ci s-ar fi 
consacrat şi realizării unei lucrări despre morală. 52 Totuşi, nu este greşit să 
considerăm Teoria estetică drept opera principală a lui Adomo. Motivele 
centrale ale activităţii sale sunt reflectate şi concentrate aici ca niciunde în 

celelalte scrieri ale sale. în plus, Teoria estetică poate fi apreciată ca fiind 
cea mai pretenţioasă şi cizelată lucrare a sa, în sensul că dezvoltă programul 
teoriei critice pînă la ultimele sale consecinţe şi se confruntă cu dificultăţile 
imanente acestui program. De aceea, nu este întâmplător faptul că întrebarea 
despre cum ar trebui continuată teoria critică după Horkheimer şi Adomo a 
fost întotdeauna declanşată de Teoria estetică. Astfel, Jiirgen Habermas 
observă, nu fără iritare, că amintirea ( Emgedenken ) naturii, prezentă în Teoria 
estetică, se situează într-o „vecinătate şocantă cu evocarea meditativă {Ari¬ 
de nken) a fiinţei” 53 , deci în vecinătatea unui gânditor care întotdeauna a fost 
privit de către Şcoala de la Frankfurt ca duşman intim: Martin Heidegger. 
De aceea Habermas s-a decis să reia prin propria sa activitate programul de 
început al lui Horkheimer. în opoziţie cu această tendinţă, Habermas şi-l ia 
pe Adomo ca sursă de inspiraţie în încercarea de a dezvolta punctele de 
plecare pentru o teorie a modernismului. 54 însă cel ce doreşte să-l urmeze cu 
adevărat pe Adomo se vede trimis de acesta către experienţa operelor de 
artă modeme „autentice”. 



Gunîer Figal 


Walter Benjamin 


Despre Walter Benjamin, Hannah Arendt a scris o dată că în anii lui de 
tinereţe nu s-ar fi pregătit pentru nimic altceva decât pentru „profesia” 
de colecţionar şi erudit particular. 55 într-adevăr, Walter Benjamin n-a 
avut niciodată o profesie în sensul curent al cuvântului. El a rămas 
dependent întreaga sa viaţă de sprijinul altora, mai întâi al părinţilor, 
apoi de plăţile regulate ale Institutului pentru Cercetări Sociale. Benja¬ 
min şi-a luat licenţa în filosofie şi a încercat mai târziu să-şi obţină docenţa 
prin scrierea Ursprung des deutschen Trauerspiels (Originea dramei 
germane) (1928). Examenul de docenţă a eşuat, dar Benjamin, în loc să 
spere, mai degrabă s-a temut de o promovare de succes şi de obligaţiile 
profesorale legate de aceasta. Cu greu poate fi imaginat Benjamin în 
rolul unui docent în filosofie; dacă ar fi fost întrebat care e autorul său 
preferat, cu greu ar fi nominalizat vreun filosof, cât mai degrabă scriitori 
ca Marcel Proust, Charles Baudelaire şi probabil Goethe. Benjamin era 
un homme de lettres care trăia cu cărţile, fără să fie nevoit să le citească, 
şi cu atât mai puţin să scrie despre ele. Cunoscuţii şi prietenii îl descriu 
ca pe un om cu care se puteau purta conversaţii fascinante, dar la care 
doar cu greu puteai ajunge; era un melancolic, care-şi ascundea timiditatea 
şi nesiguranţa de a trăi în spatele unei politeţi ireproşabile. Cu adevărat 
prieten a fost probabil doar cu iudaistul Gershom Sholem 56 şi - cel puţin 
pentru o perioadă - cu Emst Bloch. Personalitatea sa era dublată de o 
inteligenţă deosebită: aceasta se exercita prin sentinţe şi observaţii 
adeseori surprinzătoare, mai mult decât prin argumente precise. Din 
scrierile sale cele mai reuşite fac parte, pe lângă tratatele din care Adomo 
a învăţat atât de mult, şi volumul lui de amintiri Berliner Kindzeit um 
Neunzehnhundert (Copilărie berlineză în prejma anului 1900) 57 , şi cule¬ 
gerea de aforisme Einbahnstrafie (Drum cu sens unic) 58 , precum şi texte 
scurte pe care el însuşi le numea «tablouri de gândire» 59 . 

Walter Ben jamin s-a născut în 1892 la Berlin şi a crescut acolo ca tiu al 
unui bogat negustor de antichităţi. Doi ani din copilărie i-a petrecut într-o 
tabără de educaţie rurală (Haubinda în Turingia), unde a făcut cunoştinţă cu 
ideile mişcării tineretului. în perioada studiilor. Benjamin a fost puternic 
implicat în această mişcare. 60 El a studiat filosofia, mai întâi la Freiburg şi 
Berlin, în anii Primului Război Mondial la Miinchen şi apoi la Berna, unde 
şi-a dat doctoratul în 1919 cu o lucrare despre Begriffder Kunstkritik in der 
deutschen Romantik (Conceptul de critică de artă în romantismul german). 
După aceea, Benjamin a trăit ca traducător, critic literar şi scriitor indepen¬ 
dent. Cele mai importante lucrări din această perioadă sunt studiul Goethes 
Wahlverwandschaften (Afinităţile elective ale lui Goethe) (1924), atât de 
admirat de Hugo von Hofmannsthal, şi tratatul despre Originea dramei 
germane , care este consacrat dramei din perioda barocului. La sugestia lui 
Emst Bloch, Benjamin citeşte în anul 1923 - anul în care îl cunoaşte şi pe 
Theodor W. Adomo - lucrarea Geschichte und Klassenbewusstsein (Istoria 
şi conştiinţa de clasă) a lui Georg Lukăcs. Sub influenţa acestei cărţi şi totodată 
a prieteniei sale cu comunista Asja Lacis, Benjamin devine marxist, 
bineînţeles nedogmatic. Un partener important de discuţie despre problemele 
de politică marxistă şi teoria artei a fost pentru el, din 1929, Bertold Brecht, 
a cărui operă o admira şi căreia el i-a dedicat o serie de mici lucrări. 61 După 
preluarea puterii de către naţional-socialişti. Benjamin emigrează la Paris, 
oraş pe care-1 cunoştea bine de multă vreme şi care - mai mult chiar decât 
Berlinul - a devenit oraşul „său”. în această perioadă se apropie şi de Institutul 
pentru cercetări sociale. Pentru revista acestuia a scris câteva studii, printre 
altele despre Das Kunstwerk im Zeitalter seiner technischen Reprodu- 
zierbarkeit (Opera de artă în epoca reproductibilităţii sale tehnice) (1936). 
Un eseu despre Baudelaire 62 , terminat în 1938, aparţine unui proiect căruia 
Benjamin i s-a dedicat în perioada emigraţiei sale: sub titlul Pariser Passa- 
gen (Pasaje pariziene) el a vrut să prezinte, influenţat de o carte a lui Louis 
Aragon 6 ’, arta secolului al XlX-lea şi formele de experienţă care i-au dat 
naştere dintr-un punct de vedere social istoric. Studiile sale pentru această 
carte s-au păstrat într-un teanc voluminos de materiale şi proiecte. 64 După 
pactul de neagresiune dintre Hitler şi Stalin, Benjamin a fost internat într-un 
lagăr, asemeni tuturor emigranţilor de sex masculin din Franţa. După ce a 
fost eliberat, el s-a decis, şovăielnic la început, să emigreze în S U A. A trăi în 
America i se părea a fi echivalent cu a trăi ca «ultimul european», privit cu 
uimire de toată lumea şi arătat de toţi cu degetul. 65 După invazia Wehr- 
macht-ului, Benjamin a fugit mai întâi la Marsilia şi a încercat de acolo să 



Walter Benjamin 


305 


ireacă frontiera către Spania cu un grup de alţi emigranţi. Pentru că grupul a 
fost oprit de vameşi, iar Benjamin s-a temut că o să fie dat pe mâinile Gesta- 
po-ului, el şi-a pus capăt zilelor la 29 septembrie 1940. 

Dintre scrierile Iui Benjamin, nici chiar cele care ar putea fi considerate 
la prima vedere contribuţii la filosofie şi ştiinţele literare nu sunt propriu- 
zis aşa ceva. Din punct de vedere filosofic, Benjamin nu poate fi subordonat 
vreunui curent academic: el n-a participat la dezbaterile filosofice ale 
timpului său, cel puţin nu prin textele sale. Chiar şi accesul său la tradiţia 
filosofică este ciudat. Benjamin este influenţat mai degrabă de câteva idei 
fundamentale ale lui Platon, pe care le-a preluat desigur într-un mod cât se 
poate de neconvenţional; înalta apreciere pe care o manifestă faţă de Kant 
n-a dus însă niciodată la vreun studiu aprofundat. Chiar şi atunci când 
încă mai avea intenţia de a scrie o teză de doctorat despre Kant, el mereu 
amâna studiul acestuia. 66 Pe de altă pane, lucrările lui Benjamin despre 
literatură sunt determinate de o concepţie filosofică pe care o formulează 
pentru prima dată în lucrările sale timpurii despre filosofia limbajului 67 , 
dezvoltându-le mai apoi în „Preliminarii la o critică a cunoaşterii”, din 
tratatul despre Originea dramei germane. Caracteristic pentru filosofia sa 
este faptul că nu poate fi găsită într-o expunere conceptuală; forma ei 
propriu-zisă apare abia în critica operelor de artă, iar aceasta îşi are cauza 
în faptul că în concepţia filosofică a lui Benjamin conceptului de repre¬ 
zentare îi revine un rol central. 


Reprezentarea adevărului 

Pentru Benjamin, filosofia ca atare este reprezentarea adevărului. Ce 
înseamnă în acest context reprezentare este explicat de Benjamin pentru 
început prin distincţia dintre „reprezentare” şi „cunoaştere”, el declarând 
imposibilă cunoaşterea adevărului. 68 Pentru el, cunoaşterea este carac¬ 
terizată prin faptul că se orientează către un obiect, iar acesta este „avut” 
sau „posedat” în conştiinţă. în măsura în care, în cadrul cunoaşterii, ai 
certitudinea obiectului cunoscut, cunoaşterea poate fi determinată ca o 
relaţie de posesiune sau cel puţin asemănător unei relaţii de posesiune. 
Tot ceea ce este cunoscut îşi are corelatul doar în conştiinţă şi nu în sine 
însuşi; corelaţia sau, cum spune Benjamin, „unitatea” cunoscutului se 
formează abia în conştiinţă, fiind astfel diferită de unitatea lucrurilor în 
felul în care aceasta este independentă de activitatea unificatoare a 

conştiinţei. Numai unitatea ultimă poate fi numită „adevărată”. Totul 
depinde, prin urmare, de clarificarea modului în care aceasta poate să se 
arate. Unitatea reală a lucrurilor se arată, după Benjamin, doar prin faptul 
că se reprezintă ea însăşi; crearea posibilităţii unei autoreprezentări a unităţii 
reale a lucrurilor constituie sarcina filosofiei. 69 Aceasta îşi îndeplineşte 
sarcina în măsura în care face ca lucrurile să apară într-o nouă constelaţie, 
astfel încât acestea pot fi văzute într-o modalitate nouă şi paradoxală faţă 
de contextul obişnuit al cunoaşterii. Filosofta constituie reprezentarea 
verbală a lucrurilor în corelarea lor, în unitatea lor, însă o reprezentare 
căreia îi este predeterminată experienţa unei noi şi paradoxale alcătuiri a 
lucrurilor într-o unitate. Ceea ce îi este deja dat filosofiei spre contemplaţie 
este numit de Benjamin «idee» 70 ; iar reprezentarea conceptuală a filosofiei 
îşi găseşte sensul în a face ca ideile să se arate. Acolo unde ideile se arată 
pe sine prin aceea că se reprezintă în concepte filosofice, lucrurile devin 
pentru o clipă transparente în fiinţa lor creată de Dumnezeu; ordinea profană 
a lumii, ordinea conştiinţei este străpunsă, astfel încât poate să apară lumina 
adevăratei ordini divine. 

Este caracteristic pentru gândirea lui Benjamin faptul că se abţine în 
mare măsură de la speculaţii teoretice. Ideea sa fundamentală a unui adevăr 
care se reprezintă pe sine exclude astfel de speculaţii, la fel cum interzice 
elaborarea unei teorii filosofice. Ideile care trebuie să se reprezinte în filosofie 
sunt, ca unitate paradoxală şi de fiecare dată nouă a lucrurilor, întotdeauna 
unice. De aceea, filosofia nu se poate configura într-un sistem care elaborează 
separat conceptele particulare; ea trebuie s-o ia mereu de la început cu 
„proiectele descriptive” ale ideilor. în textele lui Benjamin apar de aceea, în 
locul concluziilor logice şi a argumentelor, metafore complicate şi adeseori 
sumbre. De cele mai multe ori, corelaţiile obiective nu sunt desemnate 
explicit; ele reies din combinaţia îndelung reflectată a citatelor. Despre 
filosofie, aşa cum o înţelege el, Benjamin spune că s-ar menţine la mijloc 
între cercetare şi artă. 71 în timp ce, de exemplu, în munca cercetătorului nu 
este vorba doar de o descriere simplă a lucrurilor, ci de punerea acestora 
într-o corelaţie, artistul consideră că este sarcina lui să confere corelaţiilor 
dintre lucruri o formă de sine stătătoare. Filosoful pune lucrurile într-o 
corelaţie în măsura în care se orientează după forma de sine stătătoare a 
acestor corelaţii. 

Critica de artă 

Deoarece legătura reală a lucrurilor îşi găseşte de fiecare dată o configuraţie 
în operele de artă, filosofia, aşa cum o înţelege Benjamin, trebuie să se refere 
la aceste opere. Aceasta nu înseamnă însă că, filosofic, am putea ne supunem 
fără rezerve operelor de artă. Dacă adevăratele legături dintre lucruri s-ar 
manif esta fără rest în cadrul operelor de artă, atunci n-ar mai rămâne nimic 
de făcut pentru filosofie şi ea ar putea să renunţe la proiectele descriptive ale 
ideilor. Benjamin nutreşte însă convingerea, inspirată de Platon 72 , că 
frumuseţea operelor de artă este în fapt o autoreprezentare a adevărului, 
însă că această autoreprezentare trebuie încă să fie diferenţiată de adevărul 
însuşi. Aceasta nu înseamnă că adevărul s-ar putea manifesta pentru noi 
altfel decât prin propria reprezentare de sine, ci doar că reprezentarea nu se 
abate de la ceea ce se reprezintă pe sine numai atunci când este transparentă 75 . 
Reprezentarea trebuie să piardă autonomia formei proprii pentru a îndeplini 
de fapt abia astfel funcţia de reprezentare. Forma reprezentării este autonomă 
atunci când se afirmă în opoziţie cu corelaţia unei lumi, deşi tocmai „faptele 
reale”, fenomenele acestei lumi au pătruns în interiorul ei. Acesta însă este 
pentru Benjamin cazul operelor de artă. Fiecare operă de artă face parte din 
lumea în care a luat naştere, iar dacă pare autonomă în raport cu această 
lume, atunci autonomia aceasta este doar o aparenţă. Caracterul aparent al 
operelor de artă devine transparent prin filosofie. Filosofia este orientată în 
primă instanţă către configuraţiile autonome ale operelor de artă; dar îşi 
poate îndeplini sarcina de a fi reprezentarea adevărului abia prin negarea 
autonomiei acestora şi, astfel, a relaţiei lor cu lumea. Filosofia îşi află aşadar 
forma ei specifică în critica de artă. în acest sens, Benjamin şi-a înţeles 
multe din lucrările sale drept critică de artă filosofică. 

Benjamin a ajuns la concepţia sa despre critica de artă filosofică prin 
contactul cu ideile romantice despre poezia reflexivă. în timp ce această 
idee, aşa cum a dezvoltat-o Benjamin în dizertaţia sa 74 , susţine că în operele 
de artă caracterul lor aparent poate deveni transparent dacă este reflectat în 
ele şi prezentat explicit, în concepţia lui Benjamin o astfel de reflecţie de 
sine nu joacă, în cadrul operelor de artă, nici un rol. Reflecţia asupra operelor 
de artă este atribuită mai degrabă exclusiv filosofiei. Aşa cum Benjamin 
încearcă să arate în tratatul său despre Afinităţile elective ale lui Goethe, 
operele de artă sunt posibile în primă instanţă doar ca alcătuiri de sine 
stătătoare. Abia după ce supravieţuiesc timpului şi devin prin aceasta tot 
mai străine publicului din generaţiile următoare, suscită ele critica. 75 în cazul 

unei opere de artă contemporane, în schimb, este uzual să te referi doar la 
conţinutul ei factic şi să tratezi opera de artă doar ca pe o imagine a lumii în 
care a luat naştere; abia mai târziu, când conţinutul factic al operelor nu mai 
corespunde „faptelor reale” ale unei lumi, „conţinutul de adevăr” poate fi 
eliberat de către critic, în măsura în care dă nume momentelor diverse ale 
conţinutului obiectual în unitatea lor ca idee. Unitatea acestor momente se 
arată ca idee abia atunci când momentele nu mai pot fi cunoscute în contextul 
familiar al lumii noastre. 

în măsuraîn care operele de artă, în momentul apariţiei lor, sunt raportate 
întotdeauna la contextul familiar al unei lumi, ele au pentru Benjamin un 
caracter mitic. Mitic este pentru el tot ceea ce are o independenţă aparentă în 
măsura în care rămâne legat de un context în raport cu care îşi afirmă 
independenţa. Operele de artă îşi pierd însă caracterul mitic atunci când 
sunt „salvate” de critică ca reprezentări ale adevărului 76 , iar această salvare 
este posibilă, la rândul ei, pentru că operele de artă se desprind, supravieţuind 
timpului, de contextualitatea lumii lor. Acest lucru îl au în comun operele de 
artă cu marile concepţii filosofice, cum ar fi de exemplu cele ale lui Platon 
şi Hegel, care pot fi înţelese cu atât mai mult ca reprezentări ale adevărului 
cu cât sunt mai puţin descrieri ale unei lumi. 77 în cazul tuturor formelor ce 
nu rezistă timpului, caracterul mitic se păstrează, dimpotrivă, până la declinul 
lor. Astfel de forme nu mai pot fi salvate atunci prin nici o critică filosofică, 
ci pot fi doar numite datorită caracterului lor mitic. Salvarea lor poate fi 
imaginată, pentru Benjamin, numai ca mântuire divină. 


Teologia istoriei 

însă numai şi prin faptul că numirea critică a structurilor mitice durabile 
este în genere posibilă devine limpede cât de mult este inserată concepţia 
lui Benjamin despre o critică filosofică a artei în cadrul mai larg al unei 
concepţii teologice despre istorie. Dacă însă menirea filosofiei se împlineşte 
pentru el în critica artei, critica de artă rămâne la rândul ei raportată la 
istorie; acolo unde tragedia barocă se arată ca idee criticului de artă, sunt 
într-adevăr salvate faptele istorice reale, deoarece sunt prezentate într-o 
unitate nouă şi paradoxală în raport cu lumea lor de odinioară şi cu imaginea 
familiară a istoriei. Şi la fel cum concepţia lui Benjamin despre opera de 
artă este integrată într-o teologie a istoriei, tot astfel obţine el dintr-o 
concepţie specifică criticii de artă mijlocul prin care să examineze întreaga 

lume istorică. O astfel de critică - care nu salvează, ci doar numeşte - 
Benjamin a realizat-o, poate cel mai pregnant, în lucrarea Zur Kritik der 
Gewalt (Critica autorităţii) (1921). Conform ideii fundamentale din această 
lucrare, mitice sunt toate formele dreptului, forme care se datorează unei 
autorităţi şi care sunt conservate printr-o autoritate din care tocmai par a 
se desprinde. Fiecare drept, încearcă să arate Benjamin, se afirmă mai 
întâi ca un privilegiu faţă de alţi oameni, iar un astfel de privilegiu nu 
poate fi la rândul său de drept; orice drept existent este deci legat de o 
autoritate lipsită de drept şi această legătură determină dreptul şi în 
conservarea sa, pentru că el trebuie asigurat împotriva pericolului unei 
noi instituiri prin constrângere a unui drept. 78 Corelaţia mitică dintre insti¬ 
tuirea dreptului şi conservarea lui faţă de o nouă instituire a dreptului îşi 
poate afla sfârşitul numai prin autoritatea divină, care se poate arăta în 
orice caz prin autoritatea unei revoluţii care renunţă la instituirea dreptului. 
Revoluţia este justificată doar în cadml autorităţii divine. 79 

înţelegerea revoluţiei în lucrarea Critica autorităţii nu poartă încă 
amprentă marxistă, ci se orientează după revolta anarhistă. 80 Oricum, această 
înţelegere arată că în gândirea timpurie a lui Benjamin exista un teren pregătit 
pentru întoarcerea către marxism. Pe de altă parte, marxismul lui Benjamin 
este maicurând rezultatul unei decizii politicedecâtal uneia teoretice; scrierile 
sale de mai târziu stau mărturie mai puţin pentm schimbarea concepţiilor 
sale anterioare datorită studierii marxismului, cât mai degrabă integrarea 
concepţiilor marxiste şi a reprezentărilor politice ale comunismului în 
concepţia sa timpurie. Astfel, Adomo i-a reproşat lui Benjamin că n-ar gândi 
suficient de „dialectic” 81 , iar Brecht aprecia drept „misticism” multe din 
cele scrise de Benjamin sub semnul marxismului. 82 


Critica materialistă a artei 

O dată cu întoarcerea sa spre marxism, Benjamin descoperă desigur teme 
noi. Interesul lui este consacrat acum mai mult artei „în era capitalismului 
dezvoltat” 83 , precum şi formelor de reprezentare artistice transformate datorită 
noilor tehnici. în lucrările sale despre lirica lui Baudelaire, în fragmentele 
de lucra ale pasajelor, însă mai ales în studiul Opera de artă în epoca repro- 
ductibilităţii sale tehnice. Benjamin doreşte să arate că stranietatea operelor 
de artă în condiţiile de producţie capitalistă nu este în primul rând un rezultat 
al supravieţuirii lor în timp. Datorită faptului că operele de artă devin mărfuri, 

ele nu mai deţin ca înainte o „valoare culturală” ( Kultwert ), ci sunt caracte¬ 
rizate prin „valoarea de exponat” ( Ausstellungswertf 4 . Prin aceasta, legătura 
lor cu faptele reale ale lumii familiare este dintru început dizolvată. Operele 
de artă nu mai sunt incluse în contextul unei tradiţii şi nici nu mai sunt 
înţelese ca imagini ale unei lumi. Prin aceasta, ele au pierdut totodată aparenţa 
autonomiei faţă de lume. Ceea ce s-a pierdut astfel în condiţiile economiei 
capitaliste de piaţă este numit de către Benjamin „aura” operelor de artă. 85 

Ca mărfuri, operele de artă trebuie să poată concura cu alte mărfuri, 
iar acest lucru este la rândul său posibil doar dacă prezenţa lor pe piaţă 
este asigurată suficient. O condiţie în acest sens este transportarea 
neproblematică a operelor de artă acolo unde apare o cerere pentru ele. 
înainte de toate, pentru a constitui o afacere rentabilă ele trebuie să fie 
produse într-un număr cât mai mare. Operele de artă care există în număr 
mare, ca de exemplu cele de grafică, nu au, pentru Benjamin, vreo aură, 
deci nu mai au aparenţa autonomiei. în fond, fiecare copie a unei litografii 
este identică cu oricare alta. 

Chiardacă pierderea aurei în artă se manifestă prin faptul că operele de 
artă sunt subordonate legilor pieţei, pentru Benjamin această evoluţie se 
radicalizează abia o dată cu formele complet tehnice ale artei, cele ale 
fotografiei şi filmului. Doar în primele fotografii portretistice Benjamin mai 
recunoaşte un rest de aură, deoarece chipului omenesc reprodus îi revine 
încă unicitatea şi autenticitatea operelor de artă tradiţionale. Acolo însă unde 
chipul omenesc dispare din fotografii, acestea devin „piese probatorii în 
procesul istoric” 86 ; ele nu mai sunt raportate la corelaţia unei lumi, ci servesc 
la dezvoltarea unei atitudini critice faţă de această lume. Filmul este cel 
care, mai mult decât fotografia, îndeplineşte această funcţie, şi nu doar datorită 
faptului că în cadrul lui se tratează teme de critică a sicietăţii, ci pur şi simplu 
prin forma sa. Filmele nu sunt configuraţii autonome. Ele sunt montate mai 
degrabă prin fixarea unor momente izolate ale lumii; în montaj, schimbarea 
bruscă prin care sunt percepute de către spectator secvenţe izolate de imagini 
nu-i produce acestuia, potrivit lui Benjamin, impresia unei imagini coerente 
a lumii, ci aduce momentele lumii într-o constelaţie nouă şi paradoxală faţă 
de relaţia familiară cu aceasta. Astfel înţeles, filmul n-ar avea nevoie de nici 
o critică; filosoful s-ar putea rezuma, altfel decât în cazul operelor tradiţionale 
de artă, la numirea explicită a funcţiei critice a filmului. Pentru Benjamin 
însă, mai există şi un alt motiv care face necesară munca de critic: forma 
artistică a filmului este ambiguă, deoarece poate fi folosită atât comunist, 
cât şi fascist. Pe de o parte, filmul poate să servească la „adaptarea oamenilor 

la pericolele care îi ameninţă” 87 şi să pregătească atitudinea revoluţionară a 
maselor. Pe de altă parte, masele pot fi satisfăcute cu reprezentarea oferită 
de filmul însuşi, fără a lua în serios funcţia critică a acestei forme de artă. De 
aceea, sarcina criticului este şi aici aceea de a salva forma de reprezentare de 
constrângerea impusă ei de lume; potrivit lui Benjamin, criticul are sarcina 
să afirme „politizarea artei” prin comunism împotriva „estetizării politicii 
de către fascism” 88 . Prezentarea cinematografică a adevărului trebuie astfel 
raportată la revoluţie, iar criticul participă la depăşirea corelaţiei existente 
dintre autoritatea ce conservă ordinea de drept şi autoritatea ce instituie 
ordinea de drept. 


Materialismul teologic 

Precum în faza marxistă, Benjamin nu se desparte de liniile directoare ale 
abordării sale referitoare la critica de artă, tot astfel nu renunţă el la motivele 
teologice ale lucrărilor sale timpurii. în probabil ultima sa scriere, în tezele 
intitulate Uber den Begrijfder Geschichte (Despre conceptul de istorie) 
se găseşte de la început ideea că materialismul istoric se poate măsura cu 
orice adversar politic şi teoretic, însă cu condiţia să facă apel la serviciile 
teologiei, „care astăzi, după cum se ştie, e mică şi urâtă şi oricum nu i se 
permite să se arate” 89 . Caîn studiul său Critica autorităţii, serviciul teologiei 
constă în justificarea revoluţiei. însă spre deosebire de perioada anterioară, 
Benjamin nu mai înţelege revoluţia acum ca o revoltă anarhistă în care se 
poate manifesta puterea divină „pură”, care nu se raportează la conservarea 
anumitor configuraţii; revoluţia este acum gândită mai degrabă dinspre 
un timp mesianic ce deţine caracterul unei prezenţe depline. 90 Trebuie 
menţionat însă că revoluţia nu este o astfel de prezenţă deplină; ea este 
doar manifestarea acesteia într-un anumit timp al istoriei determinat de 
prezent, trecut şi viitor. în mod corespunzător, o dată cu revoluţia nu soseşte, 
desigur, era mesianică; în cadrul ei există doar şansa pentru ivirea acestei 
ere. Adversarul politic şi teoretic cu care trebuie să se confrunte materia¬ 
lismul susţinut de teologie este pentru Benjamin social-democraţia. în timp 
ce aceasta proiectează imaginea unui progres lent, de neîncheiat şi de 
nestăvilit al istoriei speciei umane, revoluţia trebuie să „facă să explodeze” 91 
continuumul istoriei; în timp ce ideea social-democrată de progres trăieşte 
doar prin orientarea ei către viitor, revoluţia înţeleasă istoric-materialist 
îşi extrage energiile din trecut: ea este răzbunare, „care duce la capăt opera 

de eliberare în numele a generaţii de năpăstuiţi” 92 . Pentru materialismul 
istoric, aşa cum îl înţelege Benjamin, revoluţia este o operă a distrugerii, 
însă deoarece îşi extrage energiile din trecut, ea constituie o ruptură în 
istorie prin care se poate face numai dreptate tuturor victimelor de până la 
ea. Prin aceasta, ea este şi o salvare. 

împreună cu conceptul de revoluţie, Benjamin emite în tezele sale şi 
un concept de istoriografie, desprinzându-se astfel decisiv de reprezentările 
istoricismului. în timp ce istoricismul înşiră evenimentele din trecut ca perlele 
unui colier pentru a umple timpul „gol” al succesiunii 93 şi, după cum spune 
Benjamin, nu este condus de nici o metodă demonstrată, istoriografia 
materialistă are la bază „un principiu constructiv” 94 . Ea face „un salt de tigru 
în trecut”, invocând evenimentele trecutului în acelaşi fel în care „moda 
invocă un costum din trecut” 95 . Astfel, trecutul devine din nou actual şi 
oferă prezentului o posibilitate de a găsi o nouă formă şi o nouă conştiinţă 
de sine. Deşi istoriografia materialistă nu este interesată de cum a fost ceva 
în contextul său, prin procedeul ei de citare ea nu are totuşi un caracter 
arbitrar. Mai degrabă trebuie ca în acel moment al trecutului citat şi extras 
din continuitatea întâmplărilor să fie în cele din urmă „păstrat şi totodată 
suprimat ” 96 întregul proces istoric. 

Nu este dificil să recunoşti aici motivul fundamental al criticii 
salvatoare din concepţia lui Benjamin despre reprezentare, motiv formulat 
în „Cuvântul înainte din perspectiva criticii cunoaşterii” la volumul său 
despre tragedie. Filosofia istoriei dezvoltată în teze diferă de concepţia 
anterioară prin faptul că acum activitatea unui critic este interpretată doar 
ca o anticipare a revoluţiei. „Saltul de tigru în trecut”, aşa cum îl realizează 
istoriograful materialist, are loc „într-o arenă în care comandă clasa 
stăpânitoare”, şi „aceeaşi salt sub cerul liber al istoriei este saltul dialectic 
prin care Marx a înţeles revoluţia ”. 97 Făcând complet abstracţie de între¬ 
barea dacă înţelegerea lui Benjamin a revoluţiei ca o răzbunare pentru 
trecut care deschide totodată viitorul corespunde într-adevăr realităţilor 
politice, ne putem îndoi totuşi că privirea salvatoare a criticului şi acţiunea 
distructivă a revoluţionarului sunt de acelaşi fel, după cum susţine Benja¬ 
min. Discipolul său Adomo nu l-a urmat în acest punct. 

Lui Adomo îi datorăm în primul rând că scrierile lui Benjamin au 
trezit atenţia cititorilor după cel de-al Doilea Război Mondial. El n-a fost 
doar coeditor la o primă culegere, atrăgând continuu atenţia asupra 
importanţei acesteia, ci a încercat şi în lucrările sale proprii să preia de la 
Benjamin şi să dezvolte anumite figuri de gândire. în acest sens, Adomo 

a rămas la concepţia timpurie a lui Benjamin despre reprezentare, dar s-a 
distanţat hotărât de meditaţiile acestuia referitoare la forma tehnico-artistică 
a filmului. Acest lucru a provocat la rândul său critici, ba chiar şi reproşul 
că Adomo ar intenţiona să-l suprime pe marxistul Benjamin. 98 Cel puţin 
din momentul din care dispunem de ediţia scrierilor alese a lui Benjamin, 
la a cărei pregătire a participat şi Adomo, ar trebui să fie limpede că acest 
reproş este neîntemeiat. Cât despre întrebarea dacă raţionamentele lui 
Benjamin despre ‘opera de artă în era reproductibilităţii sale tehnice’ pot 
fi fructificate sau nu pentru o teorie a artei cu amprentă marxistă, nu trebuie 
ignorată întrebarea fundamentală dacă lucrările lui Benjamin pot fi în 
genere utilizate pentru orice fel de teorie. Oricum, textul cel mai complet 
despre modalitatea de a raţiona şi de a lucra a lui Benjamin este prefaţa 
unei cărţi despre drama germană în epoca barocului; iar în măsura în care 
tezele Despre conceptul de istorie tratează istoriografia, acestea oferă doar 
determinări metodice, care, la fel cu determinările din „Cuvânt înainte din 
perspectiva teoriei cunoaşterii” trebuie confirmate în activitatea criticului 
însuşi. Despre felul încareîşi imagina Benjamin o istoriografie materialistă, 
materialele şi fragmentele oferă în ultimă instanţă lămuriri mai bune decât 
tezele, iar în ceea ce priveşte concepţia despre reprezentare din „Cuvânt 
înainte din perspectiva teoriei cunoaşterii”, ea se poate verifica în fond 
doar prin intermediul lucrărilor de teorie a artei. Cel ce doreşte cu adevărat 
să-l cunoască pe Benjamin trebuie să ţină seama mai puţin de concepţia sa 
filosofică şi mai mult de texte, care după propria opinie a lui Benjamin au 
la bază această concepţie. Realizarea lui Benjamin iese la iveală - după 
cum s-a înţeles singur - mai puţin în concepţia sa, cât în puterea de a 
descifra singularul, lăsându-1 să apară într-o corelaţie - şi adeseori într-o 
manieră nouă şi paradoxală. 

După ce Emst Bloch a fost introdus de prietenul său Georg Lukâcs în 
casa sociologului Max Weber din Heidelberg, Marianne, soţia acestuia, 
nota: „Tocmai a trecut pe aici un nou filosof evreu - un tânăr cu o claie 
enormă de păr şi cu o încredere de sine la fel de enormă, ce se credea 
evident precursorul unui nou Mesia şi pretindea să fie recunoscut ca 
atare” 1 ”. Chiar dacă „enorma claie de păr” a încărunţit cu trecerea anilor, 
devenind albă, Bloch a păstrat-o toată viaţa, la fel cum a păstrat şi încre¬ 
derea de sine. Şi desigur că cel ce scrie la treisprezece ani în caietul de 
şcoală un tratat cu titlul: „Universul în lumina ateismului - o renaştere a 
senzualităţii” 1 * 0 , iar mai târziu nu ocoleşte în scrierile sale aproape nici o 
temă, trebuie să aibă o conştiinţă enormă de sine: Bloch dezbate filosofia 
de Ia Heraclit până la Heidegger, literatura de la Homer până la James 
Joyce, muzica, pictura. Biblia şi Revoluţia Rusă, politica în general, şi 
lumea tehnicii moderne, precum şi o sumedenie de evenimente şi expe¬ 
rienţe cotidiene. Lui nu-i păsa de specialişti, integrând toate acestea şi 
multe altele în povestea gigantescă a activităţii jale de-o viaţă. Acest 
lucru depune mărturie pentru talentul scriitoricesc a lui Bloch, pentru 
vitalitatea şi pentru plăcerea lui de a polemiza. Ia fel ca şi pentru erudiţia 
sa extraordinară. Bloch avea habar de toate, chiar dacă de cele mai multe 
ori nu cu exactitatea şi scrupulozitatea caracteristice unui specialist. Stilul 
straniu al gândirii şi scrierii sale evidenţiază mai puţin dragostea pentru 
detaliu cât mai degrabă forţa de integrare. Bloch a spus odată că de fapt 
i-ar accepta doar pe Karl May şi pe Hegel, tot restul fiind „amestec 
impur” 101 . într-adevăr, aceşti doi autori formează, să spunem aşa, pietrele 
unghiulare ale modului său de a f ilosofa, care se conservă prin intermediul 
unei plăceri naive de aventură, printr-o sete nestăvilită de nou şi încă 
posibil, dar se articulează totuşi ca speculaţie preocupată de cuprinderea 
în idee a propriei lumi şi epoci. 

Ernst Bloch s-a născut la Ludwigshafen în 1885 ca fiu al unui 
funcţionar de la căile ferate. Tatăl său, care la început n-a fost absolut 
deloc de acord cu intenţia fiului său de a studia filosofia, s-a lăsat totuşi 
convins, după cum povestea odată Bloch, atunci când fiul i-a arătat un 
monument pe care regele Maximilian II al Bavariei l-a ridicat ca semn al 
preţuirii şi prieteniei sale pentru Schelling 102 : dacă un rege ridică un 
monument pentru un filosof, atunci şi prin filosofie se poate ajunge la 
ceva în viaţă. Oricum a durat destul de mult până când Bloch a realizat 
ceva prin filosofie; abia în 1948 i s-a oferit o catedră de filosofie la 
Universitatea din Leipzig. După ce a studiat la Miinchen şi Wiirzburg - 
materiile secundare au fost fizica şi muzica -, el a trăit mai întâi ca scriitor 
liber în diverse localităţi. După staţiunile intermediare Ziirich, Viena, Pa¬ 
ris şi Praga, Bloch a emigrat în 1938, împreună cu cea de-a treia soţie şi cu 
fiul său mic, în SUA. Acolo a lucrat la opera sa cea mai cuprinzătoare, 
Prinzip Hoffnung (Principiul speranţă) (1954-1959), în vreme ce soţia sa 
asigura întreţinerea familiei muncind ca arhitect. Bloch şi-a păstrat până 
în 1961 catedra la Leipzig. La început a fost ţinut la mare preţ în RDG, 
fiind distins şi cu Premiul Naţional. Curând însă intră în conflict cu 
conducerea partidului; filosofia sa nu era suficient de ortodoxă pentru 
oficialii marxişti, ea fiind, deci, indezirabilă. După construirea zidului 
Berlinului în anul 1961, Bloch, aflat într-o călătorie în Republica Federală 
Germană, a decis să nu se mai întoarcă în RDG. A acceptat o catedră ca 
profesor asociat la Universitatea din Tiibingen, unde a trăit şi activat până 
la moartea sa, în 1977. 

La fel ca Walter Benjamin, cu care a fost bun prieten în timpul Primului 
Război Mondial şi în anii ’20, şi la fel ca Theodor W. Adomo, care tânăr 
fiind îl admira, nici Bloch nu şi-a dobândit formaţia filosofică decisivă prin 
intermediul filosofiei academice. Deja elev, îi citea pe Hegel şi Schelling în 
biblioteca electorală a castelului din Mannheim. După propria sa mărturie, 
chiar în această perioadă s-a născut întrebarea ce îl va preocupa de-a lungul 
întregii sale vieţi de creaţie, şi anume cum oare pot fi armonizate structurile 
experienţei umane, care formează tema ‘psihologiei* filosofice, cu structurile 
lumii naturale, temă a ‘cosmologiei 1 . 103 Primul mare proiect în care Bloch 
dezvoltă această temă este Geist der Utopie (Spiritul utopiei). Prin această 
carte, apărută mai întâi în 1918, apoi într-o a doua ediţie în 1923, Bloch a 
devenit cunoscut. Ca aproape nici o altă operă a timpului său, ea a reuşit să 
ofere satisfacţie setei de „metafizică” şi să dea expresie, prin limbajul său 
patetic şi debordant, sentimentului de viaţă al cititorilor săi. Prin titlu, ea 

opunea deja un nou început teoriilor pesimiste ale decadenţei, dintre care 
cea mai cunoscută era Untergang des Abendlandes (Declinul Occidentului) 
a lui Spengler. Spiritul utopiei nu ocupă o poziţie specială în cadrul operei 
lui Bloch doar pentru simplul motiv că a fost primul său proiect de sistem. 
Această lucrare a rămas pentru Bloch întotdeauna o lucrare faţă de care se 
simţea obligat. Mult mai voluminosul Principiul speranţă este clădit, ca şi 
celelalte scrieri filosofice, pe ideile fundamentale din Spiritul utopiei ; Bloch 
a variat aceste idei fundamentale mai târziu în contextul altor teme, sau le-a 
ilustrat altfel în cadrul aceloraşi teme, astfel încât această primă lucrare oferă 
o cale de acces către întreaga sa operă. 

Dar nu numai scrierile sale de mai târziu constituie variaţiuni ale ideilor 
sale fundamentale; chiar şi Spiritul utopiei oferă la rândul ei deja o astfel de 
variaţiune, şi de la bun început te întrebi, ca cititor, ce au în comun diferitele 
teme tratate aici: după reflecţia privind un ulcior vechi urmează o explicaţie 
dedicată „Producerii ornamentului”; încontinuareaacesteia vei fi confruntat 
cu o filosofie a muzicii, care ocupă aproape jumătate din carte. Sub titlul 
.forma întrebării naconstruibile”, Bloch leagă apoi consideraţii despre Kant, 
Hegel şi Kierkegaard cu altele despre cristologie, sex şi tragic. Partea finală 
a cărţii poartă titlul baroc: „Karl Marx, moartea şi apocalipsa, sau despre 
căile lumii prin intermediul cărora interiorul poate deveni exterior, iar 
exteriorul poate deveni aidoma interiorului". Un prim indiciu în ceea ce 
priveşte structura ideatică a întregului constă în faptul că această parte este 
desprinsă de toate celelalte părţi; toate cele de mai înainte sunt rezumate sub 
un singur titlu, şi anume „întâlnirea cu sine”. Acest titlul este şi numele 
primei idei fundamentale a lui Bloch. 


Obscuritatea clipei trăite 

Concepţia lui Bloch despre întâlnirea cu sine este în primă instanţă o 
concepţie despre „obscuritatea clipei trăite”. Prin această expresie, este 
vizat faptul că omului îi este imposibil să se cunoască nemijlocit pe sine 
însuşi. Ne suntem, cum spune Bloch, nouă înşine „prea aproape” 104 , atât 
timp cât nu ne putem niciodată raporta la un eveniment în chiar momentul 
petrecerii acelui eveniment. Evenimentul ne este conştient în grade diferite, 
dar cu toate acestea un act inconştient: ai prezente în conştiinţă doar 
evenimentele trecute ale propriei tale vieţi, iar acest trecut nu mai este 
evenimentul însuşi, aşa cum s-a petrecut acesta. Dacă te raportezi numai 

1 a evenimentele trecute, iar altfel nici nu s e poate, n u cunoşti nimic despre 
tine ca om viu. 

Faptul că în obscuritatea clipei trăite nu ajungi la ceea ce vrei, şi 
anume să faci experienţa propriei vieţi, este acum experimentat ca o 
insuficienţă. Această insuficienţă este încă amplificată prin faptul că 
evenimentele trecute împovărează viaţa prezentă. în cadrul acesteia, 
trecutul nu este doar prezent în măsura în care te orientezi conştient înspre 
el; el revine şi în vis şi pune stăpânire pe prezent. Viaţa prezentă rămâne 
astfel legată de ceea ce i-a devenit străin. 

Plecând de la ideea fundamentală a obscurităţii clipei trăite, Bloch nu 
interpretează doar încercarea de a face experienţa propriului sine. Pentru el, 
această obscuritate caracterizează deopotrivă munca socială, ştiinţa 
individuală şi, de asemenea, filosofia tradiţiei. în ceea ce priveşte munca 
socială, Bloch se raliază la observaţia, de provenienţă aristotelică şi preluată 
de Marx, potrivit căreia fiecare produs al muncii vii există, din momentul în 
care este terminat, desprins de aceasta, daci independent. Bloch îi conferă 
acestei observaţii o turnură critico-culturală: aşa cum se prezintă lumea, 
trebuie, după părerea lui, ca baia şi closetul să fie privite ca „realizările cele 
mai incontestabile şi originale ale acestui timp” 103 . Acolo unde guvernează 
„lavabilitatea”, iar casele şi camerele de locuit sunt determinate doar 
funcţional, te regăseşti la fel de puţin ca acolo unde predomină o ornamentare 
şi o stilizare excesivă a lucrurilor. Abia producerea mecanică a lucrurilor 
‘funcţionale 1 creează o uniformitate care, deşi nu priveşte deloc viaţa în 
procesul ei, o stăpâneşte totuşi. Pe Bloch nu îl interesează deci atât de mult 
modul în care se dispune de produsele unei societăţi; decisiv este penfcu el 
mai degrabă faptul că ele nu se află într-un raport pozitiv faţă de procesul lor 
viu de producere. 

La fel stau lucrurile cu ştiinţa particulară. Deoarece ea se îndreaptă 
către fapte, are de-a face doar cu trecutul, şi cu cât se preocupă mai mult de 
acesta, cu atât mai dificilă devine proiectarea faptelor, construirea ipotezelor 
care iniţial au condus ştiinţa; ştiinţa particulară a devenit, după cum spune 
Bloch, „fantezie care a ajuns înţeleaptă prin defecte” 106 , şi care, dacă s-a 
înţelepţit, este stăpânită de fapte. Filosofia nu este dominată de fapte; aşa 
cum Bloch arată, în Spiritul utopiei, prin intermediul lui Kant 107 , filosofia 
depăşeşte facticul pur tocmai prin ideea unei raţiuni practice, care nu poate 
fi găsită în natură. Dar proba unei valabilităţi necondiţionate a „ceea ce 
trebuie să fie” ( Sollen ) faţă de ceea ce este se face cu un preţ care, odată 
plătit, nu lasă raţiunii practice nimic în raport cu care s-ar putea afla pe sine. 

Deoarece lumea faptelor este limitată faţă de valabilitatea necondiţionată 
a raţiunii practice, aceasta nu mai are nimic de-a face cu faptele, astfel 
încât pentru un proces viu înţeles ca raţiune practică nu se mai pune nici 
măcar problema unei încercări eşuate de raportare la sine. Altfel decât 
pentru Kant, pentru Hegel 108 sarcina filosofiei constă în înţelegerea lumii 
factice şi în evitarea astfel a dominaţiei ei asupra raţiunii vii. într-o lume 
conceptualizată însă, dinamica vie a raţiunii se pierde; odată cu ideea că 
raţiunea se poate regăsi în tot ceea ce este, mişcarea vie a relaţiei cu sine 
este stopată, deoarece această mişcare are întotdeauna nevoie de o rezistenţă 
pentru a funcţiona. încerci să te cunoşti în propria ta viaţă doar atunci 
când nu te-ai cunoscut deja dintru început în această viaţă. Că, în afară de 
aceasta, raţiunea se poate regăsi în tot ceea ce e factic este pur şi simplu o 
idee în care se face abstracţie că facticul este şi iraţional; lumea în care 
raţiunea se poate regăsi fără probleme nu poate fi, pentru Bloch, cea reală, 
în critica lui Hegel, Bloch 109 a adăugat mai târziu o obiecţie prin care 
gândeşte filosofia tradiţiei în genere după modelul unei relaţii cu sine eşuate, 
aşa cum a proiectat acest lucru în Spiritul utopiei. Orice filosofie tradiţională 
gândeşte cunoaşterea ca amintire, legând prin aceasta filosofia de trecut; 
prezentul viu nu este luat în consideraţie. Totuşi, pentru Bloch, filosofia 
ca atare n-a devenit niciodată problematică. în continuarea lui Hegel, el 
îşi păstrează convingerea că raţiunea f ilosofică trebuie să înţeleagă lumea 
în raţionalitatea ei. Pentru el, raţionale nu sunt faptele din lume, ci diferitele 
forme ale unei relaţii reuşite a vieţii cu ea însăşi. 


Speranţa ca întâlnire reuşită cu sine 

O întâlnire cu sine cu adevărat reuşită are loc, pentru Bloch, acolo unde nu 
eşti îndreptat către trecut, ci, prin speranţă, către viitor. 110 Această idee este 
în primă instanţă surprinzătoare, deoarece viitorul este cel puţin la fel de 
mult sustras vieţii prezente ca şi trecutul. însă viitorul se distinge de trecut 
prin aceea că el nu e dat drept ceva factic, ci drept ceva ce stă pe punctul de 
a se petrece. Cel ce-şi propune ceva şi purcede la realizarea acestuia, sau pur 
şi simplu doar aşteaptă ceva, este influenţat de acesta în desfăşurarea prezentă 
a vieţii. Pentru că viitorul determină astfel desfăşurarea vieţii, el nu poate, 
spre deosebire de trecut, să apară drept ceva străin în cadrul vieţii prezente. 
Altfel decât trecutul, viitorul nu poate domina viaţa prezentă; pentru că ceea 
ce ţi-ai propus este de fiecare dată rezultatul unei hotărâri, şi ceea ce speri nu 

stă în calea desfăşurării propriei vieţi. Viitorul nu te surprinde asemeni unui 
coşmar, ci te face să „visezi cu ochii deshişi”" 1 . 

Prin ideea că viaţa prezentă este determinată în desfăşurarea ei de viitor, 
Bloch îl continuă pe Aristotel. Pentru Aristotel o mişcare poate fi întotdeauna 
determinată doar atunci când se ţine seama de scopul ei." 2 Este limpede că 
există mişcări care îşi au scopul în sine, în sensul că - aşa cum ar fi de 
exemplu plimbarea - le execuţi doar de dragul lor şi le poţi încheia oricând, 
dar le-ai putea şi continua; tuturor celorlalte mişcări ce se desfăşoară în timp 
însă scopul le este proiectat în afară, iar atâta timp cât ele există, sunt 
determinate ca mişcare prin acest scop. Aristotel numeşte entelehie 
determinarea mişcărilor prin scopul lor; în măsura în care Bloch gândeşte 
desfăşurarea vieţii în raportarea ei la viitor, ideea de entelehie este, după 
ideea întâlnirii cu sine, a doua sa idee fundamentală. 

Atunci când Bloch spune că raportarea vieţii actuale la viitor ar 
avea loc în speranţă, devine limpede că nu e interesat de transpunerea în 
realitate a vieţii în conformitate cu scopul ei. Fiecare scop realizat s-ar 
opune atunci, drept ceva trecut, iarăşi vieţii prezente, aşa încât întâlnirea 
cu sine ar fi condamnată în ultimă instanţă la eşec. însă ceea ce sperăm 
nu planificăm, prin urmare nici nu putem să ne apucăm să realizăm ceea 
ce sperăm. Pe de altă parte, nu este clar de ce poate surveni tocmai în 
speranţă o întâlnire reuşită cu sine. Dacă speranţa nu este o transpunere 
în realitate şi, astfel, o formă a realităţii, atunci viaţa prezentă pare a fi 
doar o evadare din lumea factică; viaţa prezentă ar rămâne la fel de 
opusă acestei lumi, cum rămâne după Bloch raţiunea practică în concepţia 
lui Kant. Speranţa însă pentru Bloch nu este o reverie evazivă şi detaşată 
despre o lume mai bună. Mai mult, visarea cu ochii deschişi despre viitor 
se exprimă în viaţa prezentă, iar în această expresie viaţa îşi găseşte în 
acelaşi timp realitatea adecvată ei: diversele forme de expresie ale visării 
cu ochii deschişi nu pot deveni factice şi străine de viaţă, deoarece sunt 
mereu raportate la viitor; de aceea, prin ele te poţi întâlni cu adevărat cu 
tine însuţi. Pe lângă ideea întâlnirii cu sine şi ideea entelehiei, expresia 
este a treia idee fundamentală a lui Bloch. 

Bloch înţelege sarcina filosofieiîn continuarea acestei idei. în filosofie 
este important să înţelegi lumea în raţionalitatea ei, şi nu facticuleste raţional, 
ci expresia visării cu ochii deschişi. Din punct de vedere filosofic, Bloch 
vrea să întrebe ce anume poate căpăta, în lume, valoarea unei astfel de 
expresii. Acest lucru este iarăşi imposibil printr-o contemplare şi descriere 
pură a lumii, deoarece expresia speranţei o recunoşti doar când tu însuţi, 

prin speranţă, eşti raportat ia viitor. Astfel, filosofia nu este doar o chestionare 
critică, şi deci discriminatoare a lumii, ci ea trebuie la fel de mult să ţină 
seama de posibilitatea unei vieţi mai bune, fără însă să proiecteze planul 
unei astfel de vieţi mai bune. Dacă filosofia ar planifica o viaţă mai bună, ea 
s-ar concentra asupra realizării planului, şi iarăşi n-ar satisface prin aceasta 
adevărata întâlnire cu sine în speranţă. 

în ceea ce priveşte acum formele diverse de expresie ale speranţei, 
Bloch le găseşte, în Spiritul utopiei, mai ales în artă; în ornament ca acea 
linie în care se manifestă dinamica vieţii, în „exuberanţa plină de 
expresivitate” 113 a picturii lui Franz Marc şi Wassily Kandinsky, şi mai ales 
în dinamica sunetelor muzicii. Că, pe lângă acestea, dramele de dor şi 
mântuire ale lui Richard Wagnerîi sunt cele mai dragi, se înţelege aproape 
de la sine. în Principiul speranţă cercul formelor de expresie ale speranţei 
este considerabil lărgit. Aici Bloch adună promisiunile multicolore ale 
iarmarocului, idealurile cinematografului, ale literaturii descoperirilor şi a 
celei de călătorie şi multe altele. 

Pentru toate aceste forme de expresie ale speranţei este comun faptul 
că nu sunt clare; ele se nasc dintr-un dor mai mult sau mai puţin vag şi nu 
spun ce speranţă le-a dat viaţă. Acest lucru îl fac abia visele treze ale 
religiei; în ele este proiectat viitorul, dar astfel încât să nu devină ţelul unei 
planificări. Nici una din aceste imagini nu l-a fascinat atât de mult pe 
Bloch ca imaginea apocalipsei, adică imaginea unui sfârşit al lumii, care 
este în acelaşi timp imaginea unui adevăr divin al lumii care se revelează 
întru sfârşit. Cu toată admiraţia, Bloch a rămas totuşi un critic al religiei 
interesat să salveze adevărurile specifice ale religiei de reprezentanţii ei 
ortodocşi sau pretins ortodocşi; de aceea Bloch s-a interesat întotdeauna 
mai mult de eretici - de exemplu de Thomas Miinzer - decât de părinţii 
bisericii. 114 După Bloch, putem înţelege adecvat imaginea despre adevărul 
lumii revelat întru sfârşit dacă ţinem seamacăelesteoimaginea speranţei 
proiectate în viaţă: lumea adevărată nu este niciunde de găsit şi de aceea 
imaginea ei este utopică; utopia însă trebuie înţeleasă ca o „utopie concretă”, 
iar acest lucru se întâmplă atunci când este raportată la viaţa prezentă. 
Dacă proiectul utopic al unei lumi adevărate se datorează vieţii prezente, 
atunci el poate fi doar la suprafaţă imaginea unei revelaţii divine. Viaţa nu 
proiectează în ultimă instanţă în imaginile ei nimic altceva decât propria 
ei utopie; şi deoarece viaţa proprie n-o poţi întâlni decât în expresie, utopiile 
concrete sunt imagini ale unei lumi în care nu mai există nimic factic, ci 
totul devine mereu expresie. 

într-o astfel de lume interiorul, viaţa este, cum spune Bloch, exterioară, 
iar exteriorul e precum interiorul. într-o încercare de a se intrepretape sine 
din 1974, Bloch a pus mare preţ pe acest „precum”. 115 Dacă s-ar putea 
vreodată ca exteriorul să devină interior, viaţa n-ar mai avea nimic prin 
care să devină explicită; mişcarea vie ar fi redusă la tăcere, şi o asemenea 
nemişcare poate fi gândită doar dacă (aşa cum Bloch i-a reproşat lui He- 
gel) se face abstracţie de desfăşurarea vieţii. Dacă exteriorul devine 
„precum” interiorul, atunci el poate fi înţeles şi ca mişcare vie, fără a fi pur 
şi simplu identic cu interiorul. Lumea concret utopică este prin urmare 
caracterizată prin aceea că în ea există încă viaţă care îşi găseşte expresia 
într-o altă viaţă. Prin această idee, Bloch a găsit un răspuns la întrebarea 
care, aşa cum singur mărturiseşte, l-a preocupat de când era elev: cum pot 
fi armonizate structurile experienţei umane cu structurile lumii naturale. 
El a dezvoltat acest răspuns elaborând problema raportului dintre natură 
şi întâlnirea cu sine. în măsura în care natura se exprimă în acest raport, ea 
este înţeleasă deopotrivă ca expresie. Din ideea întâlnirii cu sine se naşte 
pentru Bloch „problema materialismului” 116 . 


Natura şi întâlnirea cu sine 

Prin faptul că înţelege natura ca expresie, Bloch nu vrea să susţină că 
aceasta ar putea veni în întâmpinarea ei însăşi în acelaşi mod cum o face 
omul. însă, deoarece natura este aceea în cadrul căreia oamenii pot deveni 
„expresivi” şi deoarece posibilitatea expresiei depinde de faptul că 
întotdeauna există un opus al vieţii care nu poate fi în cele din urmă depăşit, 
acest opus trebuie să fie şi în sine mereu capabil de a dezvolta forme noi. 
în caz contrar, el şi-ar pierde funcţia de termen opus şi nu ar mai fi capabil 
de a provoca viaţa să se exprime din nou. Dacă natura este caracterizată 
prin aceea că dezvoltă permanent forme noi, atunci ea trebuie gândită ca o 
forţă care nu se epuizează în nici o realitate efectivă. Ca forţă, natura nu 
este conştientă în sine, fapt care nu înseamnă însă că nu se raportează la 
viitor. O astfel de înţelegere a naturii se poate dezvolta în măsura în care 
materia nu este este gândită doar ca material, ca materie primă a activităţii 
omeneşti. „Material” şi „materie primă” sunt concepte care ţin de contextul 
unei referiri la factic; căci ceea ce este prelucrat există în noua sa formă, în 
urma unui unui proces de producţie, drept ceva finisat şi autonom. Pe de 
altă parte, cealaltă înţelegere a naturii ca forţă este deschisă lui Bloch prin 

orientarea către viaţa care se exprimă şi se întâlneşte pe sine. Pe de altă 
parte, în măsura în care întâlnirea cu sine reuşită presupune lipsa de 
raportare la factic, atunci utopia concretă a unei vieţi şi expresivităţi uni¬ 
versale, ideea întâlnirii cu sine reuşite, deci şi ideea naturii ca forţă, îşi 
sunt coapartenente. 

Conceptul lui Bloch de utopie concretă este evident influenţat, în ce 
priveşte aspectele de filosofia naturii, de către filosofia naturii a lui Schel- 
ling. Şi Schelling gândeşte natura ca pe o forţă ce se manifestă mereu în alte 
forme. Dar, în timp ce Schelling polemizează, în scrierile sale de filosofia 
naturii, cu concepţiile mecaniciste şi matematice despre natură ale fizicii 
modeme şi vrea să dezvolte o alternativă la acestea, Bloch pune în legătură 
ideea de natură ca forţă cu materialismul istoric al lui Marx. Integrând în 
materialism ceea ce învăţase de la „idealişti” precum Schelling, Bloch vrea 
să ducă mai departe materialismul marxist şi, prin aceasta, să desfăşoare 
abia miezul acestui materialism. Potrivit lui Bloch, prin proiectul abolirii 
modului de producţie capitalist, Marx a susţinut doar ideea „imperiului 
libertăţii”" 7 , fără a spune sau spunând prea puţin ceva cu privire la viaţa 
acestui regat. Abia în ideea unei utopii concrete primeşte materialismul istoric 
o formă corespunzătoare. 

La întoarcerea sa din exilul american, filosofia lui Bloch a fost discu¬ 
tată în principal de către două grupuri: marxişti şi teologi. Pentru marxişti, 
incitantă şi discutabilă era latura teologică a materialismului lui Bloch, iar 
pentru teologi - latura marxistă a teologiei sale. Reprezentanţii ortodocşi 
ai celor două grupuri s-au văzut astfel nevoiţi să-l declare pe Bloch eretic. 
Dată fiind predilecţia sa pentru eretici, nu s-ar putea spune că el nu s-a 
simţit bine în acest rol. Totuşi, ereticii fac vâlvă doar acolo unde există o 
doctrină oficială; tocmai de aceea, după mutarea lui Bloch din Republica 
Democrată Germană în cea Federală, el s-a bucurat de puţin interes din 
partea filosofilor. Acolo unde nu există o versiune oficială a marxismului, 
variantele neortodoxe ale acestuia pierd din tensiune; şi acolo unde, din 
concepţia marxistă sunt interesante aspectele legate de critica socială, 
variaţiunile pe teme de filosofia naturii sau a teologiei mai pot da naştere, 
încă, la iritare. Astfel, Jiirgen Habermas a numit filosofia lui Bloch „spe¬ 
culativă”, iar acest lucm nu trebuie luat ca pe un compliment. Iar atunci 
când stilul lui Bloch de a scrie filosof ie devine sobru, el capătă un caracter 
straniu. „Respiraţia adâncă cu tonalităţi ditirambice” 118 îi apare lui 
Habermas tot atât de învechită ca şi patosul dorinţei după noul aventuros. 
Deoarece această impresie este formulată în contextul unui mod specific. 

universal însă neconstrângător, de a filosof a, ea nu trebuie să aibă ultimul 
cuvânt referitor la interesul filosofic pentru Bloch, spre a nu mai pomeni 
de interesul teologic. în ceea ce priveşte atitudinea şi limbajul lui Bloch, 
putem aminti faptul că şi Karl May şi-a găsit cititori până în ziua de astăzi, 
şi probabil va continua să-şi găsească. Probabil că Bloch s-ar fi bucurat la 
auzul acestei comparaţii. 



Giinter Figal 


Herbert Marcuse 


în anii ‘60, pe când Herbert Marcuse devenea cunoscut încetul cu încetul 
publicului vest-german, el era adeseori confundat cu eseistul Ludwig 
Marcuse. Acest lucru însă s-a schimbat rapid: pentru că altfel decât în cazul 
foştilor săi colegi Max Horkheimer şi Theodor W. Adomo de la Institutul 
pentru Cercetări Sociale, altfel şi decât Jiirgen Habermas, Marcuse a devenit 
destul de curând liderul mişcării studenţeşti. înainte ca studenţii de stânga să 
se raporteze tot mai hotărât la textele marxiste clasice, nu doar vocabularul 
lor era influenţat de scrierile lui Marcuse. în fond Marcuse şi-a consolidat 
influenţa exercitată prin câteva apariţii publice spectaculoase, dar nu s-a 
identificat fără rezerve cu interesele studenţilor; a refuzat mai ales 
perspectivele politice vizate de aceştia, rămânând astfel credincios 
convingerilor sale filosofice. Pe termen mai lung, nici n-ar fi fost probabil 
potrivit să fie lider politic. „Imunitatea sa faţă de aplauzele nesincere” l19 , 
atât de admirată de Habermas, este greu de corelat cu succesul politic. Pe de 
altă parte, nu este deloc întâmplător faptul că din partea lui Marcuse, şi nu 
din partea lui Adomo sau Habermas, se aşteptau perspective politice mai 
precise. Dintre toţi reprezentanţii teoriei critice, el şi-a formulat analizele cel 
mai direct şi le-a corelat în repetate rânduri cu atitudinile sale politice. 

Desigur, Marcuse a devenit un outsider al cercului reprezentanţilor 
teoriei critice nu doar datorită activităţii sale politice târzii. Faptul că în 
1933 a devenit membru al Institutului pentru Cercetări Sociale se datorează 
în ultimă instanţă unei iniţiative venite din partea lui Edmund Husserl, 
care s-a văzut nevoit să facă acest lucru pentru că Martin Heidegger n-a 
vrut să-i acorde fostului său elev şi asistent Marcuse doctoratul. Cu toate 
acestea, la vremea venirii sale la Frankfurt, Marcuse era influenţat de 
filosofia lui Heidegger şi, în felul în care o înţelegea, el nu s-a despărţit 
niciodată de această filosofie; în cartea sa, apărută în 1964, despre „omul 
unidimensional” a fost în stare, lucru care nu i-ar fi trecut prin cap nici 
unui teoretician critic, să-l citeze încă pe Heidegger într-un mod apreciativ. 

Marcuse s-a născut în 1898, la Berlin, ca fiu al unui întreprinzător. 
După sfârşitul primului război mondial, în al cărui ultim an a efectuat serviciul 
militar într-o unitate de rezervă la aerostate şi în care s-a alăturat mişcării 
social-democrate, Marcuse a fost pentru puţin timp membrul unui consiliu 
soldăţesc. După asasinarea Rosei Luxemburg şi a lui Karl Liebknecht, 
Marcuse se distanţează de social-democraţie. începe să studieze istoria 
literaturii germane, filosofia şi economia. Marcuse îşi încheie studiile 
promovând cu o dizertaţie despre romanul german având ca subiect artiştii 
geniali. 12 * Pânăîn 1928, când pleacă la Heidegger, la Freiburg, el a trăit la 
Berlin, din colaborarea cu o editură şi cu un anticariat. A făcut parte din 
Institutul pentru Cercetări Sociale începând din 1933 şi pânăîn 1942, când 
a emigrat în SUA alături de alţi membri ai acestuia. După aceea, până în 
1950, a lucrat, mai întâi ca angajat, iar apoi ca şef de serviciu la Office of 
Strategic Services and Department of State. După câţiva ani ca lector şi 
Senior Fellow la universităţile Columbia şi Harvard, Marcuse devine în 
1954 profesor pentru ştiinţele politice la Brandeis University din Waltham 
(Massachusetts); apoi, după ce fusese din 1961 pânăîn 1962 conducător de 
studii la Ecole Pratique desHautes Etudes din Paris, a obţinut o catedră de 
filosofie socială la University of California din San Diego. Acolo a predat 
până la pensie. Marcuse a murit în 1979 în timpul unui sejur în Germania. 


Revoluţia ca existenţă autentică 

Atunci când Marcuse a plecat la Freiburg pentru a studia cu Heidegger, el se 
considera deja marxist; ca atare, raportul lui cu Heidegger nu putea fi lipsit 
de tensiune. De la filosofia lui Heidegger, Marcuse aştepta însă ceea ce nu 
găsise la Marx: mijloacele conceptuale pentru elaborarea unei teorii a 
revoluţiei. Heidegger descrisese în „analitica existenţială” din Fiinţă şi timp 
trăsăturile fundamentale ale modului nostru de a fi, făcând diferenţierea 
dintre existenţa „autentică” şi cea „inautentică”. Prin „existenţă autentică” 
el înţelege modalitatea de a fi în care trăsăturile fundamentale ale existenţei 
noastre însăşi sunt transparente şi acceptate de noi. Deoarece suntem însă 
determinaţi în esenţă de un viitor deschis, experimentându-1 ca pe ceva 
ameninţător, noi avem tendinţa de a evita această ameninţare şi a ne ţine pe 
lângă determinarea vieţii noastre în comuniune cu alţii; determinarea noastră 
o aflăm prin faptul că ne comparăm cu aceştia şi ne distanţăm de ei. 121 Pentru 
Marcuse, analizele lui Heidegger înseamnă un „punct de răscruce în 

filosofie”; „ştiinţa burgheză” se dizolvă în ele din interior şi îşi croieşte calea 
către o nouă ştiinţă „concretă”, în care omul îşi constituie centrul în existenţa 
sa „concretă”. 122 Marcuse îi reproşează însă lui Heidegger că n-ar fi păşit 
mai consecvent pe această cale. Pentru că, în timp ce pentru Heidegger, 
fiinţarea propriu-zisă este caracterizată prin faptul că propria modalitate de 
a fi este acceptată în situaţia istorică respectivă, Marcuse are convingerea că 
existenţa autentică poate consta doarîntr-o „faptă concret modificatoare” 123 , 
prin care lumea, aşa cum este ea astăzi, este modificată radical. Inconsecvenţa 
lui Heidegger constă pentru el în faptul că, în Fiinţă şi timp, existenţa concretă 
este tematizată doar în structura ei generală, astfel încât această carte rămâne 
legată de tradiţia filosofiei academice. Lumea în care existăm laolaltă nu 
este analizată cu privire la structura ei istorică determinată, şi tocmai de 
aceea şi existenţa autentică rămâne nedeterminată. Dacă se ia însă în 
consideraţie structura istorică pe care lumea o deţine de fiecare dată, atunci 
devine limpede, după Marcuse, că o existenţă autentică este posibilă doar în 
anumite condiţii istorice; pentru el, această existenţă este posibilă tocmai 
atunci când lumea este astfel alcătuită încât necesităţile omului sunt masiv 
oprimate în cadrul ei, provocându-se astfel o eliberare din oprimare. Prin 
fapta concret modificatoare oamenii înţeleg necesităţile lor „autentice” şi le 
aduc la îndeplinire. Această faptă este realizată de clasa „autentic” pro¬ 
ducătoare, de proletariat, astfel încât abiaîn revoluţie iese la iveală „adevărata” 
configuraţie a societăţii. 

Marcuse a formulat aceste reflecţii în lucrarea sa, apărută în 1928, 
Beitrăge zu einer Phănomenologie des Historischen Materialismus 
(Contribuţii la o fenomenologie a materialismului istoric). Nici în lucrările 
sale de mai târziu, el nu s-a distanţat niciodată de ele, înţelegându-şi propriile 
lucrări 124 publicate în Revistapentrucercetări sociale ca analize „concrete” 
ale lumii actuale, în sensul lucrării de mai înainte. în contextul acestor 
analize însă, conceptul originar al faptei concret modificatoare este pus de 
el tot mai mult sub semnul întrebării. Societatea capitalistă, cum o gândeşte 
el mai târziu, nu poate fi înţeleasă pur şi simplu ca şi cum ar oprima 
necesităţile oamenilor producători, lăsându-le în acelaşi timp neschimbate. 
Cu cât această societate se perfecţionează, cu atât formează şi necesităţile 
omului în aşa fel încât sunt asigurate conservarea şi dezvoltarea relaţiilor 
capitaliste. Prin aceasta devine însă extrem de improbabilă o eliberare 
prin revoluţie din cadrul relaţiilor existente. De aici Marcuse însă nu 
conchide că ideea unei astfel de eliberări ar trebui abandonată. Dimpotrivă, 
el se străduie să reformuleze întrebarea cu privire la posibilitatea şi 

realizarea acesteia şi să caute alte răspunsuri. Pentru „teoria despre om”, 
aşa cum încearcă acum s-o dezvolte, devine importantă mai ales psihanaliza 
lui Sigmund Freud. 


Psihanaliza eliberării 

Marcuse se raportează mai cu seamă la teoria culturii a lui Freud. De aici 
preia termenul de „principiu al realităţii”, pentru a desemna prin el formarea 
necesităţilor oamenilor prin societate. Şi Freud însuşi susţinuse teza conform 
căreia cultura se formează nu prin desfăşurarea liberă a instinctelor omului, 
ci prin formarea şi ghidarea lor pe direcţii precise. în cele din urmă, fără o 
reprimare fundamentală a instinctelor şi nevoilor naturale, cultura este pentru 
el imposibilă. 123 Marcuse începe prin critica acestei teze. El doreşte să arate 
că opoziţia lreudiană dintre „principiul plăcerii” şi „principiul realităţii”, 
principii care se manifestă în instincte şi nevoi, nu este suficientă în măsura 
în care atribuie principiului plăcerii capacitatea de a configura lumea. După 
Marcuse, Freud a sesizat corect că principiul plăcerii nu acţionează doar 
inconştient, ci îşi găseşte în fantezie o manifestare diferenţiată şi conştientă; 
dar el a caracterizat fantezia drept un simplu joc al visării cu ochii deschişi şi 
astfel nu a luat în consideraţie posibilitatea ca fantezia să constituie o alter¬ 
nativă serioasă la „raţiunea” principiului realităţii. 126 

Pentru a face inteligibilă fantezia ca o astfel de alternativă, Marcuse 
insistă pe conceptul lui Friedrich Schiller de „educaţie estetică”. El in¬ 
terpretează ideile lui Schiller despre „instinctul jocului” 127 ca indiciu al unei 
fantezii prin care lumea capătă o configuraţie lipsită de constrângere, deoarece 
în locul muncii remunerate se instituie o relaţie de joc cu natura, aşa cum se 
petrece acest lucru în artă. Faptul că există artă, iar societatea poate fi gândită 
în totalitatea ei ca o operă de artă mereu nou creată devine pentru Marcuse 
garanţia posibilităţii unei „fapte concret modificatoare”. La întrebarea cum 
şi de către cine va fi îndeplinită această faptă, interpretarea marcusiană a lui 
Freud nu oferă, bineînţeles, nici un răspuns. 


Scepticism revoluţionar 

Ideea unei fantezii capabile de a configura lumea n-a fost nici mai târziu 
abandonată de Marcuse; dar el se îndoieşte tot mai hotărât că ar putea 

exista o punte între manifestările ei în artă şi o societate realmente liberă; 
împotriva acestui fapt stă deja mărturie integrarea manifestărilor fanteziei 
în societatea existentă. Pe de altă parte însă, fantezia, în ciuda acestei 
integrări, nu devine o parte a principiului „raţional” al realităţii. Deoarece 
societatea superdezvoltată capitalistă de consum emite în plus necesităţi 
care în cadrul ei nu pot fi satisfăcute, nu se ajunge, după Marcuse, la o 
stabilizare cu adevărat reuşită a raporturilor existente. De fapt, pentru el 
nu mai există o clasă revoluţionară unitară, care ar putea îndeplini „fapta 
concret modificatoare”; minorităţile oprimate, grupurile periferice şi cele 
care, precum studenţii, nu sunt încă integrate în societatea existentă se pot 
oricum refuza raţionalităţii principiului realităţii, dezvoltând, în diferitele 
forme ale subculturii, o „nouă sensibilitate”. 128 Prin această sensibilitate, 
pentru Marcuse, devine recognoscibilă cel puţin tendinţa către o modificare 
a societăţii în întregul ei. Oricum, Marcuse şi-a retractat teza conform 
căreia „marele refuz” faţă de societatea existentă ar putea fi executat şi 
prin forţă, deoarece „toleranţa represivă” a celor lipsiţi de putere ar fortifica 
violenţa societăţii. Altfel decât în lucrarea sa Repressive Toleranz (Toleranţa 
represivă) (1965), în Versuch iiberdie Befreiung (Eseu despre eliberare) 
(1969) violenţa acţiunilor de protest îi apare doar „inteligibilă”, deoarece 
ea nu este, după părerea lui, nimic altceva decât o expresie a violenţei 
oprimatoare. 129 Tocmai prin aceasta însă, ea nu face parte din aspectele 
societăţii existente care trimit dincolo de aceasta. 

în Eseu despre eliberare, Marcuse nu s-a rezumat doar la interpre¬ 
tarea protestului şi a subculturii grupurilor izolate ca tendinţă de modi¬ 
ficare a societăţii ca întreg. în fond, prin aceasta încă nu se spune nimic 
despre cum s-ar putea ajunge efectiv, de la o simplă tendinţă, la o 
modificare a societăţii în întregul ei. Fără ca şi clasa muncitoare să fie 
conştientă de aceasta, pentru Marcuse „fapta concret modificatoare” 
rămâne sarcina ei. 130 Deoarece această clasă muncitoare este integrată în 
societatea existentă şi se opune chiar cu duşmănie activiştilor protestului, 
ea poate dobândi conştiinţa sarcinii sale revoluţionare numai dacă 
societatea existentă sucombă din cauza imperfecţiunilor proprii. Mişcările 
revoluţionare din ţările lumii a treia sunt capabile să favorizeze prăbuşirea 
capitalismului occidental, dar nu s-o provoace. Succesul lor depinde în 
ultimă instanţă doar de imperfecţiunile interne ale societăţii capitaliste 
existente. Pornind de aici, devine limpede de ce Marcuse nu crede că 
studenţii protestatari ar putea fi purtătorii unei revoluţii şi că ar fi capabili 
să aibă vreo influenţă politică. 

Luând în considerare acest rezultat, nu e de mirare că teoria revoluţiei 
a lui Marcuse a fost interpretată ca un document al crizei ei. 131 Marcuse a 
fost preocupat mai mult decât oricare alt reprezentant al teoriei critice de 
întrebarea cu privire la o modificare cuprinzătoare a societăţii existente, 
rămânând la convingerea că această modificare poate fi realizată prin puterea 
omului. Ideile teologice, spre deosebire de Benjamin şi de Horkheimer din 
perioada târzie, îi sunt străine. Experienţa estetică şi arta n-au pentru el aceeaşi 
însemnătate ca pentru Adomo, în măsura în care arta rămâne raportată mereu 
la „fapta concret modificatoare” a revoluţiei. Deoarece această faptă poate 
fi realizată în cele din urmă doar de către societatea împotriva căreia este 
îndreptată, ea şi-a pierdut caracterul de punte între „existent” şi utopia unei 
lumi lipsite de constrângere. Ea însăşi a devenit utopie. 

Jiirgen Habermas este fără îndoială cel mai cunoscut filosof german actual, 
şi cu siguranţă unul dintre cei mai importanţi. Faptul că Habermas este mai 
cunoscut decât colegii săi de aceeaşi vârstă nu se datorează exclusiv lucrărilor 
sale filosofice. El s-a făcut cunoscut şi ca publicist, participând la discuţiile 
politice, ba chiar dând naştere adesea unor astfel de discuţii. Studentul de 24 
de ani stârneşte deja senzaţie printr-un articol 1 ’ 2 , apărut în Frankfurter All- 
gemeine Zeitung, al cărui prilej l-a constituit publicarea cursului Einfiih- 
rung in die Metaphysik (Introducere în metafizică), ţinut în 1935 de 
Heidegger. Heidegger lăsase aici neschimbată o propoziţie în care se vorbea 
despre "măreţia şi adevărul intrinsec” al mişcării naţional-socialiste. 1 ” Prin 
publicarea neînsoţită de nici un comentariu a acestei propoziţii, Habermas 
s-a văzut obligat să remarce că Heidegger şi-ar trăda convingerile filosofice 
conform cărora trecutul, în calitatea sa de lucru iminent, ar trebui pus sub 
semnul întrebării, şi a ajuns la concluzia că a sosit timpul să gândim cu 
Heidegger împotriva lui Heidegger. L-a pus pe gânduri întrebarea dacă nu 
cumva naţional-socialismul ar avea de-a face cu tradiţia germană mai mult 
decât se admite în mod obişnuit. Tocmai de aceea, lui Habermas i s-a părut 
necesar să avertizeze asupra pericolului unei stilizări filosofice a naţional- 
socialismului. Aşa cum evidenţiază contribuţiile sale la aşa-numita ceartă a 
istoricilor” 4 , Habermas consideră că sarcina sa publicistică ar consta în 
„limpezirea faptelor responsabile ale trecutului şi în menţinerea trează a 
cunoaşterii acestora”. 135 Fiind în situaţia celui pentru care sfârşitul războiului 
a fost o eliberare şi care a trăit noul început al Republicii Federale Germane 
tot sub influenţa trecutului naţional-socialist, el a putut deveni purtătorul de 
cuvânt al unei generaţii aflate într-un raport critic faţă de părinţii ei. Cât de 
puţin s-a identificat fără rezerve cu reprezentanţii radicali ai acestei generaţii 
îl arată însă luările sale de poziţie faţă de mişcarea studenţească; reacţia a 
fost un volum de culegeri cu titlul programatic Die Linke antwortet Jiirgen 
Habermas (Stânga îi răspunde lui Jiirgen Habermas). Deşi se considera de 

stânga, Habermas n-a mizat niciodată pe o revoluţie, simţindu-se întotdeauna 
obligat faţă de idealul unei democraţii consecvente. 

Acestei responsabilităţi i se supun şi lucrările ştiinţifice ale lui Haber¬ 
mas, iar aici poate fi descoperită o altă cauză atât pentru popularitatea, cât 
şi pentru importanţa sa. Habermas n-a dorit niciodată să se adreseze doar 
unui singur cerc de specialişti în filosofie, ci şi-a înţeles întotdeauna propria 
teorie filosofică ca pe o contribuţie la disputa dintre ştiinţe, iar această 
dispută la rândul ei ca pe un fenomen al spaţiului public. De aceea, deja de 
timpuriu l-a interesat întrebarea cu privire la o formă eficientă social a 
ştiinţei; în lucrările sale mari, mai ales în Erkenntnis und Interesse 
(Cunoaştere şi interes) (1968), el încearcă să traseze liniile generale ale 
unei astfel de forme a ştiinţei; aici el se ocupă foarte detailat de termino¬ 
logiile şi problemele ştiinţelor particulare, mai ales ale ştiinţelor sociale. 
Acest lucru face, printre altele, ca lectura lucrărilor lui Habermas să nu fie 
tocmai uşoară. Trăsăturile fundamentale ale programului său sunt în general 
lesne de recunoscut; modul de expunere al programului face însă adesea 
apel la problemele interne ale ştiinţelor particulare, ceea ce înseamnă că 
trebuie să fii familiarizat cât de cât cu acestea, dacă vrei să înţelegi trimiterile 
lui Habermas. Chiar şi acolo unde argumentează filosofic, el se mişcă 
adeseori în cadrul unor teorii şi discuţii prestabilite; de cele mai multe ori, 
Habermas nu-şi elaborează ideile printr-o sistematizare proprie, ci prin 
interpretarea altor autori, ale căror concepte le transformă, le dezvoltă, şi 
de care se distanţează în cele din urmă. 

Cât de larg este evantaiul intereselor lui Habermas o arată deja alegerea 
materiilor sale de studiu. Din al 20-lea an de viaţă, Habermas - născut în 
1929 la Diisseldorf - studiază până în 1954 - Ia Gottingen, Ziirich şi Bonn 
- filosofie, istorie, psihologie, literatură germană şi economie. După ce-şi 
încheie studiile cu o dizertaţie despre Schelling 136 cu Erich Rothacker Ia 
Bonn, Habermas pleacă Ia Frankfurt, unde devine membru al Institutului de 
Cercetări Sociale şi asistentul lui Adomo. Adomo n-a putut să înfrângă 
opoziţia lui Horkheimer şi să-şi realizeze intenţia de a-1 opri pe Habermas 
ca profesor la Frankfurt. Lucrările pe care Ie scrisese Habermas pentu 
Institutul de cercetări sociale i se păreau lui Horkheimer politice într-o manieră 
prea explicită, astfel încât nu i s-a părut indicat să-l lege pe Habermas de 
institut pe un termen mai lung. Habermas a dat examen de profesor la Mar- 
burg, la iniţiativa specialistului în ştiinţe sociale Wolfgang Abendroth, cu o 
lucrare despre Strukturwandel der Offentlichkeit (Transformarea structurală 
a spaţiului public ). în acelaşi an, 1961, Habermas a mai fost chemat, înainte 

de examenul de profesorat, ca profesor extraordinar la Heidelberg. Hans-Ge- 
org Gadamer, autor împreună cu Karl Lowith al acestei propuneri, a rezumat 
mai târziu impresiile sale despre Habermas spunând că trebuie să fie o 
personalitate puternică acela care a reuşit „chiar şi numai puţin să-i despartă 
pe Max şi pe Teddy din frăţia lor spirituală de arme” 137 . în 1964 Habermas se 
întoarce la Frankfurt şi preia acolo catedra lui Horkheimer. între 1971 şi 1980 
a fost, alături de Carl-Friedrich von Weizsacker director la Institutul Max 
Planck de cercetare a condiţiilor de viaţă ale lumii tehnico-ştiinţifice, la Stam- 
berg, iardin 1980 şi pânăîn 1982 la Institutul Max Planck pentru ştiinţe sociale 
din Miinchen. în această perioadă, Habermas obţinuse la Frankfurt o catedră . 
de profesor onorific; din 1982 fl regăsim din nou la Frankfurt ca profesor 
ordinar. Pentru activitatea lui ştiinţifică, Habermas a fost decorat cu premiul 
‘Hegel’ al oraşului Stuttgart în 1976 a urmat premiul ‘Sigmund Freud’, în 
1980, premiul ‘Theodor W. Adomo’ al oraşului Frankfurt. 


Spaţiul public 

Faptul că Habermas s-a întors după perioada lui din Stamberg şi Miinchen 
la Frankfurt, deşi i se deschideau şi alte posibilităţi, nu este desigur o 
întâmplare şi nu poate avea cauza într-o simpatie personală faţă de un oraş 
şi universitatea acestuia. De când devenise asistentul lui Adomo şi membru 
al Institutului pentru cercetări sociale, el s-a simţit obligat faţă de Şcoala de 
la Frankfurt şi programul ei de teorie critică. în cursul său inaugural Cu¬ 
noaştere şi interes, din anul 1965, el face explicit referire la lucrarea 
fundamentală a lui Horkheimer despre Teoria tradiţională şi teoria critică m ; 
tot la ea face explicit referire şi în Teoria acţiunii comunicative. 139 Cât timp 
a lucrat Ia Institutele Max Planck din Stamberg şi Miinchen, Habermas a 
sperat să poată realiza, din nou şi în condiţii mai bune, proiectul lui 
Horkheimer privind interacţiunea diverselor ştiinţe sub patronajul filosofiei. 
Totuşi, Habermas nu a fost niciodată interesat de o simplă repetare a 
încercărilor timpurii referitoare la o teorie critică. Dezvoltarea acestui 
domeniu prin Horkheimer, Adomo şi Marcuse îi era familiară lui Habermas. 
De aceea el a reuşit, altfel decât teoreticienii critici ai primei generaţii, să 
înveţe din erorile şi fundăturile concepţiei originare. 

înainte de toate, Habermas a tras consecinţe decisive dintr-o dificultate 
a teoriei critice timpurii: în timp ce Horkheimer considera în anii 30 că 
sarcina teoriei critice este critica ştiinţelor integrate social, trebuind astfel să 

nege teoriei critice orice relaţie socială, Habermas doreşte să dezvolte 
structurile de bază ale unei teorii critice mai ales prin recursul la structura 
societăţii; în timp ce Horkheimer a ajuns în cele din urmă la convingerea că 
nu există o teorie nerelaţionată din punct de vedere social şi că nu mai există 
decât posibilitatea de a arăta cât de iraţională este în sine raţiunea în cele din 
urmă, Habermas dobândeşte, revizuind această teorie, şansa de a indica, 
împotriva tuturor dezvoltărilor greşite ale societăţii, structurile acesteia şi de 
a elabora modul în care structura societăţii se poate manifesta într-o teorie 
critică. Nici structura societăţii şi nici teoria critică nu sunt înţelese anistoric. 
Convingerea lui Habermas este că abia societatea burgheză modernă a 
dezvoltat o structură care a făcut posibil ceva de genul teoriei critice. Abia 
în societatea burgheză există un spaţiu public orientatînfuncţiede standardul 
unui dialog raţional între toţi cetăţenii, şi care principial înţelege în cele din 
urmă deciziile politice tot ca rezultate ale acestui dialog, considerând puterea 
politică justificată doar dacă poate fi întemeiată în contextul dialogului 
raţional. Potrivit lui Habermas, abia printr-o dezvoltare modernă a 
democraţiei devine obligatorie o înţelegere a spaţiului public care este doar 
prefigurată în idealul polisului grec. 140 

In lucrarea Transformarea structurală a spaţiului public, Habermas 
doreşte să arate că societatea reală burgheză nu corespunde propriilor standarde, 
în dialogul public, aşa cum este el instituţionalizat în forma dezbaterii 
parlamentare, contează în primul rând să-ţi impui propriile interese prin 
aducerea lor la acelaşi numitor cu interesele altora Iar cu cât mai mult interesele 
membrilor unei societăţi sunt mai organizate şi reprezentate de organizaţii 
specifice, cu atât mai puţin se ajunge în cadrul dialogului public la un consens, 
ci acest dialog serveşte în primul rând unei reprezentări cât mai eficiente a 
organizaţiilor, în vreme ce deciziile nu se iau public. 141 Spaţiul public devine 
astfel treptat un public al mass-media. Darîn ciuda acestei decăderi, societatea 
burgheză rămâne pentru Habermas structurată prin principiul dialogului 
raţional: în această societate este posibil să te exprimi critic împotriva 
reprezentării intereselor organizate în „opinia publică”, amintind astfel prin 
conflict de principiul dialogului raţional; se redeschide astfel posibilitatea unei 
unificări autentice. 142 Iar pentru că teoria critică este pentru Habermas însuşi 
structurată prin principiul burghez al dialogului raţional, această teorie nu mai 
trebuie să se îndrepte împotriva societăţii ca întreg sau să se resemneze, pentru 
că în ultimă instanţă ea este inclusă în această societate. Dintre speranţa într-o 
modificare a societăţii în întregul ei şi resemnare, Habermas alege o a treia 
cale, cea a unui rol critic în cadrul societăţii. 

Ştiinţa socială critică 

Un răspuns la întrebarea cum va arăta teoria critică în interiorul societăţii a 
fost pregătit de Habermas în studiile sale social-filosofice, selectateîn lucrarea 
Theorie und Praxis (Teorie şi practică) (1963) şi formulate pentru prima 
dată ca proiect de sine- stătătorîn cursul său inaugural de laFrankiurt Cunoaş¬ 
tere ţi interes. Acest proiect a fost, la rândul său, dezvoltat de Habermas 
într-un volum cu acelaşi titlu ca şi cursul său inaugural de la Frankfurt. 
Studiile din Teorie ţi practică sunt orientate fără excepţie către teme istorico- 
filosofice. Habermas încearcă aici să schiţeze linia de dezvoltare a filosofiei 
politice de la Aristotel şi până la ştiinţele sociale ale acestui secol, încercând 
să susţină teza conform căreia filosofia politică se desprinde tot mai mult 
din relaţia ei faţă de o practică dată, de la sine înţeleasă. 143 în timp ce filosofia 
politică a lui Aristotel se consacra încă întrebării privind formele unei acţiuni 
politice corecte şi avea sarcina de a contribui la dezvoltarea şi păstrarea de 
astfel de forme, în teoriile perioadei modeme timpurii, de exemplu la Hobbes, 
se caută modalităţile în care condiţiile unei astfel de acţiuni pot fi mai întâi 
create; societatea ca întreg devine obiectul filosofiei sociale şi, în consecinţă, 
obiectul planificării, astfel încât filosofia socială şi practica socială, proiectată 
de aceasta, se comportă acum faţă de societate ca ştiinţele modeme ale naturii 
şi tehnica faţă de natură. Tocmai prin aceasta însă, filosofia socială, la fel ca 
şi succesoarele ei, adică ştiinţele sociale dezvoltate în secolul 19, nu mai 
este capabilă să ţină seama că e legată de praxisul social într-un cu totul alt 
mod decât ştiinţele politice în sens aristotelic. Planificarea proceselor sociale 
nu este în fond nimic altceva d#cât urmărirea, înţeleasă tehnologic, a unor 
scopuri în sensul societăţii existente, determinate de industrie şi tehnică. 144 

Oricum, Habermas nu pledează pentru o critică - pornind de la Aristotel 
- a filosofiei sociale modeme şi a ştiinţelor sociale şi nici pentru restabilirea 
înţelegerii aristotelice a praxisului social ca alternativă la acestea. Mai mult 
chiar, el consideră problema teoriilor politice modeme privind generarea 
unor noi condiţii de acţiune socială şi planificarea proceselor acţiunii însăşi 
ca fiind un progres faţă de Aristotel 145 ; criticabil la aceste teorii este doar 
faptul că ele nu-şi pot sesiza propria relaţionare socială, nefiind astfel capabile 
să chestioneze condiţiile acţiunii şi procesele acţiunii în privinţa raţionalităţii 
sau iraţionalităţii lor şi să le supună discuţiei. însă numai într-o astfel de 
discuţie raporturile sociale existente şi-ar putea pierde evidenţa; ele ar înceta 
să influenţeze pur şi simplu pe oamenii sociabilizaţi, ci aceştia ar putea, 
conştienţi de condiţiilor lor de viaţă, să-şi cântărească posibilităţile şi să ia 

decizii. în acest caz, ar trebui să se ţină cont de factorii prin care, în societatea 
existentă, ar putea fi împiedicată o astfel discuţie explicativă asupra 
raţionalităţii sau iraţionalităţii acestei societăţi. 

O ştiinţă socială critică poate daci să fie testată prin aceea că generează 
discuţii despre relaţiile sociale existente, aducând astfel o contribuţie activă 
la schimbarea lor. O astfel de ştiinţă nici nu este înglobată în relaţiile sociale 
careaparde la sine înţelese, nici nu se aflăînlr-un raport de opoziţie obiectuală 
faţă de societate, astfel încât ea nu este o formă de manifestare a intervenţiei 
tehnico-ştiinţifice asupra lumii. Ea a devenit mai degrabă o practică socială, 
care caută să confere valabilitate unui dialog public raţional. Prin aceasta 
însă ea devine praxis în sensul principiului căruia societatea burgheză ca 
atare deja i se supune. 

în studiile despre Teorie ţi practică, Habermas considera că critica 
făcută de Marx economiei politice este o concepţie care satisface exigenţele 
unei ştiinţe sociale critice. 146 în prelegerea inaugurală de la Frankfurt despre 
Cunoaştere şi interes, Marx nu mai joacă nici un rol, iar cartea cu acelaşi 
titlu apărută trei ani mai târziu conţine o critică la adresa lui Marx care, 
potrivit înţelegerii lui Habermas despre o ştiinţă socială critică, nu-şi putea 
găsi o exprimare mai dură. Conform acestei critici, Marx a arătat, printr-o 
analiză impresionantă, cum societatea se formează abia prin munca ei. 
Prin aceasta el a luat în consideraţie însă doar domeniul „instrumentalului”, 
deci al acţiunii raportate larealizareaunorscopuri, gândind astfel realitatea 
unei societăţi doar ca realitate a produselor ei. Desconsiderat rămâne aici 
faptul că societatea îşi află realitatea la fel de mult şi în acţiunea „co¬ 
municativă” a discuţiei publice, iar această discuţie trebuie să se afle dincolo 
de raţionalitatea sau iraţionalitatea producţiei sociale. Deci critica marxistă 
a economiei politice este, pentru Habermas, cel puţin unilaterală, ba chiar 
mai mult decât atât: în măsura în care Marx îşi dezvoltă teoria societăţii 
doar ca teorie a muncii sociale, el „obturează” 147 ideea unei ştiinţe sociale 
critice, în care ar trebui să fie vorba tocmai despre posibilitatea unei discuţii 
publice privind nivelul atins de fiecare dată de către societatea formată 
prin muncă. Cu toată simpatia pe care Habermas o manifestă faţă de 
proiectul lui Marx, el nu poate găsi în acesta un fundament adecvat pentru 
dezvoltarea propriei sale concepţii. 

Ştiinţa socială critică şi hermeneutica 

Pe la sfârşitul anilor ‘60, Habermas crede a fi găsit un astfel de fundament în 
hermeneutica filosofică a lui Hans-Georg Gadamer, cu care era probabil 
familiarizat deja din perioada sa de la Heidelberg. Cartea lui Gadamer Wahr- 
heit und Methode (Adevăr ţi metodă) (1960) i-a oferit o concepţie elaborată 
despre înţelegerea în cadrul dialogului, oferindu-i astfel un prilej pentru 
formularea mai exactă a ideii unei ştiinţe sociale critice. în acelaşi limp, 
Habermas citeşte hermeneutica lui Gadamer ca alternativă fructuoasă la 
încercările unei analize a limbajului comun, aşa cum a fost dezvoltată aceasta 
în lingvistică şi în filosofia analitică a limbajului, dar şi la concepţia lui 
Wittgenstein din Philosophische Untersuchungen (Cercetări filosofice). în 
timp ce lingvistica şi analiza filosofică a limbajului fac din limbajul comun 
un obiect şi nu mai pot lămuri ce statut are limba în care se vorbeşte despre 
limbajul uzual, Wittgenstein se rezumă la interpretarea limbajului comun 
drept context ce nu mai poate fi depăşit. Superioritatea hermeneuticii faţă 
de ambele abordări menţionate este dovedită, pentru Habermas, de faptul 
că ea interpretează înţelegerea verbală ca fcaducere: cel ce înţelege o expresie 
verbală fără să fi fost deja familiarizat cu acesta este capabil să depăşească 
propriul orizont verbal fără a tinde să ocupe un punct de vedere ideal şi 
fictiv dincolo de limbajul comun. Dar în ciuda atractivităţii ei, Habermas nu 
consideră hermeneutica filosofică o ştiinţă socială critică. în lucrarea Zur 
Logik der Sozialwissenschaften (Despre logica ştiinţelor sociale) (1967), 
Habermas critică mai ales faptul că hermeneutica lui Gadamer nu face decât 
să opună „adevărul” propriu înţelegerii „metodei” cercetării ştiinţifice, deşi 
acest adevăr ar trebui să fie probat tocmai în domeniul celor cunoscute 
ştiinţific. 14 * După Habermas, în hermeneutica lui Gadamer se desconsideră 
faptul că tot ceea ce e înţeles în cadrul înţelegerii (Verstehen) poate fi 
întotdeauna modificat: cine înţelege ceva în mod conştient, acela ia în calcul 
şi raportul său la ceea ce a înţeles, nemaiavând astfel doar posibilitatea de a 
prelua nechestionat ceea ce a înţeles. Pentru Habermas, hermeneutica 
filosofică a lui Gadamerîşi atinge propriile limitele datorită faptului că trece 
cu vederea rolul determinant al autoreflecţiei în înţelegere. La rândul ei, 
autoreflecţia comprehensivă trebuie să fie caracterizată prin ştiinţificitate. 
Iar modelul unei ştiinţe care să fie în acelaşi timp înţelegere şi autoreflecţie 
Habermas crede a-1 fi găsit în psihanaliză. 149 

Psihanaliza şi critica ideologiei 

Pentru Habermas, psihanaliza este o formă a cunoaşterii ştiinţifice care este 
interesată de emancipare ( Miindigkeit ). Prin manifestarea acestui interes, 
ea este superioară ştiinţelor experimentale ca şi ştiinţelor comprehensive, 
hermeneutice, pentru că, altfel decât în cazul lor, interesul ei este univoc şi 
indubitabil. Habermas ajunge la teza lui luându-şi ca presupoziţie faptul că 
toate ştiinţele, la fel ca filosofia tradiţională, deţin o funcţie în dezvoltarea şi 
conservarea formelor umane de viaţă; aspectul specific prin care ştiinţele 
îndeplinesc această funcţie este „interesul” lor. Fără a utiliza acest termen, 
Habermas avusese deja în vedere acelaşi lucru în caracterizarea ştiinţele 
sociale modeme, acolo unde analizase însemnătatea ştiinţei sociale în 
planificarea tehnologică a proceselor de acţiune şi a raporturilor de acţiune, 
în cursul său inaugural de la Frankfurt însă, Habermas defineşte interesul 
tuturor ştiinţelor experimentale ca fiind „tehnic”, iar interesul ştiinţelor 
hermeneutice îl caracterizează drept „practic”. în timp ce în ştiinţele experi¬ 
mentale este vorba de „asigurarea şi extinderea unei acţiuni cu succes con¬ 
trolat” 1,0 , ştiinţele hermeneutice vizează conservarea şi extinderea posibi¬ 
lităţilor de comunicare în cadrul unei societăţi. 

Prin aceasta, ştiinţele experimentale sunt incluse în domeniul acţiunii 
instrumentale, iar ştiinţele hermeneutice în domeniul acţiunii comunicative. 
Ambele tipuri de ştiinţă sunt caracterizate prin faptul că au fost practicate 
dintotdeaunaîn condiţii sociale date: ştiinţele experimentale sunt de asemenea 
înglobate într-un context economic şi politic determinat, din care-şi extrag 
scopurile, aşa cum ştiinţele hermeneutice ţin de un context format din tradiţie 
şi comunicare deja realizată. Deşi ambele tipuri de ştiinţă sunt determinate 
de condiţii sociale, nu se poate înţelege de la prima vedere în ce măsură 
rezultatele lor sunt determinate de interesul privind conservarea acestor 
condiţii. Dacă însă acest interes pătrunde în rezultatele ştiinţei într-un mod 
atât de puţin sesizabil, atunci ambeje tipuri de ştiinţă au şi tendinţa de a 
camufla în propria reprezentare de sine interesul care le-a pus în mişcare. O 
astfel de camuflare, după cum observă Habermas, este cunoscută din ex¬ 
perienţa de zi cu zi: ceea ce se spune serveşte adeseori la atribuirea unor 
„motive justificative acţiunilor noastre în locul celor reale” 151 . în timp ce 
camuflarea adevăratelor motive referitoare la acţiunile individuale se numeşte 
„raţionalizare”, atunci când este vorba de acţiunea socială această camuflare 
se numeşte „ideologie”. 152 Raţionalizarea însă este un termen din psihanaliză. 
Deconstrucţiei raţionalizării din psihoterapie îi corespunde, la nivelul 

societăţii, critica ideologiei specifice ştiinţei sociale critice; de aceea se poate, 
aşa cum crede Habermas, ca printr-o expunere a psihanalizei să fie elaborată, 
prin comparaţie, structura unei ştiinţe sociale critice. 

Dacă psihanaliza este caracterizată prin deconstrucţia raţionalizărilor, 
atunci de aici reiese deja faptul că ea însăşi nu poate fi nici raţionalizare, nici 
ideologie; iar când Habermas spune că ea este caracterizată prin interesul pe 
care îl are pentru emancipare 153 , atunci ceea ce vizează el prin acest lucru 
este tocmai faptul că emanciparea nu este nimic altceva decât eliberarea de 
legăturile care anterior nu fuseseră înţelese, eliberare care se realizează prin 
înţelegerea acestor legături, prin autoreflecţie. Interesul pentru emancipare 
se distinge de aceea de celelalte interese „ce conduc la cunoaştere” prin 
faptul că nu poate fi niciodată ascuns de cunoaşterea iniţiată de acesta; astfel, 
Habermas poate să spună că autoreflecţia ar fi caracterizată prin unitatea 
dintre cunoaştere şi interes. Dacă interesul privind emanciparea nu poate fi 
ascuns, atunci el nici nu trebuie dezvăluit în mod deosebit, ci poate fi 
recunoscut direct şi nemijlocit. Acest lucru se datorează la rândul său faptului 
că ideea de emancipare se naşte o dată cu limbajul: cel care începe în 
genere să vorbească implică deja că ar fi posibil să ajungă fără constrângere 
la un acord universal. Psihanaliza, la fel ca şi critica ideologiei, luptă pentru 
crearea posibilităţii generale a dialogului liber, în măsura în care critică 
blocajele acestuia şi contribuie astfel la depăşirea lor. Dacă ştiinţa critică 
este raportată astfel la forma care camuflează a limbajului raţionalizării şi al 
ideologiei, atunci în cadrul ei este mai puţin vorba de o desemnare directă a 
suferinţelor individuale sau a neajunsurilor sociale; ea porneşte mai degrabă 
de la justificările insesizabile ale vieţilor şi ale raporturilor sociale, şi-şi 
îndeplineşte astfel programul ei critic ca o critică a limbajului; ea este „critică 
a raportului de comunicare” 154 . 

Dacă Habermas încearcăîn Cunoaştere şi interes să citească psihanaliza 
ca o critică a limbajului, totuşi el nu-1 poate urma fără obiecţii pe reprezentan¬ 
tul ei clasic, Sigmund Freud. înainte de toate, interpretarea lui nu este 
compatibilă cu înţelegerea de sine a lui Freud, deoarece acesta a nădăjduit 
să ofere prin psihanaliză o contribuţie la medicină ca ştiinţă a naturii. 
Habermas doreşte prin urmare să se desprindă de această „înţelegere greşită 
de sine”, să se orienteze mai puţin în funcţie de concepţia lui Freud despre 
psihic ca un „aparat” pus în mişcare de pulsiuni, ci mai degrabă să-şi pună 
problema formei specifice de înţelegere din dialogul psihanalitic. Psihanaliza 
este pentru Habermas o reliefare deosebită a artei înţelegerii. Ea nu se 
concentrează asupra a ceea ce un vorbitor a vrut să spună conştient, ci, să 

spunem aşa, priveşte afirmaţiile sale ca propoziţii ale unui text deteriorat, al 
cărui sens nu poate fi pur şi simplu reconstruit, completându-lîn unele locuri 
sau deducând legăturile lipsă ale enunţurilor izolate. Ea încearcă mai degrabă 
să recupereze sensul textului deteriorat punând întrebarea cu privire la sensul 
distrugerii unei corelaţii. Ea este interesată să descopere procesul de autoilu¬ 
zionare al unui vorbitor, şi, prin dialogul psihanalitic, să-i clarifice modul în 
care îşi ascunde de fapt dorinţele prin ceea ce spune. 

Pentru a putea realiza acest lucru, analistul trebuie să pornească de la 
enunţuri care nu se îmbină adecvat în contextul vorbirii cotidiene. De aceea, 
el se interesează mai ales de greşeli de limbaj şi de povestirea viselor. în 
astfel de enunţuri incompatibile cu restul vorbirii cotidiene devine de fapt 
limpede ce dorinţe şi nevoi au fost reprimate de vorbitor, pentru a satisface 
exigenţele contextului comunicaţional cotidian. Astfel, boala psihică nu este 
nimic altceva decât adaptarea la contextul comunicaţional cotidian cu preţul 
perturbării comunicării. Prin faptul că psihanaliza aduce această perturbare 
comunicativă la nivelul conştiinţei vorbitorului, ea devine o invitaţie la 
autoreflecţie; ea ajută pacientul să accepte iarăşi reprimatul şi să se exprime 
astfel într-o modalitate care să nu mai fie determinată de presiunea creată de 
adaptarea la contextul comunicaţional cotidian. în acest fel, psihanaliza 
pregăteşte şi ea o comunicare necenzurată şi, din această cauză, nedeformată. 

Atunci când Habermas interpretează psihanaliza ca pe o reliefare deo¬ 
sebită a artei înţelegerii, el nu vrea să spună prin aceasta că ar fi doar un caz 
particular al înţelegerii generale şi că ar putea fi tratată aşadar în cadrul unei 
hermeneutici filosofice generale. Psihanaliza este o reliefare deosebită a 
înţelegerii prin aceea că vizează de la bun început autoreflecţia; deoarece 
aspectul autoreflecţiei este neglijat în hermeneutica filosofică, aceasta ar 
trebui, după Habermas, să-şi retracteze „pretenţiade universalitate” 155 tocmai 
acolo unde este confruntată cu înţelegerea psihanalitică. E de la sine înţeles 
că această teză a provocat obiecţii din partea hermeneuticii filosofice. Astfel, 
Hans-Georg Gadamer şi-a exprimat îndoiala asupra faptului că înţelegerea 
psihanalitică nu ar fi doar un caz particular al înţelegerii generale, deoarece 
în cadrul ei se încearcă tocmai normalizarea unor raporturi distorsionate de 
comunicare 156 ; atunci însă înţelegerea psihanalitică şi-ar avea măsura în 
înţelegerea cotidiană normală şi n-ar fi reprezenta o alternativă critică la 
aceasta. Şi pentru că Habermas înţelege psihanaliza ca model al ştiinţei sociale 
critice, Gadamer a pus sub semnul întrebării dacă reflecţia critică a perturbă¬ 
rilor comunicative sociale, deci ideologice, se poate compara într-adevăr cu 
dialogul terapeutic. 157 Oricum, conversaţia terapeutică are loc în condiţii 

foarte specifice; presiunea suferinţei pacientului este cea care îl conduce pe 
pacient la medic, iar această motivaţie pare că nu are corespondent în 
contextul social, la fel de puţin cum are şi vindecarea pacientului. 

Aceste obiecţii îl ating pe Habermas doar dacă concepţia sa despre o 
înţelegere care tinde către autoreflecţie ridică pretenţia de a fi ţinut seama, o 
dată cu ea, şi de efectul practic al autoreflecţiei în societate. însă din răspunsul 
pe care Habermas îl dă criticilor săi reiese că nu a fost vorba despre o astfel 
de pretenţie. Astfel, Habermas accentuează că autoreflecţa critică nu justifică 
o anume acţiune în societate şi nu poate nici măcar anticipa anumite acţiuni 
ale persoanei luminate ca fiind rezultatul acestei autoreflecţii: medicul nu 
poate spune ce consecinţe trage un pacient pentru acţiunile sale din analiză, 
iar prin analogie, nici ştiinţa critică socială nu are sarcina de a recomanda 
anumite acţiuni. 158 Ea este, asemeni discuţiei terapeutice, o practică, dar nu 
o practică care să se manifestăîn nişte rezultate oarecare; de aceea nu există 
nici o anumită stare a societăţii pe care ştiinţa socială critică să dorească să o 
producă: ea se deosebeşte fundamental de ştiinţele experimentale tehnice şi 
planificatoare. Argumentând astfel, Habermas spune deopotrivă că ideea 
emancipării, care face abia posibilă autoreflecţia şi o declanşează, nu poate 
fi realizată într-o societate anume: tocmai de aceea este ea o idee, iar acţiunea 
socială poate se poate raporta la această idee numai prin aceea că se măsoară 
întotdeauna pornind de la ea şi se pune - prin ea - sub semnul îndoielii. 
Faptul că autoreflecţia luminatoare nu se încheie niciodată se datorează, la 
rândul său, faptului că ideea emancipării este dată o dată cu limbajul, însă 
nu poate fi complet recuperată prin vorbire. De aceea, conceptul unei ştiinţe 
sociale critice poate fi elaborat doar ca răspuns la întrebarea cu privire la 
forma de limbaj pe care ar trebui s-o aibă această ştiinţă. Proiectul lui 
Habermas al unei ştiinţe sociale critice se dezvoltă astfel într-o teorie a lim¬ 
bajului care vizeză o clarificare a „competenţei comunicative”. 


Competenţă comunicativă 

în cercetarea sa despre competenţa comunicativă 159 , Habermas doreşte să 
lămurească în ce fel ideea de emancipare este ancorată în limba însăşi. Faptul 
că ridică această întrebare atestă, pe de-o parte, consecvenţa cu care urmăreşte 
în lucrările sale de mai târziu ideea de bază a cursului inaugura] ţinut la Frank- 
furt; el depuneînsă mărturie şi pentru dezvoltarea pe care a primit-o în lucrările 
sale de mai târziu ideea timpurie a unei teorii critice în cadrul societăţii. Dacă 

în teza sa de doctorat Habermas era încă de părere că ideea unui dialog liber 
ar trebui determinată ca principiu al societăţii burgheze, el se vede acum obli¬ 
gat la un linguistic turn (‘coitură lingvistică’) pentru a desfăşura acest gând 
în noţiunea sa, de acum centrală, a competenţei comunicative, Habermas se 
raportează la teoria limbajului a lui Noam Chomsky. 160 Chomsky a făcut 
distincţia între competenţa lingvistică şi performanţa lingvistică, înţelegând 
prin prima capacitatea unui vorbitor de a stăpâni regulile unei limbi, iar pe 
baza acestei stăpâniri să fie capabil să formeze o mulţime principial infinită de 
propoziţii; performanţa verbală este, în schimb, formarea şi exprimarea de 
astfel de propoziţii. Habermas preia această distincţie şi o completează printr- 
o idee, pe care o datorează concepţiilor analitice despre limbaj ale lui John 
Austin 161 şi John Searle 162 . Conform acestei idei, propoziţiile nu sunt doar 
enunţuri care se referă la stări de lucruri din lume, căci ele au şi un sens 
instituţional: propoziţiile sunt utilizate întotdeauna în situaţii anumite şi dau 
de înţeles ce rol a preluat vorbitorul în acele situaţii: cel care, de exemplu, 
exprimă o propoziţie interogativă, dă de înţeles prin aceasta că în situaţia 
respectivă este un individ care pune întrebări, presupunând că nu citează doar 
această propoziţie. Prin „competenţă comunicativă”, Habermas nu are în vedere 
nimic altceva decât capacitatea de a exprima propoziţii în anumite situaţii şi 
de a prelua în acelaşi timp un anumit rol; este capacitatea de a stăpâni regulile 
unor acţiuni care se exercită verbal. 

Ideea hotărâtoare a lui Habermas este aceea că regulile acţiunii comuni¬ 
cative fie se aplică pur şi simplu, fie pot deveni ele însele tema unei discuţii. 163 
Ultimul lucru se petrece atunci când, din oarecare motive, se pune la îndoială 
faptul că un vorbitor ridică pe drept pretenţia ca enunţul său să fie recunoscut 
drept o acţiune conformă cu o anumită regulă şi să găsească răspuns prin*r-o 
acţiune corespunzătoare. Astfel, prin faptul că dă o comandă, cineva se poate 
prezenta ca un individ care comandă, fără ca el să fie acceptat în acest rol. în 
acest caz, i se pretinde să-şi justifice rolul; în acelaşi timp, se ia aminte la 
regula corespunzătoare acţiunii verbale: nu ne întrebăm dacăenunţuleste o 
comandă formulată corect, însă ne întrebăm dacă o recunoaştem sau nu ca 
valabilă. Punând această întrebare, atitudinea adoptată este alta decât atunci 
când executăm o comandă sau când i ne opunem. Refuzăm situaţia creată 
prin aplicarea unei reguli de acţiune verbală şi încercăm să lămurim în ce 
condiţii am fi de acord să acceptăm aplicarea unei astfel de reguli. 

Cu cuvintele lui Habermas, se părăseşte astfel planul acţiunii comuni¬ 
cative şi se poartă un „discurs”. 164 Discursurile nu sunt acţiuni verbale în 
sens restrâns; în momentul în care ţinem un discurs, constrângerea de a 

acţiona, altfel eficientă, nu mai e valabilă. Cel care participă la un discurs 
trebuie doar să fie pregătit să se pună de acord cu ceilalţi ce acţiuni co¬ 
municative vorfi acceptate, sau altfel spus: ce aplicaţii ale regulilor acţiunii 
verbale vor fi acceptate. în discursuri se decide asupra naturii realităţii 
acţiunii comunicative. Pentru că regulile acţiunii verbale - Habermas le 
numeşte „universalii pragmatice” 165 - fac doar posibilă această acţiune, 
într-un discurs despre aplicarea lor contextul acţiunii comunicative însăşi 
este experimentat ca posibilitate. 

Dar chiar dacă în cadrul lor se decide asupra realităţii acţiunii comu¬ 
nicative, discursurile n-au totuşi sarcina de a planifica acţiunea comunicativă. 
După Habermas, trebuie să fie vorba de discursuri mai ales atunci când 
comunicarea din cadrul lor este concepută cel puţin principial ca nedeformată 
şi generală, ca neinfluenţată deci de scopuri particulare ale acţiunilor. Tocmai 
pentru că discursurile nu se ţin sub constrângerea acţiunii li se poate imputa 
participanţilor săi că, prin ceea ce spun, ei nu-şi impun doar interesele sau 
doresc să satisfacă aşteptările altora, ci se comportă responsabil; iar rezultatul 
unui discurs poate fi acceptat doar atunci când se presupune că el ar găsi în 
principiu acceptul tuturor partenerilor posibili de acţiune. 

Emanciparea participanţilor la discurs şi valabilitatea universală a celor 
decise într-un discurs formează doar un model pentru acţiunea comunicativă. 
Accepţi anumite situaţii ale acţiunii comunicative deoarece presupui că sunt 
justificate, şi îi accepţi pe alţii ca parteneri de acţiune deoarece presupui că 
sunt liberi (emancipaţi). Invers, poli şti că te afli într-un discurs şi că obli¬ 
gativitatea de a acţiona este anulată doar atunci când partenerii de discurs se 
înţeleg reciproc ca parteneri şi se raportează unul la celălalt după modelul 
acţiunii comunicative. Acţiunea comunicativă este deci, în cazul ideal, un 
discurs încununat de succes, în măsura în care nu există acţiuni care să nu 
fie aprobate sau exercitate doar sub constrângere; iar discursul este cazul 
ideal al acţiunii comunicative, pentru că numai în cadrul lui este asigurată 
raportarea reciprocă obligatorie a partenerilor de acţiune. 166 

Acţiunea comunicativă trebuie deci să poată fi justificată întotdeauna 
într-un discurs, iar în discursuri se pune întrebarea în ce măsură este justificată 
acţiunea comunicativă. Nu este greu să recunoşti în această idee a lui 
Habermas conceptul său mai vachi al autoref lecţiei critice. Dar spre deosebire 
de acesta, acum pentru Habermas autoreflecţia este deja eficientă în acţiunea 
comunicativă: această acţiune este în genere posibilă doar pentru că vizează 
autoreflecţia în discurs a celor ce acţionează; fără a presupune libertatea 
partenerilor de acţiune, nu s-ar putea acţiona deloc, iar această libertate 

(emancipare) se demonstrează abia în discurs. în afară de aceasta, nu mai 
este nevoie de distorsionarea corelaţiilor comunicative pentru ca autoreflecţia 
să poată acţiona; ea este posibilă mai ales atunci când corelaţia cotidiană a 
acţiunii comunicative este întreruptă printr-unul din participanţii ei, pentru 
că acţiunea unui al treilea nu i se pare acceptabilă. 

Pe de altă parte, Habermals are în continuare convingerea că modelul 
unei acţiuni comunicative ideale, în sensul unui discurs general complet 
realizat, nu este real. în momentul în care un discurs este încheiat, agenţii 
comunicaţionali recad în evidenţa iniţială a de-la-sine înţelesului; iar 
discursurile nu se ţin în fapt niciodată astfel încât în cadrul lor să se realizeze 
efectiv o înţelegere riguros universală. în ciuda acestei rezerve, Habermas 
înţelege „situaţia verbală ideală” nu doar ca un principiu după care se 
orientează agenţii comunicaţionali fără să-l atingă vreodată. 167 Ca presu¬ 
punere necesară, modelul unei situaţii verbale ideale este eficient în orice 
situaţie factică a acţiunii comunicative; în afară de aceasta, trebuie lăsată 
deschisă posibilitatea unei realizări în viitor a situaţiei verbale ideale. Numai 
astfel i se pare lui Habermas că poate fi justificată critica unor situaţii verba¬ 
le existente, iar prin faptul că şi după turnura sa lingvistică menţine ideea 
unei astfel de critici, analiza lui, mai întâi anistorică, a competenţei comu¬ 
nicative recapătă totuşi un sens istoric. în contextul acestei înţelegeri istorice, 
analiza acţiunii comunicative devine o teorie a unei raţionalităţii care se 
dezvoltă în istorie. 


Raţionalitate 

în cele două volume ale lucrării cuprinzătoare Theorie des kommunikativen 
Handelns (Teoria acţiunii comunicative), Habermas a accentuat diferit în 
unele puncte concepţia sa despre competenţa comunicativă, dezvoltând-o 
în parte şi prin alte concepte; această concepţie însă nu va fi modificată în 
esenţă. Dacă acum însă Habermas înţelege capacitatea de a acţiona comuni¬ 
cativ ca „raţionalitate”, el îşi creează astfel posibilitatea de a continua proiectul 
unei sociologii istorice, aşa cum el a fost conceput mai ales de Max Weber. 
Habermas se ocupă de acest proiect atât de amănunţit, încât prezentarea şi 
interpretarea lui Max Weber ocupă aproape integral primul volum al Teoriei 
acţiunii comunicative. Aici îl Interesează, înainte de toate, să clarifice ideile 
lui Weber referitoare la o,naţionalizare” progresivă în istoria Occidentului 
înţeleasă drept dezvoltare a formelor de acţiune comunicativă. 168 După 

Habermas, conceptul de de raţionalitate a rămas în mare măsură neexplicat 
chiar şi la Weber, sau a fost dezvoltat doar în sensul unei „raţionalităţi in¬ 
strumentale” ( Zweckrationalităt ), al unei înţelegeri comunicative specifice 
acţiunii instrumentale; Teoria acţiunii comunicative ridică astfel pretenţia 
de a corecta neclarităţile conceptuale şi mărginirea lui Weber şi de a face 
totodată mai plauzibilă perspectiva cultural-istorică a acestuia decât reuşeşte 
el singur s-o facă. Habermas înţelege prin raţionalitate, plecând de la We¬ 
ber, eliberarea care „dezvrăjeşte” de imaginile mitice şi religioase despre 
lume; el interpretează însă această eliberare, aidoma tuturor proceselor istorice 
ale învăţării, ca pe un rezultat al discursurilor în care o imagine a lumii, 
iniţial de la sine înţeleasă, a început să fie pusă sub semnul întrebării. 

Discursurile care duc la schimbări istorice pun sub semnul îndoielii acea 
convingere care, în valabilitatea ei de la sine înţeleasă, constituie „lumea vieţii” 
omului. Acest proces educativ discursiv nu este pentru Habermas, evident, 
doar un progres; pentru că el nu duce doar la o mai bună înţelegere comunicativă 
a lumii vieţii, ci totodată şi la periclitarea ei: cu cât lumea vieţii îşi pierde mai 
mult evidenţa anterioară, cu atât mai mult sunt împovăraţi oamenii de 
necesitatea unei noi comunicări, iar acolo unde sunt capabili doar limitat de o 
astfel de comunicare, ei dezvoltă forme de organizare ale societăţii care sunt 
caracterizate de tendinţa de a se autonomiza faţă de această lume a vieţii. 
Pentru Habermas, astfel de forme de organizare sunt banii şi puterea. Prin 
această idee el reuşeşte să integreze şi concepţia lui Marx în teoria sa a 
raţionalizării şi să pună la locul cuvenit teoria sistemelor dezvoltată de Niklas 
Lulunann, care este dedicată cercetării formelor autonome de organizare. în 
cel de-a) doilea volum al Teoriei acţiunii comunicative, Habermas se ocupă 
înainte de toate de structura şi formele „raţiunii funcţionaliste”. 

Autonomizarea formelor de organizare în societatea modernă reprezintă 
pentru Habermas cea mai mare periclitare a lumii unitare a vieţii, dar nu şi 
singura. Astfel, formarea specialiştilor în ştiinţe şi în domeniul artei face să 
fie tot mai dificilă, dacă nu chiar imposibilă, experienţa unitară a diferitelor 
aspecte ale societăţii modeme într-o înţelegere cotidiană. în continuare, 
Habermas crede că este imposibil ca această pierdere a unei corelaţii unitare 
de viaţă să poată fi compensată printr-o teorie filosofică cuprinzătoare de 
genul sistemului lui Hegel. Dacă societatea modernă nu oferă totuşi, sau nu 
numai şi nu în primul rând, ocazii de pesimism, atunci acest lucru este pentru 
Habermas întemeiat în modelul său al comunicării discursive. Nu se poartă 
discursuri doar despre momentele odinioară de la sine înţelese ale lumii 
vieţii, ci ele sunt în genere posibile şi între ştiinţe şi diversele culturi ale 

specialiştilor. în mod corespunzător, Habermas pledează explicit şi pentru 
un dialog între ştiinţe, deoarece doar în cadrul lor pot fi luate în consideraţie 
aspectele multiple ale societăţii modeme. Faptul că Teoria acţiunii 
comunicative ocupă în acest dialog un rol deosebitîşi găseşte temeiul, pentru 
Habermas, în prologul ei critic: ea scoate în cele din urmă la iveală periclitarea 
lumii vieţii prin „sistemele” autonomizate şi poate să arate cum se ajunge la 
această periclitare. Din această perspectivă, periclitarea lumii vieţii poate fi 
evident şi o şansă, aceea de a face pentru prima oară inteligibile căile prin 
care omul să aibă acces la ea; deoarece accesibilitatea ei constă tocmai în 
faptul că oamenii se articulează verbal şi se pot referi discursiv la convingerile 
lor exprimate. Astfel, în final, pentru Habermas este valabil versul lui Hol- 
derlin citat cu mare plăcere de Heidegger în textele sale târzii, conform 
căruia ‘acolo unde-i pericol, este şi salvarea’. 169 

în ilustrarea concepţiei sale, Habermas a urmat exhaustiv teza conform 
căreia discursurile iau naştere doar acolo unde nu mai există un acord de la 
sine înţeles. El şi-a căutat adversari, părăsind nu arareori în discuţia cu aceştia 
planul unei înţelegeri discursive. Chiar şi numai de aici devine limpede că 
modul în care Habermas înţelege discursul şi acţiunea comunicativă a devenit 
el însuşi obiectul dezbaterii şi, pe lângă aceasta, el nu a fost întotdeauna 
obiectul unui discurs care a dus la înţelegere. Habermas a preluat însă deja 
unele obiecţii referitoare la concepţia sa şi rămâne de văzut în ce măsură 
aceasta va duce la un consens cu partenerii săi de discurs, consens care să se 
concretizeze într-o nouă elaborare sistematică a concepţiei sale. Dezbaterea 
de până acum referitoare la activitatea sa a arătat, desigur, cât de eficient a 
reuşit Habermas să susţină conceptul unei teorii critice în condiţiile actuale 
ale societăţii şi filosofiei. 



Giinter Figal 


Karl-Otto Apel 


Rostirea numelui lui Karl-Otto Apel în legătură cu teoria critică are o anumită 
justificare: concepţia sa filosofică este asemănătoare în punctele esenţiale 
celei a lui Habennas şi nu întâmplător Habermas a făcut mereu referire la 
lucrările lui Apel. Dar deşi Apel predă astăzi filosofia la Universitatea din 
Frankfurt, el nu face parte din şcoala de la Frankfurt. Horkheimer, Adomo, 
Marcuse sau Benjamin nu l-au influenţat şi chiar dacă a privit cu simpatie 
unele lucrări târzii ale colegului şi tovarăşului său de studiu J. Habennas, el 
se deosebeşte de acesta în punctele esenţiale. Apel n-a avut niciodată 
dificultăţi în a se înţelege „doar” ca filosof. în scrierile sale nu abordează 
probleme de teorie a ştiinţei decât marginal; el nu agreează în mod deosebit 
ideea unei includeri a filosofiei împreună cu alte ştiinţe într-un efort de 
cercetare comun. Mai mult. Apel n-a avut niciodată dificultăţi în a se înţelege 
ca filosof academic. El trage o linie de demarcaţie clară între filosofie şi 
politică, reprezentându-şi un mandat politic al filosofiei sau al ştiinţei numai 
în măsura în care acesta este exercitat într-o universitate organizată democratic 
şi în măsura în care îşi aduce propria contribuţie, neîngrădită de stat, în 
scopul iluminării. Apel înţelege această contribuţie din punct de vedere 
filosofic şi ştiinţific: filosofia şi ştiinţa trebuie să facă eforturi pentru a 
zdruncina convingerile dogmatice neîntemeiate; ele nu trebuie să se sprijine 
pur şi simplu pe autoritatea „unor mari gânditori”. Totodată, Apel nu şi-a 
fixat drept scop influenţarea unui public cât mai larg, afişând o atitudine 
distantă faţă de ţelurile politice ale mişcării studenţeşti. 

Prin urmare, biografia lui Apel este cea a unui filosof academic. Se 
naşte la 1922 la Diisseldorf şi încheie studiul filosofiei în 1950 la Bonn cu 
Erich Rothacker, cu o dizertaţie despre Martin Heidegger. Aceasta poartă 
titlul Dasein und Erkennen: eine erkenntnisteoretische lnterpretation der 
Philosophie M. Heideggers (Dasein şi cunoaştere: o interpretare a filosofiei 
heideggeriene prin prisma teoriei cunoaşterii). Examenul de profesorat l-a 
dat la Universitatea din Mainz. Lucrarea sa a avut ca temă Die Idee der 

Sprache in der Tradition des Humanismus von Dante bis Vico (Ideea de 
limbaj în tradiţia umanismului de la Dante până la Vico). Apel a fost profesor 
la Universitatea din Kiel din 1962 până în 1969, iar din 1969 până în 1972 
la Universitatea din Saarbriicken; de atunci el predă la Frankfurt. 


Transformarea filosofiei 

în afară de scrierea sa pentru abilitare, Apel a publicat o serie de studii şi a 
editat o selecţie din scrierile gânditorului pragmatist american Charles Sanders 
Pierce, pe care le-a prefaţat (1967/1970). Cele două introduceri la această 
ediţie au fost rezumate într-un volum sub titlul Der Denkweg von Charles S. 
Pierce (Drumul gândirii lui Charles S. Pierce) (1975). O altă carte, Die Erklă- 
ren-Verstehen Kontroverse in transzendentalpragmatischer Sicht (Con¬ 
troversa explicaţie-înţelegere din perspectiva pragmaticii transcendentale) 
(1979), a fost realizată prin contribuţiile sale la un colocviu despre cartea lui 
G. H. von Wright Explanation and Understanding (Explicaţie şi înţelegere). 
Mai importantă însă pentru programul filosofic al lui Apel este culegerea de 
studii în două volume Transformation der Philosophie (Transformarea 
filosofiei) (1973). Titlul defineşte deja programul, iar cititorul studiilor apărute 
într-un interval de aproape două decenii este de acord cu autorul atunci 
când acesta remarcă faptul că acest program a experimentat de-a lungul 
anilor o transformare. 170 Pe de altă parte. Apel însuşi arată prin reunirea 
lucrărilor sale sub un titlu programatic cât de puţin consideră că ar fi reuşit 
prin studiile târzii să le depăşească pe cele timpurii. Continuitatea concepţiei 
sale filosofice este demonstrată doar prin faptul că în dezbaterea cu diverşi 
autori el vrea să articuleze o idee fundamentală şi invers, în cadrul articulării 
acestei idei fundamentale el se vede obligat să aducă în discuţie cei mai 
diverşi autori. Punerea în relaţie a diverselor concepte este o constantă a 
modului de a filosofa al lui Apel. în cadrul Transfonnăriifilosofiei, el doreşte 
să fructifice gânduri ale lui Heidegger şi Wittgenstein, Kant şi Pierce, pentru 
a-i numi doar pe cei mai importanţi. De aceea, Apel a utilizează abundent 
nota de subsol; deoarece el se mişcă de cele mai multe ori cu mare familiaritate 
în jargonul filosof oc al autorilor pe care îi tratează, acest lucru face ca lectura 
lucrărilor sale, mai cu seamă a celor târzii, să nu fie tocmai uşoară. 

Când Apel pune în relaţie o multitudine de concepţii filosofice, atunci 
acest lucru nu are loc doar în scopul articulării propriilori idei fundamenta¬ 
le, ci şi în scopul elucidării acestor gânduri fundamentale. Apel este convins 

că filosofia se formează abia înlr-o comunitate comunicativă a filosofilor. 
De aceea noi nu trebuie să privim concepţiile filosofice ca şi cum acestea ar 
fi concepţii despre lume singulare. 171 Filosofia nu este pentru el o cercetare 
individuală a adevărului, ci o discuţie în care se experimentează şi se 
interpretează, unde este valabilă în final doar puterea argumentaţi vă. Apel a 
preluat de la Pierce înţelegerea filosofiei ca o comunitate comunicativă 172 . 
Această înţelegere oferă şi o lămurire preliminară despre ce vrea Apel să 
spună prin „transformarea filosofiei”: deoarece, conform convingerii sale, 
filosofii nu s-au înţeles întotdeauna ca participanţi la o mare discuţie, este 
importantă introducerea ideilor lorînir-o astfel de discuţie. în plus, justificarea 
monologală a filosofilor s-a exprimat adeseori în concepţiile lor; tocmai de 
aceea această concepţie trebuie apreciată şi „reformată” în conformitate cu 
principiul dialogului. „Transformarea filosofiei” este deci ceva fundamen¬ 
tal diferit de transferarea problemelor filosofiei în domeniul ştiinţei şi al 
politicii. în cadrul transformării, filosofia ajunge pentru prima dată la forma 
ei adecvată, putând fi astfel un model al dialogului în ştiinţă şi politică. 


Transformarea analizei existenţiale şi a hermeneuticii 

Apel nu a luat în consideraţie ideea lui Pierce referitoare la o comunitate 
comunicativă chiar de la începutul drumului său filosofic şi tocmai de aceea 
programul său nu trebuie înţeles ca pornind de la această perspectivă. La 
începuturile drumului său filosofic e încă activă impresia pe care Heidegger 
a lăsat-o asupra lui. Caracteristic pentru Apel este felul în care el îmbină în 
lucrările sale timpurii două idei heideggeriene fundamentale. Una dintre 
cele mai importante teze din Fiinţă şi timp este cea conform căreia oamenii 
nu sunt fiinţe vii ce există în lume în simplul mod al ocurenţei, care, în 
virtutea percepţiei şi a intelectului lor, intră într-o multitudine de relaţii cu 
obiectele. Esenţial pentru om este faptul că spaţiul deschis de joc al lumii îi 
este „deschis” şi că el este „în deschis” în acest spaţiu de joc. Numai în 
virtutea acestui mod de a fi pot oamenii să se raporteze la obiecte individuale, 
care sunt descoperite în spaţiul de joc al lumii întotdeauna deja deschis. 113 
Aşa cum o gândeşte Heidegger, lumii îi aparţine şi faptul că ea este deja 
dintotdeauna „lume împreună cu ceilalţi”. De aceea oamenii nu pot fi priviţi 
ca fiinţe originar separate, care abia ulterior pot intra în contact cu ceilalţi. 
Mai mult, ei se raportează întotdeauna unii la alţii şi se determină prin relaţia 
lor reciprocă. în timp ce Heidegger concepe în Fiinţă şi timp limba ca un 

moment structural al lumii, el înţelege limba în faza târzie a gândirii sale ca 
deschidere a unui spaţiu de joc, care dobândeşte o formă specială în operele 
filosofice 174 şi în cele de.artă 175 . Pentru Apel însă, ideea lumii şi ideea de 
limbă care ar deschide un spaţiu de joc se află într-o relaţie mai strânsă decât 
la Heidegger: potrivit lui, abia limba deschide universul de posibilităţi al 
lumii, astfel încât lumea şi limbajul sunt în fond unul şi acelaşi lucru 176 . 
Oamenii sunt dependenţi unii de alţii, iar ei se raportează, ca vorbitori, la 
obiecte tocmai pe temeiul limbajului. Cu aceasta este introdusă deja ideea 
unei „comunităţi comunicative”, fără să fi fost încă vorba de marea discuţie 
a oamenilor de ştiinţă în favoarea căreia argumenta Pierce. 

Apel n-ar fi putut fi influenţat şi stimulat de Pierce dacă ceea ce Pierce 
a avut să-i transmită acestuia nu ar fi găsit terenul deja pregătit. Importantă 
este pentru el utilizarea rezultatelor lecturii heideggeriene în contextul altor 
concepţii privitoare la filosofia limbajului. Aici se vădeşte pentru prima 
dată ceea ce Apel va desemna mai târziu, în continuarea lui Pierce, drept 
comunitate comunicativă a cercetătorilor. în dezbaterea sa cu alte concepţii 
privitoare la filosofia limbajului, Wittgenstein este important într-o măsură 
hotărâtoare pentru Apel, deoarece acesta ar avea o serie de lucruri în comun 
cu Heidegger. în ciuda acestor asemănări, Heidegger este pentru Apel 
superior lui Wittgenstein. 177 în Philosophischen Untersuchungen (Cercetări 
filosofice) Wittgenstein a vrut să arate că expresiile lingvistice sunt înţelese 
atunci când se cunoaşte modul în care sunt utilizate, iar acestea sunt utilizate 
întotdeauna într-un context, într-un, joc de limbaj”. Wittgenstein denumise 
aceste jocuri de limbaj „forme de viaţă”, fără a lămuri mai exact cum trebuie 
înţeleasă viaţa în cadrul lor 178 . în afară de aceasta, el a lăsat deschisă întrebarea 
referitoare la modalitatea în care se raportează jocurile de limbaj unele la 
altele. Apel crede că ambele întrebări găsesc răspuns prin definiţia hei- 
deggeriană a lumii. în ceea ce priveşte prima întrebare, Heidegger oferă o 
analiză amănunţită a ceea ce înseamnă pentru omul individual faptul de a fi 
în lume şi modul în care se împlineşte acest fapt de-a-fi-în-lume. Apel găseşte 
răspuns la cea de-a doua întrebare tot în Heidegger, în măsura în care el are 
în vedere atât analiza heideggeriană a lumii, cât şi concepţia acestuia despre 
limbaj, înţelegând lumea ca deschisă în limbaj. Jocurile de limbaj singulare 
alcătuiesc doar o parte a lumii. Dar oamenii pot transforma în temă jocurile 
de limbaj la care tocmai participă, le pot pune în relaţie unele cu altele şi le 
pot supune comparaţiei, deoarece lumea este deschisă din punct de vedere 
al limbajului ca întreg. Oamenii ţin seama de caracterul lingvistic al lumii ca 
întreg prin faptul că poartă o discuţie progresivă, niciodată închisă: discuţia 

filosofică. Abia prin filosofie se arată lumea lingvistică ca întreg. Prin urmare, 
este evident de ce filosofia trebuie să evite a deveni o ştiinţă printre altele 
sau a se transforma în politică: ea ar pierde astfel menirea ei specială şi n-ar 
mai putea pune în relaţie, printr-un experiment unic, niciodată închis, 
diferitele forme ale lumii. Filosofia, aşacum o concepe Apel, se subordonează 
sarcinii niciodată împlinite, şi prin aceasta infinite, de a cultiva în discuţia ei 
unitatea şi integralitatea lumii, trebuind de aceea să menţină distanţa faţă de 
formele individuale ale acestei lumi. 


Transformarea criticii ideologiei 

Faptul că filosofia trebuie să menţină distanţa faţă de formele individuale 
ale jocurilor de limbaj din lume nu înseamnă, bineînţeles, că ea ar fi indiferentă 
faţă de ele. Mai mult, trebuie discutat şi verificat dacă jocurile de limbaj 
individuale precum şi convingerile articulate în cadrul lor sunt justificate 
sau nu. Deoarece Apel consideră filosofia drept loc al unei astfel de examinări 
critice, el consideră că şi concepţia lui Heidegger poate fi completată, asemeni 
hermeneuticii lui Hans-Georg Gadamer, care o continuă pe cea a lui 
Heidegger. După părerea lui, Heidegger a reuşit să analizeze faptul de a fi al 
omului în lume şi să evidenţieze înţelegerea ca trăsătură fundamentală a 
faptului de a fi în lume. Heidegger, ca şi Gadamer, la care Apel găseşte o 
interpretare mai detaliată a înţelegerii în sensul lui Heidegger decât la acesta 
din urmă, au neglijat distincţia dintre înţelegere adecvată şi neadecvată şi, în 
acelaşi timp, necesitatea găsirii unui criteriu pentru această distincţie. 1,9 Fără 
un astfel de criteriu ar fi imposibil să vorbeşti despre progres în înţelegerea 
lumii. De asemenea, ar fi imposibilă o transformare a filosofiei, aşa cum o 
preconizează Apel. Nu s-ar putea niciodată susţine că înţelegi un filosof mai 
bine decât s-a înţeles el pe sine şi să exprimiîntr-un nou context interogaţiile 
şi propunerile de rezolvare ale acestora. 

Atunci când Apel propune ca discuţia niciodată închisă a filosofiei să 
fie definită, în continuarea lui Pierce, drept comunitate comunicativă a 
cercetătorilor, el nu înglobează pur şi simplu ideea lui Pierce în propria lui 
versiune a analizei heideggeriene a lumii. Doar în măsura în care filosofia 
este înţeleasă ca discuţie infinită înlre cercetători poate cineva conta pe 
caracterul lingvistic al lumii. în măsura în care lumea este de fapt o lume 
împreună cu ceilalţi, deschisă prin limbaj, oamenii sunt „damnaţi”, ca fiinţe 
lingvistice, să se pună de acord 180 . Orice discuţie vizează o punere de acord, 



Karl-Otto Apel 


351 


iar o autentică punere de acord poate să existe doar acolo unde contează 
forţa de convingere a argumentului mai bun. Dar şi cel care se sustrage 
schimbului de argumente, hotărând pur şi simplu să acţioneze într-un anumit 
mod, dovedeşte că este supus inevitabilităţii argumentării: el îşi argumentează 
convingerea faţă de ceilalţi prin ceea ce face. Necesitatea fundamentală a 
punerii de acord nu este pusă sub semnul întrebării prin faptul că cineva este 
de părere că în anumite circumstanţe n-ar fi posibilă o punere de acord. 
Dimpotrivă, societatea comunicativă a lumii împreună cu ceilalţi, care precede 
„aprioric” orice experienţă, nu este caracterizată prin faptul că într-un fel sau 
altul există deja o punere reciprocă de acord şi că anumite convingeri sunt 
împărtăşite. Ea nu este, după cum spune el, un „apriori al simţului comun” 181 . 
De fapt, nu poţi să te „reflectezi în afara” societăţii comunicative în măsura 
în care eşti un „subiect” solitar care abia apoi intră într-o relaţie cu alţi 
„subiecţi”. în schimb, face parte din chiar comunitatea comunicativă faptul 
că toate convingerile articulate pot fi fundamental contrazise, aşa cum se 
întâmplă, de exemplu, în ştiinţele experimentale. 

De asemenea, într-o anumită situaţie socială poţi avea rezerve faţă de 
convingerile unanim acceptate. în acest caz se subînţelege că convingerile 
unanim acceptate nu s-au format printr-o autentică punere de acord, fiind 
astfel catalogate drept „ideologice”. Această subînţelegere se poate articula 
la rândul ei filosofic, astfelîncâtfilosofia apare ca o critică a ideologiei 182 . în 
această privinţă Apel se apropie destul de mult de poziţia lui Habermas. Dar 
pentru Apel, altfel decât pentru Habermas, filosofia nu este în primul rând 
critică a ideologiei şi nici întemeiere a ei prin intermediul teoriei comunicării. 
Critica ideologiei rămâne doar o sarcină a filosofiei care este subordonată 
sarcinii fundamentale a unei comunicări ce vizează înţelegerea şi, prin aceasta, 
reprezentarea lumii ca întreg. Din acest punct de vedere ideologiile sunt 
doar o ocazie pentru ca f ilosofia să-şi fixeze această sarcină. Având în vedere 
această funcţiune, ea nu se deosebeşte de acţiunile „personale” ale oamenilor 
în interiorul lumii, care oferă mereu o astfel de ocazie. 


Transformarea filosofiei transcendentale 

Deoarece filosofia nu are sarcina de a deveni eficientă social ca teorie critică, 
reprezentarea lumii ca întreg rămâne în discuţia argumentativă legată de o altă 
sarcină. Filosofia are de dat, potrivit lui Apel, o „întemeiere ultimă” a propriului 
ei demers argumentativ. Abia acum programul său privind o transformare a 

filosof iei capătă o traiectorie clară. O astfel de întemeiere ultimă poate ti obţinută 
abia atunci când devine plauzibil faptul că disciplinele filosofice tradiţionale 
ale teoriei cunoaşterii şi ale eticii pot fi înţelese doar prin recurs la aprioricul 
comunităţii comunicative. Apel vrea să atragă atenţia asupra faptului că teoria 
cunoaşterii trebuie să se desprindă de orientarea după un model al lumii 
exterioare 183 , lacareconştiinţaseraporteazăîntr-omodalitateoarecare. Pentru 
el nu există nici un fel de „lucruri în sine” situate în afara lumii, care influenţează 
conştiinţa şi care sunt cauza cunoaşterii. Despre lucrurile în sine se ştie doar 
faptul că avem un discurs despre ele, în măsura în care ideea unui lucru în sine 
este transmisă lingvistic. Potrivit lui Apel, ideea unei lumi exterioare poate fi 
menţinută doar în măsura în care lumea exterioară este înţeleasă drept ceva 
indicat prin limbaj, iar deoarece lucrurile ne sunt accesibile doar lingvistic, 
evidenţa cunoaşterii poate fi gândită doar ca o corespondenţă a adevărului 
enunţurilor. Adevărul enunţurilor aredreptcriteriu faptul că enunţurile rezistă 
unei comunicări cuprinzătoare, fiind, prin urmare, unanim acceptate. în 
circumstanţe limitate ale comunicării cunoaşterea are, de asemenea, o 
valabilitate limitată. Procesul cunoaşterii nu este nimic altceva decât procesul 
„formării de ipoteze mijlocite prin limbaj” 184 . 

La fel stau lucrurile cu etica filosofică. Normele morale sunt caracteri¬ 
zate prin faptul că sunt recunoscute universal, iar acest lucru are loc doar 
atunci când ele rezistă la o comunicare cuprinzătoare. Deoarece toţi membrii 
unei comunităţi comunicative ridică pretenţii personale, ei au obligaţia, ca 
membri ai unei comunităţi comunicative, să recunoască revendicările 
celorlalţi. Altfel ei nu ar fi capabili să-şi justifice propriile revendicări. în 
afară de aceasta, ei sunt întotdeauna obligaţi să justifice în faţa celorlalţi 
propriile revendicări. Orice justificare are loc în scopul ajungerii la o 
înţelegere cu ceilalţi privind propriile revendicări, tot aşa cum tot în scopul 
înţelegerii se cere din partea celorlalţi o justificare. Coordonarea diferitelor 
aspecte se face în cadrul normelor morale. în măsura în care înţelegerea 
trebuie să fie norma superioară a unei comunităţi comunicative, o anumită 
înţelegere este morală atunci când asigură desfăşurarea pe mai departe a 
procesului comunicativ al ajungerii la un acord, vizând realizarea unei 
înţelegeri cuprinzătoare. 

în dezbaterile sale privitoare la teoria cunoaşterii, la fel ca şi în cele 
privitoare la etică. Apel s-a referit mereu la filosofia kantiană; în special 
această filosofie trebuie transformată. Apel vrea să dovedească că este 
îndreptăţit să considerăm că locul ocupat în filosofia kantiană de conştiinţă 
îi revine acum comunităţii comunicative. Deoarece comunitatea comunica- 

tivă se situează, la fel ca şi conştiinţa kantiană, înaintea oricărei experienţe, 
fiind „transcendentală”, adică o condiţie a posibilităţii experienţei, Apel poate 
dezvolta conceptul de filosofie drept concept al unei filosofii transcendentale, 
definită prin prisma teoriei comunicării. Pentru că în această filosofie este 
vorba de condiţia posibilităţii actului lingvistic, Apel o denumeşte „prag¬ 
matică transcendentală”. 

Locul important ocupat de argumentare în cadrul unei comunităţi de 
cercetători este dovedit, în ultimă instanţă, de textele lui Apel. Aceste texte 
nu au fost scrise cu intenţia de a crea o doctrină cu pretenţia de valabilitate 
ultimă. Deşi Apel este interesat de o întemeiere ultimă a filosofiei, el doreşte, 
mai degrabă, să emită propuneri decât să enunţe certitudini. în ceea ce priveşte 
stilul său, este edificatoare prescurtarea pe care el o utilizează constant: 
„m. E." (după opinia mea). Pe de altă parte, combinaţiaîncareintră diversele 
premise filosofice este inconfundabilă. Tocmai prin modul în care Apel îi 
pune în relaţie pe Heidegger şi Wittgenstein, Peirce şi Kant, Habermas şi 
Gadamer, prezentarea programului său filosofic este ea însăşi o filosofie de 
sine-stătătoare, fiind imposibil să transformi această filosofie într-o temă de 
discuţie filosofică ce vizează ajungerea la un acord. Lucrările lui Apel depun 
mărturie pentru faptul că rămâne mereu un rest netransformabil, în ciuda 
oricăror încercări de transformare, şi că discuţia filosofică este din nou activă 
doar atunci când, dată fiind unicitatea participanţilor, rămâne întotdeauna 
un dezacord esenţial, demn de apreciat, şi aceasta tocmai în ciuda tuturor 
străduinţelor de a ajunge la un acord. 

FILOSOFIA FRANCEZĂ 




Arne Gr0n 


începuturile: 

întoarcerea „către concret'’ 

Dezbaterea tradiţiei 


Discuţia pe care a provocat-o filosofia franceză a secolului XX începe cu o 
dezbatere privind filosofia tradiţională a anilor ’30. Autoritatea era deţinută 
pe atunci de o filosofie academică, neokantiană, care însă, la rândul ei, trebuie 
privită într-un context mai larg. 

Tradiţia clasică în filosofia franceză începe o dată cu Descartes (1596- 
1650). Descartes pune problema unui fundament cert al cunoaşterii. Conform 
răspunsului său, acest fundament este dat prin aceea că subiectul cunoscător 
este sigur de şinele său în măsura în care se concepe pe sine însuşi ca fiinţă 
dubitativă, cugetătoare. Cu alte cuvinte, punctul de referinţă se atinge într- 
un act ‘reflexiv’, în actul de gândire în care subiectul se întoarce către sine. 
Această autoreflecţie este nemijlocită deoarece nu există nici un ‘element 
intermediar mijlocitor’. Ceea ce ar putea interveni ‘între’ a fost eliminat 
tocmai de îndoiala metodică. Ceea ce a fost eliminat este acel ceva care este 
‘altceva’ decât subiectul. Şi din acest ‘altceva’ nu fac parte doar lucrurile 
exterioare, ci şi corpul meu şi, o dată cu el, apartenenţa mea la lume. 

Datorită acestui fapt, procedeul cartezian este ambiguu. El reliefează 
de fapt subiectul ca atare, dar într-o manieră în care prin conştiinţa de sine 
deţine un acces direct, nemijlocit către sine. Subiectul care se descoperă 
prin acest acces direct cu ajutorul conştiinţei de sine este transformat astfel 
în ceva abstract, punctual. Subiectul este reliefat, fiind separat în acelaşi 
timp de lumea sa. 

Tradiţia carteziană este continuată în neokantianism, care a dominat 
filosofia universitară de la sfârşitul secolului al XlX-lea şi până în anii ’30 
prin Leon Brunschvicg (1869-1944, profesor la Sorbona), el reprezentând 
o figură centrală a acesteia. Filosofia universitară era, după spusele lui Ga- 

briei Marcel, „filosofia oficială”. în Franţa, lozinca ‘înapoi la Kant!’ a fost 
legată de o reînnoire a filosofiei carteziene. Această reînnoire însemna un 
idealism filosofic care instituie punctul absolut de pornire în actele de gândire 
şi cunoaştere ale subiectului, reducând lumea la un corelativ al acestor acte. 
Dar prin aceasta se ridică dificila problemă: unde rămâne existenţa celuilalt ? 
Celălalt, celălalt om, celălalt subiect, face parte din lucrurile de care mă 
lovesc în lume şi care devine astfel obiect al cunoaşterii mele. Iar aceasta 
înseamnă că celălalt este închis în perspectiva mea. 

O dată cu începuturile anilor ’30, idealismului dominant i se reproşează 
că ar fi un raţionalism abstract, care afirmă realitatea raţiunii în timp ce ignoră 
sau reduce ceea ce face ca această realitate să fie o problemă. în al doilea rând, 
această critică afumă că idealismul neokantian n-ar avea simţul istoriei. Acest 
lucru ar putea părea ciudat, deoarece conceptul de istorie deţine la Brunsch vicg 
un rol preponderent; dar aici este vorba de istorie în sensul unui progres continuu 
în cunoaştere şi morală. Acest ‘idealism’ a fost înţeles de generaţia anilor ’30 
- generaţia lui Sartre şi a lui Merleau-Ponty - ca un optimism găunos, care se 
bazează pe o înţelegere reductivă a istoriei. Dar critica idealismului neokantian 
arată în acelaşi limp temele principale ale începutului: situaţia (angajamentul), 
corporalitatea, celălalt, istoria. 

întoarcerea „Ia concret” 

începutul poate fi desemnat prin titlul unei cărţi a lui Jean Wahl din anul 
1932 ca o întoarcere „la concret” (Vers le concret). Ce semnifică această 
modificare de direcţie? 

O trăsătură marcantă a filosofiei franceze din anii ’30 încoace este 
dependenţa ei faţă de filosofia germană. Astfel, generaţia care a început să 
se impună în anii ’30 a fost denumită „cei trei H“: Husserl, Heidegger şi 
Hegel erau autorităţile la care se făcea referinţă şi în funcţiede care te orientai. 
Astfel, începutul poate fi înţeles ca un transfer al filosofiei existenţialiste şi 
al fenomenologiei germane pe tărâm francez. 

Dar tocmai prin această dependenţă poate fi limpezit specificul 
începutului francez. Este preluată întoarcerea căfce existenţa factică, care se 
afirmăm filosofia germană a anilor ’20, fiind accentuată totodată ca întoarcere 
„către concret”. în ambele cazuri se pune întrebarea: ce se întâmplă cu acest 
subiect la care idealismul face apel? Ce caracterizează fiinţa acestui subiect? 
în ambele cazuri se remarcă, împotriva tradiţiei idealiste, că subiectul există 

factic, mai precis: că există deja de fiecare dată într-o situaţie dată, bineînţeles 
în aşa fel încât se raportează la această situaţie. 

Accentuarea constă în faptul că următoarele trei trăsături ale acestei 
existenţe sunt scoase în evidenţă într-o situaţie anumită: în primul rând este 
vorba de o existenţă corporală. Tocmai prin această corporalitate subiectul se 
află oricum deja într-o situaţie determinată. în al doilea rând este vorba despre 
o existenţă în relaţie cu o altă existenţă, cu o altă persoană. Şi în al treilea rând 
este vorba despre o existenţă angajată. Această ultimă determinare le cuprinde 
într-un anumit sens şi pe primele două. Subiectul este într-un mod în care este 
permanent amestecat într-o situaţie sau ‘angajat’ îri ea - şi anume prin cor¬ 
poralitatea sa şi prin relaţia faţă de ceilalţi. în acelaşi timp se află în situaţia de 
a putea acţiona sau a se 'angaja' în favoarea unui lucru. 

Această emfază se îndreaptă polemic împotriva unei tradiţii care 
concepe subiectul uman prin izolare de lumea sa. Dar aşa cum am văzut, 
procedeul cartezian fundamental este ambiguu. Acest lucru se oglindeşte în 
dezbatere. Pentru că aceasta nu constă în faptul că omul nu mai este determinat 
ca subiect. Mai mult, se menţine această determinare şi se aprofundează. 
Important este de a înţelege ce înseamnă a fi subiect. 

Până acum întoarcerea către concret a fost caracterizată prin trei deter¬ 
minări fundamentale: corporalitate, celălalt, angajament. în accentuarea 
acestor aspecte îşi are fundamentul întoarcerea către existenţa ‘concretă’. 
Dar putem merge mai departe şi întreba ce vrea să însemne acest concret. 
Prin cuvântul-cheie al unei ‘filosofii concrete’ este deocamdată enunţată 
doar tema de interpretare a concretului. în acest context se poate face 
diferenţierea dintre două faze ale schimbării de direcţie care sunt caracterizate 
prin două interpretări diferite ale concretului. 

Din prima interpretare rezultă că concretul este nemijlocitul, înţeles 
drept ceea ce este dat înainte de orice reflecţie. înainte de a ne cuprinde pe 
noi înşine într-un act reflexiv, suntem deja angrenaţi într-o anumită situaţie 
sau angajaţi în ea. Această semnificaţie a concretului reiese din dezbaterea 
tradiţiei carteziane. Şi aceasta poate - aşa cum vom vedea - să se raporteze 
într-un anumit mod la Bergson. 

Conform celei de-a doua interpretări, concretul este contextul de 
mijlocire pe care subiectul uman îl trăieşte, şi anume lumea socială, istorică 
şi lingvistică în care el există. 

Prin aceste două interpretări este schiţată axa în jurul căreia se derulează 
schimbarea de direcţie către concret Oricum, curând se va ajunge Ia o ruptură, 
care rezultă dintr-o înţelegere diferită a ceea ce se înţelege prin ‘concret’. 

Formulat pe scurt, este vorba de faptul că filosofia angajamentului evoluează 
spre o filosofie practică. Conform celei de-a doua interpretări a concretului 
este de fapt vorba de condiţia socială, istorică şi lingvistică în care subiectul 
este angrenat şi angajat; dar în această situaţie subiectul este participant prin 
praxisul său sau prin acţiune. 

Această dezvoltare, care începe în anii ’30, atinge punctul culminant 
prin Critiquede la raison dialectique (Critica raţiunii dialectice) a lui Sartre 
din anul 1960. în prefaţă, Sartre aminteşte că lucrarea Vers le concret (Căfce 
concret) a lui Jean Wahl a însemnat mult pentru generaţia lui din anii '30, 
dar abia treptats-alămuritce vrea de fapt să semnifice ‘concretul’. Răspunsul 
pe care-1 dă acum Sartre este acesta: concretul este istoria 1 . Acest răspuns 
este rezultatul unei evoluţii îndelungate. Critica raţiunii dialectice desem¬ 
nează aşadar un punct final, în măsura în care cartea reprezintă marea în¬ 
cercare de a dezvolta acest al doilea concept de concret ca fiind cel al lumii 
istorice şi sociale încarc trăim şi prin aceasta să îhtemeieze filosofia dialectică, 
care a determinat a doua fază a schimbării de direcţie. 

Această a doua fază, care începe să se contureze la sfârşitul anilor '40 şi 
ţine până prin 1960, îi conferă istoriei o pondere centrală. într-un mare articol 
scris în amintirea lui Merieau-Ponty, din octombrie 1961, Sartre însuşi aminteşte 
această schimbare de direcţie pe care generaţia sa a generat-o prin dezbaterea 
cu tradiţia, observând că „dascălii noştri au trecut istoria cu vederea” 2 . 
Asemănător scrie şi Jean Hyppolite -de asemenea un reprezentant al generaţiei 
celor trei H -într-o introducere la filosofia lui Hegel din anul 1948: 

"Filosofii noştri au gândit despre libertate într-o manieră cu totul diferită (decât 
Hegel). De la Descanes şi până la Bergson, filosofia noastră pare a ignora 
istoria; în schimb ea este dualistă şi caută libertatea într-o reflecţie, care situează 
subiectul deasupra lui însuşi.” 3 

înţelegând de acum concretul ca lume socială şi istorică, Bergson este inclus 
tocmai în tradiţia clasică care face obiectul dezbaterii. Această a doua schim¬ 
bare de direcţie este legată de redescoperirea lui Hegel. Receptarea lui He¬ 
gel în filosofia franceză este caracterizată prin câteva cezuri clare, care pot 
servi ca un fel de fir conducător dacă vrei să ilustrezi dezvoltarea filosofică 
în Franţa secolului XX. 

începuturile filosofiei franceze sunt caracterizate printre alteleprin faptul 
că fenomenologia germană modernă (Husserl şi Heidegger) este împletită 
cu fenomenologia lui Hegel. Filosofia existenţială franceză, care se uneşte 

cu fenomenologia, este influenţată în mare măsură de către Hegel, care în 
alte părţi serveşte filosofiei existenţiale drept cal de bătaie. Această renaştere 
hegeliană joacă un rol decisiv pentru evoluţia deosebită a filosofiei existenţiale 
franceze şi a fenomenologiei într-o filosofie dialectică socială şi istorică. 
Pentru că cel de-al doilea concept al concretului, care este desfăşurat aici, 
este în primul rând un concept hegelian. 

Dupăcel de-al doilearăzboi mondial, începuturile din filosofia franceză 
au fost mult timp puse pe picior de egalitate cu existenţialismul. Se făcea 
diferenţa între un existenţialism ateu şi unul creştin cu Sartre şi Gabriel 
Marcel drept contrapondere. O astfel de împărţire însă nu este deosebit de 
fructuoasă - chiar şi numai din cauzaacestui concept difuz de existenţialism. 
‘Existenţialism’ a devenit un termen la modă care trebuia să cuprindă 
diferitele forme ale filosofiei existenţialiste. 

Diferitele filosofii existenţialiste au o bază comună în întrebarea privind 
trăsăturile fundamentale care determină fiinţarea umană. Toate descoperă 
trăsătura fundamentală a existenţei umane în libertate. Dar tocmai aici se 
manifestă diferenţele hotărâtoare. Pentru a le limpezi, pare indicată utilizarea 
denumirii comune de filosofie existenţialistă tocmai în încercarea de a 
determina trăsăturile caracteristice ale existenţei umane şi de înţelegere a 
existenţialismului în sens mai restrâns ca o formă specială a filosofiei 
existenţialiste, şi anume cea a lui Sartre. Acest ‘existenţialism* trebuie deter¬ 
minat mai îndeaproape ca subiectivism, şi ca atare se diferenţiază marcant, 
de exemplu, de filosofia existenţialistă a lui Merleau-Ponty, care trebuie 
mai degrabă definită ca o fenomenologie existenţială (chiar dacă Merleau- 
Ponty însuşi utiliza denumirea de existenţialism). 

Ceea ce era numit existenţialism s-a dezvoltat după cel de-al doilea 
război mondial ca o filosofie a angajamentului; dar angajamentul este deja 
în anii '30 la Gabriel Marcel şi în personalism 4 o temă filosofică de prim 
rang. Un alt precursor important este Maurice Blondei (1861-1949), care în 
L’Action din anul 1893 uneşte corporalitatea şi angajamentul în noţiunea 
acţiunii corporale. 

La Gabriel Marcel (1889-1973) are loc un aşa-numit început de dinain¬ 
tea începutului. într-adevăr, schimbarea de direcţie către concret poate fi 
urmărită ca un proces într-o singură operă, şi anume în prima operă principală 
a lui Marcel, Journal Metaphysique (Jurnal metafizic), care a apărut în 1927. 

Ame Gr0n 


Henri Bergson: 
Datul nemijlocit 


„Noua Blosofie” 


în junii Iui 1910se vorbea de filosofia lui Bergson ca despre „noua filosofie” 1 , 
iar aceasta în concordanţă cu Bergson însuşi, care considera că filosofia sa 
reprezintă o ruptură in raport tradiţia. Bergsonismul triumfa - fiind redus în 
perioada gloriei sale la o venerare a iraţionalului, la o mistică intuitivă. Dar 
înainte ca bergsonismul să se fi impus ca o ‘nouă filosofie’, el a fost o căutare 
a unei experienţe nemijlocite care a stat în mod originar la baza tradiţiei 
filosofice; conform cuvintelor lui Merleau-Ponty: o bătălie pentru restabilirea 
filosofiei ( refaire de la philosophie}. 1 Datorită acestei rupturi cu tradiţia 
Bergson trebuie inclus în filosofia franceză a secolului XX, lucru pe care 
chiar el îl enunţă într-un anume sens. Dintr-o altă perspectivă, însă, Bergson 
este limpede influenţat de finele secolului al XlX-lea; iar acest lucru este 
valabil în special pentru discuţia pe care el a pomit-o in legătură cu teoria 
evoluţionistă, care şi-a pierdut caracterul neproblematic o dată cu experienţele 
primului război mondial. 

Henri Bergson s-a născut în 1859 la Paris din părinţi polono-englezi. 
în 1878 a frecventat Ecole Normale Superieure, împreună cu Jean Jaures 
(1859-1914), liderul de mai târziu al partidului socialist. între 1880 şi 1890, 
Bergson a predat la gimnazii din provincie şi Paris. Prima sa lucrare im¬ 
portantă, teza de doctorat Essais sur Ies donnees immediates de la con- 
science (apărută în Ib. germană cu titlul Zeit und Freiheit, 1911) a fost 
publicată în 1889. în 1896 au urmat Maliere et memoire (apărută în lb. 
germană, Materie şi memorie, 1907). Mai înainte, Jean Jeaures, în dizertaţia 
sa De la realite du monde sensible (Despre realitatea lumii sensibile) din 
anul 1892, oferise o critică la Essais, care dăduse un imbold deplasării de 
accent care are loc o dată cu Matiere et memoire. 

între 1900 şi 1921, Bergson a fost profesor la College de France. 
Discuţia despre bergsonism trebuie plasată în această perioadă. Reputaţia 
internaţională a venit mai ales prin cartea L’evolution creatrice (apărută în 
1b. germană, Schopfenische Entwicklung , 1912) din anul 1907. în timpul 
primului război mondial, Bergson a activat ca emisar diplomatic, în 1916 în 
Spania, în 1917 şi 1918 în SUA. La mijlocul anilor ’20 a urmat o perioadă 
liniştită, caracterizată de boală şi de pregătirile pentru ultima mare lucrare, 
Les deux sources de la morale et de la religion, care a apărut în 1932. în 
1928, Bergson primeşte premiul Nobel pentru literatură. 

în 1914 operele lui Bergson au fost puse la index de către biserica 
catolică. Dar, încetul cu încetul, Bergson, care era evreu de origine, se 
apropie de catolicism. în testamentul său din 1937, scria: „M-aş fi convertit 
dacă n-aş fi observat valul enorm de antisemitism care se pregătea de ani 
de zile şi care se apropia. Am vrut să rămân alături de cei care mâine vor 
fi urmăriţi.” 3 Bergson a murit în 1941 în Parisul ocupat. 


Diferenţa calitativă 

Bergson critică la tradiţia filosofică faptul că aceasta ar fi uitat însemnătatea 
diferenţei 4 autentice, şi anume a celei calitative, reducând diferenţa calitativă 
la una doar cantitativă. Tradiţia a dizolvat această diferenţă din două mo¬ 
tive: deoarece confundă spaţiul cu timpul şi pentru că ignoră diferenţa dintre 
momentele separate ale timpului trăit ( erlebte Zeit). Stările particulare 
succesive ale conştiinţei sunt pentru Bergson calitativ diferite între ele. 
Diferenţa dintre ele nu constă doar în aceea că una este de-o intensitate mai 
mare sau mai mică decât cealaltă, aşa cum de exemplu avem experienţa 
unei călduri mai mari, unei dureri mai mari sau unei bucurii mai mari, ci mai 
ales în aceea că avem de-a face cu stări 5 cu caracteristici specifice diferite 
faţă de ale altora. Acest lucru devine limpede atunci când observăm repetarea 
unei experienţe mai vechi. 

Să admitem, de exemplu, că fac un tur de oraş şi că aleg aceeaşi rută ca 
mai înainte. Deşi se poate vorbi aici de o repetare aproape mecanică, la o 
privire mai atentă s-au adăugat trăsături noi. De exemplu, atunci când, după 
o absenţă, mai îndelungată mă întorc în oraş şi fac aceeaşi plimbare: între 
timp s-au întâmplat multe, atât cu oraşul cât şi cu mine însumi. Un alt 
exemplu: vizionez pentru a doua oară o piesă de teatru. M i-o amintesc cuvânt 
cu cuvânt, scenă cu scenă. îmi amintesc că am văzut piesa mai demult. Dar 

situaţia nu este aceeaşi. Acum văd piesa cu altă distribuţie, iar lucrurile care 
mă impresionează sunt altele - de fapt, trăiesc piesa din interiorul unei alte 
situaţii: eu însumi nu mai sunt acelaşi care am fost. Evenimentul repetat nu 
mai poate fi acelaşi pentru că „am trăit între timp” (vecu dans Vintervale) 6 . 

Experienţa repetată nu este deci aceeaşi ca cea de mai înainte, ci unaîn 
context calitativ - diferită 7 . Diferenţa este stabilită tocmai prin repetare, prin 
faptul că are loc mai târziu. Tocmai pentru că are loc mai târziu, repetarea se 
face dintr-o altă perspectivă. Diferenţa temporală semnifică faptul că 
experienţa repetată este altfel decât cea iniţială. Cu alte cuvinte: diferenţa 
temporală este o diferenţă esenţială şi nu una de grad. 

Uitarea diferenţei calitative constă, la o examinare mai atentă, într-o 
înţelegere deficitară a timpului. Conceptul uzual de timp cu care trăim este 
construit pornind de la conceptul de spaţiu. Diferenţa temporală este 
transformată într-un interval de timp. Prin aceasta timpul este tratat ca şi 
cum ar avea caracter spaţial. Şi pentru că lucrurile care se află în spaţiu sunt 
măsurabile în diferenţierea lor, diferenţa de timp devine ceva ce poate fi 
măsurat, ceva cantitativ. Dar fenomenul propriu-zis de timp este timpul 
trăit sau, mai precis, timpul care este trăit. Falsificarea conceptului de timp 
înseamnă că diferenţa dintre trăiri este transformată într-o diferenţă cantitativă, 
ceea ce înseamnă că ea se nivelează şi se uniformizează. La această nivelare 
se ajunge prin aceea că diversele stări ale conştiinţei sunt înşirate ca nişte 
puncte pe o linie a timpului. Lucrurile în spaţiu există alăturate. Datorită 
faptului că diferitele stări ale conştiinţei sunt înşiruite ca perlele pe un şnur, 
asupra lor se transferă raportul mecanic exterior ce caracterizează raportul 
dintre lucruri. 

Dar diferenţa stărilor de conştiinţă este de un alt tip, şi anume interior. 
Diferitele stări se ‘întrepătrund’, ele se fundează reciproc, astfel încât for¬ 
mează împreună o totalitate organică. Ele îşi aparţin unele altora într-o curgere 
corelativă. Figurativ vorbind, ele nu se succed ca punctele pe o linie tem¬ 
porală, ci ca sunetele într-o piesă muzicală. Efectul sunetelor individuale 
depinde de celelalte, de succesiune, de totalitate, în timp ce invers, această 
totalitate se obţine din sunetele individuale. Acestea nu pot fi schimbate 
între ele fără ca întregul să se modifice. Piesa „curge” datorită sunetelor 
individuale, care la rândul lor au calitatea lor specială, şi acest lucru tocmai 
în raportul lor reciproc. 

Durata conştiinţei 

Critica bergsoniană a tradiţiei încearcă deci să scoată la iveală fenomenul 
originar al timpului pe care el îl numeşte ‘durată’ ( duree ). înainte de toate, 
aici este vorba despre conştiinţa care creează permanent sinteze sau generează 
asocieri. 8 Stările particulare de conştiinţă sunt corelative în diferenţierea 
lor. Dar această ‘corelaţie’ este activă: conştiinţa este legată permanent de 
trecutdincolo de starea actuală. Astfel trecutul este păstrat, el durează sau se 
prelungeşte. Este prezent în fiecare moment, deşi acest lucru rămâne 
neobservat. El lasă permanent urme; însă aceste urme ale trecutului există 
doar pentru o conştiinţă care le poate menţineîn ceea ce ea trăieşte acum, în 
măsura în care interpretează cele trăite în lumina a ceea ce-şi aduce aminte. 
Totodată, conştiinţa este o anticipare a viitorului, deci o continuă mişcare 
spre înainte. Această anticipare, l’elan de conscience 9 , se face simţită de 
exemplu atunci când ascultăm sau citim o propoziţie: noi ascultăm sau citim 
cuvintele separate, dar căutăm prin ele sensul întregii propoziţii; de la bun 
început încercăm să reconstruim acest sens: numai prin această reconstrucţie 
continuă putem pune într-o corelaţie cuvintele separate pe care le ascultăm 
sau le citim. 

Stările separate de conştiinţă nu se succedîntr-o manierăîn care fiecare 
dintre ele porneşte dintr-un punct şi se sfârşeşte într-altul; ele nu există deci 
alăturate. Acest lucru înseamnă că existenţa noastră nu se compune din stări 
separate care trebuie apoi aduse la o sinteză de eul nostru, care se situează în 
afara succesiunii acestor stări 10 . Dimpotrivă, existenţa noastră este o ‘durată 
concretă’, un mediu omogen. Fiinţarea noastră se omogenizează în această 
durată, care constă în păstrarea permanentă a trecutului în experienţa celor 
întâmplate acum 11 . Am putea să spunem: această păstrare sau omogenizare 
este însăşi modalitatea prin care noi, în calitate de conştiinţă, ‘durăm’ sau 
trăim. Ea nu este o proprietate care s-ar mai adăuga existenţei noastre. Sinteza 
are loc mai degrabă simultan cu această păstrare. Conştiinţa ca atare este un 
mediu unitar: ea este atât memorie, adică păstrare a trecutului, cât şi anticipare 
a viitorului 12 . 

Aceasta înseamnă că întotdeauna acţionăm, vrem şi dorim prin inter¬ 
mediul trecutul nostru. Noi suntem, potrivit cuvintelor lui Bergson, compri¬ 
marea istoriei pe care am trăit-o. Această comprimare are loc în cadrul deci¬ 
ziilor noastre. Prin aceasta, memoriei ( memoire) i se recunoaşte o importanţă 
fundamentală: „Ea nu reprezintă o capacitate de a clasifica amintiri” 13 . Nici 
nu este o facultate (faculte) la care putem sau nu face apel. Viaţa noastră nu 

este compusă din nimic altceva decât dintr-o permanentă acumulare de 
experienţe, dintr-o istorie care se desfăşoară continuu. 

Prin acest concept al timpului ca durată, Bergson încearcă să reinter- 
preteze conceptul tradiţional de substanţă, şi anume ca ‘persistenţă’ a lu¬ 
crurilor în ciuda modificărilor pe care le suportă. Durata autentică este 
persistenţa conştiinţei care trece prin permanente modificări calitative. Numai 
prin aceea că se modifică permanent conştiinţa durează. Radicalitatea noii 
interpretări a lui Bergson constă în faptul că aici poate exista substanţă - 
adică o persistenţă, o rămânere-în-sine - doar printr-o permanentă modificare 
a sinelui, adică printr-o permanentă rămânere-diferită-de-sine. ‘A dura’ 
înseamnă atât păstrarea cât şi naşterea a ceva nou, deci atât continuitate cât 
şi permanentă schimbare interioară 1 " 1 . Aceste două trăsături de bază ale duratei 
nu pot fi separate una de alta: trecutul ca atare există doar prin permanenta 
generare a unuia nou, şi poate fi păstrat numai în cadrul experienţei noului. 
Invers, includerea noului este o prelungire a trecutului. Persistenţa conştiinţei 
este o curgere continuă, dar această curgere este o perpetuă schimbare-de- 
sine. Nu există nici un fel de substanţă care ar constitui temeiul curgerii, nici 
un ‘eu’ care se deplasează ca un fir conducător prin stări particulare, fără a 
fi el însuşi modificat, deci fără să fie înglobat succedării. Substanţa eului 
este mai ales durata acestuia 15 , o permanentă schimbare-de-sine. 

Ruptura faţă de tradiţie are loc într-o modalitate marcantă în Essai. 
Bergson începe aici cu o critică a psiho-fizicii contemporane, pe care o 
consideră o ultimă consecinţă a unei tradiţii greşite. Această psiho-fizică 
tratează stările psihice de parcă ar fi stări fizice măsurabile. Premisa pentru 
această modalitate de a privi lucrurile constă în concepţia conform căreia 
stările de conştiinţă ar fi mărimi cantitative, care se leagă ca şi punctele pe o 
linie a timpului. Această concepţie duce la o destrămare a stărilor de conştiinţă, 
pierzându-şi chiar coeziunea internă care le caracterizează. Raportului lor 
reciproc i se conferă un caracter exterior, mecanic. Critica lui Bergson a 
tradiţiei se îndreaptă deci nu numai împotriva unui curent al timpului, ci 
împotriva ideii unei concepţii mecaniciste universale, care trimite înapoi 
până la Descartes. 

Dar chiar şi această perspectivă va mai fi încă o dată dezvoltată. în 
ultimă instanţă, Bergson critică întreaga tradiţie metafizică de la Platon 
încoace. Greşeala fundamentală a acestei tradiţii ar consta într-o înţelegere 
deficitară a realităţii vii ca devenire, schimbare, mişcare 16 . Tradiţia filosofică 
ar supune schimbările unei fiinţări atemporale, ideii ca formă imuabilă a 
lucrurilor, substanţei ca persistenţă a lucrului în ciuda schimbărilor şi timpului. 

Ea operează o demarcaţie între luciu în sine, substanţă şi modificările ei. 
‘Dedesubtul* schimbării există un ceva, un lucru care suportă schimbarea. 
Substanţa ca fundament stabil al schimbării este exclusă de la schimbare 17 . 
De unde rezultă, conform lui Bergson, că noul este redus în fond mereu la 
acelaşi. Prin acest concept de substanţă, schimbarea nu poate fi înţeleasă ca 
o schimbare calitativă propriu-zisă. 

Oricum, Bergson doreşte ca prin conceptul de durată să păstreze şi 
conceptul de substanţă 18 . Şi el vorbeşte despre o substanţă, o persistenţă, 
care are ca temei o permanentă schimbare, dar aceasta înseamnă că rezultatul 
acestei schimbări nu este o dispariţie permanentă sau o trecere, ci dimpotrivă, 
o păstrare permanentă. Substanţa este această păstrare prin schimbare. 

Libertatea 

Durata conştiinţei este o persistenţă în permanentă devenire sau creare. Din 
perspectiva duratei libertatea trebuie înţeleasă ca moment al creării. Faptul 
că există o diferenţă calitativă între stările succesive ale conştiinţei înseamnă 
că starea particulară nu poate fi de la bun început derivată din cele 
premergătoare. Conştiinţa se desfăşoară în cadrul unei istorii ce poate fi 
caracterizată ca imprevizibilă. Ea este permanentă devenire a ceva nou. 

Bergson ilustrează acest lucru cu ajutorul următorului exemplu: un 
portret terminat poate fi explicat prin trăsăturile modelului, culorile paletei, 
prin natura artistului. Dar chiar şi acelacare cunoaşte toate aceste date, inclusiv 
ale artistului însuşi, n-ar fi putut să prevadă cum va ieşi portretul. Pentru că 
a putea prevedea acest lucru ar fi echivalent cu a realiza portretul încă înainte 
de a fi produs. în acelaşi fel, fiecare moment al vieţii noastre este un fel de 
creare. în acelaşi timp, ceea ce am generat acţionează reflexiv asupra noastră: 
stările noastre pornesc de la noi, dar totodată ne formează - ne modifică - ca 
persoană. „Pe bună dreptate se spune că acţiunea noastră depinde de ceea ce 
suntem. Numai că ar trebui adăugat că într-un anumit grad suntem şi ceea 
ce facem şi că noi înşine ne creăm necontenit 19 .” 

Noi acţionăm cu trecutul nostru şi suntem de aceea legaţi de acesta. 
Ceea ce facem depinde de ceea ce-am devenit în istoria noastră, deci de 
caracterul nostru. Dar tocmai aceasta înseamnă că ceea ce-am devenit 
(suntem) depinde invers de ceea ce facem sau am făcut. Trecutul care ne-a 
format este la rândul său un timp în care am acţionat. Noi ne formăm (sau 
deformăm) continuu prin acţiunile noastre. 

Imaginea şi exemplul lui Bergson doreşte să arate că ceea ce este im¬ 
portant se află în acea diferenţă dintre timpul scurs ( ecoule ) şi timpul care se 
scurge (s’ ecoule). 20 Prin modalitatea în care tradiţia pune problema libertăţii 
voinţei, închiderea ce caracterizează trecutul se transferă asupră acţiunii 
petrecute. Dar acţiunea liberă se petrece în timpul care se scurge, şi anume 
într-o perspectivă deschisă. Bergson conferă aici oarecum valabilitate 
‘finitudinii’ caracteristice conştiinţei: perspectivei de timp, diferenţei 
temporale ca atare i se atribuie o importanţă determinantă. Noi nu suntem 
dincolo de perspectiva temporală. Bergson, deci, nu doreşte să dizolve 
problema libertăţii, ci să demonstreze că problematica ei se bazează pe o 
premisă răsturnată, pe o ‘neînţelegere’, pe o neînţelegere conceptuală (spaţiu 
şi timp, diferenţă cantitativă şi calitativă). Dar cum poate fi determinată 
libertatea mai îndeaproape? După Bergson, noi suntem liberi atunci când 
acţiunile noastre izvorăsc din întreaga noastră personalitate, „când deţin acea 
asemănare, care nu poate fi definită, cu aceasta, aşa cum uneori o găseşti 
între creaţie şi creatorul ei.” 31 Raportul nu poate fi determinat mai precis, 
tocmai pentru că suntem liberi. Libertatea nu este dată asa cum este dat un 
lucru. Ea înseamnă a nu putea stabili în avans. După Bergson, noi ne putem 
afla propria libertate direct, ca ceva dat nemijlocit. 33 Dar chiar dacă libertate 
înseamnă a nu putea stabili nimic în avans, oare nu se poate spune ceva mai 
precis despre ea? Este ea doar un factum nemijlocit ( fait ), care se sustrage 
determinărilor conceptuale? 


Conştiinţa nemijlocită 

Filosofia lui Bergson îşi alinge punctul culminant în demonstraţia unei falsificări 
fundamentale a conceptului de timp şi, o dată cu aceasta, în înţelegerea 
modalităţii noastre de a fi în calitate de conştiinţă. Ea se îndreaptă împotriva 
uitării timpului concret. Dar cum este posibil să lupţi împotriva acestei uitări 
cu care trăim? Pe ce ne putem sprijini? Ce înseamnă aici ‘concret’? 

Metoda în lupta contra falsificării conceptului de timp constă în 
întoarecerea la experienţa datului nemijlocit (imediat). Aceasta înseamnă 
în primul rând că instanţa care întreprinde corectura este conştiinţa 
nemijlocită. în al doilea rând, metoda se sesizează pe sine ca intuiţie, şi 
anume ca transferare directă a acestei conştiinţe în sine însăşi ca obiect. 

Instanţa la care recurge Bergson este conştiinţa, mai precis „conştiinţa 
concretă”, care trăieşte timpul. 33 Timpul real, durata, este dat conştiinţei 

nemijlocit şi acest lucru este decisiv. Tocmai acest dat nemijlocit însă - ceea 
ce ne este cel mai aproape - îl trecem cu vederea în activitatea noastră cu 
obiectele care ne înconjoară. Totuşi, este posibil să cuprindem cu privirea 
acest dat nemijlocit, anume atunci când punem problema datului aşa cum 
acesta este experimentat nemijlocit de conştiinţa noastră - cu alte cuvinte: 
păstrându-ne aproape de ceea ce conştiinţa noastră ne dă nemijlocit. 

Aici este deci vorba de întoarcerea la datul nemijlocit în sensul de dat 
nemijlocit al conştiinţei, dat într-o conştiinţă nemijlocită. Dar de acest concept 
al datului nemijlocit este legată o ambiguitate: acel ceva pentru care trebuie să 
mergem înainte sau înapoi nu este dat pur şi simplu (ceea ce se înfăţişează pur 
şi simplu). în acest sens, chiar nu este datul nemijlocit. Este dimpotrivă ceva a 
cărui dobândire necesită un efort conştient, o metodă, ceva ce mai întâi trebuie 
descoperit. în ce sens este deci dat nemijlocit? Putem obţine un răspuns la 
întrebare dacă privim mai îndeaproape caracterul metodei. 

Intuiţia la Bergson este un efort metodic pentru a te transpune în ceea 
ce-i este dat nemijlocit conştiinţei, în durată, adică în curgerea corelativă a 
diverselor stări. 24 Datul nemijlocit este în mod primar durata proprie a 
conştiinţei. Aceasta înseamnă că intuiţia este înainte de toate sesizarea de 
sine a eului. Ţinta ei este prezenţa mea directă pentru mine însumi, în care 
nu se mai interpune nimic altceva (plus rien d'interpose): eu îmi sunt dat 
aici fără „refracţie” ( refraction ), deci fără mijlocire. 25 

Intuiţia ca metodă poate fi caracterizată ca o eliminare a mijlocitorului, 
deci a acelui lucru prin care datul este ‘refractat’. ‘Curăţată’ în acest fel, 
conştiinţa se poate îndrepta către sine: ea se experimentează acum pe sine 
nemijlocit, aşa cum este dată în ‘puritatea ei originară’, cum este ea în mod 
nemijlocit. 

Putem acum înţelege în ce sens datul, la care ne întoarcem în acest act 
metodic, este dat nemijlocit: direct, curăţat de orice verigă intermediară, 
deci fără mijlocire. 

Actul metodic, intuiţia prin care dobândim această nemijlocire, trebuie 
mereu repetat. Pentru început trebuie recâştigată diferenţierea interioară pe 
care o trăim nemijlocit, deci concretul, înţeles ca trăit ( vecuf 6 ‘Nemijlocitul’ 
în sensul acesta al cuvântului trebuie înţeles deci ca modalitate în care este 
trăit, în contradicţie cu ceea ce mai apoi facem cu acest trăit, deci cu construitul, 
cu ceea ce-a fost doar imaginat sau gândit. Timpul concret este timpul trăit, în 
opoziţie cu timpul abstract, cu care putem opera în voie. Astfel, diferitele 
operaţiuni prin care se măsoară un interval de timp ocupă ele însele un timp 
concret. Ele sunt întreprinse de o conştiinţă care ea însăşi ‘durează’ sau trăieşte. 

Această întoarcere la timpul trăit Bergson o interpretează ca sarcină de 
redobândire a ‘vieţii interioare’. 27 Trebuie să ne reîntoarcem la concret ca la 
acel nemijlocit în sensul de ne-mijlocit. Acest lucru îl obţin, încercând să 
elimin ceea ce ‘se interpune’ în raportul cu mine însumi. 

Instanţa (conştiinţa) ca şi metoda (intuiţia) se caracterizează prin 
caracterul lor nemijlocit. în primul caz s-a constatat o ambiguitate în cadrul 
conceptului de dat nemijlocit. In cel de-1 doilea caz rămâne întrebarea cum 
poate fi caracterizată intuiţia, ca nemijlocire şi ca metodă. Un răspuns la 
aceasta este dat prin definirea metodei: aceasta este o transpunere directă în 
datul nemijlocit, anume printr-o eliminare, o excludere a corelaţiei 
mijlocitoare. Ambele teme, durata ca datul nemijlocit şi intuiţia ca metodă 
filosofică, sunt corelative. într-o scrisoare către Harald Hoffding, Bergson 
îşi descrie ideea fundamentală ca „intuiţie a duratei”. 28 

Dar ce este elementul mijlocitor care este eliminat aici? Ceea ce este 
exclus în intuiţie este ‘exteriorul’: lumea exterioară, eul superficial, care 
este amestecat în această lume. Surprinzător, în cazul conceptului de intuiţie, 
este accesul direct al eului la sine însuşi. Durata, şi prin aceasta conştiinţa, 
nu se obţine printr-un ocol ( detour ), ci printr-o eliminare a exteriorului care 
se interpune într-o experienţă directă. 29 

La această contrapunere fundamentală a perspectivei ‘interne’ şi a 
celei ‘externe’, Bergson devalorizează exagerat ‘exteriorizarea’, obiecti¬ 
varea eului într-un context exterior. Astfel, mai ales spaţialitatea - faptul 
că existăm într-un spaţiu - este transformat în ceva ‘exterior’, într-o absenţă 
a diferenţei calitative în raport cu timpul ca ‘durată internă’. Aici însă 
intervine Matiire et mâmoire. în timp ce interesul în Essai consta în 
diferenţierea exactă între ceea ce de-a lungul timpului a fost amestecat, şi 
anume între timp şi spaţiu, Matiire et memoire pune problema raportului 
dintre corp şi conştiinţă şi dezvoltă o concepţie despre corpdrept centru al 
percepţiei şi acţiunii. A trăi spaţiul pe care îl percepem este tot o problemă 
a diferenţelor calitative. 


„Câmpul comun” 

In ciuda unor modificări izolate, Bergson menţine devalorizarea fun¬ 
damentală a ‘exteriorizării’. Pe baza confruntării exteriorului şi interiorului, 
el subapreciază complexul de probleme, care după propria lui exprimare 
ar putea fi numit câmpul comun: lumea comună practică, istoria, limba. 

Contextul la care participăm prin practica (acţiunea) noastră este mai 
întâi opus eului nostru interior ca ceva exterior. Falsificarea concepţiei 
temporale se reduce la cerinţele privind aplicabilitatea, care reiese din acest 
context practic. De fapt, Bergson nu se opreşte doar la această contrapunere 
exterioară, ci o integrează în eu, făcând diferenţa dintre eul ‘superficial’ şi eul 
profund, propriu-zis creator. Dar eul superficial, exterior, este, după cum s-a 
spus, tocmai eul inclus în lumea exterioară, practică. Prin această idee, Bergson 
contrazice filosofia mai târzie a angajamentului: adică acest a-se-include, a- 
se-angaj a în lumea exterioară înseamnă pentru el ce va exterior. în Essai descrie 
acest luciu ca o decădere, ca uitare a Eului interior ‘fundamental’ 30 , iar în 
Maliere et memoire reduce întrebarea privind practica omenească la problema 
utilităţii practice şi interesului. Un concept al lumii comune, în care are loc 
această practică, nu va fi dezvoltat. Celălalt om face parte din lumea exterioară; 
în acest sens problema celuilalt nu ocupă un rol sistematic la Bergson. 

într-o a doua etapă, Bergson determină o serie de trăsături caracteristice 
ale istoriei. El le denumeşte devenire a unui nou imprevizibil ca o neîncheiere 
permanentă. El nu a dezvoltat însă o filosofie propriu-zisă a istoriei 31 . Istoria 
de care vorbeşte Bergson este în primul rând o istorie individuală, interioară. 

în sfârşit, el încearcă să pătrundă spre un dat nemijlocit dincolo de 
limbaj. Bergson susţine că în limbaj are loc o falsificare datorită particularităţii 
acesteia de a exterioriza interiorul. Limba permite dizolvarea într-o gene¬ 
ralitate, într-un lucru comun a unicităţii care trebuie exprimată. Prin faptul 
că fixează şi împarte durata interioară, limbajul ar putea deveni instrumentul 
acţiunii utile. în contradicţie cu caracterul obiectivator al limbajului, intuiţia, 
după Bergson, face ef orturi săsetranspunăîndatul nemijlocit, în dif erenţierea 
inexprimabilă, specială, individuală a acestuia. 32 Acest lucru ar putea fi înţeles 
în sensul că Bergson ar dori să reliefeze raporturile de tensiune dintre limbaj 
şi prelimbaj, care trebuie să presupună el însuşi limbajul. El însă elimină 
tocmai acest raport de tensiune, reducând pe de-o parte obiectivarea verbală 
la o falsificare a experienţei nemijlocite, iar pe de-altă parte reclamă 
posibilitatea de a se întoarce dincolo de mijlocirea limbii. Dar şi lupta 
împotriva falsificării în limbaj este o acţiune verbală, o încercare de a exprima 
şi a conceptualiza ceea ce-i ascuns, uitat. 

Aceste trei puncte precizează sensul filosofiei nemijlocirii a lui Bergson. 
Corelaţia mijlocitoare, care trebuie eliminată, este corelaţia socială, istorică 
şi lingvistică, în care noi înşine devenim exteriori (suntem exteriorizaţi). 

încercarea lui Bergson de-a se detaşa de tradiţia carteziană se transformă, 
o dată cu concepţia lui despre libertate, într-un nou dualism după modelul 




Henri Bergson 383 

‘cartezian’. Libertatea poate fi percepută doar dinspre interior, printr-un acces 
direct, deci prin eliminarea corelaţiei mijlocitoare drept ceva exterior. 

Această filosofie a nemijlociţii se arată şi prin modalitatea prin care se 
determină conceptul-cheie al duratei. După Bergson nu există nici o 
‘exterioritate’ ( exteriorite) între momentele diferite ale duratei interioare. Ele 
nu diferă în funcţie de criterii exterioare, nu există o distincţie între acestea. 
Dar ce înseamnă acest lucru? 

Conştiinţa care durează este în acelaşi timp ‘identică’ şi ‘schimbătoa¬ 
re’ 33 . Durata concretă este o coeziune a diferenţelor calitative - în sens 
propriu. Aceasta pare a evidenţia o concepţie dialectică a raportului dintre 
identitate şi diferenţă. Dacă încercăm să corelăm această teză cu lipsa 
prezumtivă a diferenţelor exterioare, se ridică evident o problemă dublă. 
Mai întâi, faptul că experienţa repetată este o altă experienţă trebuie să 
însemne că poate fi diferenţiată de alte experienţe din care face parte. Dar 
această diferenţiere (distincţie) este după Bergson o dizolvare a contextului 
interiorîn durată. Durata trebuie bunăoară înţeleasă ca ocurgere fără ruptură 
şi fără distanţare, deci ca dată nemijlocit. Continuitatea nemijlocită a duratei 
poate fi în fond desfăcută, dar numai dacă îşi schimbă caracterul şi este 
exteriorizată, fapt prin care îşi pierde tocmai corelaţia. Experienţele diferite 
nu pot fi deci reliefate şi puse în relaţie unele faţă de altele, în diferenţierea 
lor, fără a fi falsificate. Cu alte cuvinte, diferenţierea ca atare nu poate fi 
determinată. Atunci cum se poate oare vorbi de o diferenţiere propriu-zisă? 

în al doilea rând, se susţine că fiecare experienţă, dacă este repetată, ar 
fi o altă experienţă. Dar în ce sens este a doua experienţă identică cu prima? 
Durata conştiinţei este o permanentă diferenţiere-de-sine-faţă-de-sine. Dar 
totodată trebuie să fie o păstrare a sinelui prin schimbarea sinelui. Sintagma 
duratei ca ‘modificare de sine’ şi ‘păstrare de sine’ pune problema identităţii 
ei. Cum să determinăm corelaţia dintre diferitele experienţe dacă acestea nu 
pot fi determinate în ceea ce priveşte diferenţierea lor? Corelaţia dintre ele 
este tocmai o corelaţie în interiorul diferenţierii lor. Paradoxal în cazul 
conceptului de durată era tocmai că experienţele separate sunt corelative în 
diferenţierea lor internă. Dar această coeziune va trebui înţeleasă ca o curgere 
continuă, ca o continuitate nemijlocită fără diferenţiere. 

Această problemă dublă a ‘celuilalt’ (l'autre) şi a ‘aceluiaşi’ (lememef* 
este caracteristică pentru filosofia nemijlocirii a lui Bergson; pentru că ea 
exclude orice mijlocire dialectică. Dialeclica, după Bergson, face parte tocmai 
din tradiţia gândirii abstracte, de care ar vrea sa se îndepărteze: ea lucrează 
cu forme ale gândirii care aparţin limbajului, cu principii şi noţiuni generale, 

adică ea trăieşte la mâna a doua, cuprinde lucrurile doar mijlocit, dinspre 
exterior, în locul unui acces direct 15 . Această poziţie frontală împotriva unei 
filosofii dialectice mijlocitoare este temeiul profund pentru faptul că Bergson 
nu leagă critica sa a gândirii tradiţionale a substanţei de critica lui Hegel a 
tradiţiei metafizice. Acest lucru ar fi fost extrem de la îndemână. Hegel 
critică gândirea substanţială a tradiţiei pornind de la principiul că substanţa 
trebuie gândită şi ca subiect, deci ca mişcare, ca schimbare. Dar în ciuda 
acestei identităţi izbitoare, între Bergson şi Hegel există o diferenţă radicală: 
Bergson opune filosofia mijlocitoare unităţii nemijlocite a substanţei şi 
subiectului. 

Impulsurile care acţionează dincolo de Bergson au fost deja semnalate. 
Cea mai importantă este interpretarea sa a concretului ca nemijlocit în 
contradicţie cu ideea unei mijlociri dialectice. Mai departe găsim la el, mai 
ales în Matiăre et memoire, încercări pentru o teorie a subiectului corporal şi 
a acţiunii corporale. Aici găsim o punte de legătură de la Bergson la Marcel 
şi Merleau-Ponty, precum şi parţial la Mounier - o punte care se întoarce 
departe în istoria filosofiei franceze până la Mâine de Biran (1766-1824) şi 
Malebranche (1638-1715). 

Raportul cu fenomenologia constituie un capitol aparte. Bergsonismul 
n-a contribuit doar la recepţia fenomenologiei germane în Franţa. Fenome¬ 
nologia a putut, la rândul ei, să se sprijine pe filosofia lui Bergson (Scheler) 
sau să se delimiteze de aceasta (Heidegger). Se spune că Husserl - atunci 
când Alexandre Koyre, pe vremea când era studentul lui la Gottingen, l-a 
amintit pe Bergson - ar fi explicat: „Noi suntem adevăraţii bergsonieni.” 16 
Se poate spune că Bergson atinge teme fenomenologice deja înainte de 
fenomenologia modernă, fără a le dezvolta însă cu consecvenţă metodică. 
De aceea, în anii ’30 fenomenologia germană a fost privită în Franţa ca o 
alternativă determinantă nu doar la neokantianism, ci şi la bergsonismul 
deja afirmat. 

Bergson descrie într-o anumită măsură o ‘reducţie’ şi anume o reîn¬ 
toarcere la datul nemijlocit. Acest nemijlocit îi este dat conştiinţei ca trăitul 
nemijlocit. Consecinţa firească privind acestă reîntoarcere la trăitul nemijlocit 
ar fi dezvoltarea unei concepţii despre lume aşa cum este trăită nemijlocit, 
această lume a Irăirii umane. în ciuda diferitelor tentative, Bergson nu dez¬ 
voltă o astfel de concepţie despre lume. Există însă alte diferenţe determinante 
între bergsonism şi fenomenologia lui Husserl. Fenomenologia, în versiunea 
lui Husserl, este tocmai aceea împotriva căreia Bergson îşi îndreaptă în ge¬ 
neral critica, şi anume o teorie despre structurile de esenţă. 

Gabriel Marcel: 
Existenţă şi angajament 


Corporalitate şi angajament 


Poziţia lui Marcel este remarcabilă în mai multe privinţe. în cazul filosofiei lui 
se poate vorbi de o evoluţie către existenţa factică, evoluţie care se derulează 
în paralel cu dezvoltarea filosofiei germane a anilor ’20. Se constată aici ase¬ 
mănări fundamentale cu filosofia dialogului (mai ales a lui Martin Buber), 
precum şi cu filosofia lui Jaspers şi Heidegger. îndepărtarea de tradiţie a lui 
Marcel are loc însă independent de filosofia existenţialistă germană, care se 
întoarce şi ea la Kierkegaard. Dacă în genere poate fi indicată o sursă comună 
de inspiraţie, atunci aceasta este mai degrabă turnura către „pozitiv”, către 
existenţa factică a lui Schelling din perioada târzie. Din punct de vedere istoric, 
Marcel preia tema existenţei în contextul prăbuşirii idealismului neohegelian, 
de care a fost influenţat la început. 1 Acest proces al eşecului idealismului 
neohegelian, pracum şi încercarea de a-i găsi o explicaţie, pot fi urmărite în 
Journal metaphysique (Jurnal metafizic) din 1927. 

Ideea că turnura iniţiată de Gabriel Marcel are loc independent de cea 
din Germania este susţinută şi prin faptul că nu conduce la aceleaşi rezultate 
şi (prin anticiparea turnurii franceze către existenţa factică ce are loc mai 
târziu) că este propusă într-un alt mod. Gândirea lui Marcel gravitează în 
jurul următoarelor trei teme: angajamentul, corporalitatea şi raportul cu 
celălalt. Acestea sunt motivele fundamentale ale întoarcerii către concret. 

Chiar din punctul de vedere al formei, Jurnal metafizic ocupă un loc 
aparte. El este compus din însemnări (fragmentare) datate, pe care iniţial 
Marcel intenţiona să le utilizeze ca materiale pregătitoare pentru o operă 
mai mare. Dar în cursul lucrării s-a dovedit a fi din ce în ce mai dificil să 
prezinte un tratat sistematic. După unele ezitări. Marcel s-a decis să editeze 
însemnările iniţiale. De aceea, această operă are într-o mare măsură un 

caracter procesual. Putem urmări în ce măsură turnura către existenţa factică, 
către experienţa concretă capătă încet formă. Putem spune că în această 
carte asistăm la manifestarea acestei turnuri. 

Publicarea notiţelor, cu o succesiune de idei permanent întreruptă, 
circulară şi greu de pătruns, nu corespunde nicidecum unei aversiuni fată de o 
formă de prezentare densă, sistematică. Marcel prezentase deja, într-o formă 
concentrată, ideea principală, la care ajunsese treptat, şi anume în articolul 
central al operei sale Existence et objectivite (Existenţă şi obiectivitate) din 
anul 1925, care a fost retipărit ca anexă la Jurnal metafizic. în 1928, Marcel a 
reluat lucrul la Jurnalul metafizic. Cea de-a doua lucrare importantă, Etre et 
avoir (A fi şi a avea, tr. germană: Sein und Haben, 1954), din anul 1935, se 
compunea în mare parte din continuarea acestor însemnări dintre 1928 şi 
1933. Treptat însă, această manieră de lucru a căpătat pentru Marcel o 
semnificaţie metodologică. Jurnalul metafizic caracterizează maniera lui 
Marcel de aîntreprinde cercetări filosofice. Această metodă poate fi considerată 
drept o consecinţă a marii schimbări de direcţie înspre ‘filosofia concretului’, 
cu încercări mereu noi de a circumscrie fenomenele concrete. 

Jurnalul metafizic (1927) este compus din două părţi. Prima parte 
conţine însemnări dintre ianuarie şi martie 1914, deci din lunile de dinaintea 
izbucnirii primului război mondial. Partea a doua se compune din însemnări 
care cuprind anii dintre 1915 şi 1923. Prima parte poartă amprenta încercării 
lui Marcel de a se elibera de tradiţia idealistă. Dar aşa cum remarcă el însuşi 
în prefaţa la Jurnalul metafizic, mai este încă tributar unei gândiri de tip 
idealist, de care încearcă să se desprindă. Abia în partea a doua reacţionează 
la eşecul idealismului. într-o retrospectivă Marcel scria: „Schimbările de 
ton sau registru care pot fi observate în partea a doua a Jurnalului se explică 
aproape exclusiv prin şocurile pe care mi le-a provocat războiul.” 2 

Să luăm ca punct de plecare o situaţie concretă, în care percepem ceva, 
de exemplu un miros care provine de la un strat de flori. Cum poate fi 
explicată o asemenea situaţie? O explicaţie comună este următoarea: un 
obiect (aici stratul de flori) transmite un fel de ‘mesaj’, pe care eu îl recepţionez 
ca subiect. în mine are loc apoi o transpunere sau traducere a receptării. 
Acest model operează, deci, în termenii unui ‘emiţător’, care trimite ‘mesajul’, 
şiaunui ‘receptor’, care primeşte şi traduce ‘mesajul’. Traducerea constă în 
faptul că un dat (ocurenţa fizică) este transpus într-un alt plan (impresia 
senzorială). Dificultatea este însă că primul ‘dat’ nici măcar nu este perceput 
de către noi. în genere, însă, cele două mărimi, dintre care prima trebuie 
tradusă în cea de-a doua, nu se situează în ‘faţa’ noastră. 3 

Acest lucru înseamnă pentru Marcel: percepţia este o participare 
nemijlocită (participation immediate)* a subiectului la mediu. în ultimă 
instanţă nu există nici o graniţă care separă subiectul de lume. Subiectul nu 
formează nici un fel de cerc, mai mult sau mai puţin închis, astfel încât nici 
nu se poate pune problema modului în care ‘se deschide’ către obiect. 
Participarea este nemijlocită, pentru că nu există nici un element mijlocitor, 
nici o instanţă, care s-ar interpune între mine şi obiect. Cu aceasta ne lovim 
de o presupoziţie fundamentală a modelului de mai sus. 5 

în cazul interpretării comune a percepţiei ca traducere, corpul este 
interpretat ca element mijlocitor între obiect şi subiect. Corpul este un ‘aparat’, 
cu ajutorul căruia eu percep şi acţionez, un instrument pe care îl folosesc. 
Marcel trece dincolo de această interpretare răspândită a raportului dintre 
corp şi subiect, conform căreia corpul este prezentat ca un ceva care se 
‘interpune’ ‘între’ mine şi obiect ( interpose ). Noi percepem astfel două 
elemente de mijlocire separate: obiectul şi corpul meu, ca un alt lucru, ca 
receptor. Dar pentru că ‘eu însumi’ nu sunt un lucru, eul nu trebuie inclus în 
acest cerc închis format din obiect şi corp: eul este acela care instrumen- 
talizează corpul. 

Corpul este aşadar prezentat ca un instrument pe care-1 utilizez. Dar ce 
înseamnă că ceva este un instrument? Un lucru este un instrument prin faptul 
că prelungeşte o capacitate sau o posibilitate, un mod de funcţionare: bicicleta 
lărgeşte raza de mişcare, telefonul posibilitatea de a comunica, microscopul 
capacitatea de a vedea etc. Fiecare instrument trimite aşadar la posibilităţi 
corporale, la un corp, pentru care este instrument. Putem folosi un instru¬ 
ment pentru că avem de la bun început - datorită corporalităţii noastre - una 
sau cealaltă dintre posibilităţi. 

Corpul poate fi însă doar instrument prin retrimiterea la un eu care 
foloseşte corpul. Acest eu trebuie să fie însuşi imaginat ca fiind înzestrat cu 
acele posibilităţi care instrumentalizează corpul, adică trebuie gândit tot ca 
un fel de corp, care la rândul său este gândit ca un instrument etc. 

Indiferent dacă înţelegem percepţia ca transfer al unui ‘mesaj’ dintre 
două elemente separate sau corpul ca instrument: dacă sunt gândite până la 
capăt, presupoziţiile modelului se prăbuşesc. Astfel, indirect, devin vizibile 
două trăsături fundamentale ale existenţei noastre: 

Existenţa înseamnă mai întâi o participare nemijlocită la lumea încon¬ 
jurătoare, pe care Marcel o defineşte prin conceptul de engagement (anga¬ 
jament). Pentru el, angajament înseamnă a fi deja implicat într-o situaţie dar 
şi a te angaja într-o situaţie pentru ceva, a te ‘lega’ de acest ceva şi de a fi 

responsabil în raport cu acesta. Determinarea existenţei ca a fi în situaţie 
(etre en situation) va fi asociată mai târziu de Marcel de conceptul fenome¬ 
nologic al faptului de a-fi-în-lume. 

Mai mult, angajamentul cuprinde întreaga noastră corporalitate. 
Existenţa umană este una incarnată, care nu este influenţată de factori 
contingenţi (întâmplători). Nu putem face abstracţie de corporalitatea noastră 
şi să ne păstrăm totodată un eu neatins de aceasta (în sensul de: ‘dacă m-aş 
fi născut în altă parte, cu o altă constituţie, cu alţi părinţi etc.’) 6 Aici se pune 
din nou problema raportului dintre corp şi eu. Să revenim încă o dată la 
modelul care interpretează corpul ca instrument pentru eu. Un instrument 
este ceva care se situează în faţa noastră, care se află în afara noastră. Dar 
corpul nu este un ceva pe care-1 ‘avem’ în acelaşi fel ca pe un instrument; el 
nu se află la dispoziţia noastră în aceeaşi manieră. Dimpotrivă, el este con¬ 
diţia 7 pentru a putea utiliza în genere instrumente. El nu este, ca alte lucruri, 
un dat, ci condiţia pentru faptul că ne poate fi dat ceva. Tezei potrivit căreia 
corpul este un instrument pentru noi trebuie să-i opunem teza că noi nu 
‘avem’ un corp, ci că suntem corp. 

Această identitate poate fi descrisă după cum urmează: percepţia este 
o poartă nemijlocită că*e lume. Ea se află deja la baza oricărei ‘traduceri’ a 
impresiilor. Acestui fapt îi corespunde că acest corp ca şi corp al meu re¬ 
prezintă o perspectivă fundamentală a lumii. Pentru mine, el deţine o poziţie 
aparte, este centrul care ordonează experienţele proprii şi universul meu. 8 
Ceea ce vrea să sublinieze aici Marcel este ambiguitatea noţiunii de corp 9 : 
pe de o parte corpul este al meu, este o perspectivă anume a lumii. Pe de altă 
parte, corpul poate fi bineînţeles privit ca un obiect ca toate celelalte obiecte 
(de exemplu ca unul fiziologic). Ideea însă este că şi această modalitate de a 
privi lucrurile presupune o perspectivă corporală. Ea retrimite la o cor¬ 
poralitate deja presupusă: faptul că privim un obiect corporal presupune 
corporalitatea noastră proprie (noi vedem, observăm, ne mişcăm, folosim 
instrumente etc.). Cu alte cuvinte: obiectul ne este dat întotdeauna în 
perspectivă - noi trăim ca un corp în timp ce-1 privim. De aceea, nu se poate 
vorbi de o contopire simplă dintre corp şi sine, ca în materialismul strict, 
care reduce omul la existenţa corporală; pentru că materialismului îi lipseşte 
ideea corpului propriu. 

Relaţia dialogată 

Prin determinarea celei de-a treia trăsături fundamentale a existenţei umane, 
a raportului faţă de celălalt, Marcel duce critica tradiţiei un pas mai departe. 
Şi aici intenţia sa este aceea de a scoate la iveală o presupoziţie care a fost 
trecută cu vederea. 

Marcel a făcut trimitere la experienţele lui din primul război mondial; 
el a condus un serviciu de informaţii al Crucii Roşii a cărui sarcină era să 
strângă informaţii despre soldaţii daţi dispăruţi şi să le înmâneze rudelor. 
Astfel, el a ajuns în situaţii în care a fost obligat să răspundă la întrebări care 
erau puse de „oameni în came şi oase”, „a căror teamă mi se transmitea 
aproape nemijlocit prin privirea şi vocile lor...”. Această experienţă a 
celorlalţi, „care la sosire erau pentru mine X şi Y şi a căror frică o simţeam 
după câteva clipe, devenind într-un fel frica mea proprie, a jucat - şi sunt 
convins de aceasta - un rol fundamental în dezvoltarea gândirii mele.”' a 

în însemnările sale din august 1928, Marcel porneşte de la următoarea 
situaţie: „întâlnesc un necunoscut în tren; vorbim despre vreme, despre 
serviciul militar pe timp de război etc., însă, chiar dacă mă adresez acestuia, 
rămâne pentru mine ‘cineva’, ‘acest om din faţa mea’.” 11 Ciudat este însă 
că, cu cât partenerul meu de discuţie este un‘oarecare’, un ceva exterior 
pentru mine, cu atât mai mult şi eu însumi mă aflu în afara mea; pentru 
celălalt cu care vorbesc eu însumi sunt ‘un oarecare’ şi devin prin aceasta 
pentru mine însumi ‘un oarecare’ altcineva, pe scurt: în raportul exterior 
faţă de celălalt eu însumi devin un celălalt. 

în cursul discuţiei se poate realiza, însă, o legătură între celălalt şi mine 
dacă descoperim că avem o anumită experienţă comună (că ambii ne-am 
ocupat de aceleaşi domenii, că am fost expuşi aceluiaşi pericol, că ambii am 
citit aceeaşi carte etc.). începem să ne cunoaştem reciproc. Pe această bază 
este posibilă o aprofundare a raportului nostru. Şi cu cât acest raport se 
aprofundează, cu atât celălalt încetează de a mai fi ‘un oarecare’; el devine 
în schimb un ‘tu’ (toi) pentru mine. Se formează o unitate în care celălalt şi 
eu formăm un ‘noi’ (nous). De abia acum se poate vorbi de o discuţie autentică 
sau de un dialog, în cursul căruia ne comunicăm reciproc pe noi înşine. Dar 
putem merge un pas mai departe: faptul că celălalt devine tot mai mult un 
‘tu’ pentru mine înseamnă că perspectiva mea se frânge. Celălalt încetează 
a mai fi închis în cercul pe care mi-1 formez singur. Mai mult, celălalt, cu 
care sunt legat într-o comunitate, „mă dezvăluie mie însumi” (me decouvre 
ă moi meme)' 1 , mă arată pe mine însumi. Abia în acest sens ajung la mine 

însumi prin ceilalţi. Raportul meu faţă de mine însumi se poate desfăşura 
doar printr-un raport reciproc cu celălalt (/ ’autre). Cu alte cuvinte: raportul 
de dialog este condiţie, presupoziţie pentru realizarea raportului cu sine. 

Marcel alege acest exemplu pentru a schiţa mişcarea de la raportul cu 
celălalt, care este caracterizat de ‘alternate’ sau exterioritate, la un raport 
autentic de reciprocitate. Important este că pot deveni un altul în raport cu 
celălalt şi că totodată mă pot întoarce, în cadrul acestui raport (deci dinspre 
celălalt), la mine însumi. Deja în primul raport există o anume ruptură în 
perspectiva mea prin faptul că îmi sunt mie însumi exterior, că îmi sunt 
instituit drept centru; totodată celălalt este încă închis în perspectiva mea 
(fac ‘conversaţie cu’ celălalt, mă folosesc de celălalt pentru a obţine diferite 
informaţii etc.). Depăşirea autentică a perspectivei mele are loc abia în raportul 
cu celălalt sub forma unui ‘tu’ în faţa căruia mă aflu. Acest raport înseamnă 
de fapt că eu îl privesc pe el ca libertate: abia acum el este într-adevăr un 
altul pentru mine. 13 Şi abia această cealaltă libertate mă poate aduce la mine 
însumi, pentru că este o altă libertate de acţiune în raport cu mine şi pentru 
că este o libertate ca eu. 

Această descoperire a raportului de dialog ca presupoziţie trecută cu 
vederea până acum vizează modelul tradiţional subiect-obiect, conform căruia 
obiectul este instituit ca obiect de către un subiect. Imperfecţiunea modelului 
se arată în special în întrebarea privind existenţa celuilalt. Cum mi se poate 
arăta celălalt, deci în perspectiva mea, într-un domeniu care de la bun început 
este curăţat de orice ‘alternate’ reală? Prin această întrebare, celălalt este 
redus la o idee sau o reprezentare a subiectului despre celălalt. Va fi imposibil 
de străpuns cercul care a început să fie trasat în jurul eului. 14 

Acum poate fi definită şi ţinta criticii lui Marcel. Critica vizează idealismul, 
în primul rând tradiţia carteziană: Marcel vizează însă totodată şi idealismul 
neokantian contemporan (mai ales Brunschvicg), pe care-1 numeşte „filosofie 
oficială”. 15 Punctul de plecare al gândirii filosofice nu este, aşa cum presupune 
idealismul, un subiect abstract, retras în sine, ci un eu care - prin corporalitatea 
sa - este nemijlocit parte din lume şi angajat în aceasta, deci o existenţă 
‘incarnată’. 16 Tradiţia carteziană porneşte de la conştiinţa de sine nemijlocită a 
Eului ca mărime absolută. în schimb, Marcel afirmă necesitatea unui ocol 
prin celălalt. Doar prin, sau pornind de la celălalt, într-un raport de dialog, mă 
pot întoarce căite mine ca spre şinele meu propriu-zis. 

în concluzie, idealismul este pentru Marcel o gândire abstractă în care 
raţiunea concepe realitateafacticădin idee, deci din sine însăşi. Marcel opune 
acestei teze concretul ca dat nemijlocit. Acest dat nemijlocit îl concepe ca 

un dat prealabil: ceea ce este dat înainte de reflecţie şi trebuie presupus de 
aceasta, şi anume existenţa factică. Ca un dat prealabil, concretul nu poate fi 
cuprins complet de către determinările noastre conceptuale ( l’inepuisable 
concret)". Din acest motiv. Marcel îşi caracterizează răspunsul la tradiţia 
idealistă drept o încercare a unei filosofii a concretului. Intr-un articol din 
anul 1938, Ebauched’unephilosophie concrete (Schiţă aunei filosofiicon- 
crete), priveşte această încercare ca parte a unui început cuprinzător. 18 

Jurnalul metafizic a fost scris însă înainte ca acest început să fi căpătat 
formă. Sprijinul găsit de Marcel pentru dezbaterea lui cu tradiţia a fost 
Bergson. Marcel a precizat el însuşi rolul pe care filosofia lui Bergson a 
jucat-o pentru el: eaîi dădea curaj de a corecta o tradiţie care la acel moment 
dat domina gândirea. 19 Atât la Bergson, cât şi la Marcel, ‘critica tradiţiei’ se 
îndreaptă împotriva unei gândiri ‘abstracte’. Ambii opun abstractului, ca 
ceea ce este pur gândit şi (reconstruitului, concretul ca un dat nemijlocit. 
Spre deosebire de Bergson, Marcel defineşte concretul ca o situaţie de care 
avem parte prin corporalitatea noastră şi pe care o avem în comun cu ceilalţi. 


Persoană, angajament, istorie 
(Mounier şi Landsberg) 

Temele fundamentale ale lui Marcel - corporalitate, angajament şi raportul 
dialogului - au fost reluate în anii ’ 30 de mişcarea personalistă, a cărei figură 
conducătoare era Emmanuel Mounier (1905-1950). Această mişcare s-a 
concentrat în jurul revistei Esprit, fondată în 1932. 

Personalismul anilor ’30 şi ’40 este determinat de o conştiinţă acută, 
care pune diagnoza epocii. El se vede confruntat cu un pericol care la acel 
timp a atins noi dimensiuni: a ‘depersonalizării’ omului. Alternativa filosofică, 
după Mounier, este pe de o parte idealismul, care îndepărtează ‘interiorul’ 
omului dintr-o lume care, simultan cu creşterea dominaţiei tehnice, apare tot 
mai străină pentru individ, şi pe de altă parte materialismul, care transformă 
omul înlr-o parte a unei lumi dominante, obiectuale. Acest sau-sau poate fi 
transformat într-un atât-cât şi: criza care erupe la sfârşitul anilor ’20 este de 
natură politico-economică şi morală; ea este structurală, dar şi spirituală. 20 
Individualismul trece cu vederea că omul este pus într-o situaţie care este 
determinată de structuri colective, făcând astfel posibilă şi necesară o comunitate 
între persoane. Dacă omul este degradat în purtătorul unor structuri sau 
mecanisme anonime, el dispare ca personalitate şi nu mai poate fi perceput în 

continuare ca om de acţiune responsabil. Diagnosticul timpului solicită deci o 
antropologie filosofică care să ţină cont de concepţia hotărâtoare potrivit căreia 
cele două raporturi care au fost separate după bunul plac, i.e. cel spiritual şi cel 
material, fac corp comun în felul de a fi al omului. 

Persoana este ceea ce la un om nu poate fi luat drept obiect. 21 Cel care 
de exemplu stă într-un tren vizavi de mine îşi are experienţa propriului corp 
într-un mod în care eu nu o pot avea. Asta însă nu înseamnă că ar exista un 
domeniu interior specific care nu poate fi comunicat şi altora. Eu am 
experienţa propriului meu corp, a concepţiei mele specifice tot drept ceva 
care nu poate fi făcut obiect ca alte obiecte. Faptul de a fi persoană nu se 
situează lângă corporalitate, ci dimpotrivă, este legat de aceasta. Existenţa 
mea ca persoană este una incarnată; prin aceasta îmi sunt mie însumi, lumii 
şi celorlalţi ex-pus ( ex-pose O. 22 Persoana nu are o poziţie (un loc) aparte 
(retrăite), nu este un ‘interior’ căruia acţiunea i se adaugă ca ceva exterior. 
Exprimat pozitiv, acest lucru înseamnă: existenţa ca persoană este carac¬ 
terizată prin angajament. 

Angajament 23 înseamnă aici: a fi deja dintotdeauna implicatîntr-o situaţie 
pe baza corporalităţii tale, precum şi a te angaja în ceea ce faci. Al doilea 
moment accentuează existenţa umană ca acţiune ( action ). Omul nu este doar 
pus într-o situaţie, el se pune şi pe sine în aceasta prin acţiunile sale. 

Situaţia în care ne aflăm dintotdeauna este determinată fundamental 
de raportul ei faţă de celălalt. Mounier atrage aici atenţia asupra noţiunii 
lui Marcel despre celălalt ca despre un ‘tu’ , 2J Atunci când raportul faţă de 
celălalt este distrus, mă pierd pe mine însumi: celălalt (lat. alter) devine 
un altul în sensul de ‘străin’ (lat. alienus ), iar în acest raport faţă de celălalt 
îmi devin eu însumi străin ( aliene: un altul, transformat într-un străin, 
înstrăinat). 25 

Temele fundamentale ale lui Marcel (corporalitate, angajament, raport 
de dialog faţă de celălalt) sunt astfel repetate la Mounier, şi la fel ca şi la 
Marcel; aceasta se întâmplă într-o dezbatere cu tradiţia idealistă, însă printr-o 
lărgire considerabilă. în primul rând, Mounier desfăşoară analiza raportului 
faţă de celălalt dintr-o perspectivă socială. Astfel are loc o tensiune 
fundamentală între reliefarea persoanei sub forma unei mărimi absolute şi 
noţiunea unei lumi comune, care ca atare trece dincolo de individ. Mounier 
ridică aici întrebareaprivindraportuldintrestructurilecolective (instrumente 
tehnice, instituţii) şi acţiunea personală. După concepţia lui, aceste structuri, 
mai mult sau mai puţin anonime, sunt un pericol, dar şi un sprijin necesar: 
ele servesc mijlocirii dintre comunitate şi individ. 26 



Gabriel Marcel 


395 


în al doilea rând, se scoate în relief legătura dintre caracterul istoric al 
angajamentului şi existenţă. Acest lucru se petrece mai ales la germanul 
Paul-Louis Landsberg (1901 -1944). Landsberg, elevul lui Max Scheler, era 
adversar al naţional-socialismului şi a evadat în 1933 din Germania, mai 
întâi în Spania, iar după aceea în Franţa. Aici s-a raliat grupului revistei 
Esprit, asupra căruia a exercitat o influenţă decisivă. în martie 1943 a fost 
arestat de Gestapo şi a murit un an mai târziu în lagărul de concentrare 
Oranienburg, la nord de Berlin. 27 

Ambiguitatea în noţiunea de angajament poate fi percepută în sfârşit 
ca o accentuare a perechii de concepte a filosofiei existenţei, şi anume 
facticitate şi transcendenţă. Faptul că eu trăiesc ca o fiinţă istorică înseamnă 
în primul rând că eu mă aflu întotdeauna într-o situaţie determinată. 
Acesteia îi corespunde angajamentul în primul înţeles al cuvântului, con¬ 
form căruia eu mă văd, datorită corporalităţii mele, dintotdeauna inclus 
într-o situaţie determinată. în al doilea rând însă sunt într-o astfel de situaţie 
încât aş dori în acelaşi timp s-o schimb prin proiectarea mea în vederea 
unui viitor. Aşadar, angajamentul înseamnă şi a prelua prin acţiune o răs¬ 
pundere pentru ceea ce într-adevăr va fi realizat în viitor, determinându-te 
prin aceasta tu însuţi ca persoană. în acest sens, angajamentul exprimă 
caracterul istorie al existenţei noastre. 

Totodată noţiunea de ‘istoricitate’ este lărgită. Aceasta nu semnifică 
doar caracterul istoric al existenţei individuale. Situaţia în care ne aflăm este 
parte a unei istorii colective. Existenţa noastră este în asemenea măsură 
împletită într-o soartă colectivă, încât i se conferă sens doar prin istoria 
fenomenelor colective cărora le aparţinem. 28 Prin această cunoaştere, 
personalismul este pe calea către un concept al practicii umane ca acţiune în 
context social şi istoric. 

Ame Gr0n 


Alexandre Kojeve: 
Dialectica recunoaşterii 


Redescoperirea lui Hegel 


în timp ce Italia, Anglia şi, în parte, SUA au fost inspirate, la sfârşitul secolului 
al XlX-lea, în diverse modalităţi de idealismul hegelian, acesta n-a avut 
până prin 1930 aproape nici o influenţă asupra filosofiei franceze. Chiar şi 
interesul istorico-filosofic în ceea ce îl priveşte pe Hegel era absent în Franţa. 
Desigur, filosofia universitară era dominată de o tradiţie idealistă, dar aceasta 
făcea legătura cu Kant şi Descartes şi se îndrepta totodată - cu puţine excepţii 
- critic împotriva idealismului ‘dialectic’ hegelian. 

Atunci când a ţinut o prelegere în 1930 la un congres despre cercetarea 
hegeliană în Franţa, Alexandre Koyră a regretat că nu poate să spună prea 
multe despre acest subiect spre deosebire de colegii săi din Germania, Anglia 
şi Italia. Prelegerea sa a apărut din nou în 1961 într-o culegere de articole 
căreia i-a adăugat o mică postfaţă. Aici el scria că între timp situaţia s-ar fi 
schimbat complet. 1 între prelegere şi postfaţa târzie are loc redescoperirea lui 
Hegel, care se manifestă în următorul citat a lui Merleau-Ponty din anul 1946: 

.Hegel se află la originea tuturor lucrurilor mari survenite pe parcursul istoriei 
filosofieîndecursul ultimilor 100 de ani... el a proclamat încercarea de cercetare 
a iraţionalului şi includerea acestuia într-o raţiune lărgită, demers care rămâne 
sarcina secolului nostru.” 2 

în timp ce hegelianismul dispărea de pe scena Filosofică din Anglia, 
începuturile din filosofia franceză mergeau paralel cu renaşterea filosofiei 
lui Hegel, şi anume prin redescoperirea lui Hegel ca gânditor al concretului, 
şi nu ca arhitect al unei teorii abstracte. Mounier încă îl vedea pe Hegel 
drept un teribil arhitect al unui sistem impersonal, care solicita în ultimă 
instanţă „supunerea totală a individului sub stat” 3 . Acestei imagini a siste- 
maticianului îi este opus acum tânărul Hegel. Acest lucru a avut loc deja 

prin cartea lui Jean Wahl din anul 1929 despre Le malheur de la conscience 
dans la philosophie de Hegel (Conştiinţa nefericită în filosofia lui Hegel). 
în centrul acestui interes reînnoit pentru Hegel se afla Fenomenologia 
spiritului (1807), mai precis capitolul IV despre conştiinţa de sine şi mai 
ales scurtul fragment despre dialectica stăpânului şi a sclavului. 

Imboldul decisiv al acestui proces de redescoperire l-au oferit cursurile 
lui Alexandre Kojeve despre Hegel de la Ecole Practique des Hautes Etudes 
din Paris, din 1933 şi până în 1939. Titlul cursurilor era Filosofia religiei la 
Hegel ; a predat însă în mod continuu comentarii la Fenomenologia spiritului. 
Kojeve (1902-1968) preluase acest curs de la Alexandre Koyrd. La fel ca şi 
Koyre, Kojeve (sau Kotjenikov) era emigrant rus, şi la fel ca şi Koyre studiase 
în Germania. 

Prelegerile lui Kojeve au avut o largă răspândire istorică în filosofia 
franceză modernă. Printre cursanţi se puteau întâlni Merieau-Ponty, Sartre, 
JeanHyppolite.RaymondAron, JaquesLacanşiGeorgesBataille. 4 în 1947, 
cursurile au fost revăzute şi editate sub titlul lntroduction ă la lecture de 
Hegel (Introducere la lectura lui Hegel). 

Perspectiva existenţialist-fenomenologică prin care Kojeve interpreta 
gândirea lui Hegel a fost dezvoltată în continuare de Jean Hyppolite (1907- 
1968). In 1946 a apărut comentariul său detaliat la Fenomenologia spiritului 5 , 
pe care o tradusese în franceză cu câţiva ani mai devreme. Dincolo de toate 
acestea, descoperirea lui Hegel a avut o semnificaţie deosebită pentru Sartre 
şi Merieau-Ponty; incitaţi de Kojeve, ei au aşezat interpretarea lor hegeliană 
într-un context sistematic. 

Cum s-a mai amintit, Kojeve îl citea pe Hegel dintr-o perspectivă 
existenţialist-filosofică. Aparatul său conceptual se baza în special pe „analiza 
existenţială” a lui Heidegger, pe care a prelucrat-o într-o manieră proprie şi 
caracteristică, aşa cum de altfel îl citea şi pe Hegel însuşi. Decisiv este însă 
faptul că prin aplicarea filosofiei existenţialiste la Hegel, aceasta va fi de 
acum înţeleasă ca filosofie socială şi filosofie istorică. Cu ajutorul acestei 
interpretări sistematice, Kojeve a ajuns la o serie de determinări fundamentale 
ale Dasein-ului uman, care în final au deschis calea pentru L ’etre et le neant 
(Fiinţa şi neantul) şi pentru Critique de la raison dialectique (Critica raţiunii 
dialectice) a lui Sartre. 

Pentru Kojeve, fenomenologia lui Hegel este o antropologie filosofică. 
Ea arată că însăşi teologia vorbeşte despre om. Obiectul real al gândului 
religios este „omul însuşi” 6 în lumea istorică. Astfel Kojeve descoperă la 
Hegel un ateism umanist. 

Negativitatea 

Interpretările hegeliene ale lui Kojeve se concetrează asupra întrebării cum 
s-ar putea descrie „fiinţa omului”. Conform concepţiei lui, existenţa ome¬ 
nească, exprimată printr-un concept hegelian cheie, este caracterizată prin 
negativitate. 7 Prin aceasta, Kojeve încearcă să determine fiinţa omenească 
drept libertate. Negativitatea sălăşluieşte deja în prima determinare 
nemijlocită, şi anume a dorinţei {deşir). Existenţa umană este înrădăcinată 
în dorinţă ca formă a lipsei de ceva. Negativitatea se realizează prin acţiune 
0 l'action ), care retransformă datul pentru a satisface dorinţa. Acţiunea este o 
negare a datului ( negation du donne ), o depăşire ( depassament, transcen- 
dance) a ceea ce există. Ea transformă datul într-un altul decât este acesta, 
deci în ceva ce acesta nu este. Aceasta înseamnă invers că, în comparaţie cu 
ceea ce este dat, acţiunea este şi creare ( creation ) a noului. Ea creează ceva 
ce nu era înainte. De exemplu, putem să ne servim de tăierea unui copac, 
care de-acum nu mai este un copac în pădure, ci o bucată de lemn, pe care o 
putem utiliza drept material pentru a realiza altceva, şi anume o masă. Acţiu¬ 
nea umană face din dat, adică din pom, altceva: ea produce ceva nou, deci 
masa. Ea formează, adică prelucrează datul în funcţie de un scop, un proiect 
sau un plan. Şi prin muncă se desfăşoară negativitatea în istorie. „Dezvoltarea 
creatoare propriu-zisă, deci materializarea unui viitor, care nu este doar o 
simplă prelungire a trecutului prin prezent, se numeşte istorie.” 8 Aici Kojeve 
face referire la Bergson (dezvoltarea ca o creare a noului), însă indică totodată 
o diferenţă semnificativă: caracterul istoric al acţiunii. 

Cu ajutorul acestor determinări, existenţa umană este descrisă drept 
fiinţă negativă. Omul nu este un simplu dat. Ca acţiune, el este un nimic 
(neant)- nu un nimic pur, ci un ceva acărui fiinţă poate fi astfel caracterizată 
astfel încât fiinţa dată (l’itre donne) va fi „nimicită” (aneantit). Expresia 
„nimicire” nu este perfect potrivită, pentru că acţiunea negativă, negatoare 
creează în acelaşi timp noul. ,A nega datul fără a sfârşi într-un nimic în¬ 
seamnă a produce ceva ce nu exista până acum.”’ 

Dar în măsura în care prin activitatea sa transformă datul, omul se 
formează şi pe sine însuşi. El se depăşeşte ca dat. Aceasta duce atunci la 
formula lui Sartre: fiinţa negativă a omului constă în „a nu fi ceea ce este şi în 
a fi ceea ce nu este”. Prin realizarea anumitor posibilităţi el depăşeşte datul, 
aşa cum este el, şi devine altceva decât ceea ce a fost mai înainte. Acest lucru 
înseamnă că eul este într-un anumit fel produsul său propriu: „Va fi (în viitor) 
ceea ce a devenit prin negarea (prezentă) a ceea ce a fost (în trecut).” 10 

Concluzia trasă de Kojeve ne aduce tot mai aproape pe Sartre (şi tot 
mai departe de Hegel). Noua sarcină este elaborarea unei „ontologii dua¬ 
liste” 11 , care opune două forme fundamentale diferite ale fiinţei - în cazul 
lui Kojeve, pe de-o parte fiinţa care este caracterizată prin negativi tate 
(libertate), iar pe de altă parte fiinţa care se caracterizează prin identitate 
simplă (datul este ceea ce este). 


Raportul cu cealaltă negativitate 

Descrierea de până acum a lăcut însă abstracţie de un raport determinant. 
Cum s-a amintit, omul depăşeşte datul şi se depăşeşte pe sine însuşi ca dat. 
Dar o depăşire autentică a sinelui poate avea loc abia în raport cu o altă 
libertate. Ea este posibilă doar atunci când dorinţa nu se îndreaptă către un 
dat, ci către o altă negativitate, o altă „nefiinţă”, adică înspre o altă dorinţă. 12 
Abia în acest raport omul iese din sine şi se poate arăta prin aceasta sieşi. 
Abia în acest raport cu o altă negativitate se poate naşte conştiinţa de sine: 
prin faptul că omul devine conştient de sine însuşi ca negativitate sau libertate. 

‘Miza’ în raportul cu celălalt om este deci recunoaşterea. Dorinţa în 
raportul cu celălalt devine o dorinţă de recunoaştere ca libertate din partea 
celuilalt. Un raport reciproc de recunoaştere nu este însă de la sine înţeles. 
Atât timp cât celălalt este privit mai întâi ca un dat, el trebuie ‘depăşit’, iar 
independenţa lui trebuie negată. Negarea reciprocă este o luptă pentru 
dominarea celuilalt. Acestraportinegaleste ilustrat de Hegel în felul următor: 
o parte a raportului este stăpânul (stăpânitorul), cealaltă sclavul (stăpânitul, 
care se supune celuilalt pentru a-şi salva viaţa). Să privim mai atent descrierea 
acestui raport de către Hegel, care pentru Kojeve reprezintă miezul Fenome¬ 
nologiei spiritului . 13 

Raportul este inegal, pentru că cel dintâi, stăpânul, este recunoscut de 
celălalt fără a răspunde la această recunoaştere. Stăpânul este acceptat ca o 
conştiinţă de sine, negativitate, libertate - el este pentru sine. Aceasta se 
arată prin faptul că existenţa celuilalt constă în munca pentru stăpân. Sluga 
prelucrează lucrurile de care are nevoie stăpânul pentru a se bucura de ele. 
Puterea stăpânului asupra sclavului se transferă şi asupra lucrurilor, prin 
faptul că sluga, în munca cu lucrurile refractare, este legat de acestea. 

Stăpânul este recunoscut de slugă prin faptul că stăpânul, în raport cu 
sine însuşi, îl transformă în ceva neesenţial. Această conştiinţă de sine este 
însă falsă, pentru că se bazează pe o dependenţă factică a slugii. Stăpânul 

presupune munca slugii, ba chiar el este stăpân datorită slugii în măsura în 
care sluga îl recunoaşte ca stăpân. 

Hegel însă nu doreşte să arate doar această contradicţie dintre 
independenţa afirmată a stăpânului şi dependenţa slugii care o susţine pe 
prima. Raportul este mai profund. 14 Stăpânul este recunoscut de către celălalt 
pentru că îl are pe acesta „sub el”, iar celălalt se transformă invers în ceea ce 
a fost determinat de stăpân: într-un supus. Stăpânul este recunoscut de celălalt, 
fără a-1 recunoaşte pe acesta; dar o recunoaştere de la cineva, pe care nu-1 
recunoaştem noi înşine, este lipsită de valoare. Dar prin stăpânirea celuilalt, 
stăpânul a ajuns într-o fundătură. 15 El vrea să fie recunoscut de celălalt, să 
fie considerat o conştiinţă de sine şi prin aceasta să se oglindească el însuşi 
în celălalt. Dar tocmai acest lucru îl zădărniceşte el. 

Relaţia inegală se dovedeşte a nu fi un raport autentic de recunoaştere 
pentru că îi lipseşte reciprocitatea, „pentru că ceea ce trebuie să se întâmple 
se poate întâmpla doar datorită amândurora.” 16 Aceasta se arată în fond deja 
în consecinţa negativă a raportului unilateral. După Hegel, rezultatul acţiunii 
stăpânului se răstoarnă în opusul intenţiei iniţiale. Se poate vorbi aici de o 
contradicţie internă în intenţia stăpânului. 

Această consecinţă arată că stăpânul depinde de sluga care-i poartă 
conştiinţa de sine. Această dependenţă interioară deplasează perspectiva 
dinspre stăpân către slugă. Dacă privim cealaltă parte a raportului unilateral 
se arată că şi aici avem de-a face cu o ‘răsturnare’. 

Sluga conferă formă lucrurilor date prin faptul că le prelucrează. în 
formularea scurtă a lui Hegel acest lucru înseamnă: „Raportul negativ cu 
obiectul devine forma acestuia”. 17 Sluga transformă lucrurile (de exemplu, 
această bucată de lemn) în altceva (de exemplu, o masă), el le conferă formă 
‘dupăchipul şi asemănarea sa’, conform intenţiei sau ideii sale, prin împlinirea 
unui proiect, deci prin realizarea unei posibilităţi proprii. Tocmai inerţia 
lucrurilor permite ca intenţia omenească, care se manifestă în muncă, să 
poată fi păstrată. Prin aceasta sluga iese din sine însăşi: ea se „exteriorizează” 
sau se „obiectivează” prin munca sa. Acesta înseamnă însă că se poate 
recunoaşte pe sine. El l-a recunoscut de la bun început pe stăpân, cu care se 
află în opoziţie, drept o conştiinţă de sine sau libertate. Acum el poate fi 
conştient şi de sine însuşi. în măsura în care dă formă lucrurilor prin muncă 
conform unui scop pe care şi-l instituie, el se formează sau se ‘creează’ pe 
sine însuşi. Iar în măsura în care îşi determină singur viaţa, devine liber. 

‘Răsturnarea’ constă deci în faptul că abia aici avem de-a face cu o 
adevărată independenţă. Reala stăpânire nu este aceea a stăpânului, ci cea la 

care ajunge sluga, prin faptul că prin munca sa conferă lucrurilor formă. 
De-abia aici poate fi vorba de o adevărată conştiinţă de sine. în forma 
lucrurilor omul iese din şinele său, dar tocmai de aceea se poate regăsi în 
opera proprie. Asta înseamnă că „prin muncă...ajunge la sine însuşi”. 18 Cu 
alte cuvinte, el devine conştient de şinele său sub forma unui ‘pentru sine’ 
ca fiinţă care-şi propune scopuri şi se raportează la sine prin ceea ce face. 
Prin muncă se creează o lume în care omul este acasă (‘la sine însuşi’). 

Cu aceasta am ajuns la punctul central pentru Kojfcve. Lumea în care 
omul ajunge la sine însuşi este o lume culturală, istorică 19 care este creată de 
oameni prin acţiune, o lume în care oamenii, invers, se creează pe ei înşişi. 
De-aici reiese o determinare cuprinzătoare a existenţei umane, şi anume 
istoricitatea ei. Omul este rezultatul propriei sale creaţii, în special în raportul 
cu ceilalţi. Istoria se naşte, după Koj&ve, din dialecticastăpânului şi sclavului. 
Ea se naşte „din lupta (pentru recunoaştere) şi din muncă”. Omul se eliberează 
prin munca care realizează progresul în istorie. Asta înseamnă că „istoria 
este istoria slugii muncitoare”. 20 

Prin aceasta, Kojeve îl citeşte aparent pe Hegel dintr-o perspectivă 
marxistă, dar în realitate lucrurile stau invers. Tradiţia marxistă este redusă 
la baza ei existenţială reprimată, la dorinţă, negativitate, la dialectica recunoaş¬ 
terii. Marx este perceput ca un fel de ‘comentariu marginal’ la Hegel 21 şi 
citit dinspre Hegel dintr-o perspectivă existenţialistă. Koj&ve observă în 
treacăt că descrierea luptei pentru recunoaştere „pare a fi marxistă, dar Marx 
a suprimat ( supprime ) frica şi moartea” 22 . în mod semnificativ, Koj&ve nu 
repetă critica marxistă tradiţională. Hegel ar cunoaşte şi recunoaşte „numai 
munca spirituală abstractă”. 23 Aşa cum am văzut, munca de care vorbeşte 
Hegel este, conform lui Gadamer, tocmai „munca materială, iar experienţa 
pe care o are conştiinţa aici este cea a spiritualităţii oricărei munci ma¬ 
nuale”. 24 Spiritul la Hegel desemnează ceea ce uneşte libertăţile individuale, 
deci şi ceea ce se formează între acestea. Astfel ajungem la un alt punct 
hotărâtor: Kojeve vrea să-l corecteze pe Hegel şi o dată cu el tradiţia marxistă 
dominatoare, dejucându-1 pe Hegel însuşi împotriva lui Hegel. 


Problema dialecticii 

După Kojeve, doar realitatea umană (la realite humaine), daci lumea socială 
şi istorică este dialectică, nu însă natura în sine. 25 Abia în cadrul realităţii 
umane există o depăşire, o negare a datului în sens propriu, şi o relaţie cu o 

altă negativitate, care depăşeşte perspectiva mea. Aici se poate vorbi despre 
o acţiune între diferite libertăţi, o „acţiune dublă” (Hegel) sau o „interacţiune” 
(Kojeve). 26 Această interacţiune se desfăşoară în cadrul raportului de 
recunoaştere care reprezintă o raportare la sine prin relaţia cu celălalt (la 
celălalt sine). Raportul cu sine este mijlocit prin statutul faţă de dat (natura) 
şi faţă de celălalt. Ele trebuie luate împreună pentru că relaţia dintre diferitele 
libertăţi trece prin lucruri. In Fenomenologia spiritului, Hegel arată că o 
conştiinţă de sine individuală nu este ceva punctual (ca la Descartes), ci 
formează, împreună cu conştiinţa de sine a celorlalţi, o corelaţie; sau mai 
exact: că între diferitele conştiinţe de sine sau libertăţi se formează o lume. 

Fundamentul ideii că dialectica poate fi atribuită numai realităţii umane 
stă în caracteristica existenţei umane ca negativitate care se realizează abia 
în relaţia cu o altă negativitate. Raportul de recunoaştere este, deci, adevăratul 
raport dialectic. Dialectica se manifestă în cadrul raportului dintre ‘acelaşi’ 
(şinele, identitatea) şi ‘celălalt’ (celălalt, diferenţa). Iar locul de desfăşurare 
al raportului dialectic este istoria, în care se derulează disputa dintre diferitele 
libertăţi (interacţiuni). 

Aşadar, relaţia cu celălalt este înţeleasă dialectic. într-o formă pură, 
deci fără inegalităţi sau asimetrii, aceasta este caracterizată prin următoarea 
mişcare dublă. 27 

în primul rând ies din mine prin celălalt, care-mi este opus, dove- 
dindu-mă în relaţia cu el ca fiind un altul. în al doilea rând, ceea ce văd în 
celălalt sunt eu însumi, adică, ‘alteritatea’ este suspendată printr-o ‘apro¬ 
piere’ . Dialectica constă în această mişcare dublă: a ieşi din tine prin celălalt 
şi dinspre celălalt a reveni la tine însuţi. Decisiv este faptul că această 
mişcare dublă devine o activitate reciprocă, deci o recunoaştere. 

Prin determinarea filosofiei existenţialiste drept filosofie socială şi 
istorică şi prin limitarea dialecticii, Kojeve oferă baza pentru proiectul pe 
care Sartre îl urmăreşte în Critica rafiunii dialectice. Spre deosebire de 
Sartre, el afirmă că numai realitatea (istoria) poate fi înţeleasă dialectic, 
nu însă şi metoda. Metoda despre care este vorba la Hegel este, conform 
concepţiei lui Kojeve, una fenomenologică în sensul lui Husserl şi 
Heidegger, deci o metodă descriptivă. Fenomenologia spiritului este „o 
descriere fenomenologică a existenţei umane. Asta înseamnă că existenţa 
umană este descrisă aici aşa cum apare sau cum i se arată celui ce trăieşte”. 28 
Prin această interpretare, fenomenologia lui Hegel a fost integrată fără 
doar şi poate în mişcarea fenomenologică modernă, care tocmai se muta 
din Germania în Franţa. 

Ame Gr0n 


Jean-Paul Sartre: 
Libertate şi situaţie 


Existenţialismul 


Semnele unei renaşteri a filosofiei franceze s-au arătat mai ales in prima 
operă importantă a lui Sartre, L’etre el le neant (Fiinţa şi neantul, traducere 
germană Das Sein und das Nichts, 1962), care a apărut în 1943. Câteva 
caracteristici ale acestor începuturi sunt: renaşterea filosofiei hegeliene, 
interesul pentru fenomenologia germană (Husserl, Heidegger, Scheler) şi 
pentru filosofia existenţialistă în general (mai ales Jaspers şi Kierkegaard), 
reflecţia filosofică asupra angajamentului. 

Sartre a reuşit într-un mod unic să explice că filosofia este înainte de 
toate o dezbatere publică. Desigur, puternica sa influenţă asupra oamenilor 
se datorează atât romanelor şi pieselor sale, cât şi angajamentului său poli¬ 
tic. Jean-Paul Sartre s-a născut în 1905 la Paris. Tatăl său, ofiţer de marină, 
a murit la un an după naşterea sa. A fost crescut de bunicul său, Charles 
Schweizer, unchiul lui Albert Schweizer. Când mama lui Sartre s-a recăsătorit 
în 1917, a urmat-o la La Rochelle la tatăl său vitreg care era inginer de 
marină. în 1919 a fost din nou trimis la Paris. Despre familia şi copilăria sa, 
Sartre vorbeşte în Les Mots (Cuvintele, 1964). Aici povesteşte cum „un om 
ajunge să scrie şi să vorbească despre imaginar” 1 şi cum s-a dezvoltat 
hotărârea de a scrie. începând cu 1924, Sartre studiază la universitatea Ecole 
Normale Superieure din Paris. Aici a întâlnit-o în 1929 pe Simone de 
Beauvoir, cu care va trăi tot timpul vieţii. 

în 1931, Sartre devine profesor de filosofie de liceu la Le Havre. 
Raymond Aron a reuşit însă să-l convingă să plece în Germania pentru a 
studia acolo fenomenologia. Simone de Beauvoir povesteşte despre aceasta 
în amintirile ei: Aron se întorsese la Paris după o şedere la Berlin, unde îi 
citise pe Husserl. Sartre, Aron şi Beauvoir au petrecut o seară împreună 

într-un restaurant. Aron a arătat spre paharul său şi i-a spus lui Sartre: 
„Atunci când vei fi fenomenolog, vei putea vorbi despre acest cocktail şi 
vei face astfel filosof ie! Sartre a pălit de emoţie. Acesta era lucrul pe care 
şi-l dorea de ani de zile: să vorbeşti despre orice lucru la îndemână şi să 
faci filosofie. Aron l-a convins că fenomenologia îndeplineşte exact aceste 
cerinţe: depăşirea idealismului şi realismului, afirmarea suveranităţii 
conştiinţei şi a prezenţei lumii, aşa cum ne este ea prezentă.” 2 Sartre a 
cumpărat imediat cartea lui Emmanuel Levinas despre Husserl din anul 
1930 3 . Din noiembrie 1933 şi până în iulie 1934, îl găsim ca bursier la 
Berlin, unde, pe lângă Husserl, i-a citit şi pe Scheler, Heidegger şi Jaspers' 1 
(deşi interesul lui pentru înţelegerea lui Heidegger a apărut mai târziu). 

După o perioadă de profesorat în provincie, Sartre s-a întors în 1937 ca 
profesor de gimnaziu la Paris. în 1936 i-a apărut prima carte L’imagination 
(Imaginaţia, traducere germană Ober die Einbildungskraft). Succesul său 
literar începe în 1938 cu romanul La nausee (Greaţa, traducere germană 
Der Ekel), care a devenit vestit datorită motivului descrierii trăirii lumii ca 
întâmplare şi absurd. 

în septembrie 1939, Sartre a fost mobilizat pentru război. în iunie 1940 
a ajuns prizonier în Germania, de unde însă a fost eliberat în aprilie 1941. 
Simultan cu reluarea activităţii sale ca profesor de gimnaziu la Paris, a partici¬ 
pat- printre alţii alături de Camus şi Merleau-Ponty - la mişcarea de rezistenţă, 
intensificându-şi activitatea literară. în 1943, anul în care i-a apărut Fiinţa şi 
neantul, a fost prezentată şi prima piesă a lui Sartre, Les mouches (Muştele, 
traducere germană Die Fliegen). Libertatea îşi demonstrează realitatea tocmai 
în opoziţia faţa de suprimarea acesteia. Că libertatea se arată cel mai preg¬ 
nant în provocare, Sartre o arată într-o descriere exagerată a perioadei de 
ocupaţie: 

„Nicicând n-am fost mai liberi decât sub ocupaţia germană. Ne pierduserăm 
toate drepturile, în special dreptul de a vorbi. Ni se arunca zilnic batjocura în 
faţă, iar noi trebuia să tăcem. Am fost deportaţi în masă ca muncitori, ca evrei, 
ca prizonieri politici. Pretutindeni, pe pereţi, în ziare, pe ecrane întâlneam faţa 
îngrozitoare şi lipsită de vlagă pe care suprimatorul nostru dorea s-o arate 
despre noi: datorită tuturor acestor lucruri eram liberi. Pentru că otrava nazistă 
ne infiltra întreaga noastră gândire, orice gând corect devenea o cucerire. Pentru 
că o poliţie atotputernică încerca să ne facă să tăcem, orice cuvânt devenea 
preţioscao declaraţie de principii. Pentru că eram urmăriţi, fiecare din mişcările 
noastre căpăta greutatea unui angajament.” 5 

Acest citat ne duce la problematica centrală din Fiinţa şi neantul : libertatea 
şi situaţia. Această operă este, după cum explică Sartre însuşi, rodul cercetării 
sale începute în anii 30, care însă s-a pârguit abia în perioada ocupaţiei. 

în perioda eliberării, în vara lui 1944, existenţialismul devenise un 
cuvânt-cheie. Toţi vorbeau de „existenţialişti”. Sartre însuşi nu folosise 
această denumire în Fiinţa şi neantul, însă o preiaîn L ’existentialisme est un 
humanisme? (Este existenţialismul un umanism?, traducere germană Ist 
Existentialismus ein Humanismusl ) din 1946, unde se apără împotriva 
atacurilor, în parte marxiste, în parte catolice, la adresa ‘existenţialismului’. 
Dar tocmai această apologie a contribuit la instituirea existenţialismului ca 
un curent la modă. Te simţeai vizat de ţinuta demonstrativă a lui Sartre, care 
releva, drept condiţie fundamentală a omului, angoasa şi răspunderea totală 
pentru propria existenţă. 


Fiinţa şi neantul: 
fiinţa omului 

Ce se ascunde mai precis în spatele titlului Fiinţa şi neantul? Sartre începe 
cu întrebarea ce înseamnă „a fi”, daci o întrebare ontologică, care este indicată 
în subtitlu: Essai d’ontologie phenomenologique (încercare de ontologie 
fenomenologică). Prima parte a titlului - fiinţa - urmăreşte astfel întrebarea 
pe care Sartre o preia prin lucrarea sa. Dar de ce adaugă neantul? 

Sartre începe cu problema fiinţei, dar imediat face un pas înapoi: pentru 
a putea explica acest lucru, trebuie să ne luăm ca punct de plecare omul, ca 
subiect conştient, deci modalitatea de a fi a omului. Deoarece doar omul, 
drept conştiinţă în genere, poate pune întrebarea cu privire la fiinţă. Dar 
astfel, problema s-a deplasat de la întrebarea simplă privind fiinţa către 
întrebarea privind relaţia dintre conştiinţă (fiinţa omului) şi fiinţă în genere, 
în fond, Sartre se îndepărtează în Fiinţa şi neantul foarte curând şi de această 
întrebare. Motivul stă în contradicţia internă a operei însăşi şi reiese din 
caracteristica sarlriană a fiinţei. Fiinţa este - spune el - ceea ce este, în 
sensul că este fără absenţă, fără lipsă, deci fără ne-fiinţă. Această formă a 
fiinţei este fiinţa lucrului sau a obiectului. Un lucru este doar ceea ce este 
pentru că este incapăbil să se pună în relaţie cu altceva. De aceea spune 
Sartre că este ‘în sine (en soi)’*. De exemplu: o piatră pe care o privesc se 
află doar în faţa mea. Faptul că este o piatră în acest perete, care se află pe 
această stradă, că pe cealaltă parte a peretelui se află copaci, care aruncă 

umbra asupra lui, toate acestea nu interesează defel piatra. Pe baza acestui 
concept de a-fi-în-sine ( 1‘etre-en-soi), Sartre determină acum modalitatea 
de a fi a omului. Intenţia lui din Fiinţa ţi neantul este de aceea în mod 
primar o caracteristică a modalităţii de a fi a omului în contradicţie cu a fi în 
sine. Dar prin aceasta se subminează întrebarea privind relaţia dintre fiinţa 
umană şi fiinţa în genere. Modalitatea de a fi a omului este ilustrată ca fiind 
ceva radical diferit de acel a fi în sine şi izolat de acesta. Trecerea în prim 
plan a omului justifică afirmaţia lui Sartre conform căreia ontologia ar fi în 
realitate doar o antropologie (ştiinţă despre om). 

Interesul lui Sartre în Fiinţa şi neantul este deci în primul rând deter¬ 
minarea modalităţii de a fi a omului. Cum se caracterizează aceasta? Răspun¬ 
sul este oferit pe fundalul determinării lui a fi în sine al lucrurilor. Sartre 
reliefează, ca trăsătură fundamentală a modalităţii de a fi a omului, trăirea 
prin „imaginar”, deci prin ceva ce nu este. El trăieşte într-un veşnic dor. El 
elaborează mereu diferite proiecte pentru viitorul său. El trăieşteîn aşteptarea 
a ceva, într-o relaţie cu trecutul său etc. Aceste fenomene se caracterizează 
prin negativitatea lor. Ele nu sunt doar un dat sau ceva pozitiv, ci dimpotrivă, 
poartă amprenta unei absenţe. Omul de care-mi este dor nu este (încă) aici. 
Călătoria de care mă bucur va fi undeva în viitor etc. Să ilustrăm acest lucru 
cu ajutorul unuia dintre exemplele vestite ale lui Sartre, ‘Pierre cel absent’: 

Mi-am dat întâlnire cu Pierre la ora patru, dar întârzii cu un sfert de 
oră. Pierre este întotdeauna punctual. M-a aşteptat? Privesc de jur -împrejur 
în cafenea, mă uit la consumatori şi-mi spun: ‘nu-i aici’. Dar cafeneaua, 
cu clienţii ei, mesele, scaunele, oglinzile, luminile, cu atmosfera ei afumată, 
cu vocile din ea nu este în sine caracterizată de nici o absenţă. Dimpotrivă, 
este ‘plină de fiinţă’. Dar în momentul în care intru în cafenea pentru a-1 
căuta pe Pierre, lucrurile se ordonează. Ele formează un fundal pe care 
Pierre ar trebui să se arate. în percepţia mea a localului, pe un fundal ia 
naştere o formă, în funcţie de direcţia atenţiei mele. Eu nu mă opresc 
asupra lucrurilor separate ale localului, ci trec, să spunem aşa, peste ele, 
pentru a vedea dacă Pierre este acolo. Ele dispar în spatele figurii pe care- 
o caut, şi anume Pierre. Această ordine a cafenelei în totalitatea ei ( orga- 
nisaîion synthetique), care formează fundalul pentru apariţia lui Pierre, 
este o primă aneantizare ( neantisation ). Lucrurile dispar încet în fundal, 
eu trec peste ele prin faptul că mă aflu în căutarea altuia. Eu privesc diferitele 
feţe, poate mă opresc o clipă (‘L-am zărit cumva pe Pierre?’), merg însă 
repede mai departe, pentru că totuşi n-a fost faţa lui Pierre. Atunci când îl 
zăresc în sfârşit pe Pierre, tot localul se ordonează în jurul lui. Dar Pierre 

de fapt n u este aici. Aceasta este cealaltă neantizare: Pieire s e dovedeşte a 
fi absent pe fundalul primei neantizări, prin care cafeneaua dispare în spatele 
atenţiei mele. Absenţa lui Pierre presupune deci o relaţie a mea cu cafenea¬ 
ua, şi anume prima neantizare 7 . 

Acest exemplu arată (după Sartre) că nefiinţa (absenţa), se arată întot¬ 
deauna în cadrul aşteptării umane (a ttente humainef. în sine cafeneaua este 
fără absenţă. Acest lucru se arată de-abia în contextul căutării mele după 
Pierre. Sartre exprimă aceasta şi mai pregnant prin următoarea teză: neantul 
pătrunde în existenţă prin fiinţa omului 9 . 

Pentru a ilustra această teză putem să recurgem la un alt exemplu. Prin 
faptul că mă decid să devin, de exemplu, pictor, paşii mei în realizarea acestui 
scop sunt determinaţi de ceva ce nu sunt încă. Prin alegerea mea spun ‘nu’ 
existenţei pe care am dus-o până acum. Eu transform ceea ce sunt în trecut, 
în „neant”. Eu pot deci să trec peste dat: eu sunt prin faptul că proiectez ceva 
posibil pentru mine. 

Aceasta înseamnă că omul nu este legat de o evoluţie dată. Acţiunile 
lui nu decurg din starea premergătoare, aşa cum o stare într-un proces 
natural urmează uneia premergătoare. Dimpotrivă, prin negaţia lui, omul 
poate să depăşească circumstanţele date. El poate refuza datul sau facticul 
pornind de la scopurile propuse. Prin modalitatea de a fi a omului se intro¬ 
duce, după cum se exprimă Sartre, un neant în mijlocul a ceea ce este. Dar 
acest lucru se poate întâmpla numai când omul în modalitatea sa de a fi 
este deja „neantul său propriu”, transformând ceea ce e factic în trecut, 
deci în ceva care de-acum nu mai fiinţează. Aceasta înseamnă că omul se 
raportează în fiinţa lui la sine însuşi. El este, spune Sartre, pentru sine 
(pour soi). Sau, cu alte cuvinte, el are modalitatea de a fi a conştiinţei. Că 
fiinţa omului este conştiinţă înseamnă că este o fiinţă distanţată faţă de 
dat. în calitate de conştiinţă, omul se smulge de fiinţare. Pentru a putea fi 
conştiinţă, el trebuie să poată trece dincolo de fiinţare. Sartre explică, sub 
influenţa lui Heidegger, că fiinţa omului poate fi caracterizată drept 
transcendenţă. Transcendenţă înseamnă la Sartre depăşirea datului (a 
facticului, a existentului) în direcţia posibilului. Legătura originară dintre 
fiinţa (fiinţă pentru sine a omului) şi fiinţa în sine este neantizarea ca 
aneantizare a fiinţei ( neantisation d’etre) 10 . 

Cu acestea ar trebui de fapt să înţelegem mai bine ce doreşte să spună 
prin titlul Fiinţa şi neantul. Sartre a determinat modalitatea umană de a fi în 
contradicţie cu a fi în sine. Fiinţa omului este fiinţa prin care pătrunde în 
lume un neant, o absenţă, o lipsă. 

Ar putea suna straniu că lipsa ar putea exista doar în lumea oamenilor. 
Pentru că noi în fond spunem şi despre altele, nu doar despre oameni, că le 
lipseşte ceva. De exemplu, se poate spune că lunii îi lipseşte ‘atât’, pentru a 
fi „plină”. Dar acest enun( se bazează pe o imagine a lunii ca lună plină. Prin 
această proiectare, însă, depăşesc datul (luna, pe care o văd) în direcţia unei 
totalităţi (luna plină), dinspre care revin la dat, determinându-1 drept ceva cu 
lipsă, adică drept semilună. Ca atare, datul este doar ceea ce este, fără a fi în 
relaţie cu altceva. Doar printr-o depăşire a datului către o totalitate care încă 
nu este se poate arăta lipsa. Această depăşire însă este posibilă doar pentru 
om. Lipsa se poate arăta doar într-o lume care este determinată de 
transcendenţa umană 11 . 

Prin aceasta am ajuns din nou la o determinare a modalităţii de a fi a 
omului. Lipsa apare prin omul situat în lume (la realite humaine), pentru că 
însăşi fiinţa omului este deficitară. Numai cel căruia în fiinţă îi lipseşte ceva 
poate sădepăşeascăfiinţaşisă recunoască deficitele. Faptul că omul, datorită 
fiinţei lui, este o lipsă, înseamnă că mai întâi nu există, putând apoi să-i 
lipsească una sau alta; el deja există ca lipsă 11 . Aceasta nu este instituită ca o 
determinare exterioară, aşa cum arată exemplul cu luna. Fiinţa omului este 
dimpotrivă tot o lipsă în ceea ce priveşte fiinţa (defautd' etre, manque d’etre). 
Sartre exprimă această idee printr-o formulă paradoxală: Omul nu este ceea 
ce este, şi este ceea ce nu este 13 . 

în timp ce fiinţa este doar ceea ce este, fiinţa reprezintă pentru om o 
problemă, pentru că ‘trebuie să fie’ ceea ce este 14 . Eu depăşesc facticul care 
sunt, în măsura în care îmi institui scopuri: să-mi caut o altă muncă, să 
locuiesc în altă parte, să mă desprind dintr-o relaţie cu un altul. Mă aflu deci 
la distanţă de mine însumi, de ceea ce este prezentul care sunt eu însumi: un 
om cu această muncă precisă etc. Eu nu sunt doar ceea ce sunt, ci mă situez 
faţă de mine înlr-o modalitate oarecare. Invers, trăiesc prin diverse posibilităţi 
care depind de mine. Acest posibil face parte din existenţa mea, posibil care 
eu - încă - nu sunt. Datorită faptului că prin proiectarea posibilităţilor mele 
depăşesc facticul care sunt eu, nu mă suprapun niciodată complet cu mine 
însumi. Omul nu este niciodată în totalitate ceea ce este, ci, dimpotrivă, este 
caracterizat printr-o lipsă permanentă de fiinţă şi, deci, printr-un permanent 
dor nesatisfăcut (deşir) de fiinţă. 

Deoarece omul nu este doar ceea ce este, fiinţa lui este o fiinţă 
posibilă. Aceasta nu este deja decisă, ci se decide prin acţiunile sale. 
Omul se alege pe sine şi o face radical. El se transformă în ceea ce este, 
el se creează pe sine. 

Ne aflăm acum în faţa diferitelor determinări ale fiinţei omului. El 
este conştiinţă, pentru-sine, negativitate, neantizare, transcendenţă, lipsă 
de fiinţă, fiinţă posibilă. Toate acestea vizează acelaşi lucru: determinarea 
fiinţei umane ca libertate. Libertatea nu este o proprietate pe lângă altele. 
Omul nu este pur şi simplu, pentru a fi mai apoi - ca adaos la existenţa 
sa - liber. între fiinţa omului şi „fiinţa sa liberă” nu există nici o diferenţă 15 , 
în fiinţa sa ca atare există deja libertate. „A fi liber înseamnă a fi 
condamnat la libertate” 16 . Omul nu se poate decide împotriva libertăţii 
sale fără a o presupune totodată. A renunţa la libertatea sa ar fi deja o 
expresie a libertăţii. 


Transcendenţă şi facticitate: 
situaţia 

Fiinţa omului este libertate. însă este fiinţa omului doar depăşire a datului, 
deci transcendenţă? Constă raportul dintre factic şi libertate doarîn faptul că 
libertatea ca neantizare transcende datul? în acest caz, libertatea ar pluti în 
aer. Libertatea însă trebuie realizată, şi ea se poate dovedi a fi ca atare doar 
dacă i se opune rezistenţă. Omul poate fi liber doar dacă participă la o lume 
care-i opune rezistenţă şi dacă se angajează 17 . Diferenţa dintre libertatea 
doar imaginată şi cea realizată se arată numai în raportul cu fiinţa care 
depăşeşte libertatea. 

Libertatea presupune deci ea însăşi facticul sau datul. Mai mult, „noi 
suntem condamnaţi la libertate” 18 . Această propoziţie celebră din Fiinţa ţi 
neantul înseamnă că nu noi am ales să fim liberi, c i că libertatea este dată ca 
atare. Sartre numeşte aceasta facticitatea libertăţii. 

Cu aceasta am relevat două trăsături esenţiale ale existenţei umane: 
transcendenţă şi facticitate 19 . Am văzut în continuare că ambele participă în 
comun la realizarea libertăţii. Aici se arată semnificaţiacentrală a conceptului 
sartrian de situaţie. Un exemplu: eu visez să plec la Paris. în relaţie cu acest 
vis ar fi absurd şi descurajator dacă aş rămâne agăţat într-o văgăună de 
provincie. Se arată că locul în care eu trăiesc factic îşi trage importanţa abia 
prin scopurile pe care mi le propun. Locul se dovedeşte a fi o piedică sau o 
posibilitate în funcţie de scopurile pe care mi le propun. în exemplul nostru: 
am acces la locul în care trăiesc doar prin mijlocirea proiecţiei, scopurilor, 
dorinţelor etc., care ca atare depăşesc facticul. Prin această depăşire sau 
transcendenţă mă distanţez faţă de factic. Numai astfel mi se relevă sem- 

nificaţia acestuia. Facticitatea poate fi înţeleasă doar prin libertate 30 . Invers, 
libertatea se află în raport cu facticul şi-l presupune 21 . 

După Satire, libertatea ş i facticitatea sunt indisolubil legate în situaţie. 
Pentru că fără facticitate n-ar exista libertate, şi fără libertate, facticitatea 
n-ar putea fi descoperită, ba chiar n-ar avea nici un sens 22 . Acesta este para¬ 
doxul libertăţii: „Există libertate doar în situaţie, şi există situaţie numai prin 
libertate.” 23 

Această viziune, în dialectica libertăţii şi a situaţiei, se află şi în spatele 
concepţiei sartriene despre dramă. în articolul programatic Pour un theătre 
de situations (Pentru un teatru al situaţiei, 1947, traducere germană Fur ein 
Situationstheater) scria: 

„Dacă este adevărat că omul este liber într-o situaţie dată şi că se alege pe sine 
însuşi în şi prin această situaţie, atunci trebuie să prezinţi în teatru situaţii 
simple şi persoane libere care se aleg în aceste situaţii .” 24 


Nesinceritatea 

Jocul comun al facticităţii şi transcendenţei ne permite să fim nesinceri în 
sensul că nu suntem ceea ce suntem. Noi nu suntem pur şi simplu ceea ce 
suntem, aşa cum de exemplu această masă este o masă. Putem îndrepta 
asupra noastră înşine negaţia sau neantizarea. Asta o facem oricum 
întotdeauna când lăsăm o parte din noi, ca trecut, în urma noastră. Dar putem 
îndrepta neantizarea şi în alt fel asupra noastră: astfel întărim în ironie ceva 
ce negăm în acelaşi timp 25 . Un alt exemplu important pentru Sartre este ceea 
ce el numeşte mauvaise foi (rea-credinţă, nesinceritate, autoamăgire). In 
această atitudine, auto-negarea este mai complexă. 

Putem pomi de Ia exemplul propriu a lui Sartre privind reaua credinţă; 

„Să-l privim pe acest chelner de cafenea. El are mişcări rapide şi sigure, un pic 
prea sigure şi prea rapide, vine puţin prea repede înîntâmpinareaconsumatorilor, 
el se înclină cu o solicitudine puţin prea mare, vocea lui şi privirea exprimă un 
interes care este preocupat puţin prea mult de îngrijorarea privind comanda 
clientului. Se întoarce iarăşi şi încearcă prin felul său de a păşi să imite rigiditatea 
inflexibilă a vreunui automat, în timp ce-şi poartă tava cu un soi de îndrăzneală 
ca a dansatorilor pe sârmă.. ,” 26 

El joacă, dar ce? El ar dori să fie un chelner sau el joacă pentru a fi un 
chelner? El nu poate fi în acelaşi mod nemijlocit un chelner, cum paharul 

acesta dinaintea mea este un pahar. El îşi imaginează că este chelner şi 
tocmai de aceea este departe de a fi. El nu este pur şi simplu, ci el trebuie să 
se joace pe sine. El este ceea ce este în aşa fel încât totuşi nu este. 

Problematicul în conceptul lui Sartre de mauvaise foi este printre altele 
faptul că aceasta nu cuprinde doar jocul de roluri, ci denumeşte o autentică 
autoamăgire. A fi neveridic înseamnă a te minţi singur 27 . Sartre pare a afirma 
că decădem în această autoamăgire pentru că dintotdeauna, pe baza moda¬ 
lităţii noastre de a fi, suntem separaţi de noi înşine. Dar dacă neveridicitatea 
este dată deja prin felul nostru de a fi, sinceritatea devine o sarcină impo¬ 
sibilă 28 . A fi sincerînseamnă să fii ceea ce eşti. Dar omul nu poate fi nicidecum 
doar ceea ce este. 


Privirea: „celălalt” 

Raportul dintre transcendenţă şi facticitate devine şi mai complicat prin 
întrebarea privitoare la celălalt ( autrui ). Din facticitate face parte existenţa 
celuilalt om. Acesta nu este însă un obiect printre altele, ci un ‘obiect’ privilegiat. 
Un exemplu: eu stau într-un parc, în faţa mea se întinde o pajişte, de-a lungul 
pajiştei se înşiră scaune, în fundal cresc pomi; aceste lucruri se ordonează în 
jurul meu din perspectiva mea. Apoi cineva se plimbă de-a latul pajiştei. îl 
văd, îl recepţionez ca obiect, dar şi ca om 29 . Acest om se află el însuşi într-o 
relaţie cu lucrurile pe care eu le văd El poate de exemplu să păşească pe 
pajişte, deşi este interzis, să ia un scaun şi să se aşeze la liziera pajiştei. Aflu 
dintr-o dată că lucrurile se ordonează în jurul a altceva, că există un alt centru 
decât mine însumi. Sartre merge un pas hotărâtor mai departe. 

Am făcut o mişcare nelalocul ei. Această mişcare este lipită de mine, 
nu mă distanţez faţă de ea. Dar apoi realizez că am fost observat. Deodată 
devin conştient de mişcarea mea, nelalocul ei, şi mă ruşinez de felul în care 
m-am arătat în faţa celuilalt. Deodată, văd ceea ce mi s-a întâmplat prin 
celălalt care mă vede. Pe scurt, celălalt mă mijloceşte pe mine mie însumi 30 , 
în faţa privirii celuilalt devin un dat, un obiect. Prin celălalt am acces la ceea 
ce sunt, deci la facticitatea mea. Am nevoie de celălalt pentru a putea cuprinde 
fiinţa mea proprie în totalitatea ei. Aceasta înseamnă: „acel pentru sine trimite 
la un pentru altul (pour autrui)". 31 

Fiinţa-penlru-altul ( Petre-pour-autrui) marchează o schimbare radicală 
în analiza fiinţei. Este expresia unei noi forme a fiinţei - nouă în comparaţie 
cu ceea ce constituia până acum axa analizei sartriene: opunerea lui a-fi-în- 

sine (fiinţa obiectului) şi a fi pentru sine (fiinţa subiectului). Prin faptul că 
sunt privit dinafară, are loc o depăşire a transcendenţei mele 32 . Aceasta este 
„o transcendenţă care mă transcende”. Limita determinantă a libertăţii mele 
stă în simpla existenţă a celuilalt şi anume în aceea că „transcendenţa mea 
există pentru o transcendenţă” 33 . Prin aceasta, celălalt nu mai este recunoscut 
doar ca obiect privilegiat, ci ca subiect. Prin existenţa mea ca obiect pentru 
celălalt îl pot recunoaşte pe celălalt ca subiect sau ca transcendenţă. 

Semnificaţia celuilalt pentru mine acţionează deci în interiorul raportului 
meu cu mine însumi. Raportul cu mine însumi este mijlocit în mod necesar 
prin celălalt, care mă priveşte 34 . Prin privirea sau apropierea celuilalt ca 
subiect descopăr 

„că sunt vulnerabil, că am un trup care poate fi rănit, că mă aflu într-un 
anumit loc şi că în nici un caz nu pot evada, de acolo unde mă aflu, fără 
mijloace de apărare, pe scurt că potfi văzut." 

Mă aflu pe mine însumi î n facticitatea mea ca fiind expus, dezarmat. Privirea 
este deci în mod primar „un membru care arată dinspre mine către mine” 36 . 
Relaţia cu mine însumi se derulează într-un ‘spaţiu interior” deosebit sau 
într-o ‘viaţă interioară’ care le este inaccesibilă celorlalţi oameni. 

î n acest context trebuie înţelese atunci şi vestitele şi infamantele cuvinte 
din piesa Huis clos (Cu uşile închise, traducere germană Bei geschlossenen 
Tiiren), din anul 1945: „Iadul sunt ceilalţi”. Sartre a explicat mai târziu că 
aceste cuvinte au fost întotdeauna greşit înţelese: 

„S-a crezut că am vrut să spun prin aceasta că raportul nostru faţăde ceilalţi 
este totdeauna ciumat, că ei sunt întotdeauna asemănători unui iad. Dar eu 
doresc să spun complet altceva. Doresc să spun că atunci când relaţiile faţă 
de ceilalţi sunt deformate, distruse, celălalt poate fi doar iadul. De ce? 
Pentru că ceilalţi sunt în fond cel mai important lucru în noi, pentru propria 
noastră recunoaştere de sine... Indiferent de ce spun despre mine însumi, 
judecata altora are întotdeauna un rol important.” 

Această semnificaţie constitutivă a existenţei celuilalt pentru raportul meu 
cu mine însumi este după Sartre răspunsul radical la problema intersubiec- 
tivităţii care se punea pentru Husserl. în răspunsul său însă Sartre nu se 
sprijină pe Husserl, ci pe conceptul de „a-fi-laolaltă-cu” 38 al lui Heidegger 
şi pe dialectica recunoaşterii a lui Hegel. „Ideea genială a lui Hegel constă 
deci în faptul de a mă laşa pe mine în fiinţa mea să fiu dependent de 

celălalt. Eu sunt“, spune el, „o fiinţare pentru sine, care este pentru sine 
numai printr-un altul.” 3 ’ 

Sartre merge un pas mai departe în această direcţie. Nu doar raportul 
cu mine însumi este mijlocit de ceilalţi. Eu ajung la mine însumi într-o lume 
care este şi lumea celorlalţi. Această lume comună are deja sens. Prin mine, 
ca un pentru-mine, lucrurile capătă semnificaţie, dar totodată mă găsesc eu 
însumi, .aşezat într-o lume înzestrată deja cu semnificaţie ” 40 . Există de aceea 
‘semnificaţii obiective’ care trec dincolo de mine. Situaţia mea concretă se 
constituie astfel prin ustensile ( utensiles ; artefacte) care deja au sens (de 
exemplu gară, mersul trenurilor, ceas, operă de artă); prin semnificaţii pe 
care le descopăr ca fiind ‘deja ale mele’ (de exemplu naţionalitatea mea, 
rasa mea) şi, în sfârşit, prin celălalt ca centrul către care indică aceste sem¬ 
nificaţii. Raportul meu cu mine însumi se înscenează cu alte cuvinte într-o 
lume comună. 


Sinteza imposibilă: 
alegerea 

Sartre determină modalitatea de a fi a omului printr-o delimitare radicală de a 
fi în sine propriu obiectului. De aici reiese dihotomia dintre a fi în sine şi a fi 
pentru sine. Sartre însuşi vorbeşte de o separare a fiinţei în două regiuni, care 
sunt separate „radical” 41 . Deşi problema fundamentală ar trebui să existe între 
fiinţa omului şi a fi în sine, el pierde din vedere această problemă. Ea este 
reluată abia la sfârşit şi anume acolo unde Sartre pune întrebarea dacă nu s-a 
pierdut într-un dualism „de nedepăşit” 42 . El răspunde la această întrebare 
afirmând că raportul cu fiinţa este deja dat în fiinţa umană, deoarece modalitatea 
de a fi a omului este o atitudine a sinelui faţă de fiinţă, ca „purăneantizare a lui 
a fi în sine”. Prin aceasta însă doar se repetă separarea radicală a celor două 
forme ale fiinţei: a fi pentru sine este în calitate de conştiinţă o atitudine a 
sinelui faţă de ceva, în timp ce a fi în sine nu se poate raporta la neant. Cele 
două proprietăţi - „în sine“ şi „pentru sine“ - nu pot fi încă unificate. O sinteză 
a lui în sine şi pentru sine, este, după cum spune Sartre, imposibilă. 43 

Astfel se pune problema modalităţii de interpretare a acelui „et” (şi) 
din titlul Fiinţa şi neantul. Sartre a încercat aici factic să dezvolte o corelaţie 
între cele două forme ale fiinţei, cea a subiectului şi cea a obiectului. în 
primul rând, libertatea (transcendenţa) şi datul (facticitatea) fac parte din 
acelaşi context. în al doilea rând, posibilitatea autoamăgirii ( mauvaise foi ) 

arată că omul se poate ascunde de sine însuşi. Concomitent însă, Sartre 
afumă că omul în calitate de conştiinţă îşi este sieşi transparent ( translucide ). 
Cum poate fi adusă aceasta la un numitor comun cu autoamăgirea? 

în al treilea rând, a-fi-pentru-ceilalţi înseamnă o nouă structură ontolo¬ 
gică, care îngreunează opunerea lui în-sine şi pentru-sine. Subiectul (pentru 
sine) poate ajunge la sine însuşi doar prin celălalt om pentru care este obiect. 
EI poate fi doarîntr-o lume comună pentru-sine şi astfel să se raporteze faţă 
de sine. Această lume „este deja semnificată”, deci semnificaţia ei trece 
dincolo de a-fi-pentru-sine al subiectului. De ac#ea, în Fiinţa şi neantul 
găsim începuturile unei dialectici dintre a-fi în sine si a-fi-pentru-sine. 

Pe de o parte, Sartre creează în Fiinţa şi neantul o dihotomie între în- 
sine şi pentru-sine. Pe de altă parte, ajunge în mai multe puncte la un con¬ 
cept al mijlocirii dintre a fi pentru sine al subiectului şi a fi în sine al obiectului. 
Această contradicţie interioară operei oferă atunci şi punctul de plecare pentru 
Merleau-Ponty şi pentru cea de-a doua operă principală a lui Sartre, Cri- 
tique de la raison dialectique (Critica raţiunii dialectice). 

în Fiinţa şi neantul, Sartre constată că omul nu poate fi descris prin 
categoriile cu care descriem un obiect. Omul nu este niciodată doar un dat; 
el nu este niciodată doar ceea ce este, ci se transformă în ceea ce este. Pentru 
că fiinţa omului este libertate, omul este el însuşi într-o manieră total diferită 
faţă de felul în care, de exemplu, un pahar este el însuşi. Pentru a fixa diferenţa 
în modalitatea de a fi, Sartre face o distincţie între a fi în sine şi a fi pentru 
sine. Această separare radicală dintre libertatea umană şi facticitatea obiectelor 
are însă drept urinare ideea că libertatea, şi prin aceasta responsabilitatea 
omului, sunt concepute doar abstract 

Existenţialismul Iui Sartre poartă amprenta teoriei despre libera alegere 
de sine a omului şi răspunderea totală a acestuia pentru viaţa lui. Cartea sa 
despre Baudelaire din 1947 se încheie prin cuvintele: „Alegerea liberă de 
sine însuşi a omului se suprapune absolut cu ceea ce se numeşte soartă.” 44 
Cu ocazia publicării unei ediţii a pieselor sale, Sartre scrie în acelaşi an: 

„Indiferent despre ce circumstanţe, ce timp şi ce loc este vorba, omul este 
liber să se aleagă ca trădător sau ca erou, ca laş sau ca învingător.” 

Libertatea şi răspunderea sunt aici concepute abstract prin faptul că situaţia 
este gândită aici drept ceva de care putem f ace abstracţie: „Indiferent despre 
ce circumstanţe este vorba...” Aici ne vedem din nou confruntaţi cu ambigui¬ 
tatea lui Sartre: situaţia concretă este declarată a fi ceva indiferent pentru 



Jean-Paul Sartre 


423 


existenţa libertăţii; totodată însă, în Fiinfa şi neantul se spune că libertatea 
este posibilă doar în cadrul situaţiei. De aceea, Sartre şi-a putut numi piesele 
atât ‘Teatru al situaţiei’, cât şi ‘Teatru al libertăţii’. 

într-un interviu din anul 1969, Sartre face trimitere la cuvintele tocmai 
citate („Indiferent despre ce circumstanţe este vorba... ”), pe care le citise 
cu puţin timp înainte. El spune:”Când le-am citit, mi-am spus: «Asta este 
incredibil: am gândit-o într-adevăr!»” 46 într-o încercare de a înţelege mai 
bine Fiinfa şi neantul, Sartre se întoarce la raţionalismul cartezian în care 
fusese educat 47 . Prin asociere cu acesta, poziţia din Fiinfa şi neantul poate 
fi descrisă ca raţionalism abstract. Acest raţionalism abstract va fi criticat 
de Merleau-Ponty şi mai târziu de Sartre însuşi. Raţionalismul se arată 
mai ales în teza lui Sartre despre transparenţa conştiinţei, în respingerea 
vehementă a conceptului freudian de inconştient şi în conceptul abstract 
al alegerii libere a omului. 


Existenţialism, fenomenologie 
şi dialectică 

Aşa cum a fost sugerat mai sus, în Fiinfa şi neantul, existenţialismul, 
fenomenologia şi dialectica sunt întreţesute într-o manieră complexă. Sartre 
însuşi defineşte teza fundamentală a existenţialismului astfel încât existenţa 
omului premerge esenţei sau fiinţei sale 48 . Această teză înseamnă că în cazul 
omului nu putem indica o fiinţă dată, prestabilită; n-o putem face pentru că 
omul se creează pe sine prin alegerea liberă de sine însuşi. Concepţia lui 
Sartre a alegerii poate fi caracterizată deci ca fiind „radical subiectivistă” 49 
sau individualistă, deoarece nu există posibilităţi generale asupra cărora ar 
trebui să se fixeze în alegerea sa. Existenţialismul lui Sartre este un subiec¬ 
tivism radical în sensul că el relevă subiectul particular izolat. 

Dar există şi o serie de trăsături comune între existenţialismul lui Sartre 
şi dialectica existenţialistă a lui Kierkegaard, decisivă pentru filosofia exis¬ 
tenţialistă. Atât la Kiekegaard 50 , cât şi la Sartre se poate vorbi de un ‘nega¬ 
tivism’, pentru că ambii determină existenţa umană dinspre fenomene nega¬ 
tive: frica, disperarea ( Sygdommen tild0 den a lui Kierkegaard; adică ‘boala 
de moarte’), lipsa. Asemănarea merge şi mai departe. La fel ca şi Sartre, 
Kierkegaard determină subiectivitatea fundamental ca negativitate, deoarece 
subiectul există ‘în devenire’. Pentru că subiectul este libertate, el există 
într-o permanentă stare de indeterminare 51 . 

Acesta e fundalul pornind de la care Sartre se sprijină pe Kierkegaard 
în critica pe care i-o aduce lui Hegel 52 . Pentru că subiectul uman în fiinţa sa 
este negativ sau finit, istoria nu poate fi percepută ca totalitate. Mai ales 
conceptul de subiectivitate a fost dezvoltat de Hegel în manieră ironică ca 
negativitate. în acest fel, un concept hegelian este îndreptat împotriva lui 
Hegel însuşi 51 . 

Filosofia lui Sartre este influenţată de concepţiile heideggeriene. Proiec¬ 
tul ontologic fundamental din Fiinţa şi neantul presupune Fiinţă şi timp şi 
Was ist Metaphysikl (Ce este metafizica?) a lui Heidegger. Dardiferenţierile 
decisive dintre Sartre şi Heidegger se arată tocmai în acest cadru. Sartre 
determină transcendenţa ca o depăşire activă a datului către posibil şi nu o 
pune, ca Heidegger, în relaţie cu diferenţa ontologică dintre fiinţare şi fiinţă. 
Interesul său este îndreptat în primul rând către determinarea fiinţei omeneşti 
ca angajament. Astfel, ontologia devine la Sartre acea antropologie şi filosofie 
subiectivă împotriva căreia se îndreaptă Heidegger. 

La început, interesul lui Sartre privind fenomenologia germană îl viza 
mai ales pe Husserl; dar o dată cu Fiinţa şi neantul, analiza lui Heidegger a 
Dasein-ului uman ajunge tot mai pregnant în centrul atenţiei. Totuşi conceptul 
de fenomenologie al lui Sartre concordă într-un anume punct cu idealismul 
lui Husserl, şi aceasta tocmai printr-o polemică îndreptată împotriva lui 
Heidegger. Şi Sartre, ca şi Descartes sau Husserl, porneşte de la Cogito sau 
de la subiectul conştient 5 " 1 . Sartre ar dori să evite greşelile lui Descartes de a 
face din conştiinţă un lucru sau o substanţă; totuşi, asemeni lui Descartes, el 
ajunge la un dualism: fiinţa conştiinţei şi fiinţa obiectului. 

Pe de altă parte, există începuturi pentru o dialectică a lui a fi pentru 
sine şi a fi în sine. Acestea pot fi găsite mai ales în analiza lui a-fi-pentru- 
celălalt şi în cea asupra lumii umanului. Cu aceste începuturi care îl continuă 
pe Hegel, Fiinţa şi neantul trimite dincolo de sine. 

Ame Gr0n 


Maurice Merleau-Ponty: 
Percepţia şi lumea 


O nouă interpretare a fenomenologiei 


împreună cu Sartre şi cu alţii, Merleau-Ponty a înfiinţat în 1945 revista Les 
temps modernes, a care devenit un for important al dezbaterii din jurul 
existenţialismului. Aici numele său a fost frecvent legat de cel a lui Sartre. 
Pe scurt, era privit ca fiind mai mult o versiune filosofico-teoretică a lui 
Sartre. Dar Merleau-Ponty îşi dobândise de mult propriul profil filosofic. 
Opera sa principală, Phenomenologie de la perception (Fenomenologia 
percepţiei), din anul 1945, are ca ţintă, printre altele, şi L’etre et le neant 
(Fiinţa şi neantul) al lui Sartre. Critica conceptului de libertate va determina 
şi disputa cu Sartre în cartea apărută cu zece ani mai târziu, Les aventures 
de la dialectique (Aventurile dialecticii). 

Merleau-Ponty s-a născut în 1908 la Rochefort-sur-Mer. A studiat 
filosofia la Ecole Normale Superieure din Paris, unde s-a împrietenit cu 
Sartre. în anii 30 a predat filosofia în diferite gimnazii şi la Ecole Normale 
Superieure. Sartre, care se întorsese în 1934 din sejurul său de studii din 
Germania, l-a familiarizat cu scrierile lui Husserl. 1 în 1939 deja vizitase pe 
atunci nou înfiinţata arhivă Husserl din Louvain (Belgia), unde a citit di¬ 
verse manuscrise nepublicate, mai ales din anii ’ 30. 2 în perioada celui de-al 
doilea război mondial a colaborat cu mişcarea franceză de rezistenţă. La 
acea vreme lucra la Fenomenologia percepţiei. In 1942 a apărut La struc- 
ture du comportement (Structura comportamentului) - două lucrări care 
i-au adus în final titlul de doctor. 

Titlul primei lucrări permite deja recunoaşterea apartenenţei sale la 
mişcarea fenomenologică. în orice caz, remarcabilă este modalitatea în care 
Merleau-Ponty însuşi se include în tradiţia fenomenologică. în punctele 
importante ale concepţiei lui, intenţiile se situează atât de aproape de Fiinţă 

şi timp a lui Heidegger, încât a putut să-şi însuşească critica acestuia la adresa 
lui Husserl. Acest lucru este valabil atât în cazul conceptului modalităţii 
umane de a fi („a-fi-în-lume”), cât şi în cazul accentuării existenţei factice şi 
istorice a omului. Totuşi, Merleau-Ponty s-a inspirat mai ales din 
fenomenologia lui Husserl. în vestita prefaţă la Fenomenologia percepţiei 
el afirmă că analiza heideggeriană a lui „a-fi-în-lume”, precum şi Fiinţa şi 
timpul ar fi doar o desfăşurare a conceptului husserlian al lumii naturale. 
Aceastaafirmaţie este, însă, stranie, deoarece Merleau-Ponty îl interpretează 
pe Husserl din perioada sa târzie, deci din perioada de după apariţia lucrării 
Fiinţă şi timp. Fenomenologia lui Merleau-Ponty şi cea a lui Husserl se 
înrudesc, în primul rând, prin conceptul husserlian de lume a vieţii, pe care 
acesta din urmă l-a dezvoltat în anii ’30. 

Intenţia lui Merleau-Ponty în Fenomenologia percepţiei nu este, însă, 
o interpretare sau un comentariu la Husserl. El determină o deplasare funda¬ 
mentală de accent în cadrul fenomenologiei, care poartă cu sine o critică a 
„idealismului” husserlian. Că nu are intenţia de a-1 interpreta pe Husserl 
reiese şi din amintita prefaţă la Fenomenologia percepţiei. Aici afirmă, printre 
altele: 

„Numai în noiînşine avem posibilitatea de a găsi unitateaîntemeietoare 
şi adevăratul sens al fenomenologiei.” 3 


Fenomenologia ca o critică a 
„cartezianismului” 

Putem pomi de la următoarea remarcă din prefaţa la Fenomenologia 
percepţiei: „Adevărul nu sălăşluieşte doar în omul interior, mai mult, nici 
nu există un om interior: omul este către lume ( est au monde), el singur se 
cunoaşte în lume.” 4 

Merleau-Ponty se raportează aici la conceptul lui Augustin (354-430) 
al omului interior, care a devenit un concept cheie în gândirea creştină 
occidentală. El îl utilizează polemic, ca punct de plecare pentru critica tradiţiei 
filosofice de la Descartes încoace. Acesta consideră subiectul ca un funda¬ 
ment sigur, dar un subiect care se află distanţat faţă de lume. Prin aceasta, 
însă, reduce lumea la ceva pur exterior. Lumea este ceea ce se opune 
subiectului şi ceea ce acesta deţine în afara sa. Subiectul uman este înţeles 
ca ceva ce poate avea acces nemijlocit la sine însuşi. Pentru a se cunoaşte pe 
sine însuşi subiectul trebuie doar să, privească înăuntrul său ”, rebuie doar 

să se întoarcă către sine, prin retragere din lumea în care este inclus nemijlocit. 
Tocmai faptul că poţi avea acces direct la tine însuţi face ca subiectul să fie 
un punct de plecare sigur. 

Remarcile critice ale lui Merleau-Ponty despre omul interior nu se 
îndreaptă însă doar împotriva lui Augustin şi Descartes. Ele îl ating în egală 
măsură şi pe Husserl, ale cărui intenţii fundamentale Merleau-Ponty susţine 
că le-ar urma în rest. Husserl îşi încheia prelegerile de la Paris din 1929, 
precum şi Meditaţiile carteziene din anul 1931, tocmai prin cuvintele lui 
Augustin asupra cărora atrage atenţia Merleau-Ponty: Jn te redi, in interiore 
homine habitat veritas”. (Retrage-te în tine însuţi, adevărul sălăşluieşte în 
omul interior). Că accentul husserlian al subiectivităţii nu mai are de a face 
cu inferioritatea în sens metafizic sau psihologic nu modifică nimic din critica 
lui Merleau-Ponty. Decisiv este faptul că Husserl reduce lumea la subiecti¬ 
vitate ca poziţie absolută faţă de lume: subiectivitatea pură este cea pentru 
care lumea are valabilitate. Husserl doreşte să ducă cartezianismul mai 
departe, urmărind proiectul lui Descartes al unei argumentări absolute mai 
consecvent decât i-a fost posibil acestuia. Am putea desemna fenomenologia, 
spune el, aproape drept un „nou cartezianism”. 5 

Ideea de bază a lui Merleau-Ponty rezidă tocmai într-o critică 
fenomenologică a cartezianismului, care concepe subiectul ca ceea ce conferă 
certitudine şi semnificaţie. Punctul de plecare al reflecţiei filosofice trebuie 
de aceea să fie actul în care subiectul se cuprinde pe sine însuşi în măsura în 
care se îndreaptă către sine însuşi. în disputa sa cu acest „vechi” subiect 
cartezian, Merleau-Ponty afirmă că subiectul uman este deja în lume dinainte 
de a se concepe în recunoaşterea conştientă de sine. „Adevăratul” subiect 
nu este această prezenţă nemijlocită pentru sine însuşi. Dimpotrivă, 
„adevăratul” subiect ajunge la sine însuşi doar prin lume. 6 Aceasta înseamnă 
că subiectivitatea este strâns legată de lume (ea este inherence au monde 7 ). 
Adevăratul subiect este un a-fi-în-lume ( etre-au-monde ). 

Merleau-Ponty încercă să readucă subiectul în contextul din care 
filosofia carteziană a reflecţiei l-a smuls. Această mişcare înapoi către relaţia 
indisolubilă dintre subiect şi lume este exact ceea ce Merleau-Ponty ar dori 
să se înţeleagă prin expresia cheie a fenomenologiei: „ Către lucrurile însele. 1 ". 
Această nouă interpretare a „lucrului însuşi” vizează din nou idealismul lui 
Husserl. După Merleau-Ponty, o astfel de revenire la lucrurile însele se 
diferenţiază fundamental de „revenirea idealistă la conştiinţă” 8 . Husserl 
practică tocmai o astfel de reducere a lumii la conştiinţă; lumea ca atare se 
„constituie” printr-o subiectivitate care este purificată de orice fel de raport 

de apartenenţă la lume. Merleau-Ponty se opune acestui idealism, afirmând 
că realul trebuie să fie descris, nu constituit. 

întrebarea este către ce se întoarce fenomenolgia. Aşa cum indică numele, 
ea revine la „fenomene”, adică la „ceea ce se arată”. Dar aceasta înseamnă, 
după Merleau-Ponty, că ea revine la ceea ce se arată prin experienţă înainte de 
a încerca s-o determinăm ştiinţific. Fenomenologia este descrierea fenomenelor, 
aceasta înseamnă descriere a lumii, care este prezentă înainte de orice analiză 
pe care o pot face despre ea 9 . Subiectul conştient al idealismului este deja 
dintotdeauna în lume: ceea ce fenomenologia descoperă prin descrierea ei 
este un subiect „atribuit” lumii. 10 înainte de a începe să facem din subiectul 
conştient un centru, el formează cu lumea o relaţie indisolubilă. 

Merleau-Ponty îl urmează pe Heidegger atunci când determină moda¬ 
litatea umană de a fi ca transcendenţă sau depăşire: ea este fundamental 
deschisă către o lume. întrebarea este, însă, în ce fel noi, ca oameni, avem 
acces la această lume la care fenomenologia încearcă să revină. Nu este 
suficient să spui că ne aflăm dintotdeauna în această lume înainte de a reflecta 
despre ea. Deoarece cum ni se arată ea oare drept ceea ce este? Merleau 
Ponty crede că lumea ni se deschide în experienţa perceptivă ( 1‘experience 
perceptive). Percepţia este deschiderea „privilegiată” înspre lume, deoarece 
toate celelalte modalităţi de acces la lume (înainte de toate, analiza ştiinţifică) 
se sprijină pe percepţie. în cadrul percepţiei, lumea îşi arată semnificaţia ei 
fundamentală de „lume a vieţii”, de lume în care trăim. Prin fenomenologia 
percepţiei, Merleau-Ponty încearcă, cu alte cuvinte, să ajungă la o determinare 
concretă a ideii că omul este dintotdeauna în lume. 

Pentru Merleau-Ponty, percepţia nu este doar o receptare pasivă de 
impresii sau o intuiţie teoretică. Dimpotrivă, ea aparţine aceluiaşi întreg ca 
şi capacitatea noastră de a ne mişca şi de a ne orienta într-o lume de sunete, 
forme, culori şi mirosuri, sau de a putea da formă lucrurilor prin ştiinţa de 
care dispunem. 

Prin critica cartezianismului, Merleau-Ponty îşi delimitează proiectul 
fenomenologic de Fiinţă şi neant a lui Sartre. Deoarece Sartre rămâne prins 
in dualismul cartezian dintre un subiect conştient, liber (pour-soi) şi obiecte 
(en-soi) u , el nu e în stare să explice interdependenţa şi medierea dintre 
subiect şi lume. Iar astfel, el nu poate să înţeleagă nici istoria în care au loc 
astfel de medieri. In opoziţie cu Sartre, Merleau-Ponty determină existenţa 
ca fiind “cel de-al treilea”, aflat între conştiinţă şi corp; ea este unitatea care 
precede această situare în opoziţie a celor doi poli. Lumea vieţii, pe care o 
experimentăm nemijlocit, este pre-obiectivă şi pre-subiectivă; numai prin 



432 Filosofia franceză 

intermediul abslracţiei din această lume putem vorbi de un pur corporal sau 
de o pură conştiinţă. 

Prin această interdependenţă, afirmă Merleau-Ponty, lumea capătă 
pentru noi un sens chiar înainte de a-i fi dat în genere în mod conştient 
vreunul. Prin aceasta, el respinge afirmaţia lui Sartre că situaţia omului este 
fundamental absurdă. Tocmai aceasta afirmaţie este cea care este corelată 
în spaţiul public cu existenţialismul ca fenomen la modă. Dimpotrivă, pentru 
«existenţialistul» Merleau-Ponty, tensiunea dintre adevăr şi absurditate, dintre 
sens şi non-sens ( non-sens ) este cea relevantă din punct de vedere filosofic. 
Aceasta înseamnă că omul are posibilitatea de a avea o existenţă cu sens. 
Absurdul presupune posibilitatea convertirii în ceva cu sens 12 . 

Încercarea lui Merleau-Ponty de a da o nouă determinare fenomeno¬ 
logiei se manifestă mai departe prin modificarea conceptului de 
intenţionalitate, aşadar în condiţia în care conştiinţa este întotdeauna îndrep¬ 
tată către ceva. Reluând polemica cu Sartre, el consideră 13 că originalitatea 
lui Husserl nu stă în conceptul de intenţionalitate, în măsura în care prin 
aceasta se înţelege caracterul orientat al reprezentării către ceva exterior sau 
către altceva situat în afara reprezentării însăşi. Un astfel de concept al 
intenţionalităţii încă s-ar mişca în limitele concepţiei carteziene. Conform 
lui Merleau-Ponty, ceea ce este original la Husserl este mai degrabă desco¬ 
perirea unei intenţionalităţi mai adânci dincolo de cea deja amintită. Această 
«intenţionalitate originară» ar aparţine lumii vieţii; dar şi aici, ca să spunem 
aşa, Merleau-Ponty îl determină pe Husserl să treacă dincolo de Husserl. 
Intenţionalitatea conştientă sau exprimabilă nu este cea originară; încă 
înaintea actului de gândire intenţionăm noi ceva. De exemplu, în măsura în 
care întind mâna după ceva, ţelul meu este acel obiect determinat, de care 
mă «ocup», şi nu ceva reprezentat sau gândit. Scopul meu este, de exemplu, 
să iau în mână pensula, pe care o folosesc pentru a vopsi ramele unui geam. 
Conştiinţa acestui obiect nu trebuie să fie exprimată. Acţiunea mea este 
«intenţională», fără să-mi trebuiască să-mi fie clar că acel obiect este o 
pensulă, care trebuia curăţată înainte de a vopsi ramele. Intenţionalitatea 
mai adâncă înseamnă că conştiinţa nu este în mod originar „eu mă gândesc 
la...”, ci „eu pot.. .” 14 . Analiza sau reflexia conştientă se sprijină pe o totalitate 
de intenţii prealabile, tacite. Reflexia este tocmai reflexia îndreptată către 
ceva care precede reflexia. 

Merleau-Ponty vrea să determine prin aceasta un raport de «fundare». 
Descrierea din Fenomenologia percepţiei vizează o filosofie transcen¬ 
dentală; dar în acelaşi timp transcendentalul este reinterpretat, anume chiar 

în raport cu Husserl. «Adevăratul transcendental» nu sunt actele constitu¬ 
tive, prin care se deschide o lume transparentă pentru un observator care 
se află în opoziţie cu aceasta. Dimpotrivă, ceea ce este primar este tocmai 
această lume, în care suntem deja şi în care trăim. A te întoarce la lucrurile 
sau fenomenele autentice înseamnă a te întoarce la acea lume care pre¬ 
cede orice cunoaştere ştiinţifică sau tehnologică. în raport cu această lume, 
orice determinare ştiinţifică sau tehnologică este abstractă; această 
determinare înseamnă ceva în raport cu această lume, fiind dependentă de 
ea aşa cum geografia este dependentă în raportul ei cu peisajul, în care noi 
am învăţa mai întâi ce înseamnă o pădure, un râu etc. 15 Oraşul este ceea 
ce este primar, altceva şi în acelaşi timp mai mult decât modelul acestuia 
pe care îl fac, de exemplu, arhitecţii şi cercetătorii mediului înconjurător: 
el este un loc în care trăim, discutăm, de exemplu, planul oraşului şi putem 
afla care sunt problemele de mediu prin experienţă nemijlocită. în acelaşi 
sens, modelele ştiinţifice şi tehnologice sunt, de asemenea, abstracte şi 
secundare în raport cu lumea în care trăim: în primul rând, ele presupun 
lumea ca temă a lor, temă despre care ele tratează. în al doilea rând, aceasta 
înseamnă că ele sunt inteligibile numai prin experienţa acestei lumi. Iar în 
al treilea rând, ştiinţele apar tocmai în această lume. Perspectiva ştiinţifică 
şi tehnologică devine modestă atunci când îşi uită originea şi orientarea ei 
către lumea vieţii. 

Modul în care Merleau-Ponty pune problema percepţiei indică faptul 
căîn Fenomenologia percepţiei interesul lui se concentrează asupra percepţiei 
în măsura în care aceasta ne deschide posibilitatea accesului fundamental 
către lumea în care ne aflăm dejadintotdeauna. Demersul său nu abordează 
percepţia ca pe o temă oarecare printre multe altele, ci vizează concep¬ 
tualizarea acelei lumi în care îşi găseşte temeiul orice posibilă activitate a 
omului - aşadar şi ştiinţa. 


Corporalitate, sens şi lume 

Cartezianismul sustrage conceptului de corp, ca şi celui de suflet, orice 
ambiguitate. Potrivit acestei concepţii, corpul este o sumă de părţi fără un 
interior, iar sufletul ceva pe deplin prezent sieşi, fără întindere, si deci fără 
un exterior. Conştiinţa este caracterizată prin transparenţa sa faţă de sine 
însăşi, căci ea nu este nimic altceva decât ceea ce se gândeşte că este. De aici 
rezultă că există două şi numai două moduri de a fi: sau ca un lucru, ca fiinţa 

în sine însăşi, sau ca o conştiinţă, ca fiinţă pentru sine însăşi. De aceea, 
fiinţarea poate fi împărţită în obiect şi subiect. 16 

încercarea lui Merleau-Ponty de a trece dincolo de această dihotomie 
clasică începe în primul rând prin redescoperirea propriului corp (le corps 
propre). Experienţa propriei noastre corporalităţi revelează o modalitate 
echivocă de a exista. 

Pentru a putea determina poziţia mea în raport cu un obiect, cum ar fi 
o masă sau o lampă, trebuie ca acest obiect să fie prezent pentru corpul meu. 
Aceasta înseamnă că propriul meu corp nu aparţine categoriei fiinţării care 
este „în sine” 17 . Dimpotrivă, corpul meu are o lume; el nu se află în spaţiu ca 
alte obiecte (mese, lămpi etc.), ci „locuieşte” (habite) spaţiul şi timpul. în 
acest sens, spaţiul şi timpul nu prezintă corpului meu o sumă de puncte 
simultane sau succesive. înainte de a ne reprezenta spaţiul şi de a-1 face, de 
exemplu, obiect al geometriei, trebuie să fim deja „introduşi” în acesta prin 
propria noastră corporalitate. Un exemplu favorit al lui Merleau Ponty care 
ilustrează această poziţie sună astfel: bastonul unei persoane oarbe nu este 
un obiect oarecare, ci a devenit o parte a capacităţii sale de orientare 18 . El nu 
mai este un obiect pe care persoana oarbă îl percepe, ci un instrument cu 
care el percepe. Cu alte cuvinte, el indică o extindere a corporalităţii. A 
„locui” spaţiul şi timpul înseamnă a putea «extinde» corpul în spaţiu şi timp. 
Ne putem modifica modul de a fi în măsura în care ne însuşim şi asimilăm 
lucruri. Aceste lucruri încetează a mai fi prin aceasta doar obiecte; ele au 
devenit mijloace prin care ne modelăm viaţa. In acest mod, corpul proiectează 
în preajma sa o lume. Iar pe acest fundament Merleau-Ponty poate oferi o 
interpretare a obişnuinţei, care nu este văzută ca un proces inconştient în 
afară subiectivităţii autentice. A te obişnui cu o bicicletă, cu o scară sau cu o 
maşină înseamnă a avea o cunoaştere care s-a depozitat în corp. 19 

Le corps propre (corpul propriu) poate fi ilustrat şi prin alte exemple. 
Diferitele aspecte prin care îmi văd propria locuinţă se dovedesc drept 
„adumbriri” (profils) ale unuia şi aceluiaşi obiect. Aceste nuanţe iau naştere 
în timp ce umbli prin casă şi ai experienţa acesteia din diferite perspective, 
cum ar fi din perspectiva unei dimineţi de vară sau a unei seri de iarnă. Eu 
pot să trăiesc unitatea acestui obiect, a acestei locuinţe, numai în experienţa 
corporală. Unitatea obiectului ia naştere din unitatea corpului meu. Prin 
intermediul corporalităţii mele, obiectul poate arăta diferite părţi 70 . 

Percepem lumea cu corpul, suntem prin propria corporalitate în lume. 
Când alegem un obiect pentru o analiză ştiinţifică, presupunem deja o lume 
cunoscută. Iaraceastă cunoaştere care stă la baza cunoaşterii noastre despre 




Maurice Merleau-Ponty 


4.H 

obiect o avem pentru că suntem un corp viu ( Leib ) 21 . Subiectul care percepe 
nu este un subiect fără cosmos şi lume, ci un subiect încarnat. Merleau- 
Ponty reia şi adânceşte, astfel, problematica conceptului de subiect încarnat, 
aşa cum o făcuse deja Gabriel Marcel. Percepţia întrebuinţează întreaga 
cunoaştere tacită şi presupusă care aparţine corpului. Mai clar formulat: 
subiectul percepţiei este corpul. 22 

O dată cu conceptul, mai sus schiţat, de „corps propre" apare un al 
treilea mod de a fi, care nu este nici pură obiectivitate şi nici pură subiectivi¬ 
tate. Fenomenologia percepţiei îşi atinge apogeul la Merleau Ponty cu o 
dublă critică: o critică a intelectualismului (printre altele, a cartezianismului) 
şi o critică a empirismului. Ambele comprimă percepţia într-o schemă, care 
aparţine «gândirii obiective», în loc de a-şi întoarce atenţia dincolo de această 
gândire. Gândirea obiectivă concepe corpul ca pe orice alt obiect din lume. 
Aceste obiecte sunt interdependente şi coordonate prin raporturi funcţionale, 
aşa cum sunt ele analizate de fizică. Corpul nu poate fi definit ca un asemenea 
tip de obiect. Fenomenologia lui Merleau-Ponty se orientează către o „uitare” 
- aşa cum fenomenologia hermeneutică a lui Heidegger este orientată către 
„uitarea fiinţei”. Căci modul de intuiţie ştiinţific a degradat experienţa, aşa 
încât am uitat să mai vedem, să mai auzim şi în general să percepem 23 . 
Perspectiva obiectivatoare a infectat modul zilnic de a fi. Considerăm 
percepţia noastră ca obiect sau fenomen în lume, ca pe orice alt eveniment, 
în loc să o concepem ca deschidere sau acces către lumea în care trăim, şi 
deci ca presupoziţie a gândirii obiective. Filosoful empiric descrie percepţia 
aşa cum biologul descrie fauna unei ţări străine 24 , şi anume fără să descopere 
că el deja percepe, fără a vedea că percepţia, aşa cum el o trăieşte, neagă 
ceea ce el a spus despre ea. 

Analizele tradiţionale ale percepţiei pornesc de la percepţia unui lucru 
particular. De exemplu, percepţia unei mese, a unui pahar sau a unei 
scrumiere; darpercepţia este considerată în mod abstract şi izolat. Empiris¬ 
mul şi intelectualismul uită în aceeaşi măsură că actul percepţiei are loc pe 
un anumit fundal, într-un anumit context. Riguros vorbind, în experienţa 
naturală, de zi cu zi, noi nu avem percepţii ale obiectelor, ci avem un flux de 
experienţe care se raportează una la alta şi care se explică reciproc 25 . Ele fac 
parte dintr-o configuraţie sau context de sens. Putem lua aici chiar exemplul 
lui Merleau-Ponty: Parisul este pentru mine nu doar un obiect cu mii de 
faţete, nu doar o sumă de percepţii factice şi posibile; orice percepţie 
exprimabilă pe care o am la o plimbare prin oraş - cafenele, feţe, poduri, 
automobile - reafirmă un anumit sens pe care oraşul îl are pentru mine (un 

certains sens de Paris). Actul de pecepţie are loc pe un fundal atât spaţial, 
cât şi temporal. Orice percepţie presupune un trecut pentru subiectul care 
percepe, pentru că o percepţie este posibilă numai dacă ea actualizează o 
cunoaştere deja avută şi care stă la baza acesteia. în acest mod «înţeleg» eu 
feţele, clădirile, străzile prin intermediul cunoaşterii asumate, care a fost 
primită de corporalitate. De aceea percepţia mea este legată de istoria mea 
şi de istoria care mă precede. 

Aflăm că corpul este expresie. Vorbirea, mimica, mişcarea celorlalţi 
oameni au pentru noi un sens, ne spun ceva. Corpul devine expresiv prin 
aceea că existenţa noastră se realizează mai întâi prin expresii corporale, în 
special prin cuvântul vorbit; ne realizăm viaţa într-o lume corporală. Corpul 
ca expresie nu este un simplu «exterior», care conduce un proces intem, 
sufletesc. Că existenţa se realizează de abia prin expresii exterioare, corporale 
înseamnă că nu există o îmbinare întâmplătoare între interior şi exterior. 
Ceea ce este exprimat şi expresia nu pot fi separate una de alta - sau mai 
exact: ele pot fi într-adevăr separate, dar nu printr-un proces de abstractizare. 
Ceea ce este exprimat - spiritul, sufletul, «simţul» intem sau intenţia - şi 
expresia - corpul, semnele - sunt, luate în sine, momente abstracte. Feno¬ 
menul central, de care se face abstracţie, este sensul încarnat (le sens 
incarne) 16 . Sensul se actualizează tocmai în expresie; în mod reciproc, 
corporalitatea nu mai poate fi înţeleasă ca o stare contingenţă în cadrul 
existenţei noastre. 

Aceasta revalorizare este explicată de Merleau-Ponty prin aceea că 
corpul are o structură metafizică, în măsură în care este în acelaşi timp 
obiect pentru alţii şi subiect pentru mine 27 . Metafizica înseamnă aici apariţia 
unei fiinţe dincolo de natură sau de obiect. Structura metafizică sau 
ambiguitatea corpului se manifestă clar în sexualitate, pentru că aceasta 
indică tensiunea dintre autonomie şi dependenţă din existenţa umană. Această 
tensiune determină deschiderea omului în raport cu «altul». Cu aceasta am 
ajuns la problema celuilalt şi a lumii omeneşti. Ambiguitatea existenţei umane 
se arată în primul rând în lumea culturală, care este creată prin subiectivitatea 
umană şi în acelaşi timp reprezintă obiectivitatea unei alte ordini. 

Eu trăiesc nu doar într-o lume naturală, fizică. în jurul meu există 
drumuri, biserici, unelte, fabrici etc. Acestea poartă urmele acţiunii umane. 28 
Ceea ce este ciudat este că acţiunile prin care omul şi-a modelat viaţa se 
sedimentează în afara lui şi duc acolo o existenţă anonimă ca lucruri. Despre 
aceste lucruri depune mărturie peisajul, pe care eu îl văd din tren şi în care 
acţiunile umane s-au suspendat... Şi rămăşiţele unei societăţi originare - 

clădiri, monede, unelte, documente - depun mărturieîn modclar pentru un 
alt mod de viaţă care nouă ne este străin. 

Problema este cum pot astfel de lucruri depune mărturie despre o altă 
conştiinţă, o altă formă de viaţă. Cum poate deveni un obiect din spaţiu o 
urmă care să trimită la o existenţă străină? Această problemă este asociată 
de Merleau-Ponty cu problema intersubiectivităţii cu care s-a ocupat Husserl 
în Meditaţii carteziene. Constituirea unei societăţi nu poate fi dedusă din 
constituirea celuilalt, deoarece societatea este altceva şi mai mult decât o 
sumă de conştiinţe. Dar percepţia celuilalt conduce totuşi, în principiu, la 
aceeaşi dificultate ca şi percepţia lumii culturale. Căci primul obiect cul¬ 
tural prin care ceilalţi există este corpul (Leib) lor. 

Dificultatea constă în paradoxul că avem de a face cu o conştiinţă pe 
care o vedem din exterior ca obiect. Există acte de gândire, intenţii care se 
fixează în exterior, careaparaşadarîn afara autorului lor. Acest mod obiectiv 
de a privi reduce corpul la obiectul de care vorbeşte şi psihologia. Alte 
moduri de a fi în afară de acestea două nu există - cel puţin aşa sună presu¬ 
poziţia tradiţională; tot ceea ce este există fie drept obiect, fie drept conştiinţă. 
Dar cum stau lucrurile cu existenţa celuilalt? Aceasta există pentru mine 
numai prin corpul celuilalt sau prin urmele pe care acesta le-a lăsat în urma 
sa. Dacă trebuie să explicăm experienţa unui alt om prin gândirea obiectivă, 
atunci vom ajunge la o contradicţie: celălalt este un obiect, dar care totuşi 
există pentru sine, ca o altă conştiinţă. Existenţa celuilalt cade în intervalul 
dintre obiect şi conştiinţă. 

Aşa cum am menţionat în descrierea corpului propriu, suntem obligaţi, 
în măsura în care corpul se sustrage tratării obiective, să acceptăm un al 
Ireilea mod de a fi între subiectivitate şi obiectivitate. Dar dacă mă încarnez 
ca subiect, dacă sunt corporal drept conştiinţă, de ce ar trebui corpul celuilalt 
să nu aibă o conştiinţă? - Un răspuns presupune oricum distincţia dintre 
corpul ca fenomen, corpul-pentm-noi, corpul celuilalt şi corpul meu, pe de 
o parte, şi corpul ca obiect, cum ar fi cel al fiziologului, pe de altă parte. Dar 
nu înlocuim prin aceasta contradicţia subiect-obiect prin contradicţia corpul 
ca fenomen-corpul ca obiect? Cum se raportează unul la altul? Merleau- 
Ponty răspunde că corpul, ca obiect fiziologic, ia naştere printr-o nivelare şi 
sărăcire ( appauverissement) a corpului-fenomen. Modul obiectiv de tratare 
distruge caracterul de expresie al corpului. 

Dar şi conceptul de conştiinţă s-a modificat. Nu putem să înţelegem 
conştiinţa drept fiinţă pentru sine pură (aşa cum face intelectualismul), ci 
drept conştiinţă perceptivă, drept percepţie în lume. Ca subiect corporal nu 

îmi sunt mie însumi transparent. Perspectiva din care privesc lumea nu are 
limite fixe; întotdeauna exista încă ceva de experimentat. Pentru că 
perspectiva mea este deschisă, celălalt nu va fi nici el închis în ea. Datorită 
corporalităţii noastre luăm parte la o lume comună. Lumea percepţiei depă¬ 
şeşte eul particular perceptiv. De aceea, perspectiva celuilalt poate să 
depăşească şi perspectiva mea. De exemplu, eu observ un altul care sculptează 
o bucată de lemn. Prin aceasta, lucrurile care îl înconjoară, lemnul, unealta, 
primesc pentru mine o nouă semnificaţie. Ele nu mai sunt doar ceva cu care 
eu aş putea face anumite lucruri atunci când le folosesc; ele sunt şi părţi ale 
comportamentului celuilalt ( comportement ). Astfel, corpul celuilalt nu mai 
apare doar ca o parte a lumii, ci ca o perspectivă anume a acestei lumi. 
Lumea comună este orizontul nostru. 

Punctul central al criticii pe care o face Merleau-Ponty empirismului şi 
intelectualismului este acela că ambele orientări fac din lume un „tout fait” 29 
(gata făcut), o închid într-o perspectivă limitată a tot ceea ce s-a întâmplat. 
Dar lumea la care avem acces prin percepţie este deschisă, ne-săvârşită, şi 
nu e transparentă. Ea nu se expune în faţa unui spectator imparţial, ci ea este 
descoperită tocmai prin angajamentul pe care deja îl conţine percepţia. Prin 
aceasta Merleau-Ponty susţine caracterul finit al corporalităţii sau încarnării 
noastre. Datul este experienţa ca joc comun al unui subiect finit şi al unei 
lumi netransparente, din care el ia naştere şi în care se angajează. 10 Această 
transparenţă şi finitudine nu este o lipsă. încercarea de a face abstracţie de 
limitare are ca efect, dimpotrivă, pierderea caracterului de expresie al 
corporalităţii şi reducerea lumii la o singură dimensiune. Lumea pe care o 
experimentăm este totuşi o totalitate deschisă 31 . 

Maurice Merleau-Ponty: 
Corporalitate şi istorie 


Umanism şi teroare 

De la jumătatea anilor ‘40 şi până aproximativ în 1960, scena intelectuală a 
fost dominată de disputa dintre ‘existenţialism’ şi marxism. în perioada eli¬ 
berării (1944), existenţialismul s-a evidenţiat ca filosofie la modă. în acelaşi 
timp, partidul comunist a revenit întărit din mişcarea de rezistenţă. O încercare 
timpurie al lui Sartre de a găsi puncte de tangenţă între aceste două direcţii 1 
a fost curând preluată de o dezbatere de durată, infructuoasă şi difuză. Exis¬ 
tenţialismul a fost redus de partea comunistă la idealism, la o reliefare abstrac¬ 
tă a individului şi deci la o ideologie burgheză. Dar ceea ce i se opunea era 
o accentuare la fel de abstractă a realităţii materiale şi sociale. 

în centrul acestor confruntări, Merleau-Ponty a întreprins primaîncerca- 
re sistematică de a unifica existenţialismul şi marxismul. Articolul său din 
anul 1945 despre Fiinţa şi neantul a lui Sartre, precum şi discuţia ulterioară 
se încheia prin cuvintele: „Un marxism viu ar trebui să ‘salveze ’ şi să inte¬ 
greze căutarea existenţialistă, în loc s-o sugrume.” 1 Ceea ce trebuia să 
fundamenteze această împăcare era „patosul” 3 comun amândurora, umanis¬ 
mul. Sartre remarcase polemic împotriva marxismului că existenţialismul 
ar fi umanism. Dar nu era oare eliberarea, realizarea de sine a omului şi 
scopul marxismului? Marxismul cu care ‘existenţialiştii’ se vedeau confrun¬ 
taţi era în schimb filosofia partidului comunist francez, care încremenise 
într-o ortodoxie stalinistă. Merleau-Ponty căuta ceea ce marxismul este ‘de 
fapt’, şi anume evidenţierea dimensiunii sociale a existenţei umane. 4 Dar 
cum se confruntă o astfel de interpretare marxistă ‘ umanistă’ cu datele istorice 
ale acelui timp: cu procesele moscovite din 1936 şi până în 1938, cu lagărele 
de concentrare din Uniunea Sovietică, cu suprimarea revoltei din Berlinul 
de Est în 1953, din Ungaria în 1956 etc.? 

Problema interpretării acelor evenimente are un rol decisiv în ‘dez¬ 
baterea umanismului’. Merleau-Ponty le sintetizează în cartea sa Humanisme 
et terreur (Umanism şi teroare) din anul 1947. Aşa cum sugerează titlul, 
problema deja se găseşte la Kojăve: în istorie este vorba despre eliberarea 
omului. Dar această eliberare se face prin ‘muncă şi luptă’, în ultimă instanţă 
prin violenţă. Pentru Merleau-Ponty această concluzie apare ca dilemă: poate 
fi atins scopul, adică realizarea unor relaţii umane, prin violenţă? întrebarea 
replică ar fi: cum ar putea fi create altfel relaţii umane în condiţii inumane? 
Problema constă în caracterul violenţei, care trebuie să ducă la eliberare. 
Deci întrebarea poate fi răsturnată astfel: există o formă de violenţă care „se 
depăşeşte pe sine în direcţia unui viitor uman” 5 ? 

Pentru Merleau-Ponty această schemă de interpretare se dovedeşte a fi 
problematică. Răspunsul său timid, voit ambiguu din Umanism şi teroare 
conţinea un sprijin precaut în favoarea partidului comunist prin aceea că 
Merleau-Ponty s-a distanţat de democraţiile liberale, care, spune el, se bazează 
pe o violenţă ascunsă (de exemplu, oprimarea anumitor grupuri sociale, 
exploatarea coloniilor). Principiile acestor democraţii sunt umane, în timp ce 
violenţa are în practică frâu liber, chiar dacă sub protecţia principiilor umane. 
Prin comparaţie, în Uniunea Sovietică violenţa este oficială, în timp ce în 
‘viaţa cotidiană’ domneşte umanitatea. 6 Se pune însă întrebarea câtă violenţă 
justifică de fapt o astfel de legitimare care-şi trage forţa din negarea poziţiei 
opuse (aici a democraţiei liberale). Poate fi justificată prin aceasta şi politica 
partidului comunist? în orice caz, Merleau-Ponty şi-a schimbat repede 
atitudinea sa precaută. într-un articol din ianuarie 1950 din Les temps mo* 
demes, Merleau-Ponty reia întrebarea privind lagărele de concentrare din 
Uniunea Sovietică. Dovezile existenţei lor devin tot mai evidente: dacă în 
aceste lagăre se află zece milioane de oameni, atunci ,je modifică întregul 
sistem şi se schimbă semnificaţia” 1 . J4u se poate vorbi despre socialism când 
fiecare al douăzecilea cetăţean este internat într-un lagăr de concentrare.” 1 

La sfârşitul anilor ‘40, Comelius Castoriadis analizează sistemul so¬ 
vietic, în special modul de producţie şi raporturile de producţie. Acestea ar 
fi o nouă formă de exploatare. Ar exista o clasă specială, birocraţia, care 
decide procesul de producţie la toate nivelele. Vlăstarele socialiste ale 
Revoluţiei din Octombrie 1917 au fost retransformate în instrumente al celui 
mai perfecţionat, până acum, sistem de exploatare şi oprimare. 

Trebuie să te întrebi dacă această dezvoltare a revoluţiei într-o birocraţie 
totalitară reprezintă doar o nenorocire trecătoare, care lasă neatins fondul 
teoretic în sine - cum zice Troţki. Castoriadis a ajuns la concluzia opusă: în 

însuşi marxismul există ceva care pregăteşte această dezvoltare. Acea.stă 
răfuire cu marxismul are loc în Marxisme et theorie revolutionnaire (Marxis¬ 
mul şi teoria revoluţinară) din 1964/65. Castoriadis critică aici fundamentul 
concepţiei lui Marx, anume filosofia sa istorică. 

Istoria este caracterizată de o permanentă producere a noului, ea nu 
este determinată de la bun început. La Marx, ea devine punctul unei evoluţii 
tehnice, care trebuie să asigure un viitor comunist. Progresul este aşadar 
integrat în desfăşurarea istorică. Dar astfel se răstoarnă întrebarea privind 
praxisul omenesc şi acţiunea. ‘Praxisul’ devine o pură formă de aplicare a 
‘teoriei’, deci devine tehnică. Ea este redusă la o formă de muncă sau 
manipulare a unui material dat. Obiecţia principală a criticii lui Castoriadis 
privind tradiţia materialistă este definirea, dată de Merleau-Ponty, a practicii 
ca acţiune, în care ‘celălalt’ sau ‘ceilalţi’ sunt văzuţi ca fiinţe care se determină 
pe sine (autonome). 9 în mod ciudat, Castoriadis a fost ignorat timp de două 
decenii. Abia din mai 1968 dezbaterea publică l-a luat în considerare. 

începând cu 1950, Merleau-Ponty s-a distanţat din ce în ce mai mult 
de partidul comunist. Scepticismul său se îndrepta tot mai mult către filosofia 
istorică marxistă. Acesta este formulat în cartea sa Aventurile dialecticii 
(traducere germană Die Abenteuer der Dialektik ) din 1955. în capitolul fi¬ 
nal, critica este îndreptată explicit împotriva lui Sartre. Mişcarea pe care 
Sartre a parcurs-o în înţelegerea marxismului este opusă celei a lui Merleau- 
Ponty. în timp ce Sartre a căutat la început o confruntare cu marxismul 
oficial, Merleau-Ponty a elaborat o strategie de împăcare. Opiniile lor s-au 
încrucişat pe la 1950. După acaea, f iecare şi-a văzut din nou de drumul său. 
în vreme ce Merleau-Ponty s-a distanţat hotărât de partidul comunist, Sartre 
încerca o apropiere. Aceasta îşi găseşte exprimarea mai ales în seria de articole 
Les communistes et la paix (Comuniştii şi pacea) (1952-54), o justificare 
‘relativă’ a partidului comunist şi a Uniunii Sovietice. în argumentaţia sa, 
Sartre se distanţează de propria clasă şi de ideologia ei burgheză. Dezacordul 
dintre Sartre şi Merleau-Ponty a dus, în 1952, la părăsirea redacţiei de la Le 
temps modemes de către Merleau-Ponty. Apropierea lui Sartre de partidul 
comunist a fost întreruptă însă de revolta populară din Ungaria din 1956. 
Din acest moment, el şi-a concentrat forţele asupra încercării unificării exis¬ 
tenţialismului cu marxismul, însă printr-o analiză critică a marxismului ofi¬ 
cial. Aceasta se poate regăsi în articolul Existentialisme et marxisme (Exis¬ 
tenţialism şi marxism) din 1957, care pregăteşte Critica raţiunii dialectice. 
Sartre a reluat aici încercarea de împăcare pe care Merleau-Ponty o elaborase 
mai înainte, pentru a întemeia din nou marxismul ca filosofie istorică. 

Libertatea în cadrul situaţiei 

Evoluţia filosofică până în anii ’60 poate fi descrisă şi cu ajutorul 
fenomenologiei existenţialiste, deci cu ajutorul centrului filosofic de putere 
al acestei perioade. înnoirea filosofică ce trece dincolo de Fiinţa şi neantul 
a lui Sartre îşi are originea în primul rând în fenomenologia lui Merleau- 
Ponty ca filosofie socială şi istorică. 

Critica marxismului oficial era relativ simplă: acesta ar ignora conceptul 
subiectivităţii umane, pe care el însuşi trebuie să-l presupună. Corectarea 
existenţialismului în schimb este complexă. 

Merleau-Ponty încheie Fenomenologia percepţiei cu o discuţie a 
conceptului de libertate care se poartă pe fundalul lucrării Fiinţa şi neantul 
a lui Sartre. Punctul principal al criticii lui Merleau-Ponty este încercarea lui 
Sartre de a concepe libertatea prin opunerea abstractă a lui ‘a f i în sine’ şi ‘a 
fi pentru sine’, a fiinţei lucrurilor şi a fiinţei conştiinţei. De exemplu, 
„alegerea” apartenenţei de clasă nu poate fi înţeleasă nici ca una mecanic 
determinată, nici ca una absolut liberă. Este o alegere care este determinată 
prin felul nostru de-a trăi în lume, prin raportul nostru faţă de ceilalţi şi faţă 
de munca noastră. Existenţa umană nu se contopeşte cu circumstanţele date, 
dar ea nici nu este o libertate fără circumstanţe. 

Libertatea abstractă înseamnă la Sartre o alegere abstractă, punctuală. 
Ea este abstractă pentru că este separată de situaţie. Acest lucru are legătură 
cu faptul că Sartre determină libertatea ca fiind negativă, şi anume ca 
posibilitate permanentă dea spune nu, de a depăşi datul şi a-1 nega, pentru a 
face altceva. Acest ‘altceva’ rămâne nedeterminat: este orice altceva decât 
datul. Dar întotdeauna mai este un altceva. Acţiunea de negaţie duce la un 
rezultat, devine un factorîntr-un context. Determinarea libertăţii prin negaţia 
datului sau prin separarea de o situaţie dată este doar un moment abstract, 
negativ. Negaţia sau desprinderea are loc pe fundalul unui angajament 
cuprinzător în lume. 10 

Merleau-Ponty arată acest lucru cu ajutorul unei situaţii decizionale 
extreme, care pare a sprijini interpretarea lui Sartre a libertăţii. Un om care 
este schingiuit şi care totuşi nu dezvăluie numele şi adresele solicitate nu 
face o alegere izolatăîntr-un spaţiu vid. El se gândeşte la camarazii săi, mai 
esteîncă angajat în lupta comună. în acelaşi timp, nu e în stare să vorbească. 
Poate s-a pregătit deja luni sau ani de zile pentru acest examen, şi-a îndreptat 
cândva viaţa către această posibilitate. 11 

în Fiinţa şi neantul, Sartre utilizase deja conceptul de angajament pentru 
a caracteriza existenţa umană; în încercarea lui de a scăpa de consecinţele 

concepţiei sale individualiste a libertăţii şi alegerii, a descris, în anii de imediat 
după război, existenţialismul ca o „filosofie a angajamentului”. însă şi aici 
conceptul lui de libertate rămâne abslract. \nA venturile dialecticii, Merleau- 
Ponty notează critic: Angajamentul în înţelesul lui Sartre este negarea 
relaţiei dintre noi fi lume pe care aparent o afirmă; sau mai mult, Sartre 
încearcă să facă din negaţie o legătură .” 12 

în Fiinţa şi neantul, Sartre determină raportul omului cu datul prin 
conceptul de negaţie; astfel, legătura cu realitatea este negată. Conceptul de 
‘angajament’ va trebui s-o refacă din nou. Dar cum poate fi posibil acest 
lucru dacă angajamentul este iarăşi înţeles ca alegere absolută, liberă, ca o 
angajare de sine conştientă, volitivă pentru un altceva decât datul? Anga¬ 
jamentul conştient trebuie să se sprijine pe un angajament premergător, tacit, 
aşa cum subliniază Merleau-Ponty. 13 Prin aceasta, el încearcă să afirme că 
noi trăim în situaţia noastră concretă pentru o cauză, că prin felul nostru de 
a trăi suntem ‘angajaţi’ în această situaţie. Libertatea concretă este libertatea 
în şi prin situaţie. 

Prin această critică, Merleau-Ponty face referire la paradoxul care 
guvernează Fiinţa şi neantul a lui Sarire. 14 Pe de o parte, Sartre eviden¬ 
ţiază corelaţia dintre libertate şi situaţie: el descrie un ‘loc’ situat între 
conştiinţă şi lucruri, şi anume situaţia libertăţii. Pe de altă parte, el înţelege 
libertatea în mod abstract ca şi cum situaţia sau condiţiile n-ar privi 
alegerea absolută. Merleau-Ponty precizează conceptul de libertate în 
situaţie, desprinzându-se de abstracţiunile lui Sartre despre libertate şi 
angajament. Conceptul de situaţie „exclude o libertate absolută în origi¬ 
nea angajamentului nostru"'*. Precizarea lui Merleau-Ponty poate fi pri¬ 
vită astfel ca o dezvoltare a începuturilor dialectice din Fiinţa fi neantul: 
situaţia în care există libertatea devine una socială şi istorică. 


Existenţă şi dialectică 

La baza conceptului abstract de libertate se află distincţia pe care o face 
Sartre între cele două forme ale fiinţei: în sine şi pentru-sine. Critica lui 
Merleau-Ponty trebuie să se refere deci la această distincţie fundamentală 
din Fiinţa fi neantul l6 . Poziţia sa contrară este sugerată prin conceptul lumii 
perceptive, deci a unei lumi în care existăm şi percepem. 

Acţiunea umană de care este preocupat Sartre nu este doar o depăşire 
sau o negare a datului, ci are şi un rezultat Ea nu este doar ‘pentru-sine’, 

căci în măsura în care a devenit un dat, am putea spune că a încremenit. Nu 
este nici doar ‘în-sine’ pentru că este configurată de activitatea umană. Nu 
este ceva pasiv sau străin, ci are o semnificaţie pentru noi. Se poate deci 
vorbi de o fiinţă ‘între’ a-fi-pentru-sine şi a-fi-în-sine. Acest ‘statut inter¬ 
mediar’, după Merleau-Ponty, constă în primul rând în a permite punerea 
problemei sensului produsului. Şi acest lucru este valabil pentru toate pro¬ 
dusele umane; ele se situează, cum s-ar spune, între purul a-fi-pentru-sine al 
conştiinţei şi a-fi-în-sinele lucrurilor. Ele formează o ‘lume intermediară’ 
(intermonde).' 1 

A-fi-pentru-sinele conştiinţei este caracterizat prin activitatea ome¬ 
nească care transformă datul. Această activitate se desfăşoară într-un con¬ 
text care este format de acţiunile anterioare. Astfel, ea utilizează ‘instru¬ 
mente’ care au fost create de o activitate anterioară. Pentru a întâlni un 
prieten într-o cafenea, trebuie să iau autobuzul, să parcurg câteva străzi, 
să deschid uşa cafenelei etc. Contextul în care se integrează acţiunea are 
un caracter social şi istoric. Acesta este numit de către Merleau-Ponty 
‘lume intermediară’. Se poate ajunge sigur la acest concept dacă este luat 
ca punct de plecare a-fi-pentru-sinele conştiinţei. Aceasta se dovedeşte a 
fi o acţiune care are loc într-un context social şi istoric, într-o practică. 
‘Lume intermediară’ se numeşte lumea care se formează între conştiinţă 
şi lucruri, precum şi între oameni. Aceste două puncte însă trebuie privite 
ca unitate: relaţiile dintre oameni şi, prin aceasta, dintre diferitele libertăţi 
trec dincolo de relaţiile faţă de lucruri. 

în cadrul acestui concept al lumii intermediare sunt cuprinse şi menţinute 
cele trei ‘forme ale fiinţei' din Fiinţa şi neantul: a-fi-pentru-sine (fiinţa 
libertăţii conştiinţei), a-fi-în-sine (fiinţa lucrurilor) şi a-fi-pentru-ceilalţi. Ca 
şi la Sartre, „dialectica recunoaşterii” formează veriga de legătură. Dar abia 
la Merleau-Ponty este reluată concepţia hegeliană conform căreia libertatea 
poate fi realizată numai prin relaţia cu ceilalţi. Raportul nostru cu noi înşine 
este deja mijlocitprin ‘comun’, prin general.' 8 Existenţa umană este înţeleasă 
de către Merleau-Ponty ca o existenţă esenţial socială, ca o co-exis- 
tenţă. 19 Aceasta există pentru el doar în concret, în situaţie; concretul este 
aici corelaţia mijlocitoare, contextul social, istoric şi lingvistic al indivizilor. 
Această context de mediere în care existăm are o structură dialectică. în 
acest fel, Merleau-Ponty poate să aducă la o unitate existenţa şi dialectica. 
Iar această unitate caracterizează „filosofîa sa concretă”. 20 

Aceasta, însă, nu se derulează fără tensiuni. Merleau-Ponty accentuează 
în fenomenologia sa semnificaţia fundamentală a percepţiei şi corporalităţii, 

ca şi pe cea a istoriei şi limbajului. Percepţia şi corporalitatea au o importanţă 
fundamentală datorită caracterului lor nemijlocit: percepţia are un ‘avantaj’ 21 
prin accesul ei nemijlocit la lumea în care trăim. Corporalitatea ne arată că 
ne aflăm nemijlocit în lume, înainte de a ne percepe prin reflecţie pe noi 
înşine. Astfel, Merleau-Ponty accentuează deja datul. Invers, istoria şi lim¬ 
bajul sunt fundamentale în măsura în care realizează contextul de mediere 
în care noi existăm. Cele două interpretări opuse ale concretului se 
încrucişează la Merleau-Ponty. încercarea de a le menţine unite determină 
rezultatul acestei fenomenologii, care ar putea fi privită de altfel ca un dor 
după o stare iniţială de plenitudine. 

La Merleau-Ponty, ceea ce este dat în prealabil este lumea, ca prezenţă 
nemijlocită în percepţie, în care suntem angajaţi dintotdeauna datorită 
corporalităţii noastre. Pe acest fundal ‘se formează’ lumea socială şi istorică, 
sau mai precis: lumea percepţiilor este prelungită şi reconfigurată în lumea 
culturală. Aici există o corelaţie intimă. Lumea la care avem acces prin 
percepţie este o lume care penku noi are deja semnificaţie, şi ca o lume cu 
semnificaţie este o lume socială. Corespunzător, corpul nostru, „expresia 
noastră în lume este forma vizibilă a intenţiilor noastre"? Datorită corpo¬ 
ralităţii noastre ne putem exprima prin mişcări şi limbaj şi, prin aceasta, ne 
putem raporta la lume. Situaţia în care suntem angajaţi prin corporalitatea 
noastră este un context social, istoric şi lingvistic. Invers, trăim în această 
lume prin corporalitatea noastră şi bogăţia ei de exprimare. 

Merleau-Ponty scria, înfr-un articol din iunie 1945, că experienţa 
războiului însemna, sau trebuia să însemne, o redescoperire a istoriei. 23 Dar 
tocmai înţelegerea istoriei este îngreunată o dată cu conceptul abstract de 
libertate şi de separarea ‘carteziană’ dintre în-sine şi pentru-sine. 24 Prin acest 
concept de libertate, Sartre face din istorie un „rezultat nemijlocit al actelor 
noastre volitive”. 25 Dar prin aceasta ea dispare. Pentru că, în primul rând, 
istoria este caracterizată prin aceea că este o ‘lume intermediară’ în sens 
dublu, iar ca atare depăşeşte perspectivele doar individuale. în al doilea 
rând, ea este caracterizată prin netransparenţă, polivalenţă şi contingenţă. 26 
‘Totalitatea deschisă’ în care suntem aşezaţi prin corporalitatea noastră este 
o lume istorică. 

Fenomenologia franceză, de la mijlocul anilor ’40 şi până aproximativ 
în 1960, este dominată de două teme: corporalitate şi istorie. Aceste două 
teme fundamentale - şi, o dată cu ele, cele două interpretări ale concretului - 
sunt unificate mai ales la Merleau-Ponty. Prin aceasta el poate dezvolta filosofia 
existenţialistă într-o filosofie dialectică, socială şi istorică, care este continuată 

în cea de-a doua operă principală a lui Sartre, Critica raţiunii dialectice. Astf el, 
fenomenologia lui Merleau-Ponty poate fi văzută ca o verigă intermediară 
între cele două opere principale ale lui Sartre. Ea precizează începuturile 
dialacticedin Fiinţa şi neantul, darîntr-o modalitate care se detaşează totodată 
de confruntarea fundamentală dintre a-fi-în-sine şi a-fi-pentru-sine. Ea dezvoltă 
conceptul libertăţii în situaţie prin concepţia lumii „intermediare” sociale şi 
istorice, / intermonde. Acest concept al „lumii intermediare” sociale şi istorice 
- şi prin acesta conceptul dialectic al concretului drept context de mediere - 
va fi deslăşurat ulterior în Critica raţiunii dialectice. 


Scrierile lui Merleau-Ponty: v. cap. precedent (pp. 438-439). 

Ame Gr0n 


Vârstnicul Sartre: 
Ce este dialectica? 


Recâştigarea omului în marxism 


Discuţia privind raportul dintre existenţialism şi marxism îşi are punctul 
culminant în cea de-a doua operă de căpătâi a lui Sartre, Critique de la 
raison dialectique (Critica raţiunii dialectice), din anul 1960. Răspunsul la 
întrebarea privind metoda ne arată că existenţialismul şi marxismul nu 
reprezintă alternative. Nu este doar posibil, ci este şi necesar ca aceste două 
direcţii să fie unificate. 

în prim-plan, avem două teze care se află într-un raport de tensiune. în 
primul rând, Sartre afirmă că marxismul este „filosofia epocii noastre”. 1 
Totodată, cartea s-a născut din necesitatea de a critica dezvoltarea marxis¬ 
mului „în epoca noastră”. Marxismul - astfel sună cea de-a doua afirmaţie 
a lui Sartre - are nevoie de un corectiv pe care doar existenţialismul i-1 poate 
oferi. Critica marxismului trebuie în orice caz să vină din ‘interior’. Deci 
existenţialismului îi revine funcţia de a fi catalizatorul „marxismului 
autentic”. 2 

Marxismul, după Sartre, îşi datorează fascinaţia sa faptului „că a fost 
încercarea cea mai radicală de a lumina evoluţia istorică în totalitatea ei. De 
douăzeci de ani, însă, umbra acestuia ar întuneca istoria. 3 Sartre concepe 
materialismul istoric ca o încercare de a prezenta istoria deschisă în care ne 
situăm. însă în marxismul prezentului, conceptele ‘deschise’ sunt închise, 
ele au devenit imuabile. Marxismul a transformat analiza empirică într-o 
„simplă ceremonie” ale cărei categorii nu sunt verificate niciodată de 
experienţă. Aplicarea lor capătă un caracter dogmatic pentru că valabilitatea 
oricărei categorii este pusă înaintea oricărei experienţe. Analiza devine o 
clasificare stereotipă a celor mai diverse experienţe în categorii şi scheme 
generale. Aceastaînseamnăsuprimarea deosebitului, a individualului. Sartre 

înţelege această exercitare intelectuală a forţei drept un reflex al „lichidării 
fizice” a indivizilor. 4 Marxismul a devenit un „idealism absolut’ 5 , remarca 
Sartre ironic. 

Sartre prezintă drept exemplu 6 „analizele" comuniste oficiale ale revoltei 
ungare din 1956. Ele subliniază greşelile partidului comunist, fără a le 
determina însă mai îndeaproape. Totodată, operează cu prezenţa elementelor 
reacţionare, dar fără a demonstra realitatea acestora în Ungaria. în sfârşit, 
prezintă imperialismul ca o putere inepuizabilă, impersonală. Prin aceste 
trei elemente mitice a fost făurită o cheie universală, care se potriveşte la fel 
de bine sau la fel de prost pentru toate revoltele („une interpretation passe- 
partouf’). Decisiv este faptul că aceste analize confiscă complet particula¬ 
ritatea revoltei ungare. Ele o smulg din contextul istoric, căruia de altfel 
marxismul îi acordă atâta importanţă. Ar trebui să fie clar că „o revoltă în 
Budapesta, la 12 ani după război, la mai puţin de cinci ani după moartea 
lui Stalin, ar trebui să prezinte trăsături speciale ”. 

Această mistificare a marxismului trebuie corectată prin existenţialism 
şi anume prin accentuarea particularităţii întâmplărilor istorice şi a semni¬ 
ficaţiilor multiple ale acestora. 7 înainte ca istoria să devină obiect al analizei, 
ea este istorie trăită. în acest răspuns devine limpede apropierea faţă de 
Merleau-Ponty. 8 

în spatele analizei schematice a întâmplărilor istorice se situează o 
neînţelegere fatală a felului de a fi al omului. Marxismul - afirmă Sartre în 
critica sa - a devenit un ‘nonnumanism’. Ca filosofie socială şi istorică, 
acesta ar trebui să prezinte o înţelegere specială pentru unicitatea felului 
uman de a fi. Factic, însă, el ‘dezumanizează’ omul, prin faptul că îl 
transformă într-o parte de natură. 

Aceasta se petrece printr-o extindere a metodei dialectice la natura în 
sine. în măsura în care marxismul transformă dialectica într-o dialectică a 
naturii, el lasă omul să se dizolve într-un univers natural determinat de legi. 
Se poate vorbi aici de un transfer dublu: raţiunea dialectică pe care o des- 
coperimîn acţiunea omului este proiectată ca legitate necondiţionată în natura 
non-umană, pentru a fi readusă într-un pas următor din nou la acţiunea umană, 
în care aceasta ar asculta de o „lege dialectică a naturii”. 9 Determinându-1 pe 
om doar prin circumstanţele date, adică în ultimă instanţă doar prin condiţiile 
economice, îl reduci la un lucru pasiv, un obiect. Acest determinism, după 
Sartre, nu face parte din marxismul autentic; ba mai mult, i-a fost impus din 
afară. Sartre trimite aici la cea de-a treia teză a lui Feuerbach: 

„Teoria materialistă conform căreia oamenii sunt produsele circumstan¬ 
ţelor şi ai educaţiei uită că circumstanţele sunt modificate tocmai de oameni 
şi că educatorul trebuie educat la rândul său." 

Sartre citează această teză ca o confirmare a afirmaţiei că praxisul uman, 
acţiunea, nu este complet determinat de condiţiile materiale." 

Marxismul care se bazează dogmatic pe dialectica naturii ajunge să-şi 
nege fundamentul autentic. Ca filosofie socială şi istorică, marxismul trebuie 
să fie o antropologie. Schimbările sociale presupun oameni care acţionează 
şi care determină schimbări la nivel practic. Marxismul trăieşte din viziunea 
omului care, prin configurarea conştientă a vieţii sale, se ridică ca stăpân 
peste această viaţă. Fundamentul îl reprezintă conceptul praxisului uman 
liber. Dar tocmai acest concept îi lipseşte marxismului dogmatic. 

Existenţialismul poate corecta aici hotărâtor marxismul, conferind din 
nou valabilitate realităţii omului. în aceasta constă îndreptăţirea încercării 
de a scoate în evidenţă existenţa ca fiind modul caracteristic de a fi al omului. 
După Sartre, acesta este şi răspunsul la înhebarea de ce existenţialismul 
poate readuce marxismul la propriile sale fundamente. 

Conceptele pe care le utilizează marxismul pentru descrierea istoriei 
(exploatare, înstrăinare, obiectivare ete.) au o semnificaţie existenţială. Ele 
trimit nemijlocit la structurile existenţiale. Iar conceptul de dialectică poate 
fi determinat suficient doar prin aceste structuri ale fiinţei. Dialectică înseamnă 

„dezvoltareapraxisului, iar praxisul este în sine de neimaşinat fără concep¬ 
tele de trebuinţă (nevoie), transcendenţă şi proiectare." 

De asemenea, conceptul marxist fundamental de ‘muncă” este lipsit de sens 
dacă structura fundamentală a acesteia nu este o proiectare (pro-jeter). n 

Miezul dialecticii marxiste retrimite deci la o înţelegere fundamentală 
a realităţii umane, care însă nu este tocmai la îndemână. Sarcina care se 
naşte din această lipsă este desăvârşirea unei înţelegeri a existenţei pentru a 
readuce dimensiunea umană pierdută, care reprezintă fundamentul 
marxismului ca filosofie socială şi istorică şi pentru a recuceri „locul omului 
în cadrul marxismului”. 14 

Prin aceasta, marxismul îşi poate redobândi fundamentul ca materia¬ 
lism dialectic, fundament care a fost obnubilat printr-o aplicare dogmatică 
a conceptului de dialectică. 

Proiectul critic: 
dialectică şi istorie 

Prin titlul Critica raţiunii dialectice, Sartre face aluzie la Critica raţiunii 
pure a lui Kant. Acest lucru nu este întâmplător, pentru că Sartre înţelege 
conceptul de critică în sens kantian. Prin ‘critică’ se determină fundamentele 
şi limitele raţiunii. 15 Proiectul critic este îndreptat împotriva dogmatismului, 
care utilizează conceptul de dialectică schematic şi fără nici o fundamentare. 

Domeniul autentic al raţiunii dialectice este lumea socială şi istorică 16 , 
care poate fi caracterizată adecvat numai prin structuri existenţiale (depăşire, 
nevoie, proiect, scop, semnificaţie etc.). Aici găsim calea de acces spre o 
procedură dialectică. Corectura existenţialistă a marxismului trebuie împlinită 
prin determinarea critică a raţiunii dialectice. Această determinare este - aşa 
cum sugerează şi titlul - intenţia propriu-zisă a lui Sartre. Pentru că dialectica 
cuprinde acţiunea şi istoria omului, proiectul critic poate fi înţeles ca o 
fundamentare sistematică a unei filosofii sociale şi istorice. 

întrebarea hotărâtoare este pusă de Sartre mai târziu astfel: în ce condiţii 
este posibilă în genere cunoaşterea istoriei? 17 Premisa este ca istoria să fie 
raţional structurată şi să nu se destrame în diverse istorii fără o corelaţie 
interioară. Pentru a caracteriza particularitatea unităţii istorice, Sartre face 
distincţia între ‘totalitate’, adică o unitate închegată, şi ‘totalizare’, adică o 
unificare continuă, o totalitateîn procesul devenirii. în comparaţie cu Hegel, 
Sartre conferă - împreună cu Kierkegaard şi Marx - valabilitate faptului că 
istoria este în mişcare, este nedesăvârşită. 18 Această mişcare este cuprin¬ 
zătoare; ea unifică, respectiv integrează diferitul, este deci o totalizare. Ea 
este declanşată prin acţiunea practică a omului. 

Deocamdată însă, Sartre este preocupat de întrebarea fundamentală: 
„Există (numai) un adevăr despre om?” 19 Acest adevăr trebuie să fi luat 
naştere în istoria în care omul a încercat să se realizeze. întrebarea poate fi 
deci tradusă în felul următor: are istoria caracterul unei atotcuprinderi? Prin 
conceptul totalizării, Sartre doreşte să determine istoria ca mişcare 
nedesăvârşită, dar şi ca unitate. Unitatea este contextualitatea de sens, raţiunea 
în istorie. Prin proiectul său critic, Sartre pune problema ‘sensului’, şi prin 
aceasta problema caracterului inteligibil al istoriei. 

Corelaţia dintre raţiunea dialectică şi istorie ca totalizare este dată în 
felul următor: mai întâi, fără conceptul de totalizare nu se poate ajunge la o 
determinare a dialecticii. în dialectică este vorba de depăşirea contradicţiilor; 
aceasta, însă, este o mişcare totalizatoare către unitate. Doar atunci când 

menţine diversitatea într-o unitate poate fi ea o depăşire a contradicţiilor: 
dialectica este o „activitate totalizatoare” 20 şi nu o ‘lege a naturii’. 

Prin această determinare putem fundamenta ideea conform căreia 
‘domeniul’ dialecticii este lumea socială şi istorică. Numai prin praxisul 
uman şi prin istoria în care aceasta se desfăşoară obţinem o totalizare, deci 
deschiderea spre un context intem încărcat de sens. Doar aici putem vorbi 
de un proiect, de o intenţie, care poate fi negată şi care este în contradicţie 21 
(cu o stare dată sau cu un alt scop). 

Prin aceasta s-a schiţat programul din Critica raţiunii dialectice. 
Opera trebuia la început să cuprindă două volume; Sartre însă n-a terminat 
volumul doi. în schimb a apărut cartea lui despre Gustave Flaubert, prin 
care a dorit să ofere un exemplu concret pentru noua metodă pe care o 
schiţase deja în scurta introducere la Critica raţiunii dialectice-, să prezinte 
totalizarea istorică în viaţa unui om individual. 22 


Praxis şi inerţie 

La baza raţiunii dialectice se află corelaţia dintre practica omenească şi 
dialectică. 23 Sartre începe cu praxisul individual pentru a pătrunde de aici în 
praxisul social. Punctul său de pornire nu este fundamentat doar metodic, ci 
şi factual. El porneşte de la praxisul individual pentru că aceasta constituie 
fundamentul praxisului social. Jntreaga dialectică istorică se fundamen¬ 
tează pe praxisului individual, în măsura în care aceasta este deja 
dialectică', adică totalizatoare. 24 Deci, în sens propriu, pot acţiona numai 
indivizi, nu mărimi supraindividuale. Sartre reafirma aici umanismul său: 
„Există doar oameni şi relaţii reale intern mane 

Prin aceasta se ridică următoarea problemă: cum poate fi istoria o 
totalizare, o mişcare către unitate, dacă baza acesteia sunt diferiţii indivizi? 
Totalizarea îşi lasă amprenta pe instituţii colective, sociale, care acţionează 
asupra indivizilor. Totuşi, aceste instituţii ar trebui să fie concomitent 
„compuse din milioane de acţiuni individuale "} 6 Problema este cum poate 
deveni rezultatul praxisului individual al diferitelor persoane o realitate co¬ 
mună, care acţionează apoi asupra praxisului fiecărui individ separat. Altfel 
exprimat: cum pot fi cuprinşi diverşii indivizi într-un context comun şi ce 
forme ia acest context? 

Totalizarea dialectică, ca suprimare a diversităţii, esteîn modprimaro 
unificare a acţiunilor individuale. 27 ‘Sensul’ istoriei nu vizează o unitate 

supraindividuală, autonomă, ci punctul în care istoria este creată în comun 
(en commun ) 28 de către oamenii liberi. Praxisul individual este, după Sartre, 
atât abstract cât şi fundamental. El este abstract, pentru că este desprins de 
contextul lui social şi istoric; el este fundamental pentru că este baza pentru 
contextul în care se integrează el însuşi. Realizarea acestui context, totalizarea, 
se arată deja în nevoie, care reprezintă „prima relaţie totalizatoare” a omului 
faţă de lumea materială la care participă. 29 Prin conceptul de ‘nevoie’ 
(trebuinţă) se subliniază că omul trăieşte într-o lume materială; în plus, în 
nevoie este ceva caracteristic pentru felul de a fi al omului: lipsa a ceva. 
Totalizarea se arată în ordonarea mediului material al omului într-un câmp 
de posibile satisfaceri a nevoilor; reconfigurarea mediului material într-un 
întreg ordonat 30 se face prin muncă. 

Omul transcende datul prelucrându-1 în direcţia unui scop propus (de 
exemplu construirea unei case). Praxisul său este caracterizat prin nega- 
tivitate 31 : el depăşeşte datul pentru că este îndreptat către un scop, adică spre 
ceva încă ne-existent, care va trebui realizat prin el. Omul proiectează 
posibilităţi pentru sine în mediul material (de exemplu prin defrişarea unei 
zone de pădure pentru a construi o casă şi cu scopul de a utiliza lemnul ca 
material). Mediul defineşte totodată condiţiile date şi câmpul de structurat 
al posibilităţilor de acţiune. Praxisul individual este deci totalizare pentru că 
transformă mediul material într-un câmp coerent de posibilităţi care sunt 
‘înmănunchiate’ într-un proiect. 32 

în acest timp, individul execută o mişcare dublă: el interiorizează 
(interiorise) exteriorul, integrând lucrurile din jurul său într-un proiect, 
adică într-un proiect al propriilor posibilităţi şi deci într-un raport interior 
(interiorite). Individul îşi proiectează posibilităţile în lumea materială şi 
prin aceasta se raportează şi faţă de sine - îşi configurează viaţa prin 
prelucrarea lucrurilor exterioare. Acest câmp practic este însă tocmai acel 
ceva în cadrul căruia individul se desfăşoară prin munca lui. El se 
‘exteriorizează’ pentru sine, obiectivându-se prin praxisul său în lumea 
înconjurătoare materială. 33 

Un exemplu pentru obiectivarea de sine este scrisul. 34 Prin scriere, 
‘interiorul’ pe care-1 gândim devine un ‘exterior’. Se aşterne pe o hârtie, se 
manifestă într-un material. înlr-un anumit fel, prin aceasta se şi pierde. Ceea 
ce am scris cândva poate acţiona mai târziu în aşa fel încât să pară că a fost 
scris de-un altul, de un străin. Dar prin scriere putem şi recunoaşte că, în 
fond, în ceea ce-am gândit este conţinut mai mult decât am conştientizat 
iniţial. Putem lucra cu ceea ce-i scris; ceea ce este scris va fi astfel actualizat, 

va deveni un obiect pentru noi. Prin această muncă noi putem gândi mai 
departe. 

Individul se manifestă prin praxis, deci prin munca lui cu şi asupra 
lucrurilor care-1 înconjoară. El se exprimă prin lucrurile pe care le ‘frecven¬ 
tează’; influenţa sa se manifestă tocmai prin aceste lucruri. 

Pentru aceasta să folosim următorul exemplu. Maşina în faţa căreia stă 
este pentru muncitor un obiect al praxisului său: el ‘o deserveşte’. Dar invers, 
el însuşi este un fel de obiect pentru maşină. Funcţiile pe care muncitorul le 
exercită sunt date de modalităţile de funcţionare ale maşinii. Practica munci¬ 
torului devine astfel un răspuns la cerinţele pe care maşina, ca produs al 
muncii altora, i le impune lui. 

Astfel am ajuns la două determinări fundamentale ale praxisului. în 
primul rând, câmpul de acţiune, în calitate de câmp material, este caracterizat 
prin inerţie. Practica individuală trebuie să depăşească rezistenţele pentru 
a-şi putea realiza proiectul. Inerţia înseamnă însă şi f aptul că rezultatul acţiunii 
individuale apare iarăşi ca un dat: munca lasă urme asupra materialului. Aşa 
cum acţiunea individului este cuprinzătoare datorită faptului că integrează 
mediul înconjurător material într-un câmp practic, tot invers este valabil că 
totalizarea are loc prin mediul înconjurător material. 35 

Praxisul uman lasă urme asupra lucrurile prelucrate de el. Astfel, 
încercăm să descoperim cum au trăit oamenii înainte: cercetând urmele pe 
care le-au lăsat, deci lucrurile asupra cărora au acţionat (unelte de lucru, 
documente, opere de artă, vestimentaţie, case etc.). 

în al doilea rând, câmpul practic este unul social. El nu este caracterizat 
doar prin rezistenţa lucrurilor ca obiecte materiale, ci este influenţat şi de o 
inerţie socială care rezultă din ordinea socială. Ambele determinări trebuie 
luafe împreună, deoarece ordinile sociale sunt susţinute de lucruri sub formă 
de natură prelucrată. Individul dă formă lucrurilor pe care le prelucrează. 
Munca generează o relaţie între oameni, aşază omul într-o relaţie cu lumea 
materială ce-1 înconjoară. Aceasta se arată în lucrurile pe care individul le 
foloseşte pentru practica sa: ele mărturisesc toate munca altora şi influenţează 
alţi oameni în a căror practică pot pătrunde. Proiectul va fi păstrat prin 
înlipărirealui într-un material inert. Invers, lucrurilor li se conferă semnificaţie 
( significalion ) prin această întipărire a unei intenţii. 36 Ele trimit, prin felul în 
care sunt prelucrate, la o situaţie ‘practică’. 

Acum putem merge încă un pas mai departe: prin prelucrare, lucrurilor 
separate li se conferă o realitate simbolică ce trece dincolo de rezultatul pe 

care l-a intenţionat fiecare pentru sine prin practica sa. Lucrurile care ne 
înconjoară au o ‘structură colectivă’: 

„Este suficient să deschid fereastra: văd o biserică, clădirea unei bănci, o 
cafenea; trei structuri colective, această bancnotă de o mie de franci este 
încă una; ziarul pe care tocmai mi l-am cumpărat de asemenea.” 

Aceste lucruri poartă în sine un anumit model colectiv de acţiune. Ele impun 
indivizilor un destin mai mult sau mai puţin comun. Ordinile sociale în care 
trăim ‘se manifestă’ în lucruri; aşa de exemplu, circulaţia este reglată de 
şosele, panouri, trotuare, staţii de autobuz, piste pentru biciclete, gări etc. 
Acestea formează un context social pentru că în ele sunt înscrise semnificaţii 
colective. Prin ele, praxisul individual se leagă de practica celorlalţi, deşi 
n-au de-a face nemijlocit unele cu altele. Individul cu necesităţile şi proiectele 
sale se opune unui câmp de ‘instrumente’ colective - instituţiilor în sensul 
cel mai larg. Acestea constituie cadrul în care nevoile pot fi satisfăcute iar 
proiectele pot fi realizate. 

Astfel, am dobândit un concept provizoriu al lumii omeneşti. Ea este 
una comună, o lume ‘între’ noi. (Sartre însuşi trimite aici la conceptul de 
„l'intermonde” a lui Merleau-Ponty 38 ). Ca atare, ea este o lume cu semnifi¬ 
caţii; lucrurile înconjurătoare se află într-o context comun de semnificaţii, 
care mijloceşte relaţia socială dintre oameni. 

Prin acest concept al lumii omeneşti se poatedeterminastructuraraţiunii 
prin care este caracterizată practica omenească, derivând de aici metoda 
descrierii acestei practici. Pentru că acţiunea umană urmăreşte un proiect, o 
intenţie, reprezentând de aceea o relaţie cu sine, cunoaşterea acesteia trebuie 
să fie o ‘înţelegere’. 39 Dorim să recurgem aici la propriul exemplu al lui 
Sartre, conştient simplu: eu stau în cameră cu un altul care se scoală brusc 
de pe scaun şi merge la fereastră. Eu îi înţeleg mişcarea prin situaţia factică 
în care ne aflăm, pentru că, de exemplu, aici este prea cald: doreşte să deschidă 
fereastra pentru a aerisi. Acţiunea nu este ‘declanşată’ de căldură ca de un 
stimul; ea este mai degrabă o activitate unificatoare, în care camera în care 
ne aflăm apare ca un câmp de acţiune. Celălalt dă scaunul înapoi, părăseşte 
masa, trece pe lângă o altă masă, trage draperiile şi deschide fereastra: toate 
mişcările separate formează o acţiune complexă într-un spaţiu unitar, şi 
anume într-o situaţie care este înţeleasă de amândoi. 

Decisiv în cazul înţelegerii ( Verstehen ) este faptul că ceeace se înţelege 
se află într-un context de semnificaţii. Totalizarea dialectică desemnează 

deci situaţia însăşi, ca şi metoda prin care situaţia este înţeleasă. Acest context 
îşi are fundamentul în practica omenească, care presupune deja o înţelegere a 
lumii semnificaţiilor în care se împlineşte. Indiciile care pătrund în lucrurile 
care mă înconjoară le înţeleg prin raporturile mele ‘practice’ cu ele. 

Mediul înconjurător material al individului este un câmp practic, care 
este deja constituit sau format 40 : este configurat de produse colective sau 
de contexte sociale de semnificaţii. O altă caracteristică decisivă este, după 
Sartre, neîndestularea sau lipsa (rarele'). 41 Aceasta este demonstrată deja 
prin faptul că în lumea noastră 3/4 din omenire suferă de subnutriţie. 
Raritate înseamnă că într-un anumit câmp social nu există un anumit bun 
suficient pentru toţi (hrană, locuinţe, muncă etc.). Neîndestularea este în 
acelaşi timp esenţială şi accidentală (contingenţă) în măsura în care nu 
toţi oamenii trăiesc într-o lume dominată de raritate. Lipsurile şi nevoile 
determină dintotdeauna cursul istoriei, ba chiar fundamentează posibilitatea 
istoriei umane, în care, după Sartre, este vorba mereu de încercarea de-a 
depăşi raritatea într-un context social. 

Neîndestularea nu determină doar raportul omului cu natura; ea este 
şi o condiţie pe care oamenii şi-o împărtăşesc. Datorită lipsei, indivizii 
depind unul de celălalt. în câmpul comun de acţiune, caracterizat de 
neajunsuri, celălalt se arată că cineva care poate lua şi consuma acel lucru 
de care avem noi nevoie. Astfel, el poate deveni pentru noi o ameninţare 
pentru că el dispune, ca şi noi, de libertatea de a configura mediul său 
material. Ca o libertate străină, el este ‘dublura noastră diavolescă ’ 42 . El 
se arată ca un altul pentru că el ni se opune ca o ameninţare potenţială 
atunci când face uz de libertatea sa (ca şi noi de-a noastră). Oamenii sunt 
legaţi unii de alţii prin lipsuri într-un raport guvernat de contradicţii. 4 ’ 

Prin aceasta este dată semnificaţia raportului faţă de celălalt: individul 
se alege pe sine însuşi prin acţiunile sale. El încearcă să se realizeze prin 
acţiune, care se află în raport faţă de alţi oameni. Aceştia sunt atât diferiţi, 
cât şi identici cu noi. 


Alteritate şi comunitate 

Practica individuală, precum şi cea colectivă, s-a dovedit a fi organizarea şi 
totalizarea unui câmp practic. Faptul că sunt în joc o multitudine de indivizi 
ce acţionează ridică întrebarea cum se strâng indivizii într-un câmp comun 
de acţiune care este deja structurat. 

Determinant este mai întâi raportul faţă de celălalt în cadrul căruia 
doi indivizi iau reciproc atitudine; este un raport de reciprocitate {rici- 
procite). Ambii îl recunosc pe celălalt ca praxis, deci ca libertate. 44 Acest 
raport de reciprocitate poate fi pozitiv sau negativ. însă chiar şi în conflictul 
exterior trebuie să-l recunoaştem pe celălalt ca libertate, deci ca un cineva 
care - ca şi noi înşine - utilizează lucrurile în scopuri proprii, putând 
astfel să opună rezistenţă. 

Această descriere a raportului cu celălalt este abstractă pentru că face 
abstracţie de faptul că relaţiile se derulează într-un câmp inert sub influenţa 
ordinilor sociale. Sensul lor este de a indica într-o formă pură specificul în 
relaţiile dintre oameni, şi anume că este vorba de un raport bilateral dintre 
libertăţi. în cadrul acestui raport de reciprocitate, celălalt, care este un altul 
decât mine, este totodată un altul ca mine însumi, un alt om. între noi există 
deci o identitate. Acest raport abstract capătă formă în practică datorită lipsei 
sau neajunsului, unde este vorba mai puţin de celălalt cât de un „a fi altfel”, 
o alteritate. 

Praxisul individual se corelează cu praxisul celorlalţi prin lucrurile 
care sunt purtătoarele semnificaţiilor colective. Lucrurile materiale pot uni 
diferiţii indivizi în măsura în care ele poartă deja amprenta unei practici 
umane. Acest lucru este arătat de Sartre din nou printr-un exemplu cotidian: 
o aglomerare de oameni, în Place Saint Germain, care aşteaptă autobuzul. 45 
Putem să-i privim ca o unitate, deoarece toţi aşteaptă în acelaşi loc, acelaşi 
autobuz. Dar această unitate le vine celor ce aşteaptă dinafară, şi anume de 
la lucrurile care deja poartă amprenta muncii omului, conferindu-li-se prin 
aceasta o structură colectivă: trotuarul, staţia, autobuzul etc. Această unitate 
exterioară este, dacă privim mai atent, doar superficială. 

Indivizii din staţia de autobuz n-au nimic de-a face unul cu celălalt. Ei 
îşi întorc reciproc spatele pentru că într-adevăr aparţin altor grupuri (familie, 
colegi de serviciu etc.). Individul separat nu aşteaptă autobuzul în virtutea 
‘persoanei’ sale, ci pentru că este un altul decât el însuşi. Această alteritate 
(etre-autre ) se derulează într-un raport faţă de alţi oameni: fiecare individ 
separat este pentru celălalt doar un altul, care, la fel ca ei, aşteaptă doar 
autobuzul. Aceasta înseamnă că relaţiile dintre oamenii din staţie sunt 
caracterizate de indiferenţă reciprocă. Lor nu le pasă unul de celălalt, ci ei 
există unul lângă celălalt ca numerele într-o serie. 

Ceea ce caracterizează seria, ca primă formă a întâlnirii între oameni 
într-o societate, este alteritatea reciprocă. Identitatea constă aici în alteritatea 
comună: „ Fiecare este acelaşi ca şi ceilalţi în măsura în care este altul 

decât el însuşi". 46 Această identitate este abstractă pentru că nu priveşte 
individul ca atare. într-o serie, individul este doar un altul care aşteaptă ca şi 
ceilalţi. Un exemplu semnificativ este dat de mijloacele mass-media: 
telespectatorii sunt caracterizaţi ca un grup prin faptul că fiecare dintre ei stă 
în faţa televizorului. Ei sunt uniţi printr-un program comun, fiind totuşi 
răspândiţi. 

Oamenii acţionează în serie atunci când fiecare face acelaşi lucru ca şi 
ceilalţi (se aşază la o coadă şi aşteaptă, cumpără un bilet de intrare, îşi ocupă 
locul etc.). Ei urmează un model de acţiune antedat, care este condiţionat 
material. Astfel de lucruri formează, o dată cu structura lor colectivă, 
fundamentul acţiunii colective. Dar, ca urmare, aceste lucruri care poartă 
amprenta acţiunii omului se pot autonomiza. In alteritatea comună, stăpânirea 
acestora de către om duce la ipostaza în care el însuşi va fi dominat de 
lucruri, prin aceea că ele impun înapoi condiţii. 47 Un exemplu pentru această 
‘răsturnare’ este sistemul monetar, care în fond este operă umană, dar care a 
dobândit o realitate proprie (politica financiară, speculaţiile, crizele valutare 
etc.) Dezvoltarea tehnologică, ca rezultat al acţiunilor umane, reacţionează 
de pildă, de asemenea, în raport cu acţiunea reciprocă a oamenilor; la fel şi 
cea socială, în sensul că trebuie să urmeze doar cerinţele pe care acestea le 
impun. Continuarea are loc, cum s-ar spune, de la sine. 

Obiectele materiale, care sunt caracterizate prin intervenţia oamenilor, 
reacţionează, rezultatul acestor acţiuni putând să fie altul dscât cel intenţionat, 
dacă nu cumva chiar împotriva scopului acţiunii. în acest sens, putem folosi 
un alt exemplu: ţăranii chinezi 48 au defrişat sistematic timp de secole pădurile 
pentru a câştiga mai mult teren pentru aşezări şi agricultură. Această practică 
şi-a pus amprenta asupra peisajului, pozitiv în ceea ce priveşte culturile şi 
cultura aşezămintelor, negativ în privinţa lipsei unei păduri protectoare. Dar 
de când nu mai există copaci care fixează pământul fertil de povârnişurile 
dealurilor, acesta se depune pe albiile râurilor. Urmarea sunt inundaţiile 
catastrofale. Acest lucru ar putea arăta rezultatul unei practici îndreptate 
către un scop. Dacă un duşman doreşte să facă rău ţăranilor, trebuie doar să 
defrişeze pădurile. Dar acest duşman sunt ţăranii înşişi. Fiecare dintre ei 
face acelaşi lucru ca şi ceilalţi: defrişează pădurea etc. Respectiva lor muncă 
vizează aceeaşi natură de pe urma căreia trăiesc. Prietenul şi duşmanul nu 
acţionează împreună, şi totuşi activităţile separate dau un rezultat comun 
prin reacţia naturii ciuntite. Ceea ce ţăranii trebuie să combată în cadrul 
acestei reacţiuni sunt şi acţiunile lor proprii, în măsura în care ele au dus la 
altceva decât se plănuise. 49 

în prelungirea acestui exemplu se poate contura problema uman-ecolo- 
gică cu ajutorul conceptului de ‘finalitate contrară’: avem de a face cu 
consecinţele propriilor noastre acţiuni. Ele se întorc împotriva noastră, dar 
sub altă formă, care acţionează tocmai împotriva a ceea ce s-a intenţionat. 

Termenul pentru alteritateîn acest sens este alienare ( alienation ): indivi¬ 
dul se exprimă prin acţiunile sale; dar acestea se întorc în câmpul practic 
impotriva sa ca ‘altele’, ca acţiuni skăine. înstrăinarea şi conceptul de libertate 
sunt problematizate de Sartre în L’etre et le neant: cum poate omul, a cărui 
fiinţă este libertatea, să-şi devină sieşi străin şi prin aceasta, neliber? Sartre 
găseşte un prim răspuns în raportul de mijlocire dintre practica umană şi 
mediul material, care este caracterizat prin lipsuri şi deci prin necesităţile 
celorlalţi. în critica tradiţiei marxiste, Sartre descoperă motivul înstrăinării 
prin faptul că acţiunea omului devine o alta, obiectivându-se într-o lume 
practic-inertă, fiind, deci, caracterizată de configurările colective ale unei 
alterităţi comune. 

Această primă formă a unificării oamenilor într-un context social 
generează bunăoară identitate, care la o privire mai atentă devine o alteritate 
comună: ea nu reprezintă o unificare, ci o adunare ( rassemblement ). Astfel, 
aşteptarea diferiţilor oameni a aceluiaşi autobuz nu este o chestiune comună, 
ci întâmplătoare. Totalizareaeste „falsă” 50 , pentru că este provocată dinafară; 
prin aceasta i se conferă un caracter pasiv, deci factual. 

Dar cum se ajunge de la o adunare întâmplătoare la o uniune activă? 
Exemplul cu ajutorul căruia Sartre discută această trecere este căderea Bas- 
tiliei din anul 1789. 31 Situaţia care a premers acest eveniment este următoarea: 
populaţia din Paris se împăcase cu lipsurile, precum o masă inertă, într-o 
neputinţă colectivă. Ea locuieşte în acelaşi oraş şi suferă sub aceleaşi condiţii; 
însă fiecare cetăţean suferă acest destin pentru sine. Reprezentanţii din Paris 
au confirmat doar lipsa de putere. Când însă Ludovic al XVI-lea înconjoară 
oraşul cu trupele sale, situaţia comună devine evidentă. Din afară, oraşul 
este considerat o ‘totalitate’, el va trebui asediat, poate ocupat. Drept răspuns 
la această ameninţare, poporul încearcă să-şi procure arme. însă, tot nu poate 
fi încă vorba de o acţiune comună, ci de o acţiune într-o serie: fiecare face 
acelaşi lucru ca celălalt, fiecare încearcă să se înarmeze. Rezultatul comun 
al acestei acţiuni individuale este înarmarea populaţiei împofciva regelui. 
Fiecare în parte descoperă că s-a acţionat ca un grup. Aceasta le arată po¬ 
sibilitatea unei acţiuni viitoare comune. Seria se dizolvă acum în favoarea 
formării grupului. Grupul difuz, oraşul în răzmeriţă, se structurează mai 
întâi într-un anumit cartier, Saint-Antoine, care a stat mereu în umbra Bastiliei. 

Populaţia trăise deja, cu câteva luni mai înainte, o reprimare sângeroasă 
din afară. într-o amintire comună a acestei reprimări, ea încearcă să-şi 
procure arme; le găseşte la Bastille. Cucerirea acesteia „se dovedeşte a fi 
pentru fiecare descoperirea imperativă a unei libertăţi comune de temut" 52 . 
O dată cu acţiunea revoluţionară comună se petrece ceva nou 53 , procesul 
este ireversibil. 

Exemplul arată cum se formează grupuri dintr-o situaţie comună, ca 
reacţie la condiţiile de viaţă represive. Ele se formează într-un câmp practic- 
inert (aici oraşul) şi împotriva neputinţei care domneşte acolo. Formarea 
unui grup solicită câteva condiţii externe: unitatea seriei, situaţia comună, 
presiunea din afară. Dar cu aceasta încă nu totul a fost spus. Pentru că răz¬ 
meriţa împotriva lipsei de putere şi împotriva reprimării este posibilă doar 
pe baza libertăţilor care trăiesc sub această constrângere. Praxisul individual 
ca activitate totalizatoare este deja liberă; dar se poate pierde în câmpul 
practic-inert. înstrăinarea sau ‘obiectivarea’ presupune că omul este altceva 
decât un obiect: el trebuie să fie liber. Chiar şi în starea de înstrăinare omul 
este încă om . 54 Dacă ar putea fi redus la un simplu lucru, atunci criteriul 
‘nonumanităţii’ ar dispărea în obiectivare şi înstrăinarea totală ar putea deveni 
o stare naturală. Abia libertatea omului face posibilă înstrăinarea şi 
nelibertatea, numai ca libertate omul poate fi transformat în slugă, numai 
datorită activităţii sale poate afla pasivitatea ca o neputinţă. 

Obiectivarea relaţiei dintre oameni se diferenţiază principial de relaţia 
dintre lucruri. Relaţia anonimă cu ceilalţi este trăită în diverse raporturi de 
reciprocitate (muncă, familie, locuinţe etc.) 55 . De aceea, diverşii indivizi nu 
se pierd pur şi simplu în contextul colectiv. După Sartre, libertatea poate fi 
redobândită într-o comunitate cu alţii, deci în „grupul” în care constrângerea 
este împărtăşită cu alţii. 

Formarea grupului poate fi determinată de acţiunea comună, ca o 
totalizareîn vederea unei întreprinderi comune. Prin faptul că individul este 
legat în practica sa de ceilalţi se vede pe el însuşi în celălalt . 56 Celălalt nu mai 
este un străin, ci un alt sine în care mă pot vedea pe mine însumi. Aceasta 
duce la o anume identitate dintre diverşii indivizi. Omul individual se află 
într-un context social cu care se poate identifica. El aparţine, împreună cu 
celălalt, unei comunităţi care acţionează într-o situaţie comună. Practica 
comună este şi o determinare de sine. 

Sartre însă nu se opreşte aici . 57 Pentru că întrebarea este cum poate 
grupul să dureze dincolo de faza de formare 58 , mai ales după ce scopul 
propus a fost atins (de exemplu, Bastilia cucerită). Dacă nu doreşte să se 

dizolve, grupul trebuie să se (reorganizeze. Deja de la formarea lui este 
necesară o anumită diferenţiere 59 : grupul trebuie împărţit corespunzător pe 
diferite sarcini, pe care le impune proiectul comun. Acest proces trebuie 
amplificat în faţa ameninţării de dizolvare: pentru a-şi asigura existenţa, 
grupul trebuie să formeze o structură mai solidă 60 şi trebuie să se constituie 
într-o instituţie mai mult sau mai puţin solidă 6 '; pentru că el poate rezista 
doar dacă se obiectivează în câmpul practic-inert, deci dacă-şi însuşeşte o 
existenţă inertă. Insă consecinţa acestei obiectivări, tocmai în încercarea sa 
de a se păstra, este încremenirea treptată într-o nouă formare colectivă. 

Păstrarea unităţii grupului solicită, în interior, subordonarea individului 
în vederea unui scop comun. Alteritatea individului, libertatea, se prezintă 
ca ceva ameninţător care trebuie dominat. Prin exemplul revoluţiei franceze, 
Sartre interpretează această subordonare drept teroare . 62 El se apropie aici 
de o justificare a violenţei (forţei) ‘împotriva celuilalt’, atât în afara cât şi 
înăuntrul grupului, ca mijloc necesar pentru realizarea scopului comun, a 
libertăţii. Aceastăjustificareintrăîntr-oanumităcontradicţiecu consideraţia 
iniţială conform căreia greşeala marxismului ortodox ar sta în lichidarea 
alterităţii individuale. 

După Sartre, statul poate fi înţeles drept reorganizarea imperativă a 
grupului într-un sistem instituţional: statul este un grup instituţionalizat, 
ierarhic, care prin aparatul lui încearcă să stăpânească aglomerarea colectivă 
din societate, manipulând-o cu ajutorul derulărilor seriale care o leagă . 63 
Atunci când această manipulare penetrează societatea, apare birocraţia. 
Principiul acesteia este influenţarea individului printr-o ‘dirijare din exte¬ 
rior’ , prin condiţionare străină (extero-conditionnemenf*, un concept pe care 
Sartre îl împrumută din sociologia americană 65 ): individul este mânat, mai 
ales sub influenţa mass-media, să acţioneze ca ceilalţi, pentru a se adapta 
acestora. Când însă individul devine un altul, identitatea cu ceilalţi poate 
consta doar în faptul că fiecare acţionează ca altcineva. Prin aceasta, alteritatea 
revine ca alteritate ‘totalizată’, pentru că individul însuşi se condiţionează 
acum ca altcineva; determinarea, însă, vine din exterior. 

încremenirea grupurilor într-o instituţie arată că forma fundamentală a 
contextului social este aglomerarea colectivă şi structura acesteia, care este 
‘serialitatea’.^Prin aceasta se pune problema raportului dintre diversele 
grupuri şi structurile colectiveîn câmpul comun (deci, problema contextului 
istoric). Câmpul de acţiune comun este influenţat de practica grupurilor de 
mai înainte. Abia în acest context ajungem în planul concret în cadrul căruia 
trebuie pusă întrebarea privind practica umană ca totalizare . 67 Aici sunt 

împletite cele trei forme, care până acum au fost tratate pentru sine: practica 
individuală, aglomerarea serială şi grupul. Abia acum intră pe deplin în 
câmpul vizual diversele structuri sociale: contradicţiile dintre diversele 
grupuri, structurile colective şi depăşirea acestora îşi au locul lor în istorie. 68 


Scrierile lui Sartre şi Literatura de specialitate vezi capitolul J.-P. Sartre: Libertate 
şi situaţie, pp. 424-426. 

Când Alexandre Koyrd scria în 1961 că situaţia filosofică s-a modificat 
radical în comparaţie cu cea din junii anului 1930, deja se anunţa următoarea 
turnură decisivă. în momentul în care întoarcerea către concret - filosofia 
angajamentului şi filosofia practică - şi-a atins apogeul prin Critique de la 
raison dialectique a lui Sartre, scena filosofică de la Paris s-a modificat. 
Despărţirea de tradiţia filosofică a anilor ‘30 începe acum să capete formă; 
ea a configurat în mod decisiv situaţia anilor ‘60 şi ‘70. Această situaţie se 
evidenţiază prin îndepărtarea de dialectica fenomenologică şi cea 
existenţialist-filosofică în care întoarcerea către concret îşi atinge apogeul. 

Tendinţa de la începutul anilor ‘60 este caracterizată prin critica 
dialecticii, deci şi prin critica filosofiei hegeliene. în cursul său inaugural de 
la College de France, din 1970, Michel Foucault afirma că „întreaga noastră 
epocă... ar căuta să se elibereze de Hegel”'. Această direcţie poate fi descrisă, 
după Gilles Deleuze, drept un „anti-hegelianism generalizat” 2 . 

în general se pot diferenţia două faze ale criticii dialecticii. Mai întâi a 
fost vizată filosofia dialectică ca filosofie istorică şi, apoi, filosofia dialectică 
ca filosofie a identităţii. 

Această perioadă s-a aflat mai ales sub semnul structuralismului ; 
începând din 1968 aproximativ, se vorbea deja de perioada de ‘după’ struc¬ 
turalism, discuţie care însă se purta pe fundalul structuralismului. ‘Struc¬ 
turalismul’ nu este însă un concept univoc. Prin el se înţelege mai întâi 
modalitatea structurală de a privi lucrurile, aşa cum a dezvoltat-o lingvistica. 
Apoi, structuralismul poateînsemna transferarea metodei lingvistice asupra 
altor ştiinţe sociale şi ale spiritului, în sfârşit, prin acest concept poate fi 
desemnat structuralismul filosofic propriu-zis. 

Origineacelortrei variante ale structuralismului este analiza structurală 
a lingvistului elveţian Ferdinand de Saussure (1857-1913). 


Saussure: Limbă şi sistem 

Principala realizare a lui Ferdinand de Saussure a fost faptul că el a văzut 
limba ca un sistem de semne. Prin aceasta, el pus piatra de temelie a lingvisticii 
structurale. Aceste începuturi au fost continuate, printre alţii, de aşa-numita 
Şcoală de la Copenhaga, care l-a avut ca reprezentant de frunte pe Louis 
Hjelmslev (1899-1965). 

Teoria lingvistică a lui Saussure începe cu o nouă definire a semnului 
în limba vorbită. în general, se spune despre un semn că reprezintă un altceva, 
în mod tradiţional, semnul lingvistic a fost desemnat ca fiind legătura dintre 
un nume şi un lucru. în consecinţă, limba a fost privită ca „nomenclatură”, 
„drept o listă de expresii, care corespund tot atât de multor limbi” 3 . 

Această concepţie, conform căreia semnul reprezintă un lucru, a devenit 
problematică pentru Saussure. El a arătat, însă, că semnul „are un caracter 
dual”: semnul lingvistic nu leagă un lucru şi un nume, ci „o reprezentare şi 
o ilustrare fonetică” 4 . Prin semn lingvistic se înţelege de obicei doar sunetul 
sau exprimarea. Argumentul lui Saussure pentru o ruptură cu această 
terminologie tradiţională constă în aceea că putem numi o expresie, de 
exemplu cuvântul ‘pom’, drept „semn“, atunci când acesta ‘poartă’ sau 
exprimă un concept, aici conceptul de ‘pom’. între sunete şi concepte există 
un raport de condiţionare, care este caracteristic pentru toate semnele 
lingvistice. 

Semnul lingvistic este o unitate cu două feţe. Pentru a scoate în relief 
legătura internă, Saussure numeşte sunetul le signifiant (semnificantul) şi 
conceptul le signifie (semnificatul). O dată cu Hjelmslev, putem utiliza şi 
denumirile ‘exprimare’ şi ‘conţinut’, care sunt legate prin semn. Drept urmare, 
nu doar cuvintele sunt semne. în limba germană, de exemplu, terminaţia ‘-s’ 
este un semn: el este compus dintr-un element de exprimare (s) ca purtător 
al unui element de conţinut, şi anume al genitivului (scoarţa copacului, des 
Baum-s ). Semnul se caracterizează printr-o contradicţie interioară; el 
reprezintă o legătură de diversităţi ( d’ordres differents ), adică de lucruri 
care nu sunt înrudite în mod natural. Legătura dintre două elemente inegale 
- sunet (exprimare) şi concept (conţinut) - este arbitrară ( arbitraire). Nu 
există nici un raport natural sau prestabilit între expresia „pom” şi conceptul 

de pom. Conţinutul ar putea fi la fel de bine desemnat prin alte expresii. în 
daneză, de exemplu, cu totul altfel decât în germană sau în franceză, expresia 
„Tra” desemnează atât pomul cât şi materialul, deci lemnul. 

Saussure atribuie semnului arbitrar o poziţie cheie în teoria lingvistică. 
Faptul că relaţia dintre exprimare şi conţinut este arbitrară înseamnă că semnul 
însuşi este o mărime cu totul şi cu totul socială şi istorică. 5 Ea este o problemă 
de convenţie socială. Aceasta nu trebuie însă înţeleasă ca o convenţie 
conştientă sau ca reprezentând o alegere, ci drept o creaţie sau o alegere 
inconştientă, colectivă. Putem spune, de exemplu, că o expresie sau alta a 
fost creată şi a pătruns în limbă. Se poate vorbi aici de o creaţie în cadrul 
unei comunităţi lingvistice deja formate, legate de tradiţie. 

în plus, semnul nu este un complex de părţi finite, care sunt deja deter¬ 
minate în ele însele ca un întreg, dinainte de apariţia limbii. în acest caz, 
limba ar fi o colecţie de semne, o sumă de componente separate, inde¬ 
pendente. Că semnul este arbitrar înseamnă că nu este determinat ‘din afară’. 
Ce poate semnul să determine ca legătură concretă dintre exprimare şi 
conţinut este doar faptul că, în raport cu alte mărimi de exprimare şi conţinut 
încadrul limbii, el estedelimitatşi caracterizat. Caracterul arbitrar al semnului 
înseamnă lipsa oricărei relaţii naturale sau prestabilite dintre exprimare şi 
conţinut. Iar aceasta înseamnă că semnul îşi dobândeşte valoarea sa doar 
prin relaţia ‘internă’ din cadrul limbii. 

Semnul lingvistic nu este deci o unitate independentă, izolată, care 
are semnificaţie în sine. Ca relaţie determinată dintre expresie şi conţinut, 
el este o unitate concretă şi, ca atare, are o încărcătură pozitivă. Dar această 
unitate este bazată pe diferenţele ( differences ) dintre partea de expresie şi 
de conţinut şi alte semne lingvistice. Mai precis formulat, semnul se 
constituie prin ceea ce îl separă de alte semne. 6 Este deci determinat dife¬ 
renţial. El ia naştere prin diferenţele de exprimare şi de conţinut în raportul 
cu alte semne lingvistice, iar valoarea sa rezidă în relaţia sa cu aceste alte 
semne. Semnul individual este încărcat ‘negativ’: în partea de expresie şi 
conţinut se defineşte prin faptul că nu se suprapune cu alte mărimi de 
expresie şi conţinut din limbă. 

Acest lucru este evident în partea de expresie. Ceea ce este determi¬ 
nant în cazul unei expresii nu este o oarecare calitate pe care aceasta o are în 
sine, d faptul că poate fi separată de alte expresii din cadrul limbii. De 
exemplu, cele două expresii ‘Heiz’ şi ‘Harz’ diferă prin două elemente de 
exprimare (e şi a ) care, în acelaşi timp, ne oferă criteriul de distincţie al 
semnificaţiilor. Schimbarea 7 unui element de exprimare cu un altul are ca 

rezultat o modificare în planul conţinutului. Invers, o schimbare de elemente 
ale conţinutului are ca rezultat o modificare în partea de exprimare. De 
exemplu, diferenţa dintre elementele de conţinut ‘nehotărât’ şi ‘hotărât’ poate 
fi recunoscută prin adăugarea a trei elemente de exprimare: der (der Baum), 
die (die Kuh) sau das (das Herz). Din diferenţa dintre aceste trei mărimi de 
exprimare rezultă iarăşi o diferenţiere de conţinut, şi anume între genurile 
„masculin”, „feminin” sau ,.neutru”. Astfel, între partea de expresie şi cea 
de conţinut ale semnului există o „consonanţă”, respectiv o articulare reci¬ 
procă. Altfel spus, diferenţierea (formarea diferenţelor), sau structurarea părţii 
de expresie şi de conţinut, se petrece simultan, într-un act. 

Faptul că elementul determinant în cazul unei expresii (pentru a recurge 
din nou la partea mai limpede a semnului) este constituit din diferenţele faţă 
de alte expresii lingvistice, reiese, în continuare, din aceea că pentru 
variaţiunile în exprimare există un anumit univers de posibilităţi. Limitele 
acestui univers de posibilităţi sunt definite prin cerinţa de a putea diferenţia 
o expresie de alte expresii. Putem face aici o comparaţie cu limba scrisă. De 
exemplu, un t poate fi scris în diferite modalităţi. Important este să poată fi 
diferenţiat de alte litere cum ar fi / sau d. Caracterul arbitrar al semnului 
oferă astfel un anumit univers de posibilităţi pentru variaţiuni, univers care 
este determinat de diferenţierile de expresie sau de conţinut din interiorul 
limbajului. 8 

Prin aceasta am ajuns la o temă centrală din teoria limbii a lui Saussure: 
a determinării limbii ca sistem. Limba poate fi considerată un sistem de 
diferenţieri interne şi, prin aceasta, de raporturi interne de dependenţă. Limba 
ca sistem este denumită de Saussure la langue, pe care o opune folosirii 
factuale a limbii (actului vorbirii), la parole. Sistemul lingvistic este presupus 
de articularea factuală a limbii. Omul individual poate comunica doar prin 
‘utilizarea’ codului care compune sistemul lingvistic.’ Pe baza acestui sistem 
comun, el poate înţelege şi poate să se facă înţeles altora fără probleme. La 
langue este edificiul limbii, care stabileşte posibilităţile formale pentru 
exercitarea limbajului. El este sistemul de reguli pentru utilizarea limbajului. 


Sistemul lingvistic şi utilizarea limbii 

Ca sistem de reguli pentru utilizarea limbii, sistemul lingvistic este o „instituţie 
socială”. 10 El formează o verigă socială între utilizatorii individuali ai limbii, 
în schimb, folosirea factuală a limbii este individuală, în funcţie de context 



470 


Filo sofia franceză 


şi, ca atare, caracterizată prin variaţiuni infinite, care se referă atât la expresie 
(exprimare), cât şi la conţinut (semnificaţie). Ea se supune voinţei libere. 
Dar lingvistica trebuie să depăşească utilizarea factuală a limbii şi să revină 
la sistemul lingvistic, care se află „în afara individului, care de la sine nu-1 
poate nici crea, nici modifica.”'' Faptul că semnul este arbitrar nu înseamnă 
tocmai că este dependent de „alegerea liberă a subiectului vorbitor”. Dim¬ 
potrivă, individul de la sine putere nu poate să modifice nimic la un semn 
care s-a instituit într-o comunitate lingvistică. Lingvistica îşi asigură obiectul 
ei propriu-zis printr-un proces de abstractizare, în care sistemul lingvistic 
este separat de utilizarea limbii. Prin această abstractizare, socialul este 
diferenţiat de individual şi, astfel, esenţialul de accidental. 12 

între aceste două determinări - sistemul lingvistic şi utilizarea limbii 
-existăun raport dialectic. 13 înprimulrând, ajungem la sistemul limbajului 
numai din sau prin folosirea factuală a limbii, care este dată nemijlocit (le 
fait de parole). în al doilea rând, sistemul lingvistic se cristalizează prin 
„practica vorbirii” (la pratique de la parole ) N . Utilizarea limbii reprezintă 
condiţia pentru sistemul lingvistic, care structurează utilizarea limbii şi 
care va fi reciproc modificat de aceasta. 15 Conform cuvintelor lui Merleau- 
Ponty: „Vorbirea (la parole) nu realizează doar posibilităţile imanente 
limbii. Ea este deja la Saussure, în ciuda tuturor determinărilor restrictive, 
orice altceva decât pur efect.” 16 însă nu doar utilizarea individuală a limbii 
este cea care modifică sistemul, ci tocmai comunitatea, a cărei instituţie 
este „masa vorbitoare”. 17 La Saussure, însă, lipseşte mai ales conceptul 
unei astfel de practici sociale, adică a practicii limbii ca practică „între” 
indivizii dintr-o societate. Prin păstrarea contradicţiei dintre sistemul 
lingvistic colectiv şi practica individuală a limbii se omite conceptul de 
practică socială, care însă este necesar pentru a putea înţelege cum se 
instituie şi se schimbă sistemul lingvistic. 

Saussure exprimă dependenţa reciprocă dintre cele două determinări 
astfel: sistemul lingvistic este în acelaşi timp instrument şi produs al utilizării 
limbii. 18 Utilizarea factuală a limbii între indivizi presupune un sistem comun. 
Invers, acest sistem există doar datorită acestei utilizări a limbii. Utilizarea 
limbii este tocmai actualizarea sau realizarea sistemului lingvistic. 

Unul dintre cele mai importante puncte în întemeierea lingvisticii de 
către Saussure este faptul că ajungem la sistemul lingvistic cu ajutorul unei 
abstractizări metodice. Aceasta înseamnă că sistemul lingvistic constituie o 
abstractizare în raport cu datul nemijlocit, deci cu utilizarea practică. în acelaşi 
timp, însă, găsim la Saussure tendinţa de a face din sistemul lingvistic un 

obiect la fel de concret ca şi utilizarea lui, deci o realitate de sine stătătoare. 
Ar putea ti la îndemână să privim sistemul lingvistic ca o realitate anonimă 
şi colectivă, care determină acţiunea verbală a indivizilor şi nu doar variantele 
posibilităţilor formale a acesteia. Prin aceasta, raportul de tensiune dintre 
sistemul lingvistic şi utilizarea limbii ar dispărea. 

Saussure rămâne aici ambiguu: pe de-o parte sistemul limbii este 
rezultatul unei abstractizări metodice, iar pe de-altă parte este privit ca o 
realitate concretă. în această ambiguitate îşi află punctul de plecare 
structuralismul filosofic de mai târziu. 

Determinarea sistemului lingvistic de către Saussure se sprijină pe 
premisa că se poate face abstracţie de tot ce-i extern sau străin de sistem. 19 
Condiţiile externe nu au nimic de-a face cu sistemul lingvistic, care este „în 
sine”. Am putea atrage atenţia asupra realităţii că anumite cuvinte sunt 
împrumutate din alte limbi. Nu este aceasta o dovadă a faptului că trebuie 
recurs la factori externi pentru a descrie sistemul lingvistic? Saussure răspunde 
la aceasta afirmând că un cuvânt nu mai este considerat străin dacă este 
privit ca parte a limbii în care a intrat. Acum mai este valabilă doar relaţia şi 
contradicţia cuvântului cu alte cuvinte în limbă, deci valoarea şi locul său în 
sistemul lingvistic. Limba poate tî cercetată în sine ca un sistem propriu de 
ordine sau, conform cuvintelor lui Hjelmslev, ca „o unitate de sine stătătoare 
(autonomă) de dependenţe interne, pe scurt: o structură”. 20 

Pentru comparaţie, putem aminti jocul de şah, care este determinat 
intern, prin sistem, deci prin regulile de joc, prin valoarea pieselor individuale 
în relaţiile lor reciproce (de exemplu regina poate fi utilizată pe diagonală, 
diferenţiat faţă de tură, orizontal şi vertical, diferenţiat faţă de nebun etc.) 
Dacă s-ar schimba numărul pieselor, acest lucru ar afecta forma jocului, 
adică modalitatea în care este structurat jocul. Dar faptul că jocul a fost 
importat din Persia în Europa este faţă de jocul însuşi ceva exterior. La fel 
stau lucrurile referitor la întrebarea dacă piesele sunt făcute din lemn sau din 
fildeş şi cum arată. 

Acelaşi lucru este valabil şi pentru limbă. Din moment ce este dată, 
structura ei poate fi studiată imanent. Sarcina teoriei lingvistice este, în 
formularea exagerată a lui Hjelmslev, „o recunoaştere imanentă a limbii 
ca structură specifică care rezidă în sine însăşi.” 21 Dezvoltarea structura¬ 
lismului este caracterizată de tendinţa de a întoarce acest principiu al 
imanenţei, aşa încât sistemul lingvistic să poată fi înţeles ca o realitate 
autonomă. în aceasta constă noutatea fundamentală, care trece dincolo de 
structuralism ca principiu metodic. 

Limbă şi societate 

Saussure şi-a formulat teoria şi în raport cu cea de-a doua semnificaţie a 
structuralismului, amintită mai sus. Sistemul lingvistic este o instituţie socială 
în măsuraîncare reprezintă un sistem de semne care exprimă „ideile” colective 
ale unei comunităţi lingvistice. Alte forme de asemenea sisteme de semne 
sunt limba scrisă, arta, codurile de semnalizare (de ex. semnele de circulaţie), 
ritualurile, regulile de convieţuire în societate (obiceiurile, gesturile etc.). Dacă, 
de exemplu, într-o societate există diferenţe clare între fată şi băiat, femeie şi 
bărbat, băiat şi bărbat, fată şi femeie în ceea ce priveşte îmbrăcămintea, ele 
sunt diferenţieri de expresie, cărora le corespund diferenţeîn planul conţinutului. 
Determinantă este existenţa unei contradicţii interne între partea de expresie şi 
partea de conţinut în condiţiile în care diferenţierilor din partea de expresie le 
corespund diferenţierile în partea de conţinut, şi invers. 

Sistemul limbajului comun ( langue ) poate fi comparat cu alte sisteme 
de semne sau limbi; el rămâne totuşi cel mai important din sistemele de 
semne. 22 El ocupă, împreună cu sistemul descriere (ecriture), ca reprezentant 
al sistemului limbajului comun, o poziţie privilegiată în raport cu alte sisteme 
de semne. Sistemul lingvistic este limba pe care o utilizăm „zi de zi”. 11 în 
acest „limbaj cotidian” pot fi traduse, aşa cum remarcă Hjelmslev, toate 
celelalte limbaje comune şi toate celelalte „structuri lingvistice” imaginabile. 24 
Acest privilegiu îl datorează faptului că limbajele de zi cu zi nu vizează un 
anumit scop, cuprinzând, în funcţie de destinaţie, orice domeniu al expe¬ 
rienţei. în limbajul de zi cu zi putem exprima orice fel de opinie (şi putem 
gândi astfel). Datorită caracterului ei universal sau general ea este o instituţie 
socială unică. Saussure fundamentează această poziţie privilegiată a 
sistemului limbii prin caracterul cu totul şi cu totul arbitrar al semnului 
lingvistic. 25 Celelalte forme sociale cum ar fi obiceiurile, sistemele juridice 
şi politice se bazează, mai mult sau mai puţin, pe raporturile naturale 
prestabilite. Astfel, moda este legată de proporţiile corpului; sistemul 
lingvistic este, din contră, independent. Toate celelalte sisteme de semne se 
sprijină pe un plan al conţinutului şi expresiei deja structurat lingvistic. 

Saussure considera lingvistica drept parte a unei ştiinţe generale a 
sistemului de semne, a semiologiei (din grecescul semeion: semn). Lingvistica 
tratează limba ca „sistem semiologic”, care este înglobatîn social. Semiologia 
este acea ştiinţă „care cercetează viaţa semnelor în cadrul vieţii sociale”. 26 
Ea aparţine deci domeniului sociologiei (Saussure vorbeşte de „psihologie 
socială”). în schimb, o dată cu poziţia privilegiată a sistemului lingvistic. 

raportul este răsturnat. Deoarece pentru celelalte sisteme de semne lingvistica 
are o însemnătate fundamentală, ea poate „deveni un model şi un reprezentant 
principal al întregii semiologii”. 27 Prin aceasta, la Saussure este deja dată 
posibilitatea transferării modalităţii structurale de a privi lucrurile de la 
lingvistică asupra altor ştiinţe sociale şi ale spiritului. 


Levi-Strauss: 

Inconştientul structural 

Claude Levi-Strauss (n.1908) poate fi considerat întemeietorul structu¬ 
ralismului în cel de-al doilea înţeles al acestuia. El a transferat analiza struc¬ 
turală, într-o manieră sistematică, de la lingvistică asupra sociologiei, mai 
exact etnologiei. 

Acest transfer, de exemplu asupra relaţiilor de rudenie, mituri, artă, 
modă, relaţii sociale, este fundamentat prin faptul că şi astfel de domenii 
prezintă o structură lingvistică. Ele pot fi privite ca limbaj ( langage ), ca 
sisteme ‘semiologice’. Prin aceasta, i se recunoaşte lingvisticii structurale o 
poziţie privilegiată. Sistemul limbii Qangue) este, conform spuselor lui Levi- 
Sirauss, „sistemul desemnării par excellence” 28 . 

Mai precis, Levi-Strauss a preluat metoda fonologică, aşa cum a fost 
aceasta dezvoltată, la sfârşitul anilor 20, de aşa-numita Şcoală de la Praga, a 
cărei reprezentanţi de frunte au fost N.S. Trubetzkoy şi Roman Jakobson. 
Şcoala de la Praga a continuat lucrările lui Saussure, începând o analiză a 
laturii de expresie a limbii sub forma unui sistem de elemente de sunete 
abstracte, formale sau foneme. Sarcina fonologiei este de a cerceta ‘structura’ 
acestui sistem. Această orientare fundamentală, cu totul nouă în cadrul 
lingvisticii, este numită de Trubetzkoy „structuralism”. Ea se situează la 
antipod în raport cu ‘atomismul’ vechilor şcoli. 

Cum poate fi transferată analiza structurală de la fonologie la etnologie, 
ne arată Levi-Strauss cu ajutorul problemei raporturilor de rudenie în so¬ 
cietăţile “primitive”. El fundamentează preluarea metodei prin următoarele 
asemănări formale ale situaţiilor în care se află cele două ştiinţe. 29 în primul 
rând, elementele care intră în raporturile de rudenie sunt, la f el ca şi fonemele, 
elemente de semnificaţie (sau mai precis: elemente purtătoare de semni¬ 
ficaţie). în al doilea rând, la fel ca şi fonemele, ele capătă această sem¬ 
nificaţie doar în cadrul unui sistem. în al treilea rând, acest sistem - atât cel 
fonologie cât şi cel de rudenie - este o creaţie colectivă, inconştientă. 

Corespunzător, sociologia şi lingvistica tradiţională fac greşeala fundamentală 
de a lua în considerare elementele componente separat, pentru sine, şi nu în 
cadrul relaţiilor lor. 

L^vi-Strauss fundamentează preluarea metodei pe baza exemplului 
rolului unchiului în societăţile primitive, în care raporturile sociale sunt reglate 
mai ales prin legăturile de rudenie. Structura de bază a acestora cuprinde 
patru elemente: frate, soră, tată, fiu. Aceştia sunt constituiţi în perechi contrare 
corelative, astfel încât la fiecare nivel de generaţie există un raport pozitiv şi 
unul negativ. De exemplu, unui raport negativ între fratele mamei şi fiul 
surorii îi este corelat un raport pozitiv între tată şi fiu. Pe baza aceasta, Levi- 
Strauss formulează următoarea legitate: relaţia dintre fratele mamei şi fiul 
surorii stă în raport cu relaţia dintre frate şi soră aşa cum se raportează relaţia 
dintre tată şi fiu la relaţia dintre bărbat şi femeie. 30 Dacă este dată o pereche 
din relaţie, cealaltă poate fi dedusă. 

Astfel este dezvăluită structura elementară în sistemul de rudenie. La 
fel ca şi sistemul fonetic, acesta este un sistem de elemente contrare şi prin 
aceasta un sistem de dependenţe interioare. Problema semnificaţiei fratelui 
mamei este, în consecinţă, o problemă a funcţionării sistemului de rudenie. 
Iar răspunsul la aceasta este: sistemul este cel al unui schimb social, şi anume 
al schimbului femeilor. El poate fi privit ca un fel de limbă pentru că asigură 
o anumită formă de comunicare între indivizii şi grupurile unei societăţi. 31 

Prin maniera structurală de a privi lucrurile, L^vi-Strauss a tras o serie 
de concluzii filosofice, fără fără a susţine, însă, caracterul filosofic al acestora. 
Analiza sa structurală se finalizează într-o formulare despre realul propriu- 
zis, deci într-o afirmaţie filosofică; aceasta se îndreaptă împotriva acelei 
tradiţii care s-a împlinit în Critica raţiunii dialectice a lui Sartre. 

Capitolul final din Lapenseesauvage (Gândirea sălbatică) din 1962 se 
îndepărtează în totalitate de filosofia dialectică sartriană a istoriei. Această 
polemică are mai multe feţe. Se îndreaptă nemijlocit împotriva concepţiei 
conform căreia istoria ar fi în mod special potrivită pentru a înţelege felul 
de-a fi al omului. O astfel de tendinţă ar conţine o degradare modernă a 
societăţilor „primitive’, care nu sunt caracterizate printr-o dezvoltare istorică. 
Istoria, precizează L^vi-Slrauss în critica sa, nu poate fi înţeleasă ca o 
dezvoltare liniară, continuă. Această critică ‘internă’ duce la concluzia că 
L£vi-Strauss vizează o revizuire a conceptului de istorie. Concluziile trase 
de el nu se îndreaptă, însă, împotriva filosofiei istoriei ca atare; el consideră 
etnologia şi ştiinţele istorice ca fiind două direcţii de cercetare complementare, 
comparative. 32 Ele au acelaşi obiect, şi anume viaţa socială, şi acelaşi scop, 

şi anume o mai bună înţelegere a omului. Ele se diferenţiază doar prin 
modalitatea de a privi lucrurile: perspectiva ştiinţei istorice o reprezintă expre¬ 
siile cunoscute ale vieţii sociale, în timp ce perspectiva etnologiei e repre¬ 
zentată de condiţiile inconştiente ale acestei vieţi. Astfel, Levi-Strauss anu¬ 
lează factual egalitatea: prin afirmaţia că fenomenele sociale ar fi dirijate de 
mecanisme inconştiente, care le poartă, el elimină în ultimă instanţă istoria 
ca fenomen, adică ca istorie trăită şi experimentată. Conştiinţei istorice nu- 
i corespunde nici o realitate; aceasta este valabilă pentru o perioadă (istorică), 
care poate este deja depăşită. 33 A concepe istoria ca trăsătură fundamentală 
a felului de-a fi al omului şi prin aceasta a vieţii sociale se aseamănă încercării 
voalate de a rămâne credincios „iluziei libertăţii”. 34 Această concepţie este 
ultimul refugiu al unui „umanism transcendental” (prin care Levi-Strauss 
face din nou aluzie la Sartre), deci a încercării de a înstrăina omul de natură. 

Scopul ştiinţelor spiritului nu este de a „constitui omul, ci... de a-l 
dizolva” 35 . Printr-o astfel de „reducţie”, aceste ştiinţe pot fi încadrate înlr-o 
perspectivă cuprinzătoare pentru a „reintegra cultura în natură şi în final 
viaţa în totalitatea condiţiilor sale fizico-chimice.” 36 

Această concluzie ar putea surprinde, mai ales pe fondul analizei 
structurale a lingvisticii şi etnologiei. Lingvistica a pornit de la teza polrivit 
căreia în miezul ordinii naturale există o ordine socială şi culturală, inegală 
ei. Ea clarifică această teză în special cu ajutorul descrierii formării semnelor 
lingvistice, care are loc arbitrar, deci fără legătură cu datul natural. Această 
ordine socială, necorelată cu natura, se arată în sistemele de rudenie. După 
Levi-Strauss, caracterul social al relaţiilor de rudenie este dat prin „pasul 
esenţial”, „prin care se separă de natură (aici: de familia biologică)”. 37 Acest 
pas, interzicerea incestului, este temeiul pentru sistemul de rudenie ca 
instituţie socială, adică ca sistem de reglare. Ca atare, sistemul de rudenie 
există „doarîn conştiinţa oamenilor, el este un sistem arbitrar de reprezentări” 
şi nu ceva ce s-ar dezvolta spontan sau natural din dat. 38 Este un sistem de 
‘relaţii’ sociale care depăşesc raporturile biologice naturale. In Gândirea 
sălbatică, Levi-Strauss afirmă însă că această contradicţie dintre natură şi 
cultură, relevată de el timpuriu, ar avea mai ales valoare metodologică. 39 

Prin explicaţia lui programatică privind ‘dizolvarea’ omului în natură, 
Levi-Strauss se îndreaptă nemijlocit împotriva proiectului ‘umanist’ a lui Sartre 
din Critica raţiunii dialectice. Dar, o dată cu această polemică, ar dori să 
‘lovească’ şi o cuprinzătoare tradiţie filosofică. în ultimă instanţă, pentru Levi- 
Strauss poziţia lui Sartre e reprezentativă pen*u orice filosofie care îşi ia ca 
punct de plecare subiectul conştient. Critica sanriană se termină prinlr-o 

respingere generală a filosotîei subiectului. Prin aceasta preia, puţin surprinzător, 
conceptul de subiect din Fiinţa şi neantul a lui Sartre, precum şi identificarea 
dintre subiect şi conştiinţă pe care o operează tradiţia carteziană. 

Punctul de plecare pentru Levi-Strauss este presupoziţia că structurile 
colective purtătoare de semnificaţii care leagă diferiţii indivizi sunt incon¬ 
ştiente. Structurile sunt inconştiente în măsura în care sunt independente de 
voinţă şi sustrase conştiinţei.'" Inconştientul este „conceptul mijlocitor dintre 
eu şi celălalt” 11 , un sistem de simboluri, un sistem al comunicaţiilor care 
determină câmpul social. 

Aparent, Levi-Strauss acordă valabilitate aceluiaşi lucru ca şi Saussure, 
şi anume faptului că sistemul lingvistic se află în afara voinţei subiectului 
vorbitor. Astfel, scoate în relief planul inconştientului în legătură cu lingvistica 
structurală. Dar Levi-Strauss conferă acestei idei o turnură caracteristică. El 
operează o ‘ipostaziere’ (adică o autonomizare a ceva abstract), ridicând 
sistemul inconştient al simbolului (de exemplu sistemul de rudenie sau de 
mituri) la gradul unei realităţi autonome. Sistemul de simboluri este inde- 
pendentf aţăde - şi prin aceasta rupt de -„practica” umană sau de „utilizarea” 
sistemului. Sistemul inconştient de reglare este în plus purtător de semnificaţii, 
în sensul că este cel adevărat. Fenomenele sociale care pot fi observate, 
adică diversele acţiuni ale oamenilor într-o societate, sunt rezultatul unui 
joc de legi sau corelaţii structurale generale, ascunse. 42 

în introducerea la opera sa în patru volume despre mituri, Levi-Strauss 
a exprimat, conform intenţiei lui, ideea de bază a structuralismului: sarcina 
nu este de a arăta „cum gândesc oamenii în mituri, ci cum miturile gândesc 
în oameni, fără ştiinţa lor”. 41 Prin aceasta, subiectul uman se reduce la un 
‘purtător’ pasiv al corelaţiilor structurale determinante, Ia un, Joc nesubstan¬ 
ţial, care este oferit unei gândiri anonime”. 44 

Deoarece sistemului inconştient de simboluri îi revine o realitate 
autonomă, principiul metodic al imanenţei devine afirmaţia că sistemul este 
factual un joc. Prin aceasta, teoria lui Levi-Strauss ocupă o poziţie opusă 
concepţiei fenomenologic-hetmeneutice conform căreia omul se raportează 
la sine conştient prin creaţiile sale. Sistemul inconştient sălăşluieşte în sine 
însuşi ca unul autoregulativ. De aceea, modificările istorice pot fi fără doar 
şi poate reduse la temeiul purtător de semnificaţii, la sistemul de reglare 
inconştient. Prin aceasta, istoria şi-a pierdut importanţa. 

La începutul anilor ‘50, Merleau-Ponty a încercat să tragă concluziile 
filosofice din teoria lingvistică a lui Saussure, concepând de la bun început 
fenomenologia ca pe o filosofie a limbii. Privind lucrurile fenomenologic, 
limba, după cuvintele lui Paul Ricoeur (n. 1913), este mediul semnificaţiei 
în totalitatea sa, „plasa de semne” „care este aruncată peste aria percepţiilor 
noastre, acţiunilor noastre, vieţii noastre.” 4S 

In cursul său inaugural de la College de France, din ianuarie 1953, 
Merleau-Ponty a susţinut că teoria semnelor lingvisticii structurale ar conţine 
„o teorie despre sensul istoric care depăşeşte alternativa dintre obiect şi 
conştiinţă". O dată cu Saussure ar putea fi dat deci proiectul pentru o „nouă 
filosofie a istoriei”. 46 Perspectiva filosofică în care Merleau-Ponty dorea să 
introducă teoria lingvistică a lui Saussure era, aşadar, depăşirea dualităţii 
dintre a-fi-în-sine (obiect) şi a-fi-pentru-sine (conştiinţă). Sensul despre care 
poate fi vorba în istorie se situează undeva „între” obiect şi conştiinţă. într- 
un articol din anul 1959 se spune în legătura cu antropologia structurală a 
lui Levi-Strauss: fenomenele sociale “nu sunt nici obiecte, nici idei, ele sunt 
structuri”. 47 Caracteristice pentru istorie sunt fenomenele, care nu sunt nici 
doarîn-sine (ca lucruri) nici doar pentru-sine (drept conştiinţă), ci configuraţii 
sau creaţii semantice colective. în istorie se petrece o întreţesere de „contin¬ 
genţă” (arbitrar) şi sens. 

Merleau-Ponty credea astfel că se poate folosi de lingvistica structurală 
- şi antropologia structurală - ca sprijin pentru dezvoltarea fenomenologiei 
ca filosofie socială şi istorică. Punctul determinant este pentru el raportul de 
tensiune dintre subiect şi structură. în actul vorbirii (/ 'acte de parter) subiectul 
îşi arată autonomia, conferindu-i limbajului configuraţia sa deosebită. 
Totodată, subiectul vorbitoreste inclus într-o comunitate lingvistică ( commu- 
naute linguistique). Acesta este dependent în actul vorbirii, prin care 
configurează limba, de un sistem colectiv al limbii (langue)**. De aceea, 
lingvistica structurală conduce la o filosofie dialectică. E vorba de raportul 
dintre libertate (voinţă) şi structură (instituţie). Dincolo de acestea, poziţia 
fenomenologică este însă sprijinită şi prin faptul că oralitatea este legată de 
fiinţa-în-lume a subiectului: „limba este un sistem de diferenţieri în care se 
articulează relaţia subiectului cu lumea”. 49 

în anii ‘50, filosofia lingvistică fenomenologică a lui Merleau-Ponty 
putea fi privită ca o prelungire a teoriei lingvistice a lui Saussure. în schimb, 
în anii ‘60, lingvistica structurală a apărut ca alternativă la dialectica 
fenomenologică. 

Această ambivalenţă se repetă în raportul pe care îl are tradiţia 
structuralistă cu filosofia lui Sartre. Confruntarea tăioasă cu Sartre uimeşte, 
dacă ne gândim că, de exemplu, nu Fiinţa şi neantul, ci Critica raţiunii 
dialectice a fost atacată de structuralism. Sartre a descris acolo trăsăturile 
fundamentale ale existenţei umane ca „praxis”, ca acţiune într-o situaţie 
care este dominată de structuri colective anonime. Prin conceptul său de 
‘praxis’ el a încercat să explice inerţia şi netransparenţa istoriei configurată 
de acţiunea umană. Atât la Sartre, cât şi la Levi-Strauss, structurile colective 
unesc oamenii într-un context social. De aceea ar trebui să bănuim o înrudire 
naturală între Sartre şi structuralism. 

S-ar putea obiecta că structuralismul, spre deosebire de filosofia lui 
Sartre, relevă caracterul autonom al structurilor. Structurile nu sunt doar 
sedimentări ale acţiunilor umane. Sartre, în schimb, a vrut să arate cum 
structurile colective, urme încremenite ale activităţii umane, au efect retroactiv 
asupra praxisului omenesc. în plus, el a accentuat, făcând apel la antropologia 
lui Levi-Strauss, ideea că structura nu este doar un „schelet”, ci şi o „forţă 
eficientă” care este actualizată prin practica individului şi prin practica tuturor, 
ajungând astfel să se afirme 50 . 

Decisivă pentru Sartre este însă ideea că despre eficienţa structurilor 
colective se poate vorbi cu sens numai în raport cu un concept de subiect. 
Praxisul subiectului este mereu presupus a fi ceea ce acţionează asupra 
structurilor, acel lucru prin care capătă realitate sau sunt actualizate. Structurile 
acţionează doar în raport cu activităţile umane. 

Structuralismul filosofic are în schimb tendinţa de a dizolva raportul 
de tensiune dintre structură şi subiect. Datorită acesteia, distanţa dintre siste¬ 
mul şi practica subiectului este eliminată - o distanţă pe care teoria lingvistică 
a lui Saussure a mai păstrat-o. Saussure a susţinut un raport reciproc de 
dependenţă dintre sistemul colectiv, inconştient al limbii şi utilizarea acestuia 
prin subiectul vorbitor. Această distanţă este acum anulată, utilizarea fiind 
declarată un simplu efect al sistemului. Utilizarea limbii nu adaugă nimic 
sistemului pe care îl actualizează. Cu aceasta, subiectul care acţionează este 
redus la un purtător pasiv al influenţelor sistemului. 

Oricum, există şi în cadrul structuralismului, în semnificaţia sa de mai 
târziu, o teorie diferenţiată a subiectului: acea a psihanalistului Jacques Lacan 
(1901-1981). Lacan a fost inclus în tradiţia structuralistă; dar în aceeaşi 
măsură poate fi inclus în tradiţia fenomenologic-dialectică a lui Kojeve, ale 
cărui cursuri le-a audiat în anii ’30. încă o dată, interpretarea lui Hegel de 
către Kojeve îşi arată efectele. Lacan repetă şi variază împletirea dintre 

dorinţă, raport faţă de sine şi raport faţă de altul care apare în fenomenologia 
lui Hegel. Dorinţa omenească este inclusă într-o relaţie „simbolică”, adică 
în raportul dintre subiect şi „celălalt”, care pentru raportul cu sine se dovedeşte 
constitutiv. Tocmai aceast concept al ordinii simbolice permite însă aplicarea 
manierei structurale a lingvisticii, dacă se porneşte de la premisa că 
inconştientul este structurat ca o limbă. 

Tocmai acest raport dintre structură şi subiect este IransformatdePaulRicoeur 
în obiect al reflecţiilor sistematice. El discută analiza structurală prin 
diferenţierea conceptului de subiect. 

Deja de la mijlocul anilor ‘30, Ricoeur era influenţat în parte de filosofia 
existenţialistă franceză (mai ales Marcel), în parte de fenomenologia germană 
(în special Husserl). La sfârşitul anilor ’40, el se număra printre cei mai de 
seamă reprezentanţi ai fenomenologiei franceze. începând cu anii ’50, a 
dezvoltat fenomenologia în direcţia unei hermeneutici filosofice, într-un anumit 
sens în paralel cu Hans-Georg Gadamer. Poziţia hermeneutic-fenomenologică 
a fost schiţată, în anii ’60, prin polemica sa cu tradiţia structuralistă. 

Intenţia lui Ricoeur este întemeierea problematicii fenomenologic- 
hermeneutice, de care structuralismul, cu Levi-Strauss ca prim reprezentant, 
s-a despărţit. Atunci când, de exemplu, miturile sunt concepute ca sisteme 
autosuficiente, întrebarea privind semnificaţia pe care o au pentru oamenii 
care trăiesc cu ele este eludată. Se afirmă că realitatea ar fi de găsit în altă 
parte decât în acel plan al trăirii pe care fenomenologia îl presupune ca fiind 
cel de bază. Ricoeur doreşte să determine mai exact contradicţia dintre struc¬ 
turalism şi fenomenologie. într-un prim pas, el se întoarce la originea 
sfructuralismului filosofic, la punctul de plecare al acestuia, întemeierea 
analizei structurale de către Saussure şi Hjelmslev, pentru a verifica 
valabilitatea şi limitele acestui început. 

Distincţia lui Saussure dintre sistemul lingvistic şi utilizarea limbii 
implică excluderea voinţei şi intenţiei subiectului vorbitor. Limbaeste privită 
ca obiect în sine şi nu ca mijloc de a spune ceva. Sistemul de semne închis în 
sine este o problemă, referinţa la lume, o alta. Fenomenologia poate fi 
înţeleasă ca o teorie lingvistică generalizată, şi anume ca o teorie generală 
semantică. Descrierea fenomenologică are de-a face cu fiinţarea ca 
„fenomen”, adică cu fiinţarea ca semnificaţie. 

„Dacă orice fiinţare este intenţionată ca un sens trăit prin care un subiect se 
depăşeşte în direcţia datului transcendent, totul capătă caracterul unei 
semnificaţii”. 

„Semnificaţia” este o mediere universală dintre subiect şi lume. Activitatea 
dătătoare de sens este însă cea a subiectului. Formulat emfatic, subiectul 
este „purtătorul de semnificaţii”. 52 

Provocarea lingvisticii structurale în raport cu filosofia fenomenologică 
a subiectului constă în aceea că „conceptul de semnificaţie este îndepărtat 
de scopul intenţional al subiectului şi alipit în altă parte”. 55 Ea exclude limba 
sau utilizarea limbii ca o activitate care conferă semnificaţie; semnificaţia 
este dată de locul ei în cadrul unui sistem de diferenţieri interne. într-un 
astfel de sistem, însă, nu mai poate fi vorba de „semnificaţie”, ci de valori, 
adică de mărimi relative care se definesc reciproc. 

Prin aceasta, pasul următor al lui Ricoeur este deja sugerat. Există, pe 
scurt, un indiciu asupra caracterului abstract al sistemului limbii, care se 
bazează pe excluderea utilizării acesteia. Această separare are drept 
consecinţă considerarea limbii ca un sistem de diferenţieri „imanente”, deci 
ca un sistem închis de semne. Limba poate astfel - conform cuvintelor lui 
Hjelmslev - să fie cercetată ca un obiect care „rezidă” în sine însuşi (principiul 
imanenţei). Prin aceasta este ignorată, însă, funcţia limbii, anume aceea de a 
vorbi despre ceva. 

Putem găsi la Ricoeur două argumente pentru faptul că planul concret 
este dat abia cu limba ca vorbire sau exprimare, adică prin limba care exprimă 
o lume, spunând ceva despre ceva. în primul rând, el subliniază că sistemul 
limbii este format din structuri pentru utilizare sau pentru actul vorbirii. în al 
doilea rând, Ricoeur oferă un argument fenomenologic, recurgând la 
experienţa pe care o avem utilizând limba în comun, în cadrul situaţiei, în 
conversaţie. 

„Experienţa noastră despre limbă ne dezvăluie ceva despre modalitatea ei 
de a fi care se împotriveşte acestei reducţii. Pentru noi, ca vorbitori, limba 
nu este un obiect, ci o mediere; ea este aceea prin care şi cu ajutorul căreia 
ne exprimăm şi desemnăm obiectele” 

Fenomenul concret este limba ca mediere. Prin aceasta, Ricoeur preia din 
nou conceptul fenomenologic al limbii drept mijloc de semnificaţie. însă, în 
acelaşi timp, are loc o deplasare care se sprijină tocmai pe conceptul de 
limbă ca mediere. 

Limba este m»diere ( mediation ) a existenţei noastre ca un a-fi-în-lume. 
Ea este ,jnediumul" sau acel ,,mijloc”(milieu), în care şi prin care se instituie 
subiectul şi se arată lumii. 55 Cu acestea, Ricoeur se inserează în tradiţia 

filosofiei subiectului, însă cu amendamentul că „instituirea-subiectului- 
însuşi”, deci comportametul faţă de sine însuşi sau conştiinţa de sine care 
reprezintă miezul acestei tradiţii trebuie considerată a fi în cadrul limbii şi 
nu în afara ei. Contextul în care trăieşte un subiect este unul lingvistic. Lumea 
socială şi istorică în care trăieşte este fundamental una lingvistică. Prin acestea, 
Ricoeur repetă şi precizează conceptul dialectic al concretului ca fiind 
contextul mijlocitor, prin care subiectul se raportează la sine însuşi. 

Ricoeur îşi intitulează de aceea ipoteza sa fi losofică de lucru „reflecţie 
concretă” ca „mediere a lui cogito cu întreaga lume a semnelor*’. 56 Prin 
acest proiect reia întoarcerea spre concret, dar o dezvoltă pe latură 
hermeneutică. Concretul, în concepţia hermeneutică, este contextul social 
şi istoric de mediere, este un univers de semne. Iar concretul trebuie interpretat 
ca atare. în ciuda faptului că face parte din tradiţia filosofiei subiectului, 
Ricoeur doreşte să radicalizeze polemica cu subiectivismul tradiţiei 
carteziene. El întreprinde o deplasare fundamentală în cadrul conceptului 
subiectului: subiectul nu ajunge la sine printr-o actualizare directă, 
nemijlocită, ci prin contextul social, istoric şi lingvistic în care se exprimă. 
Raportul cu sine este mediat complet. Filosofia reflexivă trebuie să facă un 
mare ocol. Ea ia calea „unei interpretări a semnelor private, publice, psihice 
şi culturale în care se exprimă şi se reprezintă dorinţa de fiinţare, năzuinţa 
către existenţa care ne constituie” 57 . 

începând aproximativ din 1970, Ricoeur a încercat să transpună 
proiectul său într-o teorie despre text şi interpretarea textului. El defineşte 
textul ca acel fenomen lingvistic care este legat de scriere, deci este „exte¬ 
rior*’în comparaţie cu o actualizare nemijlocită a subiectului vorbitor. Această 
„exteriorizare” nu este o simplă înstrăinare, ci permite, dimpotrivă, un raport 
mai adânc cu sine. Problema textului este acutizată prin textul fictiv sau 
poetic prin care se anulează ideea unei lumi preformate. Această suspendare 
permite însă exprimarea unui alt nivel semantic, şi anume acea lume în care 
ne raportăm faţă de cele mai profunde posibilităţi ale noastre. 

în acest context, Ricoeur dorea să proiecteze o teorie a corelaţiei dintre 
narativitate (de la lat. naratio, povestire) şi istoricitate, adică caracterul istoric 
al existenţei noastre. Punctul său de pornire constă în întrebarea privind 
raportul dintre povestirea fictivă a unei „istorii” (de exemplu un roman) şi 
descrierea „adevărată” a istoriei prin istoric. în mod obişnuit se subliniază 
distanţa dintre ele. Există însă, susţine Ricoeur, o înrudire fundamentală. O 
întâmplare este istorică abia atunci când intră într-o desfăşurare care poate fi 
raportată sau povestită. Ea trebuie văzută într-un context coerent, într-o 

totalitate semantică. Scopul descrierii unei desfăşurări istorice este, în plus, 
în ultimă instanţă, înţelegerea a ceva diferit de noi şi prin aceasta înţelegerea 
noastră înşine. Pentru că în scrierea istoriei avem de-a face cu ceva diferit de 
noi, ea poate descifra întrebarea privind posibilităţile noastre proprii. Atât 
„povestirea” fictivă, cât şi cea istorică trimit de aceea la istoria neîncheiată 
în care ne situăm noi înşine. 

Critica structuralismului 


Aşa cum s-a mai amintit, structuralism poată să însemne mai multe lucruri. 
Se poate vorbi relativ univoc despre structuralism sau despre un mod de a 
privi structuralist, dacă ne gândim aici la lingvistica generală a lui Ferdinand 
de Saussure. „Structuralismul” în sensul unei metodologii generale a ştiinţelor 
socio-umane devine însă rapid echivoc, chiar dacă ne putem sprijini pe 
exemplul clar al antropologiei structurale. Considerând însă structuralismul 
o „filosofie”, ajungem însă adeseori în domeniul a ceva complet inde- 
terminabil. 

Critica structuralismului devine, aşa cum era de aşteptat, la fel de 
disparată ca structuralismul însuşi. în corul criticilor se amestecă voci noi 
printre cele din trecut. De aceea, trebuie făcută distincţia între diferite 
forme de critică. Comun aproape tuturor criticilor este faptul că folosesc 
de predilecţie ceea ce noi am numit „a treia” semnificaţie a structura¬ 
lismului, adică structuralismul filosofic. în acest caz, criticii obişnuiesc să 
subsumeze mişcării propriile definiţii (eventual prin integrarea primei şi 
celei de-a doua definiţii ca dovadă). Cu încetul devine incert ce mai 
înseamnă în genere „structuralism”; sau această noţiune capătă tocmai 
prin intenţiile criticilor un sens univoc şi limpede. Semnificativ este faptul 
că tocmai autorul lucrării Anthropologie structurale (Antropologia struc¬ 
turală) nu s-a mai arătat, începând cu 1970, mulţumit de această denumire.' 
Ceea ce este s-a întâmplat în cazul lui Claude Levi-Strauss, s-a repetat şi 
în cazul lui Michel Foucault, Louis Althusser ş.a. Aceasta nu a împiedicat 
dezvoltarea criticii structuralismului să devină caracteristică pentru mediul 
filosofic poststructuralist. 

Un tip larg răspândit de critică îi reproşează structuralismului lipsa 
unui concept adecvat pentru istoricitate. Mai ales filosofii de diferită orientare 

marxistă au ridicat această obiecţie. 2 în măsura în care structuralismul se 
concentrează pe mărimi anonime, determinante, el ar trece cu vederea 
elementul dinamic, subiectul care acţionează în cadrul sistemului ca întreg. 
Deoarece structuralismul lucrează cu relaţia între mărimi permanent stabile, 
el poate proceda doar sincronic (cu sistemele), nu însă diacronic (cu pro¬ 
cesele). Dacă însă elementul istoric va trebui să posede realitate într-un anumit 
moment dat, el trebuie să fie accesibil şi unei modalităţi sincronice de a privi 
lucrurile. Concepţia despre istorie care stă la baza acestei critici ar duce 
deja, în cercetarea lingvistică (aşa cum a arătatRoman Jacobson 3 ), la conse¬ 
cinţa absurdă potrivit căreia, dacă toţi indivizii unei comunităţi lingvistice 
dispar simultan de pe suprafaţa pământului, un idiom poate fi cercetat doar 
sincronic după codul său. O considerare sincronică va avea întotdeauna ca 
subiect mărimi de vârste diferite. Astfel, şi o secţiune istorică va cuprinde 
un complex întreg de nesimultaneităţi. 

O formă aproape la fel de răspândită de critică îi reproşează struc¬ 
turalismului că ar pune stăpânire pe libertatea individului sau chiar a existenţei 
sale. Această critică a fost susţinută mai ales de către reprezentanţii 
existenţialismului, dar şi, mai general, din partea unor reprezentanţi ai 
ştiinţelor socio-umane. Potrivit acestorcritici, structuralismul se face vinovat 
de un determinism total, deoarece se referă doar la structurile anonime, care 
acţionează „în spatele” indivizilor factici. Prin aceasta, structuralismul ar 
neglija alegerea existenţială sau iniţiativa, care poate fi determinantă într-o 
situaţie istorică anume şi care trebuie să fie presupoziţia pentru posibilitatea 
valabilităţii unei obligaţii etice. Se pune însă întrebarea dacă structuralismul 
conţine în genere astfel de stipulări filosofice generale, dacă o analiză 
structurală a indivizilor, libertăţii, alegerii etc. nu trebuie să se raporteze la 
ceea ce se înţelege prin aceste mărimi într-o anume situaţie istorică. Oricum, 
aşa trebuie înţelese şi cuvintele pe care Jean-Paul Sartre le opune structu¬ 
ralismului: „Esenţialul nu este ce s-a făcut din om, ci ceea ce omul a făcut 
din ceea ce s-a făcut din el’V Dimpotrivă, s-ar putea din nou pune întrebarea 
ce fel de mărime este oare „omul”, care aici apare ca un deus ex machina, 
pentru a face ceva din ceea ce „s”-a făcut din el. Poate fi, în genere înţeles 
structuralismul pornind de la astfel de distincţii preconcepute precum individ/ 
societate, eu/ceilalţi/impersonalul se etc.? Sau trebuie el oare înţeles mai 
degrabă ca o ruptură decisivă cu astfel de distincţii? 

De aceea, critica care abordează problema posibilităţii definirii con¬ 
ceptului de structură este mai fructuoasă. Potrivit acestei critici, elementul 
problematic la structuralism este statutul recunoscut aceluia care acţionează 

„în spatele” agenţilor subiectivi aparenţi, determinându-i pe aceştia. Această 
critică este realizată pornind de la suspiciunea generală că fundamentul 
metafizic, identificat în epoca modernă cu subiectul uman, mai subzistă, 
după „destrucţia” aparentă a acestuia, numai în ceea ce noi numim, vag, 
structuri. 5 Este în orice caz semnificativ că subiectul, combătut permanent 
de structuralism ca hidră, îşi scoate capul mereu în alte veşminte: ca 
„structură”, „limbaj inconştient”, „supradeterminare”... 


Deconstrucţie 

Atunci când vremurile se schimbă, se schimbă şi trecutul. Cu apariţia filosofiei 
existenţialiste, Kierkegaard a fost scos din uitare. Prin structuralism abia a 
devenit efectiv cunoscut Ferdinand de Saussure. Alţi autori, dimpotrivă, 
tr«c treptat în plan secund. Un filosof ca Henri Bergson este astăzi aproape 
numai obiectul atenţiei academice - o specialitate franceză. Schimbarea de 
stil în filosofia poststructuralistă schimbă şi raportul de forţe dintre diferitele 
şcoli filosofice ale trecutului. Deoarece e poate dificil să remarci aceste şcoli 
în spatele curentelor la modă actuale, fie pe scurt enumerate aici. 

1. Formarea şcolară cunoscută în franceză sub denumirea de episte¬ 
mologie reprezintă o presupoziţie importantă pentru filosofi ca Louis 
Althusserf 1918-1990) şi Michel Foucault (1926-1984). Caracteristică pentru 
această epistemologie franceză este relaţia dintre cercetările teoretico- 
ştiinţifice şi teoretico-istorice. Cercetările epistemologilor nu pot fi înţelese 
dacă facem abstracţie de amploarea istorică a obiectului acestora. 

Epistemologia poate fi reconstruită ca mişcare făcând apel la Alexandre 
Koyre (1892-1964), un elev a lui Edmund Husserl şi al lui Emile Meyerson, 
precum şi la Gaston Bachelard (1884-1962), un elev a lui Leon Brunschvicg. 
Ca motto pentru cercetarea epistemologică rămâne încă valabilă spusa lui 
Koyre:,analiza unui mod de a gândi este posibilă abia atunci „când, prin 
travaliul istoric, ne-am educat şi ne-am ascuţit privirea”. 6 Koyre şi Bachelard 
lucrează pe mai mujte fronturi. Pe lângă filosofia religiei, Koyre cercetează 
astronomia şi fizica. Bachelard se îndreaptă atât către fizică şi chimie, cât şi 
către poezie. Ambii filosofi se ocupă deci şi de teme care au devenit 
neştiinţifice, şi astfel ei pot arăta cum a luat ştiinţa treptat naştere. 

2. O altă instituţie influentă, dar puţin vizibilă în filosofia franceză, 
este cea a maeştrilor. De-a lungul secolelor, în Franţa au predat filosofi care 
au influenţat generaţiile viitoare mai puţin prin scrieri epocale, cât prin oferirea 

unei formări şcolare. Faptul că astfel de filosofi pot dobândi influenţă 
hotărâtoare se datorează nu în ullimul rând întinsei răspândiri a învăţământului 
filosofic în sistemul francez de învăţământ. Printre maeştrii francezi, fie 
amintiţi aici Jules Lagneau (1851-1834), Emile Chartier (1868-1951, cu¬ 
noscut mai ales sub pseudonimul Alain) şi Michel Alexandre (1888-1952). 
Influenţa lor a plecat mai ales de la marile gimnazii din Paris. Uneori, chiar 
şi influenţele străine s-au afirmat abia prin maeştrii francezi. 

însemnătatea hotărâtoare a lui Martin Heidegger pentru filosofîa 
franceză actuală nu se explică doar prin „intervenţia” directă a lui Heidegger 
în a sa Brief iiberden „Humanismus" (Scrisoare despre „umanism”). Deja 
la momentul la care a fost expediată această scrisoare, autorul său avea un 
avanpost în destinatarul scrisorii, Jean Beaufret (1907-1982). El rămâne în 
toţi aceşti ani eminenţa cenuşie pentru gândirea lui Heidegger în filosofîa 
franceză. 

Transformările din mediul filosofic francez nu se referă însă doar la 
alegerea surselor - ca şi cum sursele filosofice ar avea o semnificaţie imuabilă. 
Aceste transformări se referă în primul rând la modalitatea în care filosofii 
scriu şi citesc. E vorba de transformări în maniera de lucru filosofică. Acolo 
unde filosofîa se dezvoltă ca deconstrucţie, consecinţa este trasă pornind de 
la experienţa filosofiei contemporane: că elementul sistematic nu poate fi 
despărţit de cel istoric. Travaliul filosofic constă în interpretarea, în citirea 
textelor. De aceea, nu te poţi aştepta să găseşti în această perioadă material 
exemplificativ cu acelaşi caracter intuitiv, aproape literar ca la Merleau- 
Ponty sau Sartre. Exemplele nu mai sunt, s-ar putea spune, literare, ci textuale. 
Este absolut necesar să prezinţi deconstrucţia prin materialul textual care îi 
serveşte ca obiect metodic. Din acelaşi motiv, este oeroare să prezinţi lucrurile 
ca şi cum ar exista o „filosofie a lui Derrida” (sau în aceeaşi măsură o filosofie 
a lui Heidegger). Deconstrucţia desemnează pur şi simplu un raport faţă de 
tradiţia filosofiei, raport posibil în secolul XX. 


Derrida şi gramatologia 

Faptul că „deconstrucţia” devine numitorul comun pentru o serie de eforturi 
filosofice de după mijlocul anilor ’60 este în special meritul lui Jacques 
Derrida (n. 1930). Cu o oarecare probabilitate, programul unei „deconslrucţii 
a metafizicii” poate fi redus la cerinţa lui Heidegger referitoare la „o destrucţie 
a istoriei ontologiei” (Fiinţă şi timp, §6). Dar abia prin Derrida deconstrucţia 

este dezvoltată înr-o de-con-strucţie - chiar dacă alţi filosofi francezi vorbesc 
insistent de „destruction” (destrucţie). Şi abia mai târziu deconstrucţia se 
îndepărtează de obiectul ei propriu-zis, metafizica, pentru a se transforma la 
americani în deconstructi vism, şi acesta mai ales în domeniul criticii literare. 
Semnificaţia filosofic relevantă a deconstrucţiei devine limpede atunci când 
te păstrezi în domeniul de lucru al filosofiei. 

în filosofie, destrucţia nu înseamnă distrugere, ci mai degrabă procesul 
prin care ceva este descompus, dizolvat în elementele sale. „Destrucţia 
metafizicii” nu înseamnă prin urmare înlăturarea metafizicii, ci dimpotrivă. 
Destrucţia nu se referă la trecut, ci la prezent şi la viitor. „Prin negare, 
destrucţia nu se referă la trecut; critica ei vizează ‘ziua de astăzi’ precum 
şi modalitatea de tratare dominantă a istoriei ontologiei.” 7 Existenţa umană 
s-a dezvoltat în fiecare epocă într-o „interpretare preluată prin tradiţie a 
Dasein-ului” şi s-a împletit totodată cu această interpretare, care nu succede 
Dasein-ului, ci mai degrabă îl precede. 8 Deocamdată putem rezuma astfel: 
destrucţia nu atacă trecutul şi tradiţia, ci viitorul şi prezentul, în cadrul 
cărora problema fiinţei este mereu ascunsă de răspunsurile oferite de evi¬ 
denţa de-la-sine-înţelesului. 

Faptul că întrebarea c u privire 1 a fiinţă esteascunsăde interpretarea de 
fiecare dată de la sine înţeleasă înseamnă că întrebarea cu privire la sensul 
fiinţei nu poate fi pusă, deoarece fiinţa nu poate fi sesizată în diferenţierea 
( Unterschied) ei faţă de fiinţare. în formularea acestei diferenţieri, drumurile 
lui Heidegger şi al lui Derrida se despart. Acolo unde Heidegger pune între¬ 
barea cu privire la sensul fiinţei sau cu privire la fiinţă ca diferenţiere, Derrida 
doreşte să problematizeze doar diferenţierea. Ambii filosofi dau însă de 
înţeles că problema vizată de această întrebare nu trebuie înţeleasă ca o 
diferenţiere între două mărimi din cadrul fiinţării. Este vorba de diferenţierea 
dintre fiinţă şi fiinţarea însăşi, care spre deosebire de alte diferenţieri este 
intitulată diferenţă ( Differenz ). în limba franceză această denumire se modi¬ 
fică din nou şi devine la differance (diferanţă), aşa cum destrucţia devine la 
deconstruction (deconstrucţia). 

Dezbaterea cu metafizica, adică deconstrucţia, trebuie înţeleasă pornind 
de Ia afirmaţiile lui Derrida despre diferenţă şi despre diferanţă. Şi aceasta 
deoarece nu se merge prea departe când se afirmă că, în toate interpretările 
sale, Derrida insistă pe jocul diferenţelor drept condiţie a oricărei semnificaţii 
date. Prin aceasta, el se distanţează critic faţă de aparent atât de solidele 
instanţe prestabilite ale filosofiei. Filosofia se împotriveşte jocului diferen¬ 
ţelor, aşa cum se împotriveşte propriilor sale condiţii. Pentru Derrida, este 

un paradox faptul că filosofia este text; pentru că un text se constituie din 
diferenţe: 

„Să luăm ca exemplu textul filosofic, care - deşi întotdeauna deja scris - 
este elaborat ca text filosofic în scopul de a se retrage în faţa conţinutului 
semnificat, al cărui purtător este.” 

Ce fel de instanţe filosofice sunt cele care se opun unui joc al diferenţelor ca 
acela al textului? Denumirea lor variază de la filosof la filosof. Derrida 
lucrează însă cu denumiri colective, de exemplu origine. Instanţele filosofice 
tradiţionale, ca de exemplu ideea. Dumnezeu sau subiectul reprezintă 
exemple pentru origine. O altă denumire colectivă la Derrida este prezenţa 
(presence) sau mai bine zis prezenţa la sine (prisence d soi). Dar acestea 
sunt, să fie bine înţeles, denumiri ale aceluiaşi lucru. Fiecare origine este 
prezenţă la sine. Iată un exemplu. 

Descartes inaugurează în Meditationes de prima philosophia filosofia 
unei noi epoci, reducând toată cunoaşterea certă la o formulă. 

„Şi astfel ajung, după ce le-am cântărit pe toate în toate felurile, în sfârşit 
la constatarea că această propoziţie: „Eu sunt, eu exist”, ori de câte ori o 
exprim sau o formulez în gânduri este în mod necesar adevărată”. 

Prin propoziţia: “Eu sunt, eu exist” se enunţă clar o origine, şi anume originea 
întregii cunoaşteri. Adaosul absolut necesar al lui Descartes este însă sem¬ 
nificativ. Propoziţia „Eu sunt, eu exist” este necesarmente adevărată, „ori 
de câte ori o exprim sau o formulez în gânduri”. Conţinutul propoziţiei 
reprezintă o origine în măsura în care adevărul propoziţiei nu se bazează pe 
adevărurile altor propoziţii. Independenţa sau însemnătatea conţinutului 
propoziţiei este însă în acelaşi timp o prezenţă de sine. Cunoaşterea certă 
este certă abia atunci când este adusă Ia conştiinţă. Ceea ce enunţă Descartes 
prin aceasta este un acum, o prezenţă, în care abia se stabileşte că eu sunt, că 
eu exist. Prin aceasta se spune însă şi că prezenţa de sine poate fi absentă, 
poate lipsi. Dacă însă originii îi lipseşte ceva pentru a fi origine, atunci ea nu 
este origine. Deoarece acela datorită căruia originea ar trebui să fie origine 
este dependent de altceva, care este diferit de origine. 

Intenţia lui Derrida nu este aceea de a „critica” sau „combate” filosofi 
ai tradiţiei precum Descartes. Ceea ce îl motivează în munca sa cu textele 
tradiţiei este posibilitatea de a demonstra cum se realizează metafizica originii 

sau a prezenţei (pe scurt: metafizica) şi în perioadele de mai târziu. La 
Rousseau sau la Husserl, de exemplu. Sau aparent complet în afara tradiţiei 
filosofiei, la Saussure sau Levi-Strauss. 

într-un mod demn de remarcat, proiectul lui Jacques Derrida pentru o 
teorie a textului, o gramatologie, prezintă acelaşi fundal ca şi curentele 
filosofice care îl preced; pentru că opera lui începe cu studiul lui Husserl şi 
Saussure. Intr-adevăr, calea lui Denida către gramatologie poate fi urmărită 
pornind de la analiza critică a teoriei semnificaţiei a lui Husserl, analiză 
prezentă în La voix et le phenomene (Vocea şi fenomenul) din anul 1967. în 
cadrul acestei analize se încearcă în primul rând să se arate cum fenome¬ 
nologia reprezintă un punct de răscruce în destinul metafizicii, şi în al doilea 
rând să se demonstreze cum este determinată aceasta printr-un joc al 
diferenţelor, o diferenţiere care rămâne neexplicată. 

în Cercetările logice şi Idei /, Husserl defineşte ca exterior raportul 
dintre semn şi semnificaţie. Dacă un semn poate avea semnificaţie, aceasta 
se întâmplă deoarece şi în măsura în care ceva este „exprimat” prin el. Semnul 
în sine este cel mult indiciu; abia ca expresie capătă el semnificaţie. Ca 
semnificaţie, expresia vrea să spună ceva; ea „spune” ceva deoarece „vrea” 
acel ceva; semnele semnifică pentru că vrerea lor precede ceea ce spun, 
lucru subliniat de Derrida prin traducerea lui bedeuten („a semnifica”) cu 
vouloirdire (a vrea să spună). 

Expresia precede, potrivit lui Husserl, o intenţie semantică. De aceea, 
Husserl nu acordă nici o semnificaţie expresiilor care acompaniază 
„involuntar” vorba, ca de exemplu gesturile. 


„Astfel de exprimări nu sunt expresii... în cadrul lor, una nu comunică 
alteia nimic, în exprimarea lor lipseşte intenţia de a prezenta ‘gânduri’ 
într-un mod explicit... Pe scurt, astfel de ‘expresii’ n-au de fapt nici o 
semnificaţie. ” 


Reflecţia lui Husserl asupra exprimărilor involuntare este rezumată de Derrida 
astfel: „Ele nu semn-ifică nimic, pentru că nu vor să semnifice nimic (veulent 
dire)”. 12 Fără o intenţie semantică, exprimarea nu este expresie pentru ceva, 
ci este oarecum lăsată în lume. Numai voinţa de a spune a conştiinţei poate 
reconfigura ceea ce este doar corporal, însufleţindu-1 şi conferindu-i 
semnificaţie. 


„Opoziţia dintre corp şi suflet nu se află doar în centrul acestei teorii 
semantice, ci este şi explicit confirmată de aceasta... Vizibilitatea şi 

spaţialitate nu fac decât să ne dea o imagine eronată asupra prezenţei la 
sine a voinţei şi a însufleţirii spirituale care permite discursul.” 

Intenţia semantică nu este deci prezentă pe de-a-ntregul în ceea ce e 
însufleţit, în expresie. Sufletul expresiei însăşi, intenţia semantică - adică 
prezenţa la sine - trebuie căutate dincolo de expresie, în monologul 
sufletului, care este alcătuit din „exprimare în singurătatea vieţii sufleteşti”, 
în monolog, semnificaţia este „nemijlocit prezentă în actul expresiei” 14 , 
aici intenţia semantică se exprimă şi se ascultă doar pe sine. întrebarea pe 
care o pune acum Derridaeste următoarea: de ce vorbeşte Husserl despre 
exprimare în singurătatea vieţii sufleteşti? Expresia trimite după Husserl 
la semnificaţie, dar semnificaţia este - tot după Husserl - prezentă ea 
însăşi nemijlocit în intenţie. 

Semnele sunt considerate atunci de Husserl a fi „fără nici un sens” în 
monolog. 13 Această ambiguitate reprezintă simptomul pe care Derrida vrea 
să-l preia din textul lui Husserl: sensul pur, prezent sieşi poate fi gândit doar 
în cadrul diferenţei faţă de semnele exterioare. Dar în măsura în care 
„interiorul” s-a deschis de la bun început „exteriorului” ca “diferit” al său, 
în originea însăşi s-a manifestat o lipsă de origine. Diferenţa este în origine 
sau ea „este” originea, în măsura în care originea trebuie să fie diferenţiată 
şi, asemeni prezenţei la sine, trebuie mereu instituită, supusă diferenţei. „Prin 
urmare, diferenţei nu-i mai revine numele de «origine»”. 16 Toată miza 
deconstrucţiei rezidă în extragerea diferenţei originare din diversele concepte 
despre origine ale metafizicii. 

Opoziţia discurs/text devine hotărâtoare aici pentru Derrida, cel puţin 
pentru tânărul Derrida, iar analiza lui despre Saussure se află complet pe 
linia interpretării sale husserliene. 

în discurs există de bună seamă un material pentru filosofia limbajului 
şi cercetarea limbajului, cu care acestea pot lucra, şi anume componentele 
sunetului, denumite în lingvistică foneme. în discurs, fonemele sunt auzite, 
dar nu fonemele sunt esenţialul în limbaj. Decisivă este diferenţa dintre 
foneme, în orice caz dacă îi acordăm credit lui Saussure: 

„...că în limbă există doar diferenţe. Mai mult: o diferenţă presupune în 
general elemente pozitive individuale, din raportul cărora ia naştere 
diferenţa; în limbă însă există doar diferenţieri fără elemente pozitive 
individuale ” 

Desigur că nu diferenţele sunt auzite, ci fonemele. Lui Ferdinand de 
Saussure îi datorăm demonstraţia că acest joc al diferenţierilor este condiţia 
posibilităţii oricărui semn, dar „acest joc însuşi este mut”. 18 Discursul nu-şi 
este aşadar pe deplin prezent sieşi; textul nu îi poate fi complet subordonat. 
Limbajul nu poate fi înţeles pornind de la discurs, deoarece acesta nu conţine, 
ca discurs, principiul textului. 

„Deci nu există un text pur fonetic, şi aceasta pentru că nu există phone 
pur fonetici. Diferenţa instituită de foneme făcută, în orice sens al 
cuvântului, auzibilă, rămâne în sine neauzită.” 

Diferenţa dintre foneme nu îşi are originea în acestea; faptul că există 
diferenţieri între foneme înseamnă că acestea diferenţiază şi sunt diferen- 
ţiatoare. Sau, mai general, nu «există» doar diferanţe ( differances ) între 
semne, ci acestea «sunt» diferit-diferenţiatoare. Această diferenţiere Derrida 
o numeşte differance cu a (vizat fiind explicit că diferenţa dintre „diffdrence” 
şi „differance” nu poate fi auzită). Şi tocmai această diferanţă, „textul” 
arhetipal fără origine, este obiectul gramatologiei, pe care Derrida o dezvoltă 
în corelaţie cu lingvistica (structurală) şi fenomenologia. 

Ca diferenţiere, respectiv separare, diferanţă lui Derrida nu este ceva. 
Exprimat provocator: diferenţierea „nu este”. 20 Prin aceasta, instanţa care 
porneşte permanent de la deconstrucţie se dif erenţiază de punctele de pornire 
ale metafizicii, printre care se află şi gândirea fiinţei a lui Heidegger. O 
diferanţă nu conţine nici o posibilitate de a fi prezentă. 

Acest program de deconstrucţie, formulat şi înscenat aici de Jacques 
Derrida, apare şi în opera unui şir de alţi filosofi (independent de relaţiile 
personale dintre ei). De aceea, se poate privi pe bună dreptate deconstrucţia 
ca orizont interpretativ pentru o întreagă perioadă filosofică. La Althusser, 
dezbaterea cu metafizica vizează prezentul istoriei, istoria ca mărime originară 
dincolo de diferitele epoci. Iar Foucault exprimă în scrierea sa a istoriei 
acelaşi lucru, evitând orice indiciu la un „text care ar sta la baza” istoriilor 
care nu mai pot fi unificate. Atunci când Lacan afirmă că inconştientul este 
structurat ca un limbaj, este valabil acelaşi lucru şi pentru psihanaliză; pentru 
că dacă în limbaj nu există decât diferenţe, nu există nici în psihanaliză nici 
o posibilitate de a analiza o instanţă originară, dătătoare de semnificaţii. 

Althusser şi interpretarea simptomală 

Ceea ce Derrida numeşte deconstrucţie, se numeşte la Althusser interpretare 
simptomală. N-ar fi deloc greşit, dacă folosim cuvintele lui Althusser, să 
denumim interpretarea lui Husserl de către Derrida simptomală. în timp ce 
pentru Derrida este important să releve ne-auzitul ( l’inoui) sau ne-gânditul 
(l’impense), Althusser vrea să descifreze ceea ce nu poate fi citit. Ambele 
proiecte sunt strâns înrudite; numai că ultimul se formulează în relaţie directă 
faţă de ceea ce a devenit instanţa principală m munca filosofică: textul. 

Nu e complet întâmplător faptul că Althusser şi Derrida au fost colegi, 
în timpul studiilor, la Ecole Normale Superieure. Când Louis Althusser a 
murit, la sfârşitul anului 1990, Derrida a ţinut necrologul la mormântul 
acestuia. Dar chiar şi dacă prietenia personală era parţial motivată de faptul 
că, profesional, cei doi erau foarte apropiaţi, domeniile de lucru a celor doi 
filosofi erau foarte diferite. 

La Althusser se întâlnesc deconstrucţia şi presupoziţiile ei cu şcoala 
„epistemologică”. Mai precis ele se întâlnesc în interpretarea lui Marx a lui 
Althusser. în opera Lire le Capital (Citind Capitalul) sunt prezentate prin¬ 
cipiile acestei interpretări. Aici se lămureşte şi atitudinea lui Althusser faţă 
de întreaga sferă filosofică. 

„Oricât de paradoxal ar suna: putem să afirmăm de-asemenea că în evoluţia 
istorică a culturii umane, epoca noastră ar putea apărea cândva drept acea 
epocă caracterizată de unul din eforturile cele mai dramatice şi teribile: de 
descoperire şi învăţare conştientă a sensului „celor mai simple” gesturi 
existenţiale cum ar fi văzul, auzul, vorbirea, lectura: gesturi care îi pun pe 
oameni în relaţie cu operele lor.”" 

Acestei teze îi urmează interpretarea marxistă a şcolii lui Althusser ca „o 
lectură pe care dorim s-o numim, nu fără rezerve, «simptomală»”. 22 Această 
interpretare nu este, nota bene, alta decât cea pe care o utilizează Marx 
însuşi referitor la precursorii săi, clasicii economiei politice. Faptul că modul 
de interpretare marxist este aplicat la Marx însuşi spune multe despre distanţa 
dintre „marxism” în general şi şcoala althuseriană în special! Studiile pentru 
o interpretare simptomală a lui Marx duc însă la mai mult şi la altceva decât 
la o teorie a metodei. Interpretarea marxistă a economiştilor burghezi este 
preluată atât în Citind Capitalul cât şi în Pour Marx (Pentru Marx) ca desco¬ 
perire a unui nou obiect ştiinţific, şi anume a istoriei. 

Atunci când Marx îi interpretează pe Smith şi Ricardo, când îi 
comentează şi îi corectează în Capitalul pe aceşti economişti, munca lui nu 
constă, potrivit lui Althusser, pur şi simplu doarîn ameliorarea „lipsurilor” 
economiei clasice. Marx nu deţine răspunsuri mai noi sau mai bune la 
întrebările care se pun în economia clasică. Realizarea lui constă, în raport 
cu predecesorii săi, mai ales în faptul că el pune întrebările la care, fără s-o 
ştie, predecesorii săi au răspuns deja. Aceasta se întâmplă de pildă atunci 
când economia clasică poate pune sub semnul egalităţii valoarea „muncii” 
şi reproducerea „muncii”, pentru că înţelege de fapt prin muncă deja forţa 
de muncă. Punând întrebarea privind valoarea (şi nu preţul sau salariul), 
Marx schimbă obiectul teoretic: munca devine forţă de muncă. 

O schimbare sau o ruptură asemănătoare se petrece la Marx şi în 
cadrul interpretării lui Hegel 23 . Spre deosebire de Hegel, care formulează 
o istorie a filosofiei, Marx întemeiază ştiinţele istorice. Aceasta se întâmplă, 
potrivit lui Althusser - şi potrivit oricărui marxism genuin - datorită faptului 
că Marx înlocuieşte omul cu masele ca subiect care acţionează în istorie. 
Mai semnificativ însă este că Althusser determină ruptura lui Marx de 
Hegel pornind de la conceptul de istorie. Tocmai acest concept este 
dezvoltat de Marx, el nu este aşadar preluat din interpretarea obişnuită, 
aşa cum este cunoscută din filosofia tradiţională a istoriei şi din scrierea 
empirică a istoriei. In cel de-al patrulea capitolul din Citind Capitalul, 
analiza criticii hegeliene a lui Marx şi a economiei clasice duce la un 
Proiect al conceptului istoric de timp. Aici este criticată concepţia tradi¬ 
ţională a istoriei pornind de la asumpţia „prezentului de sine” 24 al concep¬ 
tului de istorie, adică de la asumpţia că istoria în sine este dată dincolo de 
orice epocă. în opoziţie cu aceasta, se doreşte acum elaborarea unui con¬ 
cept istoric de timp, care caracterizează o anumită epocă fără ca această 
reprezentare să derive din asumpţia istoriei „în sine”. 

O răsturnare teoretică a tipului reprezentat de Marx presupune că 
domeniul interogat este cu totul altul decât cel în care a fost dat răspunsul, 
sau, folosind o expresie dintr-un alt context, că problematica se schimbă. 

Şcoala althusseriană - formată, în afară de Althusser însuşi, mai ales 
de Etienne Balibar şi (pe atunci) de Jacques Ranciere şi de Franşois Regnault 
- găsea meritul lui Marx în faptul de a fi creat o nouă ştiinţă, şi anume ştiinţa 
despre istorie. Dacă vrei să defineşti mai precis ce vrea să spună întemeierea 
acestei noi ştiinţe, trebuie să ştii şi mai precis ce înseamnă în genere să 
întemeiezi o nouă ştiinţă. în ceea ce priveşte această reflecţie, şcoala 
althusseriană se poate sprijini pe o şcoală care, înainte de Althusser, nu prea 

era cunoscută pe plan internaţional: direcţia amintită mai sus sub numele de 
„epistemologie”. 

Terminologia referitoare la întemeierea unei noi ştiinţe prin Marx este 
pe de-a întregul preluată de la Bachelard. Astfel se întâmplă şi în cunoscutul 
eseu despre „dialectica materialistă”: 

„Practica teoretică a unei ştiinţe diferă întotdeauna limpede de practica 
teoretic-ideologică a preistoriei ei: această diferenţiere ia forma unei 
discontinuităţi «calitative», teoretice şi istorice, pe care, cu Bachelard, o 
denumim prin termenul «sciziune teoretico-ştiinţifică».” 

Constituirea unei ştiinţe constăîn determinarea unei problematici, în cucerirea 
unui nou obiect teoretic. Numai în cadrul totalităţii problematicii deja deter¬ 
minate are sens să tratezi o problemă ca problemă ştiinţifică, care aparţine 
acestei ştiinţe. Prin aceasta, Althusser şi Bachelard taie legătura dintre 
problema ştiinţifică şi problemele aparent „corespunzătoare” ale trecutului 
(la Bachelard, de exemplu, legătura dintre atomul din fizica atomică şi atomul 
lui Democrit) şi astfel - ceea ce este acelaşi lucru - e tăiată legătura dintre 
fenomenele „date nemijlocit” ale cotidianului şi fenomenul ştiinţific (de 
exemplu dintre foc şi căldura definită chimic). Filosof ia istoriei şi umanismul 
sunt transcrise de către Althusser ca mărimi „ideologice”, care „teoretic 
n-au nimic de-a face cu problematica lui Marx”. 26 Că această expresie - 
preluată de la Bachelard - este decisivă pentru ruptura dintre tânărul şi mai 
vârstnicul Marx, şi prin aceasta dintre preştiinţificul şi ştiinţificul Marx, reiese 
din definiţia lui Althusser a teoriei în genere: 

„Fiecare teorie este deci în esenţa ei o problematică, adică matricea teoretico- 
sistematică a oricărei problematizări raportate Ia obiectul teoriei .”' 7 

Se înţelege de la sine că definiţia lui Althusser a ştiinţei nu cuprinde doar 
concepţia sa despre conceptul de ştiinţă şi conceptul de istorie la Marx, ci şi 
concepţia sa despre alte ştiinţe. El influenţează într-un asemenea grad 
cursurile sale despre filosofie pentru oamenii de ştiinţă (apărute în 1974 sub 
titlul Philosophie et philosophie spontanee des savants - Filosofia şi filosofia 
spontană a savanţilor), încât este greu de decis ce îi revine aici lui Marx şi ce 
lui Bachelard. 

Arareori se găsesc indicii ale lui Althusser referitoare la întemeierea 
altor ştiinţe decât ştiinţele istorice. în unele locuri însă, întemeierea ştiinţelor 
istorice de către Karl Marx este comparată cu „deschiderea” domeniului 

obiectual al matematicii şi fizicii (la greci, respectiv la Galilei). 28 într-un 
singur loc se vizează în mod excepţional o ştiinţă ulterioară. E vorba de 
psihanaliză, al cărei obiect, respectiv problematică, este întemeiată de Freud. 
Şi aici un obiect este privit ca o condiţie decisivă pentru posibilitatea de a 
întemeia o ştiinţă; acest obiect este „inconştientul”. 

Această trimitere se găseşte într-un eseu intitulat Freud et Lacan (Freud 
şi Lacan) 29 , în care meritul lui Jacques Lacan (1901-1981) este văzut în faptul 
că a păstrat acest obiect în pofida oricărei încercări «ideologice» de a-1 reduce 
la altceva. Aşa cum Althusser apără istoria (ştiinţei marxiste), tot astfel Lacan 
apără inconştientul (ştiinţei freudiene) în faţa încercărilor de a reduce aceste 
ştiinţe la ştiinţe despre uman. Deoaerece pe cât de puţin este omul subiect al 
istoriei, tot atât de puţin este el subiect în raport cu inconştientul. 

Interpretarea lui Freud de către Lacan nu este pur şi simplu o paralelă 
la interpretarea lui Marx de călre Althusser. în fond, ambii apără ştiinţificitatea 
ştiinţelor amintite, fără a garanta această ştiinţifîcitate prin obiectul teoretic 
omul, pe care apoi ştiinţele umane îl pot împărţi între ele. Dar acolo unde 
Althusser rămâne la şcoala epistemologică, Lacan se referă mai degrabă la 
lingvistică. La Lacan, psihanaliza nu este înţeleasă ca o ştiinţă despre om, ci 
ca o ştiinţă a textului, trebuind să ţinem seama că aici nu este vorba, evident, 
de noţiunea empirică a „textului”. 


Lacan şi psihanaliza 

Lacan era deja la o vârstă matură, 52 de ani, când a inaugurat, în 1953, un 
seminar la Ecole freudienne, înfiinţată de el însuşi. Până atunci publicase 
câteva scrieri mărunte şi îşi dăduse doctoratul în medicină (încă din 1932, cu 
tema Psihoza paranoidă). Abia în 1966 scrierile sale au fost culese într-un 
volum cuprinzător, Ecrits (Scrieri). în acest moment, „seminarul” era deja o 
instituţie recunoscută, frecventată asiduu de filosofi (Jean Hyppolite, Maurice 
Merleau-Ponty ş.a), studenţi, elevi şi turişti. Editarea celor 24 de volume 
Seminaire (Seminar) nu este încă încheiată. Din acest motiv, printre altele, 
nu este posibil să prezentăm aici întreaga operă; intenţiile sunt însă date 
limpede în primele anuare ale Seminarului şi în scrierile cele mai timpurii. 

La fel ca antiumanistul Althusser(şi ca neumanistul Heidegger), Lacan 
evită identificarea dintre subiect şi om. Existenţa nu este dintru început şi 
mai ales nu este a mea; conştiinţa nu-şi are centrul în eu, ci este complet de- 
centrată. Astfel, în prelegerea Iui Lacan din anul 1949, despre stadiul de 

oglindire, se spune că experienţa care se desfăşoară în acest stadiu ne aduce 
în contradicţie cu orice filosofie, „care este derivată nemijlocit din cogito”, 
printre care şi „f ilosofiile contemporane despre fiinţă şi nimic”. 30 Ţinta acestei 
remarci este prea limpede pentru a mai trebui clarificată aici. Dar ar fi greşit 
să înţelegem expresia lui Lacan ca referindu-se la o contradicţie filosofică 
internă dintre existenţialism şi psihanaliză. De asemenea, ar fi futil să înţelegi 
„problemele filosofice” ca probleme ridicate de Lacan în calitate de filosof. 
Pentru că în acest context nu se soluţionează problemele filosofice; mai 
degrabă, se poate spune că acestea sunt ‘tratate’. Pe de altă parte aceasta este 
o posibilă cale de acces, din care travaliul filosofic actual are de învăţat. 

„A trata” nu poate însă însemna în cadrul psihanalizei acelaşi lucru ca 
în medicină, respectiv în terapie. Pentru că psihanaliza nu intenţionează o 
vindecare în sensul unei refaceri a ego-ului. O astfel de refacere nu există, 
chiar dacă există o imagine a psihanalizei despre ego; dar a lucra la refacerea 
acestei imagini ar însemna tocmai a fixa trăsăturile neurotice ale eului. Lacan 
vrea, prin interpretarea sa a lui Freud, să elibereze psihanaliza de orice formă 
a psihologiei eului; de aceea, el respinge denumirea de „psihologie abisală” 
ca adecvată pentru psihanaliză. 

Psihanaliza nu porneşte de la subiect, nici măcar în forma extremă, 
unde acesta este înţeles ca mediul „sintetizator” sau „totalizator” al istoriei. 
Aceasta nu înseamnă însă că această formă - forma extremă a subiectului 
sau a filosofiei modeme - nu este decisivă pentru Lacan (aici devine 
interesantă prezenţa lui Jean Hyppolite la seminar şi, o dată cu el, iarăşi 
Hegel). Tehnica psihanalizei are ca scop final restabilirea „istoriei su¬ 
biectului” 31 Psihanaliza ia deci în serios ceea ce analizatul însuşi a trecut cu 
vederea şi n-a luat în serios. 

Psihanaliza (re)construieşte ceea ce subiectul nu a văzut în construc¬ 
ţiile sale (intenţii, planuri, dorinţe, idealuri ş.a.m.d.). Aceasta înseamnă 
iarăşi că psihanaliza construieşte subiectul ca obiect. „Şinele este un 
obiect" 32 se spune într-una din tezele care revin mereu la Lacan. Ceea ce 
psihanaliza construieşte, sau mai bine zis reconstruieşte, nu este doar 
subiectul, aşa cum este el „în realitate”; subiectul este construit din sine 
însuşi încursul vieţii analizatului. Analistul interpretează această construcţie 
în textul care i se oferă pe canapea şi prin aceasta o elaborează la modul 
serios ca construcţie. Lacan propune analizarea acestui text sau discurs 
inconştient cu mijloacele lingvisticii. 

O dată cu limbajul, subiectul este constituit într-o ordine simbolică, ca 
acest sau acel subiect în acest sau acel sistem de diferenţe (femeie/bărbat, 

copii/adult etc.) în această ordine, mărimile, care la Freud devin concepte 
fundamentale, se pot citi ca figuri, ca figuri de stil. Simptomul care la Freud 
se numeşte comprimare şi care constă din punerea mai multor elemente 
într-un întreg (de exemplu când o persoană apare în vis cu faţa altei persoane 
şi cu vestimentaţia unei terţe persoane), capătă la Lacan aceeaşi valoare ca 
figura retorică a metaforei, al cărei principiu este: un cuvânt pentru altul. 
Dorinţa, care la Freud se numeşte transfer şi care constă în faptul că obiectul 
sentimentului este înlocuit printr-un alt obiect (de exemplu când copilul 
transferă dragostea sa faţă de mamă asupra unei suzete sau un ursuleţ), capătă 
la Lacan aceeaşi valoare ca figura retorică numită metonimie, al cărei 
principiu este: partea pentru întreg. Simbolicului îi stă în opoziţie, totodată 
determinat de aceasta, ordinea imaginară, definită dinspre o imagine în 
oglindă, adică dinspre un altceva pe care niciodată nu-1 pot vedea, pentru că 
acest altceva sunt eu, dar care tocmai de aceea mă pune în umbră. Imaginarul 
şi simbolicul sunt delimitate de real, care nu este însă conceptul a ceva real; 
drept concept, limită, realul se arată numai în acela de care analiza se loveşte 
ca de un „imposibil”. Conceptul de real este conceptul de ordine, din care, 
după cum spune Lacan cu plăcere”, nu poţi să creşti alţi iepuri decât cei pe 
care i-ai introdus mai înainte - pe scurt, este vorba de întâlnirea subiectului 
cu sine însuşi. 

Faptul că realul este „numai” un concept-limită înseamnă deopotrivă 
că nu există nici o altă cale în afara legăturii cu simbolicul, cu imaginarul şi 
cu realul. Această legătură este, ca întreg structural, indestructibilă; întrebarea 
parţial futilă privind „structuralismul” lui Lacan trebuie pusă pornind de la 
acest context. în orice caz, prin acest context structural, Lacan s-a distanţat 
- şi mai curând în aceasta rezidă semnificaţia operei sale - de o simplă şi 
reducţionistă reeditare a psihanalizei, care vrea să explice totul prin dorinţă 
şi sexualitate ca instanţe ultime. Pentru a o spune cu vorbele lui Lacan, care 
ilustrează şi stilul lui Lacan în „seminar”, uşor, simplu şi netransparent, ca 
stilul lui Freud: 

„Când Freud constată că dorinţa sexuală se află în inima dorinţei umane, 
atunci toţi cei care-1 urmează o cred, o cred atât de puternic meat se 
autoconving că acest lucru este foarte simplu şi că din aceasta mai trebuie 
să faci doar o ştiinţă, ştiinţa dorinţei sexuale ca forţă constantă. Este suficient 
să elimini piedicile din drum şi deja totul trebuie să meargă de la sine... 
Numai că nu merge de la sine. în acel moment - ş i aceasta este schimbarea 
de direcţie - se spune că subiectul opune rezistenţă. De ce se spune aceasta? 

Pentru că şi Freud a spus-o. Dar nu s-a înţeles mai bine ce înseamnă a 
opune rezistenţă decât s-a înţeles ce înseamnă dorinţă sexuală... 

Există doar o singură rezistenţă, ş i aceasta e rezistenţa analistului. Analistul 
opune rezistenţă atunci când nu înţelege cu ce are de-a face. El nu înţelege 
cu ce are de-a face atunci când crede că a interpreta ar însemna să arăţi 
subiectului că ceea ce doreşte ar fi acest obiect sexual. El se înşală. Despre 
ce-şi imaginează aici că ar fi obiectiv este doar o pură şi simplă abstracţie.” 


Foucault şi analiza discursului 

Este caracteristic pentru filosofii deconstrucţiei faptul că sunt foarte rezervaţi 
cu informaţiile de tip biografic. Motivul pentru acest lucru este el însuşi 
filosofic: comunicările proprii şi comentariile autorului fac şi ele parte din 
corpul textului şi sunt expuse interpretării la fel ca şi celelalte texte ale sale. 
Formularea lui Michel Foucault privind această concepţie a devenit aproape 
o legendă: 

„Mai mulţi decât unul scriu probabil ca mine, pentru ca în final să nu mai 
aibă faţă. Să nu fiu întrebat cine sunt şi să nu mi se spună că ar fi bine să 
rămân acelaşi: aceasta este o morală a stării persoanei; ea domină actele 
noastre. Ea trebuie să ne elibereze, atunci când e vorba să scriem." 

Aceste cuvinte au fost uneori interpretate ca şi cum Foucault ar fi susţinut că 
individul nu există. Acest lucru este desigur o gravă neînţelegere. Cuvintele 
lui Foucault generează mai degrabă o puternică rezervă faţă de semnificaţia 
„de la sine înţeleasă” a unor cuvinte ca existenţă, individ şi altele asemănă¬ 
toare. Aici este importantă o reverificare, o interpretare. 

Dintre denumirile utilizate (de către Foucault însuşi şi de către alţii) 
pentru proiectul său, şi anume cele de genealogie, arheologia ştiinţei, analiza 
discursului, trebuie subliniată, nu în ultimul rând, cea din urmă. Prin ea, 
munca lui Foucault este caractreizată drept interpretare. Pe lângă aceasta, 
utilizarea denumirii este indicată aici deoarece conţine unul din termenii cei 
mai folosiţi şi cei mai greşit folosiţi ai mediului filosofic francez, şi anume 
termenul de expresie (discours). Care este obiectul analizei discursului? 

Se poate pomi foarte bine de la o simplă traducere a cuvântului 
‘discours’. Din semnificaţia iniţială - un discurs care este ţinut şi se desfăşoară 
- s-a dezvoltat şi utilizarea franceză a cuvântului. Problema unei semnificaţii 
mai largi a termenului discurs este că discursivul nu poate fi opus non- 

discursivului precum cuvântul - faptei sau ideologia - „bazei materiale”. 
Prin faptul că scrie istoria ca o analiză a discursului, Foucault nu transformă 
mersul lucrurilor într-o chestiune de cuvinte. 

Analiza discursului urmează principiul pe care l-a stabilit deja Saussure, 
adică principiul imanenţei. Cuvântarea este analizată „în sine însăşi după 
regulile formării ei”. 36 Prin aceasta, obiectul analizei discursului este de 
asemenea dat definitiv. A analiza un discurs înseamnă a analiza regulile de 
alcătuire a discursului, ale formării lui. Nici un discurs nu este complet 
nedeterminat; orice discurs este un discurs configurat în formarea discursului 
se manifestă regulile, şi prin acesta istoria determinată din care derivă 
discursul. „O mulţime de enunţuri va ii numită discurs, în măsura în care 
enunţurile fac parte din aceeaşi formaţiune discursivă.” 37 

Analiza discursului este dedicată modalităţii discursive, articulării 
obiectului ei. Această articulare preia titlul operei deschizătoare de drumuri 
L ’Ordre des choses (Ordinea lucrurilor), şi de aici porneşte analiza discursului 
- „unde se vede.... detensionându-se înlănţuirea foarte puternică a cuvintelor 
şi lucrurilor.. ..” 3g Ordinea discursului este legată de reguli. Discursul însă, 
dimpotrivă, este ca obiect tocmai ceea ce „se poate face” potrivit regulilor. 
Discursul este „materialitate repetabilă.” 39 O formulă care poate fi citită şi 
ca definiţie a obiectului analizei discursului. 

Centrul de greutate al operei lui Foucault se află, în ciuda acestui fapt, 
în cercetarea istorică concretă, chiar şi în ceea ce priveşte problemele concret- 
filosofice. Aceasta n-ar fi o cercetare istorică, ci doar filosofie a istoriei 
(combătută de Foucault la fel de energic ca Althusser), dacă s-ar sprijini pe 
o „concepţie” generală despre istorie. Numai un lucru este general valabil 
pentru analiza discursului, şi aceasta înseamnă pentru orice istorie: 

„Se ştie că nu ai dreptul să spui totul, că nu poţi cu orice ocazie să vorbeşti 

despre toate, că în sfârşit nu oricine poate vorbi despre oriceîi trace prin cap.” 

Deşi acest enunţ general nu este foarte fertil, el spune totuşi că discuţia este 
în orice moment reglată şi, astfel, legată de anumite reguli, astfel încât regulile 
de formare a discursului trebuie să fie punctul de plecare al oricărei scrieri 
istorice. Corespunzător, o categorie fundamentală istorică poate fi definită 
ca „eveniment” prin răsturnarea tuturor regulilor în favoarea unora noi. 41 
Evenimentul nu trebuie perceput prin aceasta ca o apariţie sau o survenire, 
el nu se realizează fără împotrivire; deoarece o schimbare de reguli este deja 
o schimbare de putere. 

„Marele joc al istoriei aparţine celui care pune stăpânire pe reguli, care le 
preia locul, care le utilizează, care se deghizează pentru a le răsturna, a le 
utiliza în răspăr şi a le întoarce împotriva celor care le introduseseră; acest 
joc aparţine celui care lasă să funcţioneze eşafodajul complex în care se 
include în felul în care stăpânitorii se văd stăpâniţi de propriile lor reguli.” 

Majoritatea istoriilor concrete ale lui Poucault posedă un obiect al cărui 
caracter istoric a fost aproape necunoscut înainte de Foucault. Astfel el scrie 
istoria privirii medicale în Naşterea clinicii, istoria excluderii şi internării 
indivizilor în Nebunie şi societate, istoria pedepsirii şi construcţiei închisorilor 
în A supraveghea şi a pedepsi precum şi istoria sexualităţii occidentale în 
Istoria sexualităţii. Cu ultima operă, se pare că Foucault trece de la necu¬ 
noscut la prea cunoscut. Dar acest lucru este înşelător: tema este inventarea 
sexualităţii. Şi pentru că tocmai această ultimă operă dezvoltă teoria 
foucaultiană a puterii ca teorie, conţinutul ei va fi rezumat pe scurt. 

Punctul de pornire este Anglia victoriană, un timp şi o societate care 
aparent sunt diametral opuse timpului şi societăţii noastre. în Anglia victoriană 
mobilele erau îmbrăcate. Mobilele goale erau necuviincioase. Picioarele de la 
mese se înfaşurau în stofe groase. De fapt, ele nu reprezentau în sine nimic 
obraznic; dar goale puteau duce cu gândul la altfel de picioare şi la goliciunea 
acestora. Un timp cast, Foucault nu dezminte acest lucru. Dar nu l-am depăşit 
oare şi nu i-am anulat interdicţiile? Noi credem că am ajuns mai departe, că 
am devenit mai liberi. în Istoria sexualităţii (vol.I), această argumentare este 
răsturnată. în Anglia victoriană erai într-adevăr stăpân pe simţuri. Aceasta 
mergea până acolo încât se îmbrăcau mobilele. Chiar şi numai vederea unei 
mese de picior te făcea să te gândeşti la sex. Noi suntem încă dominaţi de 
această eră: „Noi victorienii”. 43 Tot ce ascundeau aceştia, pentru a fi găsit 
corect, noi transformăm într-o mare descoperire. Tot ceea ce ei au edificat, noi 
am descoperit. Noi dezbrăcăm, scoatem lucrurile la lumină, devenim naturali. 
„Ironia acestui, dispozitiv; ne face să credem că e vorba de «eliberarea» 
noastră.” 44 Aceasta a sugerat stilul din Istoria sexualităţii: este vorba de 
reevaluarea a ceea ce timpul nostru consideră real şi de la sine înţeles. 

„Este «sexul» adevăratul punct de ancorare, care poartă manifestările 
«sexualităţii» - sau este el o idee complexă, care s-a format istoric în cadrul 
dispozitivului sexualităţii?” 

Această întrebare este decisivă pentru întregul proiect. Istoria sexualităţii 
este o privire de ansamblu care porneşte de la antichitate şi sfârşeşte în 

secolul XX. Abia către sfârşit, în capitolul despre Dreptul asupra morţii fi 
forţa de viaţă se găseşte un indiciu pentru ceea ce a pus proiectul în mişcare. 
Foucault diferenţiază aici între două societăţi diferite, o societate mai veche 
a sângelui şi o societate mai nouă a sexului. Trecerea începe să se facă 
simţită în secolul al XVII-lea. 46 Societatea sângelui este caracterizată prin 
dreptul „de te face să mori sau de te a lăsa să trăieşti”, societatea sexului 
prin dreptul de a „te face să trăieşti sau de a te împinge la moarte”. 47 
Primul drept este simbolizat prin sabie, lege şi suveran. Aici se trimite la 
Pufendorf şi Hobbes. Dar aceste simboluri se unesc în sângele care conferă 
valoare arborilor genealogici, sânge care poate fi vărsat, care prin epidemii 
şi foamete poate intra în pericol. 48 Societatea prezentului, în schimb, este 
o societate a sexualităţii, caracterizată de normă, de ştiinţă, de viaţă. Din 
secolul al XVII-lea până în secolul al XlX-lea societatea occidentală trece 
de la „simbolistica sângelui” la „analitica sexualităţii”. 49 Chiar dacă 
Foucault nu doreşte să facă din această diferenţă singura diferenţă între 
ieri şi azi, crede că poate constata că puterea exterioară, ancorată simbolic, 
a fost înlocuită printr-una mai difuză, dar nu mai puţin eficientă. Execuţia 
a devenit treptat pedeapsă cu moartea, renunţând la ritual. 

„Războaiele nu se maipoartăîn numele suveranului care trebuie apărat, ci 

în numele existenţei tuturor. Sunt ridicate popoare întregi în scopul de a 

ucide reciproc în numele necesităţii vieţii lor.” 

Suveranul avea drept de moarte asupra supusului; noua putere este putere 
asupra vieţii, bio-putere. Mijloace ei de influenţare sunt altele: control, reglare, 
disciplină. „Pentru prima dată în istorie biologicul se reflectă în politic.” 31 
Sinuciderea şi mortalitatea infantilă devin probleme, sociologia şi demografia 
devin ştiinţe. 

Prin această schiţă, lucrarea Sexualitate ţi adevăr prezintă societatea 
actuală ca societate sexuală. Dacă sexul devine focarul acesteia, atunci acest 
lucru se datorează faptului că formele de putere şi ştiinţă pe care le dezvoltă 
această societate sunt unite prin sex: prin sex sunt unificate disciplinarea 
organismului şi reglarea populaţiei. 32 în contradicţie cu sângele, sexul nu-şi 
are valoarea de la bun început: „Sângele burgheziei era sexul acesteia”, se 
spune într-un loc. 3 ’ Nobilimea este permanent expusă aceluiaşi reproş: ea 
este degenerată, decadentă. Burghezia este vigilentă, vrea să fie sănătoasă şi 
trebuie de aceea să fie morală. Sănătatea trupului este capitalul omului. 
Diversele boli sunt privite în lumina sexualităţii; cauzele lor sunt „genitale”. 

Sănătatea este măsurată cu sexul ca etalon al valorilor. Prin aceasta, sexul 
n-a devenit doar criteriul puterii, ci şi criteriul adevărului. 

Foucault relevă caracterul istoric al fenomenului prin răspunsul la 
întrebarea cum se raportează reciproc sexul şi sexualitatea: sexul nu este 
„baza” reală a sexualităţii, se comportă invers; „punctul ideal”, sexul, 
presupune realitatea istorică a sexualităţii ca „dispozitiv”. 54 Prin această, 
scrierea istoriei devine la Foucault critică istorică şi deci iarăşi critică a teoriei 
critice obişnuite. Atunci când Foucault îi întâmpină pe „evangheliştii” eli¬ 
berării cu un refuz, atunci n-o face din cauza fixării asupra sexualului, ci 
pentru că trec cu vederea noutatea esenţială a sexualităţii. Ei trăiesc încă în 
societatea sângelui; critica lor poate fi recunoscută după punctele de plecare: 
sabia, legea şi suveranul. Dar sexualitatea este un aparat al puterii total diferit. 
Critica trebuie, în raport cu caea ce critică, să recupereze secole. 

„în gândirea politică şi în analiza politică capul regelui încă nu a căzut. De 
aici semnificaţia care se acordă încă în teoria puterii problemei dreptului şi 
a forţei, problemei legii şi a fărădelegii, voinţei şi libertăţii şi mai ales 
problemei stării şi suveranităţii (chiar dacă aceasta nu se mai caută în 
persoana regelui ci într-o fiinţă colectivă).” 

De aceea raporturile de forţă trebuie gândite altfel. „A gândi sexul fără lege 
şi puterea fără rege.” 56 O astfel de teorie critică, fără monarh şi fără drept, 
este definită de Foucault ca imanentă şi strategică: 

„Dacă Machiavelli a fost printre puţinii care au analizat puterea principilor 
în contextul raporturilor de putere - şi în astaconstă scandalul «cinismului» 
său, atunci astăzi trebuie mers poate un pas mai departe şi, renunţând la 
figura principelui, trebuie descifrate mecanismele de putere pornind de la 
o strategie imanentă raporturilor de putere.” 

Este limpede că critica criticată aici are ca prototip psihanaliza şi freudo- 
marxismul. Freud şi Reich sunt însă amintiţi doar ca jaloane ale unei 
„răsturnări şi transfer tactic” 58 în istoria sexualităţii, prin care suveranul este 
introdus în rolul tatălui. 58 Aici însă ne interesează doar critica principială a 
teoriei puterii. Pornind de aici trebuie înţelese toate temele istoriei sexuale. 

Prin această determinare târzie a noţiunii de putere, Foucault încearcă 
să se distanţeze de asumpţia, proprie umanismului şi ştiinţelor umane, a 
unui subiect ca unitate care rezidă în el însuşi, în acest caz sub forma unui 
centru dinspre care se exercită puterea. El denumeşte această concepţie ca 

monarhică şi juridică şi îi opune propria sa concepţie, pe care o numeşte 
imanentă şi strategică. Teoria puterii, careîntr-un anume sens este rezultatul 
final al scrierii foucaultiene a istoriei, poate fi caracterizată prin următoarele 
cinci teze din Istoria sexualităţii: 

1) „Puterea nu este ceva care poate fi dobândit, sustras, împărţit, păstrat 

sau pierdut.” 

2) „Relaţiile de putere se comportă faţă de alte tipuri de raporturi... nu 

ca ceva exterior, ci le sunt imanente." 

3) „Puterea vine de jos, adică ea nu se întemeiază într-o matrice generală 

a unei divizări globale, care opune stăpânitorii stăpânirilor...” 

4) „Relaţiile de putere sunt concomitent intenţionale şi non-subiective.” 

5) , Acolo unde există putere, există rezistenţă. Şi totuşi, sau mai degrabă 

tocmai de-aceea, rezistenţa nu se află niciodată în afara puterii.” 

Această teorie a puterii nu este doar rezultatul analizei discursului, ci şi al 
unei deconstrucţii totale, care pătrunde astfel din „pura” metafizică în 
domeniul politicii. 

Dar aceasta nu e totul; ultima fază a scrierii faucaultiene a istoriei 
desemnează şi sfârşitul epocii căreia i s-a conferit aici titlul de „deconstrucţie”. 
Poate doar din motive contingente. Contingenţa şi necesitatea nu se pot 
diferenţia în contextul istoric. 

Retroactiv pare că dezvoltarea s-a „răsturnat”: mai întâi într-un fenomen 
efemer, al aşa-numiţilor filosofi noi, care au reacţionat iritat la transformarea 
marilor instanţe (subiect, istorie, putere ş.a.m.d.) ale „maeştrilor gândirii” în 
domenii tot mai anonime; mai târziu într-o reflecţie filosofică situată 
conjunctural, în care dezvoltarea filosofiei a luat parte la deconstrucţia însăşi. 
Dar de aici apare o nouă conjunctură filosofică. 


Postmodernismul 

Mediul filosofic francez s-a schimbat clar o dată cu trecerea la noul deceniu 
al anilor ’ 80. Chiar şi în planul biografic şi anecdotic schimbarea se face 
resimţită. Jacques Lacan moare în 19 81, la mai puţin de un an de la închiderea 
Şcolii freudiene. Michel Foucault moare în 1984 de o boală pe care n-o 
poate vindeca încă nimeni. Louis Althussereste internat în 1980 în clinica 
Sf. Ana de la Paris. Schimbarea se face observabilă la modul concret prin 
faptul că noile începuturi teoretice şi-au epuizat încetul cu încetul fertilitatea. 

După mijlocul anilor ‘70 nu mai apare nici o scriere decisivă a lui Lacan şi 
Althusser, şi chiar dacă Foucault scoate în sfârşit, în 1984, volumele II şi HI 
din lucrarea Istoria sexualităţii, nu e deplasată totuşi afirmaţia că aceste 
două volume n-au satisfăcut, în rândul filosofilor, aşteptările privind o 
grandioasă teorie a puterii. Totuşi, metoda deconstrucţiei rămâne în 
continuare eficientă printre filosofi. 

în continuarea lucrărilor privind proiectul deconstrucţiei, atenţia 
filosofilor se îndreaptă asupra unor noi domenii de lucru, astfel la Jean 
Toussaint Desanti (n. 1914) asupra raportului dintre filosofie şi ştiinţă, la 
Philippe Lacoue-Labarthe (n. 1940) asupra politicului, la Jean Luc Marion 
(n. 1940) asupra tradiţiei de la Descartes încoace, la Gerard Granel (n. 1930) 
asupra traducerii filosofice. Corespunzător, se schimbă izvoarele filosofice. 
O noutate ar putea fi aceea că Wittgenstein începe să ocupe un loc primor¬ 
dial, nu în ultimul rând datorită lucrărilor lui Jaques Bouveresse (n. 1946). 
Şi în multe cazuri este vorba la francezi de o nouă interpretare a lui 
Wittgenstein, în care raportul acestuia faţă de filosofia analitică ocupă doar 
un loc periferic. 

Printre aceşti filosofi, Jacques Derrida este la fel de productiv ca 
întotdeauna. Dar tezele despre raportul dintre discurs şi text trec, în opera sa 
târzie, tot mai mult pe planul secund. De la opera aproape literară La carte 
poştale (Cartea poştală) (1980) până la Psyche. Inventions de l 'autre (Psy- 
che. Invenţii ale celuilalt) (1987) şi De l'esprit (Despre spirit) (1988), 
principala preocupare a lui Derrida este mai degrabă o chestionare a propriilor 
presupoziţii. Relaţia cu Heidegger este articulată tot mai direct, iar în De 
l'esprit (prilejuit de discuţii politice), opera şi activitatea lui Heidegger sunt 
cercetate pornind de la categoria spiritului. Conceptul, chiar cuvântul „spirit” 
nu putea fi găsit în textele lui Heidegger, până apare brusc în cuvântarea de 
rectorat din anul 1933. Este vorba, potrivit lui Derrida, nu doar despre un 
episod, şi el doreşte să demonstreze acest lucru prin repetarea (clară) a temei 
în interpretarea lui Heidegger a poeţilor. Concluzia acestei interpretări a 
interpretării heideggeriene apoeţiloreste aceea că Heidegger poate fi înţeles 
totuşi ca o prelungire a tradiţiei filosofiei, de fapt nu ca una directă, dar ca 
una metaforică, o prelungire care citează. 

Derrida şi contemporanii săi devin, după o rezistenţă iniţială din partea 
mediului universitar consacrat, un fel de prototipuri de profesori universitari 
de filosofie. O parte dintre aceşti filosofi era, până de curând, cunoscută 
numai publicului francez (şi datorită cărţilor lor de şcoală); acest lucru este 
valabil şi pentru Gilles Deleuze (n. 1925) şi Jean-Franţois Lyotard (n. 1924). 

Mai ales ultimul devine apoi brusc cunoscut pe plan internaţional în cursul 
noului curent care primeşte numele de „postmodemism”, urmat apoi de 
sociologul Jean Baudrillard (n. 1929). 

Faima bruscă ce-i revine lui Lyotard are legătură cu publicaţia sa din 
anul 1979: La condition postmodeme (Condiţia postmodemă). Trebuie ţinut 
seama că în titlul acestei cărţi nu este vorbade un ,,-ism”, şi ar fi de-asemenea 
greşit să-l facem pe Lyotard un exponent al postmodemLwului. Chiar dacă 
discursul despre un astfel de postmodemism devine (şi) în Franţa familiar, 
acest lucru este cu atât mai remarcabil cu cât precursorul acestuia, mo¬ 
dernismul, este în Franţa o noţiune necunoscută. 

Postmodemismul se răspândeşte, venind din America, în Franţa, mai 
întâi în arhitectură şi artă, apoi şi în fîlosofie. O definiţie mai exactă poate 
pomi de la contradicţia dintre postmodemism şi modernism, deoarece 
deosebirile de opinii pot fi înţelese ca diferenţieri dintre două ere: cea modernă 
şi cea postmodemă. 

Despre ce este vorba cu acest modernism căruia i se opune postmo¬ 
demismul? Modernismul drept curent cultural se poate caracteriza evident 
în multe feluri, atât în literatură şi în artă, cât şi în arhitectură. în ultimul 
domeniu, modernismul este caracterizat de formalism, analitic, funcţional. 
Tocmai de aceea modernismul devine şi o credinţă în, sau de-a dreptul o 
teorie despre organizarea raţională, previzibilă şi transparentă a lucrurilor. 
(„Forma urmează funcţia”). Dar ce înseamnă această presupoziţie a 
modernismului? 

Dacă vrei să caracterizezi într-un cuvânt modernismul în calitate de 
curent, atunci cuvântul potrivit este utopic. Pornind de la ideea organizării 
raţionale şi transparente, epoca modernă a ales ca ideal organizarea raţională 
şi transparentă a lumii. Postmodemismul diferă de modernism tocmai prin 
aceea că renunţă la această idee şi la acest ideal. Epoca postmodemistă începe 
cu decăderea utopiei. 

Ideea raţionalităţii ordinii universale este la fel de veche ca filosofia 
însăşi, şi „postmodemismul” este atunci şi expresia pentru sfârşitul filosofiei, 
şi chiar şi a formei ei celei mai cotidiene - ca ideologie. Să amintim în acest 
context că ideologiile modeme se bazează pe autorităţi mai tinere decât 
filosofia. De exemplu, optimismul modem al progresului se revendică de la 
la ştiinţă. Postmodemismul se află în schimb, atât temporal cât şi teoretic, 
dincolo de credinţa în progres. 

în lumina acestei ultime caracteristici nu pare de mirare că postmo¬ 
demismul a putut prinde în Franţa. Deconstrucţia contribuise ca mişcare la 

diminuarea aşteptărilor privind filosofia (ca soluţionare de probleme, 
concepţie universală ş.a.m.d.). Aidoma „gândirii slabe” italiene, probabil 
un caz marginal între deconstrucţie şi postmodemism, filosofia franceză a 
renunţat, după generaţia lui Derrida, la pretenţiile filosofiei referitoare la 
contribuţii sistematice. Influenţa lui Heidegger nu înseamnă progres în 
filosofie, ci un pas înapoi în privinţa posibilităţilor filosofiei. 

Moartea ideologiilor şi decăderea utopiei era o temă complexă la Jean- 
Francois Lyotard deja înainte de apariţia postmodemismului în Franţa. Prin 
cărţile Discours, figure (Discurs, figură) (1971) şi Economie libidinale 
(Economie libidinală) (1974) el oferă o critică a ideologiilor emancipatoare 
modeme. Ele sunt numite aici „mari povestiri”şi din caracteristicile lor face 
parte mai ales faptul că sunt concepţii generale. Punctele de plecare a unor 
astfel de totalităţi sunt nu doar eliberarea, ci şi ştiinţa, iluminismul, religia. 
Opusul lor sunt di versele „povestiri mici”. Tocmai prin diversitatea (şi necon- 
cordanţa între ele) a acestor povestiri mici, anonime, epoca noastră poate fi 
definită ca postmodemism. 

„Prin metapovestire sau povestire mare înţeleg tocmai povestirile (narra* 
tions) cu funcţie legitimaţi vă. Decăderea ei nu împiedică miliarde de poves¬ 
tiri mici şi mai puţin mici săţeasăîn continuare postavul vieţii cotidiene." 

Se pare că, în această situaţie, postmodemismul poate însemna în filosofie 
două lucruri. 

în primul rând, postmodemismul poate însemna, ca la Lyotard, reflecţie 
despre condiţia ( condition ) postmodemă menţionată mai sus. Această 
reflecţie nu vizează doar inevitabilul caracter fragmentar al existenţei umane 
şi a formaţiunilor sociale. Reflecţia vizează şi toate încercările din această 
epocă de a unifica fenomenele în unităţi aparente. într-o perspectivă mai 
largă, ea vizează aşadar posibilitatea filosofiei în genere. Lyotard circumscrie 
în Le differend (Diferendul) (1983) sarcina filosofiei prin faptul că aceasta 
ar trebui să constate incomensurabilitatea naraţiunii ca imposibilitate de 
unificare a .jocurilor de limbaj”. 

în al doilea rând, postmodemismul poate însemna şi în filosofie, la fel 
ca în artă, arhitectură etc., o formă de compoziţie, prin care unităţi sparte pot 
fi recompuse. O artă a copierii în care îţi iei adio de la credinţa în originalitate 
şi întemeiere a sensului. Sau o artă a citării, în care tipurile de stil sunt 
amestecate aleatoriu. în acest caz, era deconstrucţiei se răstoarnă în opusul 
ei. Decesul „marilor naraţiuni” este interpretat ca sfârşit al istoriei şi aceasta 

la rândul ei ca un fel de „eliberare” de istorie. Tipurile de stil ale postmo- 
demismului se caracterizează prin faptul că amestecă bunurile teoretice din 
haznaua istoriei. Prin întrebarea privind amestecul stilurilor, filosofia se află 
în faţa subiectului regăsit. 

Această subiectivitate veselă ar putea fi sloganul postmodemismului. 
în acest caz, postmodemismul ar însemna deschiderea uşilor şi porţilor 
arbitrarietăţii subiectului. Trebuie înţeleasă oare pe fundalul acestei tendinţe 
întoarcerea lui Lyotard din Le differend la opera mai degrabă discretă a 
profesorului de filosofie? 

